
PASAKA 


Vienoj gražioj tolimoj karalystėj, apie kurią žmonės pasako- 
ja, kad jos amžinai žaliuose soduose niekuomet nesileidžianti sau- 
lė, viešpatavo karalienė Fantazija. Pilna sauja daug jau amžių 
gausingai barstė ji valdiniams savo malones, buvo Mylima ir ger- 
biama visų, kas ją pažino. Bet karalienės širdis buvo per didelė, 
kad galėtų tenkintis gerais darbais savo šaly. Pasipuošusi kara- 
liškai savo amžino jaunumo ir gražumo drabužiais, nužengė ji 
žemėn; buvo girdėjusi, kad ten gyvena žmonės, kurie visą am- 
žių dirba, prakaituoja, skursta ir vargsta, nematydami šviesios 
dienos. Ji atnešė iš savo karalystės gražiausių dovanų, ir nuo 
to laiko, kai skaisčioji karalienė perėjo per žemės laukus, žmo- 
nės ėmė dirbti darbus smagūs ir linksmi. 

Kad žmonės turėtų daugiau džiaugsmo, ji ėmė jiems siųsti 
savo vaikus, ne mažiau gražius ir meilius kaip ji pati. Kartą iš 
žemės grįžo Pasaka, vyriausioji karalienės duktė. Motina paste- 
bėjo, kad ji nuliūdusi ir jos akys užverktos. 

-— Kas tau, miela Pasaka? — klausė jos karalienė.— Tu sugrį- 
žai iš kelionės tokia nesmagi ir nuliūdusi; neslėpk, pasisakyk 
motinai, kas tau yra. 

— O mieliausia motute,— atsakė Pasaka, — aš netylėčiau, jei 
žinočiau, kad nesopės tau širdies dėl mano vargo. 

— Sakyk tik, visuomet sakyk, dukrele,— kalbėjo gražioji ka- 
ralienė.— Vargas lyg akmuo: vieną prislėgs, o dviem jis nesun- 
ku bus pakelti. 

— (Gerai, pasakysiu, jei taip nori, — atsakė Pasaka.— Tad klau- 
syk. Juk žinai, kaip aš mėgstu vaikščioti per žmones, kaip ne- 
tingiu net prie didžiausio vargšo trobelės pasėdėti ir kokią va- 
landėlę paplepėti su jais po darbų, ir jie Man seniau taip pat 
linksmai tiesė sveikindami ranką, kai aš ateidavau, nušvitę ir 
smagūs lydėjo mane akimis, kai išeidavau toliau, bet dabar 
visiškai nebe tas! 

— Vargše Pasaka, — tarė motina, glostydama jos ašarotą vei- 
dą,— gal tau tik taip rodosi4 

— Tikėk, aš tai labai gerai suprantu, — atsakė Pasaka: — jie 
manęs nebemėgsta. Visur, kur tik nueinu, mane šaltai sutinka; 
meiliai į mane niekur nebežiūri; net vaikai, kuriuos aš visuomet 
taip mylėjau, juokiasi iš manęs ir kaip dideli gręžiasi pečiais! 

Karalienė pasirėmė ranka galvą 1r susimąsčiusi tylėjo. 

— Kas atsitiko,—- klausė Pasakos karalienė,— kad žmonės 
ten, apačioj, taip atsimainė? 

— O, labai jie atsimainė. Kas jų dabar atsargumas! Jie visur 
pristatė išmintingų sargų, tie viską, kas eina iš tavo karalystės, 
gerai apžiūri ir ištyrinėja. Jei ateina kas nors, kas jiems nepa- 
tinka, pakelia baisų triukšmą; kartais tokį nužudo arba taip 
apšmeižia žmonėms, aklai tikintiems, ką jie sako, jog tas -nie- 
kur sau neberanda nei meilės, nei pasitikėjimo. A, kokie lai- 
mingi Mano broliai Sapnai! Jie nusileidžia žemėn, nieko nesi- 
klausdami tų išmintingų vyrų, laisvai lanko miegančius žmones 
ir, rodydami gražiausius paveikslus, saldina jų širdis ir džiugina 
akis. 

— Tavo broliai vėjavaikiai,-- tarė karalienė,— ir tau, miano 
mylimoji, nėra priežasties jiems pavydėti. Tuos sienų sargus aš 
gerai pažįstu; žmonės, kur juos pastatė, nėra tokie kalti: pirma 
ateidavo tiek daug neprašytų svečių, kurie dėdavos stačiai iš 
mano karalystės atvykę, o tuo tarpu jie daugiausia buvo matę 
ją nuo kokio kalno. 

— Bet ko jie keršija man, tikrai tavo dukteriai? — pravirko 
Pasaka. — A, kad tu žinotum, kaip jie su manim elgėsi! Jie iš- 
vadino mane senmerge ir žadėjo kitą kartą visiškai nebeisileisti. 

— Ką, nebeįsileisti mano dukters? -- sušuko karalienė, parau- 
dus iš piktumo.—-- Aš jau matau, kas čia kaltas; mus bus ap- 
šmeižusi piktoji teta! 

— Mada? Negalimas daiktas! — atsiliepė Pasaka. — Ji būdavo 
visuomet tokia gera. 

— O, aš pažistu tą- raganą, — atsakė karalienė.— Tu, dukrele, 
dar bandyk; kas nori gerai daryti, tas nieko neturi.bijoti. 

— Oi motinėle! Jei tie sargai visai mane išvarys arba taip 
išjuodins, jog žmonės nei pažvelgti į Mane nebenorės? 

— Jei dideli, Mados apakinti, tavęs nepriimtų, tad eik pas 
mažus ir jaunus. Tiesą sakant, juos aš labiau myliu. Mažiesiems 
aš siunčiu puikiausius regėjimus per tavo brolius Sapnus; maža 
to, aš dažnai pati keliauju pas juos, spaudžiu juos pie širdies, 
bučiuoju ir žaidžiu su jais. Jie taip pat gerai mane pažįsta, kad 
ir nežino mano vardo. Kiek man kartų teko ;matyti, kaip jie 
naktį šypsosi, žiūrėdami į mano žvaigždeles, o rytmetį, kada 
dangumi slenka mano balti debesėliai, ploja iš džiaugsmo ran- 
kutes! Ir didesni paaugę jie tebemyli mane; tada aš Mergaitėms 
padedu pinti gėlių vainikus, o bernaičiams, atsisėdusi ant uolos 
viršūnės, imu rodyti kilstančius iš mėlynų, rūkaiš apsuptų kalnų 


9) 


aukštas pilis ir mirgančius rūmus, iš rausvų vakaro debesų da- 
rau būrius narsių raitelių ir nuostabias keliautojų virtines. 

— O, gerieji vaikučiai! — sušuko sujaudinta Pasaka.— Ge- 
rai, tegu būna taip! Aš dar kartą pabandysiu! 

— Taip, dukrele, — tarė karalienė, — keliauk į juos. Aš tave 
dar truputi papuošiu, kad tu vaikučiams labiau tiktum ir kad 
dideli tavęs neatstumtų. Klausyk, aš tau duosiu knygos drabužius. 

— Knygos, mamuteė Bet man nepadoru taip puoštis prieš 
žmones. 

Karalienė davė ženklą, ir tarnaitės atnešė gražius knygos 
drabužius. Jie buvo šviesios spalvos ir dailiai išrašyti. 

Tarnaitės supynė Pasakai ilgąsias kasas, apavė kojas aukso 
sandalais ir paskui ją gražiai apvilko. 

Pasaka nedrįso pakelti akių, bet motina negalėjo atsigėrėti 
ir, apkabinus ją, tarė: 

— Eik ten, laiminu tave. O jei jie tave niekins ir juoksis, 
tad grįžk atgal pas mane; gal vėlesnės kartos, artimesnės pri- 
gimčiai, vėl atvers tau savo širdis. 

Taip sakė karalienė Fantazija. Pasaka nusileido žemėn. Dre- 
bėdama širdį, artinosi ji į tą vietą, kur stovėjo išmintingieji 
sargai. Ji palenkė galvą žemyn, labiau susiveržė drabužius ir ne- 
drąsiai priėjo prie vartų. 

„— Stok! — sušuko šiurkštus balsas.— Sargyba, čionai! Štai 
eina nauja knyga! 

Pasaka sudrebėjo. Jos patikti išbėgo keli rūstūs vyrai. Jų 
rankose buvo smailios plunksnos, atstatytos prieš Pasaką. Vie- 
nas priėjo prie jos ir nemandagiai paėmė ją už smakro. 

— Ar negalėtum sveika kiek pakelti galvos, — tarė jis, — kad 
būtų iš tavo akių matyti, ar tu verta ko, ar ne? 

Pasaka raudonuodama pakėlė galvą aukštyn ir parodė savo 
tamsiąsias akis. 

— Pasaka! — sušuko sargai ir ėmė juoktis.— Pasaka! Manėm, 
kad čia bus atėjęs koks geras daiktas! Iš kur tu gavai tuos dra- 
bužius? 

— Motina man juos davė,— atsakė Pasaka. 

— Taip? Ji nori mus apgauti? Ji mano, kad mes, tavęs ne- 
pažinę, įsileisim pas save? Nieku gyvu! Važiuok sau sveika! — 
suriko visi sargai, už vienas kito keldafni plunksnas. 

— Bet aš pas vaikus tenoriu,— meldė Pasaka.— Argi nei pas 
juos negalėčiau? 

— Ar dar maža tokių valkatų mūsų krašte? — sušuko vienas 
sargas.— Ar dar negana prisuka galvas mūsų vaikams visokiais 
niekais? | 

— Jei taip nori, tai tegu pasirodo, ką ji čia moka,— atsilie- 
pė kitas. 

— Gerai,— pritarė visi — sakyk, ką tu moki; bet skubink, 
neturim kada dėl tavęs čia gaišti. 

Pasaka ištiesė ranką ir ėmė rašyti ore kažkokius paslaptingus 
ženklus. Štai pasirodė įvairių paveikslų eilės: gražių arklių kara- 
vanai, išsipuošę raiteliai, galybė palapinių dykumos smiltynuose; 
paukščiai ir laivai audringose jūrėse; tamsios girios ir minios 
žmonių miestų gatvėse: kovų laukai ir ramiųjų klajoklių sto- 
vyklos. Visi tie paveikslai kaip gyvi slinko jiems pro akis. 

Berodydama tuos paveikslus, Pasaka ir stebėti nepastebėjo, 
kaip vartų sargai pamaži užmigo. Ji jau buvo berašanti naujus 
ženklus, tik prie jos priėjo kažkoks žmogus ir paėmė ją gražiai 
už rankos. 

— Dirstelk ten, geroji Pasaka, — tarė jis, rodydamas į mie- 
gančiuosius: — jiems tavo gražieji paveikslai nerūpi; šauk grei- 
čiau pro vartus; jiems paskui nė į galvą neateis, kad tu jau 
būsi šitoj šaly. Eik ir keliauk kur nori. Aš nuvesiu tave pas 
savo vaikus; savo namuose aš tau duosiu ramų kampelį; ten 
tu galėsi gyventi ir gyventi sau; jei paskui mano sūnūs ir duk- 
terys gerai mokysis, tai galės su savo draugais ateiti pas tave 
ir tavęs pasiklausyti. Ar tinki? 

— O, mielai tinku eiti pas tavo mažuosius. Aš juos Mylėsiu 
ir džiuginsiu laisvomis valandomis! 

Tas žmogus linktelėjo galvą ir padėjo perlipti per miegančių 
sargų kojas. Perlipusi Pasaka atsisukus jam šyptelėjo ir, nieko 
nelaukdama, smuko pro vartus. | 


KARAVANAS 


Vieną kartą traukė dykuma didelis karavanas. Lygumoje, kur 
vien dangus ir smėlys tematyti, jau iš tolo buvo girdėti kuprių 
varpeliai ir arklių sidabriniai skambalėliai. Tirštas dulkių debe- 
sys slinko prieš ateinantį karavaną; vėjui išvaikius debesį, ga- 
lėjai pastebėti žibančius raitelių ginklus ir skaisčiai mMirgančius 
drabužius. Taip atrodė karavanas žmogui, kuris artinosi į jį iš 
šono. Raitelis jojo ant gražaus arabų veislės žirgo, apdengto 
tigro kailiu. Žirgo kamanos buvo raudonos šikšnos su sidabro 
kankalėliais, ant jo galvos plevėsavo puikios strauso plunks- 
nos. Raitelis buvo dailus vyras, ir jo drabužiai visai atsakė ark- 

lio gražumui. Baltas auksu siūtas turbanas dengė jo galvą; jis 
buvo su raudona liemene ir plačiomis raudonomis kelnėmis, su 
išlenktu pašonėj kalaviju, o kalavijo rankena buvo brangiai-. 
siais akmenėliais nusagstyta. Turbaną jis buvo užsitraukęs ant 
akių. Juodos akys, žibančios pro didelius antakius, ilga barzda 
ir kumpa kaip erelio snapas nosis rodė, kad jis buvo drąsus 
ir labai smarkus vyras. Būdamas per penkias dešimtis žingsnių 
nuo priešakinės karavano eilės, raitelis paspaudė arklį ir bere- 
gint prijojo prie karavano. Matyti vieną raitelį, jojantį dykuma, 
buvo toks nepaprastas daiktas, jog karavano sargyba, bijoda- 
ma užpuolimo, atstatė į jį savo ietis. 

— Ko norite? — sušuko raitelis, pamatęs atstatytus ginklus.— 
Manote, kad jūsų karavaną gali užpulti vienas žmogus? 

Sugėdinta sargyba vėl iškėlė savo ietis, o jos viršininkas 
prijojo prie nepažįstamo ir paklausė, ko jam reikia. 

— Kas čia karavano savininkas? — paklausė raitelis. 


— Jis ne vieno žmogaus,— atsakė paklaustasis,—o kelių 
pirklių, jie joja namo iš Mekos, ir juos mes lydime per dykumą, 
nes čia dažnai visokie plėšikai kabina keleivius. 

— Tai veskite mane pas tuos pirklius, — pasakė nepažįstamas. 

— Dabar to negalime padaryti, — atsakė viršininkas,— mes 
turime toliau varytis nesustodami, o pirkliai bus pasilikę gal 
per kokį pusvalandį kelio. Bet jeigu josite su manim toliau, iki 
sustojant pasiganyti vidurdieny, tai sutiksite savininkus. 

Nepažįstamas nieko nebeatsakė; jis išsitraukė ilgą pypkę, ka- 
bėjusią prie balno, užsidegė ir, stipriai traukdamas dūmus, nu- 
jojo toliau drauge su sargybos viršininku. Šis nežinojo, kaip 
elgtis su nepažįstamu; tiesiog klausti: vardo jis nedrįso, o tas 
į visus žodžius, kuriais viršininkas norėjo pradėti kalbą: „Jūs 
rūkote gerą taboką“, arba „Jūsų arklys gerai eina“, atsakinėjo 
tik trumpai: „Taip, taip!“ Galop jie pasiekė vietą, kur turėjo 
ganytis. Pastatęs. sargybą, viršininkas su nepažįstamu sustojo, 
norėdami praleisti pro šalį karavaną. Praėjo trys dešimtys su 
sunkiomis naštomis kuprių, lydimų apsiginklavusių vadovų. Pas- 
kui ant gražių arklių prijojo penki pirkliai, karavano savininkai. 
Jie buvo žmonės pagyvenę ir rimti, tiktai vienas atrodė daug 
jaunesnis ir žvitresnis už kitus. Karavano gale ėjo nemažai kup- 
rių ir arklių, apkrautų sunkiomis naštomis. 

Keliautojai susistatė palapines, o aplinkui paleido kuprius ir 
arklius. Vidury stovėjo mėlyno šilko palapinė. Sargybos virši- 
ninkas nuvedė į ją nepažįstamą. Ten, ant auksu austų pagalvių, 

sėdėjo karavano savininkai; juodieji vergai nešiojo jiems val- 
gymus ir gėrimus. 

— Ką tu čia mums atvedei? — paklausė viršininko jaunasis 
pirklys. Ligi tas galėjo į jo klausimą atsakyti, nepažįstamas tarė: 

— Aš vadinuos Selimas Barukas, iš Bagdado. Keliaujant į 
Meką, mane buvo galvažudžiai suėmę, ir tik trys dienos, kaip 
iš jų nagų ištrūkau. Didysis pranašas davė man išgirsti jūsų 
karavano varpelių balsą, ir šit aš atjojau pas jus. Leiskite man 
drauge keliauti su jumis. Kai atvyksime į Bagdadą, gausiai jus 
apdovanosiu už jūsų gerą širdį — aš esu didžiojo vizirio gimi- 
naitis. 

Selimui Barukui atsakė vyriausias pirklys: 

— Labai prašom į mūsų pastogę! Mielai tau padėsime, bet 
pirma sėsk, valgyk ir gerk drauge su mumis! 

"Selimas Barukas atsisėdo prie pirklių ir ėmė drauge valgyti 
ir gerti. Po pietų vergai nukraustė indus ir atnešė ilgas pypkes 
ir sorbeto !'. Pirkliai ilgai sėdėjo ir tylėjo, leisdami melsvus dū- 
mus ir žiūrėdami, kaip jie vinguriuoja, draikosi ir paskui nyksta 
ore. Galop jaunesnysis pirklys prabilo. 

— Ir jodami,— tarė jis,— ir ilsėdamies trečia diena taip ty- 
lime. Man baisiai nuobodu, nes popiet esu pratęs žiūrėti šokėjų 
arba klausytis dainavimo ir muzikos. Ar kartais nežinotumėt, 
kuo sutrumpinti laiką? 

Keturi vyresnieji pirkliai nieko neatsakė, tik vis čiulpė pyp- 
kes, kažką galvodami; nepažįstamas atsiliepė: 

— Jei sutiktumėt, aš turėčiau tokį sumanymą: tegu ganantis 
kiekvienas iš mūsų ką nors kitiems papasakoja. Tas kiek pa- 
trumpintų laiką. . 

— Geras Selimo Baruko sumanymas,— atsiliepė Akmetas, vi- 
sų vyriausias pirklys, — tik reikia pradėti! 

— Labai malonu, kad mano patarimas jums patinka,— tarė 
Selimas.— O kad matytumėt, jog nenoriu būti neteisingas, pra- 
dėsiu, jei tinkate, aš pirmas. 

Visi penki pirkliai sutiko ir susislinko arčiau, pasisodinę sve- 
čią į vidurį. Vergai vėl pripylė taures, vėl prikimšo savo po- 
nams pypkęs ir atnešė užsidegti žerplėjančių anglių. O Selimas, 
pavilgęs gerklę keliais sorbeto gurkšneliais, susiglostė barzdą 
ir tarė: 

— Tai paklausykite Istorijos apie kalifą gužą. 


ISTORIJA APIE KALIFĄ GUŽĄ 


I 


Vieną kartą gražiu popiečio metu Bagdado kalifas Kasidas 
patogiai sėdėjo ant kanapos; prieš tai jis buvo kiek prigulęs, 
nes diena buvo karšta, ir dabar, truputį numigęs, atrodė visai 
smagus. Jis rūkė ilgą raudonmedžio pypkę, gėrė po gurkšnelį 
kavą, jam pilstomą vergo, ir patenkintas glostė savo barzdą. 


' Sorbetas —turkų gėrimas, padarytas iš cukraus ir vaisių. (Vert.) 

Žodžiu sakant, kalifas, matyti, jautėsi visai gerai. Tą valandą, 
patogu būdavo su juo kalbėtis, jis tada būdavo nepaprastai 
geras ir nuolaidus, todėl ir didysis viziris Mansoras šiuo metu 
jį kasdien lankė. Šį kartą po pietų jis taip pat atėjo, tik buvo 
kažko labai nesmagus. Kalifas paleido pypkę iš dantų ir tarė: 

— Kas yra, kad nosį nuleidęs atrodai, didysis viziriė 

Didysis viziris susidėjo kryžmais rankas ant krūtinės, palen- 
kė prieš savo viešpatį galvą ir tarė: 

— Viešpatie, ar aš nuleidęs atrodau nosį, ar ne, to nežinau, 
bet ten žemai, prie rūmų, stovi pirklys su tokiais puikiais daik- 
tais, jog Man labai gaila, kad neturiu daug atliekamų pinigų. 

Kalifas, norėjęs jau seniai nudžiuginti didįjį vizirį, pasiuntė 
žemyn jųodąjį vergą, kad atvestų pirklį. Vergas bematant grįžo 
su pirkliu. Šis buvo mažas, drūtas žmogelis, juodo veido ir ap- 
driskusiais drabužiais. Jis turėjo skrynelę, pilną visokių prekių: 
perlų ir žiedų, puikiai aptaisytų pistoletų, taurių ir šukų. Kali- 
Tas su viziriu viską išžiūrėjo, išvartė; ir kalifas pagaliau nu- 
pirko sau ir Mansorui puikius pistoletus, 0 vizirio pačiai šukas. 
Pirklys jau buvo bedarantis savo skrynelę, tik čia kalifas paste- 
bėjo mažą skrynutę ir paklausė, ar ir ten dar prekės. Pirklys 
parodė skrynutę ir išėmė iš jos dėžutę su juosvais milteliais 
ir popierių su kažkokiu parašu, kurio negalėjo paskaityti nei 
kalifas, nei Mansoras. 

— Šiuos daiktus esu gavęs iš vieno pirklio, radusio juos Me- 
kos miesto gatvėje,-— tarė pirklys — Aš nežinau, kam jie rei- 
kalingi, galėčiau jums beveik dovanoti, nes pats neišmanau, ką 
su jais veikti. į 

Kalitus, labai mėgęs ir savo knygynui rinkęs senus rankraš- 
čius, nors pats ir nemokėjo jų skaityti, nupirko ir tą popierių 
su dėžute ir atleido pirklį. Jis ėmė galvoti, kaip čia sužinojus, 
kas tame popieriuje parašyta, ir klausė vizirio, ar jis nejaučia 
tokio žmogaus, kad paskaityti mokėtų. 

— Maloningiausias viešpatie ir valdove,— atsakė viziris — 
prie didžiosios mečetės gyvena vienas žmogus, vadinamas Seli- 
mu galvočium; jis moka visas kalbas. Pasikviesk jį — gal ir 
mokės tą raštą paskaityti. | 

Neilgai truko, ir Selimas atėjo. 

— Selimai,— tarė kalifas, — Selimai, sako, tu esi labai mo- 
kytas: pažiūrėk į šį raštą, ar negalėtum jo paskaityti; jei galėsi, 
tai gausi naujus šventadienius drabužius, jei ne, tai dvylika 
kartų per ausį ir dvidešimt penkis per padus, kad žinotum, jog 
esi be reikalo galvočium vadinamas. 

Selimas palenkė galvą ir atsiliepė: 

— Tebūnie tavo valia, viešpatie! — Jis ilgai žiūrėjo į popiė- 
rių ir galop tarė: — Tai lotyniškai parašyta, viešpatie! Jei ne- 
tiesa būtų, tegu mane karia. 

— Sakyk, kas ten parašyta,— klausė kalifas, — jei lotyniškai? 

Selimas pradėjo versti: „Žmogau, tu, kuris ją rasi, padėkok 
Alachui už jo malonę. Kas pauostys šios dėžutės miltelių ir pa- 
sakys „„Mutabor“ , tas galės pavirsti į kurį norės gyvulį ir su- 
prasti tų gyvulių kalbą. Jei jis panorėtų vėl į žmogų atvirsti, 
turi, nusisukęs į rytus, linktelėti tris kartus ir vėl ištarti tą 
žodį! Tik, pavirtęs į gyvulį, turi saugotis, kad nesusijuoktų, 
šiaip pamirš tą žodį ir amžinai paliks gyvuliu", | 

Selimui perskaičius raštą, kalifas labai apsidžiaugė. Jis liepė 
Selimui prisiekti, kad niekam nieko nesakys apie tą dalyką, pa- 
dovanojo jam puikius drabužius ir išleido. Paskui savo didžia- 
jam viziriui tarė: 

— Toks tai bent pirkimas, Mansorai! Kaip aš džiaugsiuos 
tapęs gyvuliu! Rytoj rytą ateisi pas mane! Paskui abu eisim 
kartu į laukus, pauostysim tų miltelių iš dėžutės ir tada klausy- 
sim, kas ką kalba ore ir vandeny, miške ir laukuose. 

Vos kitą rytą kalifas Kasidas papusryčiavo ir apsivilko, tuo- 
jau atėjo didysis viziris, kaip buvo įsakytas. Kalifas pasikišo 
dėžutę, su milteliais už diržo ir, liepęs palydovams pasilikti na- 
mie, pats išėjo su vienu didžiuoju viziriu. Iš pradžių jie ėjo 
dideliais kalifo sodais, bet niekur nematė įokio gyvo daikto, 
kad galėtų išbandyti miltelių galybę. Tada viziris patarė eiti 
toliau, prie tvenkinio, kur pirma jis dažnai matydavo daug vi- 
sokių paukščių, ypač gužų, kurie, didingai stypčiodami ir sna- 
pais kalendami, visados kreipė į save jo akis. 

Kalifas sutiko, ir abudu pasuko į tvenkinį. Atėję prie tven- 
kinio, jie tikrai pamatė gužą, tas labai rimtai stinksėjo, ieškoda- 
mas varlių ir kartais kažką sau tarškėdamas. Tuo pat laiku 
aukštai ore jie pastebėjo kitą gužą, skrendantį iš tolo į tą patį 
daiktą. | 

— Dedu savo barzdą, maloningiausias viešpatie,— tarė did> 


2 Mutabor — pavirsiu (Iot.). (Vert.) 

sis viziris,— jei tie ilgakojai nepradės tarp savęs įdomios kal- 
bos. Kas būtų, jei mes į gužus pasiverstumėm? 

— Gerai! — atsakė kalifas.— Bet pirma dar kartą prisiminki- 
me, kaip vėl reiks į žmones atvirsti. Tikrai! Tris kartus nusilen- 
kęs į rytus ir pasakęs „„Mutabor“, aš vėl tapsiu kalifu, o tu vi- 
ziriu. Tačiau, gink Dieve, nesusijuokti, šiaip būsim žuvę am- 
žinai! 

Taip pasakęs, kalifas pamatė kitą gužą sukant ties jų gal- 
vomis ir pamaži leidžiantis žemėn. Jis greit išsitraukė pakištą už 
diržo dėžutę, pasisėmė gerą šniūkį, paskui davė ir didžiajam 
viziriui, tas irgi pauostė, ir abu ištarė: „„Mutabor!“ 

Tada jų kojos susitraukė, tapo laibos ir raudonos; gražiosios 
„geltonos kalifo ir vizirio šlepetės virto ilgomis gužo kojomis, 
rankos — sparnais, kaklas ištįso iš pečių per visą uolektį, barz- 
da pranyko, o kūnas apsidengė minkštomis plunksnomis. 

— Koks tavo dailus snapas, didysis viziri,— tarė nustebęs 
kalifas.— Statau pranašo barzdą, niekur panašaus daikto kaip 
gyvas nesu matęs. 

— Labai dėkui, — atsakė linktelėjęs didysis viziris — bet, jei 
aš galiu drįsti, tvirtinu, kad gužas iš jūsų didenybės beveik gra- 
žesnis negu kalifas. O ar ne geriau būtų, kad dabar eitume pasi- 
klausyti ten mūsų draugų ir išbandyti, ar tikrai mes mokame 
gužų kalbą. 

Tuo tarpu nusileido žemėn ir antrasis gužas. Jis pakuteno 
snapu savo kojas, suklostė pasišiaušusias plunksnas ir priėjo prie 
kito gužo. O abudu naujieji gužai tuojau prisiartino prie jų ir 
baisiai nustebo, išgirdę tokią jų šneką. 

— Sveikas gyvas, Ilgakoji! Taip anksti pievoje? 

— Labai tau dėkui, mielas Tarkšly! Aš sau radau šį tą pus- 
rytėliui. Gal norėtum driežlės kąsnelį arba varlės šlaunelę? 


— Labai dėkui, šiandien neturiu noro valgyti. Aš visai ne 
to čia atskridau. Šiandien man reiks savo tėvo svečiams šokti, 
todėl norėčiau vienas kiek pasimokyti. | 

Tuo tarpu jaunasis gužutis ėmė žingsniuoti po lauką ir gra- 
žiai kraipytis. Kalifas ir Mansoras nustebę žiūrėjo į jį O kada 
jis, padaręs „grakščią pozą, atsistojo ant vienos kojos ir paskui 
suplasnojo sparnais, toks atrodė juokingas, jog Kalifas su savo 
ministru nebegalėjo juokais tverti; jie ėmė baisiai juoktis, ilgai 
negalėdami sųsiturėti. Pirmas nustojo juoktis kalifas. 

— Tai bent. juokas, — tarė jis,— tokio ir už pinigus nepirksi. 
Gaila, kad mes savo juoku nubaidėme kvailus paukščius, gal 
jie būtų dar ir pagiedoję. 

Bet dabar didysis viziris atsiminė, kad juoktis pasivertusiam 
uždrausta. Savo baimę pasisakė ir kalitui. | 

— Prisiekiu Meka ir Medina! Būtų menkas juokas, jei aš 
turėčiau gužu pasilikti! Atmink tą kvailą žodį! Aš nemoku jo 
ištarti! 

— Mes turime tris kartus nusilenkti į rytus ir pasakyti: „Mu 
Mu Mu". 

Jie atsistojo į rytus ir ėmė linksėti, net jų snapai žemę siekė. 
Bet kas nutiko! Jie pamiršo burto žodį, ir kad ir kiek linksėjo 
kalifas, kad ir kiek nusigandęs šaukė viziris: „Mu Mu Mu“, tas 
prakeiktas žodis visai buvo jiems iškritęs iš galvos, ir vargšas 
Kasidas ir jo viziris liko gužais. 


III 


Nuliūdę klaidžiojo gužai po laukus. Jie nežinojo, ką beda- 
ryti patekus į tokią nelaimę. Išsinerti iš gužų kailio ir atvirsti 
į Žmones jie negalėjo, grįžti į miestą, kad ten kas juos pažintų, 
taip pat negalėjo. Kas patikės, kad gužas yra kalifas? O jei 
ir patikėtų, tai ar sutiktų Bagdado gyventojai, kad gužas būtų 
jų kalitu? 

Taip jie klajojo kelias dienas, šiaip taip misdami laukiniais 
vaisiais, kurių tačiau savo ilgais snapais negalėjo gerai sukram- 
tyti. Driežlių ir varlių. ragauti jie nedrįso, bijodami tokiais gar- 
dėsiais pagadinti sau pilvus. Vienintelis jiems tokioj nelaimėj 
džiaugsmas buvo, kad galėjo skraidyti, todėl dažnai jie skrido 
į Bagdadą ir, nutūpę ant namų stogų, dairės, kur kas mieste 
darėsi. 

Pirmomis .dienomis matė jie miesto gatvėse didelį nerimą 
ir liūdesį. Ketvirtą dieną, tupėdami ant kalifo rūmų (stogo, jie 
pamatė žemai gatvėje einant puikią procesiją. Mušė/ būgnus ir 
trimitavo. Sėdėdamas apkąišytam žirge, jojo paisa lk2s auksu 
siūtu apsiaustu vyras, lydimas gražiai išsipuošusių tarnų. Paskui 
jį sekė pusė Bagdado, ir visi šaukė: „Tegyvuoja Mizra; Bagdado 
valdytojas! Tada abudu gužai, tupėdami ant rūmų stogo, pasi- 
žiūrėjo į vienas antrą, ir kalifas Kasidas tarė: 

— Tu dabar supranti, kam esi užkerėtas, didysis viziri? Tas 
Mizra — mano pikčiausiojo priešo sūnus, to galingojo žynio Kaš- 
nuro sūnus, rūstybės valandoje prisiekė man a keršyti. Bet aš 
dar nenustoju vilties. Skriskime iš čia, ištikimasis mano nelai- 
mės drauge! Mes lėksime pas pranašo grabą; gal ten, šventoje 
vietoje, pranyks tie kerai. 

Jie pakilo nuo rūmų stogo ir nuskrido Medinos linkui. 

Bet lėkti jiems nekaip sekėsi, nes abu gužai maža dar buvo 
įpratę skraidyti. 

— Viešpatie,— netrukus sudejavo didysis viziris, — atleisk man, 
aš taip nebeilgai tversiu; jūs labai greitai skrendate! Vakaras 
čia pat, ir būtų gerai, jei mes pasiieškotumėm kur nakvynės. 

Kalifas paklausė savo tarno. Kaip tyčia jie pamatė žemai 
slėny griuvėsius, tie jiems pasirodė gera vieta nakvoti, ir jie 
nuskrido. Tam daikte, kur jie apsistojo, seniau, matyti, būta 
pilies. Tarp griuvėsių stūksojo gražūs šulai. Iš kelių kambarių, 
kurie apysveiki buvo užlikę, galėjai spręsti apie senovinį tų 
namų puikumą. Kasidas su savo draugu įėjo į vidų pasiieškoti 
sausos vietos. Čia gužas Mansoras stabtelėjo. 

— Viešpatie, — tarė jis pašnibždomis,— gėda juk būtų didžia- 
jam viziriu,, o dar labiau gužui, vaiduoklių baidytis! Bet čia 
netoli kas atsiduso ir suvaitojo, ir mane ima baimė! 

Kalifas taip pat sustojo ir aiškiausiai išgirdo tylų verkimą; 
tas verkimas greičiau buvo žmogaus negu gyvulio. Jis jau buvo 
beeinantis į tą pusę, iš kur ėjo graudus balsas, tik viziris sužny- 
bo snapu jam sparną ir ėmė labai jo prašyti saugotis naujos, 
dar didesnės, nelaimės, Bet veltui! Kalifas, po kurio sparnu pla- 

kė narsi širdis, šoko, palikęs kelias plunksnas, ir nuėjo į tamsų 
užkampį. Čia jis pamatė praviras duris, pro jas aiškiai girdėjo 
dūsaujant ir šniurkščiant. Jis labiau pravėrė duris ir nustebęs 
sustojo ant slenksčio. Apgriuvusiame kambary, į kurį tik pro 
nedidelį geležinį langelį skverbėsi šviesa, jis pamatė tupinčią 
ant grindų didelę pelėdą. Ašaros kaip žirniai riedėjo jai iš di- 
delių apskritų akių. Bet, išvydusi kalifą ir 'jo vizirį, kuris tuo 
tarpu irgijatstypsėjo, sušuko džiaugsmingu balsu. Ji gražiai nusi- 
šluostė savo raibu sparnu ašarotas akis ir prašneko, nustebinus 
gužus, žmogaus balsu arabiškai: 


mes tave išvaduotumėm. Tu pati pamatysi mūsų silpnybę, kai 
išgirsi mūsų istori | 


IV 


Kai pabaigė kalifas savo istoriją, pelėda padėkojo jam ir tarė: 

— Paklausyk ir mano istorijos ir pamatysi, kad ir aš esu taip 
pat nelaiminga. Mano tėvas — Indijos karalius; aš esu jo vien- 
turtė nelaiminga duktė Luza. Tas pats žynys Kašnuras, pavertęs 
jus į gužus, ir mane padarė tokią nelaimingą. Atvyko kartą jis 
pas mano tėvą ir ėmė mane piršti savo sūnui Mizrai. Bet mano 
tėvas, karštas žmogus, paliepė užpykęs išmesti jį pro duris. O jis, 
žaltys, persivilkęs vergu, pritaikė, kai aš, vaikščiodama po dar- 
žą, ištroškau gerti, prišoko prie manęs ir padavė gėrimą, paver- 
tusį mane į pelėdą. Jis atgabeno čia Mane, pusgyvę iš baimės, 
ir baisiu balsu suriko man į ausį: „Tu būsi tokia bjauri, net 
gyvulių nekenčiama lig savo galo arba tol, kol atsiras toks, kuris 
tave, tokią bjaurybę, sutiks vesti. Taip aš tau ir tavo tėvui 
keršiju už puikybę“. Nuo to laiko praėjo jau daug mėnesių. 
Vienui viena gyvenu skurdžiai šiuose mūruose kaip kokia atsi- 
skyrėlė, kurios ir žmonės nekenčia, ir gyvuliai bjaurisi. Negaliu 
gėrėtis ir gamtos gražybėmis; dieną aš nematau, ir, tik nušvie- 

tus mėnesiui savo išblyškusiais spinduliais tas sjenas, atsiveria 
mano akys, ir aš galiu regėti. 

Pelėda pabaigė ir vėl nusišluostė sparnu ašgras, ištryškusias 
jai pasakojant apie savo vargus. 

Beklausydamas karalaitės istorijos, kalilas labai susimąstė. 

— Jei tai būtų ne sapnas, — tarė jis, — tarp mūsų nelaimių 
turėtų būti koks paslaptingas ryšys. ( 

Pelėda jam atsakė: ) 

— Viešpatie, ir mano širdis tai nujaučia, nes man kitados, 
kada buvau dar visai jauna, viena moteriškė pranašavo, kad 
gužas padarysiantis mane laimingą, ir aš, gali būti, žinau, kaip 
mes galėtumėm išsivaduoti. 

Nustebęs kalifas paklausė, kaip ji galėtų tai padaryti. 

— Žynys, padaręs mus nelaimingus, — tarė ji, — kartą per mė- 
nesį aplanko tuos griuvėsius. Netoli to kambario yra salė. Ten 
jis su savo draugais paprastai pokylius tada kelia. Dažnai pasi- 
klausydavau, ką jie ten susirinkę .kalba. Ten jie pasakojasi savo 
gudriuosius padarymus; gal tuo metu jis pasako ir tą Žodį, kur 
jūs pamiršot. 

— Brangiausia karalaite, — sušuko kalifas, — sakyk, kada jis 
ateina ir kur ta salė yra! 

Pelėda kiek patylėjo ir patylėjusi tarė: 

— Prašom nepykti, kad tai galiu padaryti tik su tam tikra 
sąlyga. 

— Sakyk tik, sakyk! — tarė Kasidas.— Tik liepk, su viskuo 
sutinku. 


-— Matote kas: ir aš norėčiau išsivaduoti; o tik tada išsiva--: 
duočiau, jei katras iš jūsų pažadėtų man savo ranką ir širdį. 

Paskutiniai pelėdos žodžiai didžiai nustebino gužus, ir kalifas 
davė savo tarnui ženklą, kad išeitų kartu su juo kiek pro duris. 

— Didysis viziri,— tarė išėjęs už durų kalifas,— sąlygos ne- 
gudrios, bet tu, man rodos, galėtum sutikti. 

— Ką? — atsakė viziris.— Nori, kad pati, kai sugrįšiu namo, 
man akis. išdraskytų? Be to, aš jau senas. Jūs kas kita: esate 
jaunas, nevedęs, todėl kur kas labiau tiktų atiduoti ranką jau- 
nai gražiai karalaitei. 

— Tas lr yra, — atsiduso kalifas: — kas tau sakė, kad ji jau- 
na ir graži? Sakyk, kas dera katę maiše! 

Dar ilgai, jie mėgino vienas antrą perkalbėti, bet galiausiai 
kalifas, matydamas, kad jo viziris greičiau tiktų gužu likti, negu 
imti pelėdą, Rusprendė čia nusileisti. Pelėda be galo nudžiugo. 
Ji pasakė, kad laikiau ateiti jie negalėję, nes, jos nuomone, žy- 
niai turėsiantyg susirinkti tą pačią naktį. 

Pelėda netrųkdama išvedė gužus iš to kambario ir, eidama 
priešais, privedė juos ilgais, tamsiais tarpusieniais prie salės, 
pro kurios apgriuvusią sieną blykstelėjo į akis šviesos spindu- 
liai. Tada pelėda! liepė jiems sustoti ir tylėti. Pirštais jie prislin- 
ko prie skylutės ir, prikišę nosis, išvydo didelę salę. Salė buvo 
puikiai išpuošta, o iš šonų stovėjo gražiausios kolonos. Daugy- 
bė spalvotų lempų švietė lyg dieną. Vidury salės stovėjo apva- 
lus stalas, nukrautas gardžių gardžiausiais valgiais ir gėrimais. 

Aplink stalą buvo patiestas kilimas, ant jo sėdėjo aštuoni 
vyrai. Jų tarpe jie pažino tą pati pirklį, kur buvo jiems parda- 
vęs kerų miltelius. Jo kaimynas paprašė pasipąsakoti apie savo 
naujuosius darbus. Tarp kitko jis nupasakojo ir istoriją apie 
kalifą ir jo vizirį. 

— (O kokį Žodį tu esi jiems davęs? -— paklausė jo kitas žynys. 

— Labai sunkų atminti lotynišką žodį: ,„Mutabor“. 


V 


Išgirdę pro sienos plyšį tą žodį, gužai net pašoko iš džiaugs- 
mo. Savo ilgomis kojomis jie taip greit pasileido bėgti į griu- 
vėsių vartus, jog pelėda vos vos tegalėjo sekti. Ten susijaudi- 
nęs kalifas tarė pelėdai: 

— Tu išgelbėjai mane ir mano draugą. Už tavo gerą. širdį 
atiduodu tau savo ranką! 

Paskui gužai, nusigręžę į rytus, linktelėjo tris kartus savo 
ilgais kaklais tekančiai už kalnų saulei. ,„Mutabor!“— sušuko jie 
ir staiga atvirto į žmones. Iš didelio džiaugsmo, kad vėl tapo 
žmonėmis, viešpats ir tarnas juokdamiesi ir verkdami apsikabinę 
vienas antrą bučiavo. Bet kas apsakytų jų nustebimą, kai, atsi- 
gręžę į užpakalį, jie išvydo gražią, puikiausiai apsitaisiusią mo- 
terį. Ji šypsodama ištiesė kalifui ranką. 

— Jūs jau nebepažįstate savo nakties pelėdos? — tarė ji. Tat 
buvo ji pati. Pagautas jos gražumo ir skaistumo, sušuko kalifas: 

— Kokia didelė mano laimė, kad aš buvau gužu! 

Paskui visi trys susitaisė grįžti į Bagdadą. Savo drapanose 
Kalifas rado ne tik dėžutę su kerų milteliais, bet ir pinigus. Arti- 
miausiame sodžiuje jis susipirko, kas buvo reikalinga jiems ke- 
lionei, ir netrukus visi atvyko prie Bagdado vartų. Pamatę kali- 
ią, miesto gyventojai baisiai nustebo. Visi buvo manę, kad jis 
kur žuvęs, todėl dabar labai džiaugėsi, vėl sulaukė savo myli- 
mojo viešpaties. 

O žmonių nekenčiamą Mizrą ir jo tėvą jie suėmė. Senį žynį 
kalifas liepė nuvežti į tą patį griuvėsių kambarį, kur pirma gy- 

veno karalaitė, paversta i pelėdą, ir ten jį pakarti. O sūnui, kur 
buvo mažiau kaltas, kalilas davė pasirinkti viena iš dviejų: mirti 
arba pauostyti miltelių. Sūnus pasiskyrė miltelius. Didysis viziris 
padavė uostyti jam dėžutę, kalifas ištarė kerimąjį Žodį ir pa- 
vertė jį į gužą. Tada kalilas liepė įleisti jį į RE ląstelę 
ir pakabinti rūmų sode. 


Dar ilgai ir laimingai gyveno kalifas Kasidas su savo pačia. 
Maloniausios jam valandos visados būdavo tos, kada po pietų 
ateidavo jo aplankyti didysis viziris. Tada jie dažnai kalbėda- 
vosi apie savo nutikimus, kai lakstė gužais, ir jei kalifas būdavo 
labai nusiteikęs, tai imdavo rodyti, kaip didysis viziris vaikščio- 
davo paverstas į gužą. Jis stypsėjo pasipūtęs, nelenkdamas ko- 
jų po kambarį, kaleno, mosavo rankomis lyg sparnais ir rodė, 
kaip viziris, atsisukęs į rytus, linksėjo galvą tarydamas: „Mu 
Mu“. Tie rodymai kiekvieną kartą darydavo daug juokų ir 
džiaugsmo kalifo pačiai ir vaikams. Bet, kai kalifas kartais per 
daug ilgai kalendavo ir sakydavo“ „Mu Mu“, viziris šypsodamas 
grasydavo pasakysiąs kalifo žmonai, ką jis kalbėjęs už durų apie 
pelėdą karalaitę. 


Selimas Barukas pabaigė sakyti savo istoriją. Pirkliams labai 
patiko. 

— Kaip dėlto greitai mums praėjo šiandien laikas po pie- 
tų! — tarė vienas iš jų, skleisdamas palapinės uždangalą.— Pučia 
vėsus vakaro vėjas; mes galėtumėm dar nemaža nukeliauti. 

Jo draugai sutiko; sudėliojo palapines, ir karavanas ėmė žengti 
tolyn tokia pat tvarka kaip pirma. 

Jie keliavo beveik visą naktį. Dieną esti karšta, o naktis bu- 
vo vėsi ir žvaigždėta. Galop jie prijojo patogią vietą, susistatė 
palapines ir sugulė pasilsėti. Nepažįstamu pirkliai rūpinosi kaip 
savo brangiausiu svečiu. Vienas davė jam pagalvių, kitas ap- 
klotų, trečias vergų patarnauti; žodžiu, jis turėjo visko kaip 
namie. Kai jie sukilo, jau buvo gana karšta, ir visi nusprendė 
palaukti čia vakaro. Visi kartu papietavę, vėl susislinko prie 
vienas kito, ir jaunesnysis pirklys tarė vyresniajam, Akmetui: 

— Vakar Selimas Barūkas labai paįvairino poilsio laiką, o 
šiandien ar negalėtumėt to padaryti jūs ir mums papasakoti ką iš 
savo ilgo gyvenimo, kuris turi būti nepraėjo be visokių atsiti- 
kimų, arba pasakyti kokią gražią pasaką. 

Akmetas kiek patylėjo, lyg svyruodamas, ar jam sakyti, ar 
ne ir ką sakyti. Galop jis tarė: 

— Mieli bičiuliai! Jūs buvote šioj mūsų kelionėje geri drau- 
gai, Selimas pasirodė taip pat puikus vyras, todėl apsakysiu 
jums iš savo gyvenimo vieną atsitikimą, kurį pasakoju papras- 
tai labai nenoromis ir ne bet kam: Istoriją apie vaiduoklių laivą. 


ISTORIJA APIE VAIDUOKLIŲ LAIVĄ 


Mano tėvas turėjo Balsoroj nedidelę „krautuvėlę. Negyveno 
jis vargingai, bet ir ne turtingai ir buvo iš tų Žmonių, kurie 
nelabai mėgsta pradėti naują darbą, kad nenustotų to, ką jau 
turi. Mano auklėjimu rūpinosi, kaip mokėjo, ir greit susilaukė 
iš manęs sau pagelbininko. Kartą, kai buvau jau aštuoniolikos 
metų, tėvas kažkaip išdrįso pamėginti padaryti didesnę apyvar- 
tą ir išsiuntė laivu tūkstantį auksinių, kad jam pripirktų už jūros 
prekių, matyti, tikėdamas vienu kartu daug pasipelnyti. Išsiun- 
tęs pinigus, jis baisiai susigraužė iš baimės, kad nenuskęstų 
laivas ir nepražūtų pinigai, per tai apsirgo ir mirė. Netrukus 
tikrai gavau žinią, kad atsitiko tas, ko jis bijojo: laivas nuėjo 
į dugną, ir jūra prarijo pinigus. Bet ta nelaimė nepakirto mano 
jaunos dvasios. Aš parsidaviau visą tėvo palikimą ir, pasiėmęs 
pinigus, iškeliavau laimės ieškoti svetur. Mane lydėjo tik senas 
tėvo tarnas, nenorėjęs nuo manęs skirtis. 

Balsoros uoste sėdom i laivą ir išplaukėm į Indiją. Iš pradžių 
plaukėm gerai, bet po penkiolikos laimingos kelionės dienų ka- 
pitonas mums pranešė, kad būsianti audra. Jis buvo labai susi- 
rūpinęs, nes, matyti, per maža žinojo tų vietų kelią, kad ramiai 
galėtų laukti audros. Jis liepė nuimti visas bures, ir mes ėmėm 
plaukti labai iš lengvo. Atėjo naktis, giedri ir šalta, ir kapitonas 
buvo pradėjęs manyti, kad jis apsirikęs, kad audros nebebus. 
Staiga pro mūsų laivą, visai arti, praužė kitas laivas, jo pirma 
nebuvom regėję. Nuo laivo dangčio girdėjosi nežmoniškas šau- 
kimas ir džiaugsmingas klyksmas, kuris tokiu baisiu laiku prieš 
audrą mane didžiai stebino. Kapitonas, stovėjęs arti manęs, iš- 
balo kaip drobė. 

-— Žuvo mano laivas,— sušuko jis,— mirtis ten plaukia! 

Nespėjau dar paklausti kapitono, ką reikštų tie jo baisūs žo- 
džiai, čia atbėgo baimingai šaukdami matrosai: 

— Matėt ji? — rėkė jie—- Dabar mes žuvę! 

Kapitonas liepė balsu kalbėti Korano maldas ir pats atsisto- 
jo prie vairo. Bet veltui! Bežiūrint pakilo audra, ir nepraėjo va- 
landos, o laivas subraškėjo ir sustojo. Tuojau buvo nuleistos 
laivės, ir lig tik susėdo paskutiniai matrosai, mūsų laivas tuojau 
nuskendo. Bet dar ne galas buvo mano vargų. Audra vis labiau 
siuto, laivės negalėjom valdyti. Aš stipriai apkabinau savo se- 
nąjį tarną, ir mes prisižadėjom nesiskirti nuo vienas antro. Galų 
gale ėmė aušti. Bet, vos prašvito, vėjas pagavo laivę, kur mes 
sėdėjom, ir apvertė. Nei vieno jūreivio daugiau nebemačiau. 
Krisdamas iš laivės, taip susitrenkiau, jog buvau nustojęs są- 
monės. Atsipeikėjęs pamačiau, kad mane laiko apkabinęs mano 
ištikimasis tarnas, kuris, pats išsigelbėjęs ant apvirtusios laivės, 
ištraukė ir mane. Audra buvo nutilusi. Mūsų laivo nebebuvo 
matyti, bet netoli pastebėjom kitą laivą, į kurį mus nešė vilnys. 
Kai arčiau priplaukėm, aš pažinau, kad čia tas pats laivas, kur 
naktį praplaukė mums pro šalį ir padarė tiek išgąsčio mūsų ka- 
pitonui. Neapsakoma baimė mane paėmė. Jokio balso negirdėti 
buvo nuo laivo. Mes priplaukėm visai arti, ėmėm šaukti, rėkti, 
bet niekas nesirodė. Atsiminus kapitono pranašavimą, kuris gra- 
žiausiai išsipildė, Man pasidarė dar baisiau. Bet tas laivas buvo 
vienintelis mūsų išganymas, todėl mes karštai padėkojom pra- 
našui, kad taip stebuklingai mus išgelbėjo. 

Nuo laivo priešakio kabėjo ilga virvė. Norėdami ją nutverti, 
pradėjom irtis artyn su rankomis ir kojomis. Galop mums pa- 
vyko. Aš dar kartą surikau, bet laive vis buvo „tylu. Tada mes 
ėmėm virve lipti aukštyn; aš, kaip jaunesnis, pirma. Bet kokį 
baisų daiktą išvydau išlipęs ant laivo dangčio! Dangčio grindys 
buvo kraujais paplūdusios; ant jo gulėjo koks dvidešimt ar tris- 
dešimt turkiškai apvilktų lavonų; prie vidurinio stiebo stovėjo 
žmogus, puikiai aptaisytas, su kalaviju rankoje — matyti, kapi- 
tonas. Jo veidas buvo išblyškęs ir baisus, o kaktoje barkšojo 
įsmeigta vinis, kuria jis buvo prikaltas prie stiebo; jis buvo irgi 
negyvas. Siaubas sukaustė man kojas; aš vos galėjau kvėpuoti. 
Pagaliau užlipo aukštyn ir mano draugas. Ir jį baimė perėmė, 
kai pamatė baisiais lavonais apverstą dangtį, kur daugiau jokios 
gyvos dvasios nebuvo. Kas žingsnis žvalgėmės, bijodami, kad 
nepamatytumėm kokio naujo, dar baisesnio daikto. Bet niekas 
nesirodė. Be mūsų ir vandenyno, daugiau jokio gyvo daikto! 
Mes net nedrįsom garsiai kalbėtis iš baimės, kad prikaltasis 
prie stiebo kapitonas nepažiūrėtų į mus savo baisiomis akimis arba 
koks kitas lavonas neatsuktų galvos. Pagaliau prišliaužėm prie 
laiptų, ėjusių nuo dangčio į laivo vidų. Čia mes sustojom ir pasižiū- 

rėjom į viens antrą, nes nė vienas nedrįsom stačiai pasakyti, 
ką norėjom. 

„— Viešpatie,— tarė mano ištikimasis tarnas,— čia turėjo at- 
sitikti koks baisus daiktas. Tačiau, tegu visas laivo vidus būna 
pilnas galvažudžių, aš greičiau sutiksiu jiems pasiduoti, nekaip 
pasilikti ilgiau tarp tų negyvėlių. 

Ir aš galvojau taip pat. Atsidrąsinę pradėjom leistis žemyn. 
Bet čia taip pat amžina tyla viešpatavo, ir mes tegirdėjome savo 
pačių žingsnius. Nusileidę sustojom ties kajutės durimis. Pridėjęs 
ausį prie durų, pasiklausiau, bet negirdėjau nieko. Paskui ati- 
dariau. Kambary buvo baisiausia netvarka. Drabužiai, ginklai 
ir rakandai — viskas buvo suversta į krūvą. Matyti, komanda 
arba bent kapitonas turėjo neseniai čia girtuokliauti, nes viskas 
buvo nieko, tad maniau, kad galiu viską pasisavinti; bet Ibrahi- 
barį ir visur radom daug šilko, perlų, cukraus ir t. t. Regėdamas 
tiek gėrybės, aš iš karto labai apsidžiaugiau; kadangi laive ne- 
buvo nieko, tad maniau, kad galiu viską pasisavinti; bet Ibrahi- 
mas, mano tarnas, pasakė, kad dar turi būti toli sausuma, 0 jos 
be žmogaus pagelbos negalėsim pasiekti. 

Mes pasistiprinom valgiais ir gėrimais, kurių ten radome di- 
delę gausybę, ir vėl išlipom ant dangčio. Bet čia, turint prieš 
akis tuos baisiuosius lavonus, nuolat šiurpas mus varstė. Norė- 
dami jų nusikratyti, nusprendėm sumėtyti visus į jūrą. Bet kaip 
mes persigandom, kai pamatėm, kad nė vieno negalime paju- 
dinti iš vietos! Tartum augte priaugę jie gulėjo ant grindų; 
norint juos pašalinti, būtų reikėję išlupinėti kiekvieną dangčio 
lentą skyrium, bet tam darbui neturėjom įrankių. Kapitono taip 

pat negalima buvo atplėšti nuo stiebo; net kalavijo negalėjom 
ištraukti iš jo sustingusios rankos. Taip praėjo mums visa diena. 
Kai pradėjo temti naktis, senajam Ibrahimui leidau atsigulti, o aš 
pats pasilikau ant dangčio laukdamas, ar nepamatysiu iš kur 
pagelbos. Bet kai patekėjo mėnuo ir aš pagal žvaigždes apskai- 
čiau, kad turėjo būti kokia vienuolika valandų, mane suėmė 
toks miegas, jog pats nebesijutau, kaip pavirtau už statinės, stovė- 
jusios ant dangčio. Tiesą sakant, aš buvau greičiau apsvaigęs ne- 
kaip užmigęs, nes aiškiausiai girdėjau jūros siūbavimą, stiebų 
braškėjimą ir burių ūžimą nuo vėjo. Staiga man pasirodė, kad gir- 
džiu žmonių kalbą ir žingsnius ant dangčio. Aš norėjau atsikelti ir 
pažiūrėti, bet nematoma galybė sukaustė mano sąnarius. Net 
akių negalėjau atmerkti. O balsai vis darėsi aiškesni: man ro- 
dėsi, kad dangčiu vaikščioja linksmi jūreiviai, kad girdžiu smar- 
kų viršininko balsą, virvių ir burių kilojimą aukštyn ir žemyn. 
Bet paskui dar labiau užmigau, ir tuomet tegirdėjau ginklų žvan- 
gėjimą. Pabudau' tik tada, kada saulė jau buvo aukštai ir degi- 
no Man veidą. Aš nustebęs žvalgiausi aplink save; audra, laivas, 
negyvėčliai ir viskas, ką buvau girdėjęs tą naktį, man atrodė lyg 
koks sapnas. Pakėlęs akis pamačiau, kad iskas tebėra kaip va- 
kar. Negyvėliai tebegulėjo toj pačioj vietoj, ten pat tebebuvo 
prikaltas prie stiebo kapitonas. Aš pasijuokiau iš savo sapno 
ir atsikėles ėmiau ieškoti tarno. 

„Jis sėdėjo kajutėj labai susirūpinęs. 

— Viešpatie,— tarė jis, kai aš atėjau,— geriau sutikčiau gu- 
lėti giliai jūros dugne, negu išbūti dar vieną naktį tam užkeik- 
tam laive. 

Aš paklausiau, kas taip atsitiko, ir jis man atsakė: 

— Numigęs kelias valandas, pabudau ir išgirdau, kad ties 
mano galva kažkas laksto. Iš karto buvau taręs, kad ten būsite 
jūs, bet po aukštą lakstė mažiausiai dvidešimt žmonių, ir aš gir- 
dėjau jų šūksmą ir riksmą. Pagaliau išgirdau kažką sunkiai ei- 
nant. Paskui jau nieko nenumaniau. Bet kartais man grįždavo 
sąmonė, ir aš tada matydavau, kad tas pats žmogus, kur viršuj 
prikaltas prie stiebo, sėdi ten, prie stalo, dainuoja ir geria; o tas, 
kur apvilktas skaisčiai raudonais drabužiais ir guli ant grindų 
netoli jo, sėdėjo šaly ir padėjo jam gerti. 

Tą man pasakė mano senasis tarnas. 

Galit patikėti, mano draugai, kad aš jaučiausi tada nelabai 
gerai! Juk čia buvo tiesa, juk aš pats geriausiai girdėjau negy- 
vėlius vaikščiojant! Plaukti su tokia draugija menkas buvo 
džiaugsmas. Mano Ibrahimas labai susimąstė. 

— Dabar atsiminiau! -- sušuko jis. 

Jo buvo atsiminta maldelė, išmokta iš savo senelio, žmogaus 
prityrusio, daug plaukiojusio jūreivio, ir ta turėjo padėti prieš 
piktąją dvasią ir kerus. Jis sakė, kad tą keistą miegą, kur buvo 
mus suėmęs, galėtumėm ateinančią naktį nuvaryti, jei karštai 
kalbėtumėm Korano maldas. Tarno sumanymas man labai patiko. 
Nekantriai laukėm ateinant nakties. Greta kajutės buvo mažas 
kambariukas, kur mes nutarėm pasislėpti. Duryse padarėm ke- 
lias skylutes tokio didumo, kad galėtumėm pro jas Matyti visą 
kajutę, paskui iš vidaus uždarėm gerai duris, o Ibrahimas viso- 
se kertėse parašė pranašo vardą. Taip mes pradėjom laukti nak- 
ties baisenybių. Buvo turbūt vienuolikta valanda, kada pradėjo 
mane labai imti miegas. Tada man draugas liepė sukalbėti kelias 
Korano maldeles, ir aš tikrai nuvariau miegą. Staiga mums pasi- 
rodė, kad viršuj pradeda trinksėti: subraškėjo virvės, ant dang- 
čio pasigirdo žingsniai, ir aiškiai galėjom girdėti kelis balsus. 
Lyg negyvi sėdėjom kelias minutes, paskui išgirdom kažką lei- 
džiantis laiptais į kajutę. Išgirdęs tai, tarnas ėmė kalbėti mal- 
delę prieš piktąją dvasią ir kerus: 


Ar jūs atskridot šičia iš dangaus, 
Ar iš vandens iškilote gilaus, 

Ar jūs gyvenat žemės vidury, 

Ar viešpataujat pragaro ugny, 
Tarnaut Alachui turit tik vienam, 
Visokių dvasių viešpačiui aukštam. 


Aš, tiesą sakant, maža tikėjau, kad ta maldelė ką padėtų, ir 
man ant galvos pasišiaušė plaukai, kai atsidarė durys. Įėjo tas 
aukštas vyras, kurį mačiau prikaltą prie stiebo. Vinis jam tebe- 
buvo kaktoj, bet kalavijas įdėtas į makštį. Paskui jį įėjo dar 
vienas, ne taip puikiai apsitaisęs; ir tą buvau matęs gulint vir- 
šuj. Kapitonas — tai tikrai buvo jis — atrodė išblyškęs, veidas 
buvo apžėlęs didele juoda barzda, kažkokios keistos akys žval- 
gėsi po visą kambarį. Kai jis ėjo pro mūsų duris, aš galėjau 
jį matyti visai aiškiai, bet jis, rodos, visai nežiūrėjo į duris, už 
kurių buvom pasislėpę. Abu susėdo prie stalo, stovėjusio vidury 
kajutės, ir garsiai, lyg bardamies, pradėjo tarp savęs šnekėti 
nesuprantama kalba. Jie vis garsiau ir garsiau kalbėjo, ir galų 
gale kapitonas taip trenkė kumščiu per stalą, jog visas kamba- 
rys sudrebėjo. Antras pasiutusiai juokdamasis pašoko ir davė 
ženklą kapitonui sekti paskui jį. Kapitonas atsistojo, išsitraukė 

iš makšties kalaviją, ir abu išėjo iš kambario. Kai jie nuėjo, 
mes atsidusom lengviau, bet mūsų baimė dar ilgai negalėjo pa- 
sibaigti. Ant dangčio vis didėjo triukšmas. Pasigirdo skubus 
lakstymas šen ir ten, riksmas, juokai ir staugimas. Galop pakilo 
tikras pragariškas ūžimas, ginklų žvangėjimas ir toks klyksmas, 
jog mes manėm, kad dangtis su visomis savo burėmis nukris 
ant mūsų. Bet staiga — vėl didžiausia tyla. Kai mes po daug 
valandų išdrįsom užlipti į viršų, viską teberadom toj pačioj vie- 
toj; nė vienas negyvėlis negulėjo kitaip kaip pirma. 

Taip išbuvom tam laive kelias dienas. Jis plaukė vis į rytus, 
į tą pusę, kur, mano apskaitymu, turėjo būti žemė. Dieną jis nu- 
plaukdavo daug mylių, bet naktį, matyti, visada grįždavo atgal, 
nes, kai patekėdavo saulė, mes vis būdavom toj pačioj vietoj. 
Kitaip negalėjo būti: negyvėliai kiekvieną naktį turėjo visomis 
burėmis plaukti atgal. Kad negalėtų važiuoti atgal, mes nuėmėm 
vakare visas bures ir padarėm tą, ką buvom padarę vakar prie 
kajutės durų: parašėm ant pergamento pranašo vardą ir sene- 
lio maldą ir pririšom prie suvyniotų burių. Drebėdami pradėjom 
laukti savo kambariuke, kas bus toliau. Piktoji dvasia šį kartą 
siuto, rodos, dar baisiau, bet rytą burės tebebuvo susuktos, kaip 
mes jas palikom. Kitą visą dieną tiek tebuvom užtiesę burių, 
kiek reikėjo, kad laivas galėtų iš iengvo plaukti tolyn. Tokiu 
būdu per penkias dienas nusivarėm gerokai kelio. 


Galų gale šeštos dienos rytą visai netoli išvydom žemę ir 
padėkojom Alachui ir jo pranašui už stebuklingą išgelbėjimą. 
Tą dieną ir kitą naktį plaukėm arti krašto, o septintą rytą pa- 
matėm netolimais miestą. Vargais negalais nuleidom į vandenį 
inkarą, jis tuojau pasiekė žemę, nusikėlėm -mažą laivelę, gulė- 
jusią ant dangčio, ir kiek galėdami pradėjom irtis į miestą. Prie 
miesto vartų pasiklausėm, kaip vadinasi tas, miestas, ir sužino- 
jom, kad tai Indijos miestas, netoli tos vietos, kur pirma bu- 
vau norėjęs keliauti. Mes nuėjom į karavanserajų “ ir pasistip- 
rinom po sunkios kelionės. Ten aš pradėjau teirautis, ar nebūtų 
čia išmintingo žmogaus, duodamas šeimininkui suprasti, kad no- 
rėčiau tokio, kurs moka truputį burti. Jis mane nuvedė į tolimą 
gatvelę, prie menkų namukų, pabarškino ir pasakė, kad aš klaus- 
čiau Mulėjaus. 

Mane patiko senas žmogelis su žila barzda ir ilga nosim ir 
paklausė, ko man reikia. Tai buvo pats Mulėjus. Aš. apsakiau 


3 Karavanserajus — vieta, kur apsistoja karavanai. (Vert.) 

savo visus nutikimus ir paprašiau jo patarimo, ką man daryti, 
kad galėčiau nuimti nuo laivo negyvėlius. Jis man atsakė, kad 
laivo žmonės turbūt užkerėti už kokią nuodėmę prieš jūrą; ke- 
rai, Manė jis, išnyktų, jei jie būtų išnešti į žemę; tai galėtum 
padaryti, jei išlaužtum lentas, ant kurių jie guli. Paskui jis pri- 
dėjo, jog teisybė reikalaujanti, kad laivas su visa gėrybe būtų 
mano, nes aš jį radęs; bet aš apie tai turėjęs niekam nesakyti 
ir iš to turto jam mažą dalelę paskirti; už tai jis su savo vergais 
padėsiantis man nuimti negyvėlius. Aš pažadėjau jį gausiai ap- 
dovanoti, ir su penkiais vergais, pasiėmusiais kirvius ir pjūklus, 
išėjom į laivą. Kely žynys Mulėjus pagyrė mūsų sumanymą ap- 
vynioti bures Korano žodžiais; jis sakė, kad tai buvęs vienin- 
telis būdas išsigelbėti. 

Dar buvo gana anksti, kai mes atvykom į laivą. Tuojau šo- 
kom visi prie darbo, ir po valandos keturi negyvėliai jau gu- 
lėjo laivėje. Vieni vergai turėjo nuvežti juos ant kranto ir ten 
įkasti į žemę. Sugrįžę jie papasakojo, kad negyvėlių nereikėję 
kasti, nes jie subyrėję į pelenus, kai tik juos padėję Žemėj. 
Mes toliau varėm darbą, ir iki vakaro visi negyvėliai buvo nu- 
vežti ant žemės. Galop ant dangčio beliko tik tas, kur buvo 
prikaltas prie stiebo. Veltui traukėm vinį iš rąsto: jokia galybė 
neįstengė nė iš vietos jos pajudinti. Aš nebeišmaniau, ką da- 
ryti; negalėjai: juk kirsti visą stiebą (ir gabenti paskui į krantą. 
Bet iš tos bėdos išvadavo Mulėjus. Jis liepė vergui greitai pri- 
plaukti prie kranto ir atvežti puodą žemių. Kai puodas buvo 
atvežtas, žynys pasakė kažkokius paslaptingus žodžius ir išbėrė 
žemes negyvėliui ant galvos. Negyvėlis tuojau pramerkė akis 
ir giliai atsiduso, o ant kaktos iš žaizdos nuo vinies pasirodė 
kraujas. Dabar be jokio vargo ištraukėm vinį, ir kapitoiias krito 
vienam vergui į rankas. 

— Kas čia mane atvežė? — paklausė jis, truputi atsigavęs. 
„Mulėjus parodė į mane, ir aš priėjau prie jo. 

— Dėkui tau, nepažįstamas žmogau, tu išgelbėjai mane iš 
ilgų kančių. Jau penkios dešimtys metų plauko mano kūnas šio- 
mis vilnimis, o mano vėlė kiekvieną naktį turi grįžti į jį. Bet 
dabar mano galva palietė žemę, ir aš galiu eiti pas savo tėvus. 

Aš liepiau jam apsakyti, kaip jis atsidūrė tokioj baisioj ne- 
laimėj, ir jis tarė: 

— Prieš penkias dešimtis metų aš buvau visų gerbiamas žmo- 
gus ir gyvenau Alžyro mieste. Trokšdamas greitai pralobti, įsi- 
taisiau laivą ir pasidariau jūros plėšikų. Aš tą darbą variau jau 

kelerius metus. Kartą nuo Zantės salos paėmiau į laivą dervišą *, 
norėjusį plaukti dykai. Aš ir mano draugai buvom nedori žmo- 
nės ir negerbėm to žmogaus šventumo; aš dar visokius juokus 
iš jo dariau. O kada kartą jis Man prikišo mano piktą gyvenimą, 
naktį kajutėj, kai aš su savo vairininku daug buvau išgėręs, 
mane paėmė rūstybė. Siusdamas iš piktumo, kad dervišas drįso 
man pasakyti tai, ko nebūčiau leidęs pasakyti nė vienam sul- 
tonui, užlipau ant dangčio ir įsmMeigiau jam į krūtinę savo peilį. 
Mirdamas dervišas prakeikė mane ir mano žmones sakydamas, 
kad mes negalėsim nei mirti, nei gyventi tol, kol nepadėsim 
savo galvos ant žemės. Dervišas mirė, ir mes jį išmetėm į jūrą, 
pasijuokę iš jo grasymų. Bet jo žodžiai tą pačią naktį išsipildė. 
Dalis mano matrosų sukilo prieš mane. Kova buvo baisi, mano 
šalininkai buvo apgalėti, o aš prikaltas prie stiebo. Bet ir sukilu- 
sieji mirė nuo žaizdų, ir mano laivas pavirto vienu dideliu kapu. 
Man akys irgi pradėjo temti, nustojau kvėpuoti ir maniau, kad 
mirsiu. Bet aš apsvaigęs tebuvau. Kitą naktį, tuo metu, kada 
įmetėm dervišą į jūrą, aš ir mano draugai atgijom, mes vėl 
buvom gyvi, bet galėjom daryti ir kalbėti tik tą, ką buvom darę 
ir kalbėję aną naktį. Taip mes plaukom jau penkios dešimtys 
metų, negalėdami nei gyventi, nei mirti. Ir tikrai, kaip mes ga- 
lėjom pasiekti žemę? Su neapsakomu džiaugsmu visados plauk- 
davom visomis. burėmis prieš audrą, tikėdamiesi susikulti pa- 
galiau į uolą ir paguldyti savo nuvargusias galvas jūros dugne. 
Tas mums nepavykdavo. Bet dabar aš mirsiu. Dar kartą sakau 
tau dėkui, nepažįstamas išgelbėtojau! Jei turtas gali tave atly- 
ginti, tai imk mano laivą kaip mano dėkingumo ženklą! | 
Vos pasakė kapitonas tuos žodžius, nuleido galvą ir mirė. 
Ir jis kaip ir jo draugai tuojau pavirto į dulkes. Mes susėmėm 
jas į skrynutę ir užkasėm ant kranto. Paskui aš pasisamdžiau iš 
miesto darbininkų, ir tie sutaisė mano laivą. Pelningai išmainęs 
buvusias laive prekes į kitas, pasisamdžiau matrosų, gausiai ap- 
dovanojau savo geradarį Mulėjų ir išplaukiau į tėvynę. Norė- 
damas išpardavinėti (prekes, stojau prie kiekvienos didesnės sa- 
los ir miesto, todėl padariau nemažą linkį. Bet pranašas laimino 
mane. Dvejiems metams praėjus, aš parvažiavau į Balsorą, tu- 
rėdamas du kartus daugiau turto, negu buvo palikęs mirusis 
kapitonas. Visi stebėjosi mano turtais ir mano laime ir neabe- 
jojo, kad aš buvau radęs garsiojo keliauninko Sindbado? dei- 
* Dervišas — elgetaujantis musulmonų vienuolis. (Vert.) 
ai iš svarbiausiųjų veikėjų arabų pasakose „Tūkstantis ir DISAE naktis“. 

manto slėnį. Jų klaidingos nuomonės aš neatitaisiau, Ir nuo to 
laiko visi Balsoros jaunikaičiai, vos sulaukę aštuoniolikos metų, 
keliauja į platųjį pasaulį ieškoti tokios laimės kaip mano. O aš 
gyvenu gražiai ir ramiai ir kas penkeri metai keliauju į Meką 
padėkoti Viešpačiui šventojoj vietoj už jo malones ir pasimelsti 
už kapitoną ir jo Žmones, kad jis juos priimtų į savo rojų. 

Kitą dieną karavanas varė savo kelionę be kliūčių. Kai pirk- 
liai sustoję pailsėjo, Selimas prakalbino jauniausiąjį pirklį Mu- 
lėjų: 

— Jūs, žinoma, esate visų jauniausias; jūs visados linksmas 
ir turbūt mokate kokią gražią, įdomią istoriją. Apsakykit mums 
ją, kad po dienos karščio ji mus atgaivintų! 

— Aš gal ir papasakočiau ką. jums, — atsakė Mulėjus,— gal 
ir mokėčiau kuo palinksminti, bet jaunam nedera lįsti senes- 
niems už akių; čia mano vyresnieji draugai turi pirmenybę. Za- 
leikas visados toks nuliūdęs ir tyli: ar jis nepapasakotų, kas jo 
gyvenimą padarė tokį nelinksmą. Gal mes galėsim palengvinti 
jo „sielvartą: juk mes su noru padedam kiekvienam žmogui, kad 
ir ne mūsų tikėjimo. 

Mulėjaus pakalbintas žmogus buvo“ pirklys, graikas, viduti- 
nio amžiaus vyras, gražus ir tvirtas, bet labai nuliūdęs. Nors jis 
buvo kreivatikis (ne musulmonas), bet savo pasielgimu ir dar- 
bais įgijo visų kelionės draugų pagarbą ir pasitikėjimą. Jis, 
tiesą sakant, vieną ranką teturėjo, ir kai kurie draugai manė, 
kad tos rankos netekimas jį padaręs tokį paniurusį. 

Į atvirą Mulėjaus klausimą Zaleikas atsakė: 

— Jūsų pasitikėjimas mane labai džiugina. Aš neturiu jokio 
sielvarto, bent tokio, kurį galėtumėt man palengvinti. Bet ka- 
dangi Mulėjus man, rodos, prikišo, kad esu nuliūdęs, tai aš jums 
papasakosiu šį tą, tada galėsite suprasti, kodėl esu liūdnesnis 
už kitus. Matote, kad aš neturiu kairės rankos. Jos neturiu ne 
nuo gimimo — jos netekau baisiausiose mano gyvenimo dieno- 
se. Ar aš turiu priežasties būti nuo to laiko labiau nuliūdęs kaip 
man reikėtų, arba aš neturiu tiesos, galėsite jūs spręsti, išklausę 
Istoriją apie nukirstaja ranką. 


30 


ISTORIJA APIE NUKIRSTĄJĄ RANKĄ 


Aš gimiau Konstantinopoly. Mano tėvas buvo dragomanu * 
prie turkų vyriausybės ir, be to, varė nemažą prekybą kvepa- 
lais ir šilkais. Jis man davė gerą mokslą; pirma pats mokė, pas- 
kui tą darbą buvo pavedes vienam mūsų kunigui. Iš pradžios 
norėjo išmokyti mane pirklių; bet pamatęs, kad aš geresnės gal- 
vos, nekaip. tikėjosi, patariamas draugų nusprendė leisti mane 
mokytis gydytoju, nes gydytojas, jei jis nusimano daugiau už 
paprastą šundaktarį, gali Konstantinopoly imti didelius pinigus. 
Į mūsų namus ateidavo daug frankų *, ir vienas iš jų prikalbėjo 
tėvą leisti mane į jo tėvynę, į Paryžiaus miestą, kur tokių da- 
lykų moko dovanai ir labai gerai. Jis žadėjo važiuodamas namo 
mane pasiimti ir dykai nusivežti su savim. Mano tėvas jaunas 
taip pat buvo daug keliavęs ir sutiko mane leisti. Aš begal 
džiaugiausi, kad gausiu pamatyti nepažįstamų šalių, ir negalė- 
jau sulaukti tos valandos, kada turėjom sėsti į laivą. Pagaliau 
frankas pabaigė savo reikalus ir ėmė rengtis į kelionę. Tą va- 
karą prieš kelionę tėvas nusivedė mane į miegamąjį. Ten aš 
pamačiau padėtus ant stalo puikius drabužius ir ginklus. Bet la- 
biausiai traukė mano akis didelė krūva aukso. Lig tol niekuo- 
met jo tiek daug nebuvau matęs. Apkabino mane tėvas ir tarė: 
„Štai, sūneli, aš tau prirengiau kelionei drabužius. Tie ginklai 
tavo, jie tie patys, kuriuos man buvo užkabinęs mano senelis, 
kai aš keliavau iš tėvynės. Žinau, kad moki juos valdyti; tik 
atsimink, tevartok juos tada, kada tave kas užpuls, o tuomet 
kirsk nesigailėdamas! Mano turtai nedideli; aš padalinau juos 
į tris dalis: viena iš jų tavo, antra bus man gyventi, o trečia 
skiriama juodai dienai-— ja galėsi pasinaudoti sunkioj gyveni- 
mo valandoj“. Po tų žodžių tėvo akyse pasirodė ašaros, gal iš 
nujautimo, nes daugiau jo niekuomet neberegėjau. | 

Kelionė pasisekė gerai. Greit atvykome į frankų žemę, ir po 
šešių dienų atvažiavome į didelį miestą — Paryžių. Čia tas fran- 
kas, mano draugas, pasamdė man kambarį ir patarė per daug 
nemėtyti pinigų. Iš viso aš turėjau du tūkstančius talerių. Išgy- 
venau tame mieste trejus metus ir išmokau, ką turi mokėti ge- 
ras gydytojas. Bet pameluočiau sakydamas, kad man ten buvo 


* Dragomanas — vertėjas. (Vert.) 
' Rytuose frankais vadinami prancūzai ir dažnai visos Vakarų Europos 
tautos. (Vert.) 

smagu gyventi; nepatiko man to krašto žmonių papročiai, ir ne- 
daug teturėjau gerų draugų. 

Buvau labai pasiilgęs savo tėvynės. Per visą tą laiką nieko 
nebuvau girdėjęs apie tėvą, todėl labai apsidžiaugiau, kai pasi- 
taikė gera proga grįžti namo. 

Tuomet iš frankų žemės važiavo pasiuntinys į aukštąją Por- 
tą?. Aš gavau gydytojo vietą prie pasiuntinio palydovų ir vėl 
laimingai atvažiavau į Stambulą *. Bet tėvo namus radau užda- 
rytus, ir, pamatę mane, kaimynai pasakė, kad tėvas miręs prieš 
du mėnesius. Kunigas, kur mane jauną mokė, atnešė raktą. Kaip 
nejauku man buvo tuose tuščiuose namuose! Viską radau taip, 
kaip buvo tėvo palikta, tik trūko aukso, kur man ketino jis 
palikti. Apie tai paklausiau kunigo, tas man pasakė: „Jūsų tė- 
vas buvo šventas žmogus; mirdamas visą auksą užrašė bažny- 
čiai". Tai man buvo ir paliko nesuprantama. Bet ką aš galėjau 
daryti? Turėjau džiaugtis, kad namai ir kitas turtas nebuvo taip 
pat paskirti bažnyčiai. Tai buvo pirma mane ištikusi nelaimė. 
Bet nuo to laiko krito smūgis po smūgio. Išgarsėti dideliu dak- 
taru negalėjau, nes gėdinausi labai skelbtis iš baimės, kad ne- 
apšauktų manęs rinkos pagyru, ir visur trūko tėvo rekomenda- 
cijos; jei jis tebebūtų gyvas buvęs, būtų mane "įvedęs į turtingiau- 
sius ir žinomiausius namus, kuriems dabar nerūpėjo nelaimingas 
Zaleikas. Tėvo prekių negalėjau niekur iškišti, nes po jo mirties 
seni pirkliai iškriko, o naujų rasti ne taip lengva. Kartą, kai 


Šš Porta vadinasi turkų vyriausybė. (Vert.) 
? Taip vadinamas turkiškai Konstantinopolis. (Vert.) 


32 


nuliūdęs galvojau -apie savo sunkų padėjimą, atsiminiau, kad 
frankų žemėj dažnai matydavau mūsų krašto žmonių, kurie, atsi- 
vežę savo prekių, labai pelningai pardavinėdavo jų miestų rin- 
kose. Ilgai negalvodamas, nusprendžiau išbandyti laimę preky- 
boj. Parsidaviau tėvo namus, pusę pinigų padėjau pas ištikimą 
draugą, o už kitą pusę prisipirkau to, ko frankai savo neturi, 
lsaip antai: šalkų, šilkų, tepalų ir kvepalų, sėdau į laivą ir tokiu 
būdu antrą kartą iškeliavau į frankų žemę. Lig tik Dardanelų 
rūmai pasiliko užpakaly, man pradėjo vėl klotis. Mūsų kelionė 
buvo trumpa ir laiminga. Atvykęs važiavau per mažus ir dide- 
lius frankų miestus ir visur radau savo prekėms gerų pirkėjų. 
Mano draugas iš Stambulo siuntinėjo vis naujų prekių, ir mano 
lobis augo kasdien. Kai aš prasikūriau tiek, jog galėjau padaryti 
didesnę apyvartą, su savo prekėmis nuvažiavau į Italiją. Bet 
čia turiu pasakyti, kas man dar nemažą pelną duodavo: tai 
mano daktaravimas. Kai atvykdavau į kurį miestą, pasiskelbda- 
vau, kad atvažiavęs garsus daktaras graikas, ir savo balzamu 
ir vaistais tikrai nemaža pelnydavau cekinų. Taip pagaliau atsi- 
krausčiau į Florencijos miestą, į Italiją. Ketinau užtrukti tam 
mieste ilgiau, iš dalies dėl to, kad jis man patiko, iš dalies - dėl 
to, kad norėjau atsilsėti, nes buvau pavargęs nuo tų visų kelio-' 
nių. Nusisamdžiau krautuvę, o netoli jos, vienam viešbuty, du 
gražius kambarius su balkonų. Paskui liepiau paskelbti, kur su- 
stojo naujas daktaras ir pirklys. Vos atidariau krautuvę, tuojau 
pradėjo plaukti pirkėjai, ir nors kainos buvo didokos, bet .par- 
davinėjau daugiau už. kitus, nes mokėjau įkalbėti ir įtikti pirkė- 
jams. Taip išgyvenau Florencijoj laimingai arti savaitės. Kartą 
vakare, norėdamas jau daryti krautuvę, savo papratimu pradė- 
jau dėstyti ir tvarkyti vaistų buteliukus in vienam mažam bute- 
liuke radau raštelį, kurio, kiek atsimenu, ten nebuvau įdėjęs. 
Atskleidžiau popierėlį ir radau ten kvietimą ateiti tą naktį lygiai 
dvyliktą valandą ant Senojo tilto. Ilgai laužiau galvą, kas toks 
galėtų mane kviesti. Nepažinojau .Florencijoj nei vieno žmo- 
gaus ir nusprendžiau, kad mane nori slapta nuvesti prie kokio 
ligonio, o tas man ne kartą buvo atsitikę. Kiek pasvarstęs, nu- 
tariau eiti, bet dėl atsargumo pasiėmiau kalaviją, kur man buvo 
palikęs tėvas. 

Apie vidunaktį jau buvau ant Senojo tilto. Ant tilto nebuvo 
nieko. Nusprendžiau laukti, ligi ateis tas, kur mane šaukė. Naktis 
buvo šalta; švietė giedras mėnuo, ir aš ėmiau žiūrėti į Arno 
vilnis, toli blizgančias mėnesienoj. Miesto bažnyčių bokštai iš- 
mušė dvylika valandų. Pakėliau galvą ir išvydau priešais aukštą 

žmogų, visą susisukusį raudonu apsiaustu, kurio vienu krašteliu 
buvo pridengęs veidą. | 

Iš karto truputį nusigandau, nes jis visai netikėtai atsirado 
man užpakaly, bet vėl greit atsigavau ir tariau jam: 

— Jei jūs mane čia šaukėte, tai prašom pasakyti, kam aš 
reikalingas! | 

Raudonasis apsiaustas atsigręžė ir tarė: 

— Sek paskui mane! ; 

Vis dėlto man buvo nejauku eiti vienam su tuo nepažįstamų 
žmogum. Sustojau ir tariau: 

— Ne, pasakyk sveikas pirma, kur eiti. Ar negalėtum pa- 
rodyti savo veido, kad matyčiau, ar jūs neturite galvoj piktų 
norų. | 

Bet Raudonasis, matyt, nenorėjo manęs nei klausyti. | 

— Jei tu nenori, Zaleikai, tai likis! — atsakė jiš ir nuėjo to- 
liau. Aš baisiai supykau ir riktelėjau: | 

— Jūs manote, kad aš leisiu kiekvienam mulkiui vedžioti 
save už nosies ir dovanai lauksiu tokią šaltą naktį? 

Greit privijęs, nutvėriau jį už apsiausto ir dar garsiau suri- 
kau, spausdamas kita ranka kalaviją. Bet apsiaustas liko mano 
rankoje, o nepažįstamas dingo už artimiausio kampo. Mano pik- 
tumas po truputį praėjo; man buvo likęs jo apsiaustas, tas tu- 
rėjo viską išaiškinti. Aš apsisiaučiau ir nuėjau savu keliu namo. 
Vos paėjau šimtą žingsnių, kažkas prisiartino prie manęs ir šnipš- 
telėjo frankiškai į ausį: 

— Saugokis, grafai, šiąnakt nieko negalima padaryti! 

Kai apsigręžiau, jau jis buvo pabėgęs, ir tik lekiantį sieno- 
mis jo šešėlį temačiau. Supratau, kad tie žodžiai buvo sakyti 
apsiaustui, o ne man, bet ir tai nieko nepaaiškino. Kitą dieną 
ėmiau galvoti, ką Man daryti. Iš pradžių buvau manęs apgarsįn- 
ti, kad tą apsiaustą aš radau; bet nepažįstamas galėjo jį gauti 
perį kitą žmogų, ir aš vis tiek nebūčiau nieko sužinojęs. Galvo- 
damas apie tai, aš geriau įsižiūrėjau į apsiaustą. Jis buvo pa- 
siūtas iš storo Genujos aksomo, skaisčiai raudonos spalvos, ap- 
vedžiotas astrachaniniais kaileliais ir išsiuvinėtas auksu. Besi- 
grožėjant apsiaustu, Man atėjo į galvą viena gera mintis, ir ją 
pasiryžau įvykdyti. Nunešiau jį į krautuvę ir pakabinau parduo- 
ti, bet kainą padėjau tokią brangią, jog nesitikėjau, kad gau- 
čiau jam pirkėją. Mano tikslas buvo gerai įsižiūrėti į akis kiek- 
vienam, kas ateis derėti to apsiausto. Juk iš tūkstančio būčiau 
pažinęs tą žmogų, kur mačiau nors trumpai, bet aiškiai, kai nu- 

traukiau jam apsiaustą. Atsirado daug norinčių pirkti apsiaustą, 
jo Nepaprastas gražumas viliojo kiekvieną akį, bet nei vienas 
nebuvo panašus į nepažįstamą ir nei vienas nenorėjo Mokėti 
padėtos kainos, du šimtus cekinų. Be to, mane stebino tai, jog 
tokio apsiausto niekas nematęs; visi Mano paklaustieji tvirtino, 
kad drabužio, tokio puikaus audeklo ir dailaus darbo, niekuomet 
netekę Florencijoj regėti. 

Prievakary atėjo pas mane jaunas vyrukas, jis dažnai iš ma- 
nęs pirkdavo. Net tą pačią dieną derėjo apsiaustą ir buvo daug 
įvaręs už jį. Tėškė jis dabar maišiuką su pinigais ant stalo ir su- 
šuko: | 

— Zaleikai, noriu turėti tavo apsiaustą, nors paskui dėl to 
tektų elgetauti! Ž 

Ir ėmė skaičiuoti pinigus. Aš labai svyravau: juk buvau iš- 
kabinęs apsiaustą tik tam, kad pritraukčiau savo nepažįstamą, 
o dabar atsirado jaunas kvailys ir moka nežmonišką kainą. Ką 
turėjau daryti? Pagaliau atidaviau, nes tai buvo, antra vertus, 
man geras atlyginimas už nakties kelionę. Jaunikaitis užsimetė 
ant pečių apsiaustą ir išėjo. Eidamas nuo slenksčio atsigręžė, 
nutraukė popierėlį, prisegtą prie apsiausto, Metė man ir tarė: 
„Čia, Zaleikai, kažkas toks, kas, matyti, nepridera prie apsiaus- 
to“. Aš neskubindamas pakėliau popierėlį ir radau parašyta šiuos 
žodžius: „Šiandien naktį tą pačią valandą atnešk apsiaustą ant 
Senojo tilto. Gausi keturis šimtus cekinų!“ Aš stovėjau lyg per- 
kūno trenktas. Vadinas, nepasiekiau, ką norėjau, ir tokį pelną 
paleidau iš nagų! Bet neilgai galvojęs nutvėriau tuos du šimtus 
cekinų, išbėgau iš krautuvės, pasivijau pirkėją ir sakau: ,„Atsi- 
"imk pinigus, grąžink apsiaustą, jokiu būdu negaliu parduoti“. 

Iš karto jis manė, kad aš juokiuosi. Bet kai pamatė, kad kalbu 
rimtai, pasipiktino mano reikalavimu, išvadino mane kvailiu, ir 
pagaliau mes susipešėm. Bet aš buvau laimingesnis, išplėšiau 
jam apsiaustą ir jau buvau su juo bebėgantis, tik jaunikaitis pa- 
šaukė į pagelbą policiją ir nutempė mane į teismą. Teisėjas 
buvo labai nustebintas jo skundu ir nuteisė atiduoti apsiaustą 
mano priešininkui. Tada aš jam žadėjau dvidešimt, penkiasde- 
šimt, aštuoniasdešimt, net šimtą pridėti cekinų prie jo dviejų 
šimtų, jei jis grąžintų apsiaustą. Ko negalėjo padaryti mano pra- 
šymai, tai padarė mano auksas. Jis paėmė iš manęs cekinus, o aš 
gavau apsiaustą ir labai džiaugiausi, nors už tai visoj Floren- 
cijoj buvau apšauktas bepročiu. Bet Žmonių nuomonė man ne- 
rūpėjo: juk aš geriau žinojau, kad iš to pelnysiu. 

Nekantriai laukiau nakties. Paskirtu laiku su apsiaustu po 
pažastim jau buvau ant tilto. Numušė varpas paskutinį kartą, 
ir iš tamsos priėjo prie manęs kažkokia žŽmogysta. Tai buvo, be 
abejo, vakarykštis nepažįstamas. 

— Turi apsiaustą? — paklausė jis manęs. | 

— Turiu,— atsakiau, — bet jis man pačiam atsiėjo šimtą ce- 
kinų. 

— Aš tai žinau,— tarė jis, — žiūrėk, čia keturi šimtai. 

Jis priėjo kartu su manim prie plačių tilto turėklų ir ėmė 
skaityti auksinius. Buvo lygiai keturi šimtai. Gražiai jie žibėjo 
mėnesio šviesoj ir džiugino mano širdį. Dieve! Ji nejautė, kad 
tai buvo paskutinis jos džiaugsmas. Susidėjau pinigus į kišenę 
ir tik norėjau labiau įsižiūrėti į gerąjį nepažįstamą, bet jo vei- 
das buvo apdengtas kauke, iš po kurios žibėjo baisios juodos 
akys. 

— Dėkui už jūsų gerumą,— tariau aš jam,— gal būčiau jums 
dabar kuo reikalingas? Bet aš iš anksto pasakau, kad tai neturi 
būti kas pikta. 

— Nereikalingas jūsų rūpestis,— atsakė jis, traukdamas ant 
pečių apsiaustą.—- Man reikalinga gydytojo pagelba, tik ne gy- 
vam, bet mirusiam. 

— Kaip tai gali būti? — atsiliepiau nustebęs. 

— Atvažiavau aš čia su seseria iš tolimo krašto,— ėmė jis 
pasakoti, duodamas tuo laiku ženklą sekti paskui jį — ir gyve- 
nau su ja pas vieną mano draugą. Vakar mano sesuo apsirgusi 
staiga numirė, ir giminės nori ją rytoj, laidoti. Bet mūsų namų 
senu papročiu visi turi būti laidojami tėvų kape; kurie yra mirę 
svetimuose kraštuose, taip pat ten guli išbalzamuoti. Todėl jos 

kūną atiduodu savo giminėms, o tėvui parvešiu bent jo dukters 
galvą, kad jis dar kartą galėtų į ją pasižiūrėti. | 

Nors tas paprotys pjaustyti artimiesiems žmonėms galvas man 
pasirodė baisus, bet, bijodamas įžeisti nepažįstamą, nieko į tai 
nedrįsau jam atsakyti. Aš pasakiau, kad numirėlius balzamuoti 
moku, ir sutikau eiti prie mirusios. Bet vis dėlto negalėjau susi- 
laikyti nepaklausęs, kodėl visa tai turi būti atlikta taip paslap- 
tingai ir.nakties metu. Jis atsakė, kad jo giminės, kurie galvos 
kirtimą laiko žiauriu daiktu, dieną neleistų to padaryti, bet, kai 
galva būsianti jau nupjauta, jie nieko nebegalėsiantys pasakyti. 
Jis, girdi, ir pats galėtų atnešti man galvą, bet brolio jausmai 
neleidžiantys jam jos kirsti. 

Tuo laiku priėjome didelius gražius namus. Mano vadovas 
nėjo pro didžiules namų duris, iš priešais, bet, pasukęs už ker- 
tės, įvedė mane pro mažas dureles, o tas jis paskui atsargiai 
uždarė. Toliau patamsy ėmėm lipti siaurais suktiniais laiptais 
aukštyn. Pagaliau prilipom apytamsį koridorių, iš kurio įėjome 
į kambarį, apšviestą kabančia palubėj lempa. 

Tam kambary stovėjo lova, kur gulėjo lavonas. Nepažįstamas 
nusigręžė, lyg norėdamas paslėpti ašaras. Jis parodė man lovą, 
liepė. gerai ir greit atlikti darbą ir vėl išėjo pro duris. 

Išsiėmiau peilius, juos visuomet, kaip gydytojas, nešiodavau 
su savim, ir prisiartinau prie lavono. Lavono buvo matyti tik 
galva, bet ji buvo tokia graži, jog man iš gailesčio širdį suspau- 
dė. Juodi ilgi plaukai gulėjo palaidi ant lovos krašto, veidas 
buvo išblyškęs, akys užmerktos. Pirma aprėžiau vietą, kur tu- 
rėjau pjauti, kaip daro gydytojai, kirsdami žmogui kuri šąnarį. 
Paskiau paėmiau aštriausią peilį ir vienu patraukimu perpjoviau 
gerklę! Bet kaip išsigandau! Numirėlė atmerkė akis ir vėl greit 
užsimerkė, giliai atsiduso ir tik dabar, matyti, mirė. Tuo pačiu 
laiku švirkštelėjo į mane iš žaizdos šiltas kraujas. Pasimačiau 
nužudęs tą nelaimingą moteriškę! Niekur nebegalėjo. būti pagel- 
bos nuo tokios žaizdos. Valandėlę stovėjau lyg apsvaigęs. Rau- 
donasis apsiaustas mane apgavo, arba jo sesuo buvo tik apal- 
pusi. Antras spėjimas man rodės tikresnis. Bet nedrįsau sakyti 
mirusios broliui, kad ji galėjo išlikti gyva, jei aš būčiau ne taip 
giliai leidęs peilį. Man beliko visiškai atpjauti galvą. Tuo tarpu 
mirštančioji dar kartą suvaitojo, pasikratė ir numirė. Tada pa- 
gavo mane siaubas, ir šokau bėgti iš kambario. Bet koridorius 
buvo tamsus, lempa ten nebedegė,; o mano vadovas kažkur bu- 
vo dingęs. . Grabinėdamas pagal sieną, ėmiau slinkti patamsy 
ir pagaliau pasiekiau laiptus. Griuvinėdamas ir slidinėdamas nu- 

sileidau žemyn. Apačioje irgi nebuvo jokio žmogaus, durys buvo 
praviros, ir šiek tiek atsigavau, kai išbėgau į gatvę. Neatsimenu, 
kaip aš, vejamas baimės, parbėgau namo, kritau į lovą ir apsi- 
dėjau pagalviais, norėdamas pasislėpti nuo tos baisybės, kurią 
buvau padaręs. Užmigti negalėjau visą naktį. Tik rytą kiek atsi- 
peikėjau ir pradėjau galvoti, ką turiu daryti. Man rodėsi, kad 
tas Žmogus, įpainiojęs mane į tokį prakeiktą darbą, nenorės 
manęs išduoti. Nusprendžiau tuojau eiti į krautuvę ir, pradėti 
darbą, lyg nieko nebūtų atsitikę. Bet čia pastebėjau vieną da- 
lyką, didinusį mano bėdą. Pasigedau kepurės, diržo ir savo pei- 
lių ir nežinojau, ar tuos daiktus buvau palikęs kambary, pas tą 
numirėlę, ar juos pametęs bėgdamas kely. Bet man rodėsi, kad 
aš juos ten buvau užmiršęs kambary. Dabar lengviau galėjo 
mane susekti ir palaikyti žŽmogžudžiu! 

Paprastu laiku atidariau savo krautuvę. Pas mane atėjo mano 
kaimynas, jis kiekvieną dieną ateidavo į krautuvę su manim pa- 
sikalbėti. 

— Ką jūs pasakysite apie baisų šios nakties atsitikimą? — ta- 
rė jis. 

Apsimečiau nieko nežinantis. 

— Kaip, jūs nežinote to, apie ką kalba visas miestas? Neži- 
note jūs, kad puikiausia Florencijos gėlė, gubernatoriaus duktė 
Bianka, šią naktį nužudyta? A, aš mačiau, kaip ji dar vakar to- 
kia linksma važiavo su savo jaunikiu gatve. Juk šiandien būtų 
buvę jų vestuvės! 


Kiekvienas kaimyno žodis varstė man širdį. Ir kiekvienas 
pirkėjas pasakojo man tą atsitikimą, ir visuomet vienas už kitą 
baisiau, tačiau nei vienas nemokėjo papasakoti taip baisiai, kaip 
aš pats Mačiau. Apie pietus į krautuvę įėjo žandaras ir paprašė 
manęs prašalinti Žmones. 

— Sinjore Zaleikai,—--tarė jis imdamas daiktus, kur buvau 
pasigedęs,— tie daiktai jūsų? 

Ėmiau galvoti, ar čia prisipažinti, ar čia ne. Bet, pamatęs pro 
praviras duris savo šeimininką ir kelis pažįstamus, galėjusius 
mane išduoti, nusprendžiau nesunkinti savo bėdos melu ir pa- 
sakiau, kad jie mano. Žandaras liepė eiti su juo ir mane privedė 
prie didelių namų: tai buvo kalėjimas. Ten man parodė vietą, 
kur turėjau sėdėti ligi teismo. 

Mano padėjimas buvo baisus, kai aš vienas ėmiau apie jį 
galvoti. Mintis, kad aš nužudžiau žmogų, nors nežinodamas, ne- 
apsakomai mane kankino. Be to, negalėjau nuo savęs paslėpti, 

kad auksas aptemdė mano jausmus; kitaip nebūčiau taip lengvai 
pakliuvęs į spąstus. Praslinkus dviem valandom po suėmimo; 
mane išvedė iš kalėjimo. Nusileidome keliais laiptais ir pagaliau 
atėjome į didelę salę. Ten aplink ilgą stalą, apdengtą juoda 
gelumbe, sėdėjo dvylika vyrų, seni jau žmonės. Salės pakraščiais 
stovėjo suolai, kur buvo susėdę Florencijos diduomenės atsto- 
vai. Viršuje .įtaisytose galerijose grūdosi daugybė šiaip visokių 
žiūrėtojų. Man priėjus prie juodojo stalo, pakilo žmogus rūsčiu 
ir nuliūdusiu veidu. Tai buvo gubernatorius. Jis pasakė susirin- 
kusiems, kad, būdamas tėvas, negalintis toj byloj būti teisėju 
ir šį kartą užleidžiantis savo vietą seniausiam senatoriui. Se- 
niausias senatorius turėjo mažiausia devyniasdešimt metų. Jis 
stovėjo susilenkęs; jo smilkiniai buvo apžėlę plonais baltais 
plaukeliais, bet akys žibėjo, balsas buvo tvirtas ir skardus. Jis 
manęs paklausė, ar aš prisipažįstu, kad nužudžiau žmogų. Aš 
paprašiau išklausyti manęs ir be baimės, aiškiai, apsakiau viską, 
ką padariau ir ką žinojau. Pastebėjau, kad, man pasakojant, gu- 
bernatorius tai balo, tai raudo, o kai pabaigiau, pašokęs suriko 
rūsčiai: 

— Ką, netikėli! Tu dar nori kitam nuversti tą baisų darbą, 
kurį pats padarei iš godumo? | 

Senatorius paprašė jo nesikišti, nes jis pats nuo tos teisės 
atsisakęs. Čia jis pasakė, jog visai neišaiškinta, kad aš žudęs 
iš godumo, nes pats tėvas parodęs, kad nužudytajai nieko ne- 
buvo pavogta iš kambario. Maža to, senatorius paprašė guber- 
natoriaus, kad jis duotų daugiau žinių apie savo dukters gyve- 
nimą; tik tada, sakė jis, paaiškės, ar aš tiesą sakau, ar ne. Be to, 
jis atidėjo teismą kitai dienai, kad galėtų susipažinti su velionės 
raštais, kuriuos turėjo jam įduoti gubernatorius. Mane vėl nu- 
vedė į kalėjimą, kur kankinausi visą naktį, trokšdamas, kad atsi- 
rastų bent koks ryšys tarp mirusios ir Raudonojo apsiausto. Kitą 
dieną pilnas vilties iėjau į teismo salę. Ant stalo gulėjo keli 
laiškai. Senasis senatorius paklausė, ar čia mano ranka. Aš pa- 
žiūrėjau į Jaišką ir pamačiau, kad jie parašyti ta pačia ranka, 
nuo kurios buvau gavęs anuos du laiškelius. Aš tai pasakiau 
senatoriams, bet jie, matyti, manęs neklausė ir atsakė, kad aš 
galėjęs parašyti ir greičiausiai buvęs parašęs tą ir antrą, nes 
laiškuose esantis padėtas parašas Ž, mano vardo pirmutinė rai- 
dė. O laiškuose buvo grasinama mirusiai, kad nedarytų vestuvių 
su tuo, už kurio manė tekėti. 

Gubernatorius, matyt, buvo juos visus prieš mane sukėlęs, 
nes nuo tos dienos mane pradėjo griežčiau laikyti ir mažiau ti- 

kėti, ką sakiau. dau pateisinti aš jų prašiau pažiūrėti mano po- 
pierių, kurie turėjo būti mano kambary, bet man atsakė, kad 
ten ieškoję ir nieko neradę. Tokiu būdu tos dienos teismo gale 
aš visiškai nustojau vilties, ir kai mane vėl trečią dieną atvedė 
į salę, man perskaitė sprendimą: buvau apkaltintas už apgalvotą 
nužudymą ir nuteistas atsakyti savo galva. Tai štai kuo pasi- 
baigė! Toli nuo visko, kas buvo brangu mano širdžiai, toli nuo 
tėvynės aš pačioj jaunystėj turėjau nekaltai padėti galvą po 
kirviu! 

Tos baisios dienos vakare vienui vienas sėdėjau kalėjime ir 
galvojau apie mirtį. Staiga atsidarė mano durys, ir įėjo Žmogus, 
jis ilgai tylėdamas žiūrėjo į mane. 

— Vadinas, tu čia, Zaleikai? — paklausė jis. 

Tamsios lempos šviesoj aš jo nepažinau, bet jo balsas man 
sukėlė senus atminimus. Tai buvo Valetis, vienas iš tų nedauge- 
lio draugų, kuriuos pažinau, eidamas mokslus Paryžiuj. Jis pasi- 
sakė netikėtai atvažiavęs į Florenciją, kur gyvenantis jo tėvas, 
visų gerbiamas žmogus, išgirdęs apie mano nelaimę ir atėjęs 
dar kartą pasimatyti su manim ir iš manęs paties sužinoti, kaip 
aš galėjęs taip sunkiai nusikalsti. Aš apsakiau- jam visą savo 
istoriją. Jis be galo nustebo ir melste meldė manęs pasakyti 
visą tiesą jam, savo vieninteliui draugui, nieko neslėpti, kad 
nesiskirčiau iš šio pasaulio su melu. Aš jam prisiekiau, kad sa- 
kau tiesą ir jokios daugiau neturiu kaltės, tik tą, kad, apakintas 
aukso, patikėjau, ką man sakė nepažįstamasis. 

— Tai tu nepažinai Biankosė — paklausė jis. 

Aš atsakiau, kad jos niekuomet nei matyti nemačiau. Tada 
Valetis man papasakojo, kad toj byloj esanti didelė paslaptis, 
kad gubernatorius per daug greit mane nuteises, kad tarp žmo- 
nių esą kalbų, jog aš jau seniai pažinęs Bianką ir ją nužudęs iš 
keršto, kad ji tekanti už kito. Aš jam atsiliepiau, kad čia niekie- 
no kito darbas, tik to Raudonojo apsiausto, bet jo kaltybės nieku 
negaliu įrodyti. Valetis su ašaromis apkabino mane ir prižadėjo 
viską daryti, kad bent išgelbėtų man gyvybę. Aš turėjau maža 
vilties, bet žinojau, kad Valetis galvotas ir sumanus vyras, ir ti- 
kėjau, kad jis man viską padarys. Laukiau dvi ilgas dienas. 
Pagaliau atėjo Valetis. 

— Atnešu tau nuraminimą, nors ir skaudų. Tu liksi gyvas ir 
laisvas, bet neteksi rankos. 

Širdingai padėkojau draugui už savo gyvybę. Jis man pasa- 
kė, kad gubernatorius buvęs nepermaldaujamas ir nesutikęs iš 

naujo svarstyti bylos. Tačiau, nenorėdamas pasirodyti neteisin- 
gas, jis pagaliau sutikęs man. paskirti tokią bausmę, kokia bus 
įrašyta į Florencijos istorijos knygas už panašų nusidėjimą. Ta- 
da Valetis ir jo tėvas skaitę dieną ir naktį senas knygas ir galop 
radę atsitikimą, visiškai panašų į mano. Knygose buvęs įrašytas 
toks sprendimas: nukirsti kairiąją ranką, atimti jo turtus ir am- 
žinai ištremti iš to krašto. Tokia bausmė turėjo tekti ir man. 
Nepasakosiu jums tos baisios „valandos, kaip aš rinkos vidury 
padėjau ranką po kirviu, kaip mano paties kraujas šoko ir ap- 
tėškė mane. 

Valetis priėmė mane į savo namus ir laikė, ligi aš pasveikau. 
O paskui, kai galėjau keliauti, dar aprūpino pinigais, nes viską, 
ką buvau uždirbęs savo prakaitu, buvo išplėšęs man teismas. Iš 
Florencijos nuvykau į Siciliją, o iš ten pirmu laivu į Konstanti- 
nopolį. Visa mano viltis buvo tie pinigai, kur buvau palikęs 
savo draugui. Pasimatęs pirmiausia prašiau leisti man gyventi 
pas jį. Kaip aš nustebau, kai jis paklausė manes, dėl ko aš neno- 
rintis eiti į savo namus! Jis man: papasakojo, kad kažkoks sve- 
timšalis nupirkęs mano vardu namus graikų kvartale ir pasakęs 
kaimynams, kad greit ir aš pats atvažiuosiantis. Aš tuoj kartu 
su savo draugų nuėjau į tuos namus. Visi mano pažįstami 
džiaugsmingai mane sveikino, o vienas senas pirklys padavė 
laišką, paliktą to žmogaus, kur nupirko man namus. 

Aš ėmiau skaityti: „Zaleikai! Dvi rankos pasiryžusios be 
paliovos darbuotis, kad Tu nejustum netekimo vienos! Namai 
ir viskas, kas juose yra, bus Tavo, ir kasmet tiek Tu dar gausi, 
jog savo tautiečių tarpe būsi laikomas turtingų žmogum. Teikis 
dovanoti tam, kuris labiau nelaimingas už Tave!“ Galėjau numa- 
nyti, kas tą laišką parašė, o pirklys į mano klausimą atsakė, kad 
tas žmogus turėjęs būti frankas ir buvęs apsirengęs raudonu ap- 
siaustu. Aš žinojau viską ir pats sau tariau, kad nepažįstamui 
vis dėlto šiek tiek dorumo buvo likę. Mano nauji namai buvo 
įtaisyti ko puikiausiai, o sandėlis prikrautas tokių gražių pre- 
kių, kokių niekuomet neturėjau. Nuo to laiko praėjo jau dešimt 
metų. Labiau iš papratimo negu iš reikalo vežioju prekes į kitas 
žemes pardavinėti, bet to krašto, kur taip likau nelaimingas, 
daugiau nebemačiau. Kaip buvo žadėta, kasmet gaunu po tūks- 
tantį auksinių. Nors man malonu žinoti, kad tas nelaimingas žmo- 
gus yra prakilnus, bet vis dėlto jis negali išpirkti mano širdies 
kančių, juk nužudytos Biankos baisus paveikslas nuolat man stovi 
prieš akis. 

Zaleikas pabaigė savo istoriją. Visi jo klausė labai atsidėję, 
ypač nepažįstamas, kuris pasakojant kelis kartus sunkiai atsi- 
duso. Mulėjus matė, kad jo akys ne kartą buvo pilnos ašarų. 
Dar ilgą laiką jie kalbėjosi paskui apie tą nutikimą. 

— Ir jūs nekeikiate to žmogaus, dėl kurio netekote rankos 
ir dar galėjote netekti galvos? — paklausė Selimas. 

— Buvo, tiesa, pirma valandų, — atsakė graikas, — kad aš 
skundžiausi Dievui, jog Mane padarė tokį nelaimingą visą gyve- 
nimą, bet paskui! radau nusiraminimą mano tėvų tikėjime, kuris 
liepia mylėti ir priešus. O jis juk dar labiau nelaimingas kaip aš. 

— Prakilnus jūs vyras! — sušuko Selimas ir kietai paspaudė 
graikui ranką. 

Čia jų kalbą pertraukė sargybos viršininkas. Jis įėjo į pala- 
pinę susirūpinęs ir pasakė, kad čia pavojinga ramiai ilsėtis, kad 
toj vietoj dažnai užpuolami karavanai ir sargyba mačiusi iš tolo 
artinantis kelis raitelius. 

Pirkliai nusigando. Jų baimė nustebino Selimą, kuriam rodėsi, 
kad gerai apsiginklavusiam karavanui nėra priežasties bijoti 
plėšikų užpuolimo. 

— Žinoma, nebijotum,— atsakė jam sargybos viršininkas, 
jei čia tebūtų paprastų plėšikų gauja, bet neseniai čia vėl pasi- 
rodęs baisusis Orbasanas, o tas gali netikėtai mus užklupti. 

— O kas toks tas Orbasanas? — paklausė nepažįstamas. 

— Visaip žmonės kalba apie jį — atsakė senas pirklys Ak- 
metas.— Vieni jį laiko nepaprastu žmogum, užpuolančiu su pen- 
kiais šešiais vyrais visą karavaną; kiti sako, kad jis esantis 
narsus frankas, atvytas bėdų, į mūsų kraštą. Bet tikrai tiek tėra 
žinoma, kad jis baisus galvažudys ir grobikas. 

— Ne, to negali tvirtinti — atsakė Lezakas, kitas pirklys— Te- 
gu jis ir galvažudys, bet vyras prakilnus; kaip jis pasielgė su 
mano broliu, netrukus jums papasakosiu. Iš visų savo draugų 
jis padarė gerus žmones, ir kol jis klajoja po dykumą, kiti galva- 
žudžiai pasirodyti nedrįsta. Jis neplėšia kaip kiti, tik ima mo- 
kestį už karavanų saugojimą, ir kas pats geruoju moka, tas 
keliauja toliau laimingai, nes Orbasanas yra dykumos viešpats. 

Taip kalbėjosi tarp savęs keleiviai palapinėje, 0 sargyba jau 
labai nerimavo. Per pusvalandį kelio pasirodė gana nemažas 
būrys ginkluotų raitelių; jie, matyti, jojo stačiai į tą vietą. Vie- 
nas sargybos vyras įėjo į palapinę pasakyti, kad jie būsiantys 
tuojau užpulti. Pirkliai pradėjo tartis: ar joti patikti raitelius, 

ar laukti jų pačių užpuolant. Akmetas ir du vyresni pirkliai 
norėjo laukti, o karštasis Mulėjus ir Zaleikas ragino netrunkant 
eiti prieš plėšikus. Jie kvietė padėti nepažįstamą, bet šis išsi- 
traukė iš po diržo mėlyną skarelę su raudonomis žvaigždutėmis, 
pririšo ją prie ieties ir liepė vienam vergui ją įsmeigti į pala- 
pinės viršų. 

— Guldau galvą,-- tarė jis, — kad raiteliai, pamatę skarelę, 
ramiai prajos pro šalį. , 

Mulėjus nenorėjo tikėti, bet vergas įsmeigė ietį su skarele. 
Tuo tarpu visi, pagriebę ginklus, pasirengę laukė prijojant plė- 
šikų. Bet tie, matyt, jau buvo pastebėję ženklą ant palapinės, 
pasuko į šoną ir, padarę didelį linkį, nujojo tolyn. 

Nustebę keleiviai kelias minutes stovėjo žiūrėdami tai į rai- 
telius, tai į nepažįstamą. Nepažįstamas visai šaltai, lyg nieko 
nebūtų atsitikę, stovėjo prieš palapinę, nukreipęs akis į lygumą. 
Mulėjus prabilo pirmas. 

— Sakyk, kas esi toks, — sušuko jis,— jog vienu mostelėji- 
mu gali suvaldyti laukinių dykumos plėšikų gaują? 

— Jūs per daug geros nuomonės apie mano valdžią,— atsa- 
kė Selimas Barukas.-- Aš tą ženklą gavau bėgdamas iš nelais- 
vės; ką jis reiškia, pats nežinau, tik žinau, kad, kas su juo joja, 
to galvažudžiai nelies. 

Paskui pirkliai karštai padėkojo nepažįstamam išgelbėtojui už 
apgynimą. Tikrai raitelių buvo tiek nedaug, jog karavanas ne- 
ilgai būtų galėjęs priešintis. 

Visi nurimę nuėjo ilsėtis. Kai saulė pradėjo kristi žemyn ir 
vėsus vėjelis patraukė per smėlio dykumą, karavanas vėl pa- 
kilo keliauti. 

Kitą dieną, kai karavanas sustojo pasiganyti, ligi dykumos 
krašto buvo likę kelionės vienai dienai. Kada, vėl visi susirinko 
didžiojoj palapinėj, pirklys Lezakas tarė: 

— Esu vakar sakęs, kad baisusis Orbasanas yra prakilnus 
žmogus. Apsakysiu, Kas nutiko mano broliui, tada patys pama- 
tysite, jog tai tiesa. Mano tėvas buvo kadis!'? Ankaroj. Jis tu- 
rėjo tris vaikus. Aš buvau pats vyriausias, brolis ir sesuo daug 
jaunesni už mane. Kai aš buvau dvidešimties metų, pasikvietė 
mane tėvo brolis. Jis pažadėjo palikti man visus savo turtus, 
tik reikalavo, kad prie jo būčiau, kol jis bus gyvas. Jis gyveno 
labai ilgai, todėl dveji metai tėra, kai sugrįžau į tėvynę ir išgir- 
dau apie tą nelaimę, kuri buvo ištikusi mano brolį. 


10 Kadis — teisėjas (arab.). (Vert.) 

FATMĖS IŠGELBĖJIMAS 


Mano brolis Mustafas ir sesuo Fatmė buvo beveik vienų me- 
tų. Brolis buvo daugiausia dvejais metais už ją tevyresnis. Jie 
labai vienas antrą mylėjo ir abudu iš vieno. rūpinosi lengvinti 
ligoto tėvo senatvės dienas. Kada Faimei suėjo šešiolika metų, 
brolis iškėlė per jos gimimo dieną didelę puotą. 

Jis suprašė visas sesers drauges, vaišino jas savo tėvo sode 
gardžiausiais valgiais, o atėjus vakarui, norėjo jas pavažinėti 
po jūrą su laive, jo tam tyčia pasamdyta ir gražiai išpuošta. 
Fatmė ir jos draugės su džiaugsmu sutiko, nes vakaras buvo 
puikus ir miestas iš jūros, ypač vakarais, atrodė nepaprastai 
gražiai. Mergaitėms eldinėtis labai patiko, jos prašė brolio vis 
toliau plaukti į jūrą. Mustafas nenoromis tiko, nes prieš kelias 
valandas jūroje buvo pasirodęs galvažudžių laivas. Netoli mies- 
to buvo įsidavęs į jūrą kyšulys. Mergaitės užsigeidė nusiirti 
į tą vietą ir pažiūrėti iš ten, kaip leidžiasi saulė į jūrą. Beplauk- 
dami aplink kyšulį, jie staiga pamatė netolumais laivę, pilną 
ginkluotų vyrų. Lyg ką pikto nujausdamas, mano brolis liepė 
yrėjams apgręžti laivę ir irtis į kraštą. Jis, matyti, neapsiriko: 
ta laivė ėmė vyti mano brolio laivę, netrukus ją pralenkė, nes 
joje buvo daugiau yrėjų, ir visą laiką plaukė tarp kranto ir mū- 
sų laivės. Mergaitės, pamačiusios pavojų, ėmė šokinėti iš savo 
vietų, šaukti ir verkti. Veltui Mustafas jas ramino, veltui joms 
sakė sėdėti ramiai ir nepuldinėti iš vieno laivės galo į kitą, kad 
jos neapverstų. Niekas negelbėjo, ir kada galop, artinantis sve- 
timai laivei, jos susigrūdo į vieną galą, laivė apvirto. Tuo tarpu 
nuo kranto sekė nepažįstamąją laivę, ir kadangi kurį laiką jau 
buvo kalbama apie korsarus, tai ta laivė pasirodė įtariama, ir 
kelios valtys pasileido nuo krašto gelbėti mūsų. Bet jos atplaukė 
tik tada, kada begalėjo skęstančius ištraukti. Per tą sumišimą 
priešininkų laivė pabėgo, ir negalėjai žinoti, ar visi buvo tose 
dviejose laivėse, į kurias susėdo išgelbėtieji. Bet paskui, kai 
susiskaičiavom, pasirodė, kad mano sesers ir vienos jos draugės 
trūko; toj vietoj vienoj valty sėdėjo kažin koks niekam nepa- 
žįstamas žmogus. Pagrasytas Mustafo, jis prisipažino, kad esantis 
nuo priešininkų laivo, kuris nuleidęs inkarą stovi per dvi mylias 
į rytus, ir kad jo draugai beskubėdami jį palikę traukiant iš 
vandens mergaites; be to, jis sakėsi matęs, kaip dvi iš jų jie 
įsikėlę į savo laivę. 

Mano senojo tėvo sielvartas buvo neapsakomas. Bet ir Mus- 
taias be galo graužėsi; ne tik dėl to, kad pražuvo jo mylima se- 

suo ir kad dėl jos pražuvimo jis save kaltino, bet ir dėl to, kad 
ta Fatmės draugė, ištikta vienodos nelaimės, jos tėvų buvo pa- 
žadėta jam už pačią, ir tik mūsų tėvui jis nedrįso to prisipažinti, 
nes jos tėvai buvo neturtingi ir žemos kilmės. O mano tėvas 
buvo aštrus žmogus. Kada pamažėjo kiek jo širdies skausmas, 
pasišaukė Mustafą ir tarė jam: 

— Tavo kvailumas atėmė man senatvės paguodą ir mano 
akių džiaugsmą. Eik iš čia, kad niekados daugiau neregėtų tavęs 
mano akys, prakeikiu tave ir tavo vaikus, ir tik kada sugrąžinsi 
man Fatmę, nuimsiu nuo tavęs savo prakeikimą. | 

To nelaimingas mano brolis nelaukė. Dar prieš tai jis buvo 
pasiryžęs suieškoti seserį ir jos draugę ir tik norėjo tam gauti 
tėvo palaiminimą, o dabar tėvas jį prakeikęs išvarė iš namų. 
Pirma jį slėgė sielvartas, dabar jo dvasią tvirtino ta baisi neuž- 
tarnauta nelaimė. : 

Jis nuėjo pas suimtąjį jūros plėšiką, išsiklausinėjo jo, kur 
plaukia jų laivas, ir sužinojo, kad tie galvažudžiai prekiavę ver- 
gais ir paprastai daug parduodavę Balsoros mieste. | 

Sugrįžęs namo ruoštis į kelią, mano brolis rado, matyti, tėvą 
šiek. tiek atlyžusį, nes jis atsiuntė sūnui kelionei pilną maišelį 
aukso. Mustafas ašarodamas atsisveikino su Zoraidos tėvais,— 
tuo vardu buvo jo pavogtoji mergaitė, — ir iškeliavo į Balsorą. 

Kadangi iš mūsų miestelio į Balsorą laivai visai neplaukda- 
vo, todėl Mustaias gavo keliauti sausuma. Kad galėtų atvykti 
į Balsorą gangreit, kartu su jūros plėšikais, jam reikėjo labai 
skubintis. Bet, turėdamas gerą žirgą ir būdamas be jokių sunkių 
daiktų, jis galėjo tikėtis pasiekti tą miestą šeštos dienos pabai- 
goj. Bet ketvirtos dienos vakare, kai jis vienas jojo savo keliu, 
užpuolė jį trys vyrai. Matydamas, kad jie gerai apsiginklavę 
ir nori jam atimti greičiau gyvybę negu pinigus ir žirgą, jis 
riktelėjo, kad pasiduoda geruoju. Tie nusėdo nuo arklių ir su- 
rišo jam kojas po jo arklio pilvu, o jį patį paėmė į vidurį ir, 
turėdami jo arklį už pavadžio, nesakydami nei žodžio, risčia 
nujojo drauge. 

Mustafas nusiminė visai. Tėvo prakeikimas, matyti, jau pra- 
dėjo pildytis, ir kaip jis begalėjo tikėtis išgelbėti savo seserį 
ir Zoraidą, jei, netekęs viso turto, tegalėjo atiduoti už jų išgel- 
bėjimą tikiai savo gyvybę. Pajojėję kokią valandą, - Mustafas 
ir jo bežadžiai kelionės draugai pasuko į nedidelę lomą. Aplink 
lomą augo aukšti medžiai; minkšta tamsiai žalia veja ir per 
pievą tekantis upelis traukte traukė pailsėti. Ir tikrai Mustafas 
išvydo penkiolika ar dvidešimt ten pastatytų palapinių; prie pa- 

lapinių baslelių. stovėjo pririšti kupriai ir gražūs arkliai; iš vie- 
nos palapinės buvo girdėti smagi kanklių ir dviejų gražių vy- 
riškų balsų melodija. Mano broliui rodėsi, kad žmonės, pasirin- 
kę sau stovyklai tokią linksmą vietą, negali jam nieko pikto 
daryti, todėl jis be baimės, kai, jam atraišiojo virves ir davė 
ženklą lipti, nušoko nuo arklio. Jį nuvedė į palapinę; ta pala- 
pinė buvo už kitas didesnė ir vidury gražiai išpuošta. Puikiausi 
auksu siūti pagalviai, austi kilimai ir paauksuotos smilkyklės kur 
kitur būtų rodę turtingumą ir išteklių, o. čia tik drąsių plėšikų 
darbą. Ant vieno pagalvio sėdėjo senas mažas žmogelis. Jo ne- 
gražus veidas, pageltusi žvilganti oda, piktos ir klastingos akys 
darė jį bjaurų pažiūrėti. Nors tas žmogelis dėjosi svarbiu daik- 
tu, tačiau Mustafas veikiai pastebėjo, kad ne jam taip gražiai 
išpuošta palapinė; o tų vyrų, kur jį atvedė; žodžiai kaip ir pa- 
tvirtino jo nuomonę. 

— Kur Stipruolis? -— paklausė jie to mažo žmogelio. 

— Išėjo truputį pamedžioti, — atsakė jis,— bet savo vietoj pa- 
liko mane. 

— Tai negudriai padarė, — atkirto vienas galvažudys,— nes 
tuojau reikia nuspręsti, ar tas šuva turi mirti, ar išsipirkti, o Stip-- 
ruolis geriau išmano už tave. 

Mažasis žmogelis, jausdamas savo vertybę, atsistojo ir išsi- 
tiesė, kad ranka pasiektų savo priešininko ausį, nes, matyti, 
norėjo jam sudavęs atsikeršyti, bet, negalėdamas pasiekti ausų, 
ėmė taip keikti (tiesa, ir kiti jam tuo mokėjo), net palapinė dre- 
bėjo nuo keiksmo. Staiga atsidarė palapinės durys, ir įėjo į vidų 
aukštas jaunas ir gražus vyras tartum persų karalaitis; jo drabu- 
žiai ir ginklai, be gražiai apsodinto durklo ir blizgančio kalavi- 
jo, nebuvo puikūs, bet jo rimtos akys ir, jis pats kėlė labiau 
pagarbą ir pasitikėjimą, o ne baimę. 

— Kas toks drįsta barnius mano palapinėj kelti? — riktelėjo 
jis į nusigandusius galvažudžius. 

Kiek laiko palapinėj viešpatavo didžiausia tyla; galop vienas 
iš tų, kurie atvedė Mustafą, papasakojo, kaip čia viskas atsiti- 
ko. Tada Stipruolio veidas, rodos, paraudo iš piktumo. | 

— Kada aš tave, Asanai, buvau palikęs savo vietoj? — bai- 
siu balsu suriko jis tam mažam. žŽmogeliui. Tas iš baimės taip 
susitraukė, jog atrodė kur kas mažesnis kaip pirma ir šoko į pa- 
lapinės duris. Ganėjo Stipruoliui smarkiai suduoti su koja, ir tas 
šaute iššovė pro duris. 

Tada trys vyrai privedė Mustafą prie palapinės pono, tuo 
tarpu išsitiesusio ant pagalvio, ir pasakė: 


46 


— Štai mes atvedėm tą, kur buvai liepes mums suimti. 

Jis ilgai žiūrėjo į imtinį ir paskui tarė: 

— Suleikos paša! Tavo paties sąžinė tau pasakys, kam tu 
tovi, prieš Orbasaną. 

" Tai išgirdęs, mano brolis puolė prieš jį ant kelių ir atsakė: 

— Viešpatie! Tu, rodos, apsirinki. Aš esu nelaimingas varg- 
šas, bet ne paša, kur tu ieškai! 

Visi palapinėj buvo nustebinti tais žodžiais. Bet viršininkas 
atsiliepė: 

— Maža tau padės apsimetimas, aš atvesiu žmonių, kur tave 
gerai pažįsta. 

Jis liepė atvesti Zuleimą. Į palapinę atvedė seną moteriškę, 
ji, paklausta, ar tas belaisvis nebus Suleikos paša, atsakė: | 

— Žinoma! Prisiekiu pranašo kapu, jis ne kas kitas kaip 
paša. 

— Matai, gudruoli, kaip nepavyko tau apgauti? — rūsčiai ta- 
rė Stipruolis— Tu man per daug niekingas, kad tavo krauju 
tepčiau savo gerą durklą, bet rytoj, kai užtekės saulė, aš prisi- 
rišiu tave prie savo arklio uodegos ir jodinėsiu su tavim miš- 
kais tol, kol ji išnyks už Suleikos kalnų! 

Tada mano nelaimingasis brolis nusiminė visai. 

— Tai dėl tėvo baisiojo prąkeikimo mane ištinka tokia ne- 
garbinga mirtis, — sušuko jis verkdamas,—ir tu žuvai, mano 
brangioji sesuo, ir tu, Zoraida! 

—- Tavo apsimetimas tavęs neišgelbės,— tarė vienas galva- 
žudys, rišdamas jam už nugaros rankas, — kraustykis iš palapi- 
nės, Matai, Stipruolis kramto lūpas ir žvalgosi į savo durklą. 
Jei nori išgyventi dar vieną naktį, eik iš čia greičiau! 

Kada galvažudžiai jau buvo paėmę vesti mano brolį iš pala- 
pinės, tuo tarpu jie sutiko tris kitus, tie irgi varėsi imtinį. Jie 
įėjo kartu su juo. 

— Šit mes atvedėm pašą, kaip tu buvai liepęs, — tarė jie ir 
privedė imtinį prie Stipruolio pagalvio. 

Įvedamą imtinį mano brolis galėjo gerai įsižiūrėti, ir pats 
nustebo, koks buvo panašumas tarp jo ir to žmogaus, tik ano 
veidas buvo tamsesnis ir barzda juodesnė. Stipruolis, matyti, ne- 
maža buvo nustebintas, išvydęs antrąjį belaisvį. 

— Katras gi iš jūsų tikras“ — paklausė jis, žiūrėdamas tai 
į mano brolį, tai į antrąjį imtinį. 

— Jei tu ieškai Suleikos pašos, — drąsiai atkirto imtinis,— tai 
aš esu. 

Ilgai Stipruolis žiūrėjo į jį savo baisiomis akimis, o paskui 
davė ženklą pašą išvesti. Po to jis priėjo prie mano brolio, per- 
pjovė durklu jo virves ir liepė sėstis ant pagalvio. 

— Man gaila, — tarė jis broliui, — kad aš tave palaikiau už 
tą niekšą, bet čia kaltas pats dangus, atidavęs tave į mano bro- 
lių rankas tą valandą, kada turėjo žūti tas nedorėlis. - 

Mano brolis ėmė jo prašyti vienintelės malonės — tuojau jį 
paleisti, kad galėtų vėl toliau keliauti, nes mažiausias pasivėla- 
vimas gali būti jam pražūtingas. Stipruolis išsiklausė, kokie rei- 
kalai jį taip skubina, ir kai Mustafas viską jam apsakė, tas ėmė 
drausti brolį nakvoti tą naktį jo palapinėj: pats ir jo arklys 
reikalaujantys poilsio, o kitą dieną jis parodysiantis jam kelią, 
kuriuo per pusantros dienos nuvyksiantis į Balsorą. Mano brolis 
sutiko, buvo gražiai pamylėtas ir lig ryto ramiai miegojo galva- 
žudžio palapinėj. 

Atsikėlęs Mustafas pamatė, kad palapinėj jis vienas belikęs, 
bet už palapinės apdangalų išgirdo kalbant palapinės viršininką 
ir tą mažą tamsų žmogelį. Jis truputį pasiklausė ir baisiai nusi- 
gando supratęs, kad mažasis prisispyręs prašo nudėti svečią, 
nes jis paleistas galintis juos visus išduoti. 

Mustafas tuojau pastebėjo, kad tas mažasis pikčiurna jam 
duobę kasa: juk dėl jo priežasties jam vakar nuo vyresniojo 
taip teko. 

Stipruolis, matyti, kokią valandėlę svarstė. 

— Ne,-— tarė jis,—- jis mano svečias, o svečias man šventas 
daiktas; be to, jis neatrodo, kad galėtų mus išduoti. 

— Teesie tau ramybė, Mustafai! — tarė jis.— Eikš papusry- 

Pasakęs tuos žodžius, jis pakėlė uždangą ir įėjo. 
čiausim, o paskui taisykis į kelionę! 

Jis padavė mano broliui taurę sorbeto. Atsigėrę jie pasiža- 
bojo arklius, ir Mustafas, visai nurimęs, šoko ant žirgo. Pajoję 
kiek nuo palapinių, jie pasuko plačiu taku, ėjusiu į mišką. Stip- 
ruolis papasakojo mano broliui, kad tas paša, kurį jie turėjo 
dabar suėmę, buvęs prisižadėjęs juos laikyti savo žemėj ir jų 
neliesti, o prieš kelias savaites jis sugavęs vieną iš jo narsiausių 
vyrų ir po baisių kankinimų liepęs pakarti. Jis ilgai saugojęs 
pašą, ir jau šiandien paša turintis žūti. Mustafas nieko į tai ne- 
drįso atsakyti: jis džiaugėsi pats kailį sveiką išnešęs. 

Išjojęs iš miško, Stipruolis sustabdė arklį, apsakė mano bro- 
liui, kaip keliauti toliau, paspaudė jam ranką atsisveikindamas 
ir tarė: 

— Mustafai, tu netikėtai likai galvažudžio Orbasano svečiu. 
Aš nenoriu iš tavęs reikalauti, kad neišduotum to, ką esi matęs 
ir girdėjęs. Tu nekaltai gavai patirti mirties baimę, ir aš turiu tau 
atlyginti. Imk atminimui šį durklą; jei tau kada reikalinga bus 
pagelba, atsiųsk jį man, ir aš netrukdamas atvyksiu tau padėti. 
O šis maišelis gal irgi pravers kely. 

Mano brolis padėkojo jam už jo širdies prakilnumą, paėmė 
durklą, bet maišelio atsisakė. Orbasanas dar kartą paspaudė jam 
ranką, numetė maišelį žemėn ir kaip vėjas nulėkė į mišką. Mus- 
tafas, matydamas, kad galvažudžio pasivyti nebegalės, nusėdo 
nuo arklio paimti maišelio ir tiesiog nusigando pamatęs, kad jis 
visas grūste prigrūstas aukso. Jis padėkojo Alachui už išgelbė- 
jimą, paprašė laikyti prakilnųjį galvažudį savo malonėje ir pas- 
kui linksmas nujojo toliau Balsoros keliu. 


* * X 


Čia Lezakas nutilo ir, lyg klausdamas, pažvelgė į Akmetą, se- 
niausiąjį pirklį. 

— Jeigu taip,— tarė Akmetas,— dabar būsiu kitos nuomonės 
apie Orbasaną. Su tavo broliu jis pasielgė gražiai. 

— Jis pasielgė kaip tikras musulmonas! — sušuko Mulėjus.— 
Bet aš tikiuosi, kad dar ne galas tavo istorijai; juk, kaip man 
rodosi, mes visi norim išgirsti, kas atsitiko su tavo broliu, ar jis 
išvadavo seserį Fatmę ir gražiąją Zoraidą. 

— Jei dar jums nenusibodo, aš su noru pasakosiu toliau, — 
atsakė Lezakas,— nes mano brolio istorija pilna visokių ir tikrai 
nepaprastų nutikimų. 


*+ + > 


Septintą dieną po pietų nuo kelionės pradžios Mustafas at- 
vyko į Balsorą. Sustojęs karavanų stoty, tuojau pasiklausė, kada 
prasideda vergų pardavinėjimas, kuris čia esantis kiekvienais 
metais. Bet jis gavo baisų atsakymą, kad nusivėlinęs dviem die- 
nom. Dėl jo pasivėlinimo jam išreiškė užjautą ir papasakojo, 
kad jis daug nustojęs, nes paskutinę dieną buvę atvestos par- 
duoti tokios dvi gražios mergaitės, jog atkreipė į save visų pir- 
kėjų akis. Dėl jų pirkėjai ilgai varžėsi, ir galop buvo parduotos 
už tokius baisius pinigus, jog galėjo neišsigąsti tik dabartinis 
jų ponas. Mustafas plačiau išsiklausinėjo apie jas ir galų gale 


49 


SNS Ža) 


LN) 


JS “ 2 


visai įsitikino, kad tai buvo tos pačios nelaimingos mergaitės, 
kurių. jis ieško. Jis taip pat sužinojo, kad tas, kas jas pirko, 
gyvena nuo Balsoros per keturias dešimtis valandų kelio, kad 
jis vadinasi Tiuli Kosas, kad jis labai turtingas, bet jau pagy- 
venęs žmogus, jis pirma buvo sultono kapudan-paša !!, o dabar 
ramiai gyvena savo pily be jokių rūpesčių. 

Iš pradžių Mustafas buvo norėjęs tuojau vėl sėsti ant arklio 
ir vytis paskui Tiuli Kosą, tegalėjusį tada nuo jo būti per vieną 
dieną kelio. Bet sumetęs, kad vienas nieko negalės padaryti 
galingam keleiviui ir dar mažiau atimti iš jo belaisves, ėmė gal- 
voti kitą būdą ir veikiai jį surado. Jam atėjo į galvą pasinaudoti 
savo panašumu į Suleikos pašą; pasisavinęs jo vardą, jis nusprendė 
keliauti į Tiuli Koso namus ir tuomet bandyti vaduoti nelaimin- 
gąsias mergaites. Orbasano paliktaisiais pinigais pasisamdė kelis 
tarnus ir arklius, nusipirko sau ir tarnams puikiausius drabužius 
ir iškeliavo į Tiulio pilį. 

Po penkių dienų Mustafas pasiekė pilį. Ji stovėjo gražioje 
lygumoje, aplinkui išmūryta buvo aukšta siena, ta visai nedaug 
tebuvo žemesnė už pilies trobesius. Atvykęs Mustafas nusidažė 
juodai plaukus ir barzdą, o veidą išsitepė kažkokio augalo sul- 
timis, tas padarė jį lygiai tokio pat tamsumo kaip ano pašos. 
Paskui jis nusiuntė vieną savo tarną į pilį ir liepė Suleikos 
pašos vardu prašyti nakvynės. Netrukus tarnas sugrįžo su ke- 

turiais gražiai aptaisytais vergais, tie paėmė Mustaio žirgą už 
pavadžio ir nusivedė į pilies kiemą. Ten jie padėjo jam nusėsti 
nuo arklio, -o kiti keturi vergai nuvedė jį aukštais marmuro 
laiptais pas Tiulį. 

Tiulis, išgveręs padaras, meiliai priėmė mano brolį ir liepė 
jam atnešti geriausių valgių, kokių tik galėjo pagaminti jo vi- 
rėjas. Po pietų Mustaias pamaži nukreipė kalbą apie naujas 
verges, ir Tiulis ėmė kelti jų gražumą, tik gailėjosi, kad jos 
dabar labai nuliūdusios, tačiau tikėjosi, kad tas netrukus praeis. 
Mano brolis labai džiaugėsi tokiu priėmimu ir nuėjo gulti pil- 
nas gražiausios vilties. 

Numigęes ne daugiau kaip valandą, jis atbudo nuo.lempos 
šviesos, plieskiančios jam stačiai į akis. Pakilęs tarėsi tebema- 
tantis sapną, nes prieš jį stovėjo su lempa rankoje tas mažas 
tamsaus veido žmogelis iš Orbasano palapinės; jo plati burna 
bjauriai šypsojo. Mustafas žnybo sau ranką, traukė už nosies, 
norėdamas įsitikinti, ar tikrai jis atbudęs, bet matymas ne- 
nyko, 

— Ko tau reikia prie mano lovos? — suriko atsigodęs Mus- 
tafas. 

— Nesirūpink per daug tuo! — tarė neūžauga.— Aš labai ge- 
rai suprantu, ko tu čia atvykai. Be to, aš puikiai atsimenu tavo 
veidą. Bet, tiesą pasakius, jei aš savo paties rankomis nebūčiau 
padėjęs karti pašos, tai tu, galimas daiktas, būtum mane apga- 
vęs. O dabar aš čia atėjau tavęs paklausti vieno dalyko. 

— Pirmiausia sakyk, kaip tu čia patekai? — atkirto jam Mus- 
tafas, siusdamas iš pykčio, kad jį pažino. 

— Tai aš pasakysiu tau,-- atsakė tas.— Nebegalėjau ilgiau su 
Stipruoliu sutikti ir pabėgau; bet, tiesą sakant, tu, Mustafai, bu- 
vai mūsų vaidų priežastis, ir dėl to turėsi atiduoti už manęs 
savo seserį, 0 aš padėsiu jums išbėgti. Jei man jos neduosi, eisiu 
pas savo poną ir ši tą papasakosiu jam apie naująjį pašą. 

“Sunku būtų apsakyti Mustafo išgąstį ir piktumą. Tuo laiku, 
kada jis tarėsi esantis tikrai nebetoli tikslo, reikėjo iš kažkur 
išlįsti tam nelemtam neūžaugai ir viską suardyti. Tik vienas te- 
buvo būdas išsigelbėti — reikėjo nužudyti tą niekšą. Todėl jis, 
nieko nelaukdamas, šoko iš lovos ant to bjaurybės, bet šis, ma- 
tyti, ką nujausdamas, paleido iš rankų lempą, ta tuojau užgeso, 
o pats patamsy ėmė bėgti, nežmoniškai rėkdamas. | 

"Sunkus dabar buvo Mustafo padėjimas. Galvoti tuomet apie 
mergaičių gelbėjimą nebuvo laiko, reikėjo rūpintis savo paties 
kailiu. Jis pripuolė prie lango pažiūrėti, ar negalėtų išbėgti. 

Žemė buvo ne arčiausia, o kitoj pusėj stovėjo aukštas mūras, 
"per kurį reikėjo perlipti. Jam besvarstant, -pasigirdo daugybė 
balsų artinantis į jo kambario duris. Tada jis pagriebė savo 
peilį ir drapanas ir iššoko pro langą. Puolimas buvo baisus, bet 
nieko nenusilaužė. Paskui pašoko nuo žemės ir pribėgo prie 
mūro, ėjusio aplink kiemą, ėmė kaip voverė lipti aukštyn ir be- 
matant paspruko, nustebinęs savo vikrumu tuos,. kurie jį vijo. 
Lėkė, kol pribėgo nedidelį miškelį, kur, visas nuilsęs, parkrito 
žemėn. Čia jis ėmė galvoti, ką toliau daryti. Savo arklius ir tar- 
nus turėjo palikti, bet pinigus, kuriuos nešiojosi dirže, buvo 
išgelbėjęs. 

Jis veikiai sugalvojo kitą kelią. Eidamas mišku, rado sodžių, 
kur už menkus pinigus nusipirko arklį ir nujojo į miestą. Ten 
jis ėmė klausinėti gydytojo, ir jam nurodė vieną seną, prityrusį 
žmogų. Už kelis auksinius Mustafui pavyko išgauti iš jo vaisto, 
kur užmigdo žmogų ir padaro lyg negyvą, ir kito vaisto, kur 
vėl atgaivina. Paskui jis nusipirko ilgą barzdą, juodą apsiaustą 
ir visokių buteliukų ir stiklų, kad geriau būtų panašus į gydy- 
toją, susikrovė savo daiktus ant asilo ir vėl nukeliavą į Tiuli 
Koso pilį. Jis visai tikėjo, kad šį kartą jo nebepažins, nes barzda 
taip jį permainė, jog jis pats save vos pažino. Atvykęs į pilį, 
jis liepė pranešti, kad atkeliavęs gydytojas Kakamankabudibaba. 
Išėjo, kaip jis buvo laukęs. Vien toks nuostabus vardas labai 
rekomendavo atvykusi daktarą senam paikšui, ir tas tuojau pa- 
kvietė jį pietų. Pašnekėjęs kokią valandą su Kakamankabudi- 
baba, Tiulis nusprendė prašyti išmintingojo daktaro, kad paban- 
dytų gydyti savo vaistais visas jo verges. Mustafas vos galėjo 
paslėpti savo džiaugsmą, kad dabar vėl pamatys brangiąją se- 
serį; smarkiai plakė jo širdis, kai jis sekė paskui Tiulį, vedusį 
jį į seralį '*. Jie įėjo į gražiai išpuoštą kambarį, kuriame tačiau 
nieko nebuvo. 

— Kambaba, arba kaip tu ten vadiniesi,—- tarė Tiuli Kosas,— 
žiūrėk pro tą langelį sienoj! Pro jį kiekviena mano vergė iškiš 
savo ranką, ir tu galėsi tada ištirti, ar pulsas sveikas, ar ne. 

Mustafas visaip aiškino, kad iš vienos rankos negali pasakyti 
ligos, bet negalėjo prikalbėti, kad parodytų verges. Tiulis tik 
apsiėmė jam papasakoti, kaip jos pirmiau jautėsi. Paskui Tiulis 
išėmė iš už diržo ilgą popierių ir garsiu balsu ėmė po vieną 
šaukti savo verges. Pašaukus tuojau rodėsi ranka, ir gydytojas 

tyrė pulsą. Jau buvo perskaityti šeši vardai, ir daktaras išrado, 
kad tos vergės buvo visos sveikos. Paskui Tiulis pasakė ,Fat- 
mė“, ir pro langelį pasirodė maža balta rankelė. Drebėdamas 
iš džiaugsmo, Mustafas pagriebė tą ranką ir visai rimtu veidu 
pasakė, kad ji serganti. Tiulis labai susirūpino ir liepė savo iš- 
mintingajam Kakamankabudibabai greičiau sutaisyti jai vaisto. 
Gydytojas išėjo ir parašė jai raščiuką: ,„Fatme, aš išgelbėsiu 
tave, jei tu sutiksi paimti vaisto, nuo kurio dvi dienas būsi ne- 
gyva; bet aš turiu kito vaisto, tas tave vėl atgaivins. Jei tu nori, 
tai sakyk tik — gėrimas negelbėjo, ir iš to aš suprasiu, kad tu 
sutinki". 

Netrukus jis vėl sugrįžo į kambarį, kur jo laukė Tiulis. Jis 
atsinešė nekalto skystimėlio, dar kartą pažiūrėjo sergančios Fat- 
mės pulsą ir tuo metu užbruko jai už apyrankės tą raščiuką, 
o skystimą padavė pro sienos langelį. Tiulis, matyti, buvo labai 
susirūpinęs Fatme, nes kitų vergių žiūrėjimą atidėjo patogesniam 
laikui. Kada jis su Mustafu išėjo iš kambario, Tiulis nusiminęs 
tarė: 

— Kandibaba, sakyk atvirai, ką tu manai apie Fatmės ligą? 

Kakamankabudibaba, sunkiai atsiduses, atsakė: 


— O viešpatie, teduoda tau pranašas stiprybės. Ji turi sunkią 
ligą, ta gali ją, tiesą sakant, nuvaryti į aną pasaulį! 

Tada Tiulis užsidegęs suriko: 

— Ką tu sakai, prakeiktas šuva, bet ne gydytojas? Ji, už ku- 
rią aš užmMokėjau du tūkstančius auksinių, turi mirti kaip karvė? 
Žinok; jei tu jos neišgelbėsi, nukirsiu tau galvą! 

Mano brolis pasimatė kvailai padaręs ir vėl ėmė raminti 
Tiulį. Jiems taip besikalbant, iš seralio atėjo juodasis vergas 
ir pasakė gydytojui, kad gėrimas negelbėjęs. | 

— Parodyk visą savo gudrybę, Kakamdababelba, arba kaip 
tu ten rašaisi, aš užmokėsiu tau kiek tik norėsi — rėkė Tiuli 
Kosas, beveik kaukdamas iš baimės, kad turės su vergės mirtimi 
tiek aukso nustoti. 

— Aš duosiu jai žolelių, jos padeda nuo visokių ligų, — atsa- 
kė gydytojas. 

— Gerai, gerai! Duok jai žolelių! — raudojo senis Tiulis. 

Nudžiugęs Mustafas atnešė savo migdomojo skystimėlio; pa- 
davęs jį juodajam vergui ir parodęs, kiek iš karto reikia išgerti, 
nuėjo pas .Tiulį pasakyti, kad jis turintis pasirinkti pas ežerą dar 
daugiau gydomųjų žolelių, ir netrukdamas išėjo pro vartus. Nu- 
ėjęs pas ežerą, kur buvo netoli pilies, jis nusivilko savo drapa- 

nas ir sumetė į vandenį, o pats pasislėpė krūmuose, palaukė čia 
nakties ir tada nuslinko į Tiulio pilies kapus. 

Nepraėjo gal nei valandos nuo Mustafo išėjimo iš pilies, ir 
Tiulis gavo baisią žinią, kad jo vergė Fatmė jau. merdėja. Jis 
nusiuntė į ežerą žmonių, kad greičiau pašauktų gydytoją, bet 
tie grįžo vieni ir pranešė jam, kad gydytojas įkritęs į vandenį 
ir prigėręs; jie matę plaukiojant vidury ežero juodą apsiaustą 
ir kyšant iš vandens barzdą. Kada Tiulis jau nebematė jokios 
pagelbos, ėmė keikti save ir visą pasaulį, rauti sau barzdą ir 
daužyti galvą į sieną. Bet tas viskas nieko negelbėjo, ir Fatmė 
netrukus atsileido kitų moterų rankose. Išgirdęs ją mirus, Tiulis 
liepė greičiausiai padirbti grabą, nes negalėjo kęsti namuose 
numirėlio, ir nunešti kūną į kapus. Nešėjai nugabeno ten grabą, 
skubindami įleido jį į rūsį ir patys greit pabėgo nuo tos vietos, 
nes išgirdo vaitojant ir dūsaujant kituose grabuose. 

Mustafas, pasislėpęs už grabų ir iš ten nuvijęs grabo nešėjus, 
išlindo ir užsidegė lempą, kur tam reikalui buvo atsinešęs. Pas- 
kui jis išsiėmė buteliuką su tuo vaistu, kur galėjo atgaivinti, 
ir atvožė Fatmės grabą. Bet koks siaubas jį paėmė, kai lempos 
šviesoje jis pamatė visiškai nepažįstamą veidą! Grabe gulėjo ne 
sesuo ir ne Zoraida, bet visai kita. Baisus buvo likimo smūgis, 
ir nemaža praėjo laiko, kol jis atsipeikėjo. Galop pasigailėjimas 
pergalėjo jo rūstybę. Jis atkišo savo buteliuką ir įpylė mirusiai 
vaisto. Ta atsiduso, atmerkė akis ir, rodosi, ilgai galvojo, kur 
esanti. Galų gale ji viską atsiminė, atsikėlė iš grabo ir puolė 
Mustaifui į kojas. 

— Nežinau, kaip tau, geras žmogau, turiu dėkoti, — tarė ji,— 
už tai, kad išvadavai mane iš tos baisios nelaisvės! 

Mustafas. pertraukė jos dėkojimus klausimu, kaip tat atsiti- 
ko, jog išgelbėta ji, o ne jo sesuo Fatmė. Ji nustebusi pažvelgė 
į jį. 

— Tik dabar aš viską supratau, kaip likau išgelbėta,— atsa- 
kė ji — Žinok, kad toj pily mane vadino Fatme, ir man tu pa- 
(lavei savo raščiuką ir tą gėrimą. 

Mano brolis paprašė, kad išgelbėtoji vergė jam duotų žinių 
apie jo seserį ir Zoraidą, ir sužinojo, kad abi jos esančios pily, 
bet turinčios, kaip paprastai Tiulis darydavo, kitus vardus; da- 
bar jos vadinasi Mirza ir Nurmalė. 

„ Kada Fatmė, išvaduotoji vergė, pamatė, kaip nusiminęs bu- 
vo mano brolis, ėmė jį raminti ir prižadėjo pasakyti, kokiu bū- 
du galėtų išvaduoti abidvi anas mergaites. Nuramintam Mus- 

tafui vėl sugrįžo viltis. Jis paprašė Fatmės pasakyti jam tą būdą, 
ir ji tarė: 

— Nors penkis mėnesius tebuvau Tiulio verge, tačiau nuo 
pat pradžios galvojau apie išsivadavimą, bet man vienai tas 
buvo per sunku. Viduriniam pilies kieme turi būti matei šulnį. 
Tas šūlnys krito man į akis; aš atsiminiau, mano tėvo namuose 
buvo lygiai toks pat, jis traukė vandenį plačia įvoda. Norėdama 
žinoti, ar tas šulnys taip pat padarytas, aš kartą ėmiau girti Tiu- 
liui jo gražumą ir paklausiau, kas jį dirbo. „Aš pats jį stačiau,— 
atsakė jis,— ir tas, ką tu čia iš viršaus matai, dar menkas daik- 
tas: vanduo atiteka iš upelio gangreit per tūkstantį žingsnių 
nuo čia, bėgdamas išmūrytu urvų, aukštumo mažiausia sulig 
žmogum; ir viską aš pats padariau"... 

Tai išgirdusi, aš dažnai norėdavau turėti vyro sveikatą, kad 
išimčiau akmenį iš šulnio sienos; tada galėčiau kur norėčiau bėg- 
ti. Aš parodysiu tau tą urvą; juo galėsi nueiti nakčia į pilį ir iš- 
vaduoti tas verges. Bet tu turi pasiimti drauge su savim dar bent 
du vyrus, kad nugalėtų vergus, saugojančius naktį seralį. 

Taip sakė Fatmė; o mano brolis Mustafas, nors jau du kartus 
jam nepasisekė, nusprendė dar sykį pabandyti, tikėdamasis su 
Alacho pagelba įvykdyti vergės sumanymą. Jis pažadėjo pasi- 
rūpinti grąžinti ją į tėviškę, jei ji padėtų jam įeiti į pilį. Bet 
dar vienas daiktas kliuvo: jis nežinojo, kur galėtų gauti dų ar 
tris ištikimus padėjėjus. Tada jis prisiminė Orbasano durklą ir 
duotąjį žodį atvykti į pagelbą, kada bus reikalinga. Ir jis. išlipo 
kartu'su Fatme iš rūsio ieškoti to galvažudžio. | 

Tame pačiame mieste, kur jis buvo pasivertęs gydytoju, nu- 
sipirko už paskutinius pinigus arklį, o Fatmę paliko priemiesty 
vienos neturtingos moteriškės globoj. Tada jis nuvyko į tuos 
kalnus, kur pirmą kartą buvo susitikęs Orbasaną. Greit vėl rado 
tas palapines ir patį Orbasaną, o šis pamatęs draugiškai jį pa- 
sveikino. Mustafas nupasakojo jam savo nepasisekimus, jie la- 
bai jukino rūstųjį Orbasaną, ypač gydytojas Kakamankabudiba- 
ba. Bet to neūžaugos klasta baisiai pasipiktino ir prisiekė savo 
rankomis jį pakarti, kai tik kur pagaus. O mano broliui jis pri- 
žadėjo tuojau padėti, tik liepė prieš kelionę išsimiegoti jo pala- 
pinėj. Jie išjojo auštant, ir Orbasanas pasiėmė su savim tris 
savo narsiausius vyrus su gerais arkliais ir gerai apginkluotus. 
Jojo greitai ir po dviejų dienų atvyko į tą mažą miestelį, kur 
Mustafas: buvo palikęs išvaduotąją Fatmę. Iš čia jie drauge su 
ja nujojo i nedidelį miškelį, iš kur buvo matyti nelabai toli 
Tiulio pilis; ten jie sustojo palaukti nakties. Lig tik sutemo, 

jie ėmė šliaužti į upelį, iš kurio ėjo urvas į šulnį, ir netrukus 
jį prišliaužė. Čia jie paliko Fatmę ir vieną tarną su arkliais ir 
pasirengė leistis į urvą. Bet prieš leidžiantis Fatmė dar kartą 
viską smulkiausiai apsakė, kaip eiti: iš šulnio jie išlipsiantys 
į vidurinį pilies kiemą, ten dešinėj ir kairėj kertėse būsiantys 
du bokštai, ir už šeštųjų durų nuo dešinio bokšto gyvenanti Fat- 
mė ir Zoraida, jas sergsti du juodieji vergai. Su ginklais ir 
laužtuvais Mustafas, Orbasanas ir du kiti galvažudžiai sulindo 
į urvą; nors jie beveik ligi juostos buvo vandeny, tačiau drąsiai 
slinko tolyn. Po pusvalandžio prišliaužė patį šulnį ir tuojau šoko 
į darbą su laužtuvais. Siena buvo stora ir tvirta, bet neilgai 
galėjo turėtis prieš keturis vyrus; bematant jie išlaužė skylę 
tokio didumo, kad išlįstų žmogus. Pirmas iššoko Orbasanas ir 
padėjo kitiems išlipti. Atsidūrę visi kieme, ėmė dairytis po pi- 
lies vidų, ieškodami nurodytųjų durų. Bet čia jų nuomonės per- 
siskyrė: jie nemokėjo tiksliai pasakyti, kurios durys, nes šešto- 
sios nuo dešinio bokšto į kairę buvo užmūrytos, ir nežinojo, ar 
jas Fatmė skaitė, ar ne. Tačiau Orbasanas neilgai galvojo. 

— Mano gerasis kalavijas kiekvienas duris atidarys, — tarė 
jis ir priėjo prie šeštųjų durų. Už tų durų rado šešis juoduosius 
vergus: jie gulėjo ant grindų ir miegojo. Pasimatę ne čia pa- 
taikę, jie jau buvo norėję vėl pamaži išeiti, bet tuo tarpu kertėj 
pakilo kažkokia žmogystė ir jiems gerai pažįstamu balsu ėmė 
šaukti pagelbos. Tai buvo neūžauga iš Orbasano stovyklos. Bet 
ligi juodieji suprato, kas atsitiko, Orbasanas prišoko prie jo, 
persiplėšė savo juostą, užkišo jam burną ir surišo rankas už 
nugaros. Tuo laiku Mustafas su kitais galvažudžiais suėmė visus 
likusius vergus. Įrėmę durklus į krūtinę, paklausė vergų, kur yra 
Nurmalė ir Mirza, ir jie pasakė, kad jos esančios gretimam kam- 
bary. Mustafas tuojau įbėgo į tą kambarį ir tikrai ten rado 
Fatmę su Zoraida, jos jau buvo pakilusios nuo nakties triukš- 
mo. Jos tuojau pasiėmė visus savo drabužius ir papuošalus ir 
išsekė paskui Mustafą. Abu galvažudžiai paprašė Orbasano, kad 
jiems leistų pasiplėšti, bet jis griežtai uždraudė iardamas: 

— Apie Orbasaną niekas neturi sakyti, kad jis nakčia lau- 
žiasi į svetimus namus vogti aukso! 

Mustafas ir išvaduotosios mergaitės greitai smuko į urvą, 
o Orbasanas pasisakė netrukus juos pavysiantis. Nusileidus tiems 
į urvą, Orbasanas ir vienas galvažudys paėmė neūžaugą ir išsi- 
vedė į kiemą; čia jie užnėrė jam ant kaklo šilko virvelę, pasiim- 
tą tam reikalui su savim, ir pakorė pačioj šulnio viršūnėj. Pa- 
korę išdaviką, jie taip pat sušoko į įvodą ir nusivijo paskui 

Mustafą. Su ašaromis akyse dėkojo abidvi mergaitės savo išva- 
duotojui Orbasanui, o jis ragino nieko nelaukiant bėgti, kad 
vėl nesugautų Tiuli Kosas, kuris, be abejo, siųsiantis žmones 
į visas puses jų vyti. Kitą dieną Mustafas ir išvaduotosios mer- 
gaitės labai graudžiai išsiskyrė su Orbasanu, kurio niekados ne- 
galės juk pamiršti. O Fatmė, išvaduotoji vergė, persivilkusi nu- 
keliavo į Balsorą ir iš ten laivu sugrįžo į tėvynę. 

Po trumpos ir smagios kelionės mano brolis sugrįžo namo. 
Senasis tėvas ko nenumirė iš džiaugsmo. Kitą dieną jis iškėlė 
didelę puotą, į kurią suprašė visą miestą. Mano brolis turėjo 
papasakoti savo istoriją prieš visą susirinkimą, kur kiekvienas 
"gyrė jį ir aukštaširdį galvažudį. 

Kada brolis pabaigė istoriją, tėvas atsistojo ir privedė jam 
Zoraidą. 

— Dabar aš nuimu,— tarė jis iškilmingų balsu, — nuo tavo 
galvos savo prakeikimą; imk Zoraidą kaip dovaną, kurią tu pel- 
nei savo atkaklumu; priimk mano tėvišką laiminimą, ir tegu 
mūsų mieste niekuomet nestinga vyrų, panašių į tave brolio 
meile, protu ir pasiryžimu. 


* + + 


 Karavanas pasiekė dykumos kraštą, ir keleiviai linksmai svei- 
kino žaliąsias pieveles ir lapuotus medžius: jau buvo daug dienų, 
kai jie nematė to puikaus vaizdo. Karavanserajus, jų pasirinktas 
nakvynei, stovėjo gražiame slėny, ir nors jame buvo maža pa- 
togumų ir vėsumo, tačiau visa draugija buvo linksmesnė ir atvi- 
resnė negu taip kada; žinodami, kad jau pasibaigė kelionės vargai 
ir pavojai, visi buvo smagūs, juokavo ir linksminosi.| Mulė- 
jus, jaunas ir linksmas pirklys, ėmė taip juokingai šokti ir dai- 
nuoti, jog prajukino net rimtąjį graiką Zaleiką. Po tų šokių, 
nuteikusių visą draugiją, jis atsisėdo, kiek dustelėjo ir pradėjo 
sakyti pažadėtąją istoriją, | 


ISTORIJA APIE MUKĄ 


Nikajoj, mano brangiosios tėvynės mieste, gyveno žmogus, 
visų vadinamas Muku. Aš buvau tuomet dar mažas, bet atsime- 
nu jį puikiausiai: dėl jo kartą tėvas man gerai kailį iškaršė. 
Mukas, kai aš jį pažinau, buvo jau senas, bet ne didesnis kaip 

per keturis sprindžius. Jo liemuo buvo nors trumpas, bet gražiai 
sudėtas, galva daug didesnė ir platesnė negu kitų žmonių. Jis gy- 
veno visai vienas dideliuose namuose ir net pats sau valgį virė. 
Niekas mieste nebūtų galėjęs žinoti, ar jis tebėra gyvas, ar ne, 
nes jis per mėnesį kartą teišeidavo iš namų, jei pietų laiku iš 
jo kaminų nebūtų rūkę tiršti dūmai. Tačiau vakarais dažnai jis 
vaikščiodavo po savo stogą, ir gatvėj esantiems rodėsi, kad po 
stogą laksto vien jo didelė galva be kūno. Aš ir mano draugai 
buvom nedori vaikai ir labai džiaugdavomės gavę iš ko pasi- 
juokti. O kai gatvėj pasirodydavo Mukas, mums būdavo tiesiog 
šventė. Žinomomis dienomis rinkdavomės prieš jo namus ir lauk- 
davom jo išeinant. Pirma atsidarydavo durys, paskui pasirody- 
davo didelė galva su dar didesniu turbanu, toliau išlįsdavo visas 
liemuo su senu apsiaustu, plačiomis kelnėmis ir plačiu diržu, 
prie kurio kabėjo ilgas durklas, toks ilgas, jog nežinojai, ar 
Mukas prikabintas prie durklo, ar durklas prie Muko. Lig tik 
jis taip išeidavo, gatvėje pakildavo baisiausias triukšmas. Mes 
mėtydavom aukštyn savo kepures ir kaip pakvaišę šokinė- 
davom aplink jį. O Mukas sveikindavo mus rimtai galvos link- 
telėjimu ir pamaži eidavo gatve vilkdamas kojas, nes jis turėjo 
tokias dideles šlepetes, kokių niekuomet nebuvau matęs. Mes, 
vaikigaliai, bėgdavom paskui jį ir šaukdavom: „„Mukai, Mukai!" 
Mes turėjom apie jį sudėję net šiokią linksmą dainelę: 


Mukas mažas kaip nykštys, 
Jam kepurė kaip lopšys, 
Kelnės plačios kaip maišai, 
Kurpės ilgos kaip šliužai, 
Kartą mėnesy tiktai 

Jį išeinant kur matai... 
Mukai, mes čia, pamalyk! 
Jei toks geras, tai pavyk! 


Mes labai dažnai darydavom tokius juokus, ir, nors gėda, 
turiu prisipažinti, kad aš buvau piktesnis už kitus: dažnai aš jį 
tampydavau pagavęs už apsiausto, o kartą net primyniau jam 
iš užpakalio šlepetę, ir jis sugriuvo. Tai pasirodė man labai 
juokinga, bet mano juokas greit išnyko, kai pamačiau Muką ei- 
nant į mano tėvo namus. Jis įėjo į namus ir ten kiek užgaišo. 
Aš pasislėpiau už durų ir laukiau, kas bus toliau. Mukas išėjo 
su mano tėvu, tėvas ji išlydėjo pro duris, laikydamas už rankos, 
ir, Žemai nusilenkęs, gražiai atsisveikino. Aš susipratau įkliuvęs 

į bėdą ir dar ilgai lindėjau toj vietoj. Bet pagaliau iškrapštė ma- 
ne iš ten badas, ir aš, nuleidęs galvą, nuėjau pas tėvą. 

— Tu tyčiojaisi iš nelaimingo Mukot — paklausė jis manęs 
rūsčiai. — Aš papasakosiu tau to Muko istoriją, ir tu tikrai dau- 
giau nebesijuoksi iš jo. Bet pirma atsiimk savo pelną. 

O tas pelnas buvo dvidešimt penki kartai, kuriuos jis vi- 
sados man gerai atskaitydavo. Ir, paėmęs savo ilgą pypkę, atsi- 
suko gintaro kandiklį ir pasitiesęs taip man išdirbo šonus kaip 
niekados dar lig šiol. 

Kai jau buvo visi dvidešimt penki, liepė atsikelti ir paklau- 
syti Muko istorijos, kurią jis man visą apsakė. 

Mažojo Muko tėvas, kurio tikras vardas buvo Mukra, buvo 
žmogus neturtingas, bet visų gerbiamas Nikajoj. Jis taip pat ša- 
lindavosi žmonių kaip ir jo sūnus. Sūnaus jis nemėgo, kad toks 
mažas, ir visai nesirūpino jo mokslu. Šešiolikos metų Mukas te- 
bebuvo dar vaikas, ir tėvas dažnai jam prikaišiodavo, kad jis 
tebėr toks kvailas. 

Kartą tėvas eidamas kažkaip sugriuvo, susimušė ir iš to mirė, 
o savo Muką paliko be skatiko kišenėj. Beširdžiai giminės, ku- 
riems jo tėvas paliko skolingas, išvijo vargšą našlaitį iš namų, 
liepdami jam ieškoti laimės svetur. Mažasis Mukelis apsiverkė 
ir tik prašė atiduoti tėvo drabužius, ir tuos jam, tiesa, sugrąžino. 
Jo tėvas buvo drūtas, tvirtas vyras, ir todėl jo drapanos sūnui 
netiko. Mukas, ilgai negalvodamas, nukirpo ten, kur buvo per 
ilga, ir apsivilko. Bet jis nemokėjo susiaurinti, todėl ir išėjo toks 
juokingas apdaras, kur dabar jis dėvi: didelis turbanas, platus 
diržas, plačios kelnės, mėlynas apsiaustas — tas viskas tėvo pa- 
likimas, kurį jis dar lig šiol tebenešioja. Dėl drąsumo jis užsi- 
kišo už diržo savo tėvo ilgą Damasko durklą, paėmė lazdą ir 
išėjo. p 

Smagus keliavo Mukas visą dieną, tikėdamasis kur nors rasti 
savo laimę. Pamatys stiklo šukelę, blizgančią prieš saulę, deda 
ją į kišenę, manydamas, kad ji pavirs į gražiausią deimantą; 
pastebės iš tolo spindintį mečetės bokštą arba ežerą, tviskantį 
kaip veidrodis, su džiaugsmu bėga prie jų, tardamasis atvykęs 
į užkerėtą šalį. Bet veltui! Kai jis prisiartina, tie gražūs reginiai 
prapuola, ir nuvargusios kojos ir išalkusio pilvo kiurkimas jam 
vėl primena, kad jis vis dar tebėra šioj ašarų pakalnėj. Taip jis 
ėjo dvi dienas alkanas ir nuilsęs ir ėmė abejoti, ar bepavyks 
kur rasti laimės; lauko vaisiai buvo jo vienintelis maistas, kieta 
žemė — jo nakvynė. Trečios dienos rytą jis išvydo nuo kalno 
didelį miestą. Skaisčiai spindėjo mėnesio pusės ant jo bokštų, 

gražiai plevėsavo spalvotos vėliavos ant stogų ir, rodos, viliote 
viliojo į save Muką. Nustebęs jis sustojo ir pradėjo žiūrėti į 
miestą ir apylinkes. „Taip, ten, Mukeli, turi rasti savo laimę,— 
tarė jis sau ir, pamiršęs nuovargį, pašoko iš džiaugsmo aukš- 
tyn—ten arba niekur". Ir pasismaginęs nutraukė į mies- 
tą. Nors miestas buvo arti, bet Mukas pasiekė jį tiktai pusjau- 
dieny, nes jo pavargusios kojos dažnai atsisakinėjo tarnauti ir jis 
turėjo nuolat sėdinėti ir ilsėtis palmių pavėsy. Galop jis prisiar- 
tino prie miesto vartų. Pataisė savo apsiaustą, grąžiau susirišo 
turbaną, pasileido plačiau diržą ir geriau prisitraukė savo ilgąjį 
durklą, paskui nusidulkino kurpes, pasiėmė lazdą ir drąsiai įžen- 
gė pro vartus. Išėjęs kelias gatves iš eilės, jis pamatė, kad nie4 
kur niekas nedarė jam durų, niekur niekas, kaip jis manė, jo 
nešaukė: ,,„Mukeli, užeik čia, pavalgyk, išgerk. ir pasilsėk!“ 

Kai prie vienų didelių gražių namų jis vėl labai nuliūdęs žiū- 
rėjo aukštyn, atsidarė langas, iškišo galvą sena moteriškė ir pra- 
dėjo šaukti giedamu balsu: 


Košelė išviria, 

Ant stalo alnešta! 

Ei, rinkitės greičiau, 

Bus valgyti gardžiau! 
Ką veikiat jūs tenai? 
Čionai, čionai, čionai! 


Atsidarė namų durys, ir pro jas įgarmėjo daug šunų ir ka- 
čių. Mukas pastovėjo kelias minutes abejodamas, ar jis buvo 
kviestas, ar ne. Pagaliau atsidrąsinęs įėjo į vidų. Priešais bėgo 
kelios jaunos katytės, ir jis nusprendė sekti paskui jas manyda- 
inas, kad jos virtuvę žino geriau. 

Užlipęs laiptais, Mukas sutiko tą pačią seną moterį, žiūrė-. 
jusią pro langą. Ji piktai pažvelgė į jį ir paklausė, ko jam reikia. 

— Juk tu visus kvietei prie košės, — atsakė Mukas— 0 aš 
esu labai alkanas ir todėl atėjau. 

Senelė balsu susijuokė ir tarė: 

— Iš kur tu atsiradai toks nematytas? Visas miestas žino, 
kad aš košę teverdu savo katytėms, o kartais, kaip tu matai, 
kviečiu ir jų pažįstamus. 

Mukas apsakė senelei, kaip jam buvo sunku po tėvo mirties, 
ir ėmė prašyti leisti šiandien pavalgyti kartu su jos katėmis. 
Senelei patiko vaiko pasakojimas iš atviros širdies, ir ji netikėtą 

svečią sočiai pavalgydino ir pagirdė. Kai pasistiprino, šeimininkė 
jam tarė: 

— Mukai, lik pas mane tarnauti! Turėsi nedaug darbo ir ge- 
rą laikymą. | 

Mukui pasirodė gardi kačių košė, ir jis sutiko būti ponios 
Akauzės tarnu. Jo darbas buvo lengvas, bet nepaprastas. Ponia 
Akauzė turėjo du katinus ir keturias kates. Mukas turėjo kiek- 
vieną rytą tas kates iššukuoti ir ištrinti brangiais kvepalais; jei 
šeimininkė kur išeidavo, tai jam reikėdavo jas žiūrėti; ėdant jis 
turėdavo tiems gyvulėliams nešioti valgius, o naktį paguldyti 
į šilko pagalvius ir apdėstyti aksomo apklotais. Namuose buvo 
dar keli maži šunyčiai; jis jiems taip pat turėdavo patarnauti, 
bet su jais vargo buvo daug mažiau negu su katėmis, su kurio- 
mis ponia Akauzė elgėsi kaip su savo tikrais „vaikais. Tiesa, 
Mukas čia gyveno taip pat vienas kaip savo tėvo namuose, nes, 
be ponios ir šunų su katėmis, nieko visą dieną daugiau nematy- 
davo. Kurį laiką Mukas gyveno visai gerai: nedaug darbo, ge- 
ras valgis, ir ponia juo džiaugėsi. Bet po truputį katės pradėjo 
tvirkti; išėjus senelei iš namų, kaip pasiutusios imdavo jos laks- 
tyti po kambarius, vartyti visus daiktus ir daužyti indus. Išgir- 
dusios 'pareinant laiptais šeimininkę, jos sušokdavo ant savo 
pagalvių ir lyg nekaltos kraipydavo uodegas. Matydama tokią 
netvarką, ponia Akauzė pykdavo ir versdavo bėdą Mukui. Nors 
jis visaip teisindavosi, bet ji mažiau tikėjo, ką sakė tarnas 
negu kačių nekaltai spoksančios akys. | 

Mukas labai nuliūdo, kad ir čia neradęs laimės, ir nuspren- 
dė išbėgti nuo ponios Akauzės. Kadangi iš pirmos kelionės bu- 
vo patyręs, kaip sunku gyventi be pinigų, norėjo kaip nors 
išgauti algą, nuolat šeimininkės jam žadamą, bet niekados ne- 
duodamą. Ponios Akauzės namuose buvo kambarys, jis būdavo 
nuolat uždarytas, ir Mukui niekados neteko matyti, kas ten yra. 
Bet jis girdėdavo, kad šeimininkė dažnai kažką ten kraustydavo 
ir brazdėdavo. Galvojant apie pinigus kelionei, jam atėjo į gal- 
vą, kad ten turi būti yra sudėti šeimininkės turtai. Bet durys 
visados tvirtai uždarytos, ir jis negalėjo prieiti prie tų turtų. 


Vieną rytą, kai ponia Akauzė buvo išėjus, pribėgo prie Mu- 
ko mažas šuniukas. Šeimininkė jo kažko nekentė, bet Mukas jį 
mėgo labiau už visus. Šuniukas ėmė tampyti nykštuką už plačių 
kelnių, lyg sakydamas sekti paskui jį Mukas dažnai žaisdavo 
su šuneliu ir norėjo pažiūrėti, kur tas jį dabar nuves. Šunelis 
nuvedė jį į miegamąjį ponios kambarį ir parodė mažas dureles, 

kurių Mukas dar nebuvo matęs. Durys buvo praviros. Šuniukas 
įėjo pirma, Mukas įsekė paskui. Bet kaip jis apsidžiaugė pama- 
tęs, kad atsidūrė tam kambary, kur jau seniai norėjo patekti. 
Jis ėmė dairytis aplinkui, ar nepamatys kur pinigų, bet niekur 
jų nerado. Kambary tebuvo senų drabužių ir kažkokių nematy- 
tų indų. Vienas indas jam labai- patiko. Jis buvo krištolinis ir 
visas išrašytas. Mukas paėmė jį ir pradėjo vartyti tarp rankų. 
Bet kokią pasidarė jis sau bėdą! Nebuvo pastebėjęs, kad“indas 
turėjo nekietai užvožtą viršelį, tas nukrito ir susikūlė į tūkstantį 
šukelių. | 

Ilgai stovėjo Mukas negyvas iš baimės. Dabar viskas buvo 
baigta, reikėjo bėgti, kitaip senelė jį galėjo užmušti. Jis dar 
kartą apsižvalgė, ar nerastų kokio daikto, reikalingo kelionei. 
Jam krito į akį pora baisiai didelių šlepečių; jos, tiesa, atrodė 
negražios, bet jo paties buvo visai suplyšę, ir su jomis nebe- 
galėjo keliauti. Tų šlepečių didumas jį net viliojo; kaip jis jas 
užsimausiantis, visi sakysiantys, kad jis jau iš vaiko metų išėjęs. 
Ir jis greit numetė savo šlepetes ir įsimovė į tas dideles. Lazde- 
lė su gražiai išpjaustyta liūto galva taip pat be reikalo, kaip 
rodėsi, stovėjo kertėj; ir, ją paėmęs, jis pasiskubino išsmukti 
iš kambario. Paskui jis nubėgo į savo kambarį, užsivilko ap- 
siaustą, užsirišo tėvo turbaną, užsikišo durklą už diržo ir greit, 
kiek tik nešė kojos, išspruko iš namų ir iš miesto. Ir už miesto 
jis vis bėgo; bijodamas senelės, bėgo tolyn tol, kol visai nuilso 
ir nebegalėjo palėkti. Visą gyvenimą jis taip greitai niekad ne- 
buvo bėgęs; jam pasirodė, kad ir sustoti nebegali: kažkokia ne- 
matoma galybė nešte nešė jį tolyn. Pagaliau pastebėjo, kad tą 
galybę turi šlepetės, jos jį traukė kažkur vis į priekį su savim. 
Jis visaip mėgino sustoti, bet nieko negalėjo padaryti. Nusika-. 
mavęs suriko sau, kaip rėkia stabdant arklius: 

— O—tpru! 

Šlepetės sustojo, ir jis nuvargęs krito žemėn. 

Šlepetės jį labai nudžiugino. Vadinas, betarnaudamas įgijo 
daiktą, galintį jam padėti rasti laimę. Nors jo džiaugsmas buvo 
didelis, bet iš nuovargio jis užmigo: jo mažas kūnelis, kuriam 
reikėjo nešioti tokią didelę galvą, negalėjo daug išlaikyti. Per 
sapną pasirodė jam tas pats šuniukas, kur ponios Akauzės na- 
muose parodė jam šlepetes, ir tarė: 

— Gerasis Mukai, tu dar ne visai žinai šlepečių galybę. Jei 
tris kartus apsisuksi ant kulno, tai galėsi nulėkti kur norėsi, o su 
lazdele gali rasti kiekvieną lobį: kur užkastas auksas, ji suduo- 
da tris kartus, kur sidabras — du kartus. 

Taip sapnavo Mukas. Atbudęs jis nusprendė tuojau išban- 
dyti, ar tas nuostabus sapnas nebus tiesa. Užsimovė šlepetes, 
pakėlė vieną koją ir ėmė suktis ant kulno. Bet kas yra mėgi- 
nęs suktis stovėdamas didelėj šlepetėj, tas nesistebės, kad Mu- 
kui negreitai pavyko tai padaryti, ypač jei atsimins, kad didelė 
galva jį traukė tai į vieną, tai į kitą pusę. 

Vargšas kelis kartus susigrūdo nosį, kol pavyko tai pada- 
ryti. Jis, kaip malūno ratas apsisukęs tris kartus ant kulno, pa- 
norėjo nulėkti į artimiausią didelį miestą. Šlepetės pakilo į orą 
ir kaip vėjas nunešė jį padebesiais. Mukas nepasimatė, kaip 
atsidūrė didelio miesto vidury, kur buvo daug krautuvių ir vaikš- 
čiojo minios žmonių. Belandydamas tarp žmonių, jis pamatė, 
kad išmintingiau būtų pasitraukus į tuštesnę gatvę, nes vidury 
nuolat jį stumdė ir mindė jam šlepetes. Užsistos kas jam ant 
šlepetės, jis pats ko nepavirsta, o jei užkliudys ką savo ilguoju 
durklu, tas žada jį sumušti. 

Paskui Mukas ėmė tikrai galvoti, kaip prasimanyti bent tru- 
putį pinigų. Jis turėjo, tiesa, lazdelę, galėjusią parodyti lobį, 
bet kur jis dabar tuoj ras tokią vietą su auksu arba sidabru? 

Iš bėdos, žinoma, galėjo pats save už pinigus rodyti, bet buvo 
per daug didus, kad galėtų taip žemintis. Pagaliau atsiminė apie 
savo kojų greitumą. Jis galvojo, kad šlepetės galėtų duoti jam 
duoną, ir nusprendė apsiimti kur bėgiku. Kadangi žinojo, kad 
karaliai už tokią tarnybą moka didėlius pinigus, tuojau išsiklau- 
sė, kur gyvena to miesto karalius. Prie rūmų vartų stovėjo sar- 
gyba; ta, patyrusi, ko jam reikia, nusiuntė jį pas vergų prižiū- 
rėtoją. Mukas jam pasipasakojo savo reikalą ir paprašė duoti 
karaliaus pasiuntinio vietą. Prižiūrėtojas apžvelgė jį ir tarė: 

— Ar tu iš galvos išėjai, ar ką? Kojos per sprindį, ir nori 
būti karaliaus pasiuntiniu? Eik sau, man nėr laiko gaišti su kiek- 
vienu žiobaru. 

Mukas atsakė, kad jis visai nejuokauja ir galėtų eiti lenkty- 
nių su greičiausiu bėgiku. Prižiūrėtojui pasirodė labai juokinga. 
Jis liepė Mukui prisirengti iki vakaro į lenktynes, nuvedė į vir- 
tuvę ir pasirūpino, kad jį gerai ten pavalgydintų ir pagirdytų. 
O pats nuėjo pas karalių ir viską papasakojo apie Muką. Kara- 
lius buvo linksmas žmogus, ir jam patiko, kad vergų prižiūrė- 
tojas dėl juoko sulaikė Muką. Jis įsakė didelėj pievoj, už rūmų, 
pataisyti vietos, kad visi kiemiškiai galėtų matyti lenktynes, ir 
dar kartą liepė vergų prižiūrėtojui pašerti nykštuką. Karalius 
pasakė savo sūnums ir dukterims, kokį pasilinksminimą jie turės 
vakare. Šie apsakė savo tarnams, ir kai atėjo vakaras, visi, kas 
tik galėjo, susirinko į pievą, kur buvo sustatyti suolai, kad ge- 
riau būtų matyti, kaip bėgs tas nykštukas, 

Susėdus karaliui ir jo vaikams į suolus, išėjo į pievą Mukas 
ir labai gražiai pasveikino visus susirinkusius. Išvydę Muką, visi 
pradėjo linksmai šaukti: tokio juokingo žmogučio dar niekas iš 
jų nebuvo matęs. Pats mažas, galva didelė, prikirptas apsiaustas 
ir plačios kelnės, ilgas durklas už plačios juostos, mažos kojos, 
šlepetės kaip geldos — ne, taip buvo nuostabu, jog negalėjai ne- 
susijuokti. Bet Muko juokai nenubaidė. 


Didžiai iškėlęs galvą ir pasirėmęs su lazdele, Mukas laukė 
bėgiką. Tas atsistojo šaly nykštuko, ir abudu laukė duodant 
ženklą. Tada karalaitė Amarza mostelėjo, kaip buvo sutarta, su 
savo šydu, ir kaip dvi strėlės, paleistos į vieną daiktą, abu bė- 
gikai šoko bėgti pieva. 

Iš pradžios priešininkas Muką gerokai paliko užpakaly, bet 
Mukas su savo šlepetėmis pavijo jį, pralenkė ir pribėgo prie 
pažymėtos vietos, o tas dar tebebuvo pusiaukely. Visi nustebę 

negalėjo nei žodžio tarti. Karalius pirmas suplojo delnais, ir ta- 
da visa minia sujudėjo ir džiaugsmingai sušuko: | 

— Tegyvuoja Mukas! Garbė nugalėtojui! 

Tuo tarpu atvedė Muką. Jis puolė keliais prieš karalių ir 
tarė: 0 

— (Galingiausias viešpatie, aš tik truputį savo mokslo tau 
parodžiau; teikis man duoti vietą tarp savo pasiuntinių. 

Karalius jam atsakė: 

— Ne, tu būsi mano vyriausias bėgikas ir nuolat -būsi prie 
manęs. Algos gausi kasmet po šimtą auksinių ir valgysi su ma- 
no artimiausiais tarnais. 

Mukas labai džiaugėsi pagaliau radęs savo laimę, kur taip 
ilgai ieškojo. Jis greit įgijo didelę karaliaus malonę, nes sun- 
kiausius įsakymus atlikdavo nepaprastai greitai ir tiksliai. 

Bet tai netiko kitiems karaliaus tarnams. Jiems buvo baisiai 
pikta, kad karalius labiau mylėjo nykštuką, nieko daugiau ne- 
mokėjusį, tik greitai lėkti. Norėdami jį nuversti, jie susimoky- 
davo ir pramanydavo visokių negražių darbų prieš nykštuką, 
bet jokiu būdu negalėjo atimti iš jo karaliaus pasitikėjimo. 

Matydamas tarnų piktus norus, nykštukas nemanė jiems kėr- 
šyti, nes tūrėjo per gerą tam širdį; jis tik galvojo, kuo galėtų 
pasirodyti naudingas savo priešininkams ir įgyti jų meilę. Tada 
jis atsiminė savo lazdelę, kurią iš gerų dienų buvo pamiršęs. 
Jei rasčiau pinigus, galvojo Mukas, žmonės būtų man geresni. 
Jis buvo ne kartą girdėjęs, kad to karaliaus tėvas daug savo 
gėrybės įkasęs į žemę, kai jo kraštą užpuolęs kitas karalius; 
taip pat pasakojo, kad jis miręs, nepasakęs sūnui, kur užkasti 
pinigai. Nuo to laiko Mukas visados imdavo su savim lazdelę, 
tikėdamas pataikyti į tą vietą, kur buvo paslėptas karaliaus l0- 
bis. Vieną vakarą kažkaip jis nuklydo į tokį daržo pakraštį, kur 
niekados dar nebuvo buvęs. Staiga jis pajuto, kad lazdelė jam 
rankoje sudrebėjo ir tris kartus susidavė į žemę. Jis gerai žino- 
jo, ką tai reiškė. Ištraukė jis tada durklą, išpjovė žymes ant 
artimiausių medžių ir sugrįžo į rūmus. Susiieškojęs kastuvą, ne- 
kantriai ėmė laukti nakties. 

Bet lobio kasimas pasirodė ne toks lengvas darbas, kaip bu- 
vo Mukas manęs. Jo rankos buvo per silpnos, o kastuvas dide- 
lis ir sunkus. Jis turėjo padirbėti geras dvi valandas, kol iškasė 
duobę kelių pėdų gilumo. Pagaliau kastuvas dunkstelėjo į kietą 
daiktą, suskambėjusį kaip geležis. Tada ėmė dar smarkiau kasti 
ir netrukus pamatė geležinį viršelį; jis pats įšoko į duobę ištirti, 
kas galėtų būti po tuo viršeliu, ir tikrai rado didelį puodą, pilną 

auksinių pinigų. Bet jam trūko sveikatos iškelti puodą, pilną 
aukso, „todėl prisisėmė pinigų, kiek galėjo panešti, į kelnes, už 
juostos ir net į savo apsiaustą, o likusius vėl gražiai užkasė. 
Kad jis būtų neturėjęs savo šlepečių, nei iš vietos nebūtų ga- 
lėjęs paeiti: taip jį spaudė aukso sunkumas. Bet vis dėlto par- 
šliaužė nepastebėtas į savo kambarį ir suslėpė auksą po kana- 
pos pagalviais. | 

Turėdamas tiek aukso, Mukas galvojo savo priešininkų tarpe 
prie karaliaus rūmų įsigyti daug sau šalininkų ir tikrų bičiulių. 
Jau iš to galėjai spręsti apie menką jo išauklėjimą, kitaip ne- 
būtų galvojęs, kad su auksu gali įsigyti tikrų bičiulių. O, kad 
jis tuomet būtų suraginęs savo šlepetes ir su visu auksu išrūkęs 
iš to miesto! 

Auksas, kur Mukas dabar saujomis visiems dalino, sukėlė 
tiktai kitų rūmų tarnų pavydą. Vyriausias virėjas Akulis sakė: 

— Jis. pinigus dirba. | 

Vergų prievaizdas Akmetas tvirtino: 

— Jis juos iš karaliaus išviliojo. 

O iždininkas Arkazas, jo pikčiausias priešininkas, mėgdavęs 
kartais pats iš karaliaus iždo šį tą pasisavinti, tiesiog paskelbė: 

— Mukas auksą pavogė. 

Kad gėriau pavyktų įklampinti Muką, susimokė jis su vy- 
riausiuoju gėrimų padavėju Korkuzu, šis atėjo pas karalių apsi- 
metęs toks nuliūdęs, jog tas krito karaliui į akis, ir jis paklausė, 
kas jam yra. 


O,— atsakė jis,— aš Nuliūdęs dėl to, jog nustojau savo 
viešpaties malonės. 

— Iš kur tas tavo prasimanymas, bičiuli? — atsakė karalius.— 
Nuo kurio laiko tau nebešviečia mano malonės saulė? 

Vyriausiasis gėrimų padavėjas jam atsakė, kad tą greitakojį 
pasiuntinį karalius apipylęs auksu, o savo ištikimuosius tarnus 
visai pamiršęs. 

Karalius negalėjo suprasti, ką reiškia tie jo Žodžiai. Tada tas 
jam papasakojo apie Muko nematytą dosnumą spėdamas, kad 
tie pinigai bus pavogti iš iždo. Toks manymas buvo naudingas 
iždininkui, nelabai mėgusiam duoti apyskaitų. Karalius liepė sek- 
ti Muką ir, jei galima, pagauti vagiant. 

Mukas pinigus greit išbarstė ir turėjo daugiau atsinešti. Su- 
laukęs nakties, pasiėmė kastuvą ir nušliaužė į daržą. Kai jis 
pylė auksą į apsiaustą, prišoko prie jo saugoję susimokėliai, su- 
rišo jį ir nuvedė pas karalių. 

Karalius, būdamas ir be to piktas, kad jam sutrukdė miegą, 
pasitiko Muką labai nemaloningai ir tuojau liepė jį ištardyti, 
Puodas buvo visas iš žemės iškastas ir padėtas prie karaliaus 
kojų kartu su kastuvu ir apsiaustu, pilnu aukso. Iždininkas pa- 
sakė, kad jis su sargyba užklupęs Muką kasant puodą į žemę. 

Paskui karalius ėmė klausinėti kaltininko, ar tai tiesa yra 
ir kur jis paėmęs norėtą paslėpti auksą. | 

Mukas, žinodamas savo nekaltybę, atsakė, kad jis radęs tą 
puodą ir norėjęs jį iškasti, o ne įkasti. 

Visi ėmė juoktis iš jo pasiteisinimo, ir karalius už tokį, kaip 
jam rodėsi, melą sušuko: | 

— Niekšai! Apvogei savo karalių ir dar nori per akis jį ap- 
gauti! Pasakyk man, iždininkai, ar čia bus ta pati suma, kurios 
tau netenka? 

Iždininkas sakėsi visai įsitikinęs, kad karaliaus ižde nuo ku- 
rio laiko stinga tiek arba dar daugiau, kad jis gali prisiekti, jog 
tas auksas vogtas. 

Tada :karalius liepė Muką surakinti ir įmesti į kalėjimą, o 
auksą atiduoti iždininkui, kad tas jį vėl padėtų į iždą. Nudžiu- 
gęs iždininkas parsinešė auksą namo ir ėmė skaityti. Bet tas ne- 
doras žmogus nuslėpė, kad puodo dugne rado raštelį, kur buvo 
pasakyta: 


„Svetima šalis užpuolė mano kraštą, ir aš čia pakasu 
savo gėrybių dalį. Kad būtų prakeiktas tas, kas, radęs tą 
lobį, negrąžins mano sūnui. 

Karalius Sadis' 


Mukas nuliūdęs praleido naktį kalėjime. Jis žinojo, kad už 
karaliaus daiktų vogimą turi būti mirtis, ir vis dėlto nenorėjo 
išduoti savo lazdelės paslapties bijodamas, ne be priežasties, 
netekti jos ir savo šlepečių. Tiesą sakant, šlepetės nebebuvo 
jam naudingos, nes jis, būdamas prikaltas prie sienos trumpa 
grandine, negalėjo jokiu būdu apsisukti ant kulno. Kitą rytą, 
kai jam paskelbė mirties sprendimą, jis pagalvojo, kad geriau 
gyventi be tos stebuklingos lazdelės, negu mirti su ja, pasiprašė 
nuvesti pas karalių ir pasakė jam paslaptį. Karalius iš pradžios 
nenorėjo tikėti, tada Mukas prašė pačiam išbandyti lazdelės ga- 
lybę. Karalius sutiko, užkasė truputį aukso ir paskui liepė Mukui 
ieškoti su savo lazdele. Mukas per kelias minutes jį rado: laz- 

delė aiškiai tris kartus toj vietoj susidavė į žemę. Pamatęs“ ka- 
ralius, kad iždininkas jį apgavo, nusiuntė jam,.Rytų žemės. pa- 
pročiu, šilkinę virvelę, kad jis pats pasikartų. O Mukui A 
sakė: 

— Dovanoju tau gyvybę; bet man rodosi, kad ti BB ne tik 
tos lazdelės paslaptį, todėl visą gyvenimą neišeisi iš ELO 
jei nepasakysi savo greitumo priežasties. a k 

Mukui per vieną naktį atgriso sėdėti uždarytam, ir jis priši- 
pažino karaliui, kad jo visas greitumas nuo šlepečių, tačiau ne- 
išdavė karaliui paslapties apie trijų kartų apsisukimą ant kulno. 
Norėdamas išbandyti, karalius pats įsimovė į šlepetes ir kaip 
pasiutęs ėmė lakstyti po daržą. Jis norėjo sustoti, bet nemokėjo 
suturėti šlepečių, o Mukui malonus buvo tas nedidelis kerštas, 
ir jis davė karaliui lakstyti, kol tas apalpęs išgriuvo. 

Kai jis atsigavo, baisiai buvo piktas ant Muko, už ką jį tiek 
privargino. | 

— Pažadėjau dovanoti tau laisvę ir gyvybę, bet turi per 
dvylika valandų išsikraustyti iš mano žemės, kitaip liepsiu tave 
pakarti. 

O šlepetes ir lazdelę liepė nunešti į jo iždą. 

Koks vargšas atėjo, toks ir grįžo jis iš tos žemės, keikdamas 
savo kvailumą, kad isikalęs sau į galvą galintis prie karaliaus 
aukštai iškilti. Jo laimė, kad žemė, iš kurios buvo ištremtas, bu- 
vo nedidelė. Per aštuonias valandas jau jis buvo prie sienos, 
nors pripratusiam prie greitųjų šlepečių sunku buvo eiti. 

Perėjęs sieną, Mukas pasuko iš kelio, norėdamas rasti di- 
džiausią girios tankynę ir ten gyventi vienas, nes jam įkyrėjo vi- 
si žmonės. Vidury miško rado vietelę, ir ta pasirodė tinkanti jo 
reikalui. Skaidrus upelis, apaugęs dideliais šakotais figų me- 
džiais, ir Minkšta žolė jį tiesiog viliote viliojo į save. Krito jis 
ant žemės, pasiryžęs nieko neimti į burną ir laukti čia mirties. 
Bet buvo labai nuvargęs ir greitai užmigo. Atsikėlęs baisiai no- 
rėjo valgyti ir pamatė, kad bado mirtis yra menkas juokas, ir 
ėmė dairytis, ar neras ko suvalgyti. 

Ant medžio, po kuriuo sėdėjo, kabėjo puikios prinokusios 
figos. Mukas įsilipo į medį, prisiraškė vaisių, gerai privalgė 
ir paskui nuėjo į upelį atsigerti. Bet kaip jis išsigando, kai pa- 
matė vandeny savo galvą su baisiomis ausimis, su drūta ir ilga 
nosim! Jis griebė už ausų: tikrai jo ausys buvo ilgumo per pusę 
uolekties. 

— Aš vertas asilo ausų! — sušuko vargšas.— Juk aš kaip asi- 
las sumindžiau savo laimę. 

Ėmė jis daugiau klaidžioti po mišką, netrukus vėl išalko, vėl 
nusiraškęs pasistiprino figomis, nes be jų girioj jokio ten val- 
gomo daikto nebuvo. Suvalgius antrą figų porciją, jam atėjo 
mintis į galvą, ar negalėtų paslėpti ausų po savo turbanu, tada 
vis nebūtų toks juokingas. Griebė už ausų — ausų jau nebėra! 
Tuojau nubėgo į upelį įsitikinti, ir tikrai — ausys ir nosis buvo 
vėl tokio didumo kaip ir pirma. Jis tuojau suprato, kaip čia 
atsitiko: nuo pirmo medžio gavo ilgą nosį ir ausis, antras jas 
nugydė. Muko džiaugsmas buvo neapsakomas, kad laimė vėl 
sugrįžo. Priraškęs nuo abiejų medžių vaisių kiek galėjo panešti, 
sugrįžo į neseniai paliktą kraštą. Artimiausiam miestely persi- 
taisė, jog nebegalėjai pažinti, ir nuėjo į tą miestą, kur gyveno 
karalius. 

Tuo metu prinokę vaisiai retas buvo daiktas. Mukas atsisėdo 
prie rūmų vartų žinodamas, kad vyriausias virėjas čia perka 
karaliui tuos gardėsius. Neilgai trukus Mukas tikrai pamatė atei- 
nant per kiemą virėją. Virėjas ėmė žiūrinėti visų pardavėjų 
prekes, jų atneštas prie rūmų vartų; pagaliau pastebėjo Muko 
kraitelę. 

— A, kokie puikūs vaisiai, — tarė jis.— Tikrai patiks jo di- 
dybei. Kiek nori'už visą kraitelę? 

Mukas padėjo nedidelę kainą, ir jie greit sutiko. Virėjas 
padavė kraitelę parnešti vergui ir pats nuėjo toliau, o Mukas 
tuo tarpu pabėgo bijodamas, kad pagavę jam nepadarytų galo, 
kai karaliui ir kitiems išaugs ant galvos nemalonūs papuošalai. 

Prie pietų karalius buvo linksmas ir kelis kartus pagyrė virė- 
ją už jo mokėjimą išvirti ir parinkti gardžių daiktų, o virėjas, 
stovėdamas iš tolo, juokėsi smagus ir sakė: 

— Negirk dienos bė vakaro. Viskas gerai, kas gerai baigiasi. 

Karalaitės iš to suprato, kad jis turi dar kažkokį gardų valgį, 
ir labai geidė žinoti, kas čia būtų. Kai jis atnešė figas ir padėjo 
ant stalo, visi negalėjo atsigėrėti, kokios buvo gražios. 

— Kokios prinokusios, kokios puikios figos! — tarė kara- 
lius.— Už tokį dalyką virėjas vertas didžiausios mūsų malonės! 

Pasakęs tuos žodžius, karalius, paprastai nelabai mėgdavęs 
kitiems davinėti gardėsių, savo ranka ėmė dalinti figas. Sūnus 
ir dukterys gavo po dvi, rūmų damos, viziriai ir agos po vieną, 
likusias pasistatė prieš save ir su dideliu pasigardžiavimu pra- 
dėjo valgyti. e) 

— (Oi, kas pasidarė tėveliui! — sušuko staiga karalaitė Amar- 
za. 

Visi nustebę pažvelgė į karalių. Ausys kabėjo lig pečių, o 
nosis siekė patį smakrą. Paskui pasižiūrėjo į vienas kitą ir bai- 
siai nusigando: visų buvo išaugę didelės ausys ir ilgos nosys. 

Galite suprasti rūmų išgąstį! Tuojau sušaukė viso miesto dak- 
tarus, tie davė gerti visokių miltelių ir lašų, bet nei ausys, nei 
nosys nėjo mažyn. Vienam karalaičiui buvo net nupjovę ausis, 
bet jos vėl ataugo. 

Mukas netrukus išgirdo visą istoriją ir nusprendė. kad jau 
metas pradėti. Kad atrodytų panašus į mokytą žmogų, Mukas 
įsigijo pinigais, gautais už ligas, tam tikrus drabužius ir prisi- 
lipdė ožkos plaukų barzdą. Paskui pasiėmė maišelį figų, nuėjo 
į karaliaus rūmus ir pasisakė esantis garsus daktaras iš sveti- 
mos žemės. Iš pradžios nenorėjo tikėti, kad jis toks daktaras, 
bet, kai vienam karalaičiui davė suvalgyti figų ir to ausys vėl 
paliko tękios, kaip buvo, visi ėmė prašyti, kad apsiimtų juos 
gydyti. O karalius paėmė tylėdamas jį už rankos ir nusivedė 
į savo kambarį; ten jis atidarė duris, einančias į jo iždą, ir Mu- 
kui davė ženklą sekti paskui jį. 

— Štai visos mano gėrybės, imk, ką sau nori, tik išgelbėk 
nuo to negražumo. | 

Tie žodžiai Muko ausims buvo gražiausia muzika. Jau įeida- 


70 


AS 


) 
=) 


20 ) 


A 
4 2 E PC 
ZAR A 
mas į tą kambarį, jis pamatė gulint žemėj savo šlepetes ir neto- 
limais lazdelę. Mukas ėmė vaikščioti aplink po salę, lyg ncga- 
lėdamas atsigėrėti karaliaus turtais, bet lig tik priėjo prie savo 
šlepečių, įšoko į jas, pagriebė lazdelę, nusiplėšė savo barzdą 
ir parodė nustebusiam karaliui gerai pažįstamą ištremtojo Muko 
veidą. 

— Klastingas karaliau,— tarė jis, — tu moki nedėkingumu sa- 
vo ištikimam tarnui. Todėl nešiok amžinai teisingai nupelnytas 
bjaurias ausis ir nosį, kad jos kasdien tau primintų Muką. 

Taip pasakęs, jis greit apsisuko ant kulno, ir dar karalius 
nespėjo surikti pagelbos, o Mukas jau kažin kur nulėkė. Nuo 
to laiko Mukas gyvena mūsų mieste, bet atsiskyręs nuo Žmonių, 
nes nemėgsta jų draugijos. Gyvenimo vargai padarė jį išmin- 
tingą Žmogų, jis vertas daugiau tavo pagarbos negu pajuokimo, 
nors iš pažiūros gal ir keistai jis atrodo. 

Tą papasakojo man tėvas. Aš labai gailėjausi negražiai el- 
gęsis su mažu žmogum, ir Man tėvas dovanojo už tai antrąją 
bausmės pusę, kurią buvo paskyręs. Aš apsakiau savo draugams 
nuostabią Muko istoriją, ir mes taip jį pamilom, jog niekas dau- 
giau nebesityčiojo iš jo. Mes jį gerbėm, kol jis buvo gyvas, 
ir, kai pasirodydavo gatvėj, visados sveikindavom mandagiai, 
lyg jis būtų pats kadis arba muftis. 

* * + 


Keleiviai nutarė palikti toj karavanų stoty dar vieną dieną, 
kad pasilsėlų jie patys ir jų gyvuliai prieš tolimesnę kelionę. 
Vakarykštis linksmumas tebebuvo neišnykęs dar tą dieną, ir vi- 
są laiką jie smaginosi įvairiais Žaidimais. Po pietų draugai pri- 
minė penktajam pirkliui Ali Sizakui, kad iš eilės papasakotų 
savo istoriją. Jis atsakė, kad savo gyvenime neturėjęs tokių 
nutikimų, kurie būtų įdomūs kitiems pasiklausyti, todėl prašė 
leisti pasakyti paprastą pasaką, būtent: Pasaką apie netikrą ka- 
ralaitį. 


PASAKA APIE NETIKRĄ KARALAITĮ 


Vienas garsus Aleksandrijos siuvėjas turėjo mokinį, vardu 
Labakaną. Negali sakyti, kad Labakanas nebūtų mokėjęs laikyti 
adatos rankoj, priešingai, jis. galėjo atlikti dailiausią darbą. Taip 
pat būtų neteisinga vadinti jį tinginiu, nors jam dėlto kažko 
trūko: dažnai jis galėdavo siūti nesilsėdamas po daug valandų 
ir taip smarkiai dirbti, net adata rankose įkaisdavo ir siūlas im- 
davo rūkti; ir tada jam pasisekdavo darbas kaip niekam kitam. 
Bet kartais,— ir tas atsitikdavo dažnai, — jis sėdėdavo labai su- 
simąstęs ir įbedęs akis į vieną daiktą. Tuomet jo veidas ir jis 
visas būdavo toks keistas, jog jo šeimininkas ir kiti mokiniai 
sakydavo: ,„Labakanas, matyti, vėl svarbius klausimus spren- 
džia“. : 

Penktadieniais, kada kiti grįždavo iš maldų prie savo darbo, 
Labakanas, apsitaisęs gražiais drabužiais, kuriems jis su labai 
dideliu vargu buvo sutaupęs pinigų, eidavo iš mečetės miesto 
gatvėmis mažais ir didingais žingsniais. Jei kuris jo draugas 
sakydavo Labakanui: „Ramybė tau!“ ar „Kaip laikaisi, bičiuli?' — 
jis mMaloningai mostelėdavo ranka arba daugiausia didžiai link- 
telėdavo galva. Jei tada jo meistras pasakydavo jam juokais: 
„Tu panašus į karalaitį, Labakanai“, tai jis labai nudžiugęs at- 
sakydavo: „Jūs tai pastebėjote?“ arba „Aš jau seniai tat ma- 
niaul“ 

Labakanas buvo toks keistas jau daug laiko, bet meistras 
kentė jį, nes jis apskritai buvo geras žmogus ir sumanus darbi- 
ninkas. Kartą sultono brolis Selimas, važiuodamas pro Aleksan- 
driją, atsiuntė meistrui pertaisyti savo šventadienius drabužius. 
Meistras atidavė juos Labakanui, nes jis dailiausiai dirbo. Kai 

meistras ir mokiniai išsiskirstė po dienos darbo pasilsėti, Laba- 
kanas įsigeidė giižti į siuvyklą, kur kabėjo karaliaus brolio 
drabužiai. Jis ilgai stovėjo, grožėdamasis tai dailiu pasiuvimu, 
tai žibančiomis šilko ir aksomo spalvomis. Pagaliau jis neišken- 
tė, užsivilko tuos drabužius ir baisiai nustebo radęs, kad jam 
tinka, lyg pačiam būtų siūti. 

„Kuo aš ne toks pat karalaitis? — klausė pats savęs, vaikš- 
čiodamas po kambarį — Ir pats meistras juk man sakė, kad aš 
gimęs karalaičiu!“ Apsivilkęs karaliaus drabužiais, ir galvoti ėmė 
karališkai. Jis tarėsi esantis ne kas kitas kaip karaliaus sūnus, 
ir nusprendė iškeliauti iš to krašto, kur žmonės nemokantys jo 
vertinti, laikydami prastu darbininku. Jam rodėsi, kad tuos gra- 
žius drabužius jam atsiuntusi geroji fėja. Suprantamas daiktas, 
-atsisakyti nuo tokios dovanos negalėjo ir, įsidėjęs į kišenę savo 
kelis skatikus, išbėgo nakčia iš Aleksandrijos. 

Keliaudamas naujasis karalaitis stebino visus, nes jo puikūs 
drabužiai ir rimta, didinga eisena buvo labai nepaprastas daik- 
tas pėsčiam keleiviui. Jei jo kas dėl to klausė, jis paslaptingai 
atsakinėjo, kad tam esą ypatingų priežasčių. Bet kai pamatė 
visus juokiantis, kad jis eina pėsčias, už menkus pinigus nusi- 
pirko seną kuiną. Tas jam labai tiko, nes buvo toks ramus ir ne- 
baikštus, jog visai negalėjo padaryti Labakanui baimės, kad jam 

reikėtų pasirodyti geru raiteliu, kas toli gražu ne jo amatas 
buvo. į | 

Kai jis kartą varėsi žingine keliu su Murva — taip jis prami- 
nė savo žirgą, — prisiartino prie jo kažkoks raitelis ir paprašė, 
kad jam leistų drauge joti, nes šnekantis kelionė daug trumpės- 
nė. Raitelis buvo jaunas, linksmas vyras ir labai malonus pakal- 
bėti. Jis tuojau pradėjo su Labakanu šneką, kas, iš kur ir kur 
joja, ir pasirodė, kad ir jis, kaip ir siuvėjas, keliavo per žmones 
be jokio tikslo. Jis pasisakė vadinantisis Omaras, esantis nelai- 
mingo Kairo pašos Elfi Bėjo sūnėnas ir dabar keliaujantis įvyk- 
dyti įsakymą, kurį jam davęs dėdė mirdamas. Labakanas apie 
save nieko stačiai nepasakė. Jis davė Omarui suprasti, kad 
esantis aukštos giminės ir keliaujantis dėl savo malonumo. 

Abudu jaunikaičiai patiko viens antram ir jojo toliau. Antrą 
jų kelionės dieną Lahakanas paklausė savo draugo Omaro, kokį 
įsakymą liepė jam dėdė atlikti, ir išgirdo štai ką: Kairo paša 
Elfi Bėjas auklėjęs Omarą iš pat mažens, ir Omaras niekuomet 
nematęs savo tėvų. Kartą Elfii Bėją užpuolusi kitos šalies ka- 
riuomenė, ir po trijų nelaimingų mūšių, mirtinai sužeistas, jis 
gavęs bėgli. Prieš mirdamas jis pasakęs, kad Omaras nesantis 
jo sūnėnas, bet galingo karaliaus sūnus. Tas karalius, bijodamas, 
kad jo sūnų neištiktų nelaimė, kurią pranašavo žvaigždininkai, 
išsiuntęs karalaitį iš savo namų ir prisiekęs jo nematyti lig dvi- 
dešimt antrų metų. Elii Bėjas nepasakęs jo tėvo vardo, tik lie- 
pęs penktąją ateinančio mėnesio ramadano !* dieną, kai jam su- 
kaks dvidešimt dveji metai, atvykti prie El Serujo stulpo, per 
keturias dienas kelio į rytus nuo Aleksandrijos. Ten jis turė- 
siantis paduoti prie stulpo stovintiems žmonėms iš dėdės gautąjį 
durklą sakydamas: „Šit aš, kurio jūs ieškote!“ Jei jie atsakysian- 
tys: „(Garbė pranašui, kuris tave saugojo“, tai jis turėsiantis 
sekti paskui juos, ir jie nuvesiantys jį pas tėvą. 

Tas apsakymas labai nustebino siuvėją Labakaną. Nuo to 
laiko jis ėmė pavydėti Omarui, manydamas sau, už ką Omarui, 
kuris jau buvo galingo pašos sūnėnu, dabar laimė lemianti ka- 
raliaus sūnaus vardą, o jį, kuriam laimė davusi, kas reikalinga 
karalaičiui, paskui, lyg dėl juoko, padariusi žemos kilmės ir pras- 
to amato žmogum. Lygino save su karalaičiu. Jis turėjo pripa- 
žinti, kad karalaitis tikrai dailus buvo vyras: gyvos gražios akys, 
tiesi nosis, labai lipšnus, žodžių, turėjo daug gerų ypatybių, 


13 Musulmonų devintasis mėnuo, kada jie pasninkauja. (Vert.) 

galinčių kiekvieną patraukti. Bet, kad ir daug gerų ypatybių 
Labakanas matė turint savo kelionės draugą, vis dėlto sprendė, 
kad jis pats būtų ne prastesnis karaliaus sūnus kaip Omaras. 

Ta mintis Labakanui visą dieną neišėjo iš galvos. Kai jis at- 
budo kitą rytą ir pažvelgė į šalia miegantį Omarą, ramiai gu- 
lintį ir sapnuojantį savo laimę, dingtelėjo jam į galvą atimti 
dabar iš draugo tai, ko jam nedavė likimas. Durklas, grįžtančio 
į tėvynę karalaičio ženklas, buvo užkištas mMiegančiam už diržo. 
Labakanas atsargiai ištraukė jį, norėdamas įsmeigti savininkui 
į krūtinę. Bet taikus siuvėjas išsigando, kai reikėjo pralieti žmo- 
gaus kraują. Nieko jis jam daugiau nedarė, tik pagriebė jo 
durklą, pasibalnojo greitesnį karalaičio arklį, ir kol Omaras pa- 
budo ir pasigedo brangiausio savo turto, jo apgaulingas draugas 
buvo jau už kelių mylių. Kai Labakanas apvogė karalaitį, buvo 
kaip tik pirmojo šventojo ramadano mėnesio diena. Vadinasi, 
siuvėjui buvo dar likę keliauti keturios dienos lig jam gerai 
žinomo El Serujo stulpo. Nors lig to stulpo ganėjo daugiausia 
dviejų dienų kelionės, bet jis labai skubinosi joti, bijodamas, 
kad jo neprivytų tikrasis karalaitis. 

Antros dienos gale Labakanas išvydo El Serujo stulpą. Jis 
stovėjo ant mažo kalnelio plačioj lygumoj ir buvo matyti nuo 
dviejų trijų valandų kelio. Pamačius jį, siuvėjo širdis smarkiau 
ėmė plakti. Nors per dvi paskutines dienas turėjo užtektinai lai- 
ko galvoti, ką jis turės sakyti ir daryti, bet negryna sąžinė atėmė 
jam visą drąsybę. Tačiau tuoj atsiminė, kad jis gimęs karalaičiu, 
padrąsėjo ir be baimės traukė tolyn. 

Vieta, kur stovėjo El Serujo stulpas, ;buvo negyvenama ir 
tuščia, ir naujam karalaičiui būtų striukai buvę su maistu, jei 
nebūtų apsirūpinęs valgiu kelioms dienoms. Jis sustojo su savo 
arkliu po palmėmis ir ėmė laukti, kas bus toliau. 

Kitą dieną apie pietus išvydo traukiant lyguma į El Serujo 
stulpą didelę vilkstinę kuprių ir arklių. Vilkstinė sustojo pakal- 
nėj, kur buvo stulpas, ir sustatė puikias palapines. Viskas rodė, 
kad čia keliauja turtingas paša arba šeikas. Labakanas nujautė, 
kad ta žmonių minia, kurią jis regėjo, bus atkeliavus dėl jo. 
Ir jau dabar mielai būtų parodęs jų būsimą valdovą, bet susi- 
laikė, manydamasis kitą rytą vis tiek įvykdysiantis drąsiausius 
savo norus. 

Ryto saulė pažadino iš miego siuvėją, jis jautėsi labai laimin- 
gas, nės tą dieną turėjo pasidaryti iš prasto Žmogaus lygus ka- 
raliui. Nors, balnojant arklį ir rengiantis joti prie stulpo, buvo 
jam prabilusi sąžinė, kad jis nuskriaudęs karalaitį, kuris dabar 

turėjo labai sielotis, bet buvo jau per vėlu, ir jis negalėjo pa- 
taisyti, ką buvo padaręs. O kitas balsas jam kuždėjo, kad jis 
tikrai gražus ir vertas būti galingiausio karaliaus sūnum. Padrą- 
sintas tos minties, šoko ant arklio ir, paleidęs kiek tik gali, per 
kelias minutes prijojo prie uolos. Tuomet nulipo nuo arklio ir 
pririšo jį prie krūmo, kurių labai daug augo pakalnėj. Paskui, 
išsiėmęs karalaičio Omaro durklą, ėmė lipti į kalną. Prie stulpo 
stovėjo šeši vyrai, o vidury aukštas karališko stogo senelis. 
Puikūs auksu siūti drabužiai, sujuosti balto kašmiro šalka, ir bal- 
tas turbanas, išsagstytas brangiais blizgančiais akmenėliais, ro- 
dė, kad jis yra žmogus turtingas ir iš didelės giminės. 

Labakanas priėjo prie jo, žemai nusilenkė ir, duodamas ženk- 
lą, tarė: 

— Štai aš, kurio jūs ieškote. 

— Garbė pranašui, kuris tave saugojo,— atsakė senelis su 
džiaugsmo ašaromis akyse.— Apkabink savo senąjį tėvą, myli- 
masis sūnau Omarai! 

Tie iškilmingi žodžiai sugraudino minkštaširdį -<siuvėją. Pagau- 
tas džiaugsmo ir gėdos, puolė į glėbį senajam karaliui. 

Bet ta jo laimė buvo trumpa. Vos tik paleido jį karalius iš 
savo rankų, siuvėjas pamatė raitelį, skubinantį į kalną. Raitelis 
ir jo arklys labai keistai atrodė. Matyti, arklys nenorėjo .eiti 
dėl atkaklumo ir dėl nuovargio; jis kabaldavo knupdamas nei 
žingine, nei risčia, o raitelis ir rankomis, ir kojomis ragino jį 
bėgti greičiau. Labakanas tuojau pažino savo kuiną Murvą ir 
tikrąjį karalaitį Omarą. Bet piktoji melo dvasia labai buvo jame 
įsigalėjusi, ir jis pasiryžo. ligi paskutiniosios ginti savo prisa- 
vintas teises, 

Jau iš tolo buvo matyti, kad raitelis mojuoja ranka. Pagaliau 
prijojo pakalnę, šoko nuo arklio ir. vienu akimirksniu užbėgo 
ant kalno. 

— Palaukit! — suriko jis.— Kad ir kažin kas jūs būtumėt, pa- 
laukit ir nesiduokit apgauti tam niekšui melagiui. Aš esu Oma- 
ras ir niekam neduosiu savintis mano vardo! 

Išgirdę tuos žodžius, visi baisiai nustebo, ypač senasis kara- 
lius; išpūtęs akis jis žiūrėjo tai į vieną, tai į antrą. Bet Labaka-. 
nas, valdydamas savo neramybę, tarė: 

— (Geriausias karaliau ir tėve, nesiduok suklaidinti tam žmo- 
gui! Aš jį pažistu, jis yra pamišęs siuvėjas iš Aleksandrijos, 
vardu Labakanas. Jis vertas greičiau pasigailėjimo kaip rūsty- 
bės. 

+; Karalaitis iš piktumo ko nesiuto. Užsidegęs šoko į Labakaną, 
orėdamas-už tokį melavimą jį sudraskyti, bet karaliaus paly- 
tiovai jį sulaikė. O karalius tarė: 

.-— Tiesa, brangusis sūnau, tas žmogus pamišęs! Suriškit jį 
i pasodinkit ant kuprio. Gal paskui galėsim vargšą kaip pa- 
gydyti. | 

"Karalaičio pyktis kiek atslūgo. Jis raudodamas sušuko ka- 
raliui: | | 

— Širdis man sako, kad tu esi mano tėvas.. Savo motinos 
vardu prašau: išklausyk manęs! 

— Saugok mane, Dieve! — atsakė karalius.— Jis vėl kliedi. 
Įsikalk tu man žmogui tokius niekus į galvą! — Ir, paėmęs už 
rankos Labakaną, liepė save vesti nuo kalno. Paskui abudu su- 
sėdo ant gražių arklių, apdengtų puikiomis gūniomis; palydovai 
sekė užpakaly; o nelaimingąjį karalaitį, surišę jam rankas, paso- 
dino ant kuprio, tarp dviejų raitelių, turėjusių sergėti, kad jis 
nepabėgtų. 

Senis karalius buvo vagabitų !'* sultonas, vardu Saaudas. Il- 
gai jis neturėjo vaikų, pagaliau gimė jam sūnus, bet žvaigždi- 
ninkai pasakė: „Lig dvidešimt dvejų metų yra pavojus būti 
pravarytam priešininkų“. Dėl atsargumo karalius atidavė sūnų 
auklėti savo senam, ištikimam draugui Elfi Bėjui ir laukė jo pasiil- 
gęs dvidešimt dvejus metus. Kely sultonas viską papasakojo sa- 
vo tariamajam- sūnui, kurio gražumu ir mandagumu negalėjo 
atsidžiaugti. 

Kai jie atvyko į sultono žemę, gyventojai, sutikdami juos, 
visi džiaugsmingai sveikino. Žinia apie karalaičio pargrįžimą 
kaip žaibas aplėkė visus miestus ir sodžius. Gatvėse, kuriomis 
jie jojo, buvo pastatytos arkos iš gėlių ir šakų, namai išpuošti 
puikiais kilimais, ir žmonės balsu garbino Dievą ir jo pranašą, 
kad jiems davė tokį gražų karalaitį. Tas visas nematytai džiu- 
gino pilną didybės siuvėjo širdį, bet tuo sunkiau buvo tikrajam 
Omarui, kuris, vis dar surištas, tylėdamas sekė iš paskos ant 
kuprio. Omaro vardą kartojo tūkstančiai džiaugsmingų balsų, bet 
] jį, tikrai turėjusi tą vardą ir buvusį tos linksmybės priežastim, 
niekas nežiūrėjo. Daugiausia, jei vienas kitas paklausdavo, ką 
tokį gabena, taip stipriai surištą. Skaudžiai tada skambėjo kara- 
laičio ausyse jo palydovų atsakymas: 

'-— Čia pamišėlis siuvėjas. 


14 Vagabitai— arabų klajoklių tautelė. (Vert.) 

Pagaliau keleiviai atvyko į sultono sostinę, kur jų laukė iš- 
kilmė daug didesnė negu kituose miestuose. Sultono pati, pagy 
venusi moteriškė, laukė jų su visais namiškiais puikiausioj 
rūmų salėje. Salės asla būvo išklota dideliu kilimu, sienos iš- 
puoštos skaisčiai žydra gelumbe, pakabinta auksiniais raikš 
liais ant sidabrinių kabelių. Kol procesija prisiartino prie rūnįų, 
visai sutemo, todėl salėj buvo uždegta daug apvalių spalvėtų 
lempų, dariusių naktį šviesią kaip diena. Skaisčiausiai jos švietė 
vidury salės, kur sėdėjo soste sultono pati. Sostas buvo vieno 
aukso ir išdėtas dideliais ametistais. Keturi emyrai laikė ties sul- 
tonienės galva raudono šilko baldakimą, o Medinos šeikas ją 
vėsino baltų povo plunksnų vėduokle. 

Taip laukė sultono pati savo vyro ir sūnaus. Ji nebuvo jo 
mačiusi nuo gimimo dienos, bet dažnai jį regėdavo per sapną 
ir galėjo pažinti savo vaiką iš tūkstančio. Pasigirdo besiarti- 
nančios procesijos trenksmas. Trimitų ir būgnų garsai jungėsi 
su džiaugsmingais minios šauksmais; kieme trinksėjo arkliai, ar- 
čiau ir arčiau buvo girdėti ateinančių žingsniai. Pagaliau atsida- 
Tė salės durys, ir sultonas, vesdamasis sūnų, priėjo pro sukniu- 
busių sargų eiles prie motinos sosto. 

— Štai, — tarė jis,— atvedžiau tau tą, kurio taip pasiilgai. 

— Bet čia ne mano sūnus! — atsakė ji —- Visai ne tas vei- 
das, kur man pranašas rodė per sapną. | 

Sultonas buvo mėginęs ją sudrausti sakydamas, kad tai yra 
prietaras, bet tuo metu atsidarė salės durys ir įbėgo karalaitis 
Omaras, vejamas savo sargų, nuo kurių jis ištrūko. Uždusęs puo- 
lė jis prie sosto: 

— Aš noriu čia mirti, liepk mane nužudyti, kietaširdi tėve! 
Nebegaliu daugiau kęsti ios gėdos! 

Visi labai nustebo ir apstojo nelaimingąjį Omarą, o pribėgę 
sargai norėjo jį suimti ir vėl surakinti. Bet sultono pati, kuri 
tylėdama viską stebėjo, pašoko nuo sosto. 

— Palaukit! — sušuko ji.— Jis ir niekas kitas yra tikras ka- 
ralaitis. Tai tas, kurio niekados neregėjo mano akys, bet .pa- 
žino širdis! 

Sargai atsitraukė nuo Omaro. Bet sultonas, paimtas rūstybės, 
suriko, kad surištų beprotį. 

— Aš čia turiu spręsti,-- tarė jis liepiamu balsu: — čia turi 
svarbą ne moterų sapnai, bet tam tikri neabejojami ženklai. Štai 
jis, — tarė rodydamas į Labakaną,— yra mano sūnus, jis man at- 
nešė durklą. Tai didžiausias ženklas, kurį jam davė mano drau- 
gas Elfis. 

— Jis man pavogė jį! — riktelėjo Omaras.— Mano pasitikė- 
jimą jis suvartojo klastai! — Bet sultonas neklausė savo sūnaus 
odžių, jis Visados buvo papratęs atkakliai laikytis savo nuomo- 
mMės ir liepė veste išvesti nelaimingąjį Omarą iš salės. O pats 
dkauge su Labakanu išėjo iš tos salės, niekindamas savo pačią, 
su, kuria jis tačiau santaikoj gyveno jau dvidešimt penkeri 
metai. 

| iais pati labai susikrimto. Ji buvo įsitikinus, kad sultono 
širdį užvaldė apgavikas, nes daug kartų per sapnus jai buvo ro- 
dyta, kad tas nelaimingas jaunikaitis yra jos sūnus. | 

Kai ji kiek aprimo, ėmė galvoti, kaip išrodyti savo vyrui jo 
klydimą. Tai padaryti buvo labai sunku, nes žmogus, pasivadi- 
nęs sultono sūnum, turėjo gavęs pažinimo ženklą, durklą, ir net, 
kaip ji matė, nuo paties Omaro tiek daug girdėjęs apie jo bų- 
vusį gyvenimą, jog lengvai galėjo vaidinti savo vaidmenį ne- 
klupdamas. 

Ji pasišaukė žmones, lydėjusius sultoną prie El Serujo skins 
po, viską plačiai išklausinėjo ir paskui ėmė tartis su ištikimiau- 
siomis savo vergėmis. Jos ilgai galvojo, pagaliau Meleksala, vie- 
na sena ir protinga čerkesė, tarė: 

— Jei aš gerai girdėjau, maloningoji valdove, tai įteikusis 
durklą pavadino tą, kurį tu laikai sūnum, Labakanu, pamišusiu. 
siuvėju? 

— Taip, tiesa, — atsakė sultonienė, — tiktai ką tu nori tuo pa- 
sakyti? 

— Kaip jūs manote,-- kalbėjo ji toliau: — ar tik nepavadino 
šitas apgavikas jūsų sūnaus savo paties vardu? O jei taip yra, 
tad sugauti apgaviką labai lengva, bet kaip tai padaryti galiu, 
pasakysiu jums tik vienai.— Sultonienė atkišo. savo vergei ausį, 
ir ta jai kažką pakuždėjo; sultonienei patarimas, matyti, patiko, 
ir ji tuojau nuėjo pas sultoną. 

Sultonienė buvo protinga moteriškė, gerai žinojo silpnąsias 
savo vyro puses ir mokėjo tuo naudotis. Ji apsimetė nusileidžian- 
ti jam ir norinti pripažinti sūnų, tiktai prašė vienos malonės. 
Sultonas gailėjosi per daug pasikarščiavęs prieš pačią ir sutiko, 
o ji pasakė: 

— Aš labai norėčiau išbandyti jų miklumą. Kita motina gal 
norėtų, kad jie parodytų, kaip moka joti, vartoti kalaviją ir ki- 
tus ginklus, bet tai yra dalykai, kur kiekvienas gali padaryti. 
Aš noriu užduoti tokį darbą, kad parodytų, kieno geresnė galva. 
Kiekvienas iš jų tegu pasiuva drabužius, ir tada matysim, katras 
atliks gražiau. 

Sultonas susijuokė ir tarė: 

— A, tu labai gudriai sugalvojai. Mano sūnus turi galynėti 
su tavo pamišusiu siuvėju, katras gražiau pasiūs? Ne, to nenori 
ir nebus! 

Bet sultonienė jam priminė, kad jis jai pažadėjo padaryti 
malonę, ir sultonas, kuris niekados nelaužydavo savo žodžio, 
nusileido pagaliau, bet pasakė, kad beprotis siuvėjas tegu ir pe- 
riau pasiūtų drabužį, jis vis tiek nepripažintų jo savo ga 

Sultonas pats nuėjo pas sūnų ir prašė sutikti išpildyti motinos 
norą. Labakanui iš džiaugsmo net širdis pašoko. „Jei tik to 
stinga, — manė jis sau, — tai sultonienė netrukus turės man apsi- 
džiaugti". | 

Davė jiems du kambarius, vieną karalaičiui, antrą siuvėjui. 
Kiekvienas gavo žirkles, adatą, siūlų ir tiek šilko, kiek reikia 
vieniems drabužiams. Dabar jie turėjo ten parodyti savo mit- 
rumą. 

Sultonui labai rūpėjo, ką pasiūs jo sūnus. Bet ir sultonienės 
nerami buvo širdis-— ar pasiseks jos gudrybė, ar ne. Abiem da- 
vė dirbti laiko dvi dienas. Trečią dieną sultonas liepė pašaukti 
pačią, atnešti iš kambario tuos darbus ir atvesti pačius meistrus. 
Labakanas atėjo iškėlęs galvą ir ištiesė pasiūtus drabužius prieš 
nustebusio sultono akis. 

— Pažvelk, tėve,— tarė jis — pažvelk čia, brangioji močiute, 
ar ne puikiai pasiūti drabužiai! Joks karaliaus siuvėjas nepasiūs 
taip gražiai! 

Sultonienė nusišypsojo ir tarė Omarui: 

— O ką tu padarei, mano sūneli? 

Trenkė jis piktai į Žemę šilką ir žirkles: 

— Mane mokė jodinėti, kalaviją vartoti; mano ietis pataikys 
į tikslą per šešias dešimtis žingsnių, o adatos nei rankoj nemoku 
laikyti! Tai būtų darbas, per žemas Elfi Bėjo, Kairo valdovo, 
auklėtiniui! 

— O, tu tikras mano viešpaties sūnus! — sušuko sultonienė.— 
A, kad aš galėčiau tave apkabinti, savo sūnum pavadinti! Do- 
vanok man, mano vyre ir valdove, — tarė paskui, atsigręžusi į 
sultoną, — kad tiesai sužinoti aš pavartojau tą gudrybę. Ir dabar 
tu nesupranti, kas karalaitis ir kas siuvėjas? Tiesa, tavo sūnaus 
pasiūti drabužiai puikūs, ir aš labai norėčiau jo paklausti, koks 
meistras išmokė jį taip siūti! 

Sultonas nustebęs žiūrėjo tai į pačią, tai į Labakaną, kuris 
taip Kvailai davėsi susigauti, negalėjo to paslėpti, raudonavo 
iš baimės ir gėdos. 

— Ir šito išrodymo neužtenka,— tarė sultonas.— Bet aš Ži- 
nau, garbė Alachui, dar vieną priemonę, ta turi man, pasakyti, 
ar aš apgautas, ar ne. 

Jis liepė paduoti patį greitąjį arklį, šoko ant jo ir nulėkė 
į mišką, buvusį netoli miesto. | 

Kaip seneliai pasakoja, ten gyvenusi geroji fėja, vardu Adol- 

idė, ji dažnai savo patarimais padėdavusi sunkiose gyvenimo 

landose jo giminės karaliams. Sultonas nuvyko pas ją. 

' Vidury miško buvo aikštė, apaugusi aplinkui aukštais kedrais. 
Tėn gyveno fėja. Lankyti tos vietos žmonės nedrįsdavo, ir ta 
baimė per amžius eidavo nuo tėvų vaikams. 

Atjojęs į tą daiktą, sultonas nulipo nuo arklio, pririšo jį prie 
medžio, atsistojo vidury aikštės ir garsiai sušuko: 

— Jei tiesa, kad sunkiose valandose tu duodavai gerų pata- 
rimų mano tėvams, tai neatmesk prašymo ir jų vaiko ir patark 
man ten, kur žmogaus protas per trumpas! 

Vos tik ištarė paskutinius žodžius, tuoj atsidarė vienas ked- 
ras, ir išėjo apsidengusi šydu moteriškė su ilgais baltais drabu- 
žiais. 

— Aš žinau, ko atėjai pas mane, sultonai Saaudai: tavo no- 
ras teisingas, todėl neatsisakysiu tau padėti. Imk šitas abi dė- 
žutes! Tegu tie, katrie nori būti tavo sūnūs, jas išsirenka. Aš 
žinau, jog tas, katras yra tikras sūnus, neapsiriks. 

Taip pasakė šydu apsisiautusi fėja ir jam padavė dvi dramb- 
lio kaulo dėžutes, nusagstytas auksu ir perlais. Ant dangtelių, 
kurių sultonas negalėjo atidaryti, buvo deimanto parašai. 

Sultonas, jodamas namo, galvojo, kas galėtų būti dėžutėse, 
kurių niekaip negalėjo atvožti. Parašai taip pat nieko negalėjo 
pasakyti, nes ant vienos buvo parašyta: „Garbė ir tiesa“, ant 
antros: „Laimė ir turtas“. Sultonas galvojo pats sau, kad ir jam 
būtų sunku išrinkti vieną iš tų dviejų daiktų, jie buvo vienodai 
gražūs ir naudingi. 

Sugrįžęs namo, pasišaukė pačią ir jai pranešė fėjos atsakymą. 
Pati labai nudžiugo tikėdamasi, kad tas, prie katro linko jos 
širdis, tikrai pasirinks dėžutę, kuri parodys jo kilimą iš karalių. 

Prieš sultono sostą pastatė du stalus, ant jų pats sultonas sa- 
vo ranka padėjo abi dėžutes, paskui atsisėdo į sostą ir vienam 
vergui padavė ženklą atidaryti salės duris. Pro tas duris įėjo 
daug šalies pašų ir emyrų, kuriuos buvo sultonas sušaukęs. Jie 
susėdo ant puikių išdėstytų pasieniais pagalvių. 

Kai visi susėdo, sultonas davė antru kartu ženklą, ir įvedė 

„Labakaną, Didingais žingsniais perėjo jis per salę, puolė keliais 
prieš sostą ir tarė: 

— Ką liepsi daryti, mano viešpatie ir tėve? 

Sultonas pakilo nuo sosto sakydamas: 

— Mano sūnau! Atsirado abejojimų, ar teisingai pasisavinai 
tą vardą; viena iš tų dėžučių turi tavo tikro gimimo patvirtinimą) 
Rinkis! Aš neabejoju, išsirinksi tinkamą! 

Labakanas atsistojo ir priėjo prie dėžučių. Ilgai jis svarstė, 
katrą imti, ir pagaliau tarė: 

— Brangiausias tėve! Kas gali būti svarbiau už laimę 
dintis tavo sūnum, kas gali būti didesnis turtas kaip t 
malonė! Aš renkuosi dėžutę su parašu: „Laimė ir turtas“. | 

— Paskui matysim, ar teisingai išsirinkai; tuo tarpu sėsk ant 
pagalvio šaly Medinos pašos! — paliepė sultonas ir vėl davė 
ženklą savo vergams. 

Atvedė Omarą. Jis buvo nuliūdęs, bet sužadino visų susirin- 
kusiųjų užjautą. Jis puolė prieš sostą kniūpsčias ir paklausė, ko 
sultonas iš jo reikalauja. 

Sultonas liepė išsirinkti vieną dėžutę. Omaras atsistojo ir pri- 
ėjo prie stalo. 

Jis perskaitė abu parašus ir tarė: 

— Paskutinės dienos mane pamokė, koks nepastovus daiktas 
laimė, kaip lengvai gali prarasti turtą, bet jos mane taip pat 
"pamokė, kad iš drąsuolio krūtinės neišplėši didžiausios jo dory- 
bės — garbės ir kad šviesioji tiesos žvaigždė nenusilei- 
džia kartu su laime. Nors man reiktų ir karūnos nustoti, pasiry- 
žau —,,„Garbė ir tiesa“, imu aš jus! 

Jis padėjo ranką ant išsirinktos dėžutės. Sultonas liepė jam 
stovėti ir davė ženklą prieiti Labakanui prie savo stalo. Laba- 
kanas taip pat padėjo ranką ant savo dėžutės. 

Sultonas liepė atnešti indą su vandeniu iš Mekos Zamzemo 
šulnio, nusiplovė rankas, nusikreipė į rytus, puolė kniūpsčias 
ir ėmė melstis: ,,Mano tėvų Dieve! Tu, kuris tiek amžių saugo- 
jai Mūsų giminės grynumą ir skaistumą, neleisk netikėliui su- 
tepti abasidų giminės vardą ir šioj sunkioj valandoj teikis padėti 
mano sūnui!" 

Sultonas pakilo ir vėl atsisėdo ant sosto. Laukiant pasidarė 
salėj tokia tyla, jog galėjai girdėti peliukę bėgant. Niekas ne- 
drįso nei kvėpuoti. Patys paskutiniai stiebėsi ir tiesė kaklus, no- 
rėdami per pirmutinius pamatyti dėžutes. Pagaliau sultonas tarė: 

— :Atvožkite dėžutes! — Ir jos, kurių pirma negalėjo atida- 
ryti jokia galybė, dabar atsivožė pačios. 

Dėžutėje, kurią išsirinko Omaras, ant aksomo pagalvėlio gu- 
lėjo mažutė aukso karūna ir valdžios lazda. Labakano dėžutėje 
buvo didelė adata ir truputis siūlų. Sultonas liepė abiem prinešti 
savo dėžutes. Jis paėmė iš Omaro dėžutės karūnėlę, ir pasirodė 
tikras stebuklas: ji ėmė pūstis, didėti ir tol didėjo, kol pasidarė. 
tikros karūnos didumo. Jis uždėjo karūną priklaupusiam prieš jį 
savo sūnui Omarui ant galvos, pabučiavo jį į kaktą ir liepė 
sėstis dešinėj. Paskui tarė Labakanui: 

— Yra senas priežodis, kad kurpius turi likti prie savo kur- 
palio. Matyti, ir tau lemta likti su savo adata. Nors tu nenusi- 
pelnei mano malonės, bet už tave prašė vienas žmogus, kuriam 
šiandien nieko negaliu atsakyti. Todėl dovanoju tau gyvybę, bet 
jei nori Mano gero patarimo, tai pasiskubink greičiausiai išsi- 
kraustyti iš mano žemės! 

Iš gėdos ir baimės nelaimingas siuvėjas negalėjo nei žodžio 
tarti. Su ašaromis akyse puolė jis keliais prieš karalaitį ir tarė: 

— Ar gali man dovanoti, viešpatie? 

— Būti ištikimam draugui ir atlaidžiam priešui — abasido di- 
dybė! — atsakė karalaitis, keldamas jį nuo žemės.— Keliauk sau 
sveikas! 

— O tu mano tikrasis sūnau! — prabilo susigraudinęs senasis 
sultonas ir apkabino sūnų. 

Emyrai, pašos ir visa šalies diduomenė atsistojo iš savo vietų“ 
ir sušuko: 

— Tegyvuoja naujasis karaliaus sūnus! 

Pasinaudojęs ta linksmybės valanda, kada visų akys buvo 
atkreiptos į karalaitį, Labakanas, pasikišęs savo dėžutę po pa- 
žastim, išsmuko pro duris, nuėjo į sultono arklide, pasimovė 

savo Murvą ir išjojo pro vartus Aleksandrijos link. Visas jo 
buvimas karalaičiu rodėsi jam tikras sapnas, tik puiki dėžutė, 
gražiai išdėta perlais ir deimantais, galėjo jam priminti, jog čia 
ne sapnas buvo. | 

Kai jis pagaliau vėl atvyko į Aleksandriją, prijojo prie sav 
senojo meistro namų, nulipo nuo savo žirgo, prisirišo jį pri 
durų ir įėjo į dirbtuvę. Meistras, iš karto jo nepažinęs, mandą- 
giai pasveikino ir paklausė, kuo galėtų jam patarnauti. Bet, įsi- 
žiūrėjęs į svečią geriau ir pažinęs savo senąjį Labakaną, jis paki- 
šaukė visus darbininkus ir mokinius, ir visi kaip pasiutę šoko 
į nelaimingą Labakaną, nelaukusį -tokio sutikimo, ėmė jį mųšti, 
kulti su laidyne ir uolekčia, badyti su adatomis ir Žnaibyti. su 
aštriomis žirklėmis, kol jis nukamuotas krito ant senų drabužių 
krūvos. 

Paskui tik meistras ėmė jį gulintį plūsti už drapanų pavogimą. 
Veltui Labakanas teisinosi, jog jis to ir sugrįžęs, kad galėtų viską 
atlyginti siuvėjui, veltui davė treja tiek, kiek buvo nuostolių, 
meistras ir mokiniai vėl apipuolė jį, gerai apkūlė ir išmetė už 
durų. Sumuštas ir sudraskytas Labakanas sėdo ant savo Murvos 
ir nujojo į karavanserajų. Ten jis gavo priglausti savo nulėgu- 
sią galvą ir ėmė mąstyti apie žemės vargus, apie nuopelnus, 
taip dažnai nepripažįstamus, ir apie visų gėrybių niekingumą 
ir nepastovumą. Jis užmigo, nusprendęs atsisakyti nuo visokių 
didybių ir likti prastu doru žmogum. 

Kitą dieną atsikėlęs, jis nesigailėjo padaręs tokį nusprendimą,. 
nes, Matyti, smagūs meistro ir jo mokinių kumščiai išmušė jam 
visą didybę. 

Jis brangiai pardavė savo dėžutę, nusipirko namus ir įsitaisė 
dirbtuvę. Kai viską gerai įtaisė ir pakabino prieš savo langą len- 
tą su parašu „Siuvėjas Labakanas“, jis atsisėdo ir su rasta dėžu- 
tėj adata ir siūlais ėmė lopyti drabužius, kur jam meistras buvo 
labai sudraskęs. Labakaną nuo to darbo buvo kažkas atitraukęs, 
ir kai jis vėl sugrįžo, kokį nuostabų daiktą tad išvydo! Adata 
pati siuvo! Ji vedė tokį gražų adinį, kokio nemokėjo Labakanas 
net savo įkvėpimo valandose. 

Tikrai net menkiausia gerosios fėjos dovana naudinga ir turį 
didelę vertę. Bet ta dovana turėjo dar kitą vertę: siūlo galelis 
niekuomet nesibaigė, kad ir kažin kaip adata dirbo. 

+ Labakano visi prašė iabai siūti, ir greit jis tapo garsiausiu 
apylinkės siuvėju. Jis kirpo drabužius, vedė jiems pirmutinį adinį, 
ir adata toliau pati nesustodama dirbo, ligi drabužis būdavo pa- 
siūtas. Netrukus Labakanas siuvo visam miestui, nes dirbo gra- 

žiai ir nepaprastai pigiai. Tik dėl vieno dalyko Aleksandrijos 
gyventojai kraipė galvas: jis dirbo vienas, be mokinių, ir užsi- 
daręs duris. 

Vadinasi, įvyko dėžutės pranašavimas: laimė ir turtas. 
Laimė ir turtas, kad ir ne didžiausi, džiugino gerąjį siuvėją, ir kai 
jis girdėdavo apie jaunojo sultono Omaro garbę, skambėjusią 
visų lūpose, kai jis girdėdavo, kad tas narsus sultonas yra savo 
tautos didybė ir meilė ir savo priešų baimė, tada buvusis kara- 
laitis sakydavo pats sau: „Dėlto geriau, kad aš palikau siuvėju. 
Ieškoti garbės ir tiesos labai pavojingas dalykas!“ Taip gyveno 
Labakanas, patenkintas savim, gerbiamas savo piliečių, ir jei ada- 
ta dar nenustojo savo galybės, tai ir dabar tebesiuva amžinais 
gerosios fėjos Adolzaidės siūlais. 


* ok OX 


Saulei tekant, karavanas pakilo ir greit atvyko į Birketą el 
Hadą, arba maldininkų šaltinį, nuo kur ligi Kairo bebuvo likę 
trys valandos kelio. Tuo metu karavanas buvo laukiamas, ir ne- 
trukus: pirkliai nudžiugę pamatė savo draugus ateinant priešais 
jų pasitikti iš Kairo. Jie įjojo į miestą pro Bebel Falko vartus; 
joti pro tuos vartus keliaujant iš Mekos yra geras ženklas, nes 
pro juos jojęs- pranašas. 

Rinkoj keturi turkų pirkliai atsisveikino su nepažįstamu ir 
graiku Zaleiku ir nutraukė su draugais namo. O Zaleikas paro- 
dė nepažįstamui gerą karavanserajų ir pasikvietė drauge su juo 
pietauti. Nepažįstamas sutiko ir prižadėjo ateiti, tik pirma norė- 
jo dar persirengti. 

Norėdamas gerai pavaišinti kelionės metu labai pamėgtą ne- 
pažįstamą, graikas pasirūpino pagaminti geriausių valgių ir gė- 
rimų, ir kai viskas jau prirengta buvo, jis atsisėdo ir ėmė laukti 
svečio. | 

Pagaliau išgirdo artinantis nepažįstamą iš lengvo koridorium 
į jo kambarį ir atsikėlė, tikėdamas sutikti ir širdingai jį pasvei- 
kinti prie slenksčio; bet atsidaręs duris taip nusigando, jog šoko 
atgal, nes prieš jį stovėjo baisusis Raudonas apsiaustas. Dar kar- 
tą jis žvilgtelėjo — ne, čia ne apsirikimas buvo: tas pats aukštas 
stogas, ta pati kaukė, iš po kurios žibėjo juodos akys, tas pats 
raudonas auksu siūtas apsiaustas, labai gerai jam pažįstamas iš 
baisiausios gyvenimo valandos. 

Zaleiko širdy pakilo priešingi jausmai; jau seniai buvo pa- 
miršęs savo nelaimės kaltininką ir jam viską dovanojęs, bet jo 

pasirodymas vėl atnaujino senąsias žaizdas. Visos tos sunkios 
mirties baimės valandos ir tie sąžinės priekaištai, suėdę jam 
jaunas dienas, vėl atbudo jo sieloje. 

— Ko tu nori, baisusis žmogau? — prabilo graikas, kai šmėk- 
la, vis dar nesijudindama, stovėjo prie slenksčio.— Eik greičiau 
iš čia, kad aš tavęs neprakeikčiau! 

— Zaleikai! —tarė iš po kaukės pažįstamas balsas.— Zalei- 
kai! Tu taip sutinki savo svečią? — Tai sakydamas, nusiėmė jis 
nuo akių kaukę ir atsiskleidė apsiaustą. Tai buvo Selimas Baru- 
kas, tas dykumos nepažįstamas. 

Bet Zaleikas, matyti, dar nenusiramino; baisu jam buvo tos 
šmėklos; juk visai aiškiai jis pažino savo nepažįstamą nuo Se- 
nojo tilto. Bet senasis vaišingumo įprotis paėmė viršų, ir jis ty- 
lėdamas davė ženklą svečiui sėstis šaly jo prie stalo. 

— Spėju tavo mintis — tarė nepažįstamas, jiems susėdus— 
Tavo akys lyg klausdamos žiūri į mane. Aš būčiau galėjęs tylėti 
ir niekuomet nesirodyti tau į akis, bet turiu duoti tau apyskaitą 
ir todėl, net nebijodamas tavo prakeikimo, pasiryžau ateiti pas 
tave taip, kaip tada buvau apsitaisęs. Tu esi man kartą pasakęs: 
„Mano tėvų tikėjimas man liepia jį mylėti, jis gal dar už mane 
nelaimingesnis!“ Tikėk, kad taip yra, bičiuli, ir paklausyk mano 
pasiteisinimo. 

Aš turiu pradėti iš tolo, kad aiškiau mane suprastum. Aš gi- 
miau Aleksandrijoj. Mano tėvas, jaunesnysis senos ir žinomos 
prancūzų giminės sūnus, buvo Aleksandrijoj savo krašto kon- 
sulu. Nuo dešimtų metų augau Prancūzijoj pas mano motinos 
brolį ir tik po kelerių metų nuo prancūzų revoliucijos pradžios 
su dėde išvažiavau iš savo tėvynės, ieškodamas kartu su dėde, 
kuriam tėvų žemėje grėsė pavojus, prieglaudos už jūrių pas 
mano tėvus. Mes išlipome į krantą, pilni vilties vėl rasti tėvų 
namuose ramybę, kurios netekome dėl prancūzų tautos sukili- 
mo. Bet, deja! Savo tėvo namuose radau ne viską taip, kaip 
tikėjomės. Tiesa, audra dar nebuvo lig ten nuėjusi, bet tuo sun- 
kesnė buvo mano tėvų namus ištikusi nelaimė. Mano brolis, jau- 
nas ir gabus vyras, tėvo pirmutinis sekretorius, tik neseniai buvo 
vedęs jauną mergaitę, vieno Florencijos bajoro dukterį, jos tė- 
vas gyveno su mumis kaimynijoj. Prieš dvi dienas lig mūsų at- 
važiavimo ji kažkur dingo, ir nei mūsų namai, nei jos tėvas 
negalėjo rasti jokių jos pražuvimo pėdsakų. Pagaliau ėmė ma- 
nyti, kad ji, išėjusi pasivaikščioti, nuėjo per daug toli ir pakliu- 
vo į galvažudžių rankas. Ta mintis mano nelaimingajam broliui 
buvo daug labiau raminama negu tiesa, kurią netrukus sužino- 

jom. Apgaulinga moteris pabėgo laivu su vienu jaunų neapolie- 
čių, su kuriuo ji buvo susipažinus savo tėvo namuose. Mano 
brolis, baisiai pasipiktinęs tuo atsitikimu, buvo norėjęs nubausti 
kaltininkę, bet veltui! Tas jo ieškojimas, kuris Neapoly ir Flo- 
rencijoj atkreipė akis, pražudė jį patį ir mus visus. Florencijos 
bajoras buvo išvažiavęs atgal į savo tėvynę, žadėdamas padėti 
mano broliui, bet iš tikrųjų norėdamas mus pražudyti. Floren- 
cijoj jis suardė visą brolio darbą ir taip padarė, jog mano tėvas 
ir brolis buvo nužudyti. Mano nelaiminga motina išėjo iš galvos, 
ir vos po dešimties ilgų mėnesių mirtis išgelbėjo ją iš to baisaus 
padėjimo; tik prieš kelias dienas lig mirties jai buvo sugrįžusi 
visa sąmonė. Vadinas, likau pasauly vienų vienas. Tik viena 
mintis buvo mano galvoj, tik viena mintis mane nuliūdusį rami- 
no: tai buvo ta galinga liepsna, kurią uždegė mano širdy motina 
savo paskutinėje valandoje. 

Paskutinėmis valandomis, kaip tau sakiau, buvo sugrįžusi jai 
sąmonė; ji liepė pašaukti mane ir ramiai kalbėjo apie mūsų li- 
kimą ir apie savo mirtį. Paskui paprašė visų išeiti iš kambario, 
iškilmingai pasikėlė nuo savo patalo ir pasakė, kad aš galėčiau 
gauti jos palaiminimą tik tada, jei prisiekčiau įvykdyti tai, ką 
ji Man lieps. Sugraudintas savo mirštančios motinos žodžių, aš 
prisiekiau padaryti viską, ką ji man lieps. Tada ji pareikalavo 
iš manęs atkeršyti florentiečiui ir jo dukteriai už visas mūsų 
namų nelaimes. Ji mirė ant mano rankų. Ta keršto mintis, kurią 
visados nešiojau savo širdy, dabar apėmė visą Mano sielą. Tuo- 
met susirinkau paskutinius tėvo turto likučius ir prisiekiau sau 
arba atkeršyti, arba pats žūti. 


Netrukus atvykau į Florenciją ir ten apsigyvenau, paslėpęs 
savo vardą. Bet priešininko padėjimas didžiai sunkino įvykdyti 
mano troškimą. Senasis florentietis buvo palikęs gubernatorium 
ir galėjo tuojau mane pražudyti, jei būtų šiek tiek įtaręs. Man 
padėjo netikėtas atsitikimas. Vieną vakarą pamačiau gatve ei- 
nant. žmogų, apsivilkusi pažįstama livrėja. Iš jo nedrąsios eise- 
nos, paniurusių akių ir pusbalsiu pasakytų žodžių „Santo sacra- 
mento“ ir „Maledetto diavolo“ '? pažinau ilorentiečio tarną, senį 
Petrą, kurį dažnai matydavau Aleksandrijoje. Aš neabejojau, 
kad jis pyksta ant savo pono, ir nusprendžiau pasinaudoti tuo 
jo pykčiu. Jis, matyti, labai nustebo, išvydęs čia mane, ir ėmė 
skųstis savo vargais, kad negalintis nieku ponui įtikti nuo to 


IŠ Itališki žodžiai: „Šventas sakramentas“ ir „Prakeiktas velnias“. (Vert:) 

laiko, kai tas tapęs gubernatorium. Mano auksas padidino jo 
rūstybę, ir jis veikiai palinko į mano pusę. Dabar didžiausia 
sunkybė buvo pašalinta: turėjau savo rankose žmogų, galėjusį 
kiekvieną valandą atidaryti mano priešo duris, ir keršto planas 
greit brendo. Man rodėsi, kad senojo florentiečio gyvybė, pa- 
lyginti su mano namų žuvimu, turi labai maža reikšmės. Aš no- 
rėjau, kad jis netektų to, kas jam buvo brangiausia,— savo duk- 
ters Biankos. Juk ji buvo mano broliui padariusi tokią baisią 
piktybę, juk ji mūsų nelaimės didžiausia priežastis.. Mano širdis, 
taip troškusi keršto, net apsidžiaugė išgirdus, kad tuo metu Bian- 
"ka rengiasi antru kartu tekėti; buvo nuspręsta, kad ji turi mirti. 
Pats atlikti to kruvino darbo nedrįsau, bet ne labiau jam tiko 
ir senasis Petras, todėl ėmėme mes ieškoti kito žmogaus, kad 
galėtų tai padaryti. Iš florentiečių aš nei vieno nenorėjau sam- 
dyti, nes prieš gubernatorių niekas nebūtų drįsęs eiti. Tada Pet- 
rui atėjo į galvą mintis, kurią aš paskui įvykdžiau: jam rodėsi, 
kad tinkamiausias tam reikalui žmogus buvai tu, kaip svetimšalis 
ir gydytojas. Kaip buvo toliau, pats žinai. Mano sumanymas iš 
pradžios trukdėsi dėl tavo per daug didelio atsargumo ir doru- 
mo. Todėl reikėjo prasimanyti tą istoriją su apsiaustu. 

Petras mums atidarė gubernatoriaus rūmų dureles; jis ir vėl 
būtų slapta mus išvedęs, jei mes nebūtume išbėgę, išsigandę bai- 
saus reginio, kurį išvydom pro durų plyšį. Siaubo ir gailesčio 
vejamas, aš nulėkiau daugiau kaip du šimtus žingsnių, ligi kri- 
tau ties bažnyčios slenksčiu. Tiktai ten vėl atsigavau, ir pirmu- 
tinė mano mintis buvo tu ir tavo baisus likimas, jei tave rastų 
namuose. 

Aš prislinkau prie rūmų, bet negalėjau rasti jokių pėdų: nei 
Petro, nei tavo. Durelės buvo atdaros; taigi ėmiau tikėtis, kad 
tu galėjai pasinaudoti gera proga ir pabėgti. 

Bet, išaušus dienai, bausmės baimė ir sąžinės priekaištai ne- 
davė man ramybės pasilikti Florencijoj. Aš nuvykau į Romą. 
Gali suprasti mano nerimą, kai po kelių dienų ėmė pasakoti tą 
istoriją, pridėdami, kad susekę žmogžudį, gydytoją graiką. Aš 
sugrįžau į Florenciją drebėdamas: juk pirma mano kerštas man 
pasirodė per žiaurus, o dabar aš jį keikiau, nes jis buvo nu- 
pirktas nekalto žmogaus gyvybe. Atvažiavau tą pačią dieną, ku- 
Tią tu netekai rankos. Nutylėsiu, ką jaučiau, matydamas tave 
lipant ant ešafoto ir taip vyriškai kenčiant. Bet tuo metu, kai tavo 
kraujas šoko čiurkšliu, tvirtai prižadėjau rūpintis tavim visą 
gyvenimą. Kas atsitiko toliau, tu žinai, man belieka pasakyti, 
kad aš. keliavau su tavim šią kelionę. 

Kaip sunki našta spaudė mano širdį mintis, kad vis dar tu 
man nedovanojai, todėl pasiryžau pagyventi kartu su tavim ke- 
liolika dienų ir pagaliau duoti tau apyskaitą, ką esu padaręs. 

Graikas tylėdamas išklausė svečią. Kai svečias pabaigė, jis 
maloningai pažvelgė ir ištiesė savo ranką. 

— Aš gerai žinojau, kad tu turėjai būti nelaimingesnis už 
mane, nes tas baisus darbas kaip šešėlis visą amžių neatstos 
nuo tavęs; atleidžiu tau iš visos širdies. Bet atsakyk man dar 
į vieną klausimą: kaip pakliuvai į dykumas ir ką veikei, nupir- 
kęs man Konstantinopoly namus? 

— Aš grįžau atgal į Aleksandriją, — atsakė tas, — mano krū- 
tinėje degė neapykanta, aš ėmiau nekęsti visų žmonių, ypač tų 
tautų, kurios vadinasi civilizuotos. Tikėk, mano musulmonų tar- 
pe buvo man geriau! Pagyvenus Aleksandrijoj kelis mėnesius, 
atsigabeno mano tautiečiai. Aš į juos žiūrėjau kaip į savo tėvo 
ir brolio budelius; todėl susiieškojau iš savo pažįstamų kelis 
vienminčius jaunus vyrus ir prisidėjau prie tų narsiųjų mame- 
liukų !*, kurie taip dažnai būdavo prancūzų kariuomenės pabai- 
sa. Karui pasibaigus, nebegalėjau grįžti prie ramaus darbo. Su 
savo nedideliu draugų būreliu išjojau į dykumas ir klajojau po 
visur, versdamasis medžiokle ir kova. Gyvenau gerai tarp tų 
žmonių, jie mane gerbia kaip savo viešpatį. Mano azijiečiai ne 
tokie mokyti kaip jūsų europiečiai, bet užtat jie labai toli nuo 
pavydo ir melo, nuo savanaudiškumo ir garbės troškimo. 

Zaleikas padėkojo nepažįstamui už apsakymą, suspaudė jam 
ranką ir kvietė keliauti drauge, gyventi ir mirti prie jo. 

Susijaudinęs svečias pažvelgė į graiką. 


5 Turkų kareiviai. (Vert.) 

— Iš to matau,-—-tarė jis, — kad man visiškai dovanojai, kad 
tu mane myli. Priimk už tai mano širdingiausią padėką.— Jis 
pašoko ir išsitiesęs atsistojo prieš graiką, o tas beveik išsigando 
gražaus vyro karingo ūgio, baisiai žibančių akių ir jo duslaus, 
paslaptingo balso. 

— Malonus tavo pakvietimas,— pasakė nepažįstamas: — kiek- 
vieną kitą jis tikrai patrauktų, bet aš negaliu juo pasinaudoti. 
Mano žirgas jau pabalnotas, mano tarnai manęs jau laukia: Su- 
diev, lik sveikas, Zaleikai! 

Draugai, kuriuos likimas taip stebuklingai suartino, atsisvei- 
kindami apsikabino ir pasibučiavo. 

— Kaip 'vadiniesi?ė Kokiu vardu turiu vadinti savo svečią, 
kuris amžinai gyvens mano atminime? — paklausė graikas. 

Nepažįstamas pažiūrėjo į jį, dar kartą paspaudė jam ranką 
ir atsakė: 

— Mane visi vadina dykumos viešpačiu; dš — galvažudys 
Orbasanas. 


ALEKSANDRIJOS ŠEIKAS IR JO VERGAI 


Aleksandrijos šeikas Ali Banas nuostabus buvo žmogus. Kada 
rytais eidavo jis miesto gatvėmis, apsivyturiavęs galvą puikiau- 
sęs brangia juosta, verta penkių dešimčių kuprių, kada jis eida- 
vo neskubindamas didingais žingsniais, suraukęs kaktą ir anta- 
kius, nuleidęs akis, susimąstęs ir nuolat glostydamas savo ilgą 
juodą barzdą — kada jis taip eidavo į mečetę skaityti tikintie- 
siems Korano, kaip to reikalavo jo luomas, žmonės stodavo gat- 
vėj, lydėdavo jį akimis ir sakydavo viens kitam: 

— Koks gražus vyras, tas mūsų šeikas, ir turtingas: 

— Turtingas žmogus, — atsakydavo kitas: — Stambulo uoste 
gražius namus turi! Kiek jo laukų, galvijų ir vergų! 

— Tiesa,— tvirtindavo trečias,— totorius, neseniai atsiųstas 
pas. jį iš Stambulo, nuo paties sultono, kad jį pranašas laimintų, 
sakė man, kad mūsų šeiką laiko didelėj garbėj reisefendis, kapi- 
džipaša, visi kiti ministrai ir net pats sultonas. 

— Taip, — atsiliepdavo ketvirtas, — palaiminti jo žingsniai. Jis 
žmogus turtingas, garsingas, bet... bet... žinote, ką aš manau. 

— Taip, taip! — atsakydavo kiti, linksėdami galvas.— Tai tie- 

sa, ir jis turi bėdų, nenorėtum jo vietoje labai būti; jis Žmogus 
turtingas, garsingas, bet... bet... 

Ali Banas turėjo puikius namus gražiausioj Aleksandrijos vie-- 
toj. Prieš namus, palmių paunksny, buvo plati terasa, aptverta 
marmuro tvora ir apsodinta palmių medžiais. Čia dažnai jis sė- 
dėdavo vakarais ir rūkydavo pypkę. Tuo tarpu netoliese stovė- 
davo dvylika gražiai apvilktų vergų, laukdami jo paliepimo; 
vienas nešiodavo betelį'", antras laikydavo skėtį nuo saulės, 
trečias stovėdavo su aukso taurėmis, pripiltomis brangiojo sor- 
beto, ketvirtas turėdavo povės plunksnų vėduoklę musėms vai- 
kyti nuo savo valdovo; čia būdavo ir dainininkų su arfomis ir 
trimitais rankose, kad galėtų jį palinksminti muzika, kai jis to 
pareikalaus, o visų mokyčiausias turėdavo kelis popieriaus ritu- 
liukus, iš kurių šeikui skaitydavo. 

Bet veltui laukdavo jo paliepimų. Ali Banas nereikalaudavo 
nei muzikos, nei dainavimo; jam nerūpėdavo senovės išmintin- 
gų poetų žodžiai; jis nenorėdavo nei sorbeto gerti, nei betelio 
kramtyti, net vergas su povės plunksnų vėduokle neturėdavo 
darbo, nes ponas nejausdavo musių, kurios bimbiliuodamos suk- 
davosi aplink jį. 

Eidami pro šalį, keleiviai dažnai sustodavo pasigrožėti pui- 
kiausiais valdovo rūmais, išpuoštais jo vergais ir viskuo, kas 
gali būti malonu žmogui. Bet, pažvelgę į šeiką, kad jis nuliūdęs 
sėdėdavo palmių pavėsy ir žiūrėdavo, kaip draikosi jo pypkės 
melsvi dūmai, linguodami galvas sakydavo: 

— Tiesa, tas didžturtis yra tikras vargšas. Jis, kad ir turi 
tiek daug, yra vargingesnis už tą, kur nieko neturi, nes pranašas 
jam nedavė mokėjimo tuo džiaugtis. 


Taip kalbėdavo žmonės, juokdavosi iš jo ir eidavo tolyn. 

Vieną kartą vakare, kada šeikas vėl sėdėjo, prieš savo namų 
duris po palmėmis visoj savo žemiškoj gražybėj ir nuliūdęs sau 
vienas rūkė, netoli stovėjo keli jaunikaičiai, jie žiūrėjo į jį ir 
juokėsi, 

— Tikrai,— tarė vienas, — kvailas žmogus tas šeikas Ali Ba- 
nas. Turėdamas tokius turtus, mokėčiau kitaip juos vartoti. Kiek- 
vieną dieną linksmai gyvenčiau. Mano draugai pietautų su ma- 
nim didelėse rūmų salėse, ir tarp tų paniurusių sienų garsiai 
skambėtų smagus juokas ir dainos. 

— Žinoma, — atsakė antras,— nei šio, nei to būtų. Bet daugy- 


'- Augalas, panašus į “ipirą; Rytų žmonės jį kramto laikydami burnoj. (Vert.) 

bės draugų greit išeikvotų tau turtus, nors jie būtų didumo kaip 
sultono, kad jį pranašas laimintų. O jei aš taip vakare šioj 
puikioj vietoj sėdėčiau po palmėmis, tai vergai turėtų man dai- 
nuoti ir groti, šokėjai turėtų man šokti ir visokius nuostabius 
daiktus. rodyti. O aš rūkyčiau sau sėdėdamas, liepčiau paduoti 
brangiojo: sorbeto ir gėrėčiaus visu tuo kaip tikras Bagdado 
valdovas. 

— Šeikas,— atsiliepė trečias jaunikaitis, rašytojas,— šeikas, 
sako, esantis mokytas ir išmintingas vyras, ir tikrai iš jo pamoks- 
lų apie Koraną gali spręsti, kiek jis yra prisiskaitęs išmintin- 
giausių poetų ir rašytojų. Bet ar taip jis gyvena, kaip turėtų gy- 
venti išmintingas žmogus? Aure ten stovi vergas, turėdamas pil- 
ną saują popierių rituliukų, aš atiduočiau savo išeiginius drabu- 
žius, kad galėčiau perskaityti nors vieną iš jų, nes ten, be abejo, 
gražūs dalykai. O jis! Jis sėdi sau, rūko ir žiūrėti nežiūri į kny- 
gas. Kad aš būčiau šeikas Ali Banas, tarnas turėtų man skaityti, 
kol jis beskaitydamas pridustų arba sutemtų naktis. Ir tada, pa- 
ilsęs, turėtų man skaityti, kol aš užmigčiau. 

— O! Puikiai jūs mokėtumėt gyventi, — nusijuokė ketvirtas.— 
Valgyti ir gerti, dainuoti ir šokti, skaityti galvočių raštus ir klau- 
syti visokių poetų eiles! Ne, aš padaryčiau visai kitaip. Šeikas 
turi puikiausių arklių ir kuprių ir begales pinigų. Jo vietoje ke- 
liaučiau aš į pasaulio kraštą, nuvykčiau net į maskolių, net į 

frankų žemę. Joks kelias nebūtų man ilgas, pamatyčiau visas 
pasaulio gražybes. Taip aš padaryčiau, jeigu būčiau štai tuo žmo- 
gumi. 

— Jaunystė gražus laikas ir amžius, kada žmogus esti links- 
mas, — tarė senelis, stovėjęs šalia jų ir girdėjęs laip kalbant.— 
Bet leiskit man tarti, kad jaunystė yra taip pat ir kvailystė, 
kad kartais nušneka ji niekus, nežinodama pati, ką daro. 

— Ką jūs norite tuo pasakyti? — nustebę paklausė jaunikai- 
čiai. — Jūs čia kalbate apie mus? Kas jums darbo, kad mes nie- 
kiname šeiko gyvenimą? | 

— Jei kuris išmano daugiau negu kitas, tegu pataiso to klai- 
dą, taip nori pranašas, — atsakė senelis.— Šeikas, tiesa, begal tur- 
tinhgas ir turi visko, ko širdis trokšta, bet jis toks nuliūdęs ir 
nusiminęs ne be priežasties Jūs manote, kad jis visada toks 
buvo? Ne, aš esu jį matęs prieš penkiolika metų, kada jis buvo 
smagus ir greitas kaip paukštis, gyveno linksmai ir mokėjo nau- 
dotis šios žemės gėrybėmis. Tada jis turėjo sūnų, savo dienų 
džiaugsmą, gražų ir išmintingą; kam teko jį matyti arba girdėti 
jo kalbą, tas turėjo pavydėti šeikui tokio turto, nes jis tebuvo 
dešimties metų, o jau buvo toks mokytas kaip kitas aštuonio- 
likos. 

— Ir jis jam mirė? Vargšas šeikas! — sušuko jaunasis rašy- 
tojas. 

— Jis galėtų nusiraminti, jei žinotų, kad jo sūnus nukeliavo 
į pranašo karalystę, kur gyventų geriau kaip čia, Aleksandri- 
joje. Bet „nelaimė daug didesnė. Tai buvo laikas, kada frankai 
kaip alkani vilkai atėjo į mūsų žemę ir pradėjo su mumis ka- 
riauti. Jie paėmė Aleksandriją, iš čia traukė vis tolyn ir tolyn 
ir. pradėjo karą su mameliukais. Šeikas buvo išmintingas vyras 
ir mokėjo su jais gerai gyventi. Bet gal dėl to, kad juos magino 
jo turtai, o gal dėl to, kad jis padėdavo savo vienatikiams bro- 
liams, tikrai to nežinau, žodžiu, vieną kartą jie atėjo į šeiko 
namus ir ėmė jį kaltinti, kad jis slapta padedantis mameliukams 
ginklais, arkliais ir valgomais daiktais. Jis visaip išrodinėjo savo 
nekaltybę, bet nieko nepadėjo, nes irankai žiaurūs, kietaširdžiai 
žmonės, kai jie nori pinigų. Todėl jie paėmė laidu į savo sto- 
vyklą jo jauną sūnų, vardu Kairamą. Šeikas davė jiems už jį 
daug pinigų, bet frankai norėjo gauti dar daugiau ir negrąžino 
sūnaus. Staiga nuo jų pašos, ar kas kitas jis buvo, atėjo fran- 
kams paliepimas sėsti į laivus. Apie tai Aleksandrijoje niekas 
nieko nežinojo. Netrukus jie išplaukė iš Egipto, pasiėmę su sa- 

vimi, matyti, mažąjį šeiko sūnų, nes niekas apie ši nuo to laiko 
daugiau nieko negirdėjo. 

— Nelaimingas žmogus! Kaip jį nubaudė Alachas! — vienu 
balsu sakė jaunikaičiai ir gailestingai žvelgė į šeiką, o tas tarp 
žemės gražybių vienas sėdėjo po palmėmis nuliūdęs. 

— Jo pati, kurią jis labai mylėjo, mirė iš gailesčio netekusi 
sūnaus. O jis nusipirko laivą, apginklavo jį ir prikalbėjo vieną 
-čia gyvenusį gvdytoją franką važiuoti kartu į Frankistaną ieš- 
„koti žuvusio sūnaus. Jie sėdo į laivą, ilgą laiką plaukė jūra ir 
galop atvyko į tų giaurų !* žemę, tų netikinčių, kurie buvo Alek- 
sandrijoj. Bet ten tuo metu buvusi baisi suirutė. Jie nužudę sa- 
vo sultoną ir pašas, turtingi ir vargšai kapoję vieni kitiems gal- 
vas, visam krašte nebuvę jokios tvarkos. Veltui jie kiekvienam 
mieste ieškojo mažojo Kairamo: apie jį niekas nežinojo, ir fran- 
kų gydytojas patarė pagaliau šeikui grįžti, kad jie kartais patys 
nepalydėtų galvų“ 

Taigi jie vėl sugrįžo, ir nuo to laiko šeikas, gedėdamas sū- 
naus, pradėjo taip gyventi kaip dabar. Ir jis turi tiesą. Ar netu- 
ri jis manyti, kada pats geria ir valgo: gal dabar mano nelai- 
mingasis Kairamas badauja ir trokšta? Ir kada jis velkasi bran- 
gius išeiginius drabužius, kurių reikalauja jo padėjimas, ar ne- 
„galvoja jis tuomet: dabar jis gal neturi kuo savo kūno prideng- 
ti? Ir kada jo vergai jam dainuoja, šoka arba skaito, ar negali 
jam tada ateiti į galvą mintis: gal dabar mano sūnus, vargšas, 
turi šokti ir Žaisti savo valdovui frankui, kada jis to geidžia? Bet 
labiausiai jam spaudžia širdį, kai jis ima galvoti, kad mažasis 
Kairamas taip toli nuo tėvų žemės, kad įis gyvena tarp sveti- 
mųjų, kurie tyčiojasi iš jo, kad jis pames savo tėvų tikėjimą, 
4r jam niekuomet nebeteks apkabinti savo sūnaus rojaus so- 
duose. 

Štai dėl ko jis toks geras savo vergams ir nuolat dalina dide- 
lius pinigus pavargėliams! Jis tikisi, kad Alachas atlygins už 
tai ir suminkštins sūnaus valdovų. širdį ir jie geriau elgsis su 
"juo. Ir kiekvieną kartą, kai ateina diena, kada jam atimtas bu- 
vo sūnus, jis paleidžia dvylika vergų. 

— Apie tai ir aš esu girdėjęs, — atsakė rašytojas.— Bet yra 
visokių kalbų. Apie sūnų nieko negirdėjau, tik man pasakojo, 
kad šeikas esantis keistas žmogus ir labai mėgstantis pasakoji- 
mus. Kartą per metus jis liepiantis savo vergams pasakoti viso- 
„kias istorijas ir, kas gražiausiai nusakantis, tą paleidžiantis. 


18. Musulmonų paniekos žodis; tuo vardu jie vadina visus kito tikėjimo žmones. 
(Vert.) 

— Netikėkit, ką žmonės kalba,— tarė senelis: — čia yra taip, 
kaip aš sakau, o aš tai žinau tikrai. Galimas daiktas, kad jis tą 
sunkiąją dieną nori pasilinksminti ir liepia pasakoti sau istori- 
jas, o vergus leidžia dėl savo sūnaus. Bet vakaras pradeda vėsti, 
ir aš turiu keliauti toliau. Salem aleikum !'?, sudie, jaunikaičiai, 
ir nuo šios dienos kitaip manykit apie gerąjį šeiką. 

Jaunikaičiai padėkojo seneliui už jo paaiškinimus, dar kartą 
pažiūrėjo į nuliūdusį tėvą ir nuėjo keliu tolyn, sakydami vienas 
kitam: 

— Tačiau nenorėčiau būti šeiku Ali Banu. 


Netrukus atsitiko, kad jaunikaičiai, kalbėję su seneliu apie 
šeiką Ali Baną, rytmetinių maldų laiku vėl ėjo ta gatve. Jie atsi- 
minė senelį, atsiminė, ką jis pasakojo apie nelaimingąjį šeiką, 
ir pažvelgė į jo namus. Bet kaip jie nustebo pamatę, kad ten 
viskas puikiausiai buvo išpuošta! Nuo stogo, kur vaikščiojo gra- 
žiai apsidariusios vergės, plevėsavo gairės ir vėliavos; rūmų 
priebutis buvo išklotas kilimais ir šilkiniais audimais; plačios 
terasos pakopos buvo aptiestos puikia plona gelumbe, ta ėjo net 
per visą gatvę ir buvo tokia graži, jog dažnas būtų suvartojęs. 
sau išeiginiams drabužiams arba kojų patiesalui. 

— Žiūrėkit, kaip šeikas per kelias. dienas atsimainė!— tarė 
rašytojas.— Ar jis pokylį kelia? Gal nori duoti darbo savo 'dai- 
nuotojams ir šokėjams? Pažvelkite į tuos kilimus! Ar turi tokių 
bent- kas visoj Aleksandrijoj! O ta gelumbė, patiesta žemėj! Tik- 
rai gaila jos! | 

— Žinai, ką aš manau? — atsiliepė antras.— Jis turbūt laukia 
didelio svečio. Taip žmonės. ruošiasi tik tada, kai apsilanko koks 
galingas valdovas arba sultono efendis*?. Kas gi šiandien gali 
čia atvažiuoti? | . 

— Aure ateina iš ten mūsų senelis! O jis viską žino ir galės 
mums išaiškinti. Klausyk! Ar negalėtum kiek sustoti ir pakalbėti 
su mumis? — Taip jie šaukė, o senelis pastebėjo juos ir pažino, 
kad čia buvo tie patys jaunikaičiai, su kuriais jis prieš kelias 
dienas buvo kalbėjęs. Jie parodė, kaip buvo puošiami šeiko na- 
mai, ir paklausė, ar jis nežinotų, kokio didelio svečio laukiama! 
Jūs turbūt manote,— atsakė jis — kad Ali Banas kelia di- 
delę šventę arba laukia aukšto svečio? Tai ne tas. Šiandien, kaip 


'* Arabiškai reiškia: „Ramybė jums". (Vert.) 
“0 Aukštųjų Turkijos valdininkų (ministrų) titulas. (Vert.) 

jūs žinote, ramadano mėnesio dvylikta diena, o tą dieną išvedė 
jam. sūnų iš namų. 

— Galiu prisiekti pranašo barzda! — sušuko vienas jaunikai- 
tis.— Čia atrodo, kad būtų vestuvės ir didelė iškilmė, o tuo tar- 
pu /yra jo liūdniausios dienos sukaktis. Kaip tai išaiškinti Turit 
sutikti, kad šeikas eina iš galvos. 

“— Sveikas vis dar taip greit tebesprendi, mano bičiuli? — pa- 
klausė šyptelėjęs senelis.— Ir šį kartą sveiko strėlė buvo smaili 
ir aštri, kilpinė labai įtempta, bet vis dėlto toli gražu nepataikė 
į tikslą. Žinok, kad šiandien šeikas savo sūnaus laukia. 

— Vadinas, rado? — tarė nudžiugę jaunikaičiai. . 

— Ne, ir galimas daiktas, ilgai jo neras. Bet žinokit: prieš 
aštuonerius arba dešimt metų, kada šeikas tą dieną taip pat 
buvo nuliūdęs ir susirūpinęs, taip pat leido vergus, valgydino ir 
girdė pavargėlius, pasitaikė, kad jis liepė paduoti valgyti ir gerti 
vienam dervišui, kuris nuilsęs gulėjo jo rūmų pavėsy. Dervišas 
buvo šventas žmogus ir mokėjo pranašauti iš Žvaigždžių. Pastip- 
rintas maloninga šeiko ranka, prisiartino jis prie jo ir tarė: ,Ži- 
nau tavo sielvarto priežastį; juk šiandien dvylikta ramadano 
diena, ir ar ne tą dieną esi netekęs savo sūnaus? Bet tikėk, kad 
ši nuliūdimo diena bus tavo didelio džiaugsmo diena; žinok, kad 
tą dieną vėl sugrįš tavo sūnus“. Taip sakė dervišas. Kiekvienam 
musulmonui būtų nuodėmė netikėti, ką sakė tas žmogus. Nors 
tai ir nepalengvino šeiko sielvarto, bet jis tą dieną visados lau- 
kia sugrįžtant sūnaus, puošia savo namus, salę ir laiptus, tarytum 
sūnus galėtų kiekvieną valandą atsirasti. 

— Nuostabu! — tarė jaunasis rašytojas.— O aš dėlto labai no- 
rėčiau pažiūrėti, kaip ten viskas gražiai išpuošta, kaip jis pats 
liūdi tarp tų visų gražybių, o svarbiausia, norėčiau pasiklausyti 
kaip jam pasakoja vergai. 

— Nėr lengvesnio daikto! — atsakė senelis.— Vergų prižiūrė- 
tojas yra mano senas bičiulis ir tą dieną visados jis man duoda 
salėje vietelę, kur manęs tarp didelio būrio šeiko tarnų ir drau- 
gų niekas nepastebi. Aš pašnekėsiu su juo, kad jis įsileistų ir jus; 
jūs esat keturiese ir, man rodosi, galėsit gauti vietos; būkit de- 
vyniomis šiam daikte, ir aš jums duosiu atsakymą. 

Jaunikaičiai padėkojo seneliui ir nuėjo, labai trokšdami pa- 
Malyti, kas ten bus. 

Sutartą valandą jie atėjo į tą daiktą prieš šeiko namus ir ten 
rado senelį, tas jiems pasakė, kad vergų prižiūrėtojas sutikęs 
juos įsileisti. Senelis juos nusivedė, bet ne puikiai išpuoštais 
laiptais ir me pro vartus, o pro šonines dureles, kurias paskui 

vėl gražiai uždarė. Toliau juos vedė ilgais koridoriais ir galų 
galė pasiekė didžiąją salę. Salė buvo pilna gražiai apsitaisiusių 
žmonių, susirinkusių iš viso miesto paguosti nuliūdusio šeiko. 
Vergų buvo įvairių ir visokių tautų. Visi buvo nesmagūs, nes 
jie mylėjo savo viešpatį ir sielojosi kartu su juo. Salės gale, ant 
gražaus kilimo, sėdėjo artimiausi šeiko bičiuliai, kuriems tarna- 
vo vergai. Greta jų asloje sėdėjo šeikas. Nuliūdimas jam neleido 
sėdėti ant džiaugsmo kilimo. Jis sėdėjo pasirėmęs galvą ranka 
ir, matyti, nelabai klausė žodžių, kuriais norėjo jį paguosti bičiu- 
liai. Priešais jį sėdėjo keli seni ir jauni vyrai, apsivilkę vergų 
drabužiais. Senelis paaiškino savo jauniesiems draugams, kad tai 
yra tie vergai, kur tą dieną Ali Banas paleis. Keli iš jų buvo 
frankai. Vienas buvo nepaprastai gražus ir dar visai jaunas. Tik 
kelios dienos, kaip šeikas buvo jį pirkęs iš vieno vergų pirklio 
iš Tuniso už didelius pinigus ir vis dėlto dabar jį leido tikėda- 
masis, kad kuo daugiau jis sugrąžins frankų į tėvynę, tuo grei- 
čiau pranašas išvaduos jo sūnų. | 

Kai visiems buvo paduota šalto gėrimo, šeikas davė ženklą 
vergų prižiūrėtojui. Prižiūrėtojas atsistojo, ir visa salė nutilo. Jis 
prisiartino prie vergų, kurie turėjo būti paleisti, ir tarė skardžiu 
balsu: 

— Jūs, kurie būsite šiandien, laisvi iš mano viešpaties Alek- 
sandrijos šeiko Ali Bano malonės, šių namų tos dienos papročiu 
turit pradėti pasakoti. 

Tie pasišnibždėjo tarp savęs, ir vienas senas vergas ėmė sa- 
kyti: 


NYKŠTUKAS NOSIS 


Viešpatie! Labai klysta tie žmonės, kurie mano, kad fėjų ir 
žynių tebuvę Haruno al-Rašido, Bagdado valdytojo, laikais; ap- 
sirinka ir tie, kurie tvirtina, kad tos pasakos apie dvasias ir jų 
darbus, kurių gali išgirsti pasakojant miestų rinkose, neteisin- 
gos. Fėjų yra dar ir dabar, ir ne taip seniai man pačiam teko 
matyti vieną atsitikimą, kur aiškiausiai negalėjo apsieit be dva- 
sių. įsikišimo, kaip, regėsit iš mano apsakymo. 

Prieš daug metų viename mano brangiosios tėvynės Vokieti- 
jos mieste gyveno vargingas, bet teisingas kurpius su pačia. Die- 
ną jis sėdėdavo prie gatvės kampo ir taisydavo kurpes ir šlepe- 
tes, siūdavo, galimas daiktas, ir naujas, jei kas pasitikėdavo jam 
duoti, bet tada jis turėdavo pirma pirkti odos, nes buvo. netur- 

tingas ir atliekamos neturėdavo. Jo pati pardavinėjo daržoves 
ir vaisius, auginamus mažam daržely už miesto; žmonės su noru 
pirkdavo iš jos, nes ji būdavo švariai apsirengusi, mokėdavo 
gražiai išdėstyti ir parodyti savo prekes. 

Jie turėjo gražų berniuką, dailaus veido, tvirto sudėjimo ir 
jau pagal jo aštuonerių metų amžių, gana nebemažą. Jis papras- 
tai sėdėdavo prie. motinos daržovių rinkoje, nešiodavo į namus 
vaisiustoms Moterims arba virėjoms, kurios daug pirkdavo, ir. re- 
tai grįždavo iš tos kelionės be gražios gėlelės, pinigo arba ragai- 
šio, nes tų virėjų ponams malonu būdavo matyti atsivestą į na- 
mus gražų vaiką, ir jie visuomet gausiai jį apdovanodavo. 

Vieną kartą kurpiaus pati savo papratimu vėl sėdėjo rinkoje; 
ji turėjo pasistačiusi priešais kelias kraiteles su kopūstais ir ki- 
tokiomis daržovėmis, visokių žolelių ir sėklų, 0 vienoj mažoj 
kraitelėj ankstyvųjų kriaušių, obuolių ir abrikosų. O Jokūbas, — 
tuo vardu buvo berniukas, — sėdėjo šaly motinos ir skardžiu bal- 
su šaukė pirkėjus: „Pažiūrėkite, kokie puikūs čia kopūstai, ko- 
kios kvapios žolės; ankstyvųjų kriaušių, ankstyvųjų obuolių ir 
abrikosų prašom pirkti! Mano motutė atiduos pigiai!“ Taip šaukė 
berniukas. Tuo metu atėjo į rinką viena senelė: ji buvo truputį 
apiplyšusi, apstirusi, jos smulkus veidas visas raukšlėtas, akys 
raudonos; nosis buvo be galo ilga, kumpa ir beveik siekė smak- 
rą. Ji kūprino pasiramstydama ilga lazda, šlubavo, svyravo į vi- 
sas puses, ir kiekvieną valandėlę rodėsi, kad ji bematant išgrius 
ir susigrūs į grindinį savo smailią nosį. 

Kurpiaus pati stebėdamasi žiūrėjo į tą moteriškę. Juk jau 
buvo šešiolika metų, kaip ji kasdien sėdėjo rinkoje, o tos keistos 
žmogystos niekados nebuvo mačiusi. Pati nežinodama ko išsi- 
gando, kai senelė ėmė klebekštenti į ją ir sustojo prie jos krai- 
telių. 

— Jūs esate Ona, daržovių pardavėja? — paklausė užkimusiu 
balsu. senelė, nuolat kratydama galvą. 

— Aš, — atsakė kurpiaus pati. — Jums ko reikia? 

— Pažiūrėsim, pažiūrėsim! Paieškosim žolelių, paieškosim žo- 
lelių, gal ir rasiu, ko man reikia,— atsakė senelė. 

Ji pasilenkė ant kraitelių ir savo ilgais, sudžiūvusiais pirštais 
ėmė vartyti gražiai sudėtas žoles, imstyti vienas po kitų ir uos- 
tyti savo kumpa nosim. 

Kurpiaus pati labai raukėsi matydama knisant jos žoles, bet 
nieko nedrįso sakyti, nes pirkėjas juk turi teisę žiūrėti prekes 
ir, be to, prieš tą moteriškę ji dar kažkokią baimę jautė. Išvar- 
čiusi visą kraitelę, senelė suniurnėjo: 

— Kokios bjaurios žolės! Man reikalingų visai čia nėra. Bjau- 
rios žolės, visai bjaurios. Prieš penkias dešimtis metų buvo daug 
geresnių! 

Tie žodžiai supykdė Jokūbą. 
 — Klausyk tu, begėde,— sušuko piktai jis, — tu pirma suver- 
tei savo suskretusiais pirštais gražias žoles, suglamžei jas ir pas- 
kui dar kiši prie savo ilgosios nosies! Kas matė, tas tikrai daugiau 
jų nebepirks! O dar čia ji man niekina prekes, kurias iš mūsų 
visados ima net kunigaikščio virėjas! 

Senelė žvairai pažiūrėjo į drąsųjį berniuką, piktai nusijuokė 
ir užkimusiu balsu tarė: 

— Sūneli, sūneli! Tai tau nepatinka mano nosis, mano pui- 
kioji, ilgoji nosis? Tu turėsi tokią pat, lig pačio smakro. 

Taip sakydama, ji prišliaužė prie tos kraitelės, kur buvo pa- 
dėti kopūstai. Ji ėmė į rankas puikiausias baltas galvas, gniaužė 
jas, net joms lapai treškėjo, paskui vėl be tvarkos metė atgal 
į kraitelę niurzgėdama: 

— Bjaurūs kopūstai, visai bjaurūs! | 

— Tik nelinksėk taip galvos! — riktelėjo baimingai vaikas.— 
Tavo kaklas laibas kaip kopūsto kotas ir gali nulūžti, o tada 
tavo galva įkris į kraitelę, ir kas tuomet iš mūsų benorės pirkti? 

— Tau nepatinka laibi kaklai? — juokdamasi suniurnėjo se- 
nelė.— Tu visai neturėsi kaklo; galva tau iš vieno bus suaugusi 
su pečiais! 

— Ar nenustosi niekus kalbėjusi su mažu vaiku? — pasakė 
pagaliau susierzinusi kurpiaus pati, kad pirkėja taip ilgai rinko, 
žiūrinėjo ir uostė.— Jeigu nori ką nors pirkti, tai prašom negai- 
šinti: man atitrauki kitus pirkėjus. 

— Gerai, tegu būna taip, — atsiliepė piktai pažvelgusi sene- 
lė — perku iš tavęs tas šešias galvas, bet, matai, aš vaikščioju 
su lazda ir nieko negaliu .neštis, leisk savo vaiką, kad man par- 
neštų jas namo, aš jam duosiu kokią dovaną. 


Vaikas bijojo. eiti su tokia bjauria boba, pradėjo verkti, bet 
motina jį verste privertė nešti sakydama, kad negražu visą naštą 
sukrauti ant pečių senai, silpnai moteriškei. Ašarodamas sudėjo 
vaikas kopūstus į skarelę ir nudūlino su senele per rinką. 

Ji ėjo nelabai greitai, ir reikėjo kone trijų ketvirčių valan- 
dos, kol priėjo Miesto pakraštį ir pagaliau ten sustojo prieš ma- 
žus, senus namelius. Čia ji išsiėmė iš kišenės seną, surūdijusį 
raktą, įkišo į nedidelę durų skylelę, ir durys sugirgždėjusios tuo- 
jau atsidarė. Bet kaip nustebo Jokūbas, kada įėjo! Namų vidus 
buvo puikiausiai išpuoštas, lubos ir sienos buvo marmuro, rakan- 
dai juodo medžio, išgražinti auksu ir brangiausiais akmenimis, 
o asla stiklinė ir tokia plyna, jog vaikas bent kelis kartus pasly- 
do ir išgriuvo. Senelė išsiėmė iš kišenės sidabro švilpuką ir sma- 
giai sušvilpė. Skardas pasklido po visus namus, ir tuojau laiptais 
atbėgo kelios jūrų kiaulaitės. Jokūbui buvo labai keista, kad jos 
lakstė su dviem kojom ir vietoj kurpių buvo apsiavusios riešutų 
kevalais. Bet. apsivilkusios jos buvo žmonių drapanomis ir ant 
galvų užsidėjusios naujausios mados skrybėles. 


— Kur mano šlepetės, pramuštgalvės? -— suriko senelė ir taip 
sušėrė joms su lazda, jog tos žviegdamos pašoko.— Ar ilgai aš 
čia taip lauksiu? 

Trūkdamos  sprandus, jos nubrazdėjo laiptais aukštyn ir be- 
matant vėl sugrįžo, nešdamos porą kokosinio riešuto kevalų, pa- 
muštų oda, ir tas šlepetes jos bematant užmovė senelei ant kojų. 

Dabar išnyko jos šlubavimas ir svyravimas į šonus. Ji nutėškė 
lazdą šalin ir kaip vėjas ėmė lėkti stiklo asla, traukdama su sa- 
vim už rankos Jokūbą. Senelė atvilko vaiką į kambarį, kuris, 
nors atrodė panašus į virtuvę, bet buvo išpuoštas visokiais ra- 
kandais ir nutiestas brangiais kilimais. 

— Sėsk, sūneli,-- labai meiliai tarė senelė, sodindama Jokū- 
bą. į kanapos kertę ir statydama prieš jį stalą taip, jog jis nebe- 
galėjo iš ten išeiti — Sėsk, tau buvo labai sunku nešti, Žmonių 
galvos ne taip lengvos, ne taip lengvos. 

— Kieno galvos? Ką jūs sakote? — sušuko vaikas.— Aš, tiesa, 
pavargau, bet ten buvo kopūstai, kur nešiau. Jūs pirkote juos iš 
mano motinos. 

— E, apsirinki, vaikuti! — nusijuokė senelė, atvožė. kraitelę ir 
ištraukė žmogaus galvą, paėmusi už plaukų. 

Vaikas neapsakomai nusigando. Jis negalėjo suprasti, kaip 
čia viskas atsitiko, ir jam labai parūpo motina. „Jei kas sužinotų 
apie šitas žmonių galvas,— svarstė jis sau vienas, — tai, be abejo, 
mano motutei būtų už tai bėda". 

— Reikėtų tau duoti ką nors dovanų, kad man paklausei,— 
sušvapsėjo senelė.—-Luktelėk valandėlę, pataisysiu tau sriubos, 
ją mMinėsi visą gyvenimą. 

Taip pasakius, ji vėl sušvilpė. Iš pradžių atbėgo daug jūros 
kiaulaičių su žmonių drabužiais, su virtuvės prijuostėmis, o už 
juostų turėjo užsikišusios samčius ir didelius peilius. Paskui jas 
atitrinksėjo pulkas voverių, jos buvo apsimovusios plačiomis tur- 
kiškomis kelnėmis ir šokinėjo ant paskutinių kojų, o ant galvos 
turėjo žalias aksomines kepuraites. Jos buvo, matyt, virėjos, nes 
labai guviai laipiojo sienomis, imstė nuo lentynų dubenis ir kitus 
indus, kiaušinius ir sviestą, žoles ir miltus ir visa tai nešė į viI- 
tuvę; o ten švaistėsi senelė su savo kokosinio kevalo šlepetėmis, 
ir vaikas matė, kad ji nori jam išvirti labai gerą daiktą. Štai 
ugnis supleškėjo smarkiau, štai skarda pradėjo čirkšti ir rūkti, 
ir visas kambarys gardžiai pakvipo. Senelė ėmė lakstyti šen ir 
ten, o voverės ir jūros kiaulaitės paskui ją. Eidama pro virtuvę, 
kas kartą kišo savo ilgąją nosį į puodą. Pagaliau valgis užvirė 
ir, ėmė ūžti, iš puodo pradėjo kilti garai ir virsti putos į ugnį. 
Tada nukaitė ji puodą, pripylė sriubos sidabro dubenį ir pastatė 
prieš Jokūbą. 

— Štai, sūneli, štai, — tarė ji, — pasrėbk tik tos sriubutės ir tu- 
rėsi viską, kas tau mano taip patiko. Tu būsi puikus virėjas, kad 
nors kuo galėtum būti, bet žolių, ne, žolių tu niekados nerasi: 
kodėl jų nebuvo tavo motinos kraitelėj? 

Vaikas ne visai suprato, ką ji sakė, ir užsigulęs ėmė srėbti 
sriubą, ta sriuba jam labai patiko. Motina pataisydavo visokių 
gardžių valgių, bet tokio gardaus dar niekuomet nebuvo ragavęs. 
Iš sriubos kilo skanus žolelių ir šaknelių kvapas; be to, sriuba 
buvo saldžiai porūgštė ir labai stipri. Baigiant valgyti Jokūbui 
gardžiąją sriubą, jūros kiaulaitės pradėjo rūkyti arabišku smil- 
kalu, jo dūmai draikėsi kambary melsvais debesėliais. Tie debe- 
sėliai ėjo vis juodyn ir juodyn, leisdamiesi žemėn. Nuo smilky- 
mo vaiką pradėjo imti miegas; iš pradžios nenorėjo pasiduoti 

sakydamas, kad jam reikia grįžti pas motiną, kelis kartus bandė 
nuvyti nuo savęs miegą, bet galų gale užmigo ant tos pačios 
senelės kanapos. £ | 

Jis sapnavo keistą sapną. Jam rodėsi, kad senelė jį nuvilkusi 
ir drabužių vietoj apdengusi voverių kaileliais. Tada jįs galėjęs 
šokinėti ir laipioti kaip voverės; jis gyvenęs kartu su kitomis 
voverėmis ir jūros kiaulaitėmis, tos buvusios labai mandagios ir 
išauklėtos, ir kartu su jomis tarnavęs senėlei. Iš pradžių jam 
liepę tiktai avalą valyti, t. y. jam reikėję šveisti kokosinius rie- 
šutus, šeimininkės nešiojamus šlepečių vietoj. Tėvo namuose daž- 
nai jį mokydavo panašių darbų, todėl šveitimas jam labai sekęsis. 
Toliau jis sapnavo, kad po metų jam davę geresnio darbo: jis 
su dar keliomis voverėmis turėjęs gaudyti dulkes ir, prigaudžius 
jų užtektinai, sijoti su ploniausių plaukų rėčiu. Iš tų dulkių. jis 
kepęs šeimininkei duoną,-— senelė nebeturėjusi nei vieno dančio 
ir kietesnio daikto negalėjusi sukramityti. 

Dar po metų jį vėl pakėlę: su kitais tarnais turėjęs gaminti 
senelei vandenį gerti. Nemanykit, kad ji dėl to liepė iškasti 
šulnį arba pastatyti ore geldą, kad ji prilytų vandens. Tai buvo 
daroma daug gudriau: voverės, kartu su jomis ir Jokūbas, turėję 
samstyti riešutų kevalais rasą nuo rožių, ir čia buvęs senelei ge- 
riamas vanduo. Senelė gėrusi labai daug, ir vandens nešimas 
jiems buvęs tikrai sunkus darbas. Po metų jį pristatę valyti aslą; 
kadangi asla buvo stiklinė ir reikėdavo ją be galo švariai laikyti, 
darbas buvęs visai nelengvas. Tarnai turėję ją pirma valyti še- 
pečiu, o paskui, prisirišę prie kojų senos gelumbės, važinėti po 
kambarį. Ketvirtaisiais metais jį pagaliau nuskyrę į virtuvę. Tai 
buvusi garbinga vieta, ją galima gauti tik po ilgų bandymų. Pra- 
dėjęs tarnybą nuo virėjo padėjėjo, Jokūbas galų gale taip įsi- 
gudrinęs viską gerai kepti ir virti, jog pats savim stebėjosi: iš- 
mokęs gaminti paštetus iš dviejų šimtų esencijų, daržovių sriubą, 
sutaisytą su visomis pasaulio žolelėmis, ir kitus nepaprastus val- 
gius. 

Taip jis tarnavęs senelei apie septynerius metus. Kartą, eida- 
ma iš namų, liepusi ji Jokūbui papjauti vištytę, iškimšti žolėmis 
ir, lig jai grįžtant, gerai iškepti. Nusukęs jis tuomet vištytei 
galvą, nuplikęs ją karštu vandeniu, gražiai nupešęs plunksnas, 
išskrodęs ir paskui nuskutęs odą, kuri tada pasidariusi lygi ir 
minkšta. Paskui ėmęs ieškoti žolių, reikalingų iškimšti vištai. 
Viralinėj, kur buvo padėtos žolės, jis pastebėjęs sienoje indau- 
ją, kurios durelės buvusios praviros ir kurios jis pirmiau niėkad 
nebuvęs matęs. Jis priėjęs arčiau pažiūrėti, kas joje yra. Ten 

stovėję daug kraitelių, iš jų ėjęs smarkus ir gardus kvapas. Jis 
atvožęs vieną kraitelę ir joje radęs labai ypatingą žolelę. Stiebas 
ir lapai buvę mėlynai žali, viršūnėje žibėjęs raudonas kaip žarija 
su geltonais pakraščiais žiedelis. Jokūbas apvartęs, apžiūrėjęs 
ir pakvepinęs gėlelę. Gėlelė turėjo tokį pat smarkų kvapą kaip 
sriuba, kur jam buvo išvirusi senelė. Bet kvapas buvęs toks 
smarkus, jog. Jokūbas pradėjęs čiaudyti, čiaudė vis labiau ir la- 
biau ir pagaliau bečiaudydamas nubudo. 

Jis gulėjo toj pačioj kanapoj ir nustebęs žvalgėsi aplinkui. 
„Kaip dėlto aiškiai gali matyti sapne, — tarė jis sau.— Juk dabar 
galėčiau prisiekti, kad esu buvęs voverė, jūrų kiaulaičių ir kitų 
bjaurybių draugas, kad, be to, tapau puikiu virėju. Kaip juoksis 
mamytė, kai aš jai viską papasakosiu! Bet gal ir barti gausiu, 
kad miegu svetimuose namuose, o ne padedu, kaip turėčiau 
daryti, jai rinkoj?“ Taip pagalvojęs, šoko eiti. Visas jo kūnas 
buvo nutirpęs nuo miego, ypač kaklas, nes jis negalėjo pasukti 
gerai galvos. Net nusijuokė iš savęs, kad jis toks laužas, kad 
einant jam nosis nuolat kliūva už indaujos, durų ir kitų daiktų. 
Voverės ir jūros kiaulaitės žviegdamos lakstė aplinkui, lyg no- 
rėdamos jį palydėti. Tie žvėreliai jam labai tiko, ir jis norėjo 
išeidamas juos išsivesti su savim, bet nuo slenksčio jie vėl su- 
lėkė į vidų, kaukšėdami savo riešutiniais kevalais. Ilgai dar gir- 
dėjo jų staugimą iš tolo. 

Miesto dalis, į kurią jį buvo nuvedusi senelė, buvo gana 
tolima. Jis vos ne vos išsikraustė iš siaurų skersgatvių; ten labai 
kimšosi, nes, kaip jam pasimatė, netoli buvo rodomas nykštukas; 
jis visur girdėjo šaukiant: 

— E, žiūrėkit, nykštukas! Koks jis bjaurus! Iš kur čia atsirado 
tas nykštukas? Kokia ilga nosis! Aure jam galva suaugus išvien 
su pečiais! Rankos kaip replės! 

Kitą -kartą jis turbūt ir pats būtų bėgęs, nes labai mėgo žiū- 
rėti milžinų arba nykštukų ar kitų kraštų neregėtų padarų, bet 
dabar jis turėjo skubinti pas motiną. 

Kai jis atėjo į rinką, jam pasirodė visai nejauku. Motina 
sėdėjo ten pat ir tebeturėjo kraitelėj dar daug vaisių. Vadinas, 
jis negalėjęs ilgai miegoti. Bet jis jau iš tolo pastebėjo, kad ji 
labai nuliūdusi, sėdėjo pasirėmus galvą ir nešaukė į save pirkėjų; 
priėjęs arčiau, jis pamatė, kad ji išblyškus labiau negu paprastai. 
Iš pradžios svyravo nežinodamas, ką daryti; pagaliau įsidrąsinęs 
prišliaužė prie jos iš užpakalio, meiliai padėjo savo ranką ant 
jos rankos ir tarė: 

— Mamyte, kas jums yra? Gal pykstat ant manęsė 

Moteriškė atsigręžė į jį, bet persigandus atšoko. 

— Ko tu nori iš manęs, bjaurybe? — suriko ji.— Šalin, šalin! 
Aš nemėgstu tokių juokų! | 

— Mamyte, ką jūs sakot? — paklausė visai nusigandęs Joku- 
bas.— Jūs turbūt nesveika, kad varote nuo savęs savo sūnų? 

— Aš tau sakiau, eik šalin! — piktai atkirto Ona.— Nei ska- 
tiko iš manęs negausi tu, išgama, kad taip lendi! 

— Jai Dievas protą atėmė! — tarė persigandęs vaikas.— Kaip 
aš ją dabar parvesiu namo? Brangioji mamyte, tik pasižiūrėkit 
gerai į Mane: juk aš jūsų sūnus. Jokūbas! 

— Ne, tai jau per daug! — sušuko Ona savo kaimynei.— Žiū- 
rėkit į tą bjaurų nykštuką; jis čia stovi, graso nuo manęs pirkė- 
jus ir dar drįsta tyčiotis iš mano nelaimės. Jis man, akiplėša, 
sako: „Juk aš jūsų sūnus, jūsų Jokūbas!“ 

Tada kaimynės supuolė ir pradėjo visaip jį plūsti; o rinkos 
moterys, kaip žinote, plūsti moka gerai. Jos jį barė, kad jis 
juokiasi iš nelaimingosios Onos, kuriai prieš septynerius metus 
pavogė jos gražųjį berniuką, grūmodamos visos užpulti ir jį su- 
draskyti, jei tuojau iš čia nesivilktų. | 

Jokūbėlis nežinojo, ką turėjo apie tai manyti. Juk šiandien 
rytą, kaip jam rodėsi, jis savo papratimu atėjęs su motina į rinką 
pardavinėti vaisių, paskui su senele nuėjęs į jos namus, truputį 
numigęs ir dabar vėl čia. Bet motina ir kaimynės kalba apie 
kažkokius septynerius metus! Ir jį vadina bjauriu nykštuku! Kas 
jam atsitiko? Pamatęs, kad motina apie jį nenori nieko nei gir- 
dėti, apsiašarojo, nuliūdęs nukiūtino gatve į krautuvėlę, kur jo 
tėvas visą dieną kurpes taisė. ,,Pažiūrėsiu,— tarė sau,— ar jis taip 
pat nepažins manęs; aš sustosiu pas duris ir pradėsiu kalbėti su 
juo“. Prisiartinęs prie kurpiaus krautuvėlės, jis sustojo ties du- 
rimis ir pasižiūrėjo į vidų. Meistras labai buvo įknibęs į darbą 
ir visai jo nepastebėjo. Bet, netyčia žvilgtelėjęs į duris, jis pa- 
leido iš nagų kurpes, vielą ir ylą ir persigandęs suriko: 

— Oi, kas čia toks! 

— Labą vakarą! — tarė vaikas meistrui, įėjęs į krautuvę.— 
Kaip jums einasi? 

— Prastai, prastai! — atsakė tėvas, stebindamas tais žodžiais 
Jokūbą; matyt, taip pat jo nepažino.— Ne geriausi mano reika- 
lai. Nors aš vienas ir pradedu senti, bet laikyti padėjėjo neiš- 
sigaliu. £ | 

— Ar jūs neturite sūnaus, kad galėtų kiek padėti dirbti? — 
klausinėjo toliau vaikas. 

— Turėjau sūnų. Jokūbas buvo vardu. Dabar jis jau būtų 
dvidešimties metų jaunikaitis ir galėtų labai man: padėti. O tai 
kas kita būtų! Koks jis buvo gabus ir žvitrus! Dvylika metų tu- 
rėjo, o jau daug nusimanė apie darbą. Be to, jis buvo gražus 
ir lipšnus. Kad jis dabar man čia būtų, tiek turėčiau darbo, jog 
senų kurpių nebetaisyčiau, siūčiau vis naujas! Bet visuomet taip 
esti šiam pasauly! 

— O kur jūsų sūnus? — drebančiu balsu paklausė Jokūbas“ 
tėvo. 

— Dievas žino kur, — atsakė jis.-— Bus jau septyneri metai, 
kai jį mums pavogė nuo rinkos. 

— Septyneri metai! — persigandęs atsiduso Jokūbas. 

— Taip, taip, septyneri metai. Lyg šiandien atsimenu, kaip 
mano pati parėjo namo raudodama, kad vaikas visą dieną ne- 
grįžęs, kad ji visur klausinėjusi ir ieškojusi, bet niekur neradusi. 
Aš visada manydavau ir sakydavau, kad taip atsitiks. Jokūbas, 
reikia pasakyti, buvo gražus vaikas, todėl mano pati labai juo 
didžiavosi, mėgo, kad žmonės jį girdavo, ir dažnai siuntinėjo 
į turtingus namus su vaisiais ir kitais daiktais. Tas buvo, saky- 
sim, gerai: jį visuomet gausiai apdovanodavo. Bet aš nuolat sa- 
kydavau: miestas didelis, daug jame piktų Žmonių gyvena, sau- 
gok man Jokūbą! Ir atsitiko taip, kaip sakiau. Kartą į rinką atėjo 
sena bjauri moteriškė, dera vaisius ir daržoves ir pagaliau perka 
tiek, jog viena negali panešti. Mano pati, gailestinga širdis, duo- 
da jai padėti vaiką ir daugiau — tiek jo tematė. 

— Ir dabar jau septyneri metai, jūs sakot? 

— Lygiai septyneri pavasarį. Mes skelbėm apie jį, vaikščio- 
jom iš namų į namus ir, visur jo klausinėjom. Daugumas pažino 
tą gražų berniuką, mylėjo jį ir kartu su mumis ieškojo, bet vel- 
tui. O tos bobos, kuri pirko daržoves, niekas nežinojo ir nematė. 
Tik viena senelė, išgyvenusi jau devynias dešimtis metų, sakė, 
kad tai buvusi turbūt piktoji fėja Žolininkė, kuri kartą per pen- 
kias dešimtis metų ateinanti į miestą pirkti visokių žolių. 

„Taip pasakojo Jokūbo tėvas, kaukšėdamas su plaktuku ir 
traukdamas abiem rankom vielą. Vaikas po truputį suprato, kas 
jam atsitiko; vadinas, jis nesapnavęs, bet tikrai septynerius me- 
tus tarnavęs, paverstas į voverę, piktajai fėjai. Jo širdis ko ne- 
plyšo iš skausmo ir pykčio. Ragana jam suėdusi septynerius: 
jaunystės metus, ir ką už tai jis gavęs? Kokia nauda, kad jis iš- 
mokęs šveisti kokosinių riešutų šlepetes ir valyti stiklinę aslą? 
Kokia jam laimė, kad jūros kiaulaitės jį išmokiusios visokių vir- 

tuvės gudrybių? Kol jis taip stovėjo, galvodamas apie savo liki- 
mą, tėvas jo paklausė: 

— Gal jūs norėtumėt, kad ką padaryčiau? Sakysim, pasiūti 
naujas šlepetes, o gal,— pridėjo šyptelėjęs,— makštį jūsų nosiai? 

— Kas jums darbo su mano nosim? — tarė Jokūbas.— Kam 
jai reikalinga ta makštis? 

— Tiesa,— atsakė kurpius,— kiekvienas turi savo skonį. Bet 
turiu pasakyti, kad aš pasisiūdinčiau iš rausvos minkštos odos 
makštį, jei turėčiau tokią bjaurią nosį. Žiūrėk, kokį puikų kąs- 
nelį turiu; žinoma, makščiai. reikėtų mažiausia kokios uolekties. 
Bet sveika būtų jūsų nosiai, mielasis! Aš gerai matau, kad jūsų 
nosis turi kliūti už kiekvienos staktos, už kiekvieno vežimo, kai 
nori su juo prasisukti. 

Išgąstis užkando vaikui žadą. Jis pradėjo graibyti savo nosį: 
nosis buvo drūta ir ilgumo per du gniaužtus! Vadinas, ragana 
taip atmainė jo veidą, jog nebepažino nei motina, ir dabar visi 
jį vadina bjauriu nykštuku! 

— Meistre,— tarė jis kone verkdamas kurpiui,— ar neturi čia 
kur arti veidrodžio, kad galėčiau pasižiūrėti į save? 

— Jūs nesate toks gražus, — rimtai atsakė tėvas, — kad reikėtų 
nuolat žiūrėtis į veidrodį. Atsipratinkit nuo to ypač jums visai 
nereikalingo papročio. 

— Vis dėlto norėčiau pasižiūrėti į veidrodį — prašė vaikas, — 
sakau, aš ne iš puikybės! 

— Nesuk man be reikalo galvos, aš jokio veidrodžio netu- 
Tiu: yra pačios veidrodėlis, bet nežinau, kur padėtas. O jei jūs 
būtinai norite žiūrėti į veidrodį, tai anapus gatvės gyvena kir- 
pėjas Urbonas; jis turi veidrodį, dukart didesnį už jūsų galvą; 
pasižiūrėkit ten sau, o tuo tarpu sudiev! 

Taip sakydamas, tėvas išvedė. jį pro duris, užsidarė ir vėl 
pasiėmė savo darbą. O vaikas, baisiai nusiminęs, nuėjo skersai 
gatvės pas kirpėją Urboną, tą seniau gerai pažino. 

— Sveikas, Urbonai,— tarė jam vaikas — aš atėjau prašyti 
jūsų vieno dalyko: būkit toks geras, leiskit man truputį pasižiū- 
rėti į jūsų veidrodį. 

— Prašom, prašom, štai jis stovi! — sušuko juokdamasis kir- 
pėjas, o jo svečiai, kuriems jis turėjo skusti barzdas, taip pat 
garsiai nusijuokė.— Jūs gražus, lieknas ir laibas, kaklas kaip gul- 
bės, rankos kaip kunigaikštytės, nosytė riesta, už ją dailesnės 
niekur nerasi. Tiesa, dėl to jūs truputį didus, bet vis dėlto pa- 
žvelkit į save; tegu žmonės nesako, kad aš iš pavydo nedaviau 
žiūrėti į veidrodį. 

„Sulig tais kirpėjo žodžiais visoj kirpykloj pakilo juokas, pa- 
našus į žvengimą. O vaikas tuo tarpu atsistojo prieš veidrodį 
ir pažvelgė į save. Net jam ašaros pasirodė iš akių. „Tokio, ži- 
noma, negalėjai tu pažinti savo Jokūbo, brangioji mamyte, — tarė 
jis sau — jis ne. toks atrodė tose laimingose dienose, kada tu 
mėgai didžiuotis juo prieš žmones!“ Jo akys dabar buvo tokios 
mažos kaip kiaulės, nosis begal ištįsus ir prasikišus net pro 
smakrą, kaklo visai nebuvo, galva augte suaugo išvien su pe- 
čiais, ir tiktai su dideliu vargu jis galėjo ją pasukti į dešinę ar 
į kairę. Jo kūnas tebebuvo toks pat kaip prieš septynerius metus, 
Kada jis turėjo dvylika metų. Tuo tarpu, kai kiti nuo dvylikos 
lig dvidešimties metų auga aukštyn, jis augo platyn; nugara 
ir krūtinė labai išvirto, ir jis visas turėjo kietai prikimšto maišo 
pavidalą. Tas drūtas liemuo turėjo mažas silpnas kojas, rodos, 
ne tokiai sunkenybei nešioti buvo išaugę; bet užtat tuo didesnės 
buvo rankos, kabėjusios prie jo kūno; jos buvo visai ne mažes- 
nės kaip suaugusio vyro; jomis nesilenkdamas galėjo jis pasiekti 
žemę. Be to, tos rankos buvo kažkokios rudos, šiurkščios ir bjau- 
rios pažiūrėti, 0 pirštai nhematytai ilgi. Taip dabar atrodė Jokū- 
bėlis. Vadinas, jis buvo paverstas į bjaurų nykštuką! 

Dabar jis atsiminė tą rytą, kada prie jo motinos kraitelių 
buvo priėjusi ragana. Viską, ką tik jos pajuokė,— ilgą nosį, 
bjaurius pirštus, viską tą dabar pats turėjo; stigo vien ilgo kre- 
tančio kaklo. | 

— O ką, karalaiti, jau gana prisižiūrėjai? — tarė kirpėjas, pri- 
siartinęs prie jo.— Reikia pasakyti tiesą, kad toks juokingas kaip 
tu niekam nei per sapną negalėtų ateiti į galvą. Bet vienam rei- 
kalui galėtum sveikas labai tikti. Nors mano kirpyklą gerai 
žmonės lanko, bet nuo kiek laiko ne taip, kaip norėčiau. Ir čia 
yra dėl to, kad mano kaimynas Šaumas kažkur rado milžiną ir tas 
jam vilioja: svečius. Būti milžinų, žinoma, nedidelis daiktas, bet 
tokiu žmogum kaip sveikas — tai jau visai kas kita. Apsiimk man 
tarnauti, turėsi tada butą, valgį, gėrimą, drabužį, žodžiu, viską. 
Darbas bus toks: stovėsi prie mano namų durų ir kviesi žmones 
pas mane; dar plaksi muilo putas ir padavinėsi svečiams skarinį. 
Žinok, kad mum abiem bus gerai. Aš turėsiu daugiau svečių 
kaip tas skutikas su milžinu, ir kiekvienas mielai sveikam kelis 
skatikus išmes. | 

Vaikas labai pasipiktino tokia tarnyba, bet nutylėjo ir savo 
pasipiktinimo neparodė. Jis visai ramiai atsakė skutikui, kad to- 
kiam darbui neturintis laiko, ir išėjo toliau. 


- 

Nors ragana buvo sustabdžiusi jo ūglį, bet nieko negalėjo 
padaryti jo protui. Jis tai gerai numanė. Jis dabar galvojo ir jautė 
jau ne taip kaip prieš septynerius metus, ne, jam rodėsi, kad per 
šitą laiką jis pasidaręs išmintingesnis, supratingesnis. Plyšo jam 
širdis ne dėl to, kad buvo nustojęs savo gražumo, kad pavirtęs 
į bjaurų nykštuką, bet dėl to, kad jį kaip šunį varo: nuo tėvo: 
durų. Todėl jis nusprendė dar kartą nueiti pas motiną ir paban- 
dyti ją įtikinti. 

Jis nuėjo pas ją į rinką ir paprašė, kad ji ramiai jo išklau- 
sytų. Jis priminė jai tą dieną, kada padėjo nešti senelei, priminė 
kai kuriuos atsitikimus iš savo mažų dienų, paskui papasakojo 
jai, Kaip jis septynerius metus tarnavo lėjai, paverstas į voverę, 
ir kaip ta jį pavertė už jos pajuokimą. Kurpiaus pati nežinojo, 
ar čia tikėti, ar čia ne. Viskas, ką jis pasakojo apie savo mažas 
dienas, buvo. tiesa. Bet kada jis pradėjo pasakoti, kad septyne- 
rius metus gyvenęs paverstas į voverę, ji tarė: 

— Tai negalimas daiktas, jokių fėjų nėra! — Ir, pažvelgusi 
į nykštuką, moteriškė tiesiog pasibjaurėjo jo negražumu ir ne- 
galėjo patikėti, kad čia būtų jos sūnus. Pagaliau ji nusprendė, 
kad geriausiai būtų apie tai pasitarti su vyru. Ji susidėjo savo 
kraiteles ir liepė jam eiti kartu. Netrukus abu priėjo prie kur- 
piaus krautuvėlės. 

— Žiūrėk,— tarė ji vyrui, — štai šitas žmogutis tikina, kad 
jis esantis mūsų prapuolusis Jokūbas. Jis papasakojo man viską: 
kaip jį prieš septynerius Metus pavogę nuo mūsų ir kaip jį pa-- 
kerėjusi ragana. | 

— Ką? — atšovė rūsčiai kurpius.— Jis tau tą pasakojo? . Pa- 
lauk tu man! Bus valanda, kai aš jam viską nusakiau, o jis dabar 
tuo tave kvailina! Tu pakerėtas, sūneli? Palauk, aš tave vėl at- 
kerėsiu! 

Tai sakydamas, jis pagriebė kelias naujas šikšnos atrėžas, 
prišoko prie vaiko ir taip smagiai sudrožė jam per kuprą ir il- 
gąsias rankas, jog tas iš skausmo balsu suriko ir verkdamas iš- 
bėgo. 

Tame mieste kaip ir visur maža buvo gailestingų žmonių, 
kad būtų padėję nelaimingam vargšui, o čia atrodančiam dar 
taip juokingai. Kiaurą dieną išlakstė nykštukas po visą miestą 
ir niekur negavo nei valgyti, nei gerti, o vakare nakvynei turėjo 
apsirinkti bažnyčios lipynę, nors ten buvo ir šalta, ir kieta. 

Kada ryto metą jį pakėlė pirmutiniai saulės spinduliai, pradė- 
jo labai galvoti, kaip jis, tėvo ir Motinos išvarytas, toliau vienas 

versis. Jis buvo per daug didus, kad apsiimtų būti kirpėjo iškaba 
arba, pasivertęs į juokdarį, rodytia už pinigus. 

Tai kas liko daryti? Tada jam staiga atėjo į galvą, kad jis, 
būdamas vovere, išmoko puikiai virti; jam ne be pamato rodėsi, 
kad. ne kiekvienas virėjas galėtų su juo lygintis. Dabar jis nu- 
sprendė pasinaudoti savo tuo mokėjimu. 

Todėl, kai gatvėse kiek pagyvėjo ir visai išaušo rytas, jis 
pradėjo savo kelionę. Hercogas, tos šalies valdovas, buvo žino- 
mas gėrikas ir smaguris, mėgo gardžius valgius ir ieškodavo sau 
virėjų po visus pasaulio kraštus. Vaikas pasuko į jo rūmus. Kada 
jis priėjo prie vartų, sargai paklausė, ko jam reikia, ir pradėjo 
tyčiotis iš jo. Jis pasiprašė nuvesti pas virtuvės viršininką. Jie 
pasijuokė ir nuvedė ji per kiemą. Kai jis ėjo, tarnai sustoję 
žiūrėjo į jį, garsiai juokėsi ir sekė paskui; po truputį jų prisi- 
rinko tiek daug, jog, keliantis rūmų laiptais, pasidarė didžiausia 
visokių tarnų uodega. Visi, pametę savo darbus, stumdėsi, grū- 
dosi, lindo, toks buvo kimšinys ir riksmas, jog rodėsi, kad koks 
priešas prie vartų. 

— Nykštukas, nykštukas! Ar matėt nykštuką? — šaukė visi už 
vienas kito. 

Štai tarp durų pasirodė namų prižiūrėtojas, labai piktas ir su 
dideliu įnagiu rankoje. 

— Ko jūs taip rėkojat, kad jus perkūnas! Ar nežinote, kad 
hercogas dar miega? — Tuo tarpu jis užsimojo įnagiu ir labai 
smagiai surėžė per nugaras keliems arklių ir vartų sargams, 

— Oi gerbiamasis! — sušuko jie— Ar jūs nematot? Štai mes 
vedame nykštuką, nykštuką, kokio jūs nesate matę. 

Pastebėjęs vaikėzą, rūmų prižiūrėtojas vos susilaikė nesusi- 
juokęs balsu: bijojo tik pakenkti savo vertybei. Todėl jis išvai- 
kė visus tarnus su įnagiu, nusivedė nykštuką pas save ir paklau- 
sė, ko jam reikia. Išgirdęs, kad tas nori pasimatyti su virtuvės 
viršininkų, atsakė: 

— Tu klysti, mažuli! Tau reikia manęs, namų prižiūrėtojo, 
tu nori būti hercogo vyriausiuoju nykštukų, ar ne taip? 

— Ne,— atsakė nykštukas.— Aš puikus virėjas, moku nepap- 
rasčiausių valgių taisyti. Prašom vesti mane pas virtuvės virši- 
ninką: gal jam kartais bus reikalingas mano mokslas. 

— Kiekvienas turi savo išmanymą, bet tavo noras, žmoguti, 
ne gudriausias. Į virtuvę! Būdamas vyriausiuoju nykštukų, tu 
neturėtum jokio darbo, o valgyti ir gerti, kiek tik širdis trokšta, 
ir dar gražiai vilkėtum! Bet pažiūrėsim, ar tu tiek mokėsi, kiek 

reikia hercogo virėjui.— Tai sakydamas, rūmų, prižiūrėtojas pa- 
ėmė jį už rankos ir nusivedė į virtuvės viršininko kambarius. 

— Mielasis,— tarė nykštukas ir“ taip žemai nusilenkė, jog 
nosis pasiekė patiestą asloje kilimą, — ar nereikia jums gero vi- 
rėjo? 

Virtuvės viršininkas apžiūrėjo jį nuo galvos ligi kojų, balsu 
susijuokė ir sušuko: | 

— Kaip? Tu virėjas? Tu manai, kad mūsų virtuvės tokioš - 
žemos, jog gali jas pasiekti bent vieną, jeigu pasistiebsi ir gerai 
ištiesi kaklą? O mažutėli! Kas tave atsiuntė pas mane, tas tik 
dėl juokų taip padarė! — Taip atsakė virtuvės viršininkas ir gar- 
siai pradėjo juoktis, o pagal jį namų prižiūrėtojas ir visi tarnai, 
kur buvo kambary. 

Bet nykštukas nenusigando. 

— Kas čia yra vienas arba du kiaušiniai, truputis sirupo ir 
vyno, Miltų ir dar kokių niekniekių namuose, kur visko pilna? — 
tarė jis.— Liepkite man pataisyti kokį nors gardų valgį, atneš- 
kite, kas tam reikalinga, ir jis bežiūrint bus pagamintas, o jūs 
turėsit pasakyti: tikrai jis puikus virėjas! — Taip ir panašiai kal- 
bėjo vaikinas. Gražu buvo žiūrėti, kaip žibėjo jo mažos akelės, 
kaip kreipėsi ir šen, ir ten ilgoji nosis, kaip virpėjo, pritardami 
kalbai, jo laibieji pirštai. 

— (Gerai! — atsiliepė virtuvės viršininkas ir paėmė už rankos 
namų prižiūrėtoją.— Gerai, dėl juokų tegu būna taip, eikim į vir- 
tuvę! 

Jie perėjo kelias sales ir koridorius ir galop pasiekė virtuvę. 
Tai buvo didelė, plati, gražiai pastatyta troba; dvidešimt krosnių 
kūrenosi iš karto; viduriu tekėjo tyraus vandenėlio upelis, po 
kurį plaukė visokios žuvys; Marmuro ir brangiojo medžio indau- 
jose buvo sudėti reikalingiausi valgomieji daiktai, o į dešinę 
ir kairę ėjo dešimt salių, kuriose buvo sukrauta visa, kas gali 
būti gardu burnai, iš Frankistano ir net Rytų žemių. Virtuvės 
tarnai švaistėsi, lakstė į visas puses, barškėjo katilai ir puodai, 
terškėjo peiliai ir samčiai. Bet Kai į virtuvę įėjo viršininkas, visi 
nutilo ir lyg sustingo savo vietose; tuomet tegalėjai girdėti vieną 
ugnį pleškant ir upelio vandenį čiurlenant. 

— Ką šiandien hercogas liepė pataisyti pusryčiui? — paklau- 
sė jis pirmutinio pusryčių gamintojo, seno virėjo. 

— Danų sriubos ir raudonųjų Hamburgo kukulių. 

— Gerai,— tarė virtuvės viršininkas.— Girdėjai, ką nori val- 
gyti hercogas? Ar apsiimsi pataisyti šiuos skanius valgius? Ku- 
kulių tu niekuomet nepadarysi, tai sekretas, 

„— Nėr pigesnio daikto,— atsakė nykštukas, kuris, būdamas 
vovere, dažnai taisė tuos valgius.— Kas čia man yra padaryti? 
Duokit tik sriubai tų ir tų, žolių, tokio ir tokio uždaro, šerno 
taukų, šaknelių ir kiaušinių, o kukuliams,— tarė jis patylomis, 
kad tegirdėtų virtuvės viršininkas ir virėjas, kur taisė pusrytį — 
kukuliams man reikia keturių rūšių mėsos, trupučio vyno, anties 
taukų, imbiero ir vienos žolės, kuri vadinasi „pilvo ramintoja". 

— O! Iš kokio tu žynio mokeisi? — nustebęs paklausė virė- 
jas.— Jis pasakė viską aliai daiktą, 0 žolės „pilvo ramintojos“ 
mes net patys nežinojom. Suprask, su ja kukuliai turi būti dar 
gardesni. O, stebuklingas tu esi virėjas! | 

— Turiu prisipažinti, visai nesitikėjau — tarė virtuvės virši- 
ninkas,— bet tegu tuojau pamėgina. Duokit jam daikių, kurių 
prašė, indų ir visko, ir tegu jis taiso pusrytį. 

Beregint viskas buvo padaryta, ką nykštukas liepė, tik pasi- 
rodė, kad jis vos nosim tegali virtuvės kraštą pasiekti. Todėl 
sustatė kelias kėdes, padėjo ant jų marmuro lentą ir liepė nepa- 
prastam virėjui pradėti savo darbą. Virėjai, jų mokiniai, tarnai 
ir visoki žmonės apstojo jį dideliu ratu, žiūrėjo ir stebėjosi, kaip 
viskas jam puikiai sekėsi, kaip jis viską darė švariai ir greitai. 
Pritaisęs jis liepė abu valgius užkaisti ir virti tol, kol jis suriks. 
Paskui pradėjo jis skaityti: „Vienas, du, trys“ ir taip toliau, ir kai 
suskaitė penkis šimtus, suriko: ,„(Gana!“ Puodus nukaitė, ir vaikas 
paprašė virtuvės viršininko paragauti. 

Vyriausias virėjas liepė mokiniui paduoti jam aukso šaukštą, 
nuplovė jį upely ir padavė virtuvės viršininkui. Šis pasipūtęs 
priėjo prie virtuvės, pasisėmė valgio, pamėgino, užsimerkė, 
pliaukštelėjo liežuviu ir tarė: 

— Gardu, prisiekiu hercogo gyvybe, gardu! Ar neparagau- 
tumėt ir jūs šaukštelį, rūmų prižiūrėtojau? 

Šis nusilenkė, paėmė šaukštą, paragavo ir nebesižinojo iš gar- 
dumo, ką sakyti. 

— Jūs puikiai mokate, gerbiamasis pusryčių gamintojau, jūs 
prityręs virėjas, bet taip gardžiai negalėdavote pataisyti nei sriu- 
bos, nei Hamburgo kukulių. 

Tada paragavo ir virėjas, paragavęs širdingai pakratė nykš- 
tukui ranką ir tarė: 

— Mažiuli! Tu esi tikras meistras! Tavo žolelė „pilvo ramin- 
toja" tikrus stebuklus daro. | 

Tuo tarpu į virtuvę įėjo šambelionas *! ir pranešė, kad herco- 


21 Aukštas karaliaus rūmų valdininkas. (Vert.) 

gas reikalauja pusryčio. Valgius padėjo į sidabro dubenis ir nu- 
siuntė hercogui, o virtuvės viršininkas nusivedė vciką į savo 
kambarį ir pradėjo su juo šnekėti. Bet greit atėjo hercogo pa- 
siuntinys ir pašaukė virtuvės viršininką pas valdovą. y EEEIIOS 

Hercogas atrodė labai smagus. Jis buvo suvalgęs viską, kiek 
jam atnešė, ir gardžiuodamasis tebesišluostė barzdą, kada įėjo 
virtuvės viršininkas. 


— Klausyk, virtuvės viršininke,— tarė jis — man lig šiol vi- 
suomet labai tiko tavo virėjai, bet sakyk, kas man šiandien virė 
pusrytį! Nuo to laiko, kai aš sėdžiu savo tėvų soste, jis niekados 
nebuvo toks puikus! Pasakyk, kuo vardu tas virėjas, kad mes 
galėtume jam. nusiųsti kelis raudonuosius dovanų. 

— Viešpatie, čia yra nuostabi istorija, — atsakė virtuvės viI- 
šininkas ir nupasakojo, kaip tą rytą jam atvedė kažkokį nykštu- 
ką, didžiai norėjusį būti virėju, ir kaip tas viskas atsitiko. Her- 
cogas labai stebėjosi, liepė pašaukti jam nykštuką ir pradėjo 
klausinėti jo, kas jis toks ir ,iš kur. Vargšas Jokūbas nedrįso, 
žinoma, prisipažinti, kad buvęs pakerėtas ir pirmiau tarnavęs 
virėju, paverstas į voverę. Bet jis nepamelavo pasisakęs, kad 
dabar neturintis nei tėvo, nei motinos ir kad virti išmokęs: iš 
vienos senos moteriškės. Hercogas daugiau nebeklausinėjo, tik 
stebėjosi žiūrėdamas į savo naują virėją. 


— Lik pas mane,— tarė jis,— gausi metams penkias dešimtis 
raudonųjų, išeiginius drabužius ir dar dvi poras kelnių. O už tai 
tu turėsi kasdien pats virti man pusryčius, turėsi parodyti, kaip 
reikia virti pietus, ir.apskritai prižiūrėti mano virtuvę. Ir kadangi 
kiekvienas mano rūmuose gauna, iš manęs tam tikrą vardą, tai 
ir tu dabar vadinsiesi Nosis ir būsi virtuvės viršininko padė- 
jėju. 

Nykštukas Nosis puolė kniūpsčias prieš frankų galingą kuni- 
gaikštį, pabučiavo jam kojas ir prisižadėjo ištikimai tarnauti. 

Vadinas, mažulis bent tuo tarpu buvo įsitaisęs ir, reikia pa- 
sakyti, savo vietai padarė nemaža garbės. Net hercogas paliko 
visai kitas žmogus, kaip nykštukas Nosis apsigyveno jo rūmuose. 
Pirmiau dažnai atsitikdavo, kad dubenys ir padėklai lėkdavo 
virėjams į galvas; negana to, kartą perpykęs jis taip smagiai su- 
drožė per kaktą pačiam virtuvės viršininkui su kepta veršio 
koja, pasirodžiusia jam kietoka, jog tas parpuolė ir gavo tris 
dienas lovoje gulėti. Nors keliomis saujomis raudonųjų herco- 
gas, ir pataisė tai, ką buvo padaręs rūstybės valandoj, bet vis 

dėlto virėjas niekuomet neateidavo pas jį su valgiais nedrebė- 
damas kinkų. Nuo to laiko, kai rūmuose įsikūrė nykštukas, vis- 
kas atsimainė lyg užburta. Dabar hercogas, norėdamas lig soties 
atsidžiaugti savo mažojo virėjo gardėsiais, vietoj trijų kartų 
valgė penkis kartus per dieną ir niekados nerodė savo pykčio. 
Ne, jis visados buvo linksmas, viskas jam rodėsi nauja ir gražu, 
su visais buvo lipšnus ir atlaidus ir nuolatos ėjo pilnyn. 

Per pietus jis dažnai liepdavo pašaukti virtuvės viršininką 
ir nykštuką Nosį, sodindavo juos šaly savęs, vieną iš dešinės, 
antrą iš kairės pusės, ir. savo paties pirštais dėdavo jiems į bur- 
ną puikių valgių kelis kąsnelius — malonę, kurią jie abudu di- 
džiai brangino. 

Nykštukas tapo miesto stebuklu. Virtuvės viršininkas buvo 
nuolat prašomas, kad leistų pažiūrėti, kaip nykštukas verda, ir kai 
kuriems žymesniems žmonėms pavyko šiaip taip gauti hercogo 
sutikimą, kad jų tarnai galėtų pasimokyti iš nykštuko virimo. 
Iš to buvo nemažas pelnas, nes kiekvienas kasdien mokėjo po 
pusę raudonojo. O kad kiti virėjai būtų nykštukui geri draugai 
ir jam nepavydėtų, jis atiduodavo jiems visus pinigus, sumokė- 
tus ponų už savo virėjų mokslą. 

Taip išgyveno Nosis, visų mylimas ir gerbiamas, apie dvejus 
metus ir rodėsi laimingas, tačiau jo širdį graužė tėvų pasiilgimas. 
Taip jis gyveno vienodai lig vieno atsitikimo. Nykštukui Nosiai 
nepaprastai sekėsi pirkti. Todėl visuomet, kada tik turėjo laiko, 

pats ėjo į rinką pirkti vaisių ir paukščių. Kartą rytmetį jis nuėjo 
į žąsų rinką ir pradėjo ieškoti sunkių, riebių žąsų, kokias mėgo 
hercogas. Žiūrinėdamas prekes, jis apėjo visą rinką kelis kartus 
skersai ir išilgai. Visi dabar žinojo, kad jis garsus hercogo virė- 
jas, niekas daugiau nebesijuokė iš jo negražumo, o žąsų parda- 
vėjos kiekviena tik džiaugėsi, jei jis į kurią atsisukdavo su savo 
ilgąja nosim. 

Galop jis pastebėjo rinkos pakrašty, kampely, sėdinčią mo- 
teriškę, ta irgi pardavinėjo žąsis, bet nesigyrė savo prekėmis 
kaip kitos ir nešaukė pirkėjų. Jis priėjo prie jos ir pradėjo ki- 
loti žąsis. Jos buvo tokios, kokių norėjo, ir jis nusipirko tris 
žąsis su visa ląsta, užsivertė ant savo plačių pečių ir grįžo namo. 
Tik jam pasimatė keista, kad dvi žąsys gageno ir kirksėjo, kaip 
žąsys paprastai daro, o trečioji tupėjo tylėdama ir lyg ką mąsty- 
dama; kartais ji kaip žmogus vaitojo. „Ji nelabai sveika, — tarė 
sau Nosis, — reikia greičiau ją papjauti ir iškepti“. Bet žąsis atsi- 
liepė visai aiškiai ir garsiai: 

Jei paliesi tik mane, 
Aš sužnaibysiu tave. 
O jei galvą man nukirsi, 
Pats negyvas tuoj pavirsi. 


Baisiai persigandęs, nykštukas pastatė savo ląstą žemėn, o žą- 
sis pasižiūrėjo į jį puikiomis, išmintingomis akimis ir atsiduso. 

— Kad tave šimtas! — sušuko Nosis— Tu moki kalbėti, žą- 
syte? Niekados nebūčiau manęs. O, prašom nebijoti. Kas gali 
drįsti atimti gyvybę tokiam puikiam paukščiui? Bet guldau gal- 
vą, kad ne visada buvai su tomis plunksnomis. Juk ir aš pats ka- 
daise buvau vovere. 

— Turi tiesą — atsakė žąsis — spėdamas, kad aš gimus ne su 
šituo bjauriu kailiu. O, prie mano lopšio niekas man nepranaša- 
vo, kad Mimi, didžiojo Veterboko duktė, gautų galą hercogo 
virtuvėj. 

— Sakau, nebijok, brangioji Mimi,— ramino ją nykštukas.— 
Kaip mane gyvą matai, niekas nepridės tau nei piršto. Aš tau 
duosiu vietą savo kambary, maisto turėsi gana, o laisvomis va- 
landomis ateisiu su tavim pašnekėti. Kitiems virtuvės žmonėms 
sakysiu, kad žąsį peniu hercogui tam tikromis žolėmis, ir kai 
pasitaikys proga, ko greičiausiai tave paleisiu. 

Žąselė jam su ašaromis padėkojo, o jis padarė taip, kaip ža- 
dėjo: anas abi žąsis papjovė, o Mimi užtvėrė atskirą vietelę prasi- 

metęs, kad jis ją peni hercogui tam tikru būdu. Jis jai davė 
maistui ne paprasto žąsų lesalo, bet ragaišio ir visokių saldu- 
mynų. Visuomet, kiek atspėdamas, eidavo su ja pasišnekėti ir su- 
raminti. Jie pasipasakojo viens antram savo gyvenimo istorijas, 
ir tokiu būdu Nosis sužinojo, kad žąsis — žynio Veterboko, gy- 
venančio Gotlando saloje, duktė. Tas susipykęs su viena sena 
fėja, kuri, keršydama jam, pavertusi Mimi žąsimi ir atnešusi ją 
čia, taip toli nuo tėvynės. Kai nykštukas Nosiš taip pat jai ap- 
sakė savo istoriją, Mimi tarė: 

— Apie. tuos dalykus aš bent kiek nusimanau. Mano tėvas 
mane ir mano seseris šio to išmokė. Iš susibarimo prie žolių 
kraitelių, iš tavo staigaus pavirtimo, kai pakvepinai tos žolelės, 
taip pat iš kai kurių senelės žodžių, kuriuos man pasakei, spren- 
džiu, kad tu esi žolelėmis pakerėtas, tai yra, jei rastum tą pačią 
žolelę, kuria tave fėja pavertė, tai. būtum, išvaduotas. 

Menkas buvo mažuliui iš to džiaugsmas: kurgi jis dabar ras 
tą žolelę? Nedaug buvo vilties. Tačiau jis jai už tai gražiai pa- 
dėkojo. 

Tuo tarpu tą hercogą aplankė vienas karalius, jo kaimynas. 
Tuomet hercogas pasišaukė nykštuką ir pasakė jam: 

— Dabar atėjo valanda pasirodyti savo mokslą. Tas karalius, 
kur pas mane vieši, valgo, kaip žinoma, geriau už visus, išskyrus 
mane, labai daug nusimano apie virtuvę ir yra išmintingas žmo- 
gus. Pasistenk dabar kasdien taip man taisyti pietus, kad jis 
kiekvieną kartą vis labiau stebėtįs turėtų. Ir dar žiūrėk, kad nei 
vieno valgio, kol jis čia bus, Aepšguciua du sykius. Tam tikslui 
gali sau imti iš mano iždininko, ko tik tau reikės. Kad ir auksą 
ar deimantą reiktų kepti taukuose, ir tada. tai daryk! Aš sutik- 
čiau greičiau likti elgeta, negu raudonuoti prieš jį. 

Po tų hercogo žodžių nykštukas nusilenkė žemai ir tarė: ( 

— Tegu būna taip, kaip tu sakai, viešpatie! Padarysiu viską 
taip, kad patiktų karaliui. 

Ir mažasis virėjas ėmė rodyti savo mokslą. Jis sėsiosijėjo 
hercogo turto, bet dar mažiau paties savęs. Kiaurą dieną galėjai 
jį Matyti stovint dūmų ir ugnies debesy ir jo balsą girdėti skam- 
bant virtuvėje, nes jis, kaip vyresnysis, nuolat davinėjo įsaky- 
mus savo padėjėjams ir kitiems tarnams. 

Svetimos žemės karalius išbuvo pas hercogą jau dvi savaitės, 
gyveno puikiai ir linksmai. Jie valgė ne mažiau. kaip penkis 
kartus per dieną, o hercogas negalėjo 'atsidžiaugti savo nykštu- 
ko mokėjimu. Iš nušvitusio svečio veido sprendė, kad karalius 
irgi patenkintas. O penkioliktą dieną hercogas liepė pašaukti nykš- 

tuką prie stalo, parodė jį savo svečiui ir paklausė, kaip jam 
tinka nykštuko darbas. 

— Tu gudrus virėjas — atsakė svetimos žemės karalius — ir 
žinai, kas yra gerai pavalgyti. Visą šitą laiką, kaip aš čia esu, 
nepadavei du kartus nei vieno valgio ir viską puikiai sutaisei. 
Bet sakyk man, kodėl tu taip ilgai neduodi valgių karaliaus — 
siuzereno — pašteto? 

Nykštukas baisiai persigando; niekuomet jis nebuvo girdėjęs 
apie siuzereno paštetus, bet įsidrąsinęs atsakė: 

— Viešpatie, aš maniau, kad tavo veidas dar ilgai spindės 
mūsų padangėj, todėl nesiskubinau su tuo valgiu. Kokį gi geresnį 
daiktą kaip šitas valgis galės virėjas pagaminti karaliaus atsi- 
sveikinimo dienoje? 

— Aure kaip? — juokdamasis atsakė hercogas.— O man tu, 
matyti, norėjai jį pagaminti mirties dienoje? Juk to pašteto nie. 
kuomet dar neragavau. Tačiau atsisveikinti pasirūpink kitą ką, 
o rytoj teikis mus pavaišinti šituo paštetu. 

— Tegu būna taip, kaip tu sakai, viešpatie! — atsakė nykštu- 
kas ir išėjo. Bet išėjo nelinksmas, nes jam atėjo gėdos ir nelai- 
mės diena. Jis visai nemokėjo daryti to pašteto. Nuvirtinęs į sa- 
vo kambarį, atsisėdo ir ėmė verkti. Tada prisiartino prie jo Žąsis 
Mimi, ji galėjo vaikštinėti po jo kambarį, ir paklausė, ko jis 
taip verkia. 

— Nusišluostyk ašaras,— atsakė Mimi, išgirdusi apie siuzere- 
no paštetą— Tas valgis dažnai buvo taisomas mano tėvo na- 
muose, ir aš Maždaug žinau, ko jam reikia; paimsi to ir to, tiek 
ir tiek, ir jeigu tai būtų dar ne viskas, tikrai reikalinga paštetui 
tai ponai vis tiek neperpras. 

Nykštukas iš džiaugsmo šoko ir laimino dieną, kurią pirkc 
tą Žąselę. Nieko nelaukdamas, padarė vieną paštetėlį, ir kas pasi 
rodėė Paštetas buvo neregėtai gardus! Virtuvės viršininkas, ga 
vęs jo paragauti, vėl pradėjo girti nykštuko nepaprastą mokė 
jimą. 

Kitą dieną jis padarė didesnį paštetą ir, apkaišęs jį gėlėmis 
nusiuntė į stalą karštą, tiesiai iš krosnies. O paskui pats apsitaisė 
hercogas dėjo į burną pirmą kąsnelį. Nurijęs pakėlė akis į dan 
gų, prisimerkė ir tarė: 

— Aaa! Ne be reikalo tai vadina paštetų karalium! O manc 
nykštukas juk taip pat visų virėjų karalius! Ar ne tiesa, miela: 
bičiuli? 

Svečias paėmė kelis nedidelius kąsnelius, paragavo ir paraga- 
vęs šyptelėjo. 

— Valgis padarytas labai gražiai — atsakė jis, stumdamas nuo 
savęs lėkštę — bet čia nėra visai siuzerenas. To, žinoma, aš 
ir laukiau. 

Suraukė tada hercogas iš apmaudo kaktą ir iš gėdos paraudo. 

— Šunies išėda tu! — suriko jis— Kaip tu drįsti tą daryti sa- 
vo; ponui? Kuo aš dabar tave bausiu už tą bjaurų darbą? Gal 
aš tau galvą liepsiu nukirsti? 

— O viešpatie! Galiu prisiekti, tas valgis pagamintas, naudo- 
jantis visomis mokslo taisyklėmis. Nieko jam negali trūkti! — 
tarė drebėdamas nykštukas. 

— Melas, niekšai! — atšovė hercogas ir su koja jį paspyrė 
nuo savęs.— Kitaip mano svečias nebūtų sakęs, kad kažko trūks- 
ta. Aš liepsiu sukapoti tave patį ir iškepti su paštetu. 

— Pasigailėk! — sušuko vaikas, prišliaužė keliais prie svečio 
ir apkabino jo kojas.— Pasakyk, ko trūksta tam valgiui, kad jis 
jums nepatinka. Neduok man numirti dėl kąsnelio mėsos ar sau- 
jelės miltų. 

— Maža tau tas padės, mano bičiuli — atsakė nusijuokęs ka- 
ralius.— Aš jau vakar maniau, kad tu šito valgio negalėsi taip 
pataisyti, kaip taiso mano virėjas. Žinok, kad čia trūksta žolelės, 
kuri čia visai nėra žinoma, trūksta žolelės „valgyk į sveikatą“. 
Be jos paštetas bus be uždaro, ir tavo ponas niekuomet jo ne- 
valgys tokio kaip aš. 

Frankistano valdovas tada ko nepasiuto. 

— O aš vis dėlto valgysiu! — sušuko jis, visas degdamas pik- 
tumu.— Prisiekiu hercogo garbe; parodysiu jums aš rytoj arba 
paštetą, kokio nori, arba šito bjaurybės galvą, pasmeigtą ant 
mano rūmų vartų. Eik, šunie, dar kartą tau duodu dvidešimt 
keturias valandas laiko. 

Taip šaukė hercogas, o nykštukas raudodamas vėl nuėjo į sa- 
vo kambarį ir apsiskundė žąselei, kad jam reikės jau mirti, nes 
jis niekados negirdėjęs apie tą žolę. 

— Jei tik tas,— tarė žąsis, — tai aš gal tave išgelbėsiu: mane 
tėvas išmokė visas žoles pažinti. Tiesa, kitu laiku gal ir nebūtum 
išsisukęs nuo mirties, bet, laimė, dabar kaip tik jaunas mėnuo, 
o apie šitą laiką ta žolelė žydi. Tik sakyk, ar yra arti rūmų senų 
kaštano medžių? 

— O, yra! — kiek nudžiugęs atsakė Nosis.— Prie ežero per 
du šimtus žingsnių nuo rūmų auga visa krūva. Tik kam jie? 

— Šita žolelė po senais kaštanais težydi— atsakė Mimi— 

Todėl negaiškim ir ieškokim ko tau reikia. Imk dabar mane 
į ranką, o lauke paleisi žemėn, aš tau paieškosiu. 

Nykštukas pagriebė žąselę ir bematant atsidūrė prie durų. Bet 
čia sargybinis ištiesė savo ginklą ir tarė: 

— Brolyti, tavo dalykai prasti, negali išeiti iš namų, aš turiu 
aštriausią įsakymą tavęs neišleisti. 

— Bet į daržą, aš manau, "galiu juk eiti? — atsakė nykštu- 
Klausi ar aš necalėčiau išeiti į daržą žolių pasirinkti. 

Durų sargas nusiuntė žmogų, ir leidimas buvo gautas; dar- 
žas turėjo aukštą tvorą, ir apie pabėgimą niekas negalėjo nei 
svajoti. Kai Nosis su žąsele Mimi pateko į daržą, jis atsargiai 
pastatė ją žemėn, ir ji greitai ėmė bėgti į ežerą, kur augo kaš- 
tanai. Jis sekė paskui ją drebėdamas širdį, nes; tai buvo jo pas- 
kutinė, vienintelė viltis. Jei ji dabar nerastų tos žolelės, tai jis 
greičiau prisigirdytų ežere, negu duotų nukirsti galvą: toks jo 
"buvo tvirtas nusprendimas. Žąselė ieškojo veltui: knapinėjo, 
vargšė, po visais kaštąnais, vartė snapu kiekvieną žolelę, bet 
nieko negalėjo rasti. Iš gailesčio ir baimės ji pradėjo verkti, 
nes vakaras ėjo tamsyn ir buvo vis sunkiau pažinti aplink esan- 
čius daiktus. 

“Tuo tarpu nykštukas, žvilgtelėjęs į kitą ežero pusę, staiga 
„sušuko: 

| — Žiūrėk, žiūrėk, ten anapus ežero stovi dar vienas didelis 
ir senas medis. Eime ten paieškoti, gal ten bus mano laimė. 

„ Žąsis suplasnojo sparnais ir nuskrido į tą šoną, o nykštukas 
paknopstomis nubėgo paskui ją. Po kaštano medžiu buvo beveik 
„visai sutemę, ir nieko ten nebegalėjai matyti. Bet staiga žąsis 
„sųstojo, supleveno iš džiaugsmo sparnais, panėrė galvą į didelę 

žolę, kažką nuraškė, grakščiai su snapu padavė nustebusiam 
Nosiai ir tarė: 

— Štai ta pati žolelė, ir čia jos tiek daug auga, jog niekuo- 
met negalėsi pritrūkti. 

Nykštukas pagriebė žolelę ir prinešė prie nosies. Jos skanus 
kvapas staiga jam priminė visą jo pavirtimo istoriją. Toks pat 
melsvai žalias stiebas ir lapai, toks pat skaisčiai raudonas su 
geltonais pakraščiais žiedelis. 

— Kokia laimė! — sušuko jis pagaliau.— Koks stebuklas! Ži- 
nai, man rodosi, čia ta pati žolelė, kuri iš voverės mane pavertė 
į šitą bjaurybę. Kad čia taip išbandžius dabar man jos galybę? 

— Dar ne,— sulaikė žąsis.— Pasirauk saują šitų žolių ir eikim 
į tavo kambarį. Ten pasiimk pinigus ir kitus daiktus, kur turi, 
ir tada bandysime. 


Nieko nelaukdami, jie sugrįžo į rūmus. Nykštuko širdis smar- 
kiai plakė. Susisukęs į ryšulį penkias ar šešias dešimtis sutau- 
pytų raudonųjų kartu su drabužiais ir kurpėmis, jis giliai įkišo 
savo nosį į žoles ir patraukė į save jų kvapą. 

Tada visi jo kūno sąnariai pradėjo braškėti ir tiestis. Jis jau- 
tė, kaip jam galva kilo iš pečių, matė, kaip nosis ėjo vis mažyn 
ir mažyn. Jo nugara ir krūtinė išsilygino, kojos pailgėjo. Žąsis 
nustebusi žiūrėjo į viską. 

— O, kas tavo didumas, kas gražumas! — sušuko ji.— Garbė 
Dievui, nieko nebeliko iš to, koks buvai pirma! 

Jokūbas džiaugėsi neapsakytai. Bet džiaugdamasis nepamiršo, 
kiek turėjo būti dėkingas žąselei Mimi. Nors širdis jį labai traukė 
pas tėvus, bet jis pergalėjo save ir tarė: 

— Kam kitam, kad ne tau, turiu pirmučiausia padėkoti už 
išsivadavimą? Be tavęs niekuomet nebūčiau tos žolės radęs, tu- 

rėjęs būčiau amžinai toks palikti arba gal žuvęs po budelio kir- 
viu. Gerai, aš tau už tai atsilyginsiu. Aš parvešiu tave tavo tė- 
vui, jis mokės vėl tave atkerėti. 

Žąsis iš džiaugsmo ėmė verkti ir priėmė jo žadėjimus. Nie- 
kieno nepažintas, išėjo laimingai Jokūbas su žąsele Mimi iš rū- 
mų ir nutraukė keliu į pajūrį, į jos tėvynę. 

Ką toliau bepasakosiu? Jie laimingai nukeliavo, Veterbokas 
atkerėjo savo dukterį ir gausiai apdovanojo Jokūbą, tas sugrįžo 
į savo gimtąjį miestą, ir tėvai tuojau pažino savo sūnų, 0 už 
dovanas, gautas iš Veterboko, Jokūbas nusipirko sau krautuvę 
ir tapo turtingas ir laimingas. 

Dar tiek turiu pasakyti, kad, pabėgus Jokūbui iš hercogo rū- 
mų, pakilo ten, baisus triukšmas. Kai kitą dieną hercogas atsi- 
minė: virėją ir norėjo. jam nukirsti galvą, jei jis nebūtų gavęs 
tos žolės, nykštuko niekur nebegalėjo rasti. O svetimas karalius 
tvirtino, kad hercogas, bijodamas nustoti geriausio virėjo, tyčia 
davęs nykštukui pabėgti, ir ėmė jam prikaišinėti, kad jis neiš- 
laikęs žodžio. O iš to ginčo tarp abiejų valdovų pakilo didelis 
karas, kuris, kaip gerai visiem žinoma, istorijoj vadinamas Žo- 
lių karu. Tame kare buvo ištikę daug garsių mūšių, bet viešpa- 
Čiai galop susitaikino, ir šita taika vadinasi Paštetų taika, nes 
taikos dieną karaliaus virėjas buvo pagaminęs siuzereno paštetą 
ir jį hercogas, labai gardžiuodamasis, valgė. | 

Tokiu būdu iš menkų priežasčių išeina dideli dalykai. Tr štai, 
viešpatie, visa istorija apie nykštuką Nosį. 


* + + 


Taip pasakojo vergas iš Frankistano. Kai jis pabaigė, šeikas 
Ali Banas liepė paduoti jam ir kitiems vergams vaisių, kad jie 
atsigautų, o pats, kol jie valgė, kalbėjosi su savo draugais. Greit 
kitas vergas pradėjo: 


JAUNASIS ANGLAS 


Viešpatie! Gimimo aš esu vokietis ir per daug neseniai gy- 
venu jūsų krašte, kad mokėčiau pasakyti kokią persų pasaką ar- 
ba smagią istoriją apie jų kalilus ir vizirius. Todėl prašom leisti 
man papasakoti ką nors apie savo tėvynę, gal tas jums irgi kiek 
smagumo padarys. Tik turiu pasakyti, kad mūsų istorijos nėra 

tokios puikios kaip jūsų, tai yra jose kalbama ne apie sultonus 
ir vizirius, arba, mūsiškai sakant, apie karąlius ir ministrus, bet 
apie paprasčiausius žmonelius, apie kareivius arba ramius miestų 
gyventojus. 

Vokietijos pietuose yra miestelis Griunvizelis, kur aš gimiau 
ir augau. Miestelis kaip ir kiti. Vidury yra rinka su fontanu, iš 
vienos pusės stovi seni ir žemi miesto valdybos rūmai, o toliau 
aplink rinką eina taikos teisėjo ir turtingųjų pirklių namai; kiti 
miestelėnai gyvena susispietę keliose kitose siaurutėse gatvelė- 
se. Visi pažįsta kits kitą, visi gerai žino, kas kuriuose namuose 
darosi, ir jei, sakysim, klebonas, daktaras ar burmistras turėjo 
per pietus vienu valgiu daugiau, apie tai tą pačią dieną jau 
visur kalba lyg apie kokį nepaprastą daiktą. Pavakariais mote- 
rys eina vienos pas kitas, kaip sakoma, „vizito“ ir, susėdusios 
prie stiprios kavos su saldžiais sausainiais, svarsto tą didelį atsi- 
tikimą. Pagaliau jos sprendžia, kad klebonas turbūt „nekrikščio- 
niškai“ daug loterijoje laimėjęs, burmistras mėgstantis ,,patepa- 
mas“, vaistininkas nulenkęs daktarą keliais raudonaisiais, kad 
šis rašytų brangius receptus. 

Galit numanyti, kad nesmagu buvo tokiam padoriam miestui 
kaip Griunvizelis, kai vieną gražią dieną atvyko Žmogus, apie 
kurį niekas nieko nežinojo: iš kur jis, kas toks, ko jam čia rei- 
kia, kuo jis gyvena. Burmistras apžiūrėjo atvažiavusiojo pasą ir, 
viešėdamas pas daktarą, pasakė, kad jo popieriai esantys gerai 
sutvarkyti, kad jie vizuoti nuo pat Berlyno iki Griunvizelio, bet 
vis dėlto turintis čia kas būti, nes tas žmogus atrodantis labai 
įtariamas. Burmistras buvo viso miesto laikomas didelėj garbėj, 
todėl nenuostabu, kad nuo tos valandos visi ėmė žiūrėti į sve- 
timšalį kaip į labai įtariamą žmogų. Antra vertus, ir jo gyve- 
nimas negalėjo atmainyti mano tautiečių nuomonės apie jį. Sve- 
čias nusisamdė už nemažą kainą visus namus, kurie prieš tai 
stovėjo tušti, prisipirko visą vežimą visokių rakandų ir apsigy- 
veno vienui vienas. Net valgyti pats sau virė, joks daugiau žmo- 
gus nekėlė kojos į jo namus, išskyrus vieną miestelio senelį, 
pirkusį jam! mėsą, daržoves ir kitus produktus. Tiesa, ir tas nei- 
davo toliau kaip į prieangį, kur šeimininkas paimdavo iš jo pir- 
kinius. 

Aš tada buvau dešimties metų berniukas, bet gerai, lyg va-. 
kar būtų atsitikę, atmenu tą triukšmą, kurį sukėlė jo pasirodymas 
mūsų miestely. Po pietų jis neidavo kaip kiti į kėgelbaną, vaka- 
rais nevaikščiojo kartu su kitais į viešbutį išrūkyti pypkelės- ir 
pasikalbėti apie politiką. Veltui kvietė jį pietų arba kavos vienas 

paskui kitą burmistras, daktaras, taikos teisėjas ir klebonas: jis 
vis atsisakinėjo. Todėl vieni laikė jį pamišėliu, kiti žydu, o treti 
stačiai tvirtino, kad jis esantis burtininkas ir žynys. Aš jau tu- 
rėjau aštuoniolika ir dvidešimt metų, o jis vis dar viso miestelio 
tebebuvo vadinamas „svetimu žmogum“. | 

Kartą į mūsų miestelį atsikraustė kažkokie Žmonės su nema- 
tytais gyvuliais. Tai buvo paprasti valkatos, atsivedę kuprį, mo- 
kantį sveikinti, lokį — šokti, keletą šunų ir beždžionių, kurios, 
apvilktos žmogaus drabužiais, visaip kraiposi ir, visokius juokus 
„daro. Atvažiavę kur į miestą, paprastai tie žmonės apsistoja ant 
kryžkelių ir rinkų, būgnais ir vamzdžiais sukelia neapsakomai 
triukšmingą muziką, šokina savo gyvulius ir paskui, landydami 
palangėmis, renka pinigus. Atvykusieji šį kartą į Griunvizelį 
komedininkai turėjo su savim labai didelį orangutangą, jis buvo 
beveik sulig žmogum aukštumo, mokėjo vaikščioti ant paskuti- 
nių kojų ir rodyti nepaprastus daiktus. Atsitiko, jog tie kome- 
dininkai su savo gyvuliais atsigrūdo ties to svetimšalio namais. 
Supyškėjus jų muzikai netoli durų, už apmusijusių langų pasi- 
rodė rūstus šeimininko veidas. Bet jo akys greit nušvito, ir jis, 
stebindamas visus, iškišo pro langą galvą ir ėmė gardžiai juoktis 
iš orangutango kraipymųsi. Maža to, už tas komedijas davė di- 
delį sidabrinį pinigą, ir apie tai visas miestas kalbėjo: 

Kitą rytą Žvėrynas išsikraustė toliau. Kuprys turėjo nešti pin- 
tines, kuriose labai patogiai tupėjo šunys ir beždžionės, o gano- 
vai ir orangutangas sekė pėsti paskui kuprį. Bet, praėjus kelioms 
valandoms po jų iškeliavimo, svetimšalis nusiuntė į paštą žmo- 
gų, pareikalavo vežimo ir arklių, kuo labai nustebino pašto vir- 
šininką, ir tuojau išdūmė pro tuos pat vartus ir tuo pat keliu, 
kur nuėjo komedininkai. Visam miestui buvo baisiai pikta, kad 
niekas nežinojo, kur jis dingo. Buvo jau naktis, kai svetimšalis 
vėl atvyko su vežimu prie miesto vartų. Vežime sėdėjo dar 
vienas žmogus, jam skrybėlė buvo užsmaukta toli ant akių, 
o aplink burną ir kaklą aprišta šilkinė skarelė. Vartų sargas pa- 
klausė antrojo keleivio, kas jis toks ir pasą ar turi, o tas, atsa- 
kydamas. kažką jam nesuprantama kalba, labai šiurkščiai burb- 
telėjo. 

— Čia mano sūnėnas, — tarė svetimšalis vartų sargui, bruk- 
"damas jam. į ranką kelis sidabrinius pinigus.— Čia mano sūnė- 
nas ir dar maža moka vokiškai. Dabar jis savo kalba truputį 
susikeikė, kad mus ilgai turite. 

— Jei jis jūsų sūnėnas, — atsakė vartų sargas,— tai gali ir be 
paso važiuoti. Juk jis su jumis apsigyvens? 

— Žinoma,— tarė svetimšalis,— ir pabus čia turbūt gana ilgai. 

Vartų sargas nieko daugiau. neatsakė, ir svetimšalis su savo 
sūnėnu įvažiavo į miestą. Tiesa, burmistras ir visas miestas ne: 
labai buvo vartų sargu patenkinti. Juk jis turėjęs įsidėmėti bent 
kelis žodžius, kur pasakė sūnėnas. Iš to paskui nesunku būtų 
buvę spręsti, kokios tautos jis ir jo dėdė. O vartų sargas tvirtino, 
kad tie. žodžiai skambėję ne prancūziškai ir ne itališkai, bėt 
kažkaip trumpai, greičiausiai angliškai, ir-jei jis neklystantis, tai 
sūnėnas pasakęs: „Goddam!'*ž Taip išsipainiojo vartų sargas 
iš bėdos. Nuo to laiko visas miestelis ėmė kalbėti apie jaunąjį 
anglą. : 

Jaunasis anglas taip pat niekur nesirodė kaip ir jo dėdė, bet 
kalbos apie jį mieste buvo labai daug. Ir kaip čia nekalbėši? 
Pirma to senojo ateivio namuose būdavo tylu kaip kapuose, o da- 
bar dažnai girdėjosi ten baisus riksmas ir toks šauksmas, jog 
žmonių būriai rinkosi prieš namus ir žiūrėjo pro langus. Jie ma- 
tydavo jaunąjį anglą, apsivilkusį raudonu fraku ir apsimovusį 


22 Keiksmo žodis, angliškai reikia tarti „godem“. (Vert.) 

žaliomis kelnėmis, lakstant visą pasišiaušusį galvotrūkčiais pro 
langus, o jo dėdę su raudonu chalatu ir įnagiu rankoj vaikant 
iš paskos per visus kambarius. Kartais sūnėnas, matyti, gerai 
gaudavo įnagiu pėr pečius, nes susirinkusios minios ausis pa- 
siekdavo pirma kažkoks pliaukštelėjimas, o paskui gailus riks- 
mas. 

Miesto ponioms taip pagailo nelaimingo bernioko, jog jos 
privertė burmistrą įsikišti į tą dalyką. Šis parašė svetimšaliui 
raštą su smarkiais priekaištais, kad jis žiauriai elgiantisis su sa- 
vo sūnėnu, grasydamas paimti jaunikaitį į savo ypatingą globą, 
jei nenustotų jo kankinti. 

Bet kas galėjo labiau nustebti už burmistrą, pamačiusį atei- 
nant pas save svetimšalį pirmą kartą per dešimtį metų! Svečias 
ėmė atsiprašinėti ir teisintis sakydamas, kad jaunikaitį pavedę 
jam išmokyti jo tėvai ir liepę kietai laikyti. Sūnėnas esantis 
labai išmintingas ir gabus vaikinas, tik jam nelengva mokytis 
kalbos. Jis labai norintis išmokyti sūnėną gražiai kalbėti vokiš- 
kai, kad paskui nebūtų gėdos parodyti Griunvizelio visuomenei, 
o tuo tarpu kalbos mokslas taip sunkiai jam einantis, jog dažnai 
negalintis rasti geresnio vaisto kaip įnagis. Burmistras tais sve- 
čio paaiškinimais visai buvo patenkintas, tik prašė būti savo 
sūnėnui kiek minkštesniam, o vakare alinėj visiems ėmė girtis, 
kad nedaug savo gyvenime matęs tokių mokytų ir išmintingų 
žmonių kaip tas svetimšalis. „(Gaila tik,— pridėjo miesto galva — 
kad jis retai tesirodo mūsų draugijoj; bet aš manau, kad jis ims 
dažniau mus lankyti, kai jo sūnėnas pramoks kiek vokiškai". 

Tas atsitikimas griežtai permainė gyventojų nuomones. Nuo 
tos dienos nepažįstamas buvo visų laikomas puikiausiu žmogum, 
kiekvienas troško su juo artimesnės pažinties, ir niekas nebesi- 
stebėjo girdėdamas baisų riksmą, einantį iš tuščių namų. „Jis 
duoda sūnėnui vokiečių kalbos pamoką“, — sakė griunvizeliečiai, 
eidami ramiai pro šalį. 

Po kokių trijų mėnesių vokiečių kalbos mokslas, Matyti, pasi- 
baigė, nes dėdė jau nusprendė kito dalyko pamokyti. Mieste 
gyveno senas prancūzas, šokių mokytojas. Svetimšalis pasikvie- 
tė prancūzą ir pasisakė norintis pamokyti savo sūnėną šokti. 
Tuoj pradžioj perspėjo, kad jo sūnėnas, nors ir labai miklus, 
bet didelis užsispvrėlis; jis, girdi, pirma mokęsis šokti iš kito 
mokytojo, bet taip negerai įpratęs, jog dabar visai negalintis 
gerų žmonių draugijoj pasirodyti; o tuo tarpu sūnėnas tariasi 
esantis puikus šokėjas, nors jo šokimas visai nepanašus nei 
į valsą, nei į galopą (tai, viešpatie, mano tėvynės šokiai!), nei 

į kitus paprastus šokius. Prancūzui prižadėjo mokėti po talerį 
už valandą, ir tas su didžiausiu džiaugsmu sutiko mokyti atkak- 
lųjį anglo auklėtinį. 

Prancūzas paskui pasakojo, kad savo gyvenime nematęs keis- 
tesnio daikto Kaip tos šokių pamokos. Sūnėnas, „gana aukštas, 
tiesus berniokas, kurio tik kojos buvo gal kiek trumpokos, atei- 
davęs į pamokas su raudonu fraku, gražiai susišukavęs, su Ža- 
liomis kelnėmis ir zomšinėmis pirštinėmis. Jis kalbėdavęs maža 
ir su svetimu akcentu, iš pradžios būdavęs labai klusnus ir man- 
dagus, bet paskui pradėdavęs kažko siusti, taip kraipytis ir šo- 
kinėti, jog mokytojas nežinodavęs nei ką daryti. Jei tada pran- 
cūzas norėdavęs jį sudrausti, tai sūnėnas, nusimoves kurpes, 
sviesdavęs jas tiesiog jam į galvą ir imdavęs lyg pasvaigęs laks- 
tyti po kambarį visomis keturiomis. Pakilus triukšmui, atbėgda- 
vęs staiga iš savo kambario jo globėjas su plačiu raudonu cha- 
latu ir paauksuoto popieriaus kepure ir imdavęs kapoti sūnėną 
įnagiu per nugarą. Tada sūnėnas pradėdavęs baisiai kaukti, šo- 
kinėti ant stalų, komodų ir net langų ir kažką mykti negirdėta 
kalba. Bet seniokas su raudonu chalatu nieko nežiūrėdavęs, 
pagavęs už kojos, traukdavęs žemyn, mušdavęs nesigailėdamas 
ir taip jam užverždavęs kaklaraištį, jog po to sūnėnas vėl nu- 
rimdavęs, ir šokių pamoka toliau eidavusi be jokių kliūčių. 

Bet, kai prancūzas tiek pralavino savo mokinį, jog šis galėjo 
šokti su muzika, sūnėnas kaip ir atsimainė. Buvo pakviestas mies- 
to muzikantas, tas turėdavo griežti atsisėdęs salėje už stalo. Šo- 
kių mokytojas persivilkdavo moteriškais drabužiais ir sūnėnas 
vesdavo jį šokti. Bet šokdavo su tokiu įnirtimu, jog nepaleisda- 
vo mokytojo iš savo ilgų rankų, nors šis stenėdavo ir vaitodavo, 
tol, kol tas visai nuilsęs išgriūdavo arba begriežiant muzikantui 
nutirpdavo ranka. Tos mokslo valandos ko nenuvarydavo šokių 
mokytoją i kapus, bet taleris, kurį jam visados gražiai išmokė- 
davo, ir geras vynas, kuriuo jį vaišindavo senis anglas, darė 
tai, jog jis vėl ateidavo, nors kas dieną tvirtai nuspręsdavo į tuos 
tuščius namus daugiau nebevaikščioti. 

„Bet Griunvizelio gyventojai žiūrėjo į tą dalyką visai kitaip 
negu prancūzas. Jiems matėsi, kad jaunikaitis su tokiais palin- 
kimais tik draugijos gyvenimui ir tiko, o miestelio moterys, ku- 
rios nuolat skundėsi dėl vyrų trūkybės vakaruose, nematytai 
džiaugėsi turėsiančios tokį miklų šokėją. 

Vieną rytą sugrįžusios nuo rinkos tarnaitės apsakė savo po- 
nams negirdėtą daiktą. Prieš tuščiuosius namus stovėjusi puiki 
stiklinė karieta su gražiais arkliais, ir išpuoštas tarnas laikęs ka- 

rietos dureles. Tuo tarpu atsidariusios namų durys, ir išėję du 
gražiai apsitaisę ponai, iš kurių vienas buvęs senasis svetimšalis, 
o antras, matyti, tas jaunikaitis, kuris taip sunkiai mokėsi vo- 
kiškai ir su tokiu įnirtimu šoko. Abudu sulipę į karietą, tarnas 
atsisėdęs aukštai užpakaly, ir arkliai — kas galėtų 215 
švilpę stačiai prie burmistro namų. 

Išgirdusios tą naujieną iš savo tarnaičių, ponios: tuojau nu- 
tėškė virtuvės prikyštes ir ne per švarias kepuraites ir užsivilko 
išeigines drapanas. „Nėr tikresnio daikto,— sakė jos, lakstyda- 
mos po visus namus ir kraustydamos svečių kambarius, pavers- 
tus tuo laiku kitam reikalui, — nėr tikresnio daikto, kad tas sve- 
timšalis dabar nori savo sūnėną parodyti žmonėms. Senas kvailys 
per dešimtį metų nesiteikė pažvelgti į mūsų namus, bet jam ga- 
lima dovanoti dėl jo sūnėno, kuris, sako, labai dailus ir malonus 
esantis jaunikaitis“. Taip sakė jos ir mokė savo sūnus ir dukteris, 
kaip šie turi elgtis ir kalbėti, kada atvažiuos svečiai. Ir išmin- 
tingosios miestelio moterys ne veltui sakė pamokslus: rekomen- 
duodamas save ir savo sūnėną, senasis ponas važiavo iš eilės 
per visus namus. 

Visur negalėjo atsigėrėti abiem svetimšaliais, tik gailėjosi, 
kad jau seniau netekę įgyti tokios malonios pažinties. Dėdė pasi- 
rodė labai rimtas ir protingas vyras. Nors visą laiką kalbėdamas 
truputį šypsojo, todėl negalėjai žinoti, ar jis iš tiesų ką sako, 
ar ne, užtat taip išmintingai ir sumaniai šnekėjo apie orą, apie 
tą kraštą, apie vasaros pasilinksminimus kalnuose, jog tuo pa- 
traukė visus. Bet sūnėnas! Tas sužavėjo visus, užvaldė visų šir- 
dis! Nors jo veidas buvo negražus ir per daug juodas, o apatinė 
dalis, ypač smakras, per daug išsidavus, nors, be to, nuolat jis 
kraipė žandus, prisimerkęs žvalgėsi ir kaleno dantimis, tačiau 
visų buvo išrastas be galo ir krašto patraukiančiu. O kas jo 
judrumas, kas jo šmaikštumas! Nors drabužis truputį keistai jam 
kabėjo ant kūno, bet tai nieko nekliuvo, daugiau viskas puikiai 
tiko. Po kambarį jis ne vaikščiojo, bet tiesiog lakstyte lakstė, 
sėdinėjo tai ant kanapos, tai ant krėslo ir sėdėdamas laikė, kiek 
tik gali, ištiesęs kojas. 

Bet kas kitam jaunam vyrui būtų palaikyta dideliu nemanda- 
gumu ir baisiu neišauklėjimu, tas sūnėnui buvo vadinama tikra 
dorybė. „Jis anglas, — sakė griunvizeliečiai — jie visi tokie; ang- 
las gali atsigulti ant minkštos kanapos ir užmigti, nors tuo tar- 
pu dešimčiai moterų nebus kur atsisėsti ir jos turės stovėti. Dėl 
tokių menkniekių anglo kaltinti negali". Bet savo dėdės jis, ma- 
tyt, bijojo ir labai klausė: kai jis imdavo per daug šokinėti po 

kambarį ir kilnoti kojas ant krėslų, reikėjo dėdei truputį mirkte- 
lėti akį, ir sūnėnas mokėjo tuojau susivaldyti. Ir ką galėsi jam 
labai prikišti, jei pats dėdė kiekvienuose namuose sakė šeimi- 
ninkei: „Mano sūnėnas nėr dar visai išmankštintas ir išauklėtas, 
bet aš tikiuosi, kad jūs, paėmę jį į savo globą, teiksitės kaip 
reikiant aptašyti ir nudailinti“. 

Taip buvo sūnėnas parodytas žmonėms, ir visas Griunvizelis 
per visas dienas nieko daugiau nekalbėjo, tik apie tą nepaprastą 
atsitikimą. Bet dėdė tuo nepabaigė; jis, matyti, visai atmainęs 
buvo savo gyvenimo būdą. Po pietų ėjo su savo sūnėnu į resto- 
raną ant uoloto kalno, kur žymesni Griunvizelio gyventojai gėrė 
alų ir žaidė kėgeliais. Čia sūnėnas pasirodė nepaprastai miklus 
žaidėjas: niekuomet nemušė mažiau kaip po penkis arba šešis. 
Tiesa, kartais jam užeidavo nepaprastas ūpas; paims, sakysim, 
rutulį, pribėgs prie kėgelių ir ims juos kaip pasiutęs spardyti, 
taškyti į šalis“arba, jei pavykdavo numušti aštuonis kėgelius ar 
karalių, atsistos ant savo dailiai sušukuotų plaukų ir iškels kojas 
aukštyn; arba, jei važiuodavo pro šalį vežimas, tai jis kaip Žai- 
bas išbėgs į gatvę, užšoks iš užpakalio ir pavažiuos kokį galą, 
visaip vaipydamasis; paskui vėl pastriuokomis sugrįždavo į drau- 
81ją. 

Tada jo globėjas labai atsiprašinėdavo prieš burmistrą ir ki- 
tus Žmones už savo sūnėno neišauklėjimą, o tie tik juokėsi 5a- 
kydami, kad tokiam amžiuje patys ne geriau elgęsi. Žodžiu. visi 
kaip įmanydami pataikavo ir nuolat gyrė jaunąjį pramuštgalvį, 
kaip jie tuomet jį vadino. 

Bet būdavo kartais laikas, kad jie nemaža piktindavosi sū- 
nėnu, tačiau sakyti nieko nedrįso, nes jaunasis anglas. visiems 
buvo didžiausias mandagumo ir išminties pavyzdys. Vakarais 
ateidavo paprastai dėdė su juo į „Aukso Briedį“, miesto viešbutį. 
Nors sūnėnas visai jaunas tebebuvo vaikinas, bet elgėsi kaip 
koks senis: pasistatys sau atsisėdęs stiklą, užsidės didelius aki- 
nius, išsitrauks nemažą pypkę, užsidegs ir leidžia dūmus kaip 
iš kamino. Jei imdavo kalbėti apie laikraščius, apie karą ir taiką, 
jei daktaras pasakydavo savo nuomonę, burmistras savo, o kiti 
nemaža stebėjosi jų dideliu politikos nuvokimu, tai sūnėnui stai- 
ga ateidavo į galvą būti visai kitos nuomonės; trenkdavo tada 
į stalą su ranka, nuo kurios niekados nemaudavo pirštinių, ir 
visai aiškiai duodavo burmistrui ir daktarui suprasti, kad jie 
apie tai nieko nesuprantantys, kad jis viską daug geriau žinan- 
tis. Paskui kažkokia keista, laužyta vokiška kalba jis pasakydavo 
savo nuomonę, kurią visi, išskyrus vieną nepatenkintą burmistrą, 

išrasdavo visai teisinga; juk jis, būdamas anglas, suprantamas 
daiktas, turi viską geriau išmanyti! 

"Jei tada papykęs burmistras ir daktaras, kurie tščiao bijojo 
rodyti savo pyktį, sėsdavo prie šachmatų partijos, tai sūnėnas 
prisislinkdavo, žiūrėdavo burmistrui per pečius pro savo di- 
džiuosius akinius, peikdavo jo vieną arba kitą ėjimą, daktarui 
liepdavo eiti taip, o ne kitaip; su savo patarimais taip jis įgris- 
davo, jog tie iš piktumo tiesiog siusdavo. Jei paskui įniršęs bur- 
mistras norėdavo sužaisti su juo partiją, kad! tas gautų 
matą, nes save laikė antruoju Filidoru 2, tuomet dėdė ankščiau 
suverždavo sūnėnui kaklaraištį, po to jis tapdavo visai manda- 
gus ir duodavo burmistrui matą. 


Lig tol Griunvizely žaisdavo kortomis beveik kas vakaras po 
pusę kreicerio partiją. Sūnėnas išrado, kad toks žaidimas per 
menkas, ėmė statyti krontalerius ir raudonuosius girdamasis, kad 
niekas taip puikiai nemokantis žaisti kaip jis; bet jis gaudavo 
visados pralaimėti, todėl įžeistieji partneriai jam mielai dovano- 
davo. Niekas nesidrovėjo vilioti žaidimu iš jo nemažus pinigus. 
„Juk jis anglas, vadinas, iš turtingų namų“, — sakė jie ir ramiai 
dėjo raudonuosius į savo kišenę. 

Taip įgijo nepaprastą garbę svetimšalio sūnėnas mieste ir 
apylinkėse. Kaip gyvi, niekas neminė, kad Griunvizely būtų bu- 
vęs toks puikus, toks dailus jaunikaitis. Negalėjai sakyti, kad 
sūnėnas būtų ko mokęsis, išskyrus gal šokius. Apie lotynų ir 
graikų kalbą turėjo nuovokos tiek kiek kiaulė apie debesį, kaip 
paprastai sakoma. Per vieną žaidimą burmistro namuose jis tu- 
rėjo kažką parašyti, ir pasirodė, kad jis nemokėjo nei savo var- 
do padėti. Iš geografijos darydavo baisiausių klaidų: vokiečių 
miestas jam atsidurdavo Prancūzijoj, o danų patekdavo į lenkų 
žemę. Jis nieko nebuvo skaites, nieko mokesis,ir klebonas 
dažnai kraipydavo galvą, stebėdamasis bernioko tamsumu, ta- 
čiau viskas, ką jis sakė ar darė, visų buvo laikoma didžiausia 
išmintim. Jis ir pats manydavosi visados turintis tiesą ir kiek- 
vienos kalbos pabaigoj be jokios gėdos pridėdavo: „„Aš tai iš- 
manau geriau!“ 

Taip atėjo žiema, ir tik dabar sūnėnui prasidėjo garbės die- 
nos. Kiekviena draugija be jo nuobodžiavo, ir visi žiovavo, kad 
ir išmintingiausias žmozus ką kalbėjo, bet jei sūnėnas prasta 
vokiška kaiba pasakojo Kvailiausius daiktus, tai visi patiesę lie- 

žuvius klausė. Dabar išėjo aikštėn, kad puikiojo jaunikaičio ir 
poeto būta; kiekvieną vakarą išsitraukdavo jis iš kišenės kokį 
popiergalį ir perskaitydavo susirinkimui kelis sonetus. Tiesa, iš- 
sirasdavo žmonių, tvirtinusių, kad tų eilių dalis be jausmo ir be 
prasmės, o kitos jų kažkur kitur skaitytos; bet sūnėnas nei kiek 
tuo nesidrovėjo, tik skaitė sau ir skaitė, o klausytojai negalėjo 
atsigėrėti jų gražumu. 

Bet jo triumfas buvo Griunvizelio baliai. Niekas negalėjo il- 
giau ir vikriau už jį šokti, niekas nedarė tokių drąsių ir nere- 
gėtai grakščių šuolių kaip jis. Be to, dėdė jį taisydavo puikiau- 
siai ir būtinai nujamadiškai, ir nors drabužiai jam ant kūno gu- 
lėjo ne visai gerai, bet visi tvirtino, kad už jo apsivilkimą negali 
būti dailesnio. Vyrams, tiesa, tie šokiai nelabai patikdavo. Pirmą 
balių pradėdavo pats burmistras, o kitus šokius vesti turėjo tei- 
sę žymesni jaunikaičiai, bet nuo to laiko, kai čia atsirado tas 
pramuštgalvis, viskas virto kitaip. Daug nesiklausdamas, pagriebs 
už rankos pirmutinę pakliuvusią moterį ar merginą, atsistos su 
ja priešais, daro viską, kas jam tinka, žodžiu, elgiasi taip, lyg 
būtų tikras baliaus šeimininkas. O kadangi moterims tas pasiel- 
gimo būdas tiko ir rodėsi labai gražus, tai vyrai prieš tai nega- 
lėjo nei išsižioti; vadinas, niekas nedrįso iš sūnėno imti jo be 
jokio pamato pasisavintų teisių. 

Tie baliai dėdę, matyti, neapsakytai džiugino; jis nenuleisda- 
vo akių nuo sūnėno ir visą laiką šypsodavo; o kada visa drau- 
gija sustodavo aplink ir imdavo. girti jaunikaičio mandagumą 
ir išauklėjimą, jis, susiėmęs pilvą, juokdavosi ir tiesiog be gal- 
vos iš džiaugsmo tada. rodėsi. Tuos keistus džiaugsmo apsireiš- 
kimus griunvizeliečiai laikydavo didele sūnėno meile ir išrasdavo 
viską tvarkoj. Bet kartais dėdė turėdavo savo sūnėną ir tėviškai 
pabarti; grakščiausių šokių metu galėjo jaunikaičiui ateiti į gal- 
vą vienu šuoliu stryktelti ant estrados, kur sėdėjo miesto muzi- 
kantai, ištraukti vargonininkui iš rankų kontrabosą ir baisiausiai 
juo pačyruoti; arba staiga pastatydavo žardą ir imdavo šokti 
aukštyn kojomis. Tada dėdė nusivesdavo jį į šalį, smarkiai ten 
jį pabardavo, suverždavo standžiau kaklaraištį, ir tas vėl tapda- 
vo mandagus. 

Taip elgėsi sūnėnas draugijoj ir baliuose. Bet, kaip visados 
esti, prasti papročiai lengviau platinasi negu geri, ir nauja neti- 
kusi mada, kad ir juokingiausia, pirmiausia užkrečia jaunimą, 
maža galvojanti apie save ir apie pasaulį. Taip atsitiko ir Griun- 
vizely su sūnėnu ir jo keistais palinkimais. Jaunieji žmonės, 
matydami, kad sūnėnas už jo kvailas kalbas, už neskanius juo- 

kus ir šiurkščius atsakinėjimus vyresniesiems labiau giriamas ne- 
gu peikiamas, kad visi jo negražūs darbai laikomi dideliu są- 
moju, ėmė sau galvoti: „Juk ir mums nesunku būtų tapti tokiais 
pat sąmojingais“. Pirma jie buvo darbštūs, dori, o dabar galvojo: 
„Kam tas mokslas, kad nemokėliams dar geriau vyksta?“ Jie 
nubloškė knygas ir ėmė kiauras dienas stumdytis po miesto gat- 
ves. Pirma jie buvo su visais mandagūs ir geri, laukė kitų pa- 
klausiant ir atsakinėjo gražiai, o dabar manėsi visai subrendę, 
nuolat kalbėjo ir kišosi su savo nuomonėmis, juokėsi burmistrui 
tiesiog į akis, jei tas ką sakė, ir tvirtino, kad jie viską geriau 
išmanantys. 

Pirma Griunvizelio jaunimas bjaurėjosi viskuo, kas negražu 
ir nedora. Dabar ėmė dainuoti nepadorias dainas, rūkyti ilgas 
pypkes ir landyti po smukles; taip pat pirkosi didelius akinius, 
nors puikiai matė, ir, užsibalnoję juos ant nosies, Manėsi esan- 
tys tikri vyrai, nes buvo panašūs į garsųjį sūnėną. Namie arba 
svečiuose lipo su batais ant minkštos kanapos, geroj draugijoj 
suposi ant krėslo, sėdėjo, pasirėmę skruostus kumščiais arba 
padėję alkūnes ant stalo; visa tai buvo laikoma gražiu daiktu. 
Veltui motinos ir draugai aiškino, kad tai nemandagu ir net 
kvaila, — jie nurodinėjo į puikųjį sūnėno pavyzdį. Veltui jiems 
sakė, kad sūnėnas anglas, kad anglui dovanotinas tam tikras 
jų tautybės šiurkštumas, jaunieji griunvizeliečiai vis tvirtino, kad 
jie tokie pat kaip geriausias anglas ir turintys teisę būti sąmo- 
jingai neišauklėti; žodžiu, gaila buvo žiūrėti, kaip prastas sūnė- 
no pavyzdys visai pagadino gerus dorųjų miestelėnų papročius. 

Tik laimė, kad jaunosios kartos džiaugimasis savo bjauriu 
ir patvirkusiu gyvenimu neilgai tesitraukė, nes vienas atsitiki- 
mas atmainė visą dalyką. Žiemos pramogos turėjo pasibaigti di- 
deliu koncertu, kurį norėjo atlikti iš dalies miesto muzikantai, 
iš dalies geresni Griunvizelio muzikos mėgėjai. Burmistras griežė 
violončele, daktaras fagotu, vaistininkas, kad ir be didelio talen- 
to, pūtė neprastai vamzdį; kelios miesto merginos išmoko tam 
tikrų dainelių, ir viskas puikiai ėjo. Tada senasis svetimšalis 
priminė, kad, nors toks koncertas turės būti puikus, bet dar 
stinga jam dueto, o juk be dueto joks lemtas koncertas negali 
apsieiti. Čia iškilo nemaža kliūtis. Burmistro duktė, tiesa, turėjo 
balsą kaip lakštingalos, tik kur gausi vyrą, kad galėtų su ja dai- 
nuoti duetą? Pagaliau atsiminė seną vargonininką, turėjusį ne- 
prastą balsą, bet svetimšalis ėmė tvirtinti, kad to visai nereikią, 
kad jo sūnėnas puikiai dainuojantis. Reikia pasakyti, kad griun- 
vizeliečiai nemaža buvo nustebinti nauja linksmojo jaunikaičio 

dovana. Jam buvo duota dėl mėginimo šis tas padainuoti, ir pa- 
sirodė, kad, išskyrus kelias keistenybės, kurios buvo palaikytos 
angliškomis, jo dainuojama kaip angelo. Vadinas, greit išmoko 
duetą, ir pagaliau atėjo vakaras, turėjęs palinksminti visų miesto 
gyventojų širdis. 

Bet senasis svetimšalis staiga apsirgo ir negalėjo regėti savo 
sūnėno garbės. Burmistrui, kuris jį aplankė valandą prieš kon- 
certą, davė kelis patarimus, kaip elgtis su jaunikaičiu. 

— Puikus vyras mano sūnėnas, — sakė jis, — bet kartais jam 
ateina keistos mintys, ir jis ima niekus daryti; todėl man labai 
gaila, kad negaliu būti koncerte; Mano akyse jis atsargus ir ge- 
rai žino dėl ko! Tačiau turiu jo garbei pažymėti, kad čia nėra 
koks dvasios trūkumas, bet jo kūno tam tikra yda. Vadinas, jei 
jūs, ponas burmistrai, kai jam ateis, sakysim, tokios mintys, kad 
jis šoks ant gaidų staliuko arba pagriebęs kontrabosą ims griež- 
ti arba ką kitą daryti, jei jūs tada tik truputį atleisite jo ankš- 
tąjį kaklaraištį, arba, jei ir tuomet nebūtų geriau, visai jį nu- 
imsite, tai pamatysite, kaip jis tada klausys ir koks bus man- 
dagus. 

Burmistras padėkojo ligoniui už pasitikėjimą ir prižadėjo, jei 
būtų reikalas, padaryti taip, kaip tas patarė. 

Koncerto salė pilna prisigrūdo žmonių: susirinko visas Miestas 
ir apylinkės. Norėdami pasidžiaugti nepaprasta pramoga kartu 
su griunvizeliečiais, suvažiavo iš aplinkos per tris valandas kelio 
visi medžiotojai, kunigai, valdininkai, laukininkai ir kiti kaimo 
žmonės drauge su pačiomis ir visais savo vaikais. Miesto muzi- 

kantai grojo visai "įmanomai; po jų ėjo su violončele burmist- 
ras, kuriam tarė vaistininkas, pūsdamas vamzdį; toliau visai ne- 
paprastai atidainavo savo bosu vargonininkas; pagaliau nemaža 
plojo delnais ir daktarui už jo fagotą. 

Pirmoji koncerto dalis pasibaigė, ir visi nekantriai laukė ant- 
rosios, kur turėjo jaunasis svetimšalis su burmistro dukteria 
sudainuoti duetą. Sūnėnas buvo atėjęs į koncertą puikiausiai 
pasipuošęs ir jau seniai kreipė į save svečių akis. Nieko nesi- 
klausdamas, jis atsisėdo į minkštą krėslą, pastatytą vienai gra- 
fienei, turėjusiai atvykti iš kaimynijos, ištiesė kojas, kiek tik 
gali, ir ėmė žiūrėti su dideliu žiūronu į susirinkusius; be to, visą 
laiką žaidė su dideliu atsivestu šuniu, nors ir buvo uždrausta 
vestis šunis į salę. Grafienė, kuriai buvo paskirtas krėslas, at- 
vyko, bet sūnėnas ne tik neatsistojo ir neužleido jai vietos, — 
atbulai, jis dar patogiau atsisėdo, ir niekas nieko nedrįso jam 
už tai pasakyti. Ta aukšta ponia gavo atsisėsti paprastam šiau- 
diniam krėsle kartu su kitomis moterimis, nors ir nelabai paten- 
kinta galėjo būti. 

Tuo laiku, kada burmistras nuostabiais savo instrumento bal- 
sais džiugino susirinkusių ausis, kada vargonininkas puikiai dai- 
navo savo ariją, ir net tada, kada visi nutilę kaip negyvi klausėsi 
gražios daktaro fantazijos su fagotu, žaidė sūnėnas su šuniu, 
liepdamas jam nešioti nosinę, arba balsu šnekino savo kaimynus. 
Visi, kurie jo nepažino, stebėjosi keistu jaunikaičio elgesiu. 

Todėl nenuostabu, kad visiems labai rūpėjo, kaip jis sudai- 
nuos savo duetą. Prasidėjo antroji dalis. Miesto muzikantai tru- 
putį kažką pagriežė, ir burmistras priėjo su savo dukteria prie 
jaunikaičio, padavė jam gaidas ir tarė: „Mesjė! Ar ne metas 
jums būtų pradėti duetą?“ Jaunikaitis nusijuokė iškišęs dantis, 
pašoko ir nubėgo prie gaidų staliuko; burmistras su dukteria 
nuėjo paskui. Vargonininkas ėmė mušti taktą ir sūnėnui davė 
ženklą pradėti. Sūnėnas pažiūrėjo į gaidas ir užtraukė kažkokiu 
baisiu ir gailingu balsu. Vargonininkas sušuko: „Dviem tonais 
žemiau, do prašom giedoti, do!“ 

Bet, užuot giedojęs do, sūnėnas nusimovė vieną savo kurpę 
ir kad tėkš vargonininkui į galvą, net pudra sudulkėjo aplinkui. 
Pamatęs tai, burmistras tarė sau: „A, dabar jį vėl priemėtis 
tampo", prišoko, pagriebė sūnėną už kaklo ir atleido jam kiek 
kaklaraištį, bet nuo to jaunikaičiui dar prasčiau pasidarė. Jis 
kalbėjo daugiau nebe vokiškai, bet kažkokia keista kalba, kurios 
niekas negalėjo suprasti, ir lakstė dideliais šuoliais. Burmistras 
tiesiog be galvos buvo. Pagaliau nusprendė jaunikaičiui, kuriam 

turėjo atsitikti koks nepaprastas dalykas, visai kaklaraištį nu- 
traukti. Bet koks jo buvo nusigandimas, kai jis tai padarė! Jau- 
nikaičio kaklas ne žmogaus oda buvo apaugęs, o apžėlęs tam- 
siai rudais plaukais! Tada tas ėmė dar pikčiau šokinėti, pagriebė 
sau Zzomšinėmis pirštinėmis už plaukų, nuplėšė juos, ir — o ste- 
buklas! — tie gražūs plaukai buvo perukas, kurį jis sviedė bur- 
mistrui į veidą, ir pasirodė, kad galva buvo apaugusi lygiai to- 
kiais pat gaurais! 

Jis šokinėjo per stalus ir suolus, vartė visokius daiktus, mindė 
griežtuvus ir klarnetus, žodžiu, elgėsi kaip pasiutęs. 

— Sugaukit jį, sugaukit jį! — rėkė nežmoniškai burmistras.— 
Jis iš galvos išėjo, sugaukit jį! 

Bet tai padaryti sunkus buvo daiktas; sūnėnas nusitraukė pirš- 
tines ir parodė rankų nagus, kuriais ėmė kibti žmonėms į veidus 
ir baisiai juos draskyti. Pagaliau vienam medžiotojui pavyko jį 
sučiupti. Jis pagavo jį už rankų ir taip suspaudė, jog tas kojomis 
tegalėjo spardytis, užkimusiu balsu rėkė ir juokėsi. Susirinku- 
sieji apstojo ir ėmė žiūrėti į keistą ponaitį, dabar jau visai į Žmo- 
gų nebepanašų. O vienas mokytas vyras, gyvenęs kaimynijoj 
ir turėjęs didelį gamtos retenybių muziejų ir visokių iškimštų 
žvėrių, priėjo arčiau, gerai apžiūrėjo ir paskui nustebęs su- 
šuko: 

— Dieve mano! Kaip jūs, gerbiamieji ponai ir ponios, leidžia- 
tės į padorią draugiją tą gyvulį? Juk čia beždžionė, Homo troglo- 
dytes Linnaei?*: atiduokit man ją, tuoj užmoku šešis talerius 
ir iškimšęs turėsiu savo kabinetui puikų papuošalą. 

Kaš aprašys griunvizeliečių nustebimą, kai jie tai išgirdo! 

— Kas? Beždžionė, orangutangas mūsų draugijoj? Jaunasis 
svetimšalis — paprasčiausia beždžionė! — šaukė jie ir lyg pami- 
šę žiūrėjo į viens kitą. Jie tarėsi apsirikę, nenorėjo tikėti, ką 
girdėjo ausys. Vyrai vėl ėmė gyvulį tirti, žiūrinėti, bet jis buvo 
ir liko tikrų tikriausia beždžionė. 

— Kaip tai galimas daiktas! — sušuko burmistro pati.— Argi 
jis neskaitė -man savo eilių? Argi jis nepietavo pas mane kaip 
kiti Žmonės? 

— Ką? — karštavo daktarienė.— Kaip? Ar jis ne dažnai ir 
daug gėrė mano namuose kavą, ar nerūkė ir nesikalbėjo su 
mano vyru apie mokslą? 


24 Homo troglodytes Lnnaei — Linėjo beždžionė, panaši į žmogų. Linėjas — 
garsus švedų botanikas ir zoologas. (Vert. ) : 

— Kaip? Ar galimas daiktas? — šaukė vyrai — Ar jis nemušė. 
su mumis kėgelių kalno restorane ir nesiginčijo apie politiką 
kaip mes kiekvienas? | | 

— Ir kaip? —- skundėsi jie visi. — Ar jis nešoko pirmutine 
pora mūsų baliuose? Beždžionė! Beždžionė? Čia stebuklai, čia 
kerai! 

— Taip, čia kerai ir velnio padarymas, — tarė burmistras, ro- 
dydamas sūnėno kaklaraištį — Tam kaklaraišty buvo visi kerai, 
kurie mūsų akyse jį darė malonų. Štai standaus pergamento 
plati juostelė, išrašyta visokiais keistais ženklais. Man rodos, 
kad čia bus lotyniškai. Ar nemokėtų kas paskaityti? 

Klebonas, mokytas vyras, dažnai pralaimėdavęs beždžionei 
šachmatų partiją, priėjo arčiau, pažiūrėjo į pergamentą ir tarė: 

— Taip, čia lotyniškos raidės ir reiškia: 


O koks beždžionė yr juokingas gyvulys, 
Kai ypač kartais tenka graužt jai obuolys! 


— Taip, taip, tai velnioniškas apgavimas, tikri kerai, — kalbė- 
jo jis, — ir reikia gerai už tai nubausti. | 

Burmistras buvo tos pačios nuomonės ir nusprendė tuojau 
bėgti ir ištardyti svetimšalį, kuris turėjo, be jokio abejojimo, 
būti koks žynys. Einant į jo namus, šeši kareiviai nešė iš paskos 
beždžionę. 

Aplink svetimšalio namus susirinko tuomet didžiausia minia 
žmonių: kiekvienam baisiai rūpėjo, kaip tas dalykas pasibaigs. 
Beldė į duris, skambino, bet veltui — niekas nesirodė. Papykęs 
burmistras liepė išlaužti duris ir tada įėjo į vidų. Bet ir ten nie- 
ko daugiau nebuvo, tik seni namų baldai. Svetimšalis buvo kaž- 
kur dingęs. Ant jo dirbamojo stalo gulėjo uždarytas laiškelis, 
adresuotas burmistrui; tas tuojau jį atplėšė ir rado ten parašyta: 


„Brangieji griunvizeliečiai! 

„Kai Jūs skaitysite šilą laišką, manęs jau nebebus Jūsų 
mieste, ir tada, tikiuosi, būsite pamatę, kokio gimimo ir iš 
kur mano sūnėnas. Palaikykite juoką, kurį aš Jums pada- 
riūu, geru pamokslų netraukti varu į savo draugiją žmogaus, 
norinčio sūu gyventi. Aš negalėjau kęsti amžino Jūsų lie- 
žuvavimo, keistų papročių ir juokingo gyvenimo būdo. To- 
dėl išauginau savo vietoj jauną orangutangą, kurį Jūs taip 
pamėgote. Likile sveiki ir naudokitės kiek galėdami mano 
pamokslu. 

Griunvizeliečiams buvo didelė gėda prieš visą kraštą. Vienin- 
telę paguodą jie turėjo iš to, jog viskas atsitikę ne be piktosios 
dvasios įsikišimo. Bet daugiausia turėjo gėdos Griunvizelio jau- 
nimas, kuris elgėsi imdamas iš beždžionės negražius įpratimus 
ir darbus. Nuo to laiko niekas daugiau nebesėdėjo pasirėmęs al- 
kūnes, nebesisupo su krėslu, tylėjo, ligi kas klausė, nusiėmė: 
akinius ir buvo mandagūs kaip pirma. Bet jei kas vėl-imdavo ne- 
padoriai elgtis ir pliuškuoti, tada griunvizeliečiai sakydavo: „Tai. 
beždžionė!“ O beždžionė, taip. ilgai vaidinusi puikiojo jaunikai- 
čio vaidmenį, buvo atiduota tam mokslininkui, turėjusiam gam- 
tos retenybių kabinetą. Jis leidžia jai lakstyti po kiemą, šeria 
ir kaip retenybę rodo kiekvienam svečiui. Ten gali dar ir šian- 
dien ją matyti. 


* * + 


Kai vergas baigė sakyti, pakilo salėje didelis juokas; mūsų 
jaunikaičiai irgi nemaža juokėsi. 

— Tikrai keisti žmonės tie frankai, — tarė vienas iš jų. — ir aš 
greičiau sutikčiau gyventi kartu su šeiku ir mufčiu Aleksandri- 
joj negu su klebonu, burmistru ir paikomis miesto moterimis 
Griunvizely! | 

— Turi tiesą,-- atsakė jaunasis pirklys.— Nenorėčiau mirti 
Frankistane. Frankai — šiurkšti, nedora, laukinė tauta, ir kultū- 
ringam turkui arba persui, manau, baisiai sunku būtų ten gy- 
venti. | | 

— "Netrukus tai išgirsite,— atsiliepė senelis.— Kiek teko suži- 
noti iš vergų prižiūrėtojo, daug papasakos apie Frankistaną anas 
gražus berniokas, nes jis ilgai ten išbuvo, nors pats gimimo yra 
musulmonas. 

— Ar tas aure ten, kur sėdi paskutinis? Juk tai nuodėmė, 
kad šeikas jį atleidžia! Čia viso krašto gražiausias vergas. Pa- 
žvelkite į tą narsų veidą, tas drąsias akis, tą gražų sudėjimą! 
Juk jam šeikas gali duoti lengvo darbo: jį gali pastatyti muses 
baidyti arba pypkę nešioti. Tas darbas nusispjauti tėra, o toks 
vergas visus namus puoštų. Ir jis trečia diena pas jį teesti, ir jau 
leidžia? Tai Kvailystė, tai nuodėmė! 

— Nemokyk to, kurs išmintingesnis už visą Egiptą! — atšovė. 
senelis.— Ar aš jums nesakiau, kad, leisdamas jį, šeikas tikisi 
įgyti Alacho malonę? Jūs sakote, kad jis gražus ir gerai sudėtas, 
ir sakote tiesą. Bet šeiko sūnus, kad jį pranašas sugrąžintų į tė- 
vo namus, šeiko sūnus buvo gražus berniukas ir dabar turi būti 

taip pat didelis ir gerai sudėtas. Vadinas, šeikas turi taupyti 
auksą ir leisti pigų bjaurų vergą, kad už tai gautų savo sūnų? 
Jei kas ką daro šiam pasauly, tai tegu daro gerai arba visai nieko: 
nedaro! 

— Pažvelkite, šeiko akys nuolat įsmeigtos į tą vergą. Aš tai 
regėjau visą vakarą. Pasakojant dažnai jo akys krypo į tą pusę 
ir stebėjosi į gražų leidžiamojo vergo veidą. Vis dėlto, matyti, 
jam jo gaila leisti. 

— Negalvok taip apie tą žmogų! Manai, kad gaila tūkstančio 
tomanų tam, kuris kasdien treja tiek daugiau gauna? — tarė se- 
nelis. — O jei jis nuliūdęs nuolat žiūri į tą jaunikaitį, tai turbūt 
galvoja apie savo sūnų, vargstantį svetimoj šaly; jis, galimas 
daiktas, galvoja, ar nesusiras ten kartais gailestingo žmogaus, 
kad jį išpirktų ir parsiųstų tėvui. 

— Gali būti tiesa, — atsiliepė jaunasis pirklys, — ir man gėda, 
kad aš apie žmones visados negerai manau. Jūs esate visuomet 
geros apie juos nuomonės, bet vis dėlto man rodos, kad žmonės 
paprastai yra pikti. Ar jūs to nepastebėjotė 

— Tas ir yra, kad nepastebėjau, ir todėl gerai manau apie 
žmones, — atsakė senelis.—-- Pirma ir aš toks buvau kaip jūs. Gy- 
venau taip iš dienos į dieną, girdėjau apie žmones daug pikto, 
pats patyriau daug negerumų ir ėmiau visus žmones laikyti ne- 
tikusiais. Aš ėmiau galvoti apie tai, ką mačiau, ką išgyvenau. 
Ir kas pasirodė? Visur vieną piktybę teregėjau. Nemokėjau pa- 
stebėti, jei kas darė gailestingą darbą, laikiau paprastu dalyku, 
jei ištisos šeimos gyveno šventai. Bet piktus daiktus visuomet 
gerai nešiojau atminty. Tada pradėjau visai kitomis akimis ap- 
linkui žvalgytis. Džiaugiausi regėdamas, kad gerumo ne tiek ma- 
ža yra, kaip iš pradžios maniau; piktumo mažiau bemačiau, arba 
ne taip jau jis man į akis krito. Taigi išmokau mylėti žmones, 
ismokau apie juos gerai Manyti ir per ilgus metus klydau re- 
čiau, kai apie ką sakiau gerai negu tuomet, kai aš jį begėdžiu, 
besąžiniu laikiau. 

Toj vietoj senelį sutrikdė vergų prižiūrėtojas, priėjęs prie 
jo ir taręs: 

— Mano viešpats Aleksandrijos šeikas Ali Banas nudžiugo, 
pamatęs jus salėje, ir kviečia ateiti pas jį ir šalimais atsisėsti. 

Jaunikaičiai nemaža: nustebo, kad tokia garbė teko seneliui, 
kurį jie buvo elgeta palaikę, ir kai jis paėjo į tą pusę, kur sė- 
dėjo šeikas, jie sulaikė vergų prižiūrėtoją, ir jaunasis rašytojas 
jo paklausė: 

— Sakyk, kas tas senelis, su kuriuo mes kalbėjom ir kurį 
šeikas taip gerbia? 

— Kaip! — sušuko be galo nustebintas vergų prižiūrėtojas.— 
Jūs nepažįstat to Žmogaus? 

— Ne, nežinom, kas jis toks. 

— Tačiau kelis kartus aš mačiau jus kalbant su juo gatvėj, 
ir mano viešpats, šeikas, taip pat tą pastebėjo ir andai sakė: 
„Puikūs turi būti jaunikaičiai, jei juos šnekina toks žmogus“. 

— Tai sakyk gi, kas jis! — atsiliepė nekantriai jaunasis pirk- 
lys. 

— Eikite sau, jūs tik norit iš manęs pasijuokti, — atsakė ver- 
gų prižiūrėtojas.— Į tą salę niekas daugiau, tik kviesti tepakliū- 
va, O šiandien senelis prašėsi šeiko, kad jam čia leistų atsivesti 
kelis jaunikaičius, ir Ali Banas liepė atsakyti, kad jis jo namais 
gali kaip tinkamas naudotis. 

— Sakydamas greičiau sakyk ir mūsų ilgiau nebevargink! 
Kaip gyvi nežinom, kas tas žmogus. Mes susipažinom su juo 
netikėtai ir pradėjom šnekėtis. 

— Tai galite save laimingais vadinti: jūs kalbėjote su moky- 
tu, garsiu vyru, ir todėl dabar čia visi į jus žiūri pavydėdami 
ir stebėdamiesi. Juk. jis ne kas kitas, tik Mustafas, mokytas der- 
višas. 

— Mustafas! Išmintingasis .Mustafas, kuris auklėjo šeiko sū- 
nų, kuris prirašė daug mokslo knygų ir apkeliavo visas pasaulio 
šalis? Mes kalbėjomės su Mustafu? Ir kalbėjomės taip, lyg jis 
būtų mūsų draugas, be jokios pagarbos! 


* * + 


Jaunikaičiai dar tebesikalbėjo apie dervišą Mustafą. Jie buvo 
smagūs, kad toks senas ir garsus vyras teikėsi juos prašnekinti 
ir net pasiginčyti su jais. Staiga prisiartino prie jų vergų prižiū- 
rėtojas ir pasakė, kad šeikas nori su jais pasikalbėti. Jaunikai- 
čiams ėmė smarkiai širdys plakti. Niekados dar nebuvo jie kal- 
bėję su tokiu aukštu žmogum, net su juo vienu, o dar mažiau 
tokiam dideliam susirinkime. Bet jie atsidrąsino, kad nepasiro- 
dytų piemenys, ir nusekė su vergų prižiūrėtoju pas šeiką. Ali 
Banas sėdėjo ant puikaus pagalvio ir gėrė sorbetą. Dešinėj jo 
pusėj sėdėjo senelis; jo menki drabužėliai gulėjo padėti ant gra- 
žių pagalvių, o prasti sandalai pastatyti ant dailaus persų darbo 
kilimo, bet jo graži galva ir pilnos išminties akys rodė, kad jis 
vertas sėdėti. greta tokio žmogaus kaip šeikas, 

Šeikas buvo nuliūdęs, ir senelis, matyti, jį ramino. Jaunikai- 
čiai net spėjo, kad jų pakvietimas pas šeiką yra senelio gudry- 
bė, jo sugalvota, turbūt norint pdsmaginti susikrimtusį tėvą. 

— Prašom čia, jaunikaičiai,— tarė šeikas,— prašom arčiau. 
Mano senas draugas daug man džiaugsmo padarė, čia jus atve- 
dęs, tik aš ant jo pykstu, kam jis anksčiau mūsų nesupažindino.: 
O kuris iš jūsų rašytojas? 

— Aš, viešpatie! Žemas esu jūsų tarnas! — atsiliepė vienas 
jaunikaitis, dėdamas. ktyžmais ant krūtinės rankas ir žemai lenk- 
damas galvą. 

— Tai tu, vadinas, mėgsti klausyti istorijų ir skaityti gražias 
knygas? 

Jaunikaitis nusigando ir paraudo: jis atsiminė, kaip kartą 
senelio akyse niekino šeiką sakydamas, kad pats jo vietoj liep- 
tų sau pasakoti ir skaityti balsu knygas. Manydamas, kad senelis 
bus viską išpasakojęs šeikui, pažvelgė į jį kreivai ir paskui tarė: 

— Viešpatie! Tiesa, kad man nėr smagesnio darbo kaip tas. 
Tai lavina protą ir trumpina laiką. Bet kiekvienas turi savo pa- 
linkimą. Todėl aš neniekinu tų, kurie ne... 

—“ Gerai, gerai, — tarė jam šypsodamas šeikas ir davė ženklą 
prisiartinti antram. 

— Kas tu toks? — paklausė jo. 

— Viešpatie, amato aš esu gydytojo padėjėjas ir jau išgy- 
džiau kelis ligonius. 

— Taip, — atsakė šeikas— ir mėgsti linksmą gyvenimą. Kar- 
tais norėtum puikiai pavalgyti su draugais ir pasilinksminti, Ar 
ne tiesa, aš įspėjau? 

Jaunikaitis susigėdo; jis matė, kad senelis ir jį bus išdavęs. 
Bet atsidrąsino ir. tarė: 

— O taip, viešpatie, galėjimą pasilinksminti kartais su drau- 
gais aš laikau gyvenimo laime. Nors dabar mano kišenė tokia, 
jog draugus meliūnais. arba kitais panašiais pigiais daiktais te: 
galiu vaišinti, bet mums ir su tiek smagu, todėl reikia manyti, 
kad mums būtų kur kas.smagiau, jei turėčiau daugiau pinigų. 

- Šeikui taip patiko . jaunikaičio atvirumas, jog jis negalėjo 
susilaikyti iš to nesusijuokęs. 

— O kuris iš jūsų pirklys? — paklausė jis toliau. 

Jaunasis pirklys dailiai pasveikino šeiką, nes buvo puikiai 
išauklėtas vyras, ir šeikas jam tarė: 

— O sveikas? Sveikas mėgsti muziką ir šokius? Mėgsti klau- 
syti, jei kas gražiai groja ar gieda, mėgsti žiūrėti, jei kas dailiai 
šoka? 

— Man aišku, viešpatie— atsakė pirklys — kad tas senelis, 
norėdamas jus pasmaginti, susakė visas mūsų kvailystes. Jei jam 
pavyko jus tuo pasmaginti, tai man labai malonu būti jūsų sma- 
gumo priežastim. O kaip muzika ir šokiai, turiu prisipažinti, kad 
nėr pasauly kito tokio daikto, kas taip džiugintų mano širdį. Bet 
prašom. nemanyti, kad aš dėl to peikčiau jus, viešpatie, jei jūs 
ne taip pat... 

— Gana, gana! — tarė šeikas, modamas ranka.— Jūs norėjote 
pasakyti, kad kiekvienas turi savo palinkimų. Bet ten stovi dar 
vienas ir turi būti tas, kur norėtų keliauti? Kas gi esat jūs, 
jaunikaiti? 

— Aš tapytojas, viešpatie,— atsakė tas— Aš tapau vaizdus 
iš dalies ant salių sienų, iš dalies ant drobės. Regėti svetimus 
kraštus, žinoma, mano didžiausias troškimas; juk ten matai vi- 
sokių gražių vietų ir jas gali nupiešti; o ką matai ir matydamas 
nupieši, visados geriau atrodo negu tas, ką pats išgalvoji. 

Šeikas pažiūrėjo tuomet į gražius jaunikaičius, kažko susi- 
mąstė ir nuliūdo. 

— Aš taip pat turėjau sūnų, — tarė jis galop, — ir jis būtų 
dabar to amžiaus kaip jūs. Jūs būtumėte jo draugai, ir kiekvie- 
nas tada turėtumėte, ko dabar trokštate. Su vienu jis skaitytų, 
su kitu klausytų muzikos, su trečiu kviestų draugus, vaišintų 
ir linksmintųs, o su tapytoju leisčiau keliauti į gražius kraštus 
ir tada būčiau tikras, kad jis visados man vėl sugrįžtų. Bet Ala- 
chas to nenorėjo, ir aš be murmėjimo atsiduodu jo valiai. Ta- 
čiau ir be to galiu patenkinti jūsų troškimus, ir jūs turit smagūs 
iš mano namų grįžti. Jūs, mano mokytas drauge,— kalbėjo jis 
toliau, kreipdamasis į jaunąjį rašytoją, — gyvenkit nuo šios die- 
nos mano namuose ir žiūrėkit mano knygas. Jei panorėtumėt, 
galite dar daugiau sau reikalingų prisipirkti, bet už tai turėsite 
man papasakoti, jei skaitydamas rasite gražių dalykų. Tas, kur 
mėgsta pasilinksminimus su draugais, turi būti mano pokylių 
tvarkytoju. Nors pats gyvenu atsiskyręs ir niekas manęs nebe- 
džiugina, bet kartais turiu susikviesti daug svečių; to reikalauja 
mano padėjimas. Tada jūs viską vietoj manęs tvarkysite ir galė- 
site kviestis. savo draugus, kuriuos panorėsite; vaišinsite, be abe- 
jo, geresniais daiktais negu meliūnai. To jauno pirklio netrauk- 
siu, žinoma, nuo darbo, duodančio jam pinigų ir garbės, bet 
kiekvieną vakarą eikite į mano namus ir gėrėkitės šokėjais, mu- 
zika ir: dainomis kiek tik širdis trokšta. O jūs, — tarė jis tapy- 
tojui, — jūs regėsite svetimas šalis ir ten lavinsite akį. Mano 
iždininkas išduos jums pirmajai kelionei, kurią galite rytoj pra- 

dėti, tūkstantį raudonųjų, du arklius ir vergą. Keliaukite kur 
širdis traukia, ir jei pamatysite ko gražaus, tai nupieškite man. 

Jaunikaičiai paliko be galvų 'iš nustebimo, be žado iš džiaugs- 
mo ir dėkingumo. Jie norėjo pabučiuoti net žemę ties gerašir- 
džio šeiko kojomis, bet tas juos sulaikė. 

— Jei jūs turit kam dėkoti,— tarė jis, — tai tam išmintinga- 
jam vyrui, kur apie jus man apsakė. Ir man jis padarė nemaža 
malonumo supažindinęs mane su keturiais tokiais puikiais jau- 
nikaičiais. 

Bet dervišas Mustafas irgi atsisakė nuo dėkojimo. 

— Matote,— tarė jis,— jog niekuomet nereikia, gerai nepa- 
svarsčius, kitą teisti; ar aš per daug pasakiau apie to žmogaus 
prakilnumą? 

— Dabar paklausykime, ką papasakos paskutinis iš tų vergų, 
kur aš šiandien leidžiu, — perkirto jį Ali Banas, ir jaunikaičiai 
nuėjo į savo vietas. 

Tada pakilo tas jaunas vergas, kur seniai kreipė į save visų 
akis savo gražumu ir žvilgsnio drąsumu, nusilenkė šeikui ir 
skardžiu balsu pradėjo sakyti: 


ALMANSORO APSAKYMAS 


Viešpatie! Žmonės, kurie kalbėjo prieš mane, pasakojo įvai- 
rias gražias istorijas, jų girdėtas svetimuose kraštuose, 0 aš su 
gėda turiu prisipažinti, kad nemoku nieko, kas būtų įdomu jums 
paklausyt. Bet, jei jums nebus nuobodu, papasakosiu nuostabius 
vieno mano draugo nutikimus. 

Tame Alžyro kapere*?, iš kurio mane išvadavo jūsų malo- 
ninga ranka, buvo mano metų jaunikaitis, gimęs, kaip man ro- 
dėsi, ne vergo drabužiams dėvėti. Kiti laivo vergai buvo žmonės 
arba, šiurkštūs, su kuriais negalėjau sugyventi, arba tokie, kurių 
kalbos nesupratau, „todėl vis, kada -tik atspėdamas, susieidavau 
su tuo jaunikaičiu. Jis vadino save Almansoru ir iš kalbos turėjo 
būti egiptietis. Mes labai draugiškai tarp savęs pasišnekėdavo- 
me, ir kartą atėjo mums į galvą nusipasakoti vienas antram 
savo gyvenimą; pasirodė, kad mano draugo gyvenimas buvo 
daug įdomesnis nekaip mano. 

Almansoro tėvas buvo didelis žmogus ir gyveno viename 


“* Kaperas — lengvas jūros plėšikų laivas. (Vert.) 

Egipto mieste, to miesto vardo jis man nepasakė. Linksmai ir 
gražiai leido Almansoras savo mažas dienas, jokių jam nestigo 
žemės gėrybių ir džiaugsmų. Tačiau jo nelepino, ir jo protas 
anksti pradėjo bręsti, nes tėvas buvo išmintingas žmogus ir sū- 
nui visokių dorybių geras pavyzdys; be to, jį auklėjo vienas 
didelio mokslo vyras, tas mokė jį visko, ką reikia žinoti jaunam 
vaikinui. Almansoras buvo dešimties metų, kada iš užjūrio at- 
vyko į tą šalį frankai ir pradėjo kariauti su jo tauta. 

Berniuko tėvas turėjo nepamėgti frankams, nes vieną kartą, 
kada jis buvo beeinantis laikyti rytmetinių maldų, jie atėjo ir 
pareikalavo iš pradžios užstatyti pačią, kad jis bus ištikimas 
frankų tautai, o kai tas nenorėjo jos atiduoti, jie pagriebė jo 
sūnų ir nusivedė į savo stovyklą. 

Taip ėmus jaunam vergui pasakoti, šeikas užsidengė veidą; 
salėje pakilo pasipiktinęs murmėjimas. 

— Kaip,— šaukė šeiko bičiuliai, — kaip drįsta tas jaunas ber- 
niokas taip kvailai elgtis ir draskyti savo istorijomis Ali Banui 
žaizdas, kurias reikia gydyti? Kaip jis gali naujinti jo širdies 
skausmą, kurį reikia dildyti? 

Pats vergų prižiūrėtojas pašoko iš apmaudo ir liepė jam nu- 
tilti. Jaunasis vergas rodėsi labai tuo nustebintas ir klausė šeiko, 
kuriais žodžiais jis galėjo įžeisti savo viešpatį. Šeikas tada pa- 
kilo ir tarė: 

— Nurimkite, draugai! Kaip gali ką žinoti apie mano nelai- 
mę jaunikaitis, kur vos trys dienos po mano stogu gyvena! Ži- 
nant, kiek baisenybių pridarė frankai, ar gali tvirtinti, kad neiš- 
tiko ir kitą ką toks likimas kaip Mane? Ar negali kartais tas pats 
Almansoras... sakyk toliau, mano jaunasis bičiuli! 

Vergas nusilenkė ir nusilenkęs tarė toliau: 

— Vadinas, jaunasis Almansoras buvo nuvestas į frankų sto- 
vyklą. Negali sakyti, kad jam ten prastai būtų buvę; vienas jų 
vadas kviesdavosi vaiką į savo palapinę ir ten jį šnekindavo; 
jo atsakymus vertė dragomanas. Vadas rūpinosi, kad jam netrūk- 
tų nei valgio, nei drabužio, bet tėvo ir motinos pasiilgimas darė 
berniuką labai nelaimingą. Paimtas kelias dienas verkė, bet jo 
ašaros negalėjo tų žmonių sugraudinti. Kartą stovykla pakilo, 
ir Almansoras tikėjosi tada galėsiantis grįžti namo, bėt atsitiko 
kitaip: kariuomenė kilojosi iš vienos vietos į kitą, kariavo su 
mameliukais, ir Almansoras visą laiką buvo tampomas kartu. 
Kai jis paskui meldė viršininkų, kad jį leistų grįžti vėl į namus, 
tie nesutiko sakydami, kad jis turi likti savo tėvo ištikėjimo 
laidu. Taigi ilgai jam teko visur klajoti su kareiviais. 

Bet staiga kariuomenėj pakilo bruzdesys: ėmė kalbėti apie 
daiktų kraustymą, atsitraukimą ir jūros važiavimą. Almansoro 
džiaugsmas buvo neapsakomas, nes vargšas tikėjosi, kad dabar, 
frankams grįžtant į savo šalį, jis tikrai bus paleistas. Jie nutrau- 
kė su arkliais ir visais vežimais prie jūros kranto, iš kur buvo 
regėti laivai. Kareiviai pradėjo lipti į laivus, bet sutemo naktis, 
o jų didesnė pusė dar liko ant kranto. Almansoras buvo nuspren- 
dęs nemigti, nes kiekvieną valandą galėjo būti paleistas, bet 
galop jį suėmė miegas, ir jis kietai užmigo. Jis spėjo, kad fran- 
kai buvę jam ką įmaišę į gėrimą. Jam atbudus, saulė skaisčiai 
švietė į mažą kambarėlį, kurio niekuomet nebuvo matęs. Jis 
pašoko nuo lovos, bet, atsistojęs ant grindų, bematant pargriu- 
vo, nes grindys į Visas puses suposi ir viskas tarytum sukosi 
ir šokinėjo aplink jį. Jis vėl pakilo ir, laikydamasis už sienos, 
ėmė eiti iš kambario. 

Aplinkui baisiai ūžė, švilpė, šnypštė. Jis nežinojo, ar čia sap- 
nas buvo, ar kas kitas, nes panašaus ūžesio niekados nebuvo 
girdėjęs ir matęs. Pagaliau jis prislinko mažus laiptus, su dideliu 
vargu pakilo aukštyn, ir koks siaubas jį pagavo! Aplinkui nieko 
daugiau nebuvo matyti, tik dangus ir vanduo: jis plaukė laivu. 
Ir ėmė jis gailiai verkti. Prašėsi vežti atgal, norėjo šokti į jūrą 
ir plaukte plaukti į namus, bet frankai jį sulaikė. Vienas jų vir- 
šininkas pasišaukė vaiką pas save ir pažadėjo netrukus jį grą- 
žinti tėvams, jei klausys frankų, aiškindamas, kad nuo kranto 
jau nebegalėję siųsti jo namo, kad jis būtų vienas gavęs žūti, 
nes buvę per toli nuo namų. 

Bet frankai neišlaikė savo žodžio: laivas plaukė vis tolyn, 
ir kai pagaliau priplaukė sausumą, tai buvo ne Egipto krantas, 
bėt Frankistanas! Ilgos kelionės laiku ir .dar pirmiau stovykloj 
Almansoras pramoko kiek frankų kalbos, o tai labai jam buvo 
naudinga tam krašte, kur jo kalbos niekas nemokėjo. Daug die- 
nų vežė jį tuo kraštu vis gilyn, ir visur rinkosi didelės žmonių 
minios žiūrėti vaiko, nes jo palydovai sakė, kad čia esantis Egip- 
to karaliaus sūnus, tėvo siunčiamas į Frankistaną mokytis. 

Bet tie kareiviai taip sakė tik norėdami įtikinti savo krašto 
žmones, kad jie nugalėję Egiptą ir gyvenantys didelėj santaikoj 
su ta šalimi. Po kelių važiavimo dienų sausuma jie atvyko į di- 
delį miestą, savo kelionės tikslą. Ten Almansorą atidavė vienam 
daktarui, tas parsivedė jį į savo namus ir ėmė mokyti Frankis- 
tano papročių. 

Almansoras pirmiausia turėjo užsivilkti frankų drabužius, jie 
buvo labai siauri ir ankšti ir toli gražu ne tokie puikūs kaip 
Egipto. Toliau jis jau nebegalėjo sveikindamas nusilenkti sudė- 
jęs rankas kryžmais, bet, jei norėjo kam išreikšti pagarbą, tu- 
rėjo viena ranka nusiimti nuo galvos didelę juodo tūbo kepurę, 
kurią nešiojo visi vyrai ir kurią jis pats gavo užsidėti, -o kita 
ranka turėjo mostelėti į šalį ir čiūžtelėti su dešine koja. Taip 
pat nebegalėjo sėdėti parietęs kojas, kaip mėgsta daryti Rytų 
žmonės, bet turėjo sėstis į aukštas kėdes ir nuleisti kojas Že- 
myn. Valgymas irgi labai jį vargino, nes visa, ką tik jis norėjo 
dėti į. burną, pirmiau turėjo pasmeigti ant geležinių šakelių, | 

e daktaras buvo žmogus aštrus ir piktas ir vaiką visaip :kan- 
kino. Jei jis kada pasimiršęs pasakydavo svėčiams: „Salem: alei- 
kum!“, daktaras eve jį su lazda, nes vaikas turėdavo sakyti: 
„Votre serviteur!“ 


Almansorui lygiai draudžiama buvo kalbėti ir rašyti“ savo tė: 
vų kalba, ir, galimas daiktas, visiškai būtų ją pamiršęs, jei tame 
mieste nebūtų gyvenęs vienas žmogus, nemaža lengvinęs jam 
vargo dienas. 


Tai buvo senas, bet labai mokytas vyras, jis mokėjo daug 
rytinių kalbų: arabų, persų, koptų ir net kinų. Toj šaly jis buvo 
laikomas mokytumo stebuklu, ir mokėdavo jam didelius pinigus, 
kad mokytų tų kalbų ir kitus. Tas mokslo vyras kelis kartus per 
savaitę kviesdavosi pas save jaunąjį Almansorą, vaišindavo jį 
vaisiais ir kitais gardėsiais, ir tada jaunikaičiui rodėsi, kad jis 


——— 


26 Jūsų tarnas (pranc.). (Vert.) 

gyvenantis. namie. Tikrai tas mokslininkas buvo labai keistas 
žmogus. Jis pasiuvo Almansorui tokius drabužius, kuriuos tik 
dideli Egipto žmonės dėvi. Tuos drabužius jis laikė savo namuo- 
se tam tikrame kambary. Kada Almansoras ateidavo, siųsdavo 
jį su savo tarnu į tą kambarį ir liepdavo jį aptaisyti taip, kaip 
vilkėja jo krašte. Iš čia jie eidavo į ,,Mažąją Arabiją“: taip buvo 
vadinama viena mokslininko namų salė. 

Ta salė buvo išpuošta visokiais Rytų medžiais ir augalais: pal- 
mėmis, bambukais, jaunais kedrais ir įvairiais žolynais. Ant grin- 
dų buvo patiesti persų kilimai, o pasieniais pagalviai, bet niekur 
jokio frankų krėslo arba stalo. Ant vieno pagalvio sėdėdavo 
pats profesorius, bet jis atrodydavo visai kitaip negu paprastai: 
aplink galvą apsivyniodavo lyg turbaną ploną turkų šalką ir pa- 
sirišdavo žilą barzdą, kuri jam ėjo lig juostos ir buvo panaši 
į tikrąją rimto žmogaus barzdą. Be to, jis užsivilkdavo gražią 
mantiją, užsimaudavo plačias turkiškas kelnes ir geltonas šlepe- 
tes. Nors jis buvo taikaus būdo, bet tomis dienomis pasikabin- 
davo turkišką kalaviją, o už diržo užsikišdavo durklą, nusagsty- 
tą netikraisiais akmenimis. Tuomet jis rūkydavo pypkę, ilgumo 
per dvi uolektis, ir jam tarnaudavo žmonės, apsidarę irgi persiš- 
kai, o pusė iš jų dažė juodai savo veidą ir rankas. 

Iš pradžios tas viskas jaunajam Almansorui rodėsi labai juo- 
kinga, bet jis greit pamatė, kad iš to senio lankymo turi pats 
nemaža naudos. Daktaro namuose jis negalėjo nei vieno žodžio 
tarti egiptiškai, o čia aštriai draudžiama buvo. frankų kalba. Įei- 
damas Almansoras turėjo linkėti ramybės; į tą pasveikinimą 
senis persas atsakydavo labai iškilmingai. Paskui duodavo ženk- 
lą sėstis šalimais ir pradėdavo "kalbėti tai peršiškai, tai arabiškai, 
tai koptiškai ir dar kitomis kalbomis; jis tai vadindavo rytų 
mokslo pašnekesiu. Šaly jo stovėdavo tarnas, arba, kaip jis tą 
dieną buvo vadinamas, vergas, ir laikydavo didelę knygą; ta 
knyga buvo žodynas, ir kai senis užmiršdavo kokį Žodį, pasi- 
šaukdavo vergą, atsiversdavo knygą, greit susirasdavo, ką norė- 
davo sakyti, ir paskui vėl toliau kalbėdavo. | 

O vergai atnešdavo turkiškuose induose sorbeto ir kito daik- 
to, ir jei Almansoras norėdavo nuteikti senį, tad sakydavo, kad 
jo viskas taip įtaisyta kaip Rytuose. Almansoras puikiai skaitė 
persiškai, kas labai džiugino senąjį mokslininką. Jis turėjo daug 
persiškų rankraščių ir liepdavo jaunikaičiui juos skaityti garsiai, 
kad galėtų tokiu būdu pagauti taisyklingą ištarimą. 

Vargšui Almansorui buvo tai laimingos dienos, nes senasis 
profesorius niekuomet neišleisdavo jo be dovanų; dažnai jis 

parsinešdavo iš jo net pinigų, audeklo arba kitų reikalingų daik- 
tų, kurių jam neduodavo daktaras. Taip Almansoras išgyveno 
frankų žemės sostinėj keletą metų, bet tėvynės pasiilgimas nei 
kiek nemažėjo. Kada jis buvo maždaug penkiolikos metų, susi- 
tiko kartą netikėtai žmogų, turėjusį didelę svarbą tolimesniam 
jo gyvenimui. 

Frankai tuo laiku buvo išsirinkę karalium ir valdovu savo 
vyriausiąjį karvedį, tą patį, su kuriuo Egipte Almansoras taip 
dažnai kalbėdavosi. Almansoras buvo girdėjęs ir net supratęs 
iš didelių iškilmių mieste, kad kažkas atsitikę, bet negalėjo ti- 
kėti, kad būtų išrinktas tas pats, kurį matė Egipte: jis jam rodėsi 
per jaunas. Sykį Almansoras ėjo dideliu tiltu, pastatytu ant pla- 
čios upės, tekančios per miestą; staiga jis ten išvydo vyrą, apsi- 
vilkusį kareivio drabužiais, atsišliejusį į tilto turėklą ir žiūrintį 
į vandenį. To vyro veidas jam pasirodė lyg matytas. Kiek pa- 
galvojęs, staiga jis atsiminė, kad čia bus tas pats frankų karve- 
dys, su kuriuo dažnai jis kalbėjosi ir kuris visuomet taip juo 
rūpinosi. Almansoras nežinojo jo tikrojo vardo, bet atsidrąsinęs 
prisiartino ir, sudėjęs kryžmais rankas ant krūtinės savo krašto 
papratimu, pašaukė jį tuo vardu, kuriuo paprastai tarp savęs 
jį kareiviai vadino: „Salem aleikum, Mažasis Kapralai!“ 

Tas vyras nustebęs pažiūrėjo į jaunikaitį, kažką pagalvojo 
ir paskui tarė: 

— Ar gali būti! Tu čia, Almansorai? Ką beveikia tavo tėvas? 
Kas girdėti Egipte? Kokie vėjai tave čia atpūtė? 

Tada Almansoras, nebegalėdamas toliau susivaldyti, pravirko 
ir atsakė jam: 

— Vadinas, tu nežinai, Mažasis Kapralai, ką man padarė tie 
šunys, tavo tautiečiai? Tu nežinai, kad jau daug metų, kaip ne- 
mačiau savo tėvų žemės? 

— Nemanau,—- tarė tas suraukęs kaktą, — kad jie būtų tave 
vežte išvežę su savim. 

— Tas ir yra, kad išvežė! — atsakė Almansoras.— Tą pačią 
dieną, kada tavo kareiviai sėdosi į laivus, aš mačiau savo gimtąjį 
kraštą paskutinį kartą. Jie paėmė mane ir išgabeno su savim. 
Vienas viršininkas, sujaudintas mano nelaimės, moka dabar už 
mano laikymą vienam prakeiktam daktarui, kuris mane muša 
ir beveik badu marina. Bet klausyk, Mažasis Kapralai, — kalbėjo 
jis nuo širdies,— gerai, kad aš tave čia sutikau, tu turi man 
padėti. 

Vyras, kuriam jis tai sakė, nusišypsojo ir paklausė, kokio 
padėjimo jis norėtų. 

— Štai kas, — tarė Almansoras,— būtų neteisinga, jei aš iš ta- 
vęs ko norėčiau gauti; tu visada buvai man labai geras, bet 
žinau, kad tu taip pat neturtingas ir, net vadu, būdamas, niekuo- 
met nevilkėjai taip gerai kaip kiti; dar ir dabar, sprendžiant iš 
tavo drabužio ir skrybėlės, turi ne puikiausiai gyventi. Bet juk 
frankai neseniai išrinko sultoną, ir tu, be abejo, pažįsti žmonių, 
kurie su juo sueina, sakysim, jo janičarų agą arba jo reisefendį, 
arba jo kapudan-pašą; nepažįsti? 

— Taip, — atsakė tas,— o kas toliau? 

— Tu galėtum jiems pakalbėti už mane žodelį, Mažasis Kap- 
ralai, kad jie paprašytų frankų sultono mane paleisti. Paskui 
man reiktų šiek tiek pinigų kelionei per jūrą, bet pirmiausia 
turi man prižadėti, kad nieko nesakysi apie tai nei daktarui, nei 
arabų profesoriui. 

— O kas toks arabų profesorius? — paklausė tas. - 

— A, tai nuostabus žmogus, bet apie jį tau papasakosiu kitą 
kartą. Jei jie tą išgirstų, tai aš jau nebegalėčiau išvažiūoti iš 
Frankistano. Tik ar pakalbėsi už mane su aga? Sakyk. man tai 
atvirai! 

— Eik su manim,— tarė Mažasis Kapralas,— gal aš ir dabar 
galėsiu tau padėti. 

— Dabar? — baimingai sušuko jaunikaitis — Dabar nieku gy- 
vu, nes daktaras mane muš; man reikia tuojau bėgti namo. 

— O ką tu ten nešiesi toj kraitelėj? — paklausė Mažasis Kap- 
ralas, sulaikydamas jį. Almansoras paraudo ir iš pradžios neno- 
rėjo rodyt, bet paskui tarė: 

— Žiūrėk, Mažasis Kapralai, aš čia turiu tarnaut kaip pasku- 
tinis mano tėvo vergas. Daktaras šykštus žmogus ir kasdien siun- 
tinėja mane į žuvų ir daržovių rinką, į kurią nuo mūsų namų 
valanda kelio; aš turiu pirkti iš suskretusių pardavėjų, nes ten 
keliais skatikais pigiau negu mūsų miesto daly. Žiūrėk, dėl tos 
bjaurios silkės, dėl tos saujos salotų, dėl to gabalėlio sviesto 
kasdien gaunu dvi valandas lakstyti. Kad tai žinotų mano tėvas! 
+ Vyras, kuriam taip skundėsi Almansoras,. susigraudino jauni- 
kaičio nelaime ir atsakė: 

— Eik tik su manim ir nebijok. Daktaras nieko tau nedarys, 
kad ir nėgautų šiandien nei silkės, nei salotų paragauti. Nusira- 
mink ir einam! — Taip pasakęs, jis paėmė Almansorą už rankos 
ir nusivedė su savim. Nors, atsiminus daktarą, smarkiai plakė 
Almansoro širdis, bet to žmogaus žodžiuose ir veide tiek buvo 
tvirtybės, jog išdrįso sekti paskui jį. Vadinas, laikydamas kraitelę 
rankoj, jis nuėjo drauge su tuo kareiviu gatvėmis, tik jam rodėsi 

nuostabu, kad prieš juos visi kėlė kepures ir sustoję lydėjo 
akimis. Jis dėl to paklausė savo vadovo, bet šis tik nusijuokė 
ir nieko į tai neatsakė. 

Galų gale jie pasiekė puikią pilį, ties kuria abudu sustojo. 

— Tu čia gyveni, Mažasis Kapralai? — paklausė Almansoras. 

— Cid gyvenu, — atsakė tas,— ir noriu tave nuvesti pas savo 
pačią. 

— O, puikiai tu gyveni! — tarė Almansoras.— Turi būti sul- 
tonas tau davė čia namus? 

— Tavo tiesa, tie mano namai gauti nuo imperatoriaus, — at- 
sakė vadovas ir įvedė jį į pilį. Ten jie pakilo plačiais laiptais, 
ir vienoj gražioj salėj jis liepė Almansorui pastatyt kraitelę, 
o paskui įėjo su juo į puikų kambarį, kur kanapoje sėdėjo mote- 
riškė. Jis pašnekėjo kiek su ja nepažįstama kalba, po to abudu 
kažko labai juokėsi, o paskui moteriškė frankiškai daug klausi- 
nėjo Almansoro apie Egiptą. Pagaliau Mažasis Kapralas tarė 
jaunikaičiui: — Žinai, kas geriausiai būtų“ Aš tuojau tave pats 
nuvesiu pas imperatorių ir pakalbėsiu su juo apie tave. 

Almansorui labai pabaiso, bet jis atsiminė savo nelaimę ir 
savo tėvynę. 

— Vargšui,— tarė jis jiem abiem, — vargšui nelaimės valan- 
doj Alachas duoda didelę drąsybę; jis neapleis ir manęs, vargin- 
go berniuko. Aš nebijau, aš eisiu pas imperatorių. Bet sakyk, 
Kapralai, ar aš turiu pulti prieš jį kniūpsčias, ar turiu kakta 
paliesti žemę? Ką aš turiu daryti? 

Vėl abudu susijuokė ir ėmė tikinti, kad nieko to nereikia. 

— Atrodo jis baisus ir didingas? — klausinėjo jis toliau.— Di- 
delė jo barzda? Blizgančios akys? Sakyk, kaip jis atrodo? 

Jo vadovas vėl nusijuokė ir nusijuokęs tarė: 

— Aš tau visai nesakysiu, kaip jis atrodo, Almansorai; ge- 
riau tu pats pažink, kuris jis. Kad geriau pažintum, tau duodu 
vieną ženklą: imperatoriaus salėj, jei jis ten bus, visi nusiims 
iš pagarbos kepures, su kepure vienas imperatorius tepaliks. 

Pasakęs tuos žodžius, paėmė jį už rankos ir nusivedė su sa- 
vim į imperatoriaus sale. Kuo arčiau salės Almansoras buvo, tuo 
smarkiau jo krūtinėj plakė širdis, o kai prisiartino prie durų, 
tai net kinkos pradėjo jam drebėti. Atidarius tarnui duris, jis 
išvydo mažiausia apie tris dešimtis pusračiu stovinčių vyrų, visi 
puikiai apsitaisę ir apsikabinėję auksu ir žvaigždėmis, kaip pa- 
prastai mėgsta puoštis frankų žemės galingieji agos ir karaliaus 
pašos. Almansoras sprendė, kad jo vadovas, taip menkai apsi- 
daręs, turi būti jų tarpe paskutinis. Visi nusimovė kepures, ir Al- 

mansoras ėmė ieškoti akimis to, kas liko su kepure; juk tas tu- 
rėjo būti imperatorius. Bet veltui. Visų skrybėlės buvo rankose, 
ir, vadinasi, jų tarpe imperatoriaus negalėjo būti. Tik kažkaip 
netyčia žvilgtelėjo į savo vadovą ir — ką jis paregėjo? Tas sto- 
vėjo su skrybėle ant galvos! 2 

Jaunikaitis be galo nustebo. Ilgai jis žiūrėjo į savo vadovą 
ir paskui, maudamas kepurę, tarė: | 

— Salem aleikum, Mažasis Kapralai! Kiek žinausi, aš 'nesu 
frankų sultonas, todėl man nedera stovėti su kepure. Vadinas, 
tu esi tas, kas nesiima kepurės! Mažasis Kapralai, juk tu esi 
imperatorius? 

— Spėjai,— atsakė tas,— ir, maža to, tavo bičiulis. Savo var- 
gų kaltininku laikyk ne mane, tik nelaimingai susidėjusias ap- 
linkybes ir žinok, kad su pirmuoju laivu grįši į savo tėvynę. 
O dabar vėl eik pas mano pačią ir papasakok jai apie arabų 
profesorių ir tą, ką žinai. Silkės ir salotai bus parsiųsti daktarui, 
o pats lig išvažiavimo gyvenk mano rūmuose. 

Taip sakė žmogus, kur buvo imperatorius. Almansoras puolė 
prieš jį kniūpsčias, bučiavo jo rankas ir meldė dovanoti, kad jo 
nepažinęs, kad, matant jo apdarą, jam nei į galvą nebuvo atėję, 
kas prieš jį stovi. 

— Tavo tiesa,— atsakė tas šypsodamas.— Jei kas imperato- 
rius kelios dienos tėra, tai to jam nebus parašyta ant kaktos. 

Tai pasakęs, jis ženklu parodė Almansorui išeiti. 

Nuo tos dienos Almansoras pasidarė laimingas ir smagus. Tą 
arabų profesorių, apie kurį jis papasakojo imperatoriui, dar kelis 
sykius aplankė, bet daktaro daugiau neberegėjo. Praslinkus ke- 
lioms savaitėms, jį pasišaukė imperatorius ir apreiškė, kad lai- 
vas, su kuriuo jis nori plaukti į Egiptą, jau parengtas kelionei. 
Almansoras nebeišmanė, kaip džiaugtis ir kaip bedėkoti savo iš- 
vaduotojui. Po kelių dienų, apipiltas pinigais ir visokiomis do- 
vanomis, jaunikaitis atsisveikino su imperatorium ir, nuvykęs 
prie jūros, sėdo į laivą. 

Bet negreitai skirta buvo Almansorui išvysti tėvynės kran- 
tus. Alachas norėjo užgrūdyti jaunikaičio dvasią ir siuntė jam 
mėginimus po mėginimų. Kita frankų tauta, anglai, kariavo tuo- 
met vandenyse su imperatorium. Visus jo karo laivus anglai 
gaudė, ir atsitiko, kad šeštą kelionės dieną tą laivą, kuriuo plau- 
kė Almansoras, priešininkai apsupo ir ėmė šaudyti; laivas turėjo 
pasiduoti; visi žmonės buvo perkelti į mažesnį laivą, kuris kartu 
su kitais nuplaukė toliau. Jūroje ne mažiau pavojinga kaip dy- 
kumoje, kur galvažudžiai netikėtai užpuldinėja karavanus, plė- 

šia ir žudo keleivius. Ištikus audrai, mažasis laivas buvo atskir- 
tas nuo didžiųjų ir bangų nuneštas tolyn; ten jį patiko jūros plė- 
šikai, suėmė jo žmones ir, atvežę į Alžyrą, visus pardavė. 

Nors Almansoras pateko ne į tokią sunkią vergiją kaip krikš- 
čionys, nes jis buvo tikratikis musulmonas, tačiau vėl nustojo 
vilties dar kartą pamatyti gimtąjį kraštą ir tėvą. Ten jis išgy- 
veno penkerius metus pas vieną turtingą žmogų, kuriam turėjo 
laistyti gėles ir žiūrėti daržą. Tas turtingas žmogus staiga mirė 
ir nepaliko artimų įpėdinių. Jo žemes susidraskė, vergus pasida- 
lino kiti, o Almansoras pakliuvo į rankas vienam vergų pirkliui, 
rengiančiam tuo Metu laivą vežti savo prekes į kitą vietą ir ten 
parduoti jas brangiau. Reikėjo, kad ir aš likau to pirklio vergu 
ir patekau į tą patį laivą kartu su Almansoru. Ten mes susipa- 
žinome, ir jis Man apsakė visus savo gyvenimo nutikimus. Kai 
mes išlipom iš laivo į krantą, aš gavau regėti tikrą stebuklą. 
Krantas, ant kurio mus iškėlė laivė, buvo jo tėvynės krantas; 
rinka, kur mus pastatė parduoti, buvo jo gimtojo miesto rinka, 
ir, viešpatie, pasakysiu stačiai, jį nupirko jo tikras, jo brangusis 
tėvas. 


* * * 


Šeikas Ali Banas per visą tą apsakymą buvo labai susimąs- 
tęs — Matyti, ta istorija didžiai jį patraukė; jo krūtinė kilojos, 
akys žibėjo, ir jis kelis kartus buvo norėjęs savo vergą sustab- 
dyti. Bet apsakymo pabaiga, rodos, jo nenudžiugino. 

— Tu sakai, jis dabar galėtų turėti dvidešimt vienus me- 
tusė — paklausė nusiminusiu balsu šeikas. 

— Viešpatie, jis mano metų, nuo dvidešimt vienų lig dvide- 
šimt dvejų. 

— Ir kokį miestą jis vadino savo gimtuoju miestu? To dar 
mums nepasakei. 

— Jei neklystu — atsakė tas,— tai buvo Aleksandrija. 

— Aleksandrija! — sušuko šeikas.— Tai mano sūnus! Kur jis 
pasidėjoė Ar jis nesivadino Kairamu? Jo juodos akys, tamsūs 
plaukai? 

— Tiesa, atvirumo valandomis jis save vadino Kairamu, o ne 
Almansoru. | 

— O Alachai! Alachai! Tu sakai: tėvas jį nupirko tavo aky- 
se. Ar jis tau sakėsi, kad čia jo tėvas? Jis vis dėlto ne mano 
sūnus! 

Vergas tarė: 

— Jis man sakė: „Garbė Alachui po tiek ilgų vargų; tai ma- 
no gimtojo miesto rinka“. Netrukus pasirodė ateinant kažkoks 
gražiai apsitaisęs vyras; tada jis sušuko: „O, kokia didelė dan- 
gaus dovana, tos akys! Aš dar kartą regiu savo brangųjį tėvą!“ 
Tuomet priėjo tas vyras prie - mūsų, apžiūrėjo vieną, kitą ir nu- 
pirko tą, kuriam tas viskas atsitiko. Padėkojo tada Almansoras 
karšta malda Alachui ir pakuždėjo man į ausį: „Dabar aš vėl 
žengiu į savo laimės rūmus: Mane nupirko mano tikras tėvas!“ 

— Jis vis dėlto ne mano sūnus, ne mano Kairamas! — tarė 
šeikas su širdies skausmu. 

Čia jaunikaitis nebegalėjo išturėti. Ėmė. jam trykšti iš akių 
džiaugsmo ašaros, puolė jis keliais prieš šeiką ir sušuko: 

— O vis dėlto jis jūsų sūnus Kairamas Almansoras; juk jūs 
jį pirkot! 

— Alachai, Alachai! siebukias: didis stebuklas! — sušuko vi- 
si žmonės ir pasistūmė arčiau. O šeikas stovėjo be žado ir nu- 
stebęs žiūrėjo į jaunikaitį, pakėlusį į jį savo gražų veidą. 

— Broli 2 ji išui. — Man akys 
užtemo nuo ašarų, ir aš nematau, ar jo veidas panašus į motinos 
veidą. Motinos veidą turėjo mano Kairamas. Eik arčiau ir gerai 
įsižiūrėk į jį. 

Senelis prisiartino, ilgai stebėjosi į jaunikaitį, padėjo jam ant 
kaktos ranką ir tarė: 

— Kairamai! Atsimeni tuos žodžius, kuriais tave atsisveikinau 
nelaimės dienoje, išlydėdamas į frankų stovyklą? 

— Brangiausias mano mokytojau! — atsakė jaunikaitis, trauk- 
damas senelio ranką prie savo lūpų.— Atsimenu, jie yra šie: 
„Kas myli Alachą ir -turi gryną sąžinę, tas ir nelaimės dykumoj 
ne vienas; juk jį neatstodami 2 du draugai, kurie ir sunkiau- 
sioj valandoj žmogų suramina“ 

Pakėlė tada senelis dėkodamas akis į dangų, prispaudė jau- 
nikaitį prie savo krūtinės ir atidavė šeikui sakydamas: 

— Atsiimk jį! Kaip tiesa, kad tu dešimtį metų dėl jo krim- 
taisi, taip tiesa, kad čia yra tavo sūnus Kairamas. 

Šeikas negalėjo atsigauti iš džiaugsmo ir laimės. Jis vis žiū- 
rėjo į sūnaus veidą, ir jam rodėsi, kad jis visai toks pat, kokio 
buvo netekęs. Ir visi susirinkusieji jam padėjo džiaugtis; jie taip 
mylėjo šeiką, joz kiekvienam matėsi, kad jis pats šiandien radęs 
savo sūnų. 

Dabar vėl giesmės ir juokai pasklido po tą salę kaip laimės 
ir džiaugsmo dienomis. Jaunikaitis turėjo kelis kartus apsakyti 
plačiau savo istoriją, ir visi gyrė arabų profesorių, imperatorių 

ir kiekvieną, kas tik globė Kairamą. Visi išbuvo kartu lig nakties, 
ir kai ėmė skirstytis, šeikas gausiai apdovanojo kiekvieną savo 
bičiulį, kad jie visados atmintų tą džiaugsmingą dieną. 2 

O visus keturis jaunikaičius jis supažino su savo sūnum, pra- 
šė juos visados jį lankyti, ir buvo nuspręsta, kad su rašytoju 
Kairamas skaitytų, su tapytoju nedideles keliones darytų, kad 
pirklys padėtų dainuoti ir šokti, o ketvirtasis pokylius taisytų. 
Jie taip pat gausiai buvo apdovanoti ir linksmi išėjo iš šeiko 
namų. 

— Kam už tai mes turim būti dėkingi, — kalbėjosi jie tarp 
savęs, — kam kitam, kad ne seneliui? Kas galėjo tai manyti tada, 
kada mes stovėjom prieš tuos namus ir vainojom šeiką! 

— Ir kaip lengvai galėjo mums ateiti į galvą nepaklausyti 
senelio pamokymo,— tarė kitas,— arba tiesiog iš jo pasijuokti? 
Juk jis buvo toks nuplyšęs ir atrodė toks pavargęs, ir kam tuomet 
buvo galvoj, jog čia išmintingasis. Mustaias? 

— Ir nuostabu!. Ar ne čia gi mes balsu reiškėm savo norus? — 
sakė rašytojas.— Vienas norėjo tuomet keliauti, antras dainuoti 
ir šokti, trečias gerą draugiją turėti, aš — skaityti ir klausyti isto- 
rijų, ir ar ne visi mūsų norai įvyko? Ar negaliu skaityti visaš 
šeiko knygas ir pirkti, kas man. tinka? | 

— Ar aš negaliu taisyti jam pietus, rengti puikiausias pramo- 
gas ir pats jose būti? — tarė antras. 

— O aš ar ne kiekvieną kartą, kai mano širdis panorės pa- 
klausyti dainavimo ir stygų muzikos arba pažiūrėti šokių, ar ne 
kiekvieną kartą galiu nueiti ir pasiprašyti sau jo vergų? 

— Ir aš, — atsiliepė tapytojas,— lig šios dienos buvau varg- 
šas ir negalėjau kojos iškelti iš to miesto, o dabar galiu keliauti. 
kur tik noriu. 

— Taip, — sakė jie visi, — gerai padarėm, kad paklausėm to 
senelio; kas žino, kas iš mūsų būtų išėję! 

“ Taip jie kalbėjo ir grįžo smagūs ir laimingi. 


ŠPESARTO SMUKLĖ 


Prieš daug metų, kada Špesarto keliai tebebuvo prasti ir ne 
taip važinėjami kaip dabar, ėjo mišku du jauni berniokai. Vie- 
nas turėjo arti aštuoniolikos metų; jis buvo mechanikas. Antras, 
auksakalys, kuriam negalėjai daugiau duoti kaip šešiolika, ke- 
liavo toliau savo gyvenime dar pirmą kartą. Buvo arti vakaras, 

ir netrukus, beeinant siauru keliu tarp milžiniškų pušų ir skrob- 
lų, ėmė temti. Mechanikas drąsiai žengė tolyn, linksmai sau švil- 
podamas ir rėkodamas su savo šuniu, ir, matyti, nelabai rūpinosi, 
kad nebetoli naktis, nors lig artimiausios smuklės dar nemaža 
buvo kelio. Bet auksakalys Feliksas dažnai baimingai žvalgėsi 
aplinkui. Sušlamėjus vėjui medžiuose, jis, rodos, girdėjo užpaka- 
ly kieno žingsnius; sujudėjus kokiam prie kelio krūmui, jam 
matėsi, kad kas -už krūmo stovi ir į jį Žiūri. 

Tačiau auksakalys nebuvo prietaringas ir bailus. Viurcburge, 
kur. jis mokėsi, buvo draugų laikomas tiesiog drąsuolių. Bet šian- 
dien kažkodėl ėmė jį baimė. Apie Špesartą jis buvo girdėjęs 
daug visokių daiktų: ir didelė gauja galvažudžių ten susimetusi, 
ir daugybė keleivių buvę apiplėšti paskutiniu laikų; maža to, 
dar pasakojo apie kelis baisius Žmonių nužudymus, atsitikusius 
visai neseniai. Jis ėmė bijoti, kad nepalydėtų savo galvos, nes 
jie tebuvo dviese ir priešintis apsiginklavusiems galvažudžiams 
maža tegalėjo. Jis gailėjosi, kad paklausė mechaniko, prikalbėjusio 
jį eiti dar ligi kitos stoties, o ne nakvojo pagiry. | 

— Jei šią naktį mane užmuš ir kartu su gyvybe nebeteksiu, 
ką aš turiu, tai būsi kaltas tu, Kad mane pagundei eiti į tą baisų 
mišką. S 

— Nebūk bailys,— atkirto tas.— Tikras gizelis nieko neturi 
bijoti. Bet ką čia ir galvoti? Argi tu manai, kad Špesarto galva- 
žudžiai teiksis padaryti mums tiek garbės, jog jie mus užpuls 
ir užmuš. Kas jiems iš to? Gal jiems reikalingas mano išeiginis 
surdutas, kur nešuosi krepšy, gal reikalingi tie keli pienigai, kur 
liko nuo talerio! Važiuok ketvertu, būk apsirengęs auksu ir šil- 
kais, tuomet tai muš, jei bus verta. 

— Palauk! Ar negirdi, kad miške kas švilpia? — tarė išsigan- 
dęs Feliksas. m 

— Tai vėjas švilpia medžiuose. Eik tik greičiau, nedaug be- 
liko. 

— Bepigu tau nebijoti, — atsakė auksakalys.— Tavęs paklaus, 
ką turi, iškratys ir paims daugiausia tavo išeiginį surdutą, gulde- 
ną ir dar tris dešimtis kreicerių. O mane, mane jie tuojau nužu- 
dys, nes aš nešu aukso ir brangių daiktų. | į 

— Gerai, tik kam jie tave dėl to žudys? Štai išlįs ten iš 
krūmų keturi ar penki su primuštais šautuvais ir, atstatę juos 
į mus, labai mandagiai paklaus: „Ką čia sveiki turite? Duokite, 
padėsime nešti!“ Išgirdęs taip gražiai kalbant, tu, žinoma, ne- 
būsi avinas, atriši savo krepšelį ir, nesakydamas nei žodžio, pa- 
dėsi ant žemės geltoną liemenę, mėlyną surdutą, dvejus marš- 

kinius, visus karolius ir apyrankes, šukas ir kitus daiktus, kur 
turi, ir dar padėkosi jiems už tau dovanotą gyvybę. 

— Taip? Tu manai, —-atkirto Feliksas, — aš atiduosiu grafie- 
nės, Mano krikšto motinos, brangenybes? Greičiau savo galvą! 
Greičiau sukapos jie mane į mažus kąsnelius! Argi ji nebuvo 
man, motinos vietoj ir neaugino manę nuo dešimties metų! Ar 
ji nemokėjo už mano mokslą, drabužį ir viską? Ir dabar, kada 
galiu ją aplankyti, kada nešu jos užsakymą, mano paties atliktą, 
kada savo padarytais karoliais galiu pasirodyti ko išmokęs, — 
dabar turiu atiduoti viską ir dar geltoną liemenę, gautą taip pat 
iš jos? Ne, geriau mirčiau, negu tiems niekšams atiduočiau krikš- 
to Motinos brangenybes! 

— Nebūk kvailas! — atsakė mechanikas.— Jei tave užmuš, 
grafienė vis tiek negaus tų daiktų. Todėl bus daug geriau, jei 
juos palydėsi, bet išgelbėsi savo gyvybę. 

Feliksas nieko neatsakė. Jau buvo visai naktis, o jaunas mė- 
nuo taip menkai švietė, jog per penkis žingsnius vos galėjai 
matyti. Jam pasidarė dar klaikiau; jis ėjo nesitraukdamasš nuo 
šono savo draugui ir svarstė, kiek jo žodžiai teisingi, kiek ne. 
Taip ėjo abudu arti valandos ir pagaliau iš tolo pamaiė šviesą. 
Feliksas tarė, kad ten gali būti galvažudžių gyvenimas, bet me- 
chanikas jį padrąsino sakydamas, kad galvažudžiai gyvenantys 
po žemių urvuose, 0 čia turi būti esanti ta pati smuklė, apie ku- 
rią, jiems įeinant į mišką, sakė kažkoks žmogus. 

Tai buvo ilgi, žemį namai. Priešais stovėjo vežimas, o neto- 

limais, tvarte, žvengė arklys. Mechanikas su savo draugu pri- 
slinko prie vieno lango, jo langinės buvo atviros, ir pašistiebę 
apžiūrėjo visą trobą. Prie krosnies, ant suolo, miegojo kažkoks 
vyras; iš jo. drabužio galėjai spręsti, kad jis yra vežėjas arba, 
teisingiau sakant, stovinčio prieš namus vežimo savininkas. Ki- 
tam krosnies šone susėdusios verpė moteriškė ir mergaitė. Pa- 
sieny už stalo, prieš vyno stiklą, sėdėjo kitas vyras. Galvą jis 
turėjo padėjęs ant rankų, ir jo veido negalėjai matyti. Bet me- 
chanikas iš jo drapanų sprendė, kad jis.-yra didelis koks pęnas. 

"Jiems ten bestovint prieš langą, sulojo troboj šuva. Jam atsi- 
liepė Munteris, mechaniko šuva, ir tuojau duryse, pasirodė mer- 
gaitė ir pastebėjo keleivius. 

Ji prižadėjo pataisyti jiems vakarienės ir pakloti patalą. Su- 
ėję į vidų, jie padėjo savo sunkiuosius krepšius, lazdas ir kepu- 
res į kampą ir susėdo už stalo šaly to pono. Ateiviai linktelėjo, 
tas atsistojo, ir jie išvydo gražų jaunikaitį, širdingai atsakiusį į jų 
pasveikinimą. 

— Vėlyvi svečiai! — tarė jis.— Ir jūs nebijote keliauti Špe- 
sarto giria tokią tamsią naktį? O aš nei žingsnio nebedrįsau to- 
liau važiuoti, pasistačiau čia arklį ir apsinakvojau. 

:— Puikiai jūs padarėte,— atsakė mechanikas.— Gero arklio 
bėgimas plėšikų ausims tiesiog muzika, viliojanti juos nuo; di- 
džiausio tolumo. Bet, jei mišku eina tokie suskiai kaip šit mes, 
kuriems -galvažudžiai gali greičiau ką duoti negu atimti, jie nei 
piršto nepajudins. 

— Tikra tiesa,— atsiliepė artindamasis prie stalo vežėjas, pa- 
keltas atvykusių keleivių šnekos iš miego.— Neturtingo žmogaus 
dėl pinigų nelies. Bet buvo atsitikimų, kad žudydavo ir netur- 
tingus, o kartais priversdavo iš vieno su jais plėšti. 
 — Jei taip yra, — atsakė auksakalys, — tai mums labai pravers- 
tų pagalvoti apie tai, ką reikėtų daryti, kad lengviau būtų gintis 
tuose namuose. Mes tik keturiese, o su tų namų bernu penkiese. 
Jėi jų užpultų mus kokia dešimtis, ką mes tuomet darytume? Ir, 
be to,— pridėjo jis pašnibždomis,— kas gali guldyti galvą, kad 
šeimininkai teisingi Žmonės? | 

— Čia nėr ko bijoti — tarė vežėjas.— Aš pažįstu šią smuklę 
jau dešimt metų, bet niekados jokio pikto daikto nepastebėjau. 
Šeimininkės vyras retai tebūna namie. Sako, vynų prekybą va- 
rantis. Pati šeimininkė visai padori moteris, svetimo šiaudo ne- 
pajudins. Ne, taip sakydamas, sveikas ją tiesiog žeidi. 

— Bet vis dėlto, — įsikišo pakeleivingas jaunikaitis,— vis dėl- 
to negalėčiau labai prieštarauti tiems žodžiams. Atsiminkit, ką 

pasakoja apie žmones, dingusius tam miške. Prieš tai daugelis 
iš jų ketino nakvoti šioj smuklėj. O kada po dviejų ar trijų 
savaičių jokios žinios apie juos nebūdavo, imdavo jų ieškoti 
ir kai paklausdavo čia, tai visados atsakydavo, kad smuklėj jų 
nei matę, nei regėję. Juk tai įtariama! | 

— Šunys žino! — atsiliepė mechanikas.— Matyti, geriau būtu- 
me padarę, jei būtume apsinakvoję girioj po medžiu negu čia 
tarp tų keturių sienų, kur apie pabėgimą nėra ko nei galvoti, 
jei užstos visas duris: juk langai išpinti geležiniais virbalais! | 

Po tų kalbų visi susimąstė. Buvo labai panašu, kad girios 
smuklė susižino su galvažudžiais. Dėl tos priežasties nakvynė 
negalėjo būti rami, tuo. labiau jog jie buvo girdėję daug atsiti- 
kimų apie keleivius, užpultus miegant ir nužudytus. Kad jų gy- 
vybės ir neliestų, vis dėlto kai kurie smuklės svečiai didžiai 
nukentėtų, jei jiems atimtų dalį turto. Ir jie: nusiminę žiūrėjo 
į savo stiklus. Nepažįstamas jaunikaitis dabar norėjo važiuoti 
su savo arkliu lygiais, ramiais laukais, mechanikas norėjo turėti 
prie savęs dvylika draugų stipruolių, apsiginklavusių su lazdomis, 
auksakalys Feliksas ėmė labiau drebėti dėl jo globėjos apdaro 
negu dėl savo gyvybės. Vežėjas, susimąstęs ir nuolat vaikydamas 
nuo savęs savo pypkės dūmus, tarė: 

— Vyrai, šiaip ar taip, jie neturi mūsų užklupti miegant. Jei 
kas padėtų, aš sutinku visą naktį budėti. 

— Ir aš sutinku... aš irgi! — atsiliepė visi kiti. 

— Vis tiek miegoti negalėčiau, — pridėjo jaunikaitis. 

— Bet, kad neimtų miegas, reikia prasimanyti kokio darbo, — 
tarė vežėjas— Kadangi mes kaip tik keturiese, tai, aš manau, 

galėtume kortomis paskelti. Bekortuojant greičiau laikas eis, ir 
miego nenorėsime. 

— Aš niekados nekortuoju,— atsiliepė jaunikaitis — todėl ma- 
žiausia galiu palaikyti jūsų kompaniją. 

— Ir aš visai nemoku žaisti, — pridėjo, Feliksas. 

— Tai ką mes veiksim, kad nekortuosim? — pasakė mecha- 
nikas.— Dainuot? Viena, čia nepatogu, o antra, dar greičiau prisi- 
šauktumėm plėšikus. Tai gal mįsles minti? Tas vėl neilgam... 
Žinot ką? Kas būtų, jei mes imtume vieni kitiems ką pasakoti? 
Ar tai bus dalykai linksmi, ar rimti, teisybė ar pasakos, vis 
tiek mums padės gintis nuo miego, o laikas eis taip pat greitai 
kaip prie kortų. 

— Sutinku, jei pradėsite jūs, — tarė šypsodamas jaunikaitis.— 
Jūs, amatininkai, keliaujat po visokius kraštus ir dėl to jau 
galite ką papasakoti. Juk kiekvienas miestas turi savo istorijų, 
savo pasakų. 

— Žinoma, ką veiksi negirdėjęs,— atsakė mechanikas.— Bet 
jūs skaitote visokias knygas ir sužinot daug gražesnių ir įdomes- 
nių dalykų. Todėl jūs galėtumėt papasakoti išmintingiau ir ge- 
riau negu prastas amatininkas kaip aš. Juk jūs, jei neklystu, 
esate studentas, mokytas? 

— Mokytas — ne,— šyptelėjo jaunikaitis— o kad studentas — 
tas tiesa; dabar man vakacijos, ir važiuoju namo. Bet ką rašo 
mūsų knygos, pasakoti tinka mažiau kaip tas, ką jūs girdite 
įvairiose vietose. Todėl pradėk ką nors, mes visi pasiklausysim. 

— Tai dar geriau kaip kortos, — atsiliepė vežėjas,— jei kas 
"pasakoja gražią istoriją. Aš dažnai tyčia važiuoju laukais pėsto- 
mis ir klausausi, jei kas eidamas šalimais man pasakoja įdomius 
daiktus. O jei esti prastas oras, aš ne vieną pasisodinu sau tie- 
siog į ratus, bet už tai jis turi Man pasakyti kokią pasaką. Aš 
turėjau vieną draugą, jį turbūt dėl to taip labai mylėjau, jog 
jis mokėdavo istorijų, kurias sakydavo po septynias ir daugiau 
valandų. 

— Aš irgi,-- pridėjo auksakalys — baisiai mėgstu klaušytis 
pasakojant. Mano šeimininkas Viurcburge turėjo tiesiog atimti 
iš manęs knygas, kad neskaityčiau per daug visokių istorijų 
ir neapleisčiau savo darbo. Tai gerai, pradėk,— paragino jis me- 
chaniką,— tik žiūrėk, kad pasakytum tikrai gražų dalyką: žinau, 
kad pradėjęs gali pasakoti kiaurą naktį. 

Mechanikas išmetė dėl stiprumo stikliuką, atsikosėjo ir taip 
pradėjo: 

PASAKA APIE GULDENĄ 


Aukštojoj Švabijoj dar ir dabar tebestūkso kadaise puikiau- 
sios tam krašte Colernų pilies griuvėsiai. Ji stovėjo ant stataus 
apvalainio kalno, nuo kurio toli matyti buvo visa apylinkė. Drą- 
sūs ir narsūs pilies valdytojai buvo žinomi ir gerbiami ne tik 
toj apylinkėj, bet visose vokiečių žemėse. Prieš daugelį amžių, 
kada, man rodos, dar nebuvo parako, viešpatavo toj tvirtovėj. 
vienas iš Colernų, labai keisto būdo žmogus. Negali sakyti, kad 
jis per daug būtų spaudęs savo valdinius arba negerai gyvenęs 
su kaimynais, tačiau niekas juo nepasitikėdavo dėl jo paniurusių 
akių, raukšlėtos kaktos ir stačios, piktos kalbos. Maža buvo žmo- 
nių, neskaitant pilies tarnų, kurie būtų kada girdėję jį kalbant 
paprastai, kaip visi. Jėi jis jodavo lauku ir kas pasitikęs nusiim- 
davo kepurę ir sveikindavo: „Labą vakarą, ponas grafai, šian- 
dien puikus oras“, jis teatsakydavo: „Kvailas daiktas“ arba „Pats 
žinau“. Jei jam ar jo arkliui kas neįtikdavo, jei kely sutikdavo 
sodžiaus žmogų su vežimu ir negalėdavo greitai pralėkti su savo 
juodoku pro šalį, tada baisiai imdavo keiktis. Tačiau nebuvo 
girdėti, kad jis būtų kada sumušęs žmogų. Tam krašte jį vadino 
Colernas Audra. 

O Colerno pati buvo gera ir meili kaip pavasario saulutė. 
Širdingu žodžiu ar maloniu žvilgtelėjimu ji dažnai suramindavo 
tuos, kuriuos įžeisdavo aštriais pasakymais jos vyras. Neturtė- 
liams visur padėdavo, kur tik galėjo. Vasaros kaitromis ir žie- 
mos šalčiais leisdavosi ji nuo stataus kalno lankyti neturtingų 
arba sergančių vaikų. Jei tuomet ją sutikdavo kely grafas, susi- 
raukęs sakydavo: „Žinoma, kvailas daiktas“, ir jodavo toliau. 

Kitas moteris tie rūstūs žodžiai įbaugintų ir nuo to darbo at- 
grasytų. Viena pamanytų: kas man tie vargšai, jei mano valdo- 
vas juos niekais verčia? Kita iš puikybės arba apmaudo gal at- 
šaltų nuo tokio pikčiurnos vyro. Bet ne tokia buvo Jadvyga, 
graio pati. Ji vis mylėjo vyrą; savo balta, gražia ranka glostė 
raukšles ant tamsios kaktos, juo rūpinosi ir gerbė. Ir kai po ke- 
lerių metų jai gimė sūnus, nenustojo mylėti ir vyrą; rūpindamasi 
vaiku, nepamiršo ir tėvo. Praėjo treji metai. Grafas Colernas ma- 
tydavo sūnų tik sekmadieniais po pietų, kada jam atnešdavo 
parodyti auklė. Įsmeigęs akis pažiūrėdavo į jį, kažką sau į barz- 
dą pabambėdavo ir atiduodavo vaiką auklei. Tačiau, kai vaikas 
išmoko tarti „tėte“, grafas padovanojo nešiotei guldeną, bet kū- 
dikiui nenusišypsojo. 

Kai atėjo sūnaus trečioji gimimo diena, grafas liepė pirmą 
kartą jam užmauti kelnikes ir visą gražiai aptaisyti šilkaįs ir ak- 
somu. Paskui, liepęs atvesti savo juodoką, ir dar antrą gražų 
arklį, jis pasiėmė kūdikį ant rankų ir, žvangėdamas pentinais, 
ėmė leistis žemyn suktiniais laiptais. Pamačiusi tai, Jadvyga la- 
bai nustebo. Bet ji nebuvo pratusi klausinėti, kur jis rengias 
ir kada grįš. Tačiau šį kartą baimė dėl vaiko atvėrė jai lūpas. 

— Tu, išjoji, grafai? — paklausė ji. Atsakymo nebuvo. 

— Kam tu kūdikį imi? — klausė ji toliau— Su manim eis Ku- 
nas vaikščioti. 

— Žinoma, — burbtelėjo Colernas Audra ir išėjo pro duris. 
Kieme įkėlė vaiką už kojos į balną ir pririšo tvirtai skarele. 
Paskui pats šoko ant savo žirgo ir išjojo risčia pro pilies vartus, 
laikydamas rankoj savo sūnaus arklio pavadį. 

Iš pirmo vaikui, matyti, labai tiko joti su tėvu nuo kalno. 
Jis plojo delneliais, juokėsi ir tampė savo arklį už karčių, kad 
greičiau bėgtų, o grafas džiaugdamasis kelis kartus pasakė: 

— Vyras iš tavęs bus! 

Bet, išjojus į lygumą, vaiko narsumas tuojau prapuolė. Iš pra- 
džių jis nedrąsiai prašė tėvo joti palengviau. Bet tėvas, suragi- 
nęs arklį, pradėjo dar greičiau lėkti. Vaikas išsigando ir ėmė 
verkti, iš karto tylomis, o paskui visą gerklę paleidęs. 

— Žinoma, kvailas daiktas, — tarė piktai tėvas.— Išjojo pirmą 
kartą ir bliauna... tylėk, o ne...— Bet tuo laiku, kaip jis norėjo. 
padrąsinti savo sūnų smarkiais žodžiais, jo arklys ėmė šokti pies- 
tu, ir kito arklio pavadis ištrūko iš jo rankos. Kai, apstabdęs 

savo gyvulį, atsigręžė atgal pažiūrėti sūnaus, pamatė arklį vieną, 
be mažojo raitelio, bėgant į pilį. 

Nors grafas Colernas kietos buvo širdies, bet sūnaus nebuvi- 
mas jį nugandino. Jis pamanė, kad sūnus bus nutiškęs ir guli 
kur ant kelio. Jis pagriebė sau už barzdos ir suvaitojo. Šoko 
grįžti atgal, bet vaiko niekur nebuvo. Jis jau tarė, kad išsigan- 
dęs arklys jį numetęs į vandens griovį, buvusį šaly kėlio. Staiga 
išgirdo, kad užpakaly vaiko balsas šaukia jo vardą, ir grįžtelėjęs 
pamatė — netoli kelio, po medžiu, sėdi sena moteris ir supa ant 
kelių vaiką. 

— Kur tu radai tą vaiką, ragana? — suriko baisiai perpykęs 
grafas.— Tuojau duok jį man čia! 

— Prašom nesikarščiuoti, šviesiausias gralai, prašom nesikarš- 
čiuoti, — susijuokė ta moteris, — kad neatsitiktų nelaimė jūsų pui- 
kiajam žirgui! Jūs klausiate, kur radau berniuką? O štai kur: jo 
arklys bėgo pro šalį, o jis pats kabėjo, pririštas tik už vienos 
kojos, ir plaukai tik nesiekė,.žemės. Aš jį ir pagavau į savo 
prijuostę. 

„— Žinoma! — sušuko piktai grafas.— Dabar duok šen. Matai, 
negaliu nulipt: arklys spardosi ir gali jį užmušt. 

— Tai prašom išmesti man guldeną, — nužemintai paprašė mo; 
teris. 

— Kvailas daiktas! —- atsiliepė grafas ir sviedė kelis pienigus 
po medžiu. | 

— Ne, man reikia guldeno, — spyrėsi ji. 

— Guldeno! , Tu pati neverta guldeno! — perpyko graias.— 
Greičiau duok šen kūdikį, kitaip tuoj užpjudysiu tave šunimis! 

— Aure kaip! Aš neverta guldeno? — atsakė ji juokdama- 
si. — Palauk, pamatysime, -ar bus vertas vieno guldeno visas jūsų 
palikimas. O pfenigus gali grafas sau atsiimti. — Taip sakydama, 
ji metė grafui tris mažus pinigėlius ir taip tiesiai pataikė, jog 
jie visi įlėkė į šikšninį maišelį, kurį grafas tebelaikė rankoj. | 

Grafas taip buvo tuo nustebintas, jog kelias minutes negalėjo 
nei žodžio ištarti. Paskui, lyg pasiutęs iš piktumo, pagriebė šau- 
tuvą, atlenkė gaidžiuką ir ėmė taikinti į senelę. O ta visai ramiai 
glamžavo ir bučiavo grafiuką, laikydama jį prieš save taip, jog 
kulipka turėjo pirma tekti jam. | 

— Koks tai geras, koks tu puikus vaikelis, — sakė ji, — visada 
būk toks; ir būsi laimingas. 

Paskui ji paleido vaiką ir pagrasė grafui pirštu. 

— Atsimink, grafai, kad likai skolingas guldeną,— tarė ji ir, 
pasiramstydama su skroblo lazdele, nukūprino į mišką, neklau- 

sydama grafo plūdimo. Tarnas Konradas drebėdamas nulipo nuo 
arklio, užsodino vaiką ant balno, pats užšoko iš užpakalio ir nu- 
jojo su savo ponu į pilį. 

Nuo to laiko grafas: niekados daugiau nebeėmė sūnaus jodi- 
nėtis su savim. Kadangi jis buvo pradėjęs verkti ir rėkti, kai 
arkliai risčia bėgo, tėvas nusprendė, kad jis išlepintas vaikas, 
kad iš jo nieko nebus, todėl nenorėjo į jį nei žiūrėti; visada, 
kada berniukas meilindamasis ėjo prie tėvo kelių, tas jį varė 
nuo savęs, šiurkščiai sakydamas: " 

— Žinoma, kvailas daiktas! 

Jadvyga kantriai kentė, kada vyras darė nuoskaudas jai, bet 
jos širdis negalėjo skausmu tverti, kai ji matė tėvą neteisingai 
elgiantis su nekaltu vaikeliu. Ji tiesiog sirgo iš gailesčio, kai 
žiaurusis grafas smarkiai baudė kūdikį už menką nusikaltimą, 
ir galų gale neišturėjusi mirė geriausiais savo metais. Visi jos 
verkė, bet labiausiai gailėjo sūnus. 

Nuo to laiko grafas dar mažiau rūpinosi sūnum: atidavė jį 
auklėti svetimai moteriai ir pilies kunigui, o netrukus ir visai 
pamiršo, ypač kai vedė kitą pačią, turtingą merginą, kuri po 
metų padovanojo jam dvynius, du mažus grafiukus. 

Maloniausias Kuno pasivaikščiojimas būdavo tada, kai jis ga- 
lėdavo aplankyti senelę, išgelbėjusią jam gyvybę. Ji pasakodavo 
jam visados daug apie įo mirusią motiną ir apie tai, kiek ta 
gero yra jai padariusi. Pilies tarnai sakė jam nevaikščioti pas tą 
žiniūnę, gąsdindami, kad ji esanti kokia ragana; bet vaikas ne- 
bijojo, nes kunigas jam išaiškino, kad jokių raganų pasauly nė- 
ra, kad žmonių kalbos apie moteris, mokančias kerėti ir lakstyti 
raitas su šluotomis, yra pasakos ir tušti prasimanymai. Tiesa, jis 
buvo matęs tos senelės visokių daiktų, kurių nesuprato, kam 
reikalinoi; Gar jis minė, kaip nepaprastai tiesiai ji pataikė įmesti 
tris plenious į tėvo piniginę; be to, ji mokėjo taisyti visokių 
tepalų ir skystimų, tais gydė žmones ir gyvulius. Bet buvo visai 
netiesa, kad ji turinti kažkokią audros keptuvę, kad, kai laikanti 
ją ant ugnies, pakilstanti baisiausia audra. Ji išmokė grafiuką 
daug naudinęų dalykų, sakysim, taisyti vaistų nuo pasiutimo ir 
arklių gu, daryti strigtų žuvims gaudyti ir visokių kitų gerų 
daiktų. Netrukus senelė paliko vienintelė jo draugė, nes auklė 
mirė, 6 pamotė visai jo nežiūrėjo. 

Paaugėjus broliams, Kuno gyvenimas dar sunkesnis pasidarė. 
Jojant pirmą karlą, jiems pavyko nenukristi nuo arklio, ir Coler- 
nas Audra nusprendė, kad jie išmintingi ir geri vaikai, labai juos 
pamilo, jodinėjo su jais kiauras dienas ir mokė visko, ką tik pats 

mokėjo. Bet nedaug gero jie taip išmoko; rašyti, skaityti grafas 
pats nemokėjo, todėl ir mylimųjų sūnelių tuo mokslu nevargino. 
Bet užtat dešimties metų keiktis jie mokėjo ne menkiau kaip 
tėvas, su kiekvienu pešėsi, tarp savęs gyveno kaip šuva su kate, 
ir, tik tada eidavo išvien ir pasidarydavo draugai, kai norėdavo 
nuskausti Kuną. 

Motina jų nedraudė, sakė, kad peštynės berniukams sveikas 
ir naudingas yra daiktas. Bet kartą apie tai pasakė seniui grafui 
vienas tarnas. Nors tas savo papratimu burbtelėjo: ,„Žinom, kvai- 
las daiktas“, .bet vis dėlto susirūpino ir ėmė galvoti, ką reikėtų 
daryti, kad jie kartais viens antro mirtinai nenudėtų; senelės 
grasymas, kad jo visas palikimas nebuūsiantis vertas guldeno, vis 
dar negalėjo jam išeiti iš galvos. Medžiodamas kartą po savo 
pilies apylinkes, jis pastebėjo du kalnus, tie jam pasirodė labai 
geri pilims statyti, ir tuojau nusprendė pastatyti; ten pilis. Ant 
vieno pastatė Gudruolio pilį, davęs tą vardą jai dėl to, jog jau- 
nėlį savo sūnų iš dvynių dažnai vadino Gudruoliu už visokias jo 
gudrybes. Antrą pastatytąją pilį, norėdamas pasijuokti iš senelės, 
sakiusios, kad jo palikimas nevertas nei vieno guldeno, jis buvo 
manęs pavadinti Guldeno pilim, bet paskui pasitenkino papras- 
tesniu Elnio kalno vardu. Abudu kalnai ir lig šiol taip vadinasi, 
ir kas lanko Alpes, tas gali ir šiandien juos matyti. 

Senis grafas iš pradžios buvo ketinęs palikti vyresniajam sū- 
nui Colerną, antrajam Gudruolio pilį, o jauniausiajam — Elnio 
kalną. Bet jo pati nenurimo tol, kol jis neatmainė to sprendimo. 

— Kvailasis Kunas, — taip ji vadino nelaimingąjį vaiką už tai, 
kad jis nebuvo toks ištvirkėlis ir peštukas kaip jos sūnūs, — kvai- 
lasis Kunas ir be to turtingas, būdamas savo motinos įpėdinis. 
Kam jam tas turtingas Colernas? O mano sūnums nieko daugiau 
neteks kaip tik vienos pilys su miškais. 

Nors grafas visaip išrodinėjo, jog teisybė reikalaujanti, kad 
ta pilis tektų vyresniajam sūnui, bet ji verkdama prašė maldavo 
tol, kol Colernas Audra, pirma niekam neduodavęs priešintis, 
sutiko nusileisti ir užrašė jaunėliui Gudruolio pilį, vyresniajam 
iš dvynų Voliui — Colerną, o Kunui — Elnio kalną su Balingeno 
"miesteliu. Netrukus po to, kai parašė testamentą, grafas sunkiai 
susirgo. Gydytojui, pasakiusiam, kad jam reiks mirti, jis atšovė: 
„Žinoma“, o kunigui, liepusiam gailėtis už nuodėmes prieš mirtį, 
atsakė: „Kvailas daiktas“, keikdamasis jį nuvarė nuo savęs ir 
numirė. 

Velionis dar nebuvo palaidotas, o grafienė jau atėjo pas Ku- 
ną su testamentu ir juokdamasi pasakė posūniui, kad jis dabar 

galintis parodyti savo mokslą, paskaityti, „kas parašyta tam po- 
pieriuj, būtent, kad jis turi iš Colerno kraustytis. Ji su savo 
sūnumis džiaugėsi gavę. tiek gražios žemės ir abidvi pilis, atim- 
tas iš pirmagimio. 

Kunas nesipriešino mirusiojo valiai. Jis su ašaromis atsisvei- 
kino pilį, kur gimė, kur buvo palaidota jo brangioji motina, kur 
gyveno gerasis kunigas, o netolumais — vienifttelis senas jo drau- 
gas, vaistininkė senelė. Nors Elnio kalno pilis buvo graži, rūmai 
puikūs, bet toli nuo žmonių, todėl Kunas greit ėmė ilgėtis gim- 
tojo Colerno. 

Vieną vakarą grafienė ir jos sūnūs, dabar turėję po aštuo- 
niolika metų, sėdėjo pilies balkone ir žiūrėjo tolyn. Staiga jie 
pamatė jojant gražų riterį. Paskui jį sekė keli tarnai su puikiais 
neštuvais. Jie ilgai spėjo, kas čia toks būtų. Galų gale JSDRES 
sūnus sušuko: 

— Juk čia ne kas kitas, kaip mūsų broliukas nuo Elnio kalno! 
A, tai 
jis čia nori mus pasikviesti pas save, o puikiais neštuvais mane 
nusinešti ant Elnio kalno. Ne, aš nelaukiau iš savo sūnaus, kvai- 
lojo Kuno, tokio gerumo ir meilumo..Vienas mandagumas vertas 
antro, lipkim žemyn ir eikim jo patikti prie pilies vartų. Būkit 
geri, gal jis jums ką ant Elnio kalno padovanos: tau arklį, tau 
šarvą, 0 aš jau seniai laukiu jo motinos karolių. 

— Aš jokių dovanų nenoriu iš to kvailio,— atsakė Volfas, — 
jam geras taip pat nebūsiu. Aš manau, kad jis padarytų daug 
geriau, jei nukeliautų į aną pasaulį pas savo tėvą, tadą mums 
tektų Elnio kalnas ir visas turtas. Jums, motute, pigiai parduo- 
tumėm tuomet karolius. 

— Ką tu, snargly! — sušuko papykus motina.— Aš turiu iš ta- 
vęs pirkti karolius? Tai padėka už tai, kad aš tau išrūpinau Co- 
lerną? Ne, mano gudragalvi, karolius turiu gauti dykai! 

— Dykai nei arklys arklio nekaso! — atšovė rodydamas dan- 
tis sūnus.— Jei tiesa, kad karoliai verti gražiausios pilies, tai 
mes būtumėm paskutiniai mulkiai, užkabinę jums juos ant kaklo. 
Kai tik Kunas užmerks akis, mes tuoj nuvažiuosim į ten, pasida- 
linsime viską ir savo karolių dalį parduosiu. Jei jūs, motute, duo- 
site daugiau negu žydas, tai bus. jūsų. 

Taip kalbėdami, jie priėjo prie pilies vartų. Nelengvai gra- 
tienė pergalėjo savo pyktį už karolius. Grafas Kunas jau užjojo 
ant keliamojo tilto. Pamatęs pamotę ir brolius, jis sustabdė arklį 
ir nušokęs mandagiai juos pasveikino. Nors jie buvo jam pridir- 

bę daug pikto, bet jis nenorėjo jiems keršyti atsimindamas, kad 
jie jo broliai, kad tą nedorą moteriškę mylėjo jo tėvas. 

— Kaip gražu, kad sūnelis mūsų nepamiršta,— tarė saldžiu 
balsu šypsodama. grafienė.— Kas girdėti ant Elnio kalno? Kaip 
ten gyveni? Ir neštuvus turi? Kokie puikūs! Karalienė nesigėdintų 
tokiuose sėdėti. Tik stinga jaunos, gražios šeimininkės su jais 
keliauti, | 

— Lig šiol apie tai dar negalvojau, motute;— atsakė Kunas, — 
dabar noriu pasiimti į namus ką kitą savo draugijai, dėl to ir 
atsigabenau neštuvus. 

— Koks jūs geras ir rūpestingas! — perkirto jį meiliai nusi- 
šypsojusi grafienė. 

— Juk jis, vargšas, nebepajoja,— tarė Kunas,— pilies kape- 
lionas, kunigas Juozapas. Aš jį noriu pasiimt pas save. Jis ma- 
no senas mokytojas. Aš taip buvau su juo susitaręs, kai važiavau 
iš Colerno. Taip pat norėčiau atsiimti tą senelę vaistininkę, kur 
gyvena pakalnėje. Pažvelkit, kokia dabar ji sena, o kadaise man 
gyvybę išgelbėjo, kai buvau pirmą kartą išjojęs su savo mirusiu 
tėveliu. Juk ant Elnio kalno mano nemaža kambarių, tegu ji ten 
numiršta. 

Tai pasakęs, jis nutraukė per kiemą pas kunigą. 

Volfas iš piktumo kramtė lūpas, grafienė iš apmaudo pagel- 
to, o mažasis Gudruolis pradėjo garsiai juoktis: 

— Kiek man duodat už arklį, gautą iš jo dovanų? — tarė 
jis.— Broli Volfai, duok man už jį šarvą, kur tau davė! Ka ka ka! 
Jis nori pasiimti kunigą ir seną raganą? Tai graži porelė! Dabar 
lig pietų jis galės mokytis su kunigu graikų kalbos, o po pietų 
imti kerėjimo pamokas iš tos raganos. Tai bent juokus krečia 
tas pusgalvis Kunas! 

— Tiesiog netašytas žmogus! — atsakė grafienė— Nėra ko 
tau iš to juoktis, mažasis. Gudruoli. Tai gėda visai. giminei. Da- 
bar niekur negalėsi akių parodyti. Visa apylinkė juoksis, kai 
išgirs, jog grafas Colernas labai iškilmingai parsigabeno neštu- 
vais seną raganą ir priglaudė ją savo namuose. Nusekė į moti- 
ną, visados draugavusią su ligoniais ir visokiais valkatomis. O, 
jo tėvas apsiverstų grabe, kad tai sužinotų. 

— Taip, — pridėjo mažasis Gudruolis,— tėvas ir iš kapo pa- 
sakytų: „Žinoma, kvailas daiktas!“ 

— Tikrai, aure jis eina su seniu ir nesigėdina jį vestis už 
rankos, — bjaurėdamasi sušuko grafienė,— einam iš čia, aš ne- 
noriu daugiau su juo susitikti. 

Tie prasišalino, o Kunas atvedė savo seną mokytoją lig tilto 
ir pats padėjo jam įlipti į neštuvus. Pakalnėj jis sustojo prieš 
senelės trobelę ir rado ją jau apsitaisiusią. Ji turėjo pilną krepšį 
visokių stiklinių, puodelių, buteliukų su įvairiais skystimais ir 
skroblo lazdelę. | 

Tačiau buvo ne taip, kaip papykusi pranašavo grafienė. Visoj 
apylinkėj niekas nemanė juoktis iš grafo Kuno. Visi jį „gyrė, kad 
jis palengvinęs senas moteriškės dienas. O už tai, kad jis pasi- 
ėmė! pas save kunigą, jį laikė doru vyru. Tiktai pamotė ir bro- 
liai jį niekino ir jo gėdinosi. Bet tuo jie tik sau kenkė, nes 
kiekvienas piktinosi tokiu negirdėtu jų pasielgimu; buvo kalbų, 
kad jie su motina piktuoju gyvenantys ir tarp savęs nuolat rie- 
jantysis. Kunas kelis kartus bandė susigerinti su broliais, nes 
jam buvo nesmagu, kad tie, jodami pro Elnio kalną, niekados 
neužsuka jo aplankyti arba, sutikę jį miške ar lauke, sveikinasi 
su juo šalčiau negu su svetimaisiais. Bet jo bandymai baigdavosi 
niekais, ir dar broliai paskui iš to juokus darydavo. Kartą jam 
atėjo į galvą dar vienas būdas patraukti į save brolių širdis. 
Tarp trijų pilių beveik vidury buvo tvenkinys, bet Kuno žemėj. 
Tam tvenkiny buvo puikiausių visoj apylinkėj lydžių ir karpių, 
ir broliai, mėgdavę žuvauti, labai pyko, kad tėvas to tvenkinio 
neužrašė jiems. Jie buvo per daug didūs, kad gaudytų žuvį be 
brolio žinios, tačiau nenorėjo prašyti leidimo. Žinodamas, kaip 
broliams tinka tas tvenkinys, pakvietė jis juos kartą ten susi- 
eiti. 

Buvo gražus pavasario rytas. Visi trys broliai iš trijų pilių 
atvyko prie tvenkinio beveik tą pačią minutę. 

— Žiūrėk,— sušuko mažasis Gudruolis,— kaip gerai išėjo! Aš 
išjojau, kai pily mušė septintą valandą. 

— Aš irgi! Ir aš! — atsakė broliai iš Elnio kalno ir Colerno. 

— Tai, vadinas, tvenkinys yra pačiam vidury,— kalbėjo jis.— 
Puikus vanduo. 

— Taip, todėl jus ir pakviečiau čia. Aš žinau, kad jūs labai 
mėgstate žuvaut, ir nors aš taip pat dažnai meškerioju, bet žu- 
vies užteks trims pilims, o ant jų krantų išsitektumėm, jei atei- 
tumėm gaudyti ir visi vienu kartu. Dėl to aš nuo šios dienos 
noriu, kad tas vanduo būtų visų trijų bendras turtas, kad kiek- 
vienas iš mūsų turėtų tokias pat teises į jį kaip aš. 

— O, mūsų brolelis šiandien labai dosnus, — tarė juokdama- 
sis Gudruolis: — jis mums duoda šešis margus vandens ir kelis 
šimtus žuvų? O ką iš mūsų už tai nori gauti? Juk dykai nei ark- 
lys arklio nekaso! 


164 


— Aš jums dovanoju,— atsakė Kunas.— Aš tik norėčiau daž- 
niau su jumis susitikti prie tvenkinio ir pasišnekėti. Juk mes 
vieno tėvo vaikai. 

— Ne,-- atkirto Gudruolis,— tas neišdegs! Nėr kvailesnio daik- 
to, kaip žuvauti draugijoj, visada vienas kitam baidys žuvį. Pa- 
dalinkim geriau dienas: sakysim, pirmadieniais ir ketvirtadieniais 
tu, Kunai, antradieniais ir penktadieniais — Volfas, trečiadieniais 
ir šeštadieniais — aš. Manyčiau, taip tiktų labiau. | 

— O aš manyčiau, kad ne,— atsiliepė rūstusis Volfas.— Aš 
jokių dovanų nenoriu ir dalintis su nieku nemėgstu. Tiesą sa- 
kant, mes visi turim lygias teises į tą tvenkinį, todėl meskime 
kauliukus ir tada mMatysim, kam jis atiteks. Jei aš būsiu laimin- 
gesnis už jus, tai jūs visada galėsit prašyti manęs leidimo ten 
žuvauti. 

— Aš niekados nežaidžiu kauliukais,— atsakė Kunas nuliūdęs, 
kad negali susikalbėti su savo broliais. 

— Žinoma,— susijuokė Gudruolis— mūsų broliukas labai die- 
vobaimingas ir kauliukų žaidimą laiko didele nuodėme. Bet aš 
jums teikčiau kitą dalyką, kurio nesigėdintų nei dievobaimin- 
giausia davatka. Atsineškime meškeres, ir kas šį rytą, lig Coler- 
no varpui išmušant dvyliktą valandą, pagaus daugiausia žuvų, 
to bus tvenkinys. 

— Tikrai neišmintingas būčiau, — tarė Kunas,— jei sutikčiau 
gintis dėl to, kas yra man palikta tėvo. Bet, kad jūs matytumėt, 
jog aš iš širdies norėjau su jumis pasidalinti, atsinešiu savo meš- 
kerę. 

Jie parjojo namo, kiekvienas į savo pilį. Dvyniai tuojau lie- 
pė savo tarnams išvartyti visus akmenis ir pririnkti sliekų žu- 
viai gaudyti, o Kunas pasiėmė savo paprastą meškerę ir ėdesį, 
kurį daryti buvo jį išmokiusi ta žiniūnė, ir pirmutinis atėjo į vie- 
tą. Kai atvyko broliai, davė jiems išsirinkti geriausias vietas, 
o pats užmetė meškerę paskui. Ir žuvys tartum pažino savo šei- 
mininką. Pulkai karpių ir lydžių kibždėjo apie jo meškerę. Se- 
nesnės ir didesnės žuvys vijo tolyn mažesnes, ir, kas valandėlę 
jis traukė po vieną. Metant vėl meškerę, jau koks dvidešimt 
griebė išsižioję kabliuką. Nepraėjo dar nei dviejų valandų, o ap- 
linkui visa Žemė priversta buvo puikios žuvies. Tada jis padėjo 
savo meškerę ir nuėjo pažiūrėti, kaip sekasi broliams. Gudruolis 
buvo pagavęs mažą karpelį ir dvi menkas baltžuves, o Volfas 
tris mekšrus ir dvi nedideles aukšles. Abudu pikti žiūrėjo į van- 
denį, nes iš savo vietų jie matė didelę daugybę žuvų, Kuno 

pagautų. Kai Kunas priėjo prie Volfo, tas baisiai perpykęs 
pašoko ir, sutraukęs ašutus ir sulaužęs meškerykotį, sumetė į 
tvenkinį. | | 

-— Aš norėčiau turėt vietoj vieno tūkstantį kabliukų, ir kad 
ant kiekvieno purtytųsi po vieną žuvį! — sušuko jis.— Bet čia, 
matyti, tau, Kunai, velnias padeda, kad per vieną valandą su- 
gavai daugiau žuvų negu aš per metus! 

— Taip, taip, dabar suprantu,— įsikišo Gudruolis.-— Jis išmo- 
ko gaudyti žuvį iš tos prakeiktos raganos, o mes, kvailiai, einam 
žuvautį kartu su juo! Juk jis pats greit pavirs į žynį. 

— Jūs netikę žmonės! — pasakė įerzintas Kunas.— Šį rytą man 
buvo progos įsitikinti, kad jūs besočiai, begėdžiai ir tamsuoliai, 
Dabar eikit sau namo(įr niekad nebegrįžkit čia: tikėkit, jūs būtu- 
mėt daug laimingesni, kad būtumėt nors pusę tiek dori ir geri 
kaip ta moteriškė, kur vadinate ragana. 

— Ne, ji netikra ragana! — atsakė pajuokdamas Gudruolis.— 
Visos raganos moka pranašauti, o tavo žiniūnė tiek tegali pra- 
našauti, kiek žąsis pavirsti į gulbę. Ji dar tėvui yra sakiusi, kad 
jo palikimą galėsi pirkti už vieną guldeną, kitaip sakant, viskas 
išeis vėjais. Tačiau lig savo mirties jis valdė tiek žemės, kiek 
akys mato nuo Colerno viršūnės. Ne, tavo ta žiniūnė ne kas ki- 
tas kaip tamsi, kvaila boba, o tu — mulkis, ir tiek! 

Po tų žodžių Gudruolis pasiskubino tuojau prasišalinti, bijo- 
damas smagios brolio rankos. Su juo nurūko kartu ir Volfas, 
pirma paleidęs iš burnos visus keiksmus, išmoktus iš savo tėvo. 
Kunas nuėjo namo be galo nuliūdęs, nes jam dabar visai paaiš- 
kėjo, kad broliai niekados daugiau nenorės su juo taikintis. Jis 

dėl to taip susigraužė, jog kitą dieną sunkiai apsirgo, ir tik ku- 
nigo Juozapo paguodos žodžiai ir senelės vaistai jį išgelbėjo 
nuo mirties. 

Sužinoję apie Kuno ligą, broliai iškėlė puotą ir pasigėrę susi- 
tarė, kad tas, kas pirmas išgirs apie jo mirtį, turės iššauti iš visų 
armotų ir gaus iš Kuno rūsio šulę geriausio vyno. Nuo to laiko 
Volfas laikė sargybą netoli Elnio kalno, a, Gudruolis už didelius 
pinigus papirko vieną Kuno tarną, kad šis jam tuojau praneštų, 
kai brolis pradės merdėti. Bet tarnas buvo labiau atsidavęs savo 
geram ir teisingam ponui negu piktam Gudruolio pilies grafui. 
Vieną vakarą jis paklausė žiniūnės apie savo pono sveikatą ir, 
išgirdęs jį einant geryn, papasakojo apie brolių susitarimą pa- 
skelbti jo mirtį džiaugsmingais armotų šūviais. Senelė labai tuo 
pasipiktino. Ji tuojau viską pranešė grafui, ir kadangi šis neno- 
rėjo tikėti, kad jo broliai būtų tokie beširdžiai, ji patarė paleisti 
žinią, kad jis miręs, ir žiūrėti, ka iie darvs: ar šaus iš armotų, 
ar ne. Grafas liepė ateiti tarnui, papirktam brolio, dar kartą 
išklausinėjo ir tada liepė jam joti į Gudruolio pilį ir paskelbti, 
kad jis tuoj mirsiantis. 

Jam leidžiantis nuo Elnio- kalno, pastebėjo grafo Volfo sar- 
gas, šustabdė jį ir paklausė, kur jis taip skubina. 

— Oi, — tarė Kuno tarnas, — mano nelaimingas ponas nebesu- 
lauks vakaro, visi nustojom vilties. 

— Taip? — sušuko jis ir paknopstoms nubėgo pas savo arklį. 
Užšokęs ant jo, kaip žaibas nurūko į Colerną. Arklys pailsęs 
krito vartuose, ir jis tik spėjo surikti: ,,Kunas miršta“ ir apalpo. 
Subaubė tada armotos nuo Colerno aukštybių. Grafas Volias 
džiaugėsi su motina dėl šulės vyno, palikimo, tvenkinio, karolių 
ir didelio armotų skardo. Bet ką jie palaikė skardu, buvo armotų 
šūviai nuo Gudruolio pilies. Volfas nusijuokęs tarė savo moti- 
nai: 

— Vadinas, Gudruolio irgi turėta šnipas, ir mes tuojau pasi- 
dalinsim vyną ir visą palikimą. 

Bijodamas, kad Gudruolis nenuvyktų į ten pirma ir nepasi- 
imtų kokių mirusio brangenybių, sėdo, nieko nelaukdamas, ant 
arklio. Prie tvenkinio susitiko abu broliai ir iš gėdos paraudo, 
nes. tas ir tas norėjo atvykti į pilį anksčiau. Apie Kuną nepa- 
minėjo nei žodelio, jodami visą kelią kalbėjosi, kas ir kaip val- 
dys Elnio kalną. Kai jie jojo per tiltą į pilies kiemą, jų brolis, 
sveikas ir gyvas, žiūrėjo į juos pro langą; jo akys buvo pilnos 
rūstybės. Pamatę jį, tie baisiai išsigando ir, tardamiesi išvydę 
šmėklą, pradėjo žegnotis. Bet, įsižiūrėję geriau, jie įsitikino, kad 


167 


prieš juos buvo tikras jų brolis, o ne kokia šmėkla, ir Volias 
sušuko: 

— O kad tave!.. Kas per velnias, aš Maniau, kad tu mirei! 

— Kas atidėta, tas nepralaimėta,— tarė jaunesnysis, žiūrėda- 
mas į brolį. Tada Kunas tarė griausmingu balsu: | 

— Nuo šios valandos visokie giminystės ryšiai tarp mūsų su- 
traukyti. Aš gerai supratau jūsų džiaugsmingus šūvius. Bet atsi- 
minkite: mano kieme stovi penkios armotos, ir aš dėl jūsų lie- 
piau jas primušti. Traukitės iš čia greičiausiai, kitaip tuojau pa- 
matysit, kaip šaudo nuo. Elnio kalno. 
 Matydami taip rimtai kalbant, jie nelaukė, kad sakytų antrą 
kartą. Paspaudę arklius, beregint nubrazdėjo nuo kalno, o brolis 
juos pavykėjo armotos šoviniu, kuris taip baisiai prakaukė per 
juos, jog jie labai žemai ir mandagiai palenkė savo galvas. Bet 
jis nenorėjo į juos pataikinti, tik taip pagąsdinti. 

— Kam' tu šaudei, kvaily? — paklausė piktai Gudruolis.— Aš 
šoviau tik dėl to, kad išgirdau tave šaunant. 

— Priešingai, klausk nors motinos! — atsakė Volfas.— Tai tu 
šovei pirmas ir padarei tiek gėdos, žalty! 

Jaunesnysis neapsileido, ir kol jie prijojo tvenkinį, taip išsi- 
keikė ir išsipravardžiavo paskutiniais žodžiais, jog persiskyrė su 
didžiausia neapykanta. 

Kitą dieną Kunas parašė testamentą, žiniūnė tarė kunigui: 

— Gali derėtis iš ko nori, kad broliams jis nieko neužrašė. 

Nors jai labai rūpėjo ir labai klausinėjo savo mylimojo grafo, 
bet šis nepasakė, kas yra parašyta tėstamente, ir jai visai neteko 
to sužinoti, nes po metų geroji moteriškė mirė, nebeišsigelbėjo 
nei savo tepalais, nei gėrimais. Ji mirė ne dėl ligos, bet dėl to, 
kad buvo devyniasdešimt aštuonerių metų, tokio amžiaus, kur 
ir visai sveiką žmogų gali nuvaryti į kapus. Grafas Kunas liepė 
ją palaidoti ne kaip vargingą moteriškę, bet kaip savo motiną. 
Netrukus paskui ją mirė ir kunigas Juozapas, ir, gerasis gratas 
paliko visai vienas savo pily. 

Bet neilgai teko jam vargti toj atskirybėj. Dvidešimt -aštuo- 
nerių metų gerasis Kunas mirė, ir pikti žmonės tvirtino, kad jį 
nunuodijęs CGudruolis. 

Ar tas buvo taip, ar ne, bet, praėjus kelioms valandoms po 
jo mirties, vėl pasigirdo armotų trenksmas. Iš Colerno ir Gudruo- 
lio pilies buvo paleista dvidešimt penki šūviai. 

— Šį kartą tikrai gali sakyti, kad jis mirė, — tarė: Gudruolis, 
susitikęs kely brolį. 

— Taip — atsakė Volfas.—/O jei jis ir šį kartą prisikels iš 
numirusių ir rėkos prie lango kaip tada, tai aš šautuvu, kur ne- 
šuosi, priversiu jį nutilti ir būti mandagų. 

Jojant į Elnio kalną, prie jų pritapo kažkoks nepažįstamas 
riteris su palydovais. Jie sprendė, kad čia bus jų brolio draugas, 
atvykęs jo laidoti. Tada jie dėjosi labai nuliūdę, gyrė riteriui 
mirusįjį, gailestavo dėl jo ankstyvos mirties, o Gudruoliui pasi- 
sekė net kelias ašaras išspausti. Bet nepažįstamas riteris tylėda- 
mas jojo į pilį, neatsakė jiems nei žodžio. 

— Dabar galim pasilsėti. Tarnai, duokit čia vyno, tik paties 
gerojo! — riktelėjo šokdamas nuo arklio Volfas. | 

Suktiniais laiptais jie užėjo ant viršaus į salę, paskui į ten 
atsekė ir tylusis riteris. Kai broliai susėdo už stalo, jis išėmė 
iš kišenės sidabrinį pinigą ir metė jį ant stalo. Tas skambėdamas 
nuriedėjo, o riteris tarė: 

— Štai jūsų palikimas, lygiai guldenas. Taip turi būti. 

Broliai nustebę pasižiūrėjo į vienas antrą ir nusijuokę pa- 
klausė, ką tai turėtų reikšti. 

Tada riteris išsiėmė pergamentą su daugybe antspaudų. Ten 
Kunas buvo surašęs visus piktuosius darbus, padarytus jam bro- 
lių, o gale aiškiai ir tiksliai pažymėjo, kad visas jo turtas, judi- 
namasis ir nejudinamasis, išskyrus motinos karolius, po jo mir- 
ties turi būti parduotas Viurtembergui, viskas būtent už vieną 
guldeną. Už karolius turi būti pastatyta Balingene pavargėlių 
prieglauda. | | 

Netikėta naujiena broliams žadą užkando. Pažvelgė jie į vie- 
nas antrą, bet jau be juoko, tik sukandę dantis iš piktumo, nes 
Viurtembergui nieko negalėjo padaryti. Tokiu būdu jiems ištrū- 
ko iš nagų puikūs rūmai, girios, laukai, Balingeno miestelis ir 
net tvenkinys, ir gavo jie tiktai vienui vieną guldeną. 

Volfas įsikišo piktai į kišenę pinigą, užsitraukė ant akių ke- 
purę ir, neatsisveikinęs su Viurtembergo riteriu, šoko ant arklio 
ir nujojo į Colerną. | = 

Bet kai kitą rytą jį pradėjo motina barti, kad jie prakišę 
palikimą ir karolius, jis nuvyko pas Gudruolį į jo pilį. 

— Ar mes pragersim, ar pralošim savo palikimą? — paklausė 
jis. 

— Geriau pragerkim,— tarė Gudruolis.— Juk mūsų abiejų yra. 
Jojam į Balingeną ir tyčia parodysim žmonėms, kad mums visai 
negaila to miestelio. 

— O koks gardus „Ėro“ restorane raudonasis! 

— Karalius negeria geresnio,— pridėjo Volfas. 

Jie kartu nujojo į Balingeną, suėjo į „Ėrą“ ir išgėrė raudonojo 
už visą guldeną. Tada Volfas atsistojo, išsiėmė iš kišenės sidab- 
rinį pinigą su bėgančiu elnių, metė jį ant stalo ir tarė: 

— Štai guldenas, lygiai tiek, kiek išgėrėm. 

Šeimininkas paėmė guldeną, apžiūrėjo jį iš vienos ir antros 
pusės ir šypsodamas tarė: 

— Taip, jei čia būtų guldenas ne su elniu. Vakar naktį at- 
vyko iš Štutgarto pasiuntinys ir šiandien rytą viešai paskelbė 
Viurtembergo kunigaikščio vardu, kuriam dabar priklauso šis 
miestelis, kad tie pinigai nebeturi jokios vertės, todėl man: duo- 
kit kitą. 

Broliai išbalę pažvelgė į viens antrą. 

— Mokėk,— tarė vienas, 

— O tu nieko neturi? — paklausė antras. Vienu žodžiu, jie 
liko Balingeno „Ėrui“ kalti guldeną. 

Tylėdami ir susimąstę grįžo jie namo. Atvykus lig kryžkelės, 
kur vienas kelias eina į Colerną, antras į Gudruolio pilį, jaunėlis 
brolis tarė: 

— Kas gi dabar bus? Vadinas, mes gavom palaikų mažiau 
kaip nieko, ir dar vyhas buvo netikęs. 

— Taip, — atsakė brolis,— įvyko žiniūnės pranašavimas: ,„Pa- 
matysim, ar bus vertas vieno guldeno visas jūsų palikimas“. 
Dabar mes už jį nebegalim nupirkti nei stiklo vyno. 

— Žinoma, — tarė Gudruolis. 

— Kvailas daiktas! — pridėjo Volfas ir nujojo į pilį, pykda- 
mas ant savęs ir ant viso pasaulio. 


** * 
— Tokia tai istorija apie guldeną, — pabaigė mechanikas, — ir 
ji tikra. Diurvangeno smuklės šeimininkas, kur gyveno netoli tų 


trijų pilių, papasakojo tai mano geram draugui, jis dažnai vadovu 
keliauja: per Švabijos Alpes ir nuolat sustoja Diurvangene. 

Smuklės svečiai pagyrė mechaniką. 

— Kokių daiktų gali išgirsti šiam pasauly! — atsiliepė vežė- 
jas.— Tikrai, man dabar smagu, kad nėgaištame prie kortų. Čia 
kur kas geriau. Aš gerai įsidėjau į galvą tą istoriją, rytą papasa- 
kosiu savo draugams, nepraleisiu nei vieno žodelio. 

— Tai bepasakojant, ir man šis tas atėjo į galvą, — tarė stu- 
dentas. 

— Sakyk, sakyk! — prašė jo mechanikas ir. Feliksas. 

— (Gerai, — atsakė jis,-— juk vis tiek dabar ar paskui bus ma- 
no eilė. Suprantamas daiktas, aš pasakosiu, ką pats esu girdėjęs. 
Ir tas, ką aš noriu pasakoti, kartą tikrai atsitiko. 

Jis atsisėdo patogiau ir buvo bepradedantis sakyti, bet šeimi- 
ninkė patraukė ratelį į šalį ir priėjo prie svečių. 

+ — Dabar; ponai, metas jau gulti, — tarė ji išmušė devynias, 
o rytoj vėl bus diena. | 

— Gerai, tai ir eik sau gulti! — atsiliepė studentas.— Duok čia 
mums dar butelį vyno ir daugiau keliauk sau sveika. i 

— To negalima, — atsakė ji piktai. — Kol svečiai sėdi, šeimi- 
ninkė ir tarnai negali migti. Aiškiai pasakyta, kraustykitės į savo 
kambarius! Ilgiau kaip lig devynių neleisiu savo namuose gir- 
tuokliauti! : 

— Kas jums galvoj? — tarė mechanikas nustebęs.— Juk vis 
tiek, ar mes sėdim čia, ar ne, kai jūs mMmiegate? Mes teisingi žmo- 
nės, nebijokite, nieko jūsų neliesim ir neužmokėję neišvažiuo- 
sim. Nei vienoj smuklėj taip su manim nesielgė. 

Moteris piktai pažvelgė į jį. ? 

— Gal jūs manot, kad dėl kiekvieno ų alkatos, duodančio už- 
dirbti dvylika kreicerių, aš ardysiu namų tvarką? Sakau pasku- 
tinį kartą, kad netvarkos nesikęsiu! 

Mechanikas norėjo dar kažką atsiliepti, bet studentas pamer- 
kė jam akį, kad tylėtų. 

— Gerai, — tarė jis — jei šeimininkė nenori čia mūsų palikti, 
tai prašom nuvesti į mūsų kambarius. Tik prašom duoti mums 
tiek šviesos, kad galėtumėm rasti kelią. | 

— Tuo negaliu patarnauti, — atsakė ji šiurkščiai — Kiti ras 
kelią ir patamsy, o sveikam ganės to žvakgalio. Daugiau šviesos 
mano namuose nėra. 

Jaunikaitis tylėdamas paėmė žiburį ir atsistojo. Amatininkai 
pasiėmė savo krepšius, norėdami juos nusinešti ir pasidėti pas 
save kambary. Jie nusekė paskui studentą, tas, eidamas priešais, 
švietė laiptus. 

Užlipus į viršų, studentas atidarė duris ir susikvietė visus 
į savo kambarį. 

— Nebėr abejojimo,— tarė jis — mes pakliuvom į galvažu- 
džių varžą. Ar jūs nepastebėjot, kaip ji rūpinosi, kad mes grei- 
čiausiai eitumėm gulti, ar nematėt, kaip ji nenori duoti mums 
budėti ir būti krūvoj? Dabar ji, matyti, tikisi, kad mes sumigsim 
ir mus kaip vištelius sugaudys. 

— O kaip jūs manot, ar negalėtumėm dar pabėgti? — paklau- 
sė Feliksas.— Miške vis dėlto lengviau būtų išsigelbėti negu čia, 
troboj. | 

— Langai ir čia išpinti geležiniais virbalais! — atsakė studen- 
tas, mėgindamas ištraukti vieną iš jų, bet negalėdamas nei iš 
vietos pajudinti.— Pabėgti belieka vienas kelias — pro duris, bet 
nemanau, kad mus išleistų. 

— Reikia bandyti, — tarė vežėjas.— Pamėginsiu, ar negalėsiu 
išeiti į kiemą. Jei pavyktų, sugrįšiu paimti jūsų. 

Visi sutiko, ir vežėjas, nusiavęs batus, pirštais ėmė leistis 
laiptais žemyn, o jo draugai iš viršaus klausėsi. Jis jau nušliau- 
žė lig pusės laiptų laimingai ir niekieno nepastebėtas. O kai jis 
prisišliejo ten prie vieno stulpo, staiga priešais iššoko didelis 
šuva ir įsikabino nagais į pečius, rodydamas jam prieš akis dvi 
aštrių dantų eiles. Jis nedrįso nei iš vietos pasijudinti, kitaip 
tas baisus šuva tuojau būtų jam pagriebęs už gerklės. Šuva 
pradėjo loti, ir tuojau atbėgo tarnas ir šeimininkė su žvakėmis. 

— Kur eini? Ko tau reikia? — suriko moteriškė. 

— Man reikia šį tą atsinešti iš vežimo, — atsakė drebėdamas 
vežėjas, nes, atsidarius durims, jis pastebėjo kelis įtariamus vy- 
rus su šautuvais rankose. | 

— Negalėjai anksčiau atsinešti? — niurnėdama atsakė šeimi- 
ninkė.— Jokūbai, užkelk kiemo vartus ir pašviesk jam prie ve- 
žimo. 

Šuva su baisiu snukiu paleido vežėją ir vėl atsigulė skersai 
laiptų, 0 tarnas uždarė kiemo vartus/ir jam pašvietė. Apie pa- 
bėgimą nebuvo ko nei manyti. Kai vežėjas galvojo, ką čia jam 
reiktų pasiimti iš vežimo, atsiminė svarą vaškinių žvakių, kur 
turėjo nuvežti į artimiausią miestelį. „(To žvakgalio vargiai išteks 
ilgiau kaip ketvirčiui valandos,— tarė jis sau,— o šviesa mums 
reikalinga“. Išsitraukė iš vežimo porą vaško žvakių ir paslėpė 
rankovėj, o dėl akių nusinešė savo apsiaustą, juo, kaip jis aiš- 
kinosi tarnui, norėjo naktį užsikloti. 

Laimingai sugrįžęs į kambarį, jis papasakojo apie baisųjį šu- 
nį, sergstintį laiptus, apie ginkluotus vyrus, matytus iš tolo, apie 
kitus dalykus, iš ko galėjai spręsti, kad juos nori suimti, ir pa- 
baigė atsidusęs: 

— Šios nakties mes nebeišgyvensim! 


— Aš to nemanau, — atsakė studentas.— Nemanau, kad tie 
žmonės būtų tokie kvaili, jog dėl menkos naudos, kurią gali tu- 
rėti iš mūsų, mus keturis žudytų. Gintis mums nėra ko: Aš nu- 
stočiau daugiausia. Mano arklys jau jų rankose, o aš prieš ke- 
turias savaites už jį mokėjau penkias dešimtis dukatų. O pinigus 
ir drabužius atiduosiu nesipriešindamas: gyvybė juk brangesnė 
už viską. 

— Gera jums kalbėti, — atsakė vežėjas.— Tuos daiktus, kur 
gali nustoti, lengvai jūs vėl įgysite. O aš juk esu pasiuntinys iš 
Ašatenburgo, ir mano vežime yra daug visokios gėrybės, o tvar- 
te pora gražių arklių — visas mano turtas. 

— Ir aš nemanau, kad jie darytų jums ką pikto, — atsiliepė 
auksakalys.— Apiplėšus pasiuntinį, gali sukelti visur daug riks- 
mo ir ašarų. O aš manau lygiai taip, kaip sakė studentas. Aš 
greičiau atiduosiu viską, ką turiu, ir prisieksiu niekam nieko 
nesakyti ir niekados nesiskųsti, negu dėl menko turto priešintis 
žmonėms, turintiems šautuvus ir pistoletus. 

Tuo tarpu vežėjas ištraukė savo vaškines žvakes, prilipdė jas 
prie stalo ir uždegė. 

— Tai atsiduokim savo likimui ir laukim, kas toliau bus,— 
tarė jis — Sėskime visi kartu ir pradėkim ką pasakoti, kad leng- 
viau nuvarytumėm miegą. 

— Gerai! — atsakė studentas.— Dabar mano eilė, tai aš jums 
ką nors papasakosiu. 

ŠALTOJI ŠIRDIS 


Pirma dalis 


Kas keliauja per Švabiją, tas neturėtų pamiršti bent truputį 
užsukti į Švarcvaldą. Ne dėl girių, nors ne visur galėtum matyti 
tokią daugybę didelių ir puikių eglynų, bet dėl žmonių, kurie 
griežtai skiriasi nuo. visų apylinkės gyventojų. Jie aukštesni už 
kitus žmones, plačių pečių ir tvirto sudėjimo. To skirtumo prie- 
žastis yra ne kas kitas, tik gaivinantis girios oras, apdovanojęs 
juos stipresniais plaučiais, geromis akimis ir tvirtu būdu, nors 
gali būti kiek šiukštesniu kaip žemų vietų ir lygumų gyventojų. 
Jie žymiai skiriasi nuo plačių laukų gyventojų ne tik veidu ir 
ūgiu, bet taip pat papročiais ir drabužiu. Geriausiai vilkėja Ba- 
deno Švarcvaldo gyventojai. Vyrai visą laiką vaikščioja barz- 
doti: savo barzdų niekad neskuta ir nekerpa. Juodi švarkai, pla- 
čios kelnės ir smailios, dideliais kraštais skrybėlės duoda jiems 
daug ypatingumo, taip pat rimtumo ir orumo. Ten žmonės pa- 
prastai verčiasi stiklo gaminimu; be to, jie dirba laikrodžius, tais 
jie aprūpina pusę pasaulio. | 

Kitoj pusėj miško gyvena kita tos pačios giminės šaka, bet 
jie dirba kitus darbus ir turi ne tuos papročius kaip stikladir- 
biai. Jie verčiasi mišku; kerta ir tašo egles, paskui varo jas Na- 
golda į Nekarą, o iš aukštutinio Nekaro — į Reiną ir toliau lig 
pat Olandijos, todėl net jūros gyventojai pažįsta švarcvaldiečius 
ir jų ilguosius sielius. Plaukdami stoja jie prie kiekvienos upės 
miesto ir laukia, ar kas nepirks jų rąstų arba lentų. O patys 
gerieji ir ilgieji rąstai -jų už didelius pinigus parduodami laivams 
statyti. Tie žmonės, besikilodami iš vienos vietos į kitą, priprato 
nebijoti jokių sunkybių. Jų džiaugsmas — plaukti su savo me- 
džiais vandeniu, o vargas — grįžti upės krantu atgal. Todėl ir jų 
puikūs drabužiai taip skiriasi nuo drabužio, dėvimo stikladirbių 
iš kitos Švarcvaldo pusės. Jie vilki tamsios drobės marškinius, 
nešioja per delną platumo petnešas ant didelės krūtinės, juodos 
šikšnos. kelnes, iš kurių kišenės visuomet kyšo vario pėda, jų 
skirtingumo ženklas. Bet ypač jie skiriasi iš kitų savo batais, tų 
batų aulai tokie ilgi, jog niekur kitur pasaulyje tokių nesiuva. 
Tikrai, jie gali juos užsitempti aukščiau kelių per du sprindžius 
ir braidžioti su jais po vandenį per tris pėdas gilumo. 

Dar neseniai to miško gyventojai tikėjo į girių dvasias ir tik 
paskutiniu laiku pametė tuos prietarus. Bet labai nuostabu, kad 

net tos girių dvasios, kurios, žmonių nuomone, gyveno Švarc- 
valdė, skyrėsi drabužiais. Sakysim, jie tvirtino, kad Stiklo Žmo- 
gelis, geroji dvasia, pusketvirtos pėdos aukštumo, niekuomet ki- 
taip nesirodantis kaip tik su smailia, dideliais kraštais skrybėle, 
su švarkų, su plačiomis kelnėmis ir raudonomis kojinėmis. O 
olandas Mikas, šeimininkavęs kitoj miško pusėj, milžiniško ūgio, 
tvirto sudėjimo ir su sielininko drabužiais. Daugumas, kas jį 
matę, galvas guldė, kad jų kišenės neišneštų užmokėti už tuos 
veršiukus, iš kurių odos pasiūti jo batai. „Jie tokie dideli, jog 
paprastas žmogus ligi kaklo galėtų juose pasinerti“, — sakė tie 
žmonės ir tikino, kad neperdedantys. 

Su tomis girių dvasiomis vienam jaunam švarcvaldiečiui atsi- 
tiko kartą nepaprasta istorija, apie ją ir norėčiau aš papasakoti. 

Gyveno Švarcvalde viena našlė — Barbora Munkienė; jos Vy- 
ras buvo angliadegys. Po jo mirties ji po truputį išmokė to 
amato ir savo šešiolikos metų sūnų. Jaunas, lieknas jaunikaitis 
Petras Munkas tą darbą, tiesą sakant, mėgo, nes jis prie tėvo 
galvos nieko daugiau neveikė, tik ištisas savaites sėdėjo prie 
rūkstančio laužo arba visas paišinas vežiojo į miestą pardavinėti 
savo anglis. Bet angliadegys turi daug laiko galvoti apie save 
ir kitus, ir kai Petras Munkas sėdėdavo prieš ugnelę, jam tam- 
sūs- girios medžiai ir amžina miško tyla kėlė kažkokį nesupranta- 
mą ilgesį. Graudu ir pikta jam tuomet būdavo, bet nemokėjo 
išaiškinti dėl ko. Pagaliau jis pastebėjo, kas čia kaltas: tai buvo 
jo gyvenimas. „Paišinas, vienui vienas angliadegys! — sakė jis 
pats sau.— Koks menkas gyvenimas! Kiek garbės turi stikladir-. 
biai, laikrodininkai ir net muzikantai, ypač šventvakariais! O te- 
gu pasirodo Petras Munkas, baltai nusiprausęs ir susišukavęs, 
užsivilkęs tėvo išeiginį drabužį, su sidabro sagomis, su naujomis 
raudonomis kojinėmis, tai, iš užpakalio pamatęs, kiekvienas pa- 
manys: „Kas jis toks, tas puikus jaunikaitis?“ Ims pavydėdamas 
stebėtis į mano kojines, į mano gražią eiseną, bet kai jis iš 
priešais pažiūrės, tai, žinomas daiktas, turės pasakyti: ,„A, čia 
tas angliadegys, Petras Munkas!“ 

Sielininkai iš kitos miško pusės irgi kėlė jo pavydą. Kada 
tie girios milžinai, puikiais drabužiais važiuodavo pro šalį, apsi- 
kabinėję sidabro grandinėmis ir sagutėmis, kada jie įsisprendę 
rimtais veidais žiūrėdavo į šokius, olandiškai keikėsi ir rūkė 
uolekties ilgumo pypkes, tada jis manė, kad per sielininką nėra 
laimingesnio žmogaus pasauly. O kai tie laimės žmonės, įkišę 
rankas į kišenę, ištraukdavo pilnas saujas didelių talerių ir, Žais- 
dami kauliukais, statydavo po penkis ir het po dešimt guldenų 

iš karto, tai jam imdavo galva suktis, ir jis nuliūdęs dūlindavo 
į savo trobelę. Juk jis savo paties akimis matydavo, kaip kartais 
šventvakariais tas arba kitas „girios ponas“ pralaimėdavo dau- 
giau, negu jo vargšas tėvas Munkas uždirbdavo per visus metus. 
Iš jų skyrėsi ypač trys vyrai, ir jis nežinojo, kuriuo reikia labiau 
stebėtis. Vienas buvo drūtas, didelis vyras, raudono veido. Jis 
buvo laikomas turtingiausiu: žmogumi visoje apylinkėje. Tai bu- 
vo dručkis Ezekielis, kaip jį visi vadindavo. Kasmet du sykius 
jis plaukdavo su rąstais į Amsterdamą ir taip brangiai ten juos 
parduodavo, jog, kai kiti kulniuodavė namo pėsti, jis visados grįž- 
davo važiuotas. Antras buvo visų didžiausias ir liesiausias Žmogus 
visame Švarcvalde; jis vadinosi ilgakojis Šlurkeris. Petras Munkas 
žiūrėjo į jį su pavydu dėl jo nepaprasto drąsumo. Tas prieštarau- 
davo visiems, nei kiek nepaisydamas, kas jis toks; atėjęs į smuk- 
lę, užimdavo vietos daugiau, negu reikia keturiems drūčiausįems 
vyrams. Atsisės, pasirems su alkūnėmis ant stalo, o savo ilgą- 
sias kojas užkels ant suolojir niekas nieko nedrįs pasakyti, nes 
jis velnioniškai daug turėjo pinigų. Trečias buvo jaunas gražus 
berniokas, šoko geriau už visus ir už tai turėjo šokių karaliaus 
vardą. Pirma jis buvo neturtingas, tarnavo pas vieną sielininką 
ir tada staiga praturtėjo. Vieni sakė jį radus pilną puodą pinigų 
po sena egle, kiti tvirtino, kad jis ištraukęs iš Reino su žeberk- 
lu, kuriuo sielininkai kartais gaudo žuvis, visą maišą auksinių, 
o tas maišas buvęs dalis iš togdidžiojo Nibelungų lobio, kuris 
buvo ten paslėptas. Žodžiu, jis iš karto praturtėjo ir nuo to laiko 
buvo seno ir jauno gerbiamas tartum koks princas. 

Sėdėdamas vienas eglyne, Petras dažnai galvodavo apie tuos 
tris vyrus. Tiesa, visi trys turėjo nemažą ydą, dėl kurios žmonės 
jų nemėgo: tai buvo jų nežmoniškas šykštumas ir žiaurus elgi- 
masis su kaltininkais ir varguoliais; 0 švarcvaldiečiai — žmonės 
gailestingi ir nemėgsta žiaurumo. Bet ką padarysi? Jų nemėgo 
už šykštumą, bet garbino už pinigus; juk jie kiekvienas taip mė- 
tė talerius, lyg juos būtų pasikrėtęs nuo eglės. 

„Taip toliau būti negali“, — tarė sau kartą Petras. Buvo švent- 
vakaris, ir visi žmonės sėdėjo susirinkę smuklėje. „Jeigu aš 
greitai neprakusiu, gausiu pasikarti. O kad aš būčiau toks tur- 
tingas kaip tas dručkis Ezekielis, arba toks drąsus ir smarkus 
kaip ilgakojis Šlurkeris; arba jei būčiau toks garsus ir galėčiau 
mėtyti muzikantams po talerį vietoj kreicerio kaip šokių kara- 
lius! Ir iš kur tas žaltys traukia tokius pinigus?“ 

Jis ėmė svarstyti visokius būdus, kaip galima įgyti pinigų, 
bet nei vienas netiko. Pagaliau jam atėjo į galvą pasakojimai 


176 


apie tuos žmones, kurie kadaise pasidarę turtingi iš olando Miko 
ir Stiklo Žmogelio malonės. Kai dar tebegyveno tėvas, dažnai 
ateidavo pasiviešėti neturtingi kaimynai, ir tuomet ilgai jie kal- 
bėdavosi apie lobingus žmones ir apie tai, kaip jie pralobo. Čia 
dažnai minimas būdavo ir Stiklo Žmogelis. Gerai pasukęs galvą, 
jis galėjo net kiek priminti eilutes, reikalingas pasakyti vidury 
girios, ant apaugusio eglėmis kalnelio, kad pasirodytų dvasia. 
Eilutės prasideda taip: 


Miškų dvasia! Tenai tu gyveni, 
Kur girios medžiai tankūs ir seni; 
Tenai per metų jau kelis šimtus 
Tu krauni savo didelius turtus. 
Išgirsk, atvyk ir pasirodyk tam... 


Kad ir visaip suko berniokas galvą, toliau nebegalėjo, nieko 
atsiminti. Iš pradžios buvo norėjęs nueiti ir pasiklausti kokio 
senelio, kaip yra sakoma toliau, bet paskui susilaikė pasvarstęs, 
kad tokiu būdu jo norą gali sužinoti kiti. Be to, jis sprendė, kad 
tas eilutes retai kas tegali mokėti, nes turtingų Žmonių apylin- 
kėje beveik visai nebuvo. Dėl ko tad jo tėvas ar kiti neturtėliai 
nepamėgino tos laimės? Pagaliau jam kartą teko išsišnekėti apie 
dvasias su savo motina, ta papasakojo jam tik tiek, kiek jau 
jis pats žinojo; jos irgi tų eilučių pradžia temokėta. Bet jis tuo- 
met išgirdo, kad dvasia tesirodanti tik tam, kas gimęs sekma- 
dienį tarp vienuoliktos ir antros valandos. Mokėdamas eilutes, 
jis visai galėtų tuo pasinaudoti, nes buvo gimęs sekmadienį ly- 
giai dvyliktą valandą dienos. | 

Sužinojęs tai, Petras Munkas buvo be galvos iš džiaugsmo: 
juk dabar jis galėjo išmėginti savo laimę. Jam rodėsi, kad visai 
gana mokėti eilučių dalį ir gimti sekmadienį, ir Stiklo Žmogelis 
turės jam pasirodyti. Todėl, pardavęs kartą anglis, nebekūrė nau- 
jos ugnelės, bet, užsivilkęs tėvo liemenę, užsimovęs raudonas 
kojines ir užsidėjęs šventadienę skrybėlę, pasiėmė penkių pėdų 
ilgumo erškėčio lazdą ir nuėjo atsisveikinti su motina: | 

— Turiu reikalą į miestą. Netrukus pradės statyti kareivius, 
todėl dar kartą priminsiu viršininkui, kad esu vienintelis našlės 
sūnus. r 
Motina pagyrė išmintingą sūnaus kalbą, ir tas iškeliavo iš 
namų. Jis nuėjo stačiai į eglyną, buvusį pačioj didžiojoj Švarc- 
valdo aukštumoj. Aplinkui per dvi valandas kelio niekur nebu- 
vo nei vieno sodžiaus, net nei vienos trobelės, nes prietaringi- 

žmonės manė, kad ten gyventi pavojinga. Tam daikte net me- 
(Ižių niekas nedrįso kirsti, nors niekur nebuvo tokių aukštų ir 
puikių eglių, nes kirtėjus ten dažnai ištikdavusi nelaimė: tai kir- 
vis nusmukdavęs nuo koto ir šokdavęs stačiai į koją, tai medžiai 
per greitai virsdavę ir užgriūdavę žmones, juos sužeisdavę ir net 
negyvai užmušdavę. Bet kertant geriausi medžiai tegalėjo būti 
vartojami kurui, nes sielininkai neimdavo nei vieno rąsto: ėjo 
gandas, kad žmogus su visais medžiais būtinai žūsiantis, jei jam 
į sielį pakliūsiantis bent vienas to eglyno sienojas. Dėl tos prie- 
žasties giria toj vietoj suaugo tokia tanki ir aukšta, jog šviesią 
dieną ten buvo beveik taip tamsu kaip naktį. Petrą Munką šiur- 
pulys visą nukratė. Jis negirdėjo jokio daugiau balso, tik savo 
vieno žingsnius; net paukščiai, rodos, vengė tankių eglių tam- 
sybės. 

Štai angliadegys Petras pasiekė kalnelio viršūnę ir sustojo 
prieš vieną didžiai drūtą eglę, už kurią Olandijos laivininkas 
vietoj duotų daug šimtų guldenų. „(Turbūt čia gyvena, — pamanė 
jis — ir krauna savo turtus miškų dvasia“. Paskui nusiėmė di- 
delę šventadienę skrybėlę, žemai nusilenkė prieš medį, atsikosė- 
jo ir drebančiu balsu ištarė: 

— Labą vakarą, Stiklo Žmogeli! 

Bet niekas jam neatsiliepė, ir aplinkui vis buvo tylu kaip 
pirma. „Gal reikia tas eilutęs pasakyti“ — pagalvojo jis toliau ir 
ėmė sakyti: 

Miškų dvasia! Tenai tu gyveni, 
Kur girios medžiai tankūs ir seni; 
Tenai per metų jau kelis šimtus 
Tu krauni savo didelius turtus. 
Išgirsk, atvyk ir pasirodyk tam... 


Ištarus tuos žodžius, jam pasimatė, kad iš anapus pušies žvilg- 
telėjęs kažkoks mažas, keistas žmogutis, ir jis baisiai nusigando. 
Sprendžiant iš nusakymo, čia turėjęs būti ne kas kitas, tik Stiklo 
Žmogelis: tokia pat juoda liemenėlė, tokios raudonos kojinės, 
skrybėlaitė ir viskas. Maža to: jis aiškiausiai regėjęs išblyškusį, 
smulkų ir išmintingą veidą, lygiai tokį, kaip jam pasakojo. Tik 
bėda, kad tas Stiklo: Žmogelis taip pat greitai išnyko, kaip pasi- 
rodė! 

— Stiklo Žmogeli! — luktelėjęs kiek, sušuko Petras.— Būk 
toks geras, nelaikyk manęs kvailiu. Stiklo Žmogeli, jei manai, 
kad aš tavęs nemačiau, tai labai apsirinki: aš aiškiausiai mačiau 
tave žvilgtelėjus iš anapus medžio. 

Irgi jokio atsakymo, tik už medžio jam lyg pasigirdo tylus, 
duslus juokas. Pagaliau nekantrybė nugalėjo baimę, kurią jis vis 
dar jautė. 

— Palauk, mažuli,— suriko jis,— tuoj aš tave pagausiu! — ir 
vienu šuoliu atsidūrė už eglės. Bet jokios dvasios tenai nebuvo, 
tik maža, graži voverytė, pašokus nuo žemės, šaute įšovė į medį. 

Petras Munkas pakraipė galvą. Matyti, eilutės padėjo, bet 
dar stigo vienos eilutės, be kurios negalėjo prisivadinti Stiklo 
Žmogelio. Petras labai trynė kaktą, galvojo norėdamas atsiminti 
tą eilutę, bet nieko negalėjo išgalvoti. Voveraitė tuo tarpu atšo- 
ko į apatines eglės šakas ir, rodos, drąsino ir' juokėsi iš jo. Ji 
prausėsi, kraipė savo gražią uodegą ir žiūrėjo į jį savo išmintin- 
gomis akimis; pagaliau jam pabaiso vienam būti su tuo žvėreliu. 
Čia jam rodėsi, kad ta voveraitė su žmogaus galva ir ant jos 
trikampė skrybėlė, čia vėl ji buvo visai tokia kaip kitos vove- 
rės, ir tik ant paskutinių kojų turėjo raudonas kojines ir juodas 
kurpeles. Žodžiu, tai buvo keistas gyvulėlis; tada Petrui atėjo 
į galvą mintis, kad čia gali būti koks piktas daiktas, ir jam pa- 
sidarė visai nejauku. 

Jis pradėjo trauktis iš girios atgal ir skubino daug greičiau 
negu ateidamas. Eglyno tamsumas tapo dar didesnis, ir medžiai 
lyg patankėjo; jam pasirodė tiesiog baisu, ir jis bėgte ėmė bėgti 
ir tik tada kiek atsigavo, kai išgirdo iš tolo šunis Jojant ir pama- 
tė tarp medžių dūmus, kilstančius iš trobelės, 

Bet, priėjęs arčiau ir pamatęs žmonių apdarą, suprato, kad iš 
baimės jis nubėgęs į priešingą pusę ir vietoj stikladirbių atkly- 
dęs pas sielininkus. Žmonės, gyvenę toj trobelėj, buvo kirtėjai: 
vienas senis, jo sūnus — namų šeimininkas, ir suaugę anūkai. 
Pasiprašiusį nakvynės Petrą jie priėmė su mielu noru, neklausė. 
nei vardo, nei iš kur, pamylėjo obuolių vynu, o vakare dideliu 
tetervinu, mėgstamuoju švarcvaldiečių valgiu. 

Po vakarienės šeimininkė ir jos dukterys susėdo su rateliais 
prie didelės skalos, ištrintos geriausiais eglės sakais. Senis, sve- 
čias ir šeimininkas rūkė užsidege pypkes, o jaunieji vyrai drožė 
medžio šaukštus ir šakutes. Miške pakilo audra, vėjas kaukda- 
mas švilpė eglių viršūnėmis, kartais girdėjosi baisus braškėjimas 
ir trenksmas, lyg visi medžiai sykiu būtų lūžę ir žemėn griuvę. 
Nebailūs jaunikaičiai norėjo bėgti į mišką ir pažiūrėti to bai- 
saus ir puikaus reginio, bet senis griežtu pasakymu juos su- 
laikė: 

— Šiandien niekam nepatarčiau kelti kojos iš namų,— tarė 
jis jiems.— Kas išeis, tas atgal negrįš. Juk šią naktį olandas Mi- 
kas kertasi rąstus naujam sieliui. 

Jaunuosius paėmė smalsumas. Tiesa, jie jau buvo kiek gir- 
dėję apie olandą Miką, bet dabar ėmė senio: prašyti dar sykį 
apie jį papasakoti. Petras Munkas, tik truputį girdėjęs apie tą 
Miką, gyvenantį anapus miško, prisidėjo prie jų ir paklausė se- 
nio, kas jis toks, olandas Mikas, ir iš kur jis. 

— Jis to miško šeimininkas, — tarė senis.— O jei jūs tokiuo- 
se metuose to nežinote, tai aš galiu spręsti, kad esate iš anapus 
girios arba iš dar toliau. Todėl papasakosiu apie olandą Miką, 
ką aš pats Žinau ir ką girdėjau iš pasakų. Prieš šimtą metų, taip 
bent pasakojo mano senelis, visoje žemėje nebuvo teisingesnių 
žmonių už švarcvaldiečius. O dabar, kai šalyje atsirado daug 
aukso, žmonės virto nesąžiningi ir pikti. Jaunimas šventomis 
dienomis šoka, girtuokliauja, mušasi, net baisu sakyti. Seniau 
buvo kitaip. Pirma sakydavau ir dabar sakau, nors čia man pats 
olandas Mikas pažvelgtų pro langą, kad to ištvirkimo kaltinin- 
kas jis. Vadinas, prieš šimtą ar daugiau metų gyveno turtingas 
miško verteiva, turėjęs daug darbininkų. Jis plačiai varė Reinu 
prekybą ir turėjo didelį pasisekimą savo darbe, nes buvo žmo- 
gus doras. Vieną vakarą atėjo į jo namus kažkoks nepažįstamas 
vyras, kokio jis niekuomet dar nebuvo matęs. Jo drapanos. buvo 
tokios kaip ir kitų Švarcvaldo berniokų, bet jis buvo visa galva 
aukštesnis už visus. Lig tol dar niekas nebuvo matęs tokio mil- 
Žino. Jis paprašė miško verteivos darbo, ir tas, Matydamas tokį 

tvirtą vyrą, tuojau sutiko ir suderėjo jam algą. Mikas buvo dar- 
bininkas, kokio miškų verteiva dar neturėjo. Kertant medžius, 
jis galėjo atstoti tris, ir kada vieną sienojo galą vilko šešiese, 
kitą „galą jis nešė vienas. Pakirtęs pusę metų, sykį jis atėjo pas 
šeimininką ir sako: 

— Nemaža prikirtau medžių, dabar norėčiau pamatyti, kur 
tie mano sienojai plaukia. Ar negalėtumėt mane jūs nors kartą 
išleisti su sieliais? 

Šeimininkas atsakė: 

— Nenorėčiau, Mikai, tau neleisti žmonių pamatyti; nors man 
kirsti reikalingi stiprūs žmonės, kaip, sakysim, tu, o prie sielio 
reikalingas mitrumas, bet šį kartą daryk kaip nori. 

Taip ir -buvo. Sielis, kuriuo jis turėjo plaukti, buvo aštuonių 
sunėrimų, o rąstai ko didžiausi. Mikas pažiūrėjo į juos, bet nieko 
nepasakė. O tą vakarą prieš plaukimą Mikas nuleido į vandenį 
dar aštuonis sienojus, tokius drūtus ir ilgus, jog tokių dar nie- 
kas nebuvo regėjęs. Jis nešė juos ant pečių taip lengvai, lyg 
tai būtų sielininko kartis; visi, kas matė, net nusigando. Kur jis 
juos kirto, ir šiandien dar niekas nežino. Matant tokius rąstus, 
šeimininkui net širdis džiaugėsi; jis tik skaitė, kiek gaus pelno 
už tas sijas. O Mikas tarė: 

— Štai tie tai tinka man plaukti, o su anomis skiedromis 
negaliu nei pradėti. 

Iš dėkingumo šeimininkas norėjo jam už tai padovanoti porą 
batų, bet jis juos numetė į šalį ir atsinešė porą tokių, kokių 
niekur negalima gauti. Mano senelis tvirtino, kad jie šimtą svarų 
svėrę ir buvę. penkių pėdų ilgumo. 

Sielis išplaukė. Mikas pirma stebino kirtėjus, o dabar gavo 
nustebti ir sielininkai. Tikrai didžiausių rąstų sielis turėjo, rodos, 
šliaužti upe palengva, bet kai pateko į Nekarą, tai lyg vėjas 
ėmė lėkti. Kad ties Nekaro pasisukimais sielis neišeitų iš upės 
vidurio arba neužšoktį ant negilaus daikto ar smėlio, sielininkai 
seniau baisiai prisikamuodavo, o dabar Mikas kiekvieną sykį, 
įšokęs į vandenį, vieha ranka pasuka sielį į kairę arba į dešinę, 
ir tas vėl be kliūčių lekia tolyn. Pasitaikius tiesiai vietai, bėgo 
jis į sielio priešakį ir, atrėmęs savo didžiąją kartį į akmenį, kad 
pasispirs, tai jie su savo sienojais taip ima švilpti vandeniu, jog 
krantai, sodžiai ir medžiai tik mirga akyse. Taip jie priplaukė 
Kelno miestą prie Reino, kur paprastai išparduodavo savo me- 
džius per pusę to laiko, kurį padėdavo kelionei. Bet čia Mikas 
tarė: 

— Vadinatės gudrūs žmonės, o savo naudos nesuprantate! 
Manote, kad Kelno pirkliai einantį iš Švarcvaldo mišką visą 
suvartoja sau? Ne! Iš jūsų jie superka už pusę kainos, 0 patys 
Olandijoj parduoda kur kas brangiau. Parduokime laibesnius me- 
džius čia, o su drūtaisiais drožiam į Olandiją. Ką laimėsim vir- 
šaus, tas bus mūsų. 2 

Taip kalbėjo klastingasis Mikas, ir niekas neprieštaravo: vieni 
sutiko vykti į Olandiją dėl jos pamatymo, kiti dėl pinigų. Tiktai 
vienui vienas atsirado teisingas vyras, tas atkalbinėjo juos nuo 
kelionės, kad kartais nepražudytų svetimo turto ir neapgaudi- 
nėtų savo šeimininko didesnėmis -kainomis. Bet jo nepaklausė 
ir jo žodžius užmiršo. Neužmiršo jų tik olandas Mikas. Nuplau- 
kė jie tokiu būdu su sienojais Reinu tolyn; Mikas varė sielius 
greitai, ir netrukus jie pasiekė Roterdamą. Ten jiems davė ketu- 
ris kartus brangiau, ypač didelius pinigus užmokėjo už drūtuo- 
sius Miko rąstus. Matydami tokius pinigus, švarcvaldiečiai iš 
džiaugsmo nei susivaldyti nebemokėjo. Vieną dalį Mikas atskyrė 
šeimininkui, o kitas tris padalino darbininkams. Čia jie susipa- 
žino su mMatrosais ir su visokiais valkatomis ir smuklėse su jais 
pragėrė ir pralošė visus savo pinigus. O darbininką, atkalbinė- 
jusį juos nuo važiavimo, olandas Mikas pardavė vergų pirkliui, 
ir apie jį niekas daugiau nieko negirdėjo. Nuo to laiko Švarc- 
valdo bernams Olandija virto rojum, o olandas Mikas — jų ka- 
ralium. Miško pirkliai ilgai nieko nežinojo apie jų darbus, o tuo 
tarpų iš Olandijos nejučiomis ėjo pinigai, keiksmai, pikti pa- 
pročiai, girtybė ir Žaidimai. 

Kada ta istorija išėjo aikštėn, olandas Mikas kažkur dingo, 
tačiau jis nemirė. Arti šimto metų jis daro miške visokias akei- 
vas, ir žmonės sako, kad jis daugeliui padėjęs pralobti, bet jų 
nelaimingųjų vėlių kaina. Daugiau aš nieko negaliu pasakyti. 
Tiek tėra žinoma, kad ir dabar audringomis naktimis jis renkasi 
sau eglyne, kur niekas nedrįsta kirsti, pačius geruosius medžius. 
Mano tėvas matė, kaip jis nulaužė keturių pėdų drūtumo eglę 
kaip kokią nendrę. Jomis jis apdalina tuos, kurie, pametę tei- 
singą kelią, eina pas jį. Vidunaktį jie sutraukia rąstus į vandenį, 
ir jis plaukia su jais į Olandiją. Bet, jei aš būčiau Olandijos 
valdovas ir karalius, liepčiau jį iš armotos sušaudyti, nes visi 
laivai, kur yra nors vienas olando Miko rąstas, turi žūti. Tai 
yra priežastis, dėl ko taip dažnai girdime laivus skęstant. Kitaip 
kaipgi galėtų gražus, tvirtas laivas, sulig bažnyčia didumo, nei 
iš šio, nei iš to grimzti į dugną? Bet kiekvieną audringą naktį, 
kai olandas Mikas kerta Švarcvalde eglę, vienas iš seniau nu- 

kirstų jo sienojų iššoka iš laivo šono ar vidurio; vanduo tuojau 
ima sunktis į vidų, ir laivas su žmonėmis ir visu turtu Žūsta. 
Taip žmonės kalba apie olandą Miką, ir tikriausia tiesa, kad vi- 
sa piktybė eina iš jo. 

— O, jis gali žmogų turtingą padaryti! — pridūrė senis pa- 
slaptingai.— Bet aš nieko nenorėčiau nuo jo turėti. Už jokius 
pinigus aš nesutikčiau būti dručkio Ezekielio arba ilžakojo Šlur- 
kerio kailyje! Ir šokių karalius bus greičiausiai jam parsidavęs! 

Tuo tarpu audra nutilo. Mergaitės užsidegė lempą ir drebė- 
damos išėjo gulti. Vyrai padėjo Petrui Munkui ant prieždos mai- 
šą su lapais pagalvio vietoj ir skirdamiesi jam pasakė labanakt. 

Niekuomet dar angliadegiui nesisapnavo tokie baisūs sapnai 
kaip tą naktį. Tai matęs baisųjį milžiną Miką su trenksmu da- 
rant langą ir kišant savo didelę ranką su maišeliu, pilnu auksi: 
nių pinigų; pinigus jis kratęs, ir jie labai maloniai jam ausyse 
skambėję. Tai matęs mažąjį Stiklo Žmogelį, jojantį į kambarį 
ant ilgo žalio butelio, ir jam rodęsi, kad jis vėl girdintis tokį pat 
duslų juoką kaip eglyne. Tai vėl jo kairėje ausyje skambėję: 


Olandai aukso tur baisybę, 
Ir tu gali jo gaut daugybę; 
Skatiką vieną užmokėsi 

Ir aukso maišą jau turėsi! 


Tai vel dešinėje ausyje jis girdėjęs dainelę apie didžius gi- 
rios turtus ir meilų balsą jam šnibždant: „Petrai, Petrai, koks tu 
kvailas esi! Negali atsiminti paskutinės eilutės, negali jai rasti 
rimo, nors esi gimęs sekmadienio dvyliktą valandą. Suk galvą! 
Petreli, suk galvą!“ 

Ieškodamas rimo, per sapną jis dūsavo, stenėjo ir visaip kan- 
kinosi, bet, nerašęs savo gyvenime eilių, nieko dabar negalėjo 
padaryti. Kada jis auštant atsikėlė, sapnas jam pasirodė labai 
keistas. Suspaudęs kumščius, atsisėdo už stalo ir pradėjo galvoti 
apie šnibždėjimus, kur jam ausyse tebespengė. „„Rimuok, Petrai, 
rimuok!"— sakė jis sau, krapštydamas pakaušį, bet jokio rimo 
negalėjo išgalvoti. Kai jis taip paniuręs sėdėjo ieškodamas rimo 
žodžiui „tam“, į mišką pro namus ėjo trys berniokai. Vienas 
iš jų dainavo: 

Sudieu sakau dar kartą tam, 
Kurio daugiau neberegėsiu; 
Atėjus vakarui šventam, 

Per lygų lauką nelydėsiu. .. 

Tartum žaibas blykstelėjo Petro galvoje. Pašokęs iš vietos. 
trūkčiagalviais išbėgo iš trobos, manydamasis ne visai gerai nu- 
girdęs. Pavijęs tris berniokus, kapt pagriebė dainininkui už ran- 
kovės ir suriko: 

— Stok, bičiuli! Kokį žodį rimuoji su žodžiu iam?. Būk ibis 
geras, pasakyk, ką čia padainavai. 

— O kam tau reikia? — atkirto berniokas.— Aš dainuoju, kas 
man tinka. O tu tuojau leisk man ranką, arba.. 

— Ne, pirma pasakyk, ką dainavai! — beveik supykęs sušu- 
ko Petras ir dar tvirčiau jam įsikabino. Tai matydami, kiti du 
ilgai netrukdami puolė ant Petro ir savo stipriais kumščiais taip 
jam šonus atvanojo, jog tas tuojau paleido rankovę ir iš skaus- 
mo krito ant kelių. 

— Gavai ko norėjai! -— tarė berniokai juokdamies.— Žinok, 
kvaily, ir daugiau nebedrįsk užpuldinėti ant vieškelio tokių vyrų 
kaip mes. 

— Žinosiu, kaip nežinojęs! — atsakė atsidusęs Petras— Bet 
primušę bent pasakykite dabar, ką jis tikrai dainavo. 

Jie vėl pradėjo juoktis ir tyčiotis. Tačiau tas, kur dainavo, 
atkartojo jam visą dainelę, ir jie rėkodami ir švilpodami nuėjo 
toliau. 

„Vadinasi, tam ir šventam,— tarė sau, vos keldamasis nuo 
žemės, sumuštas Petras.-— Dabar, Stiklo Žmogeli, mes vėl pasi- 
kalbėsime“. Jis sugrįžo į pirkelę, pasiėmė savo skrybėlę ir lazdą 
ir, atsisveikinęs su šeimininkais, patraukė į girią. Eidamas keliu 
nesiskubino, nes turėjo sugalvoti dar vieną eilutę. Pagaliau įėjęs 
į mišką, kur eglės pasidarė aukštesnės ir tankesnės, sugalvojo 
tą eilutę ir iš džiaugsmo net aukštyn pašoko. Tuo laiku iš kita- 
pus eglės pasirodė didelio ūgio vyras su sielininko drabužiais, 
laikydamas rankoje kartį, sulig stiebu ilgumo. Matydamas jį, tokį 
aukštą, einant šalimais, Petras Munkas baisiai persigando ir tik 
neparkrito ant kelių, nes suprato, kad čia yra ne kas kitas kaip 
olandas Mikas. Nors ta keista šmėkla ėjo vis tylėdama, bet Pet- 
ras kartais skersas baimingai žiūrėjo į ją. Miko galva buvo kur 
kas aukštesnė negu didžiausio žmogaus, kokį tik buvo Petras 
matęs; veidas buvo nei jaunas, nei senas, visas raukšlėtas. Mikas 
buvo užsivilkęs drobiniu palaidiniu ir užsimovęs didelius viršum 
šikšninių kelnių batus, Petrui gerai pažįstamus iš pasakų. 

— Petrai Munkai, ką tu čia girioj veiki? — paklausė miškų 
karalius dusliu baisiu balsu. 

— Labą rytą, bičiuli. — atsakė Petras drąsiu balsu, nors tuo 
tarpu visas drebėjo — Aš einu namo per girią. 

— Petrai Munkai,— atsiliepė tas, žiūrėdamas į jį baisiomis 
akimis, — tavo kelias eina ne per tą girią. 

— Tai nieko nereiškia, — tarė Petras,— šiandien karšta; čia, 
manau, bus kiek vėsiau eiti. 

— Nemeluok, Petrai — suriko perkūnišku balsu olandas Mi- 
kas: — Matai kartis, tuoj būsi šaltas! Manai, aš nemačiau tave 
maldaujant to neūžaugos? — pusbalsiu pridūrė.— Kvailas žaidi- 
mas, ir gerai, kad nemokėjai tų eilių. Tas neūžauga iš skatiko 
gimęs, duoda nedaug, o kam duoda, tas niekados nesidžiaugia. 
Paikas esi,. Petrai, ir iš tikrųjų gaila man tavęs. Toks miklus 
ir puikus berniokas, galėtum verstis kuo geresniu negu anglių 
degimu. Kada kiti blaško talerius ir dukatus, tu gali išleisti kokį 
dvylika skatikų! Koks skurdus gyvenimas! 

— Tikra tiesa: skurdus gyvenimas. 

— Man, sakysim, vis tiek, — tarė baisusis Mikas: — ne vie- 
nam tokiam esu padėjęs išsipainioti iš bėdos, padėsiu ir tau. 
Sakyk tik, kiek reikia talerių pirmam sykiui? 

Ir tada jis pradėjo barškinti pinigus savo didelėje kišenėje, 
ir jie skambėjo taip kaip praėjusią naktį jam per sapną. Bet 
"Petrą visą baimė apėmė; tai šalta, tai šilta jam darėsi, nes matyti 
buvo, kad olandas Mikas duoda pinigus ne iš pasigailėjimo ir ne 
dovanai. Čia Petrui atėjo į galvą pilni paslaptingos prasmės se- 
nelio žodžiai apie turtinguosius žmones ir, paimtas kažkokios 
nesuprantamos baimės, jis atsiliepė: 

— Žemai dėkui, ponuli! Dabar sveiką pažinau ir nenoriu tu- 
rėti daugiau jokio reikalo! —ir šoko bėgti kiek tik gali. Bet 
miško dvasia žingsniavo savo dideliais žingsniais greta, rūsčiu 
balsu jam kalbėdama: 

— Pasigailėsi, Petrai, ir dar ateisi pas mane. Tai parašyta tau 
ant kaktos, ir gali spręsti iš akių. Nesiskubink, vis tiek neišbėgsi 
iš manęs. Paklausyk mano gerų žodžių, nes ten. aure jau siena, 
kur aš valdžios nebeturiu. 

Išgirdęs tai ir pamatęs netoli priešais nedidelį griovį, Petras, 
norėdamas greičiausiai atsidurti anapus tos sienos, dar smarkiau 
ėmė bėgti. Mikas sekė vis pridurmais, keikdamas ir plūsdamas 
jį. O tada, kai jaunikaitis pamatė miško dvasią užsimojus su 
savo ilgąja karčia, kad Petrą vietoj nudobtų, jis pasispyręs kaip 
žaibas peršoko griovį. Petras jau buvo kitoje pusėje, o kartis 
sutrupėjo ore, lyg būtų atsimušus į akmeninę sieną, ir tiktai 
ilgas galas nukrito arti jo. 

Apsidžiaugęs Petras pakėlė jį, norėdamas blokšti atgal bai- 
siajam Mikui. Tuo tarpu jis pajuto, kad tas pagalys jo rankoje 

kruta, ir, visas persigandęs, pasimatė rankoje belaikantis baisią 
gyvatę, keliančią aukštyn savo galvą ir, iškišus liežuvį, Žiūrinčią 
] jį Žibančiomis akimis. Jis norėjo ją išmesti, bet gyvatė stipriai 
apsivyniojo apie jo ranką ir raitydama galvą artinosi prie veido. 
Čia staiga suplasnojo didelis tetervinas ir, pagriebęs savo snapu 
gyvatę už galvos, pakilo aukštyn į orą. Olandas Mikas, tai maty- 
damas iš kitos griovio pusės, ėmė rėkti, draskytis ir kaukti. 
Prikankintas ir prigąsdintas Petras šoko eiti. Štai takelis tapo 

statesnis, vieta klaikesnė, ir jis bematant atsidūrė prieš didžiulę 
eglę. Žemai nusilenkęs kaip vakar nematomam Stiklo Žmogeliui, 
ištarė: 

Miškų dvasia! Tenai tu gyveni, 

„Kur girios medžiai tankūs ir seni; 

Tenai per metų jau kelis šimtus 

Tu krauni savo didelius turtus. 

Išgirsk, atvyk ir pasirodyk tam, 

Kas gimęs yr sekmadieny šventam. 


— Nors ir ne visai įspėjai, bet tiek tos bėdos, — atsiliepė arti 
jo malonus, laibas balselis. Nustebęs Petras apsidairė aplinkui; 
po puikiąja egle sėdėjo mažutis senas žmogelis, juodai apsivil- 
kęs, su raudonomis kojinėmis ir didele skrybėle ant galvos. Jo 
veidas buvo smulkus ir malonus, barzdikė gležna kaip voratink- 

lis. Jis rūkė — ir tai rodėsi labai nuostabu — iš mėlyno stiklo 
pypkės. Pažengęs arčiau, Petras nustebęs pamatė, kad mažulio 
drabužiai, kurpės ir skrybėlė dažyto stiklo, bet tas stiklas buvo 
toks lankstus, lyg tebebūtų dar nesustingęs, ir, kiek žmogeliui 
pakrutėjus, jis klostėsi kaip gelumbė. 

— Vadinasi, tu buvai susitikęs tą nepraustaburnį olandą Mi- 
ką? — tarė jis, kažkaip kosėdamas po kiekvieno. žodžio.— Jis ma- 
nė gerokai tave pagąsdinti, tik aš atėmiau jam tą pakerėtą pa- 
galį, ir jis jo daugiau neberegės. 

— Taip, gerasis turtų valdytojau,— atsakė Petras, žemai lenk- 
damas galvą,— tikrai nemaža išsigandau. Bet juk sveikas buvai 
tas tetervinas, kur gyvatei galą padarė? Vadinas, priimk nuo 
manęs širdingiausią padėką. Bet aš čia atėjau prašyti sveiko pa- 
tarimo. Gyvenu sunkiai ir skurdžiai; angliadegys nedaug tegali 
sutaupyti. Aš dar jaunas, todėl ir manau, kad iš manęs gali išeiti 
kas geresnis. Kiekvieną sykį, kai pažiūriu į kitus, aš matau, kiek 
jie sutaupė per trumpą laiką: paimkim nors Ezekielį arba šokių 
karalių. Jie pinigų kaip skiedrų turi! 

— Petrai! — tarė rimtai mažulis, tolyn pūsdamas savo pyp- 
kės dūmus.— Petrai! Apie juos geriau man nieko nesakyk. Kas 
iš to, kad jie čia kelerius metus bus kaip ir laimingi; paskui jie 
bus tuo labiau nelaimingi. Tu neturi niekinti savo amato. Tavo 
tėvas ir senelis buvo teisingi ir: dori žmonės, tačiau galėjo juo 
verstis. Tikiuos, Petrai, tave čia atvedė pas mane ne noras dy- 
kiniuoti. | 

Petras išsigando rimtos žmogelio šnekos ir paraudonavo. 

— Ne, — tarė jis, — dykiniavimas, aš gerai žinau, yra visų 
nuodėmių motina, bet negali manęs kaltinti, kad man tinka ki- 
tas darbas labiau negu dabar tas mano. Angliadegį laiko pras- 
čiausiu žmogum pasauly; stikladirbiai, sielininkai ir visi kiti kur 
kas labiau gerbiami. | 

— Didybė į gerą neveda,— jau kiek draugiškiau tarė maža- 
sis girios valdovas.— Kokie keisti jūs esate, žmonės! Retai kam 
patinka tas gyvenimas, kur gimė ir augo. Ir kas gi iš to bus: 
jei liksi stikladirbiu, tai panorėsi tapti sielininkų, o jei tapsi sie- 
lininku — norėsi gauti medininko arba dar geresnės vietos. Pa- 
galiau tebūna kaip tu nori. Jeigu tu duodi žodį gerai dirbti, aš 
tau padėsiu, Petrai, pasiekti ko geresnio. Paprastai aš išpildau 
tris norus kiekvienam, gimusiam sekmadienį, jei jis moka manę 
rasti. Du pirmuosius — kokius pasirenka. Trečią galiu atsakyti, 
jėi jis bus neišmintingas. Tokiu būdu panorėk sau ką nors: tik- 

tai, Petrai, žiūrėk, kad tas norimas daiktas būtų geras ir nau- 
dingas. 

— A, koks puikus esi i mėgėlisi Visai teisingai esi girios tur-- 
tų valdovu vadinamas! Gerai, jei aš tikrai drįstu panorėti to, 
ko trokšta mano širdis, tai pirmiausia aš norėčiau. šokti geriau 
už šokių karalių ir visuomet turėti kišenėje tiek pinigų, kiek tas 
dručkis Ezekielis. | 

— Kvailas esi! — piktai sušuko mažulis.— Koks paikas, noras 
mokėti gerai šokti ir turėti pinigų žaisti. Gėda, Petrai, tu pats 
save apgaudinėji, čia jokios laimės nėra! Kokia nauda tau ir 
tavo vargšei motinai, jei mokėsi šokti? Kokia naudą iš pinigų, 
kur manai nešti į smuklę ir ten juos palikti kaip tas šokių ka- 
ralius? O paskui visą savaitę vėl nieko neturėsi ir skursi kaip 
pirma. Dar vieną tavo norą galiu išpildyti, tik žiūrėk, kad pa- 
prašytum kokio išmintingesnio daikto! 

Petras pakrapštė sau pakaušį ir kiek patylėjęs tarė: 

— Aš norėčiau valdyti geriausią ir turtingiausią stiklo dirb- 
tuvę visame Švarcvalde su visais įrankiais ir kapitalu. 

— Daugiau nieko? — paklausė akis išpūtęs mažulis.— Daugiau 
nieko, Petrai? | 

— Tai gal dar pridėtum arklį ir vežimą... 

— O, koks tu kvailas, angliadegy! — rūstybės paimtas, sušu- 
ko mažulis ir taip skėlė į drūtą eglę stiklo pypkę, jog ta į tru- 
pinėlius subyrėjo.— Arklį? Vežimą? Proto, sakau tau, protb, sveiko 
žmogaus proto ir išminties reikėjo norėti, o ne arklio su vežimu. 
Bet per daug nenusimink, mes pasirūpinsime, kad ir tas tau išei- 
tų į naudą. Juk antrasis noras, tiesą sakant, ne visai buvo kvai- 
las. Gera stiklo dirbtuvė išmaitins savo šeimininką; tik jei dar 
įgytum daugiau sveiko proto ir išminties, tada vežimas su ark- 
liu tikrai savaime atsirastų. 

— Bet, gerasis turtų valdytojau,— atsakė Petras — man dar 
liko vienas noras. Tada aš norėčiau paprašyti dar ir proto, jei 
jis man taip reikalingas, kaip sakai. 

— Ne, gana. Tau teks patirti daug visokių bėdų ir nelaimių, 
ir tada džiaugsiesi žinodamas, kad turi dar vieną neišpildytą 
norą. O dabar keliauk sau namo. Čia,— tarė girios dvasia, im- 
damas iš kišenės nedidelį maišelį — čia du tūkstančiai guldenų, 
ir tau, Man rodos, tam kartui pakaks. Pas mane daugiau nebe- 
grįžk pinigų reikalauti, kitaip aš tave pakarsiu aukščiausioj eg- 
lėj. Tokios taisyklės aš jau laikausi nuo to laiko, kai gyvenu 
girioj. Prieš tris dienas mirė senis Vinkfricas, jis paliko didelę 
stiklo dirbtuvę Untervalde. Eik ir pamėgink tą dirbtuvę paderėti. 

Elkis gerai, netingėk, o aš tave lankysiu ir padėsiu žodžiu ir 
darbu, nes tu visai neprašei proto. Bet tavo pirmasis noras, —" 
aš tau sakau rimtai,-- tikrai buvo negudrus. Venk smuklės, Pet- 
rai, kaip ugnies; nei vieno ji lig šiol dar nesukūrė. 

Sulig tais žodžiais žmogelis išsitraukė naują stiklo Saka pri- 
kišo ją sausų skujų ir įsidėjo į mažą burnikę be dantų. Paskui 
išsiėmė didelį degamąjį stiklą ir išėjęs į saulę uždegė pypkė. 
Tada jis draugiškai ištiesė Petrui ranką, davė prieš kelionę dar 
kelis gerus pamokymus ir ėmė rūkyti. Jis rūkė ir rūkė, vis labiau 
ir labiau leisdamas dūmus, ir pagaliau išnyko tirštam dūmų de- 
besy, kuris turėjo olandų tabokos kvapą, ir palengvėle kildamas 
prapuolė eglės viršūnėje. 

Parėjęs namo, Petras rado motiną labai susirūpinusią, kad 
jis ilgai negrįžo. Geroji moteriškė buvo pradėjus manyti, kad 
jos sūnų bus paėmę į kariuomenę. Bet sūnus buvo linksmas ir 
visas nušvitęs papasakojo motinai, kad buvęs susitikęs miške 
savo gerą bičiulį, tas davęs jam pinigų, kad jis, užuot degęs 
anglis, imtų verstis kuo kitu. 

Nors jo' motina arti trisdešimt metų išgyveno angliadegio pir- 
kioj ir buvo pripratus prie aprūkusių žmonių taip kaip malū- 
nininko pati prie savo miltuoto vyro, bet vis dėlto jos širdis 
apsidžiaugė išgirdus apie jų gyvenimo pagerėjimą. 

— Dabar aš, — sakė ji,— kaip stiklo dirbtuvės savininko mo- 
tina, būsiu laikoma visai kitoj garbėj negu mano kaimynės. Da- 
bar galėsiu sėdėti bažnyčioj prie altoriaus, kur sėdi kilnieji 
žmonės. 

Jos „sūnus greitai sulygo su stiklo dirbtuvės įpėdiniais. Jis 
pasiliko sau ten rastus darbininkus ir pradėjo dieną naktį dirbti 
stiklą. Iš pradžios jam darbas tas labai tiko. Kas rytas jis atei- 
davo į dirbtuvę, vaikščiodavo pasipūtęs, rankas kišenėje laiky- 
damas, čia pažiūrėdavo, čia parodydavo ką; darbininkai iš tokių 
parodymų kartais negalėdavo juokais susilaikyti. Jam tiko žiū- 
rėti, kaip pučia stiklą, dažnai jis pats imdavos darbo ir dirbo 
įvairias figūras iš nesustingusio dar stiklo. Tačiau greit jam vis- 
kas pakyrėjo; iš pradžios atėjęs pagaišdavo vieną valandą per 
dieną, paskui per dvi dienas, pagaliau tik vieną sykį per savaitę, 
ir jo darbininkai dirbo ką norėjo. Užtat dažniau jis lankė smuk- 
lę. Sekmadienį, sugrįžęs iš eglyno, Petras nuėjo į smuklę. Ten 
jau buvo šokių karalius ir dručkis Ezekielis, tas sėdėjo už stalo 
ir žaidė kauleliais iš pinigų. Petras tuojau griebė už kišenės, 
norėdamas įsitikinti, ar Stiklo Žmogelis laiko žodį, ir pamatė, 
kad kišenės tikrai pilnos aukso ir sidabro. Kojose irgi pajuto 

kažkokią galybę, traukte jį traukusią šokti. Pabaigus pirmą šokį, 
Petras paėmė sau mergaitę, išėjo į vidurį ir atsistojo greta su 
šokių karalium. Visi ėmė gėrėtis žiūrėdami į juos. Iššoks aukš- 
tyn šokių karalius per tris pėdas, žiūrėk — Petras beveik per 
keturias; ims anas rodyti kojomis visokias gudrybes, tas dar 
puikiau padarys, ir visi matydami negali atsižiūrėti. O kai smuk- 
lės svečiai sužinojo, kad Petras pirko stiklo dirbtuvę, tai neži- 
nojo, ką iš nustebimo ir besakyti. Vieni sprendė, kad jis radęs 
miške lobį, kiti sakė, kad jis gavęs didelį palikimą, bet už jo 
pinigus visi jį laikė puikiausiu vyru. Tą vakarą jis pralošė dvi- 
dešimt guldenų, bet jo kišenė taip barškėjo ir skambėjo, jog 
rodėsi, tenai dar šimtas talerių likę. 

Matydamas Petras sau rodant tiek garbės, iš džiaugsmo buvo 
tiesiog be galvos. Jis saujomis barstė pinigus, nesigailėdamas 
dalino pavargėliams, nes dar nebuvo pamiršęs, kaip jį patį var- 
gas spaudė. Šokių karalius turėjo pasitraukti už krosnies prieš 
nepaprastą Petro mokėjimą šokti ir užleisti jam nuo to laiko 
šokių karaliaus vardą. Patys smarkieji šventadienio žaidėjai ne- 
drįsdavo tiek daug statyti pinigų, kiek jis, bet tiek daug jie ir 
nepralaimėdavo. O jis, kuo daugiau pralaimėdavo, tuo daugiau 
pelnydavo. Norint žinoti, dėl ko jis pralaimėdamas pelnydavo, 
reikia atsiminti, ko jis yra prašęs Stiklo Žmogelio: jis norėjo 
visuomet turėti savo kišenėj tiek pinigų kiek dručkis Ezekielis. 
O kadangi dabar paprastai su vienu Ezekieliu jis težaidė, tai 
ir pinigai, kuriuos jam pralaimėdavo, vėl atsirasdavo Petro ki- 
šenėj. Palengva jis taip įprato žaisti ir daužytis po smukles, jog 
tuo išgarsėjo visam Švarcvalde. Dėl nerūpestingumo ir nemokė- 
jimo varyti darbo Petro dirbtuvė pamaži smuko. Jis pridirbo 
stiklo labai daug, bet nežinojo, kur padėti. Tada jis ėmė parda- 
vinėti visokiems verteivoms už pusę kainos, kad tik galėtų dar- 
bininkams užsimokėti. 

Vieną vakarą Petras grįžo iš smuklės namo gerai išgėręs, kad 
linksmesnis būtų, bet mintis apie prastus dirbtuvės reikalus ne- 
davė jam ramybės. Staiga jis pajuto kažką šalimais einant, žvilg- 
telėjo ir išvydo Stiklo Žmogelį. Petrą paėmė tartum koks pasiu- 
timas. Įsidrąsinęs pradėjo mažuliui piktai prikaišinėti, kad jis 
visų jo nelaimių kaltininkas esantis. 

— Ką aš veiksiu su arkliu ir vežimu? — sušuko jis.— Kokia 
man nauda iš dirbtuvės ir to viso stiklo? Būdamas angliadegiu, 
gyvenau linksmiau ir neturėjau jokių rūpesčių. O dabar aš tik 
laukiu antstolio, kad surašytų mano turtą ir išparduotų už skolas. 

— Aure kaip? — atsakė Stiklo Žmogelis.— Vadinasi, aš kal- 
tas, kad tu nelaimingas? Tai tokia padėka už mano gerumusė 
Kas gi tau liepė norėti tokių kvailysčių? Nori būti stiklininku 
ir nežinai, kur parduoti stiklą? Ar aš tau nesakiau, kad reikėjo 
„prašyti daugiau išminties? Išminties tau stinga, Petrai, išminties! 

— Išminties! — atrėžė jis— Aš toks pat išmintingas kaip ir 
kiekvienas kitas ir tai tuojau tau išrodysiu, Stiklo. Žmogeli! — 
Po tų žodžių pagriebė jį už kaklo sakydamas: — Pakliuvai dabar 
man. į nagus, girios didžturti! Turi dabar išpildyti trečią mano 
norą, jį tuojau aš pasakysiu. Taigi aš noriu, kad man toj vietoj 
būtų du šimtai tūkstančių talerių, rūmai ir... oi! — suriko jis 
kratydamas ranką. Tai girios valdovas pavirto įkaitintu stiklu, 
karštesniu už liepsną, ir nudegino jam ranką. Bet paties žmo- 
gelio jau nebebuvo. 

Kelias dienas Petras išbuvo namie su ištinusia ranka ir grau- 
žėsi dėl savo nedėkingumo ir kvailumo. Bet paskui ramindamas 
sąžinę vienas sau kalbėjo: „Kad ir parduos stiklo dirbtuvę ir visą 
kitą mano turtą, vis dėlto man liks dar dručkis Ezekielis. Kol 
šventadieniais turėsiu pinigų, aš nieko -nedejuosiu". 

Taip, Petrai! O kad jų nebebus! Tas ir atsitiko kartą, ir tai 
buvo labai nuostabus daiktas. Vieną sekmadienį jis atvažiavo 
į smuklę. Kiti svečiai iškišo galvas pro langą. Kažkas pasakė: 
„Štai atvyko Petras, didžiausias žaidėjas“, kitas: „Taip, tai šokių 
karalius, turtingas stiklo dirbtuvės savininkas“, o trečias pakrai- 
pęs galvą tarė: „Dėl jo turto galima dar pasiginčyti: visur kalba 
apie skolas, o mieste vienas žmogus sakė, kad antstolis neilgai 
trukus surašys jo turtus“. Tuo tarpu Petras gražiai pasisveikino su 
svečiais, žiūrinčiais pro langą, ir išlipęs iš vežimo tarė smuklės 
šeimininkui: 

— Labą vakarą, bičiuli! Ar jau čia mano Ezekielis? 

Duslus balsas atsiliepė: 


— Eik čia, Petrai! Tau palika vieta, o mes jau čia ir dau- 
žom kortas. 

Petras Munkas įėjo į vidų ir, įkišęs ranką į kišenę, nusprendė, 
kad Ezekielis gerai apsirūpinęs, nes jo paties kišenė buvo pil- 
nintelė. 

Jis atsisėdo už stalo ir pradėjo žaisti, kartais laimėdamas, 
kartais pralaimėdamas. 

Taip jie žaidė tol, kol, pradėjus temti, rimtesni žmonės iš- 
vaikščiojo į namus; tada ėmė žaisti su žvakėmis, ligi galop du 
kiti Žaidėjai pasakė: 

— Šiam kartui gana. Mums reikia eiti namo; laukia pačios 
ir vaikai. | 

Petras ėmė prikalbinėti dručkį Ezekielį palikti. Tas ilgai ne- 
tiko, bet pagaliau tarė: : 

— (Gerai, aš suskaitysiu pinigus, o paskui žaisime. Statysim 
po penkis guldenus, mažiau — tai vaikų žaidimas. 

Jis išėmė piniginę ir suskaitė: buvo šimtas guldenų. Petras 
neskaitęs žinojo, kiek jis dabar turi pinigų. Nors Ezekielis pir- 
ma buvo laimėjęs, bet dabar jis turėjo vis mokėti. Mokėdamas 
nežmoniškai keikėsi. Jei jis metė lygų akių skaičių, Petras tiek 
pat metė ir visuomet dviem akim daugiau. Tada Ezekielis pa- 
dėjo ant stalo paskutinius guldenus ir sušuko: 

— Dar kartą, o jei aš ir dabar pralaimėsiu, tai daugiau tavęs 
nebeklausysiu. Tada, Petrai, tu man paskolinsi iš to, ką esi lai- 
mėjęs. Teisingas žmogus -turi padėti kitam. 

— Kiek tik nori, nors ir šimtą guldenų! — tarė šokių kara- 
lius, džiaugdamasis savo laime. Dručkis Ezekielis pakratė kau- 
liukus ir išmetė penkiolika. 

— Dabar mes pažiūrėsime! — tarė jis. Bet Petras išėmė aš- 
tuoniolika. Tuo tarpu iš užpakalio pažįstamas duslus balsas iš- 
tarė: 

— Tas paskutinis kartas. 

Jis apsigręžė: užpakaly stovėjo didysis olandas Mikas. Pet- 
ras iš baimės išmetė pinigus, kur jau buvo paėmęs. Bet dručkis 
Ezekielis nematė miško dvasios ir reikalavo, kad Petras pasko- 
lintų jam dešimtį guldenų žaisti. Kaip per sapną Petras įkišo ran- 
ką į kišenę, bet pinigų ten nerado. Jis ėmė ieškoti kitoje kiše- 
nėje, bet, ir čia nieko nerasdamas, išvertė savo švarką; ir iš 
švarko neiškrito nei vienas varinis skatikas. Tik dabar jis atsi- 
minė pirmą savo norą — visados turėti tiek pinigų, kiek jų, turi 
dručkis Ezekielis. Viskas išnyko kaip dūmai. 

Šeimininkas ir Ezekielis nustebę žiūrėjo, kaip jis vis ieško 
pinigų ir negali rasti, ir jie nenorėjo tikėti, kad jis daugiau ne- 
turėtų. Bet, kada pagaliau jie patys apieškojo jo kišenes, juos 
apėmė net apmaudas; jie ėmė tvirtinti, kad jis esantis piktas 
žynys ir kad visus laimėtus ir savo paties pinigus nematoma 
galybe parsiuntęs namo. Petras smarkiai gynės, bet nemokėjo 
išsiteisinti. Ezekielis ketino visam Švarcvaldui apsakyti tą baisią 
istoriją, o šeimininkas davė žodį, kad kitos dienos rytą eisiantis 
į miestą ir įskųsiantis Petrą, kad jis žynys. Ne jis būsiantis, jei 
nesulauksiantis tos dienos, kada Petrą gyvą sudeginsią. Daugiau 

abu šoko ant Petro, pagriebė jį ir nuvilkę švarką išmetė pro 
duris. 

Nei viena danguj nežibėjo,žvaigždė, kai Petras nuliūdęs dū- 
lino į savo pirkelę. Čia jis kely staiga pastebėjo tamsią žmogystą, 
ta ėjo kartu su juo ir pagaliau jam tarė: 

— Galas tau atėjo, Petrai, galas tavo triukšmingam gyveni- 
mui. Aš tai ir tada numačiau, kai tu atsitraukei nuo manęs ir pa- 
bėgai pas tą kvailąjį Stiklininką. Dabar žinosi neklausyti mano 
pamokymų! Bet pabandyk grįžti prie manęs, man gaila tavęs, 
vargšo. Dar niekas nesigraudeno, kas turėjo su manim reikalą. 
Jei tavęs nebaido kelias, ateik rytoj į Eglyno kalnelį: aš tuojau 
pasirodysiu, kai mane pašauksi. 

Petras puikiai žinojo, kas su juo kalba, bet iš baimės negalėjo 
ištarti žodžio. Jis šoko bėgti namo. 


* * + 


Čia kažkas prieš smuklę sutrinko ir pertraukė sakytoją. Buvo 
girdėti, kad privažiavo vežimas, keli balsai reikalavo ugnies, pas- 
kui kas smarkiai subarškino į vartus, o tuo tarpu ėmė loti šu- 
nys. Payestas vežėjui ir amatininkams kambarys buvo atsuktas 
į kelią. Norėdami pamatyti, kas atsitiko, visi keturi prišoko prie 
lango. Kiek galima buvo įžiūrėti žibinto šviesoj, prieš smuklę 
stovėjo didelė karieta; kažkoks aukštas vyras padėjo dviem po- 
niom su šydais išlipti iš vežimo, o tuo metu vežėjas su livrėja 
kinkė arklius, kitas tarnas rišo- lagaminus. 

— Kad juos dievas laimintų,— tarė atsidusęs vežėjas.— Jei 
jie išeis iš tos smuklės sveiki, man visai nėra ko drebėti dėl 
savo vežimėlio! 

-— Tylėk! — pakuždėjo studentas.— Man rodos, kad čia lau- 
kė ne mūsų, bet tų ponių. Galimas daiktas, smuklė žinojo anks- 
čiau, kad pro šalį jos važiuos. Kad tąip galėtum joms pasakyti! 
Palauk! Visoj smuklėj nėra ponioms tinkamesnio kambario kaip 
gretimas su mano. Čia jas ir atves. Luktelėk tam kambary, o aš 
pamėginsiu perspėti tarnus. 

Jaunikaitis nuslinko į savo kambarį, užgesino žvakes, tik pa- 
liko degti tą žiburėlį, kur jam buvo davusi šeimininkė. Paskui 
jis ėmė prie durų klausytis. 

Netrukus ant laiptų pasirodė šeimininkė su poniomis, tas ji, 
meiliai šnekindama, nuvedė į gretimą kambarį. Ji kalbino vieš- 
nias greičiau gulti, kad galėtų iš kelionės atsilsėti. Paskui ji vėl 

nusileido žemyn. Tuojau po to jis išgirdo lipant laiptais sunkiais 
žingsniais vyrą. Jis atsargiai pravėrė duris ir pro mažą plyšelį 
pamatė tą patį aukštą vyrą, kur padėjo ponioms išlipti iš karie- 
tos. Užsivilkęs buvo medžioklio drabužiais, o prie šono turėjo 
peilį; Matyti, jis buvo nepažįstamų ponių palydovas. Kai studen- 
tas įsitikino, kad šis įėjo vienas, greit atidarė duris ir pamojęs 
įsišaukė pas save. Tas nustebęs prisiartino, norėdamas paklausti, 
ko jam reikia. Studentas pašnibždomis pasakė: 

— Jūs, žiūrėkit, šią naktį patekote į galvažudžių smuklę! 

Vyras persigando. Studentas visiškai įsivedė jį už durų ir ap- 
sakė, kaip viskas tuose namuose įtariama. . 

Išgirdęs tai, tarnas labai susirūpino. Jis pasakė jaunikaičiui, 
kad tos ponios, grafienė ir jos kambarinė, iš pradžios buvo no- 
rėjusios važiuoti kiaurą naktį. Bet per pusvalandį kelio. nuo tos 
smuklės jas patikęs kažkoks raitelis ir paklausęs, kur jos va- 
žiuoja. Išgirdęs, kad jos nori važiuoti. visą naktį per Špesartą, 
jis ėmęs jas atkalbinėti sakydamas, kad čia kelionė tokiu laiku. 
labai pavojingas daiktas. „Jei jums ką reiškia teisingo žmogaus 
patarimas, — pridėjęs jis, — tai atsisakykit to noro. Netoli nuo čia 
yra smuklė. Nors ji gal ir Jabai menka ir nepatogi, bet geriau 

jums ten pernakvoti, negu keliauti tokioj nakty per mišką, kur 
gali visaip atsitikti“. Žmogus, davęs tuos patarimus, atrodęs visai 
ištikimas ir teisingas, ir grafienė, bijodama galvažudžių užpuo- 
limo, liepusi sustoti prie tos smuklės. 

Medžioklis laikė savo priederme tuojau pranešti ponioms 
apie tą pavojų. Nuėjęs į kitą kambarį, jis greit po to atidarė 
duris, ėjusias iš grafienės į studento kambarį. Grafienė, keturių 
dešimčių metų moteriškė, išblyškusi iš baimės, įėjo pas studentą, 
prašydama dar kartą viską apsakyti. Paskui pasitarę, ką turėtų 
kokioj daryti, jie nusprendė pasikviesti kiek galima atsargiau 
abudu tarnus, vežėją ir amatininkus, kad, jei kartais juos užpul- 
tų, galėtų visi iš vieno gintis. 

Kai tas buvo padaryta, duris iš koridoriaus į grafienės kam- 
barį užstūmė komoda ir užstatė krėslais. Grafienė su savo kam- 
barine susėdo ant lovos, du tarnai ėmė saugoti. O pirmieji sve- 
čiai ir medžioklis susėdo studento kambary už stalo ir nuspren- 
dė laukti pavojaus. Galėjo būti maždaug dešimta valanda, namuo- 
se buvo viskas tylu ir ramu, ir svečiams nebuvo didelės priežas- 
ties ko labai bijoti. Tada mechanikas tarė: 

— Kad neimtų miegas, būtų geriausiai daryti tą ką ir pirma. 
Mes iš eilės pasakojom kokias nors mums žinomas istorijas, ir jei 
grafienės palydovas nieko neturėtų prieš, mes galėtumėm va- 
ryti toliau. 

Tas ne tik nieko neturėjo prieš, bet, norėdamas parodyti 
savo pritarimą, pats apsiėmė tuojau ką papasakoti. Jis pradėjo 
taip: 


SAIDO NUTIKIMAI 


Viešpataujant Harunui 'al Rašidui, Bagdado valdovui, Balso- 

roj gyveno vienas žmogus, vardu Benezaras. Jis tiek turėjo tur- 
to, jog, nesiversdamas prekyba ar kuo kitu, galėjo patogiai ir 
„ramiai gyventi. Savo ramaus gyvenimo jis nekeitė ir tada, kada 
„jam gimė sūnus. 
— Kam aš senatvėj besirūpinsiu pelnu? — sakė jis savo kai- 
(:mynams.— Kad numiręs palikčiau savo sūnui Saidui gali būti 
"vienu tūkstančiu auksinių daugiau, jei reikalai eis gerai, arba, 
jei prastai, tūkstančiu mažiau? Kur valgo du, ten bus sotus 
ir trečias. Tegu tiktai iš jo išauga doras ir išmintingas vyras, 
daugiau jam nieko nestigs. | 

Taip kalbėjo Benezaras ir taip jis darė. Jis nevertė sūnaus 
imtis prekybos arba kokio amato, bet skaitė su juo išminties 
knygas. Kadangi, jo nuomone, niekas taip nepuošia jauno žmo- 
gaus, — išskyrus mokslą ir vyresnių gerbimą,— kaip drąsa ir mik- 
lumas, tai jis anksti ėmė pratinti sūnų vartoti ginklą, ir Saidas 
greitai išgarsėjo tarp savo draugų kaip nepaprastas narsuolis, 
o raitas jojo ir plaukė taip gerai, jog čia niekas negalėjo su 
juo susilyginti. | 

Sukakus aštuoniolikai metų, tėvas nutarė siųsti sūnų į Meką, 
kad ten pasimelstų prie pranašo grabo ir atliktų šventas prie- 
dermes, kurių reikalavo papročiai ir tikėjimas. Prieš kelionę 
tėvas dar kartą jį pasišaukė pas save, pagyrė už gražų elgesį, 
davė kelis gerus patarimus, aprūpino pinigais ir po to tarė: 

— Dar vienas daiktas, sūnau! Aš esu žmogus, pakilęs aukš- 
čiau už minios prietarus. Kad ir mėgstu klausyti istorijų apie 
fėjas ir žynius, bet tik dėl to, kad klausant laikas greitai eina; 
tačiau aš toli gražu netikiu, kaip tai daro daugybė tamsių žmo- 
nių, kad tos dvasios, arba kas kita jos ten būtų, turėtų kokią 
reikšmę žmogaus gyvenime. Bet tavo motina, mirusi prieš dvy- 
lika metų, tikėjo į tai taip tvirtai kaip į Koraną. Ir štai vieną 
kartą ji, paėmusi iš manęs žodį, kad niekam to, išskyrus vaiką, 
nesakysiu, man prisipažino turinti nuo pat savo gimimo pažintį 
su viena fėja. Aš nusijuokiau iš jos, nors turiu pasakyti, kad tuo 
laiku, kaip tu gimei, buvo mane patį didžiai stebinusių dalykų. 
Kiaurą dieną lietus lijo, griaudė, ir dangus buvo toks tamsus, 
jog be žiburio negalėjai skaityti. Apie ketvirtą valandą po pietų 
man pasakė, kad gimė sūnus. Norėdamas pamatyti ir palaiminti 
savo pirmagimį, aš šokau tuojau eiti pas tavo motiną. Prie jos 
kambario durų radau stovint visas tarnaites, tos mane sulaikė 
sakydamos, kad dabar niekas negalintis įeiti, nes Zemira, tavo 
motina, liepusi visiems išeiti ir ją palikti vieną. Aš pabarškinau 
į duris, bet jų niekas nedarė. 

Kai aš nekantraudamas stovėjau tarnaičių tarpe prie durų, 
dangus taip staiga nušvito, kaip aš dar niekados savo gyvenime 
nebuvau matęs, ir tas buvo nuostabiausia, kad dangus prasiblai- 
vė tik ties mūsų miestu, Balsora; aplinkui tebegulėjo juodi de- 
besiai, ten griaudė ir Žaibavo. Man bežiūrint į tą nuostabų re- 
ginį, staiga atsidarė durys į mano pačios kambarį. Liepęs tarnai- 
tėms kiek palaukti už durų, aš pats įėjau į kambarį, norėdamas 
paklausti tavo motinos, kam ji buvo taip užsidariusi. Vos įėjau, 
mane pagavo toks smarkus rožių, žibučių ir jacintų kvap. „AB 

pradėjau svaigti. Motina parodė man tave; tuomet tau ant kaklo 
su laiba kaip šilkas aukso grandinėle kabėjo sidabro švilpukas. 

— Ta geroji moteriškė, apie kurią aš tau pasakojau, buvo 
čia,— tarė motina.— Ji atnešė vaikui tą dovanėlę. 

— Vadinas, čia buvo burtininkė, tai ji padarė giedrą dangų 
ir paliko tą gėlių kvapą, — atsakiau aš šypsodamas, lyg abejo- 
čiau. — Tik ji galėjo dovanoti geresnį kokį daiktą kaip švilpu- 
kas; sakysim, pilną maišelį pinigų, žirgą arba kitą kokį naudin- 
gą dalyką. 

O tavo motina ėmė prašyti, kad aš iš burtininkės nesijuok- 
čiau, nes ji supykusi lengvai galinti savo malonę paversti į ne- 
malonę.' 

Aš nusileidau ir nutilau, nes dar motina buvo nesveika, ir 
daugiau apie tai nebekalbėjom. Po šešerių metų motina mirė, 
būdama pačiame jaunume. Prieš mirtį padavė ji man švilpuką 
ir liepė jį tau atiduoti, kai tau sueis dvidešimt metų, o lig to 
laiko prašė niekur tavęs iš namų neleisti. Štai ta dovana, — pri- 
dėjo Benezaras, imdamas iš dėžutės sidabrinį švilpuką su aukso 
grandinėle.— Ir aš jį atiduodu, kada tau ne dvidešimt metų, o tik 
aštuoniolika, nes tu iškeliauji, ir gali būti, kai sugrįši namo, aš 
jau būsiu anam pasauly. Aš nematau svarbios priežasties laikyti 
čia tave dar dvejus metus, kaip to norėjo tavo rūpestingoji mo- 
tina. Tu esi mitrus ir sumaningas jaunikaitis, vartoji ginklą ne 
prasčiau kaip kitas dvidešimt ketverių metų, todėl drąsiai galiu 
„apskelbti tave šiandien pilnamečiu, kaip jei būtum dvidešimties 
metų. O dabar keliauk sveikas, tegu tave dangus visur saugoja. 
Laimėj ir nelaimėj nepamiršk savo tėvo! 

"Taip kalbėjo išleisdamas sūnų Benezaras iš Balsoros. Sujaudin- 
tas Saidas atsisveikino su tėvu, užsikabino aplink kaklą grandi- 

nėlę, užkišo švilpuką už juostos, šoko ant arklio ir nujojo į tą 
vietą, kur rinkosi karavanas į Meką. Netrukus susirinko lig 
aštuoniasdešimt kuprių ir keli šimtai raitelių. Karavanas susiruo- 
šė, ir Saidas išjojo iš savo gimtojo miesto, kurio jam ilgą laiką 
likta buvo nematyti. Tokios kelionės naujumas ir niekados ne- 
matytos vietos išblaškė iš pradžios jo mintis; bet kai pradėjo 
artintis į dykumą ir kai apylinkės tapo tuščios ir skurdžios, jis 
ėmė galvoti apie visokius daiktus ir, tarp kitko, apie tuos jam 
tėvo pasakytus žodžius atsisveikinant iš Balsoros. 

Jis išsiėmė švilpuką, apvartė, pagaliau įsidėjo į burną ir pa- 
pūtė, tikėdamas išgirsti skardų ir malonų balsą. Bet švilpukas 
visai nešvilpė! Saidas dar kartą pridėjo prie lūpų ir pūtė kiek 
tik galėjo, bet nei mažiausio garso negalėjo išgauti. Galų gale, 
nepatenkintas nenaudinga dovana, jis vėl įsidėjo švilpuką už 
juostos. Bet netrukus jo mintys vėl nukrypo į paslaptingus mo- 
tinos žodžius. Jis daug buvo girdėjęs apie fėjas, bet niekados 
neteko jam patirti, kad vienas ar kitas kaimynas Balsoroj būtų 
turėjęs su jomis kokių pažinčių. Kadangi pasakos apie tas dva- 
sias yra keliamos į labai tolimus kraštus ir seniai praėjusius 
laikus, tai ir jis manė, kad šiuo laiku tokių dalykų nebėra ir kad 
fėjos išnykusios iš šio pasaulio ir nebesikišančios į žmonių gy- 
venimą. Nors ir dabar jis manė taip pat, tačiau vis lindo ir lindo 
jam į galvą klausimas, ką galėjo reikšti ta nepaprasta ir paslap- 
tinga jo motinos istorija. Jis dėl to buvo taip susimąstęs, jog 
visą dieną išsėdėjo ant žirgo lyg sapnuodamas ir nepadėjo ke- 
lionės draugams nei kalbėti, nei dainuoti, nei juokauti. 

Saidas buvo labai gražus jaunikaitis, jo akys buvo šviesios 
ir drąsios, ir nors jis dar buvo jaunas, bet iš jo veido galėjai 
matyti savo vertybės nusijautimą, kas ne taip dažnai tame am- 
žiuje pasitaiko. Jo mokėjimas puikiai su visu kario apdaru sė- 
dėti balne, jo mokėjimas lengvai ir tvirtai valdyti žirgą dažno 
kreipė akis. Jis patiko vienam senam vyrui, jojusiam greta jo, 
ir tas visokiais būdais ėmė bandyti jo protą. Saidas, papratės 
gerbti senatvę, atsakinėjo mandagiai ir išmintingai, tai senam 
keleiviui padarė nemaža malonumo. Bet kadangi jaunikaitis visą 
dieną buvo apie vieną dalyką galvojęs, tai suprantamas daiktas, 
kad ir kalba jų nukrypo į tą pusę, ir Saidas tiesiog paklausė, 
ar tas tiki į fėjas, tai yra į gerąsias ir piktąsias dvasias, ginan- 
čias arba Žžudančias Žmogų. 

Senis pasiglostė barzdą, pakraipė galvą ir tarė: 

— Negaliu tvirtinti, kad panašių dalykų nėra buvę, nors lig 

šiol nesu matęs nei dvasių nykštukų, nei dvasių milžinų, nei žy- 
nių ar fėjų. 

Paskui jis pradėjo pasakoti ir prisakė jaunikaičiui tiek nuo- 
stabių istorijų, jog tam net galva ėmė suktis. Dabar Saidas tiek 
ir tegalvojo, kad viskas, kas atsitiko per jo gimimą,— oro atsi- 
mainymas, malonus rožių ir jacintų kvapas,— visas tas esantis 
daug didesnių ir laimingesnių dalykų pranašavimas, kad jis pats 
esantis ypatingoj galingos ir geros fėjos globoj, kad švilpukas 
dovanotas ne kokiems niekniekiams, bet tam, kad, ištikus nelai- 
mei, galėtų fėjai žinią duoti. Visą tą naktį jis sapnavo pilis, už- 
burtus žirgus, dvasias ir panašius dalykus, ir jis gyveno tikroj 
fėjų karalystėj. 

Bet jau kitą dieną jis gavo patirti, kaip niekingi buvo visi 
jo svajojimai. Karavanas jau daugiau kaip pusę dienos keliavo 
lygiu žingsniu į priekį, ir Saidas visą laiką jojo greta su senuo- 
ju keleiviu, tik staiga viename dykumos pakrašty pasirodė kaž- 
kokie juoduliai. Vieni juos palaikė keleiviais, kiti debesiais, 
o treti — nauju karavanu. Bet senis, kuris buvo daug savo gy- 
venime keliavęs, balsu suriko: 

— Imkite ginklus, artinasi arabai galvažudžiai! 

Vyrai tuoj pagriebė ginklus, moteris ir prekes pastatė vidu- 
ry, ir visi pasirengę laukė užpuolant. Juoduliai palengva slinko 
lyguma artyn. Buvo panašu į virtinę gužų, kada jie skrenda 
į tolimus kraštus. Netrukus arabai ėmė greitai artintis, ir vos 
galėjai- atskirti žmones nuo iečių, jie kaip Žaibas užpuolė kara- 
vaną. 

Vyrai gynėsi narsiai, bet galvažudžių buvo daugiau kaip ke- 
turi šimtai žmonių. Jie apstojo karavaną iš visų pusių ir, nukovę 
daugelį iš tolo, ėmė apstotus spausti ietimis. Tą baisiąją valandą 
Saidui, drąsiai kovojusiam pirmose eilėse, atėjo į galvą švilpu- 
kas. Greit išsiėmęs įsidėjo į burną, papuūtė ir vėl nusiminęs įsi- 
kišo, švilpukas vis tylėjo. Iš piktumo dėl nusivylimo jis prisitaikė 
ir iššovė į krūtinę vienam arabui, kur skyrėsi nuo kitų savo 
puikiu apdaru. Tas pasverdėjo ir nuvirto nuo arklio. 

— Alachai! Ką tu padarei, jaunikaiti! — sušuko senasis ke- 
leivis.— Dabar mes visi žuvom! 

Taip ir atsitiko. Kai galvažudžiai pamatė tą arabą kritus, pa- 
kėlė baisų riksmą ir taip puolė inirtę, jog greitai ir tie nedau- 
gelis nesužeistų vyrų buvo nugalėti. Akies mirksniu Saidą apstojo 
penki ar šeši. Bet jis taip puikiai vartojo ietį, jog jie niekas ne- 
drįso prie jo artintis. Galop vienas arabas paėmęs strėlę įsidėjo 

į lanką, prisitaikė ir norėjo ją paleisti, tik kitas jį suturėjo. Jau- 
nikaitis pasirengė sutikti naują užpuolimą, bet nei justi nepajuto, 
kaip tuo tarpu kitas arabas užmetė jam ant kaklo kilpą. Kad 
ir labai stengėsi pertraukti virvę, bet negalėjo: kilpa vis labiau 
ir labiau veržėsi. Saidas buvo suimtas. 

Galų gale visi žmonės buvo arba išžudyti, arba paimti į ne- 
laisvę. Arabai pasidalino belaisvius ir visą grobį. Jie buvo ne 
vienos giminės ir grįždami vieni patraukė į pietus, kiti į rytus. 
Šalia Saido jojo keturi ginkluoti vyrai. Jie. nuolat skersomis į jį 
žiūrėjo ir vis plūdo. Saidas suprato, kad jo užmuštas arabas turi 
būti koks jų vyresnysis arba net kunigaikštis. Jo laukusi vergija 
jam rodėsi baisesnė už mirtį. Todėl jis laikė sau laime užtraukęs 
ant savęs galvažudžių rūstybę, manydamas, kad, atvykęs į jų 
stovyklą, būsiantis nužudytas. Palydovai sekė, neatstodami nuo 
jo nei per nago juodymą, ir grasė ietimis, jei jis kiek kreipėsi 
į šoną. Bet kartą, kai vienam iš jų paknupo arklys, jis greit at- 
suko galvą ir nudžiugęs pamatė senį, savo kelionės draugą, kurį 
jis laikė žuvusiu. 

Pagaliau iš tolo pasirodė medžiai ir palapinės. Kiek pajojus, 
jų patikti iš sodžiaus išbėgo visas būrys moterų ir vaikų. Apsi- 
keitę keliais žodžiais su galvažudžiais, jie pakėlė baisų riksmą 
ir apstojo Saidą keikdamiesi ir rodydami jam kumščius. 

— Štai tas — šaukė jie,— tas nukovė didįjį Almansorą, nar- 
siausią vyrą! Galas jam! Atiduokim jo kūną sudraskyti dyku- 
mos šakalams! 

Ir jie su pagaliais, su grumstais ir kas ką pagavę baisiai įnir- 
tę šoko ant Saido, bet čia turėjo įsikišti patys galvažudžiai. 

— Šalin, snargliai, šalin, bobos! — rėkė jie, ietimis skirstyda- 
mi minią.— Jis nukovė didįjį Almansorą mūšyje ir už tai žus, 
tik ne nuo moteriškės rankos, o nuo narsuolio kalavijo. 

Galvažudžiai sustojo aikštelėje tarp palapinių. Belaisvius su- 
rišo po du ir po tris, grobį sugabeno į palapines, o Saidą, visą 
surakintą, įvedė į didelę palapinę. Čia sėdėjo senas puikiai apsi- 
taisęs vyras. Jo rimtas, didus veidas rodė, kad jis yra tos gimi- 
nės viršininkas. Atvedę Saidą arabai sustojo+»prieš jį nuliūdę ir 
nuleidę galvas. 

— Moterų klyksmas man pasakė, kas atsitiko, — tarė didin- 
gasis vyras, žvelgdamas paeiliui į kiekvieną galvažudį— Jūsų 
veidai tvirtina tai — Almansoras žuvo. 

— Almansoras žuvo, — atsakė vyrai, — bet čia, Selimai, dyku- 
mos valdove, mes atvedėm jo nužudytoją, kad jam teismą pada- 
rytum. Kokią mirtį jam paskirsi? Ar liepsi mums iš tolo ietimis 

jį nukauti, ar su virve pakarti, ar pririštą prie arklių sudras- 
kyti? | 

— Kas tu toks? — paklausė ' Selimas, rūsčiai pažvelgęs į be- 
laisvį, ramiai stovėjusį ir be drebėjimo laukusį mirties. 

Saidas į jo klausimą atsakė trumpai ir atvirai. 

— Ar mano sūnų tu nukovei klastingai? Perdūrei jį su ietimi 
iš užpakalio ar pervėrei su strėle iš tolo? 

— Ne! — atsakė Saidas.— Aš jį nukoviau atviram mūšy, gin- 
damas draugus. Aš jį nukoviau į krūtinę už tai, kad jis mano 
akyse padėjo aštuonis mūsiškius. 

— Ar taip buvo, kaip jis sako? — paklausė Selimas savo vyrų. 

— Taip, viešpatie, jis nukovė Almansorą atviram mūšy,— at- 
sakė vienas paklaustas. 

— Vadinas, jis padarė ne daugiau ir ne mažiau, kaip mes 
patys būtumėm padarę, — tarė Selimas, — jis nugalėjo ir nukovė 
savo priešininką, norėjusį atimti jam laisvę ir gyvybę; todėl 
tuojau nuimkite jam pančius! | 

Galvažudžiai nustebę pažiūrėjo į jį nenoromis ir ėmė vyk- 
dyti jo paliepimą. 

— Vadinas, tavo sūnaus, narsiojo Almansoro, nužudytojas ne- 
turi mirti? — paklausė vienas, žvairom pažvelgęs į Saidą.— Gaila, 
kad mes jo vietoj nenudėjom! 

— Jis neturi mirti! — sušuko Selimas.— Aš imu jį sau į pala- 
pinę, aš jį imu kaip savo grobio dalį. Jis bus mano tarnas. 

Saidas nemokėjo kaip bedėkoti aukštaširdžiui valdovui. Gal- 
važudžiai pikti išėjo iš palapinės, ir kai jie pasakė moterims ir 
vaikams, laukusiems už valdovo durų Saido mirties, Selimo nu- 
sprendimą, tie pakėlė baisų riksmą ir prisiekė atkeršyti už Al- 
mansoro mirtį, tegu pats tėvas ir atsisakytų nuo kruvino keršto. 

Visus belaisvius galvažudžiai pasidalino tarp savęs; vienus 
paleido pranešti turtingesniųjų giminėms, kad jie saviškius iš 
nelaisvės išpirktų, o kitus pristatė ganyti bandą, ir tie, nors kai 
kurie iš jų patys pirma turėjo po dešimt vergų, dabar dirbo 
pačius sunkiausius stovyklos darbus. Kas kita buvo Saidui. Ar 
čia jo drąsumas ir karingumas, ar tos gerosios fėjos nematoma 
pagelba nupelnė jaunikaičiui valdovo malonę? To niekas nemo- 
kėjo pasakyti, bet Saidas gyveno baisiojo dykumos valdovo pa- 
lapinėje labiau kaip sūnus, o ne tarnas. Nesuprantama valdovo 
meilė sukėlė kitų tarnų neapykantą jaunikaičiui. Visur jis matė 
piktas akis, 0 jei ėjo vienas per stovyklą, dažnai „galėjo išgirsti 
keiksmus ir plūdimus, ne kartą jam švilpė pro šalį net strėlės, 
matyti, paleistos į jį. Jei nė viena iš jų jam nepataikė, tai jis 

aiškino tuo, kad jį saugojo sidabrinis fėjos švilpukas, kur visa- 
dos su savim nešiojo. Dažnai jis skundėsi Selimui dėl tų mėgi- 
nimų jam galą padaryti, bet tas niekaip negalėjo rasti kaltinin- 
kų, nes visa giminė buvo prieš svetimšalį susimokius. Tada Seli- 
mas nusprendė jį paleisti. 

— Aš tikėjausi, — tarė jis Saidui — kad tu man atstosi sūnų, 
kur man atėmė tavo ranka. Bet nei tu, nei aš nekaltas, kad ne-' 
galėjom to padaryti. Visi prieš tave įnirtę, ir aš negaliu tavęs 
apginti. Pagaliau kokia nauda tau arba man, jei kas patykojęs 
tave iš pasalų kur nudobs ir aš kaltininką nubausiu? Todėl ge- 
riau, kai mano vyrai sugrįš iš karavanų medžioklės, aš pasaky- 
siu, kad tavo tėvas atsiuntęs pinigus tau išpirkti, ir tave atleisiu 
su savo ištikimais žmonėmis. 

— Argi aš galiu daugiau kuo, be tavęs, pasitikėti? — paklau- 
sė nustebęs Saidas.— Ar kely jie manęs nenužudys? 

— To nepadarys. Jie dėl to turės man prisiekti, o priesaikos 
dar niekas nėra dykumoj sulaužęs,— atsakė ramiai Selimas. 

Po kelių dienų sugrįžo vyrai iš medžioklės, ir Selimas įvykdė 
savo prižadėjimą. Jis padovanojo Saidui ginklų, drabužių ir žir- 
gą, sukvietė visą giminę, išrinko penkis vyrus, liepė jiems pada- 
ryti baisią priesaiką, kad jie jo nežudys, ir jaunikaitį su ašaro- 
mis atleido. 

Tylėdami jojo penki vyrai dykuma su Saidu. Jaunikaitis aiš- 
kiai matė, kaip jie nenoromis pildo valdovo įsakymą. Nemaža 
jam rūpesčio darė ir tas dalykas, kad du iš jų buvo tam mūšy, 
kur žuvo Almansoras. Pajojus aštuonetą valandų, Saidas išgirdo 
arabus kažką šnibždantis ir pastebėjo, kad jų veidai dar labiau 
apsiniaukę. Jis ėmė klausytis. Gyvendamas pas Selimą, jis buvo 
išmokęs kalbos, kuria šneka arabai tik tada, kada esti pavojus 
ir jie nenori, kad juos kas suprastų. Iš to, ką Saidas dabar iš- 
girdo, tikrai maža buvo džiaugsmo. 


— Čia yra ta vieta — tarė vienas, — kur mes buvom užpuolę 
karavaną ir kur Žuvo narsiausias mūsų vyras nuo vaiko rankos. 

— Vėjas užpūkštė jo žirgo pėdsakus,— tarė kitas, — bet aš 
jų neužmiršau. ; 

— Ar mums ne gėda, kad gyvas ir laisvas tebėr tas, kurs 
pakėlė prieš jį ranką? Kur girdėtas daiktas, kad tėvas nekeršytų 
už vienturčio sūnaus. mirtį? Selimas eina senyn ir vaikėja. 

— O jei tėvas nesirūpina atkeršyti, — įsikišo ketvirtasis — 
draugai turi užsistoti už žuvusįjį. Štai čia toj vietoj jam reikia 
galą padaryti. Taip yra ir būdavo daromą iš senovės, 

— Bet mes prisiekėm valdovui, — pasakė penktasis — mes ne- 
turim teisės jo žudyti, negalim savo priesaikos laužyti. 

— Tiesa,— sutiko kiti — mes siekėm, ir nužudytojas sveikas 
turi pabėgti iš savo priešininkų rankų. 

— Palaukit! — atsiliepė vienas, atrodęs visų pikčiausias.— 
Senasis Selimas išmintingas, bet ne toks išmintingas, kaip kiti 
mano. Ar esam mes prisiekę pristatyti tą vaikezą į vieną arba 
kitą vietą? Ne, jis iš mūsų paėmė priesaiką nežudyti, tai mes 
gyvybės jo neliesim. Bet už mus atkeršys karštoji saulė ir šakalų 
dantys. Suriškim jį ir surištą palikim toj vietoj. — Taip kalbėjo 
galvažudys. Bet jau prieš kelias minutes Saidas buvo nusprendęs 
išbandyti paskutinę priemonę. Nebuvo dar tas pabaigęs pasku- 
tinių žodžių sakyti, tik. Saidas pasuko žirgą į šalį, gerai sudrožė 
ir kaip paukštis nulėkė lyguma. Iš pradžios visi penki stabtelėjo, 
bet paskui, būdami įpratę gaudyti bėgančius, išsiskirstė: vieni 
šoko į dešinę, kiti į kairę. Jie geriau mokėjo jodinėti po dykumą, 
du beregint pralenkė bėglį ir užjojo jam už akių. Tada jis pasu- 
ko į šoną, bet čia sutiko priešais dar du ir vieną iš užpakalio. 
Priesaika jo nežudyti jiems neleido pavartoti ginklo. Jie vėl už- 
metė ant kaklo kilpą, nutraukė nuo žirgo ir, baisiai sumušę, 
surišo rankas ir kojas ir paguldė ant įkaitinto dykumos smėlio. 

Saidas meldė jo pasigailėti, žadėjo didelius pinigus, bet jie 
juokdamiesi sušoko ant savo arklių ir hurūko. Dar kelias minu- 
tes jis girdėjo jų arklių lengvą bėgimą, bet paskui viskas nutilo, 
ir jis laikė save tikrai žuvusiu. Jam atėjo į galvą tėvas ir jo 
susikrimtimas, kai sūnus nebegrįš, jis ėmė galvoti apie savo ne- 
laimingą likimą ir ankstyvą mirtį. Jis aiškiai matė, kad nuo mir- 
ties nebeišsigelbės, kad mirs iš bado ir troškulio ant degančio 
smėlio arba jį sudraskys plėšrusis šakalas. Saulė kilo aukštyn 
ir neapsakomai kaitino jam veidą. Vargais negalais jam pavyko 
apsiversti, bet tas jo kančių nepalengvino. Besiverčiant iškrito 
iš drabužio švilpukas su grandinėle. Tada Saidas ėmė stengtis 
jį pasiekti, galop šiaip taip sučiupo lūpomis ir papūtė, bet ir toj 
baisioj nelaimėj švilpukas tylėjo. Nusiminęs jis nuleido galvą 
ir netrukus nuo didelio karščio neteko sąmonės; jis susvaigo ir 
nieko nebejautė. 

Po kelių valandų Saidas atbudo nuo trinkėjimo ir pajuto, kad 
jį kas už pečių tampo. Jis suriko iš baimės manydamas, kad čia 
atėjęs šakalas ir tuojau jį pradės draskyti. Paskui kažkas jį pa- 
ėmė už kojų, bet jis suprato, kad jį palietė ne savo nagais žvė- 
tis, bet švelnia ranka žmogus, kuris elgiasi su juo atsargiai 
ir kalbasi su dviem ar trim kitais. 

— Jis gyvas, — tarė patylomis,— bet mus laiko priešais! 

Pagaliau Saidas atmerkė akis ir išvydo ties savim nedidelio 
ūgio drūtą žmogų su mažomis akimis ir ilga barzda. Jis draugiš- 
kai prašneko, padėjo jam pasikelti ir davė valgyti ir gerti. Sai- 
dui besistiprinant, jis pasisakė esantis pirklys iš Bagdado, vardu 
Kalum Bekas, ir varantis šalkų ir plonų moteriškų dangalų pre- 
kybą. Jis keliavęs prekybos reikalais, 0 dabar, grįždamas namo, 
pastebėjęs jį, nelaimingą ir pusgyvį, gulintį ant smėlio. Jo akis 
atkreipę puikūs drabužiai ir durklo akmenų žibėjimas. Po didelio 
vargo jam pavykę jį atgaivinti. Jaunikaitis padėkojo už išgelbė- 
jimą, gerai nusimanydamas, kad be to žmogaus padėjimo jis 
tikrai būtų žuvęs. Kadangi Saidas pėsčias vienas negalėjo keliauti 
dykuma, tai jis, pirklio pakviestas, su džiaugsmu sutiko sėsti ant 
sunkiai apkrauto kuprio, ketindamas tuo tarpu vykti kartu su 
juo į Bagdadą, o ten pritapti prie karavano, einančio į Balsorą. 

Kely pirklys labai daug pasakojo savo kelionės draugui apie 
garsųjį tikratikių valdovą Haruną al Rašidą. Jis pasakojo apie 
kalifo teisingumą ir sąmojį, apie jo nuostabų mokėjimą spręsti 
painiausias bylas paprasčiausiu būdu. Tarp kitko jis pridūrė vir- 
vininko ir alyvų puodo istorijas, kurias žino kiekvienas vaikas, 
bet kurios Saidą labai stebino. 
 — Mūsų viešpats, tikratikių valdovas — sakė pirklys, — nuo- 
stabus žmogus. Jei svėikas manytum, kad jis miega kaip visi 
paprasti žmonės, labai klystum. Dvi trys valandos auštant — ir 
viskas. Aš tai -gerai žinau, nes mano pusbrolis Mesuras — jo išti- 
kimiausias tarnas, ir nors apie tai, kas yra jo viešpaties paslaptis, 
jis tyli kaip žemė, bet vis dėlto savo geram giminei šį tą pasako, 
jei mato, kad tas iš sinalsumo beveik iš galvos eina. Užuot mie- 
gojęs kaip kiti žmonės, kalifas naktį klaidžioja Bagdado gatvė- 
mis, ir reta išeina savaitė be kokio jam nutikimo. Reikia žinoti, 
kas jau, tiesą sakant, turi būti aišku iš alyvų puodo istorijos, 
kuri tokia pat tikra kaip pranašo žodžiai, kad kalifas tas savo 
keliones atlieka ne su sargyba arba raitas, visas apsiginklavęs 
ir su visu šimtu švyturių, kaip jis, žinoma, galėtų padaryti, jei 
tik panorėtų, bet apsivilkęs tai pirkliu, tai matrosu, tai kareiviu, 
tai mufčiu, jis vaikščioja visur ir žiūrinėja, ar visur tvarka. 
Todėl naktį jokiame mieste nepasielgs taip mandagiai su kokiu 
nors kvailiu, kurį netikėtai susitinki, kaip Bagdade, nes tas kaip 
tik gali pasirodyti kalifu, persirengusiu nešvariu dykumos arabų, 
o mūsų krašte visados išteks miško, kad galėtų išplakti lazdomis 
visus Bagdado ir apylinkių gyventojus. 

Taip kalbėjo pirklys, ir Šaidas, kad ir labai buvo tėvo pasiil- 
gęs, džiaugėsi pamatysiantis Bagdadą ir garsųjį Haruną al Rašidą. 

Po dešimties dienų jie atvyko į Bagdadą. Saidas buvo nuste- 
bintas ir sužavėtas to miesto gražumu; tais laikais buvo pats jo 
žydėjimas. Pirklys pakvietė Saidą pas save, ir tas tuojau sutiko, 
nes dabar, tarp tokios žmonių daugybės, jam pirmą kartą atėjo 
į galvą, kad čia turbūt, be oro, Tigro vandens ir nakvynės prie 
mečetės durų, nieko daugiau dykai negalėtų gauti. 

Kitą dieną po jo atvažiavimo, kai Saidas persitaisė ir pagal- 
vojo, kad su savo puikiu karo apdaru jis drąsiai gali pasirodyti 
Bagdade ir net kieno akis į save atkreipti, į kambarį įėjo pirklys. 
Pažiūrėjo jis šypsodamas į gražų jaunikaitį, paglostė barzdą 
ir tarė: 

— Tas viskas puiku, jaunikaiti! Bet ką dabar veiksi? Sveikas, 
man rodosi, esi didelis svajotojas ir nieko negalvoji apie ryto- 
jaus dieną. O gal turi tiek pinigų, jog gali gyventi pagal savo 
apdarą? 

— Gerasis Kalum Bekai! — tarė susidrovėjęs ir paraudęs jau- 
nikaitis,— pinigų, žinoma, aš neturiu, bet ar negalėtum man tru- 
putį paskolinti, kad galėčiau atgal grįžti. Mano tėvas tikrai su- 
grąžins. | 

— Tavo tėvas? — sušuko balsu juokdamasis pirklys.— Matyti, 
saulė bus tau smegenis iškepinusi. Manai, aš patikėjau, kad čia 
yra tiesa, o ne pasaka visa ta istorija, kur man apsakei kelionėj 
apie savo tėvą, kad jis esantis turtingas Balsoros žmogus, o tu 
vienturtis jo sūnus, ir apie arabų užpuolimą, ir apie savo gyve- 
nimą jų. tarpe, ir apie šį, ir apie tą. Aš jau tada piktinausi tavo 
negirdėtu drąsumu taip meluoti. Aš žinau, kad Balsoroj visi tur- 
tingieji žmonės pirkliai, su visais aš turėjau reikalų ir galėjau 
girdėti apie Benezarą, nors jo turto tik šeši tūkstančiai tomanų 
tebūtų. Vadinas, arba tu melavai, kad esi iš Balsoros, arba tavo 
tėvas valkata, ir jo pabėgusiam sūnui nepatikėsiu nei vieno va- 
rinio skatiko. O užpuolimas dykumoj! Negirdėtas daiktas nuo to 
laiko, kai išmintingasis kalifas Harunas pašalino pirkliams visus 
kelio pavojus per dykumą, kad galvažudžiai drįstų užpulti kara- 
vaną ir dar Žmones imti į nelaisvę. Juk tai būtų tikrai žinoma, 
bėt nei per visą mano kelionę, nei čia, Bagdade, kur suplaukia 
žmonių iš viso pasaulio kraštų, niekas nieko apie tai nekalbėjo. 
Tai antras tavo melas, besąžini jaunikaiti! 

Pabalęs iš piktumo ir apmaudo, Saidas norėjo atsikirsti tam 
pikčiurnai, bet šis pradėjo dar balsiau už jį šaukti kėtodamas 
rankas: 

— Trečias tavo melas, nematytas melagi, tai Selimo stovyk- 
los istorija! Selimo vardas gerai žinomas visiems, kam teko bent 
kartą matyti arabą. Selimas visų vadinamas baisiausiu ir žiau- 
riausiu galvažudžiu, o tu drįsti sakyti nukovęs jo sūnų ir nebu- 
vęs tuojau sukapotas į kąsnelius. Bet tu tiek jau nebeturi gėdos, 
jog sakai tiesiog nebūtus daiktus; giriesi, kad Selimas tave gy- 
nęs nuo visos bandos, paėmęs į savo palapinę ir paleidęs be 
jokio išpirkimo, užuot pakores ant sausos šakos; tai Selimas, 
kuris dažnai karia keleivius tiktai dėl to, kad pamatytų, kokį 
daro veidą, kai juos kabina. O tu, bjaurusis melagi! 

— Prisiekiu savo vėle ir pranašo barzda,— sušuko jaunikai- 
tis, — jog čia tikra tiesa ir nieko daugiau negaliu pasakyti! 

— Ką, tu prisieki savo vėle? — sušuko pirklys.— Savo pur- 
vina ir juoda vėle? Kas patikės? Ir tu dar prisieki pranašo barz- 
da, kada pats jos neturi? Kas tau patikės? 

— Žinoma, aš žmonių, kurie matė, neturiu, — atšovė Saidas, — 
bet ar neradai mane surištą ir mirštantį? 

— Man tas visai nieko nereiškia — tarė pirklys.— Tu buvai 
apsitaisęs kaip koks turtingas galvažudys, ir labai galimas daik- 
tas, kad tau teko užpulti kitas, tas pasirodė stipresnis, jis nuga- 
lėjo ir surišo tave. | 

— Norėčiau pamatyti vieną tokį arba du,— atkirto Saidas, — 
kurie galėtų mane parversti ir surišti, neužmetę iš užpakalio ar- 
kano. Gyvendamas savo rinkoj, jūs, žinoma, neturite supratimo, 
ką gali padaryti vienas žmogus, jei jis gerai vartoja ginklą. Jūs 
išgelbėjote man gyvybę, ir aš esu už tai jums dėkingas. Bet ką 
gi jūs dabar norite man daryti? Jei manęs nepaspirsite, tai aš 
turėsiu elgetauti. O aš negaliu prašyti iš sau lygių, gausiu kreip- 
tis į kalifą. 

— Aure kaip? — tarė pirklys, piktai šypsodamas.— Tu niekur 
kitur nenori kreiptis, tik į mūsų maloningiausią viešpatįė Tai 
man prakilnus elgeta! Tik prašom atminti, kilmingasis jaunikaiti, 
kad kelias į kalifą eina per mano pusbrolį Mesurą, ir gana man 
tarti vieną Žodį, kad šambelionas įsitikintų, kaip puikiai sveikas 
moki meluoti. Bet man, Saidai, gaila tavo jaunystės. Tu gali pasi- 
taisyti, iš tavęs gali dar šis tas išeiti. Aš manau tave paimti 
į savo krautuvę. Ten tu ištarnausi metus, o po metų, jei nebe- 
norėsi daugiau pas mane būti, užmokėsiu algą, ir galėsi sau 
keliauti kur norėsi: į Alepą ar į Mediną, į Stambulą ar į Bal- 
sorą, nors ir į netikratikių žemę. Aš duodu tau laiko iki pietų 
pagalvoti. Sutiksi -— gerai, o nesutiksi — suskaitau visas Man pa- 
darytas kelio išlaidas, kokia panorėsiu kaina, ir vietą ant kuprio, 

o kad neturi pinigų, paimsiu tau drabužius ir tave patį išmesiu 
į gatvę. Tada galėsi eiti ir prašyti išmaldos iš kalifo arba iš muf- 
čio prie mečetės, arba į rinką. 

Taip pasakęs, pirklys paliko nelaimingą jaunikaitį vieną. Sai- 
das palydėjo išeinantį pirklį pilnomis paniekos akimis. Jis buvo 
baisiai pasipiktinęs tuo niekšu, kuris tyčia įsiviliojo jį sau į na- 
mus, kad galėtų pasinaudoti sunkiu jo padėjimu. Jis norėjo bėg- 
ti, bet negalėjo, nes langai buvo apkaustyti geležim, o durys už- 
rakintos. Pagaliau po didelių svyravimų nusprendė sutikti ir lai- 
kinai patarnauti pirklio krautuvėje. Antra vertus, ką jis daugiau 
bedarysė Kad- ir pabėgtų, vis tiek negalėtų Balsoros pasiekti. 
Tačiau jis nusprendė, pasitaikius pirmai progai, ieškoti kalifo 
užtarimo. 

Kitą dieną Kalum Bekas nusivedė naująjį tarną į savo krau- 
tuvę. Jis aprodė Saidui šalkas, dangalus ir visas kitas prekes, 
kuriomis jis vertėsi, ir paaiškino, ką jam reikėjo veikti. Saidas, 
aptaisytas pirklio pardavėjo drabužiais, turėjo stovėti prieš krau- 
tuvės duris su šalka vienoje rankoje ir puikiausiu dangalu kito- 
je, šaukti einančius pro šalį vyrus ir moteris, rodyti prekes, sa- 
kyti jų kainą ir įkalbinėti pirkti. Dabar Saidas suprato, kam 
Kalum Bekas paskyrė jį prie to darbo. Jis buvo mažas bjaurus 
senis, ir kai pats stovėjo prieš krautuvę ir šaukinėjo pirkėjus, 
tai kaimynai, praeiviai ir net vaikai visokius iš jo juokus darė, 
o moterys baidykle vadino. Bet į jauną liekną Saidą, mokantį 
gražiai pakalbėti su pirkėjais ir dailiai parodyti prekes, kiekvie- 
nas mielai žiūrėjo. 

Pastebėjęs, kad nuo to laiko, kai Saidas stovi prie durų, krau- 
tuvė pradėjo eiti aukštyn, Kalum Bekas ėmė švelniau su juo 
elgtis, geriau Maitinti ir rūpintis, kad jo drabužiai visada būtų 
gražūs ir dailūs. Bet tokia šeimininko meilė Saido visai nedžiu- 
gino. Ištisas dienas ir net per sapną jis galvojo, kaip galėtų par- 
grįžti į gimtąjį Miestą. 

Kartą krautuvėje puikiai ėjo prekyba. Visi tarnai, kurie ne- 
šioja prekes į namus, buvo išsiuntinėti. Tuo tarpu įėjo moteriš- 
kė pirkti prekių. Ji greit išsirinko ir paprašė, kad pirkinius jai 
kas parneštų į namus. 

— Aš jums nusiųsiu už pusvalandžio,— atsakė Kalum Be- 
kas.— Jums reiks tiek laiko palaukti 5 pasiimti kur kitą ne- 
šėją. 

— Koks gi esi pirklys, kad savo asakės nori atiduoti sveti- 
miems nešėjams? — atsiliepė moteriškė.— Argi toks benešdamas 
negali pabėgti su mano pirkiniais? Kurgi aš tada ieškosiu? Ne, 
jūs pirklys, ir jūsų priedermė parnešt man pirkinį namo. Aš. tu- 
riu teisę to. iš jūsų reikalauti. 

— Prašom luktelėti tik pusvalandi, gerbiamoji ponia! — tarė 
pirklys, visą laiką rūpestingai dairydamasis.— Visi mano nešėjai 
išsiuntinėti. 

— Menka ta krautuvė, 'kur neturi atliekamo tarno,— atkirto 
moteriškė.— O ko aure ten stovi anas tinginys? Eik šen, imk 
mano ryšulį ir nešk paskui mane! 

— Palauk! — suriko Kalum Bekas.— Tai mano iškaba, .mano 
pirkėjų viliotojas, mano magnetas! Jis negali pasitraukti nuo 
krautuvės slenksčio! | 

— Šit kas! — atšovė moteriškė ir, nieko nelaukdama, įbruko 
Saidui į rankas ryšulį — Prastas tas pirklys ir prastos jo prekės, 
jei negali pačios save pasirodyti ir reikalauja iškabos vietoj 
tokio dykaduonio. Eikš, žioply, šiandien būsi mano apdovanotas. 

— Tai bėk, kad tave paimtų Arimanas ir visos piktosios dva- 
sios, — tarė piktai Kalum Bekas savo magnetui,—ir žiūrėk, kad 
greitai sugrįžtum. Ta prakeikta ragana savo riksmu čia sušauks 
visą rinką, jei aš dar ilgiau neleisiu! 

Saidas nusekė paskui moteriškę, ėjusią rinka ir gatve grei- 
čiau, negu galima buvo laukti pagal jos amžių. Pagaliau ji su- 
stojo prieš vienus puikius namus ir pabeldė į duris. Atsidarė su- 
vertinės durys, ir moteriškė, davusi Saidui ženklą sekti paskui, 
ėmė kilti aukštyn marmuro laiptais. Pagaliau jie atsidūrė didelė j 
ir aukštoj salėj, ji buvo taip puikiai išpuošta, jog tokios gražios 
Saidas niekur nebuvo daugiau matęs. Čia nuvargusi senelė atsi- 

sėdo ant kanapos, liepė ryšulį jam padėti ir, padavusi mažą 
sidabrinį pinigėlį, atleido jį namo. 

Jis jau buvo tarpdury, tik staiga kažkieno skardus ir malonus 
balsas pašaukė: „Saidai!“ Nustebęs, kad jį čia kas pažįsta, greit 
apsigręžė. Vietoj senutės kanapoj sėdėjo neapsakytai graži mo- 
teris, o aplink ją stovėjo daugybė vergių ir tarnaičių. Čia Sai- 
das, netekęs žado iš nustebimo, sudėjo kryžmais rankas ant krū- 
tinės ir žemai nusilenkė. 

— Brangusis mano Saidai,— tarė moteris,— aš labai tave už- 
jaučiu dėl tų vargų, kurie tave atvedė į Bagdadą, bet tai vie- 
nintelė, prilikimo skirta vieta, kur tavo laimė gali pagerėti, jei 
tu prieš dvidešimt metų palikai savo tėvo namus. Ar dar tebe- 
turi, Saidai, savo švilpuką? 

— Žinoma, tebeturiu,— nudžiugęs atsakė Saidas.— O jūs turi 
būti esate ta pati geroji fėja, kur, man gimus, davė tą dovaną? 

— Aš buvau tavo motinos bičiulė,— atsiliepė fėja,— ir tavo 
būsiu bičiulė, jei tu liksi geras vyras. O, jei tavo tėvas, lengva- 
manis žmogus, būtų manęs paklausęs! Daug vargo nebūtum 
matęs. 

— Bet taip, matyti, buvo lemta! — kalbėjo Saidas.— Tačiau, 
maloningoji fėja, ar nesiteiktum užkinkyti į savo debesinius ra- 
tus didelį žiemryčių vėją, paimti mane drauge ir per kelias mi- 
nutes nunešti pas tėvą į Balsorą? Tenai aš kantriai pralaukčiau 
tuos šešis mėnesius, dar likusius man iki dvidešimt metų. 

— Gražiai tu moki su manim kalbėti, — tarė nusijuokusi fė- 
ja, — bet tas negali įvykti. Dabar, kada tu esi toli nuo tėvo namų, 
aš nieko gero tau negaliu padaryti. Aš net negaliu tavęs išva- 
duoti iš to piktojo Kalum. Beko valdžios. Jis yra tavo galingos 
priešininkės globoj. 

— Vadinas, aš turiu ne tik vieną maloningą užtarytoją,— pa- 
klausė Saidas,— bet dar ir priešininkę? Anos darbus, rodos,, gau- 
nu patirti dažniau negu šios. Tad ar negalėtum nors patarimu 
man padėtiė Ar nevertėtų man eiti ir prašyti kalifo užtarimo? 
Jis išmintingas žmogus, jis apgins mane nuo Kalum Beko. 

— Taip, kalifas išmintingas žmogus! — atsakė fėja.— Bet vis 
dėlto žmogus. Jis pasitiki savo šambelionu Mesuru taip kaip 
savim ir neklysta, nes ne kartą yra išbandęs jo teisingunią. Bet 
Mesuras ištiki tavo priešininkui Kalum Bekui kaip sau, ir jis 
klysta, nes Kalum Bekas netikęs žmogus, nors ir Mesuro gimi- 
naitis. Ir, be to, Kalumas gudri galva. Tik atvykęs čia, jis su- 
dėjo apie tave visą pasaką ir papasakojo ją savo pusbroliui. Tas 
savo keliu papasakojo ją kalifui. Ir jeigų dabar eitum į Haruno 

rūmus, tai tave nelabai maloniai priimtų, nes kalifas netikėtų. 
Bet yra ir kitas kelias prie jo prieiti, ir žvaigždės rodo, kad tu 
jo įgysi malonę. 

— Tai, žinoma, prastai,-- pasakė nuliūdęs Saidas.— Vadinas, 
aš turiu dar kiek laiko stypsoti prie to niekšo Kalum Beko krau- 
tuvės. Bet ar negalėtumėt jūs man nors mažą malonę padaryti? 
Aš išėjęs karo mokslą, ir karo žaidimai yra didžiausias mano 
džiaugsmas; juose galima pasižymėti kovojant ietimis, lankais ir 
bukais kalavijais. Čia kas savaitė kilmingieji jaunikaičiai taiso 
tokius žaidimus. Bet joti į tam tyčia aptvertą vietą turi teišę 
tik visai apsiginklavę žmonės ir tik laisvi, bet anaiptol ne krau- 
tuvių tarnai. Todėl, jei jūs galėtumėt taip padaryti, kad aš kas 
savaitę turėčiau arklį, drabužius, ginklus ir kad mano veido ne- 
galėtų lengvai pažinti... 

— Tikrai vertas prakilnaus vyro noras! — atsiliepė fėja.— Ta- 
vo motinos tėvas buvo visų drąsiausias Sirijos žmogus, ir tu, 
matyt, paveldėjai jo dvasią. Įsidėmėk tuos namus. Tu kas sa- 
vaitė rasi čia žirgą, du raitus ginklanešius, ginklus, drabužius 
ir nusiprausti veidui vandenį, nuo kurio niekas tavęs nebepa- 
žins. O dabar, Saidai, sudiev! Ištverk iki galo, būk išmintingas 
ir doras! Praeis šeši mėnesiai, tavo švilpukas atkims, ir Zulimos 
ausis visados girdės jo balsą. | 

Jaunikaitis persiskyrė su savo stebuklingąja užtarytoja pilnas 
dėkingumo ir pagarbos. Įsidėmėjęs namus ir gatvę, jis sugrįžo 
į rinką. | 

Sugrįžti jis pataikė kaip tik tuo laiku, kada reikėjo apginti 
ir išvaduoti savo šeimininką Kalum Beką. Prieš krautuvę buvo 
baisus triukšmas. Vaikigaliai šokinėjo aplink pirklį ir tyčiojos 
iš jo, o vyresnieji juokėsi. Pats jis, drebėdamas iš pykčio ir labai 
susigėdinęs, stovėjo prieš krautuvę su šalka vienoj rankoj ir su 
moterišku dangalu kitoj. Ši nepaprasta scena atsitiko šit kaip. 
Pasitraukus Saidui, Kalum Bekas atsistojo prie krautuvės durų 
vietoj savo gražaus tarno ir ėmė šaukti pirkėjus, tačiaų niekas 
iš bjauriojo senio nenorėjo pirkti. Tuo laiku per rinką ėjo du 
vyrai, ieškodami, ką pirkti savo pačioms dovanų. Kelis kartus: 
praėję pro krautuvę, paskui jie grįžo dairydamies atgal. 

Tikėdamas čia pasinaudoti, Kalum Bekas pašaukė praeivius: 

— Čia, vyrai, čia! Ko jūs ieškote? Štai gražūs dangalai, pui- 
kios prekės! 

— Žmoguti,— tarė vienas,— gal ir geros tavo prekės, bet mū- 
sų pačios niekur daugiau nenori pirkti, tik ten, kur stovi prie 
krautuvės gražus pardavėjas Saidas. Dabar mieste tokia mada. | 

Mes. jau pusvalandis klaidžiojame visur jo ieškodami :ir neran- 
dame. Ar negalėtum mums pasakyti, kur' jį rasti? Kitą kartą 
ir iš tavęs ką nupirksim. 2 

— Garbė Alachui! -—- sušuko nudžiugęs Kalum Bekas.— Pats 
pranašas jums parodė šias duris. Jūs ieškot gražiojo pardavėjo 
ir norit dangalą iš jo pirkti? Tai prašom eiti, čia jo krautuvė! 

Vienas vyras pradėjo juoktis iš mažo bjauraus Kalumo ir iš 
jo žodžių, kad jis esantis gražusis pardavėjas. O antrasis, many- 
damas, kad. Kalumas nori iš jo pasijuokti, nepasiliko skoloje 
ir gerokai jį išdėjo. Kalum Bekas iš piktumo nebežinojo, ką da- 
ryti. Jis šaukėsi kaimynų patvirtinti, kad tik jo krautuvė vadi- 
nasi gražiojo pardavėjo krautuvė. O kaimynai, jam pavydėdami, 
kad nuo kurio laiko jis įgijo daug pirkėjų, nieko nenorėjo Ži-. 
noti. Tada abu vyrai be juoko ėmė kibti senam melagiui, kaip 
jie jį vadino, į kailį. Kalumas gynėsi daugiau riksmų ir keiksmu 
kaip kumščiais ir tokiu būdu surinko ties savo krautuvė di- 
džiausią minią žmonių. Visas miestas laikė jį baisiausiu šykštuo- 
liu ir sukata, todėl kiekvienas dabar džiaugėsi, kad atsiradęs 
žmogus jam už viską atmokėti. Vienas jau vyras buvo pagavęs 
ji už barzdos, tik staiga kažkas pagriebė jam už rankos ir taip 
trenkė į žemę, jog tam turbanas nulėkė į vieną pusę, o šlepetės 
į kitą. 

Minia, matyt, labai troškusi regėti periant Kalum Beką, pra- 
dėjo baisiai ūžti, o parverstojo draugas pastatęs šerius atsigręžė 
į tą, kur drįso parblokšti jo bičiulį. Bet, išvydęs prieš save aukš- 
tą tvirtą jaunikaitį Žaibuojančiomis akimis ir drąsiu veidu, ne- 
drįso jo užkabinti, o čia dar Kalumas, kuriam jo išgelbėjimas 
rodėsi beveik stebuklas, pradėjo rėkti rodydamas į tą jaunikaitį: 

— Ir ko gi jūs dar norit? Štai, vyrai, jis čia! Štai Saidas, 
gražusis pardavėjas! | 

Aplinkui visi juokėsi, puikiai suprasdami, kad Kalum Bekas 
kenčia be reikalo. Parblokštasis vyras atsikėlė susigėdęs ir šlu- 
buodamas nuėjo su draugu tolyn, nepirkęs nei šalkos, nei dan- 
galo, 

— O tu, visų pardavėjų vaišžiė rinkos vainike! — sušuko 
Kalum Bekas, įsivedęs savo tarną į krautuvę.— Tai vadinasi ateiti 
laiku ir ištiesti nelaimingam ranką: Puikiai jį paguldei žemėn, 
tartum niekuomet: nebūtų mokėjęs - stovėti! O aš, aš nebūčiau 
daugiau šukavęs savo barzdos, jeigu tu būtum atėjęs dviem mi- 
nutėm vėliau. Kuo už tai aš tau.atsimokėsiu? 

Tai buvo tiktai staigus pasigailėjimo jausmas, privertęs Sai- 
dą savo ranka gelbėti pirklį. -Bet dabar, kai praėjo jam tas jaus- 

mas, jis beveik gailėjosi nedavęs senajam šykštuoliui gerai atva- 
noti šonus. Netekęs kuokštelės plaukų barzdoj, galvojo. Saidap; 
senis būtų bent dvi savaites minkštesnis. Tačiau Saidas nuspren+ 
dė pasinaudoti netikėtu pirklio gerumu ir paprašė padaryti jam 
malonę — leisti vieną vakarą per savaitę pasivaikščioti arba kur 
kitur nueiti. Kalumas sutiko, gerai žinodamas, kad jo tarnas be 
pinigų ir gerų drabužių niekur nepabėgs. 

Netrukus Saido noras įvyko. Kitą trečiadienį, siena kada 
puikioji jaunuomenė rinkosi miesto viešoj vietoj ir taisė karo 
žaidimus, jis pasiprašė Kalumo jį tą vakarą atleisti. Gavęs Ka- 
lum Beko sutikimą, jis tuojau nuėjo į tą gatvę, kur gyveno fėja, 
ir paklebeno duris; durys tuojau atsidarė. Tarnai, matyt, žinojo 
apie jo atėjimą, nes, nieko neklausdami, nuvedė laiptais į aukš- 
tą puikų kambarį. Ten jam padavė praustis vandenį, kur turėjo 
visai jį atmainyti. Pavilgęs juo veidą, jis pažiūrėjo į veidrodį 
ir vos save pažino. Jo veidas buvo tamsus, lyg saulės nudegęs, 
atsirado puiki juoda barzda, ir visas jis atrodė bent dešimčia 
metų vyresnis, nekaip tikrai buvo. 

Paskui jį nuvedė į kitą kambarį, kur jis rado tokius puikius 
drabužius, jog jais apsivilkti nebūtų gėdos Bagdado kalifui tą 
dieną, kada jis visame savo puikume žiūri kariuomenę. Be tur- 
bano iš ploniausio audimo su briliantų sagute ir didelėmis gar- 
nio plunksnomis, be drabužių iš sunkaus raudono šilko su įaus- 
tais sidabriniais raštais, Saidas dar ten rado sidabro grandžių 
šarvus, taip dailiai padarytus, jog lankstėsi su kiekvienu kūno 
judesiu, ir kartu taip tvirtai, jog jų negalėjo pramušti nei ietis, 
nei kalavijas. Damasko kalavijas puikiose makštyse su rankena, 
išdėta brangiaisiais akmenimis, baigė jo karo apdarą. Kai jis, 
visas apsiginklavęs, vėl išėjo pro duris, čia vienas tarnas pada- 
vė jam šilkinę skarelę ir pasakė, kad ta skarelė jam esanti at- 
siųsta namų šeimininkės; kai jis su ja nusišluostysiantis, jam vėl 
nukrisianti barzda ir išnyksiantis veido tamsumas. 

Kieme stovėjo trys gražūs pabalnoti žirgai. Saidas užsėdo ant 
puikiausio, o du tarnai ant kitų dviejų, ir jis linksmas nujojo 
į tą vietą, kur turėjo būti karo žaidimai. Jo gražūs drabužiai ir 
puikūs ginklai atkreipė visų akis, o jam įjojus į ratą, aplink 
kurį stovėjo minia, visi nustebę ėmė kuždėtis. Ten buvo susirin- 
kusi narsiausia ir prakilniausia Bagdado jaunuomenė, net kalifo 
broliai jodinėjo iškėlę ietis. Kada Saidas įjojo į ratą, matyt, nie- 
kieno nepažintas, prie jo prijojo su keletu draugų didžiojo vizi-' 
rio sūnus ir, mandagiai pasisveikinęs, pakvietė jį dalyvauti žai-' 
dimuose ir paklausė, kas jis toks ir iš kur. Saidas pasisakė va- 


212 


dinantisis Almansoras ir atvykęs iš Kairo; jis keliaujantis dėl 
svo malonumo ir, girdėdamas apie didį Bagdado jaunikaičių 
narsumą ir vikrumą, nusprendęs čia“ užsukti, kad juos pamatytų 
ir iš jų ko pasimokytų. Jaunikaičiams labai patiko Saido— Alman- 
soro „žodžiai. Jam padavė įetį, sakydami išsirinkti partiją, nes 
visi žaidėjai buvo pasidalinę į dvi dalis, kad galėtų muštis arba 
vienas prieš vieną, arba būriais. į 

Saidas pirma buvo gražus pažiūrėti, o dabar dar labiau ste- 
bino savo nepaprastu vikrumu ir smarkumu. Jo žirgas buvo grei- 
tesnis už paukštį, o kalavijas dar smagiau švaistėsi į visas puses. 
Saidas mėtė ietį taip lengvai, taip toli ir mokėjo taip pataikyti, 
jog rodėsi, kad čia buvo strėlė, paleista iš geriausio lanko. Jis 
nuveikė narsiausius priešingos pusės jaunikaičius ir, pasibaigus 
žaidimams, buvo vienu balsu apšauktas pergalėtoju. Vienas ka- 
lifo brolis ir didžiojo vizirio sūnus, kurie kovėsi jo pusėj, prašė 
jo pasikauti su jais. Kalifo brolis Alis buvo jo nugalėtas, bet 
didžiojo vizirio sūnus taip narsiai jam priešinosi, jog, ilgai ne- 
galėdami nei vienas persiveikti, kovos galą nusprendė atidėti ki- 
tam kartui. 

Kitą dieną po tų žaidimų visas Bagdadas apie nieką daugiau' 
nekalbėjo, tik apie gražų, turtingą ir narsų svetimšalį. Visi, ku- 
rie buvo jį matę, net nugalėtieji, stebėjosi jo prakilnumu ir gai- 
lestavo negavę sužinoti, kur jis gyvena. Saidas, būdamas Kalum * 
Beko krautuvėj, girdėjo visus tuos pagyrimus. Kitą kartą fėjos 
namuose jis rado dar gražesnius drabužius, dar puikesnius gink- 
lus. Tą sykį susirinko pusė Bagdado, ir pats kalifas žiūrėjo nuo 
balkono į žaidimus. Jis irgi gėrėjosi svetimšaliu Almansoru ir, 
pasibaigus žaidimams, užkabino jam ant kaklo, reikšdamas savo 
nustebimą, aukso medalį su aukso grandinėle. Toks pasisekimas 
sukėlė prieš Almansorą Bagdado jaunikaičių pavydą. „Ar girdė- 
tas daiktas, — sakė jie,— kad kažkoks svetimšalis, atsibastęs Čia 
į Bagdadą, atimtų mums garbę? Kokia gėda, jei jis imtų kitur 
girtis, kad iš Bagdado jaunimo neatsiradę nei vieno, kur būtų 
galėjęs bent susilyginti su juo!“ Taip jie kalbėjosi ir nusprendė 
per kitus žaidimus užpulti jį, lyg netyčia, penkiese arba šešiese. 

Bet akylasis Saidas pastebėjo tuos piktumo ženklus. Jis matė, 
kaip. jie už kertės kažką tarp savęs tarėsi ir piktai į jį rodė. Jis“ 
jautė, kad, be kalifo brolio ir didžiojo vizirią sūnaus, niekas 
daugiau draugiškai nesielgė; net ir tie jam įgriso savo klausinė- 
jimais, kur jis gyvenantis, ką veikiantis, kas jam Bagdade ypa- 
tingai patinkantis. 

Reikėjo. atsitikti, kad vienas iš tų kerštininkų buvo tas pats 
vyras, kurį Saidas buvo parmušęs prie Kalum Beko krautuvės 
tuo laiku, kada tas rengėsi nelaimingajam pirkliui nurauti barz- 
dą. „Jis nuolat sekė akimis ir su pavydu į jį stebėjosi. Nors Saidas 
jį buvo kelis kartus nugalėjęs, tačiau čia nematė jokios priežas- 
ties tokiam pykčiui, ir Saidas pradėjo bijoti, ar tik nebus jis iš 
augumo arba iš balso pažinęs, kas jo priešininkas. Tas pažini- 
mas būtų galėjęs jam padaryti daug nemalonumų. Bet Saido at- 
sargumas ir drąsumas pavydninkų pinkles niekais pavertė. Čia 
jam nemaža padėjo ir jo nauji bičiuliai — kalifo brolis ir vizirio 
sūnus. Pastebėję, kad Saidas apstotas mažiausia šešių raitelių, 
jie tuojau prišoko, išvaikė susimokėlius ir' juos prigrasė už tokį 

Daugiau per keturis mėnesius stebino Saidas visą Bagdadą 
savo narsumu. Vieną vakarą, grįždamas namo iš žaidimų, išgirdo 
kelis balsus, kurie jam pasirodė pažįstami. Priešais ėjo keturi 
vyrai, jie, iš lengvo žengdami, matyti, kažką tarp savęs tarėsi. 
Tylomis prisiartinęs, Saidas išgirdo juos kalbant. Selimo dykumos 
gaujos šneka ir suprato, kad jų norima kas apiplėšti. Pirmas jo 
jausmas buvo pabėgti nuo tų žmonių. Bet pagalvojęs, kad jis 
galėtų sukliudyti piktadarius ir atitolinti kam nelaimę, prislinko 
dar arčiau, kad viską girdėtų. 

— Durininkas aiškiai pasakė, kad gatvė į dešinę nuo rin- 
kos, — kalbėjo vienas,— ir šiandien naktį jis būtinai eis ten su 
didžiuoju viziriu. 

— Puiku, — atsakė antras, — didžiojo vizirio nebijau: jis se- 
nas ir nekaip narsus. Bet kalifas turi smagią ranką, ir aš jo bi- 
jau, tikrai kokia dešimtis palydovų seka iš paskos. 

— Nei gyvos dvasios,— atkirto jam trečias.— Visados, kam 
teko jį matyti ir naktį pažinti, jis būdavo vienas su didžiuoju 
viziriu arba su Mesuru. Šią naktį jis bus mūsų, tik jam nereikia 
nieko pikto daryti. 

— Aš manau, geriausiai būtų užmetus jam ant kaklo kilpą — 
tarė pirmasis. — Žudyti jo neverta, už kūną gautumėm „vienus 
niekus, o gal ir išpirkti nenorėtų. 

— Vadinas, vienuoliktą valandą! — jie susitarė ir į visas pu- 
ses išsiskirstė. 

Piktadarių kalba Saidą labai išgąsdino. Jis nusprendė tuojau 
bėgti į kalifo rūmus ir perspėti, koks jam yra pavojus. Bet, pra- 
lėkęs kelias gatves, atsiminė fėją sakius, kad kalifas esantis pras- 
tos apie jį nuomonės. Bijodamas, kad nebūtų išjuoktas arba pa- 
laikytas norinčiu įsiteikti Bagdado valdovui, jis sustojo ir nutarė 

riebeiti į rūmus, nusprendęs pats su kalaviju gelbėti kalifą nuo 
galvažudžių rankų. | 

Todėl Saidas nebegrįžo atgal į Kalum Beko namus, bet atsi- 
sėdo ant kažkokios mečetės lipynės ir palaukė, kol visai sutemo. 
Tada jis nutraukė į tą gatvę, apie kurią sakė galvažudžiai, ir pa- 
sislėpė už vienų namų kertės. Pastovėjęs ten arti valandos, iš- 
girdo du palengva einant gatve. Iš pradžios jis juos palaikė ka- 
lifu ir didžiuoju viziriu, bet vienas iš jų suplojo delnais, ir iš 
kitos. rinkos pusės tuojau atsirado dar du. Pasikuždėję jie persi- 
skyrė: trys pasislėpė netoli Saido, o vienas ėmė vaikščioti išilgai 
gatvės. Naktis buvo tamsi, bet tyli, ir Saidas turėjo beveik vie- 
nomis savo ausimis pasitikėti. 


Praėjo dar koks pusvalandis, ir nuo rinkos pusės pasigirdo 
kieno žingsniai. Galvažudys turi būti taip pat išgirdo ir nusisku- 
bino pro Saidą rinkos linkui. Žingsniai vis artinosi, ir Saidas 
jau galėjo įžiūrėti kelias tamsias Žžmogystas, tik staiga galvažu- 
dys suplojo, ir viena akimirka kiti trys prišoko. Bet užpultieji, 
matyti, buvo apsiginklavę, nes Saidas išgirdo susikirtusių kala- 
vijų garsą. Jis tuojau ištraukė savo kalaviją ir šaukdamas: „Ša- 
lin, didžiojo Haruno piktadariai“, puolė į galvažudžius. Pirmu 
kirčiu paguldė vieną žemėn, o paskui šoko prie kitų, norėjusių 
nuginkluoti žmogų, kuriam užmetė ant kaklo kilpą. Saidas įnir- 
šęs taip smogė per virvę, jog kartu su virve nukirto ir galvažu- 
džiui ranką; baisiai surikęs, galvažudys susmuko vietoj. Tuo tar- 
pu ketvirtasis, kovęsis su kitu, atsigręžė prieš Saidą, tebesiėmusį 
su trečiuoju, bet vyras, kuriam buvo užmesta kilpa, pasijutęs 
dabar laisvas, išsiėmė durklą ir įsmeigė užpuolikui į šoną. Tai 
matydamas, palikęs sveikas paskutinis galvažudys metė savo 
kalaviją ir pabėgo. 

Neilgai truko, ir Saidas sužinojo, ką jis išgelbėjo. Tas vyras, 
kuris iš jų buvo aukštesnis, prisiartino prie jo ir tarė: 

— Tas viskas labai nuostabu: ir piktadarių užpuolimas, ir ne- 
tikėta pagelba, ir mūsų išvadavimas. Kaip sužinojai, kas ašį Gal 
tau buvo žinomas tų žmonių susimokymas? 

— Tikratikių valdove — atsakė Saidas, — juk aš neabejoju, 
kad čia tu! Šiandien vakare ėjo El Maleko gatve keli žmonės, 
kalbėdamiesi svetima ir paslaptinga šneka, kurios man teko pra- 
mokti. Jie tarėsi tave paimti į nelaisvę, o tą garbingą vyrą, tavo 
vizirį, nužudyti. Kadangi jau buvo vėlu tave perspėti, tai aš nu- 
sprendžiau eiti į tą vietą, kur jie tave ketino patykoti, ir mėginti 
gelbėti. 

— Dėkui tau,--tarė Harunas.— Tačiau šioj vietoj gaišti ne- 
reikėtų. Imk tą žiedą ir rytoj su juo ateik į mano rūmus, tada 
mes. pasikalbėsim ir pamatysim, kuo tau galėsiu atsilyginti už 
išgelbėjimą. Eime, viziri, čia pavojinga stovėti, jie dar gali grįžti. 

Užmovęs jaunikaičiui ant piršto žiedą, jis norėjo nusivesti 
vizirį, bet tas paprašė dar truputį luktelėti, apsigręžė ir padavė 
Saidui sunkią piniginę. | 

-— Jaunikaiti — tarė jis,—- mano viešpats kalifas gali tave pa- 
daryti viskuo, kuo norės, net mano įpėdiniu, o aš nedaug tegaliu 
padaryti, ir tas, ką aš galiu padaryti, tegu būna padaryta geriau 
šiandien negu rytoj. Tad imk tą piniginę. Bet visai nemanau 
tuo išsivaduoti nuo dėkingumo. Jei tau ko prireiks, drąsiai eik 
pas mane. 

Saidas grįžo namo, višai apsvaigintas laimės. Bet čia“ jį ištiko 
tikra audra. Kalum Bekas, jam ilgai nepareinant, iš pradžios 
buvo labai piktas, o paskui nerimastavo bijodamas, kad gali 
netekti tokios puikios savo krautuvei iškabos. Išvydęs Saidą, 
šoko plūsti, šaukti ir siautėti lyg patrakęs. Bet Saidas, turėdamas 
pilną maišelį auksinių pinigų ir nusimanydamas dabar galintis 
grįžti į tėvynę ir be kalifo malonių, o jos, be abejo, būtų ne 
mažesnės už vizirio, todėl, nenusileisdamas pirkliui nei vienu žo- 
džiu, pasakė trumpai ir aiškiai, kad pas jį daugiau nebebūsian- 
tis nei vienos valandos. Iš karto Kalum Bekas nusigando, bet 
paskui, piktai nusijuokęs, tarė; | | 

— Tu driskius ir valkata, tu nelaimingas bėglys! Kurgi tu be 
mano pastogės prisiglausi? Kas tave papenės? 

— Prašom tuo nesirūpinti, ponas Kalum Bekai,— atšovė Sai- 
das.— Sudie, daugiau.manęs neberegėsi. 

Taręs tuos žodžius, jis išbėgo pro duris, o Kalum Bekas pa- 
liko vienas, iš nustebimo išsižiojęs. Bet kitą rytą, viską gerai 
apgalvojęs, jis visur išsiuntinėjo savo nešėjus, liepdamas jiems 
surasti bėglį. Tie ilgai ieškojo, pagaliau vienas sugrįžęs pranešė, 
kad jis matęs Saidą išėjus iš mečetės ir nutraukus į karavanse- 
rajų. Tačiau jis visai nebuvęs panašus, buvęs užsivilkęs puikius 
drabužius, turėjęs kalaviją, durklą ir puikų turbaną. 

Tai išgirdęs, Kalum Bekas ėmė šaukti, draskytis: 

— Jis mane apvogė! Jis mano pinigais apsitaisė! O, aš nę- 
laimingas žmogus! 

Paskui jis nubėgo pas policijos viršininką, ir kadangi tas ži- 
nojo, kad jis yra Mesuro, kalifo šambeliono, giminė, tuojau davė 
kelis policininkus Saidui areštuoti. Saidas tuo laiku sėdėjo prie 
karavanserajaus ir visai ramiai šnekėjosi su vienu netikėtai ras- 

tu: pirkliu apie kelionę į Balsorą, jo gimtąjį. miestą. Staiga jį 
apstojo keli vyrai ir nežiūrėdami, kad jis priešinosi, surišo jam 
už nugaros rankas. Kada jis paklausė, kas juos įgaliojo nekal- 
tam žmogui atimti laisvę, jie atsakė, kad tai yra daroma policijos 
ir jo šeimininko Kalum Beko vardu. Tuo tarpu priėjo tas mažas 
bedantis žmogelis ir ėmė tyčiotis įš Saido: paskui jis įkišo ranką 
į jo kišenę ir išėmęs parodė piniginę, pilną aukso. Visi, kas ten 
buvo, labai tuo stebėjosi. 

— Žiūrėkite! Viską tas niekšas man pavogė! — rėkė jis. Visi 
žmonės bjaurėjosi suimtuoju ir šaukė: 

— Kaip! Toks jaunas, gražus ir jau taip pagedęs! Į teismą jį, 
į teismą! Tegu jis gauna lazdų! 

Saidą vedant, susirinko „didžiausia žmonių minia, ir kiekvie- 
nas šaukė: 

— Žiūrėkite, aure tas gražusis pardavėjas! Jis apvogė savo 
šeimininką ir pabėgo! Jis pavogė du šimtus auksinių! 

„ Teisėjas elgėsi su areštuotuoju šiurkščiai. Saidas norėjo pasi- 
aiškinti, bet teisėjas liepė tylėti ir išklausė tik pirklį Paėmęs 
piniginę, jis paklausė Kalum „Beko, ar jo tie pinigai. Kalum Be- 
kas prisiekė. Bet, kreivai prisiekęs, jis laimėjo tik pinigus, o ne 
gražųjį pardavėją, jo įkainotą tūkstančių auksinių, nes teisėjas 
tarė: 

— Įstatymu, išleistu šiomis dienomis mano galingiausiojo vieš- 
paties kalifo, kiekvienas vogimas, didesnis už šimtą auksinių, 
jei jis esti padarytas rinkoj, baudžiamas amžinu ištrėmimu į ne- 
gyvenamą salą. Tas vagis pakliuvo kaip tik laiku; jis pribaigs 
antrą dešimtį tokių lengvadarbių. Rytoj jie bus susodinti į valtį 
ir išvežti į jūrą. 

Saidas nusiminė. Jis maldavo teisėjo išklausyti jo, leisti jam 
tarti kalifui vieną žodį, bet tos malonės negavo. Kalum Bekas 
dabar gailėjosi taip prisiekęs, todėl irgi ėmė prašyti už Saidą, 
bet teisėjas atsakė; 

— Tu gavai savo pinigus ir džiaukis. Keliauk namo, čia ne 
tavo darbas, o jei kišiesi kur nereikia, tai už kiekvieną žodį būsi 
nubaustas po dešimtį auksinių. 

Kalumas nutilo, o Saidą teisėjas liepė išvežti. 

Jį nuvedė į tamsų ir- drėgną kalėjimą. Čia gulėjo ant šiaudų 
"devyniolika nelaimingųjų, jie pasveikino jį šiurkščiu juoku ir 
keiksmu prieš kalifą ir jo teisėjus. Nors ir baisus laukė jo liki- 
mas, nors ir baisi buvo mintis apie ištrėmimą į negyvenamą salą, 
tačiau jis čia raminosi tuo, kad rytoj. išeisiantis iš to bjauriojo 
kalėjimo. Bet jis baisiai apsiriko manydamas, kad laive jam bus 

geriau. Visus kalinius suvarė į patį laivo dugną, ten buvo bai- 
siai ankšta, ir jie ėmė stumdytis ir dėl geresnių vietų tarpusavy 
peštis. 

Inkaras buvo pakeltas, ir gailios ašaros pasruvo Saidui per 
veidą, kai laivas, kur jį vežė tolyn nuo tėvynės, pradėjo plaukti. 
Tik kartą per dieną jam davė truputį duonos, vaisių ir gurkšnelį 
prėsko vandens. Kalinių kambarėlis buvo toks tamsus, jog val- 
gant reikėjo degti žiburį. Kas antrą trečią dieną rasdavo kurį nors. 
nebegyvą: toks buvo nesveikas to jūros kalėjimo oras, ir Saidas 
išturėjo tik dėl to, kad buvo jaunas ir geros sveikatos. 

Jau dvi savaitės jie buvo vandeny, kai sykį bangos ėmė smar- 
kiau siūbuoti, ir laive pakilo nepaprastas bruzdesys ir laksty- 
mas. 


Saidas suprato, kad artinasi audra. Jis tuo net džiaugėsi, tikė- 
damasis dabar numirti. | 

Laivas ėmė vis labiau ir labiau suptis, pagaliau, baisiai su- 
treškėjęs, užšoko ant kieto daikto. Nuo dangčio pakilo riksmas 
ir sumišo su audros kaukimu. Galop viskas nutilo, ir tuo tarpu 
vienas kalinys pastebėjo vandenį sunkiantis į laivą. Jie ėmė 
belsti į duris, bet niekas neatsiliepė. Vanduo vidun vis tvino, 
ir jie surėmę pečiais išstūmė duris. 

Jie pakilo laiptais aukštyn, bet ten nerado nei vieno žmo- 
gaus. Visų keleivių būta išsigelbėta su laivėmis. Tada dauguma 
kalinių nusiminė visai, nes audra vis didžiau siuto, laivas braš- 
kėjo ir grimzdo. Jie pasėdėjo dar kelias valandas ant dangčio, 
pasitaisę paskutinį kartą pietus iš rastų laive likučių. Paskui aud- 
ra. dar baisesnė staiga pakilo, laivą nuplėšė nuo akmens, ant 
kurio buvo užšokęs, ir paskandino baltose vilnyse. 

Saidas apsikabino stiebą ir, sudužus laivui, tvirtai jį laikė 
savo rankomis. Jis taip plaukė pusvalandį, nuolat regėdamas 
akyse mirtį. Staiga išsmuko iš drabužių švilpukas su grandinėle, 
ir Saidui vėl atėjo į galvą mintis pabandyti, ar jis neatsilieps. 
Su viena ranka spausdamas stiebą, su kita pridėjo švilpuką prie 
burnos, papūtė, ir pasklido skardus ir aiškus balsas. Viena aki- 
mirka audra nutilo, bangos nurimo, ir jūros paviršius pasidarė 
lygus kaip veidrodis. Saidas lengviau atsiduso ir ėmė dairytis, 
ar nematyt kur žemės. Žemės niekur nebuvo, bet jis pajuto, 
kad stiebas po juo kažkaip juda, kruta, pažvelgė į medį ir pasi- 
matė, baisiai nustebęs, beplaukiantis ant didelio delfino. Iš karto 
jis nusigando, bet netrukus atsigodo, ypač pastebėjęs, kad del- 
tinas, nors greitai, bet visai ramiai plaukia. Suprato, kad jis 

išgelbėtas vra sidabrinio švilpuko ir gerosios fėjos, ir iš krūtinės 
jam ištrūko džiaugsmingas dėkingumo šauksmas. 

Nuostabusis žirgas kaip žaibas nešė jį bangomis, ir dar prieš 
vakarą Saidas išvydo žemę ir plačią upę, į kurią delfinas pasuko. 
Prieš vandenį jis plaukė palengviau. Saidas baisiai išalko valgyti 
ir nusprendė bandyti gauti pietus taip, kaip girdėjo darant senose 
pasakose. Jis sušvilpė su švilpuku ir paprašė gerų pietų. Žuvis 
tuojau sustojo, ir iš vandens iškilo visai sausas stalas, tartum 
kokią savaitę būtų stovėjęs prieš saulę, visas apkrautas puikiau- 
siais valgiais. Saidas valgė labai gardžiai, nes kalėdamas nemaža 
buvo pridvėsęs bado, ir, stipriai pasisotinęs, padėkojo nemato- 
majai dvasiai. Stalas dingo vandeny, o delfinas, Saido suragintas, 
vėl ėmė plaukti upe. 

Jau saulė leidosi, kada Saidas išvydo tokį didelį miestą, ku- 
rio minaretai Ž' buvo panašūs į -Bagdedo minaretus. Bagdadas 
nelabai džiugino Saidą, bet pasitikėjimas gerąja fėja buvo toks 
didelis, jog jis nei kiek neabejojo, kad ji neduos jam vėl į bjau- 
riojo Kalum Beko nagus pakliūti. Ant kranto, maždaug per vieną 
mylią nuo miesto, prie pat upės, Margavo puikūs rūmai, ir jau- 
nikaitis stebėdamasis pamatė, kad jį žuvis neša į tą daiktą. 

Ant namų stogo stovėjo keli puikiai apsidarę vyrai, o ant 
kranto Saidas išvydo didelį būrį tarnų; visi žiūrėjo į jį ir stebė- 
damiesi plojo rankomis. Prie: marmuro laiptų, einančių nuo van- 
dens į pilį, delfinas sustojo, ir vos Saidas padėjo koją ant pirmu- 
tinės pakopos, žuvis bematant išnyko. Tuo tarpu laiptais atbėgo 
keli tarnai, liepė Saidui savo viešpaties vardu pakilti į viršų 
ir davė jam sausus drabužius. Greitai persivilkęs, jis nusekė pas- 
kui tarnus ant stogo, kur rado tris vyrus. Aukščiausias ir, gra- 
žiausias iš jų sutiko jį maloniai ir tarė: 

— Kas esi, nuostabusis svetimšali? Tavęs klauso jūros žuvys, 
ir tu jas valdai kaip puikiausias raitelis savo karo žirgą! Ar tu 
žynys, ar toks pat žmogus kaip ir mesė 

— Viešpatie, —- atsakė Saidas, — paskutiniu laiku aš mačiau 
daug vargo. Bet, jei jums įdomu, aš galiu viską apsakyti.— Ir jis 
pradėjo pasakoti tiems trims vyrams savo istoriją nuo to laiko, 
kada paliko tėvo namus, lig pat savo stebuklingo išgelbėjimo. 
Jo žodžiai dažnai buvo trikdomi nustebintų klausytojų šauks- 
mais, o kada jis pabaigė, namų šeimininkas, kur taip maloniai 
jį priėmė, tarė: 


27 Minaretas — didysis mečetės bokštas. (Vert) 

— Aš tikiu, Saidai! Bet tu pasakojai mums, kad vienoj kovoj 
esi gavęs grandinėlę ir kad kalifas dovanojęs tau žiedą. Ar gali 
juos mums parodyti? - 

— Aš nešioju juos čia, ant savo krūtinės, — tarė jaunikaitis, — 
ir skirsiuos su tomis brangiomis dovanomis tiktai kartu -su savo 
gyvybe, nes laikau garbingu ir puikiu darbu, kad išvadavau ka- 
lifą iš galvažudžių rankų.— Sulig tais žodžiais jis išėmė graridi- 
nėlę su žiedu ir abudu daiktu padavė vyrams. 

— Pranašo barzda siekiu, čia jis, čia mano žiedas! — sušuko 
gražusis vyras.— Didysis viziri, pabučiuokim jį! Juk čia stovi 
mūsų išvaduotojas! | 

Saidui rodėsi lyg sapnas, kada tie vienas po kito ėmė jį bu- 
čiuoti. Sujaudintas jis puolė ant kelių ir tarė: 

— Dovanok, tikratikių valdove, kad aš taip drąsiai su tavim 
kalbėjau, nes tu juk ne kas kitas kaip Harunas al Rašidas, didy- 
sis Bagdado kalifas. 

— Taip, čia aš, ir aš tavo bičiulis! — atsakė Harunas.— Nuo 
šios dienos visos tavo nelaimės turi pasibaigti. Vyk kartu su 
manim į Bagdadą, lik prie manęs. Tu būsi mano artimiausias valdi- 
ninkas, nes tą naktį tikrai parodei, kaip tau brangi Haruno gyvybė. 
Ne kiekvieną savo tarną aš galėčiau išbandyti, kiek jis ištikimas. 

Saidas padėkojo kalifui ir prižadėjo visados pas jį likti, tiktai 
prašė, dar leisti aplankyti savo tėvą, turėjusį labai juo rūpintis. 
Kalifas išpildė tą pagirtiną jo norą. Netrukus jie sėdo ant arklių 
ir, iki saulei leidžiantis, atvyko į Bagdadą. Kalifas davė savo rū- 
muose Saidui keliolika. puikiai išpuoštų kambarių ir dar priža- 
dėjo pastatyti jam atskirus namus. 

Vos išgirdo tą naujieną, tuojau atėjo pas Saidą jo senieji 
ginklo bičiuliai — kalifo brolis ir didžiojo vizirio sūnus. Apkabi- 
nę savo brangiųjų žmonių išgelbėtoją, jie prašė būti jų draugu. 
Bet kai tas atsakė: „Aš jau seniai jūsų draugas“, — ir čia išėmė 
grandinėlę, laimėtą imtynėse, ir priminė smulkmenas, jie nuste- 
binti neteko žado. Pirma jis būdavo su ilga barzda ir tamsaus 
veido, o dabar prieš juos stovėjo be barzdos skaistaveidis jauni- 
kaitis. Norėdamas juos įtikinti, Saidas liepė atnešti bukus gink- 
lus, susikovė šu jais ir parodė, kad jis yra tas pats narsusis Al- 
mansoras. Nudžiugę jaunikaičiai apkabino Saidą, ir tas jiems 
apsakė, kam ir kaip jis mainė savo veidą. 

Kitą dieną, kada Saidas ir didysis viziris buvo pas kalifą, įėjo 
šambelionas Mesuras ir tarė: 

— Tikratikių valdove, ar aš galiu tavęs prašyti vienos ma- 
lonės? 

2, — Pirmiausia aš noriu žinoti, kas yra, — tarė Harunas. 

ja, — Gatvėje „stovi mano brangus pusbrolis Kalum Bekas, žino- 
mas rinkos pirklys. Jis turi nepaprastą bylą su vienu žmogumi 
iš -Balsoros. To sūnus tarnavo pas Kalum Beką, paskui apvogė 
jį ir kažkur dingo. Dabar tėvas reikalauja iš Kalumo savo sū- 
naus, 0 tas. jo nebeturi. Todėl Kalum Bekas prašo, kad tavo 
išmintis nuspręstų ginčą tarp jo ir to Žmogaus iš Balsoros. 

— Gerai, aš nuspręsiu,— atsakė kalifas.— Tegu. už pusvalan- 
džio ateina tavo pusbrolis su savo priešininku į teismo salę. 

Kada Mesuras padėkojęs išėjo, kalifas tarė: 

— Čia ne kas kitas, tik tavo tėvas, Saidai. Kadangi aš dabar 
viską žinau, kaip buvo, tai aš nuspręsiu teisingai kaip Saliamo- 
nas. Tu, Saidai, pasislėpk už mano sosto uždangos ir: ten būk, 
kol aš tave pašauksiu, o tu, didysis viziri, tuojau atsiųsk tą ne- 
sąžiningą teisėją: jis bus man reikalingas tardant. 

Abudu padarė, kaip buvo liepta. Saido širdis smarkiai pradė- 
jo plakti, kada jis pamatė savo tėvą, išblyškusį ir išvargusį, įei- 
nant netvirtais žingsniais į salę. Kalum Bekas, gudriai šypsoda- 
mas ir pilnas pasitikėjimo, kažką kuždėdamas su savo pusbroliu, 
taip erzino Saidą, jog tas vos susilaikė nepuolęs į jį iš kitapus 
uždangos. Juk dėl to pikto žmogaus jis turėjęs tiek nelaimių 
ir vargo! 

Salėje buvo daug žmonių, norinčių paklausyti, kaip kalifas 
teis. Kada Bagdado valdytojas atsisėdo į sostą, didysis viziris 
liepė nutilti ir paklausė, kas čia ką kaltina. 

Kalum Bekas užrietęs nosį pažengė į priekį ir tarė: 

— Prieš kelias dienas aš stovėjau rinkoje prie savo krautu- 
vės durų, kada šauklys, eidamas kartu su tuo žmogum pagal 
krautuves, iškėlęs rankoje pinigus šaukė: „„Aukso maišelis tam, 
kas gali ką pasakyti apie Saidą iš Balsoros“. Tas Saidas tarnavo 
pas mane, todėl aš ir surikau: „Čia, bičiuli, aš turėsiu gauti tą 
auksą“. Žmogus, kur į mane dabar taip piktai žiūri, maloniai 
prie manęs prisiartino ir paklausė, kas man žinoma. Aš atsakiau: 
„Jūs turbūt esate jo tėvas Benezaras?“ Kada jis nudžiugęs tą pa- 
tvirtino, aš apsakiau jam, kad radau jaunikaitį dykumoje, kaip 
jį išgelbėjau, kaip juo rūpinaus ir jį atgabenau į Bagdadą. Jis 
iš džiaugsmo padovanojo man pinigus. Bet paklausykit dabar to 
bepročio! Kaip aš toliau pradėjau jam pasakoti, kad jo sūnus 
pas mane tarnavęs, paskui apsivogęs ir kažkur -dingęs, jis neno- 
rėjo tikėti. Štai jau kelios dienos jis man lenda į akis, reikalau- 
damas atgal sūnaus ir pinigų. Bet nei to, nei kito aš negaliu jam 

grąžinti, .nes pinigai už pasakytas žinias priklauso man, '0 jo iš- 
tvirkęs sūnus kažkur žuvo. | du 

Paskui prabilo Benezaras. Jis nusakė, koks prakilnus ir doras 
buvo jo sūnus, kuris niekados negalėtų taip ištvirkti, kad imtų 
vogti. Jis meldė, kad kalifas tą dalyką gerai ištirtų. 

— Tikiuos, Kalum Bekai,— tarė Harunas,— tu paskelbei, kad 
tave apvogė? 

— Žinoma! — sušuko tas šypsodamas.— Aš jį nuvedžiau pas 
teisėją. 

— Pakvieskit man. teisėją! — liepė kalifas. 

Teisėjas beregint atvyko. Kalifo paklaustas, jis atsakė, kad 
tą bylą atsimenantis. 

— Ar tu tardei jaunikaitį ir ar jis prisipažino pavogęs? — 
klausė Harunas. 

— Ne, jis buvo toks atkaklus, jog daugiau niekam, tik jums 
prisipažinti tenorėjo! — atsakė teisėjas. | 

— Bet aš nemenu, kad jį būčiau matęs, — tarė kalifas. 

— Ir kam reikia! Tada kasdien turėčiau siuntinėti būriais tų 
valkatų, norinčių su jumis kalbėtis. 

— Tu žinai, kad mano ausys visiems atviros yra — tarė Ha- 

runas.— Bet, matyti, taip buvo aišku, kad jis vogė, jog nereikėjo 
vesti jaunikaičio pas mane. Tu, be abejo, turėjai žmonių, kur 
patvirtino, kad pavogti pinigai tikrai yra tavo, Kalumai? 
Ne, Žmonių aš netu- 
rėjau. Juk jūs žinote, tikratikių valdovai, kad vienas pinigas pa- 
našus į kitą. Iš kur aš būčiau galėjęs gauti žmonių, kur patvirtin- 
tų, kad mano kasoje trūksta būtent to šimto pinigų? 

— Tai iš kur tu pažinai, kad tie pinigai yra tikrai tavo? — 
paklausė kalifas. 

— Iš piniginės, kur jie buvo,— atsakė Kalumas. 

— Ar čia turi dabar tą piniginę? — tardė kalifas. 

— Taip, čia, — tarė pirklys imdamas piniginę ir duodamas ją 
viziriui, kad tas paduotų kalifui. 

Viziris, dėdamasis nustebęs, sušuko: 

— Pranašo barzda siekiu! Čia tavo piniginė, šunie? Ta pini- 
ginė mano, ir aš ją su šimtu auksinių esu atidavęs vienam nar- 
siam jaunikaičiui, išgelbėjusiam mane iš didelio pavojaus. 

— Ar tu gali prisiekti? — paklausė kalifas. | 

— Tas taip tiesa, kaip yra tiesa, kad aš noriu patekti į ro- 
jų, — atsakė viziris.— Juk mano duktė pati ją mezgė. 

.„— Šit kas! — sušuko Harunas.— Vadinas, neteisingas tavo nu- 

sprendimas, teisėjau? Kodėl tu patikėjai, kad piniginė priklauso 
tam pirkliui? 

— Jis prisiekė, — išsigandęs atsakė teisėjas. 

— Tai tu kreivą davei priesaiką? — suriko susirūstinęs kali- 
fas ant pirklio, kuris stovėjo prieš jį išblyškęs ir drebėdamas 
is baimės. i 

— Alachai, Alachai! — šaukė pirklys.— Žinoma, aš negaliu 
prieštarauti didžiajam viziriui, jis vertas pasitikėjimo žmogus, 
bet piniginė, tegu čia kažkas, priklauso man, o ją pavogė tas 
niekšas Saidas. Aš tūkstantį tomanų duočiau, kad Saidas būtų 
čia! 

— Kur tu Saidą padėjai? — paklausė kalifas teisėjo.— Sakyk, 
kur ieškoti, kad jis man pats atėjęs prisipažintų! 

— Aš jį išsiunčiau į vieną negyvenamą salą,— tarė teisėjas. 

— O Saidai! Sūnau mano, sūnau mano! — sušuko nelaimingas 
tėvas ir ėmė verkti. 

— Vadinas, jis prisipažino vogęs? — paklausė Harunas. 

Teisėjas nubalo. Jis dairėsi į Visas puses ir pagaliau tarė: 

— Kiek galiu atsiminti — prisipažino! 

— Tai tu. to tikrai nežinai? — sakė toliau didžiu balsu kali- 
fas.— Tad mes jo paties paklausime. Saidai, išeik, o tu, Kalum 
Bekai, pirmiausia užmokėk tūkstantį auksinių, -nes jis dabar čia. 

Kalumui ir teisėjui pasirodė, kad jie šmėklą išvydę. Puolė 
abudu ant kelių ir šaukė: 

— Pasigailėk, pasigailėk! 

Benezaras, be galvos iš džiaugsmo, prišokęs krito į dingusio 
sūnaus rankas. Bet kalifas aštriu balsu paklausė: 

— Teisėjau, čia stovi Saidas; ar jis prisipažino? 

— Ne, ne! — kaukė teisėjas.— Aš tik klausiau, ką sakė Ka- 
lumas, nes jis yra žinomas žmogus. 

— Ar aš tam tave padėjau teisėju, kad tu klausytum tik Ži- 
nomų žmonių? — pilnas rūstybės sušuko Harunas al Rašidas. 

— Ištremiu tave dešimt metų į negyvenamą salą, esančią vi- 
dury jūros, kad ten galėtum pasigalvoti apie teisybę. O tu, nie- 
kingas žmogeli, kur gelbėji žūvančius tik dėl to, kad juos savo 
vergais padarytum, turi užmokėti, kaip sakyta, tūkstantį tomanų, 
pažadėtų, jei atsirastų Saidas. 

Kalumas apsidžiaugė, kad taip pigiai išsipainiojęs iš tokios 
sunkios bylos, ir jau norėjo už tai padėkoti maloningajam kali- 
fui. Bet tas toliau sakė: | | 

— Už kreivą siekimą dėl tų šimto auksinių gausi šimtą lazdų 
per padus. Paskui Saidui leidžiu išsirinkti, kas jam labiau tinka: 

paimti visą tavo krautuvę ir tave už tarną arba po dešimtį auk- 
sinių už kiekvieną dieną, kurią jis pas tave išbuvo. 

* — Prašyčiau, kalifai, paleisti tą nelaimingą žmogų, tegu jis 
sveikas keliauja,— atsiliepė jaunikaitis— Aš jo nieko nenoriu. 

— Ne,— pasakė Harunas, — aš noriu, kad tu būtum atlygin- 
tas. Aš už tave renku dešimtį auksinių kiekvieną dieną, tau be- 
lieka suskaityti, kiek dienų buvai 4 naguose. O dabar išveskit 
iš čia tuos begėdžius! 

Juos išvedė, o kalifas Benezarą ir Saidą nusivedė į kitą salę, 
ten jis apsakė tėvui, kaip Saido jis buvo stebuklingai išgelbėtas. 
Pasakojant kartais girdėti buvo vaitojant Kalum Bekas, jam tuo- 
met kieme skaitė lazdas per padus. 

Kalifas pakvietė Benezarą apsigyventi kartu su Saidu Bagda- 
de. Tas sutiko ir tik grižo namo atsigabenti savo gėrybės. Saidas 
kaip kunigaikštis gyveno savo rūmuose, kuriuos jam pastatė dė- 
kingas kalifas. Kalifo brolis ir didžiojo vizirio. sūnus buvo jo 
draugai, ir Bagdade virto priežodžiu: „Norėčiau būti toks pat 
geras ir laimingas kaip Saidas, Benezaro sūnus“ 


— Klausant tokios kalbos, miegas nelįs į akis, nors tektų ne- 
„miegoti dvi, tris ir net daugiau naktų — tarė mechanikas, pa- 
baigus medžiokliui sakyti savo istoriją. — Aš jau ne kartą esu 
patyręs, koks tai geras vaistas nuo snaudulio. Pirmiau tarnavau 
pizeliu pas vieną varpų liejiką. Meistras buvo žmogus turtingas 
ir toli gražu ne šykštus. Todėl mes nemaža buvom. nustebinti, 
"kai vieną darbą dirbant jis pasirodė nepaprastai šykštus. Tada 
mes liejom varpą naujai bažnyčiai, ir mums visiems, mokiniams 
ir gizeliams, reikėjo visą naktį sėdėti prieš krosnį ir kurstyti ugnį. 
Buvom manę, kad meistras atkiš savo geriausią šulikę ir mus 
pamylės puikiausiu vynu. Bet ne taip buvo. Kas valandą jis 
mums davinėjo po vieną gurkšnelį, o pats tuo tarpu pasakojo 
apie savo keliones ir visokias savo gyvenimo istorijas. Paskui 
ėmė sakyti vyresnysis. gizelis, toliau kiti iš eilės, ir niekas neno- 
rėjo miego, nes visi patiesę liežuvius klausėm. Ir kai ėmė aušti, 
„tik tada pastebėjom, koks vėlus buvo laikas. Tuomet supratom 
meistro gudrybę, supratom, kaip jis pasakojimais mus privertė 
budėti. O kada varpas buvo nulietas, vyno jau nebegailėjo ir ati- 
taisė tai, ką jis išmintingai tą naktį nebuvo padaręs. 

— Tai išmintingas buvo žmogus, — tarė studentas.— Nuo mie- 
go, žinoma, niekas taip nepadeda kaip kalbos. Todėl nenorėčiau 
šią naktį likti vienas, nes apie vienuoliktą negaliu atsilaikyti nuo 
miego. 

— Tai pastebėjo ir kaimo žmonės, — tarė medžioklis.— Kai 
moterys ir mergaitės ilgais žiemos vakarais verpia prie žiburio, 
jos niekados nelieka vienos namuose iš baimės, kad bedirbda- 
mos neužmigtų. Jos susirenka vakaroti į vieną šviesesnę pirkią, 
susėda. visos drauge ir ima pasakoti. 

— Taip,— įsikišo vežėjas, — ten visados pasakoja tokius bai- 
sius daiktus, net šiurpas ima. Pasakoja apie ugnies dvasias, klai- 
džiojančias po pievas, apie šmėklas, vaikščiojančias naktį lubo- 
mis, ir apie vaiduoklius, gąsdinančius žmones ir gyvulius. 

— Tiesa, bet tos jų kalbos nelabai man, tinka, — atsakė stu- 
dentas.— Prisipažįstu, niekas manęs taip neerzina kaip pasakos 
apie vaiduoklius. 

— O man visai kitaip — atsiliepė mechanikas.— Man labai 
malonu klausytis istorijos su visokiomis baisybėmis. Tai visai 
tas pat, kas lyjant miegoti -geroj pastogėj. Girdi lietaus lašus 
krintant į stogą pupt pupt, pupt pupt, o tuo tarpu sausoj vietoj 
jautiesi labai šiltai. Lygiai taip malonu ir nieko nebaisu, kai 
klausai pasakų apie vaiduoklius, būdamas šviesoj ir draugijoj. 

— Bet paskui? — pratarė studentas.— Jei klausė žmogus, kur 
tiki į vaiduoklius, tai ar jis nebijos, kai atsidurs kur vienas pa- 
tamsy? Ar jam neateis į galvą visos tos baisybės, kur prisiklau- 
sė? Dar ir dabar mane apmaudas ima už tas vaiduoklių pasakas, 
kada atsimenu savo mažas dienas. Aš buvau greitas it neramus 
vaikas, gali būti labiau neramus, negu to norėjo mano auklė. 
Norėdama, kad aš nurimčiau, nieko daugiau nemokėdavo sugal- 
voti, kaip mane gąsdinti. Ji man pasakodavo visokias baisias 
istorijas apie raganas ir piktąsias dvasias, kurios gyvenančios 
trobose. Jei, sakysim, ant aukšto subildėdavo katė, ji kugždėdavo 
man išgąstingai: „„Girdi, vaikeli? Dabar laipioja kopėčiomis aukš- 
tyn ir žemyn numirėlis. Jo galva pažasty, o akys blizga kaip 
žibintai. Pirštų vietoj jis turi nagus, ir jei ką prigriebs patamsy, 
tam tuojau sprandą nusuks“. 

Vyrai susijuokė dėl tų žodžių, bet studentas toliau varė: 

— Tada aš buvau per jaunas ir negalėjau suprasti, kad tai 
prasimanymai ir nebūti daiktai. Aš nebijojau didžiausio šunies 
ir galėjau paristi bet kurį savo draugą; bet, kai ėjau į tamsų 
kambarį, iš baimės merkiau akis manydamas, kad štai dabar 
slenka artyn numirėlis. Galop aš taip išsigąsdinau, jog be žibu- 

rio bijojau išeiti už durų, jei buvo tamsu. Ir kiek esu gavęs nuo 
tėvo už tą netikusį įprotį! Bet aš ilgą laiką negalėjau pamesti 
tos vaikiškos baimės. Juk čia buvo kalta viena mano paikoji 
auklė. 

— Taip, tai didelė klaida, — atsiliepė medžioklis— kada vai- 
kų mintis užkrečia tokiais niekais. Turiu pasakyti, pažinau drą- 
sių ir smarkių vyrų, medžiotojų, kurie šiaip neišsigąstų nei trijų 
priešininkų, bet, jei jiems tekdavo naktį tykoti Žvėrį arba vagį, 
jų drąsumas dažnai visai išnykdavo: medį palaikydavo baisia 
šmėkla, krūmą — ragana, žibančias kirmėlaites — bjaurybės, tai- 
kančios juos praryti, akimis. £ 

— Ir ne tik vaikams,— sakė studentas,— bet ir suaugusiems 
tokios kalbos labai kenkia. Koks, sakykit, sveiko proto Žmogus 
tau pasakos apie daiktus, kurie tėra kvailio galvoj? Bet daugiau- 
sia tie prasimanymai kenkia sodžiaus žmonėms. Jie šventai tiki 
į tas kvailystes, ir tas jų tikėjimas yra dar tvirtinamas smuklėse 
ir šiaip įvairiuose suėjimuose, kur jie išgirsta visokių baisiausių 
istorijų. 

— Taip, ponuli! — atsakė vežėjas.— Jūs turite tiesą. Daug ne- 
laimių atsitiko dėl tų istorijų, ir net mano paties sesuo labai 
liūdnai pabaigė savo gyvenimą dėl tos priežasties. 

— Kaip tat? Dėl kokių istorijų — ėmė klausti nustebinti vy- 
Iai. 

— Gi nuo panašių istorijų — atsakė jis.— Kaime, kur gyveno 
mano tėvas, irgi yra paprotys, kad žiemos vakarais moterys ir 

mergaitės susirenka kartu verpti. Tenai -ateina ir berniokai ir 
pasakoja visokius daiktus. Vieną vakarą ėmė kalbėti apie vai- 
duoklius. Berniokai pasakojo apie vieną seną pirklį, mirusį prieš 
dešimt metų, bet grabe neturėjusį ramybės. Kas naktį jis nu- 
mesdavęs nuo savęs žemę, atsikeldavęs iš kapo ir kosėdamas 
palengva kūprindavęs, kaip jis tat darydavęs gyvas, į savo krau- 
tuvėlę. Ten jis imdavęs sverti cukrų ir kavą, vis bambėdamas 
sau: | 


Naktį tėr ketvirčiai trys, 
Dieną svarą sudarys. 


Kiti sakėsi tikrai jį matę, ir mergaitės ir moterys ėmė bijoti. 
O mano sesuo, šešiolikos metų mergaitė, norėjo -būti išmintin- 
gesnė už kitas ir sakė: „Aš į tai netikiu; kas mirė, tas jau nebe- 
sikels!“ Tai ji pasakė neatsargiai, nes ne kartą buvo nusigan- 
dusi. Tada vienas berniokas atsiliepė: „Jei tu taip nebaikšti, tai 
tikrai nebijosi ir jo; jo kapas per dvejetą žingsnių nuo Katrytės 
kapo, ji neseniai mirė. Tad nueik į kapus, nuraškyk gėlelę nuo 
jos kapo ir atnešk mums, tuomet patikėsim, kad nebijai pirklio!“ 
Sesuo pabijojo, kad jos neužjuoktų, ir atsakė: „O, tai man gyvi 
niekai! Kokios jūs norite gėlės?“ Viena jos draugė tarė: „Visam 
sodžiuj niekieno daugiau nėra baltų rožių, tik ten; tai atnešk 
jų mums, paraškiusi“. Ji atsistojo ir išėjo. Visi vyrai ėmė girti 
jos drąsumą, o moterys tik kraipė galvas sakydamos: „Kad tik 
gerai pasibaigtų!“ Sesuo ėjo į kapus. Mėnuo švietė gražiai, ir ji 
ėmė drebėti, kai išmušė dvyliktą ir ji atidarė kapų vartus. 

Ji praėjo pro kelis pažįstamus kapus, bet, kuo arčiau buvo 
į baltąsias rožes ir pirklio kapą, tuo jai darėsi baisiau ir baisiau. 

Pagaliau ji buvo ten. Drebėdama priklaupė ir ėmė raškyti ro- 
žes. Staiga ji išgirdo visai arti kažką šnarant. Ji atsigręžė: per 
du žingsnius nuo jos iš vieno kapo lėkė žemės, ir iš jo palengva 
kilo kažkokia žmogysta. Tai buvo senas, išblyškęs žmogus su 
balta nakties kepuraite ant galvos. Sesuo persigando. Norėdama 
įsitikinti, ar čia tiesa, kad ji mato, ji dar kartą pažvelgė. O kada, 
stovėdamas prie kapo, tas žmozus kažkokiu balsu per nosį jos 
paklausė: „Labą vakarą, mergyte! Iš kur taip vėlai?“, ją pagavo 
mirties siaubas. Ji šoko kiek tik gali per kapus namo. Vos gau- 
dydama kvapą, ji apsakė ką mačiusi ir taip nusilpo, jog namo 
reikėjo nešte ją parnešti. Kokia buvo mums nauda iš to, jog 
kitą dieną sužinojom, kad ten buvęs duobkasys, tas ten kasė 
kapą ir .paklausė mano sesers? Ją uždegė, dar lig sužinoti tai 

galėjo, . karštis, nuo kurio po trijų dienų mirė. Vadinas, rožių 
savo laidotuvių vainikui ji pati prisiraškė.. : 

Vežėjas nutilo, ir ašaros pasirodė jam akyse; kiu, pilni užuo- 
jautos, žiūrėjo į jį. 

— Taip mirė vargšė mergaitė dėl paišianiias tikėjimo; — ta- 
zė jaunasis auksakalys.-- Man irgi atėjo į galvą pasaka, ir ją 
norėčiau pasakyti, nes ji turi panašumo su tuo nelaimingu atši- 
tikimu. 


STINFOLIO GRIOVA 


Skotų saka 


Vienoje uolotoj Skotų žemės saloj prieš daug metų didelėj 
santaikoj gyveno du žvejai. Abu buvo nevedę, abu neturėjo 
jokių giminių, abu kiek galėdami dirbo ir tuo visai gražiai gy- 
veno. Amžiaus jie buvo beveik lygūs, bet iš pažiūros ir būdo 
buvo panašūs į viens antrą ne daugiau kaip erelis į ruonį. 

Kasparas Štrumpas buvo žemas, drūtas vyras, plataus, riebaus 
ir apskrito kaip mėnuo veido ir gerų šypsančių akių, kurios, 
rodos, nei vargų, nei rūpesčių niekados nepažino. Kasparas bu- 
vo ne tik riebus, bet amžinai susnūdęs ir sutingęs, todėl jam 
teko namų darbai dirbti, kepti ir virti, tinklai megzti sau ir par- 
duoti, taip pat išdirbti jų abiejų mažas laukelis. Visai kitoks 
buvo jo draugas: aukštas ir liesas, drąsia vanago nosimi ir žvit- 
riomis akimis, jis buvo apsukriausias ir laimingiausias žvejys, 
geriausias paukščių medžiotojas, darbščiausias artojas ir, be to, 
kiečiausias rinkos pardavėjas; bet kadangi jo prekės būdavo 
geros ir svaras nemažas, tai kiekvienas mielai iš jo pirko, ir Vi- 
lius Falkė (taip šaukė jį tautiečiai) ir Kasparas Štrumpas, su ku- 
riuo anas, nors ir toks godus būdamas, visados dalinosi savo 
sunkiai įgytu pelnu, ne tik puikiai mito, bet ir gėrokai prakutę 
buvo. Bet vieno prakutimo godžiajam Falkei buvo maža; jis no- 
rėjo tapti turtingu, labai turtingu, ir kadangi greit suprato, kad 
paprastu keliu turtai įgyjami tik per ilgą laiką, tai jis ėmė gal- 
voti, kad jį lobingą gali padaryti koks nepaprastas laimingas 
atsitikimas. Niekas jam tada neberūpėjo, nieko daugiau nesva- 
jojo ir kalbėjo apie tai su Kasparu kaip apie žinomą dalyką. 
Draugas, laikydamas švenčiausia tiesa viską, ką sakė Falkė, iš- 
pasakojo savo kaimynams, ir netrukus pasklido gandas, kad Vi- 

lius Falkė arba tikrai davęs velniui už auksą parašą, arba jį gun- 
dęs pragaro valdovas tai padaryti. 

Nors iš pradžios Falkė juokėsi iš tų kalbų, bet palengva jam 
ėmė tikti mintis, kad kokia dvasia gali kada parodyti jam lobį, 
ir, tautiečių erzinamas, jis nebesigynė. Kad jis ir dirbo savo 
darbą, bet jau nebe taip atsidavęs. Dažnai jis gaišindavo gražų 
laiką, klaidžiodamas po apylinkes ir ieškodamas kokio nutiki- 
stovėjo ant tuščio kranto ir kažko vildamasis žiūrėjo į ban- 
guojančią jūrą, tartum iš ten jam turėjo ateiti svajotoji laimė, 
didelė banga pririto prie jo kojų kartu su akmenėliais ir sama- 
nomis geltoną rutuliuką. Tai buvo aukso rutuliukas! 

Vilius stovėjo kaip nudiegtas. Vadinas, jo viltis nebuvo tuš- 
čias svajojimas: jūra padovanojo jam aukso — gražaus, gryno 
aukso gabalėlį, turbūt likučius nuo sunkaus lydinio, kurį bangos, 
ridinėdamos jūros dugnu, susmulkino iki šautuvo kulipkos di- 
dumo. Ir dabar jam aišku pasidarė, kad čia kur nors prie to 
kranto turėjo sudužti turtingas laivas ir jam lemta tuos turtus 
iš jūros gilybių išgriebti. Nuo to laiko jis neturėjo ramybės nei 
dieną, nei naktį. Gerai paslėpęs radinį ir nieko nesakydamas net 
savo draugui, kad kiti nesužinotų vietos, kur rastas auksas, jis 
nieko daugiau neveikė, tik kiauras dienas stovėjo ant to kranto 
ir leido į „vandenį ne tinklą žuvims gaudyti, bet tam tyčia pri- 

taisytą samtį — auksui griebti. Bet jis nieko negalėjo rasti: vie- 
toj turto vargas kasdien artinosi. Vilius nieko nebepelnydavo, 
o vieno Kasparo uždarbio nebeišteko abiem išmisti. Beieškant 
didelių lobių, išnyko ne tik rastasis auksas, bet palengva ir visa 
berniokų gėrybė. Kaip pirma Kasparas tylėdamas naudojosi Fal- 
kės darbo vaisiais, taip dabar jis tylėjo ir nesiskundė, kad Falkė 
traukė iš jo paskutinį duonos kąsnelį; tas visiškas draugo atsi- 
davimas dar labiau stūmė Falkę ieškoti lobio. O kas dar labiau 
ji spyrė, tai tas, kad kiekvieną kartą, kai jis atsiguldavo ir su- 
merkdavo akis, jam kas šnibždėdavo į ausį kažkokį Žodį; jis 
girdėdavo jį aiškiai ir kiekvieną kartą tą patį, tačiau niekados 
negalėdavo jo atminti. Vilius nežinojo, ar jis turi kokį ryšį su 
jo svajojimais, bet paslaptingas šnibždesys dar daugiau tvirtino 
jo įsitikinimus, kad jam skirta didelė laimė, -kurią jam turėjo 
duoti aukso krūva. 

Vieną kartą toj vietoj, kur buvo radęs aukso rutuliuką, išti- 
ko jį audra, ir jis gavo pasislėpti artimiausioje griovoje. Ta grio- 
va, kurią vietos gyventojai Stinfolio griova vadina, yra ilgas 
po žemių urvas, dviem į jūrą angom, pro kurias bangos kriok- 
damos ir putodamos nuolat mušasi į vidų. Griova tebuvo priei- 
nama, iš viršaus pro plyšį, bet pro jį, išskyrus padaužas vaikus, 
retai kas kitas: daugiau leisdavosi, nes, be pačios vietos pavojin- 
gumo, kiekvieną baugino dar gandas apie piktąją galybę. Su di- 
deliu vargu Vilius nusileido į ją ir atsisėdo beveik dvylikos 
„pėdų gilumoje nūo paviršiaus ant kyšulio po kabančia ties jo 
galva uola. Po kojų siautė bangos, viršum galvos šėlo audra, 
o jis vėl galvojo apie nuskendusi laivą ir apie tai, koks tas lai- 
vas galėjo ten būti; nors jis visų klausinėjo, bet nei seniausieji 
gyventojai nieko nebuvo apie sudužusį tam daikte laivą girdėję. 
Ar ilgai jis taip sėdėjo, pats nejuto, bet, kai atsigodo, audra 
jau buvo praūžus. Jau jis buvo belipantis aukštyn, tik staiga iš 
gilumos kažkieno balsas aiškiai ištarė žodį: „„Kar-mil-an“. Pabuū- 
gęs. jis pašoko ir pažvelgė žemyn. „„Viešpatie,— sušuko jis,— čia 
"tas pats žodis, kur nuolat girdžiu per sapną! Ką gi jis galėtų 
reikšti?"—,,Karmilan!"— dar kartą lyg suvaitojo balsas iš gilu- 
mos, kai Vilius vieną koją jau buvo iškėlęs į viršų. Tartum pa- 
baidyta stirna jis nubėgo į savo trobelę. 

Tačiau Vilius nebuvo bailys. Jis išsigando ne pavojaus, O to, 
kad tas atsitiko netikėtai. Jo pinigų troškimas per daug didelis 
buvo, kad kas nubaidytų nuo to pavojingo kelio, kuriuo ėjo. 
Kartą, kai jis vėlai naktį, mėnesienoj, prieš Stinfolio griovą žve- 
jojo su savo samčiu, norėdamas išgriebti lobį, jam kažkas už- 

„kliuvo. Vilius patraukė kiek tik gali, bet užkliuvęs daiktas ne- 
leido, Tuo tarpu pakilo vėjas, juodi debesiai aptraukė dangų, 
laivė suposi ir virto į šonus. Bet Vilius nedrebėjo. Jis tempė 
ir tempė, kol pagaliau paliko lengva; nebejausdamas jokio sun- 
kumo, jis manė, kad čia jo virvė nutrūkusi. Bet tą pačią valandą 
-prasiskyrė debesiai ties mėnesiu, paviršiuj pasirodė kažkoks juo- 
das apskritas daiktas, ir vėl iš gilumos pasigirdo paslaptingasis 
žodis: ,Karmilani“ Nieko nelaukdamas, jis norėjo tą juodąjį daik- 
tą pagriebti, bet lig tik ištiesė ranką, jis išnyko nakties tamsu- 
moje. Staiga pasmarkėjusi audra privertė Vilių pasislėpti po ar- 
timiausia uola. Čia jis nuvargęs užmigo, bet ir per sapną jam 
nedavė ramybės tos pačios mintys, kur jį kankino visą dieną. 
Kai Falkė nubudo, jūra jau buvo nurimus, ir jos lygų paviršių 
auksino pirmieji tekančios saulės spinduliai. Jis jau norėjo vėl 
pradėti savo paprastąjį darbą, bet čia pastebėjo kažką iš tolo 
į jį artinantis. Tai buvo laivė ir joje žmogus. Vilius stebėjosi, 
kad laivė plaukė be burės ir irklų, priešakiu į krantą, o žmogus, 
kur ten sėdėjo, nieko nedarė su vairu. Laivė plaukė vis artyn 
ir pagaliau apsistojo ties Vilium. Tas ėmė žiūrėtis į sėdintį joje 
žmogų. Tai buvo mažas, visas raukšlėtas senas žmogelis, apsi- 
vilkęs geltonu drobės apdaru, užsimovęs smailią raudoną naktinę 
kepuraitę. Jis buvo užsimerkęs akis ir greičiau panašus į sudžiūu- 
vusį kūną negu į gyvą esybę. Vilius iš pradžios kalbino, paskui 
kumštelėjo jį, bet žmogelis nejudėjo. Tada žvejys užmetė virvę, 
norėdamas pritraukti laivę prie kranto, tik staiga žmogelis at- 
merkė akis ir ėmė rąžytis, bet taip keistai, jog net drąsiajam 
Viliui šiurpulys perėjo per kūną. 

— Kur aš? — sunkiai atsidusęs paklausė jis olandiškai Falkės, 
kuris iš olandų silkių žvejų buvo truputį jų kalbos pramokęs. 
Vilius pasakė jam tos salos vardą ir paklausė, kas jis toks ir 
kaip čia pateko. 

— Aš atvykau pažiūrėti Karmilano. 

— Karmilano? Viešpatie mano! Kas jis toks? — tarė godusis 
žvejys. 

— Aš niekados neatsakau į klausimus, jei manęs taip klau- 
sia,— atsiliepė žmogelis lyg apsigandęs. 

— Gerai, — pasakė Falkė,— bet kas tas Karmilanas? 

— Karmilanas dabar niekas, bet kadaise buvo puikus laivas, 
tiek aukso prikrautas kaip jokis kitas laivas. 

— Kur jis nuskendo ir kada? 

— Tai bus prieš šimtą mietų; kuriam daikte, tikrai nežinau: 
aš atvykau suieškoti to daikto ir išgriebti aukso. Jei man padėsi, 
radinį dalinsim perpus. 

— Iš visos širdies. Tik sakyk, ką aš turiu daryti. 

— Tas, ką tu turi daryti, reikalauja drąsos. Tu. turi prieš pat 
dvyliktą nueiti į klaikiausią salos vietą, eidamas nusivesti karvę, 
ten ją papjauti ir kam nors duoti save suvynioti į jos šlapią 
odą. Tavo palydovas turi tada paguldyti tave žemėj ir palikti 
vieną, ir lig išmuš pirmąją, sužinosi, kur guli Karmilano turtai. 

— Taip žuvo nelaimingas senio Engrolio sūnus! — baimingai 
tarė Vilius.— O tu, piktoji dvasia,— kalbėjo jis, skubindamas to- 
lyn irtis, — keliauk į pragarą! Negaliu su tavim jokio reikalo 
turėti. 

Grieždamas dantis, žmogelis ėmė keikti ir plūsti, bet Žvejys, 
paėmęs abu irklus, niubėgo greitai tolyn ir nebegirdėjo jo plū- 
dimo, o aplenkęs salą išnyko iš akių. Patyrimas, kad piktoji 
dvasia norėjo jo godumą palenkti savo naudai ir auksu įvilioti 
į savo žabangas, neišgydė apakinto žvejo, atvirkščiai, jis pradėjo 
galvpti, kad galima pasinaudoti geltono žmogelio pagelba ne- 
pasiduodant velniui. Vis ieškodamas prie klaikiojo kranto aukso, 
jis nebežiūrėjo to pelno, kur jam duodavo gausingos žvejoklės 
kitose jūros vietose, lygiai kaip ir kitų darbų, kuriais pirmiau 
versdavosi, ir diena po dienos vis gilyn skendo su savo draugu 
"į skurdą, kol pagaliau pradėjo dažnai stigti svarbiausių gyveni- 
mo dalykų. Nors dėl to skurdo kaltas buvo vien Falkės atkaklu- 
mas ir jo nelemtas troškimas, nors abiejų maitinimas gulė dabar 
ant sprando vienam Kasparui Štrumpui, tačiau šis niekuomet ne- 

darė. Falkei nei mažiausio priekaišto; jis vis rodė jam tą palį 
nuolankumą, tą patį pasitikėjimą jo didesniu protu kaip ir tuo 
laiku, kada jam kiekvienas darbas sekėsi; ta priežastis dar labiau 
didino Falkės sielvartą ir labiau vertė ieškoti aukso; jis tuo ti- 
kėjosi atsilyginti ir savo draugui už jo vargus, O dar čia net 
per sapną jam nedavė ramybės tas prakeiktas Karmilano žodis. 
Skurdas, apgaulinga viltis ir godumas pagaliau jį pavertė kaž- 
kokiu bepročiu, ir jis nusprendė padaryti tai, ką liepė žmogelis, 
nors iš senų kalbų gerai žinojo, kad tuo jis atsiduoda piktajai 
dvasiai. | 
Veltui Kasparas atkalbinėjo. Falkė tuo labiau karščiavos, kuo 
labiau draugas jo maldavo atsisakyti nuo savo baisiojo darbo. 
Ir geraširdis silpnas berniokas sutiko pagaliau lydėti Falkę ir 
padėti jam tą sumanymą įvykdyti. Skausmas suspaudė abiejų 
širdis, kada ėmė rišti virvę prie ragų savo gražiajai karvei, jų 
vieninteliam turtui, kurią jie patys užsiaugino ir kurios niekuo- 
met nenorėdavo parduoti, nes jiems skaudu buvo matyti ją sve- 
timose rankose. Bet piktoji dvasia, pavergusi Vilių, užmigdė vi- 
sus geresnius jo jausmus, o Kasparas niekur nemokėjo jam prie- 
šintis. Tai buvo rugsėjo mėnesį, ir ilgos skotų žiemos naktys jau 
buvo prasidėję. Sunkiai slinko nakties debesiai, varomi žiauraus 
——— vėjo, ir ritosi ant viens kito lyg Maelštromo 2š ledų kal- 
„Didelė tamsybė apsiautė kalnus ir drėgnas durpių, pelkes, 
0) 8 upelių daubos juodavo kaip pragaro žiotys. Priešais ėjo 
Falkė, o paskui, drėbėdamas dėl savo drąsumo, sekė Štrumpas. 
Kiekvieną kartą plūdo ašaromis nuliūdusios vargšo akys, kai jis 
pažvelgdavo į nelaimingą gyvulį, einantį su pasitikėjimu ir ne- 
nusimanantį apie artimą savo galą; tas galas turėjo būti pada- 
rytas rankos, jį iki šiol tik glosčiusios. Pagaliau jie pasiekė siau- 
rą ir pelkėtą slėnį, apaugusį vietomis samanomis ir viržynais, 
pilną didelių akmenų ir apsuptą aukštu kalnu, kurio viršūnę 
gaubė baltas rūkas ir kur žmogus retai koją tekėlė. Jie priėjo 
prie didelio akmens; buvusio vidury slėnio; nuo jo suklikęs pa- 
kilo aukštyn išgąsdintas erelis. Karvė gailingai subaubė, lyg nu- 
jausdama savo baisų likimą. Kasparas nusigręžė, norėdamas nu- 
sišluostyti pasruvusias ašaromis akis. Jis pasižiūrėjo pro uolos 
„angą, pro kurią jie atėjo ir iš kur girdėti buvo tolimas jūros 
bangų plakimas, o paskui pakėlė akis į kalno. viršūnę, apklotą 
juodu kaip anglis debesiu, kuris kartkartėmis dusliai grumėjo. 


2 Maelštromas — smarkus ir pavojingas verpetas tarp Lafonteno ir Spic-. 
bergeno salų. (Vert.) 2 

Kai Kasparas vėl atsuko akis į Vilių, tas jau buvo karvę prisi-. 
rišęs prie akmens ir stovėjo užsimojęs kirvį. 

Tai buvo per daug Kasparui, nors ir pratusiam visados klau- 
syti savo draugo. Laužydamas rankas, puolė jis ant kelių. 

— Turėk širdį, Viliau! — suriko jis baisiu balsu.— Pasigailėk 
savęs, pasigailėk karvės! Pasigailėk savęs ir manęs! Pasigailėk 
savo gyvenimo! O jei taip nori gundinti viešpatį, tai palauk ry- 
tojaus ir paaukok geriau kitą gyvulį, o ne mūsų brangiąją kar- 
vutę! 

— Kasparai, ar tu iš galvos eini? — šaukė Vilius kaip patra- 
kęs, vis laikydamas iškeltą kirvį — Aš turiu pasigailėti karvės 
ir badu mirti! 

— Tau nereiks badu mirti, — atsakė Kasparas griežtai — Kol 
aš turiu sveikas rankas, tu nemirsi badu. Aš už tave dirbsiu nuo 
ryto iki vakaro. Tik nežudyk savęs ir paleisk nekaltą gyvulį. 

— Tad imk kirvį ir suskaldyk man galvą! — sušuko Falkė — 
Aš nesitrauksiu iš to daikto, kol negausiu ką aš noriu. Ar gali 
man 'išgriebti Karmilano turtus? Ar gali tavo rankos uždirbti 
daugiau, kaip reikia skurdžiam gyvenimui? Bet tas kirvis gali 
pabaigti mano vargus — eik ir paaukok mane! 

— Viliau, kirsk karvę, kirsk ir mane! Man vis tiek pat, juk 
aš rūpinuos tik tavo išganymu. Juk tai velnio altorius, ir auka, 
kurią tu nori aukoti, yra velnio auka! 

— Aš čia nieko nežinau, — pasakė Falkė, klaikiai juokdama- 

sis, kaip Žmogus, nusprendęs nieko nežinoti, kas galėtų suturėti 
nuo jo sumanymo.— Kasparai, tu eini iš galvos ir mane kartu 
varai, bet tada,— kalbėjo jis, sviedęs į šalį kirvį ir paėmęs nuo 
nuo akmens peilį, lyg norėdamas persidurti save, — tada už mane 
imk karvę! 
Vienu akimirksniu -prišoko Kasparas prie jo, ištraukė iš ran- 
kų mirštamąjį ginklą, pagavo kirvį, užsimojo aukštai ir smogė 
į galvą brangiajam gyvuliui; tas iš karto krito negyvas po savo 
šeimininko kojų. 

Čia labai sužaibavo ir sugriaudė. Falkė įsmeigęs akis ėmė žiū- 
rėti į draugą, kaip žiūri vyras į vaiką, padariusį tai, ko jis pats 
nedrįso daryti. Bet Kasparas, rodos, negirdėjo nei griausmo ir 
nematė Viliaus nustebimo; nieko nesakydamas, jis šoko prie 
karvės ir pradėjo lupti odą. Kiek atsigodęs, Vilius priėjo jam 
padėti, bet, matyti, taip dabar bjaurėdamasis ta auka, kaip pirma 
jos troško. Tuo tarpu pakilo audra, griaustinis smarkiai griaudė 
kalnuose, žaibai kaip žalčiai raitydamiesi, ėmė lakstyti aplink 

akmenį ir griovos samanomis, o vėjas, kuris dar nebuvo pasie- 
kęs to aukštumo, klaikiai kaukė slėny ir ant kranto. Kol nulupo 
odą, abu žvejai kiaurai perlijo. Paskui odą jie ištiesė žemėj, 
Kasparas įvyniojo į ją Falkę ir gerai suveržė su virve, kaip tas 
buvo liepęs. Tik dabar vargšas prabilo. Pažvelgęs gailingai į sa- 
vo apakusį draugą, drebančiu balsu jis paklausė: 

— Ką dar tau galėčiau padaryti, Viliau? 

— Daugiau nieko, — tas atsiliepė.— Sudiev! 

— Sudiev! — atsakė Kasparas.— Tegu dangus tave saugoja ir 
dovanoja, kaip aš tau dovanoju. 

Tai buvo paskutiniai žodžiai, kuriuos Vilius iš jo girdėjo, nes 
Kasparas beregint išnyko vis didėjančioj tamsumoj. Tą valandą 
pakilo tokia baisi perkūnija, kokios Vilius niekados dar nebuvo 
matęs. Ji prasidėjo žaibu, parodžiusiu Falkei ne tiktai artimus 
jam kalnus ir uolas, bet ir apačioj -slėnį kartu su putojančia jūra 
ir išmėtytomis užtaky uolotomis salomis, tarp kurių jam lyg 
pasirodė keistas didelis laivas be stiebų ir tuojau vėl tamsybėj 
išnyko. Perkūnas trenkė vis didžiau. Atitrūkę uolų akmenys 
ritos nuo kalno; Vilius drebėjo, kad kuris iš jų krisdamas jo 
neužmuštų. Lietus toks smarkus ėmė duoti, jog siauras pelkėtas 
slėnys viena akimirka pavirto giliu upeliu, pradėjusiu netrukus 
siekti Viliaus pečius; laimė, kad Kasparas guldydamas jo galvą 
buvo padėięs ant kupsto, kitaip tuoj būtų prigėręs. Vanduo kilo 
vis aukštyn, ir kuo labiau Vilius tampėsi norėdamas išsigelbėti, 
tuo tvirčiau gulė prie jo oda. Veltui jis šaukė Kasparą. Kasparas 
jau buvo toli. Šauktis Dievo jis nedrįso, ir jį paėmė siaubas gal- 
vojant, kad jis dabar gali kreiptis tik į tas galybes, į kurių val- 
džią atsidavė. 

Vanduo jau bėgo į ausis, jau siekė lūpų kraštus. „Dieve, pra- 
žuvau!"— sušuko jis, pajutęs, kad upelis jam lieja veidą, bet 
tuo tarpu jis išgirdo lyg tolimo krioklio ūžimą, ir tuojau veidas 
nuslūgo. Upelio būta prasimušta kelias pro akmenis. Lietus tuo 
laiku jau kiek pamažėjo, ir dangus pradėjo šviesėti. Jam vėl 
blykstelėjo vilties spindulys. Nors jis tik buvo regėjęs akyse gil- 
tinę ir baisiai norėjęs išsivaduoti iš savo nelaimės, bet jo nelem- 
tų svajojimų tikslas nebuvo pasiektas, ir, išnykus mirties pavo- 
jui, širdis vėl ėmė liepsnoti tais pačiais troškimais. Manydamas, 
kad reikia iškentėti iki galo, norint pasiekti tikslą, jis nurimo 
ir nuo šalčio ir nuovargio kietai užmigo. 

Jis galėjo taip miegoti apie dvi valandas, kada šaltas vėjas, 
papūtęs jam į veidą, ir tartum ateinančių jūros vilnių ūžimas 
pažadino jį iš saldaus miego. Dangus vėl apsiniaukė. Vėl sužai- 


235 


bavo žaibas, dar kartą nušvietė aplinkui žemę, ir jam vėl pasi- 
matė keistas laivas, kuris dabar, rodos, suposi užšokęs ant aukš: 
tos vilnies, nėtoli Stinfolio uolos, ir paskui staiga nugrimzdo: 
į jūros gelmę. Jis vis dar žiūrėjo atsukęs akis į tą pusę, nes. 
tankus Žaibavimas nedavė jūrai sutemti; staiga iš slėnio pakilo 
vandens stulpas, sulig kalnu aukštumo, ir taip sviedė Vilių į uolą, 
jog tas sąmonės nustojo. Kada jis vėl atsigavo, audra buvo nu- 
rimus, dangus prasiblaivęs, bet toli pakraščiais dar tebežaibavo. 
Jis gulėjo prie pat kalno, kuris turėjo apsiautęs tą slėnį, ir jau- 
tėsi taip sudaužytas, vos galėjo pasijudinti. Jūros ūžimas 
jau buvo pamažėjęs. Čia jis ūžime išgirdo iškilmingą muziką, 
tartum bažnyčios giesmę. Pradžioj giedojimas buvo silpnas, ir jis 
tarėsi apsigavęs. Bet jis nesiliovė, ėjo vis aiškyn ir artyn, ir ga- 
lop Viliui pasirodė, kad tai buvusi giedama giesmė, girdėta pra- 
eitą vasarą vienam olandų žvejų laive. 

Galų gale jis pradėjo skirti balsus ir girdėti tos giesmės žo- 
džius. Balsai jau buvo slėny, ir kai jis vargais negalais prišliaužė 
prie akmens ir padėjo ant jo galvą, tikrai išvydo traukiant būrį 
žmonių, nuo kurių kilo ta muzika ir kurie aitinosi tiesiog į jį. 
Tų žmonių veidai buvo nuliūdę ir susirūpinę; nuo jų drapanų 
varvėjo vanduo. Visai prisiartinę prie jo, jie nustojo giedoję. 
Priešais ėjo keli muzikantai, toliau keli jūreiviai, o užpakaly ėjo 
didelis tvirtas vyras, apsivilkęs senoviškais brangiais, auksu siū- 
tais drabužiais, su kalaviju prie šono ir su ilga, drūta, su aukso 
buože nendrine lazda rankoje. Iš kairės pusės sekė negriukas, 
kartkartėmis paduodamas savo ponui ilgą pypkę, iš kurios tas 
traukė iškilmingai kelis dūmus ir paskui ėjo toliau. Jis atsistojo 
tiesiai prieš Vilių; iš abiejų jo pusių sustojo kiti, ne taip puikiai 
apsidarę žmonės, jie visi laikė rankose pypkes, bet ne tokias 
brangias kaip ta, kurią nešė paskui drūtąjį vyrą. Už tų buvo 
dar būrelis žmonių, tarp kurių maišėsi kelios moterys; kitos iš 
jų turėjo ant rankų arba vedės už rankos vaikus; visi buvo ap- 
sivilkę brangiais, bet nematytais drabužiais. Olandų matrosai 
baigė procesiją; jie kiekvienas turėjo pilną burną tabokos, o dan- 
tyse trumpą pypkelę ir tylėdami rūkė. 

Siaubo paimtas, žvejys žiūrėjo į tą nematytą žmonių būrį. 
Tik viltis paskui susilaukti kokio pelno palaikė jo drąsumą. Ilgai 
jie taip stovėjo aplink jį. Jų pypkių dūmai kilo aukštyn kaip 
dėbesys, pro kurį mirgėjo žvaigždės. Ratas apie Vilių vis mažėjo, 
dūmai darėsi vis tirštesni, tirštėjo ir debesys, kilstantis iš burnos 
ir pypkių. Falkė buvo drąsus ir smarkus vyras, bet, matydamas 
tą baisią minią vis artinantis prie jo, lyg norėtų jį užgulti visu 

savo: sunkumu, nebeteko drąsumo, išmušė jį šaltas prakaitas, 
ir jam rodėsi, kad iš baimės jis turės galą gauti. Bet galit su- 
prasti jo išgąstį, kada jis netyčia pakreipė akis ir netoli savo 
galvos pamatė ramiai ir tiesiai sėdintį geltoną Žmogelį, tokį pat, 
kaip Vilius jį buvo pirmą kartą matęs, tiktai dabar, lyg dėl juo- 
ko, jis laikė dantyse taip pat pypkę. Didžiausios baimės paimtas, 
Falkė sušuko: 

— To vardu, kam jūs tarnaujat, kas jūs esat? Ir ko jūs norit 
iš manęs? 

Aukštasis vyras patraukė tris kartus pypkę, paskui padavė 
ją savo tarnui ir atsakė šaltu kaip ledas balsu: 


— Aš Alfredas Pranas van der Svelderis, Karmilano laivo 
viršininkas iš Amsterdamo; laivas, grįždamas iš Batavijos, nu- 
skendo su visais žmonėmis pagal tą uolos krantą; čia — mano 
karininkai, čia — mano keleiviai, 0 čia — mano drąsieji matro- 
sai, prigėrę kartu su manimi. Kam iššaukei mus iš jūros gelmės? 
Kam tu sutrikdei mūsų ramybę? 

— Norėčiau žinoti, kur yra Karmilano turtai. 

— Jūros dugne. 

— Kurioj vietoj? 

— Stinfolio griovoje. 

— Kaip juos paimti? 

— Žąsis dėl silkės neria į gilužę: argi ne tokie pat brangūs 
Karmilano turtai? 

— Kiek aš jų gausiu? 

— Daugiau, kaip kada nors išleisi. — Geltonasis žmogelis nu- 
sijuokė, ir visas būrys balsu susikvatojo. 

— Ar pabaigei? — paklausė toliau viršininkas. 

— Pabaigiau. Sudiev! 

— Lik sveikas, iki pasimatant! — atsakė olandas ir apsigręžė 
eiti. Muzikantai vėl ėjo priešaky, ir visa procesija grįžo ta pačia 
tvarka, kaip atėjo, giedodama. tą pačią iškilmingą giesmę, kuri 
toldama vis mažiau ir neaiškiau buvo girdėti, kol po kurio laiko 
visai nutilo vilnių ūžesy. Dabar Vilius ėmė iš visų gyslų tampy- 
tis, ir galų gale jam pavyko ištraukti vieną ranką, su ja atnarp- 
liojo apvyniotas apie save virves ir visai išsinėrė iš odos. Neatsi- 
žiūrėdamas. atgal, jis. parbėgo į savo trobelę ir rado nelaimingąjį 
Kasparą be sąmonės ir pasliką gulint žemėje. Vargais negalais 
atgaivino jį. Vargšas verkė iš džiaugsmo, vėl pamatęs jaunystės. 
draugą, kurį jau laikė žuvusiu. Bet jo džiaugsmas greit išnyko, 
kai jis išgirdo, kokį baisų daiktą vėl sumanė Vilius. 

— Aš geriau eisiu į pragarą, kaip gyvensiu tarp tų tuščių sie- 
nų ir tokį vargą vargsiu. Ar tu padedi, ar ne, aš vis tiek einu. 

Sulig tais žodžiais Vilius pagriebė žibintą, skiltuvą ir virvę 
ir išbėgo pro duris. Kasparas šoko lėkti paskui ir jį pavijo prie 
tos uolos, kur jis buvo pirmą kartą per audrą pasislėpęs. Vilius 
jau stovėjo prisirišęs virvę ir taikė leistis į ūžiančią juodą kiau- 
rumą. Matydamas tą beprotį neklausant jokių atkalbinėjimų, 
Kasparas nusprendė leistis kartu, bet Falkė liepė jam pasilikti 
ir laikyti virvę. Su didžiausiu įtempimu, kuriam drąsos ir svei- 
katos galėjo duoti tik akliausias godumas, leidosi Falkė į griovą 
ir pagaliau atsistojo ant išsikišusio akmens, po kuriuo ūžė, kun- 
kuliavo juodos bangos su balta puta viršuj. Jis ėmė aplinkui 
akylai dairytis ir pagaliau pastebėjo vandeny ties savim kažką 
blizgant. Jis pastatė žibintą, nulipo žemyn ir paėmęs ištraukė 
sunkų daiktą. Tai buvo geležinė dėžė, pilna auksinių pinigų. Fal- 
kė paskelbė savo draugui ką radęs, bet visai nenorėjo klausyti 
jo mMaldavimų tuo pasikakinti ir lipti atgal. Jis manė, kad tai 
esantis tik pirmas jo vargų vaisius. Jis nusileido dar kartą — iš 
jūros pasigirdo baisus juokas, ir Viliaus Falkės niekas daugiau 
neberegėjo. Kasparas parėjo namo vienas, bet visai kitas Žžmo- 
gus. Jo silpna galva ir minkšta širdis neapgalėjo tos 'nelaimės; 
jam pamišo protas. Jis nebežiūrėjo savo namų, klaidžiojo be 
tikslo kiauras dienas ir naktis, įsmeigęs akis į vieną daiktą; visi 
seni jo pažįstami gailėjo ir šalinosi nuo jo. Sako, koks žvejys 
vieną audringą naktį pažinęs ant kranto Karmilano keleivių tar- 
pe Vilių, ir tą pačią naktį pražuvo ir Kasparas. 

Visur jo ieškojo, bet niekur nei pėdsako rasti negalėjo. Pa- 
saka skelbia, kad jis dažnai buvęs matomas kartu su Falke tarp 
paskendusio laivo žmonių, ir tas laivas nuo to laiko rodantis tam. 
tikrais tarpais ties Stinfolio griova. 

— Dvylika jau seniai praėjo,— tarė studentas, kai auksaka- 
lys pabaigė sakyti —ir dabar jokio pavojaus nebėr. Aš tiesiog 
nebegaliu tverti, visiems patarčiau gulti ir be baimės migti. 

— Be antros nedrįsčiau,— atsakė medžioklis.— Priežodis sako: 
nuo vienuoliktos lig antros vagių laikas. 

— Aš irgi taip Manau,— atsiliepė mechanikas.— Jei čia nori 
mus užpulti, tai po dvyliktos pats gerasis laikas. Todėl sakyčiau, 
kad studentas galėtų toliau varyti savo nebaigtą apsakymą. 

— Aš neatsisakau,— tarė jaunikaitis,— tik mano kaimynas, 
grafienės medžioklis, negirdėjo pradžios. 

— Aš pats sumesiu, kas ten buvo, tik prašom sakyti! — atsi- 
liepė medžioklis. 

— Vadinas,— buvo bepradedantis studentas, bet čia sulojo 
šuva, ir jis sustojo. Sulaikę kvapą, visi ėmė klausytis. Tuo tarpu 
iš grafienės kambario iššoko vienas tarnas ir pasakė, kad į smuk- 
lę einą nuo dešimties lig dvylikos ginkluotų vyrų. 

Medžioklis pagriebė savo šautuvą, studentas pistoletą, ama- 
tininkai nusitvėrė lazdas, o vežėjas išsitraukė iš kišenės ilgą 
peilį. Visi sustojo ir baimingai žiūrėjo į viens kitą. 

— Eikim prie laiptų! — suragino studentas.— Tegu du trys 
niekšai palydi savo galvas, ligi mus apgalės.— Jis padavė mecha- 
nikui kitą savo pistoletą, ir abu susikalbėjo šauti po viens antro. 
Paskui jie atsistojo. prie laiptų. Studentas ir medžioklis pasirin- 
ko vietą tiesiai priešais; iš šono, prisišliejęs prie turėklo, atsi- 
stojo drąsusis mechanikas ir atsuko pistoletą į patį laiptų vidurį. 
Užpakaly sustojo auksakalys ir vežėjas, kad galėtų atlikti savo 
darbą, kai pasieks rankomis. Kelias minutes jie laukė, bet viskas 
buvo tylu, galop išgirdo darantis įeinamąsias duris ir tuojau po 
to kelis balsus patyloms kalbant. 

Štai jau girdėti — eina daug žmonių, artinasi į laiptus, štai 
jie ėmė kilti laiptais, ir staiga iš priešais pasirodė trys vyrai. 
Jie, matyti, nebuvo laukę, kad čia kas juos sutiktų. Kai jie iš- 
lindo pro laiptų staktas, medžioklis iš visos gerklės suriko: 

“ — Stokit! Dar vienas žingsnis, ir būsite negyvi. Laužkit, drau- 
gai, gaidžiukus ir gerai taikykit! 

Galvažudžiai persigando, greit nusileido atgal ir ėmė tartis su 
kitais. Po kiek laiko vienas iš jų sugrįžo ir tarė: 

— Klausykit! Būkit išmintingi ir be reikalo nekiškit savo gal- 
vų: mūsų yra tiek, jog lengvai galėsim jus išmušti. Grįžkit at- 
gal, nei plaukas nuo jūsų galvos nenukris. Iš jūsų nei skatiko 
neimsim. 

— Tai ko. gi jūs norit? — atsiliepė studentas.— Gal manot, 
kad mes patikėsim, ką jūs sakot? Niekados! Jei kas norit pasipel- 
nyti, tai prašom čia, bet pirmas, kas iškiš galvą iš už kertės, 
taip gaus į kaktą, jog tam.niekados daugiau galvos nebeskau- 
dės! | 

— Atiduokit mums ponią geruoju! — atsakė galvažudys.— Jai 
nieko nebus. Mes ją nugabensim į nepavojingą ir ramią vietą, 
o jos Žmonės tegu važiuoja atgal ir praneša grafui, kad jis ją 
gali išpirkti už dvidešimt tūkstančių guldenų. 

— Kad tu nesulauktum, kad mes atiduotumėm! — atkirto me- 
džioklis, grieždamas iš piktumo dantis ir lauždamas gaidžiuką.— 
Aš suskaitysiu tris ir, jei lig trečio nelipsi žemyn, paleisiu gai- 
džiuką. Viens... du... 

— Stok!--— suriko perkūnišku balsų galvažudys.— Kur matei 
šaudant į beginklį žmogų, kada tas kalbasi turėdamas gerus no- 
rus? Kvaily! Tu gali mane nušauti, bet tas nebus didelis nuo- 
pelnas. Čia stovi dvidešimt mano draugų, jie atkeršys už mane. 
Bet kokią turės naudą grafienė, jei jūs būsite užmušti arba gu- 
lėsitė sužeisti ant grindų? Patikėk, kad su ja elgsimės gražiausiai, 
jei ji eis geruoju; o jei tu, kol aš suskaitysiu tris, gaidžiuko ne- 
nuleisi, jai bus prastai. Viens... du... trys!.. 

— Su tais šunsnukiais menkas juokas,— pasakė pašnibždomis 
medžioklis, pildydamas galvažudžio įsakymą.— Tikrai, man gy- 
vybė nebrangu, bet jei aš vieną nudėsiu, tai jie tuo pikčiau 
pasielgs su mano ponia. Pasiklausiu patarimo grafienės. Duokit 
mums,— tarė jis balsu, — duokit mums pusvalandį paliaubų pasi- 
tarti su grafiene, nes ji gali numirti, jei staiga apie tai sužinos. 

— Gerai, — atsakė galvažudys ir liepė savo šešiems vyrams 
atsistoti prie laiptų. 

Nelaimingi keleiviai nuleidę galvas nusekė paskui medžiok- 
lį į grafienės kambarį. Bet jos kambarys buvo taip arti, ir tary- 
bos ėjo taip garsiai, jog ji kas žodį girdėjo. Ji buvo išblyškus 
ir visa drebėjo, tačiau buvo, matyti, pasiryžus nesipriešinti savo 
likimui. 

— Kam čia dėl manęs be naudos turi žūti keli drąsūs vyrai? — 
sakė ji.— Kaip aš galiu jūsų prašyti save ginti, kad jūs manęs 
visai nepažįstate? Ne, matau, nėra kitos išeities, reikia pasiduoti 
tiems niekšams. 

Grafienės nelaimė ir jos pasiryžimas visus sugraudino. Me- 
džioklis ėmė verkti ir sakėsi nebegyvensiantis dėl tokios gėdos. 
Studentas keikė save ir savo šešių pėdų aukštumą. 

— Kad aš būčiau bent puse galvos mažesnis, — pratarė jis, — 
ir neturėčiau barzdos, gerai žinočiau, ką reikia daryti. Tuomet 
paprašyčiau grafienės man duoti savo drabužius, ir tie niekšai 
per vėlai susigriebtų, kokį aš jiems juoką iškirtau. 

Bet tos moteriškės nelaimė Feliksui irgi didelį padarė įspūdį. 
Jis jos labai pagailo, ji jam net pažįstama pasirodė: jam matėsi, 
kad čia jo anksti mirusi motina pakliuvusi į tokį baisų padėjimą. 
Jis jautė tiek drąsos ir tvirtybės, jog mielai būtų už ją gyvybę 
atidavęs. Vos studentas pasakė anuos žodžius, jam galvoje ding- 
telėjo viena mintis. Jis pamiršo visą pavojų ir atsargumą ir ma- 
nė tik apie tos moteriškės išgelbėjimą. 

— Jei grafienei išgelbėti — atsiliepė jis nedrąsiai, raudonuo- 
damas ir į priekį žengdamas,— reikalingas nedidelis ūgis, veidas 
be barzdos ir dar tvirta širdis, tai aš gal būsiu visų tinkamiausias. 
Prašom vilktis mano švarką, mautis skrybėlę ant savo gražių 
plaukų, prašom dėtis ant nugaros mano maišelį ir vadintis auk- 
sakaliu Feliksu. 

Jaunikaičio drąsumas nustebino visus. Medžioklis iš džiaugs- 
mo puolė jam ant kaklo. 

— Argi tikrai tu norėtum tai padaryti, brangusis mano? — 
pasakė jis.— Argi tu norėtum apsivilkti grafienės drabužiais, kad 
ją išgelbėtum? Pats dangus čia tave pamokė. Bet ne vienas turi 
eiti:. aš pasiduosiu su tavim, neatsitrauksiu nuo tavęs kaip ge- 
riausias draugas, ir kol gyvas būsiu, jie nedrįs tau nieko pikto 
daryti! | 

— Ir aš einu su tavim, kaip mane gyvą matai! — tarė studentas. 

Reikėjo nemaža padėti laiko, kol grafienė buvo prikalbėta 
sutikti, Ji iš tolo kratėsi, kad dėl jos save aukotų svetimas žmo- 
gus. Ji sakė, kad galvažudžiai, pasimatę apgauti, jam baisiai 
atkeršytų. Galų gale jaunikaičio prašymai ir visų įkalbinėjimai, 
kad, pati išsivadavusi, ji galėsianti geriau savo išvaduotoją gel- 
bėti, ją įtikino, ir ji nusileido. Medžioklis ir kiti nuėjo kartu su 
Feliksu į studento kambarį, kur auksakalys beregint apsitaisė gra- 
fienės drabužiais. O kada medžioklis dar prisegė kelias kameris- 
tės plaukų garbanas ir uždėjo moterišką skrybėlę, kiekvienas 
tikino, kad jos niekas nepažins. Mechanikas galvą guldė, kad, 
sutikęs Feliksą gatvėj, nusiimtų kepurę, visai nežinodamas, kad 
"sveikina savo bičiulį. | 

Tuo tarpu grafienė su savo kambarine vilkosi jaunojo auksa- 
kalio drabužiais. Skrybėlė, užtraukta ant kaktos, kelionės lazda 
rankoje -ir truputį palengvintas ryšulys ant nugaros taip ją at- 
mainė, jog visai nebegalėjai pažinti. Kitu laiku keleiviams nema- 

ža būtų juoko iš to maskarado. Naujasis amatininkas su ašaromis 
akyse padėkojo Feliksui ir prižadėjo greičiausią pagelbą. 

— Tik vieną turiu prašymą, — atsakė Feliksas— Maišely, kur 
jūs turit ant nugaros, yra dėžutė. Prašom ją gerai pasaugoti. Jei 
ji kaip pražūtų, aš. visą amžių būčiau nelaimingas, Aš turiu ją 
nunešti savo krikšto motinai. 

— Gotfridas, medžioklis, žino mano pilį — tarė ji — Ten vis- 
kas bus sugrąžinta. Tikiuos, prakilnusis jaunikaiti, jūs patys atei- 
site priimti mano vyro ir mano padėką. 

Tik Feliksas į tai atsakė, tuojau pasigirdo nuo laiptų šiurkštūs 
galvažudžių balsai. Jie rėkė, kad jau laikas praėjęs ir grafienės 
kelionėi viskas sutaisyta. Medžioklis išėjo ir jiems pasakė, kad 
jis nuo grafienės nesitrauksiantis ir greičiau su ja žūsiantis, negu 
grįšiantiš pas grafą be ponios. Studentas irgi sakėsi lydėsiantis 
grafienę. Galvažudžiai pasitarė ir pagaliau sutiko, tik pareikalavo, 
kad medžioklis tuojau atiduotų savo ginklus. Be to, jie liepė 
kitiems keleiviams nesijudinti iš vietos, kol bus išvežta grafienė. 

Feliksas užsitraukė ant veido šydą, kur dengė skrybėlę, atsi- 
sėdo kertėje, nuleido ant rankų galvą, rodydamas didį sielvartą, 
ir ėmė laukti galvažudžių. Keleiviai suėjo į kitą kambarį ir su- 
sėdo taip, kad matytų, kas darysis. Medžioklis, dėdamasis labai 
nusiminęs, atsisėdo kitoj grafienės kambario kertėj ir viską sekė. 
Po kelių minučių atsidarė durys, ir į kambarį įėjo gražus vyras, 
trisdešimt šešerių metų amžiaus. Jis buvo apsidaręs kariškais 
drabužiais, su ordinu ant krūtinės ir ilgu kalaviju prie šono, o 
rankoje laikė su puikiomis plunksnomis skrybėlę. Jam įėjus, du 
jo Vyrai atsistojo prie durų. 

Prisiartinęs jis pasveikino Feliksą žemu galvos nulenkimu. 
Matyti, drovėjosi tos aukštos ponios, nes kelis kartus sutriko, 
kol pavyko gerai pasakyti, ką turėjo. 

— Gerbiamoji ponia,— tarė jis,— yra valandų, kada reikia di- 
delės kantrybės. Tokia dabar atsitiko jums. Prašom nemanyti, 
kad aš nors vieną akimirką pamiršau pagarbą tokiai aukštai 
poniai. Jūs turėsite visus patogumus. Jūs dėl nieko nesiskųsite, 
gal tik dėl tos baimės, kur šį vakarą turėjot.— Čia jis sustojo, 
lyg laukdamas atsakymo, bet Feliksas tylėjo, ir jis toliau varė: — 
Prašom nežiūrėti į mane kaip į paprastą vagį ir žŽmogžudį! Aš 
esu nelaimingas žmogus, mane taip gyventi privertė prastos są- 
lygos, Mes norim visai palikti tą kraštą, todėl mums reikalingi 
pinigai. Lengviausia būtų užpulti pirklius arba paštą, bet tada 
gal ne vieną žmogų padarytumėm amžinai nelaimingą. Grafas, 
jūsų vyras, prieš šešias savaites gavo palikimo penkis šimtus 

tūkstančių talerių. Mes prašom iš tos sumos dvidešimt tūkstančių 
guldenų, — visai mažas ir teisingas, kaip jūs matote, reikalavi- 
mas. Todėl būkit jūs maloni, tuojau parašykit savo vyrui atvirą 
laišką, pranešdama grafui, kad esate mūsų sulaikyta, kad jis grei- 
čiau pristatytų tuos pinigus, kitaip — jūs mane suprantate — mes 
gausim su jumis pasielgti griežčiau. Pinigai bus priimti tik tada, 
jei bus atnešti vieno žmogaus ir atiduoti laikantis didžiausio 
slaptumo. 

Visi smuklės svečiai, ypač grafienė, sekė tą sceną didžiai 
atsidėję. Grafienė galvojo, kad jaunikaitis kiekvieną minutę gali 
išsiduoti. Ji tvirtai nusprendė jį išpirkti už didžiausią sumą; 
antra vertus, ji taip pat tvirtai pasiryžo nei žingsnio nežengti su 
galvažudžiais. Auksakalio švarko kišenėj ji rado peilį ir, spaus- 
dama savo rankoj, galvojo geriau mirti, negu tokią kęsti gėdą. 
Ne mažiau už ją bijojo ir pats Feliksas. Jį stiprino ir drąsino 
mintis, kad padėti nelaimingai moteriškei yra darbas labai pra- 
kilnus, bet jis bijojo išsiduoti savo balsu arba kiekvienu savo 
judesiu. Ir ta baimė padidėjo, kai galvažudžiai ėmė kalbėti apie 
laišką, kurį Feliksas -turėjo parašyti. 

Kaip jis rašysiantis? Kaip jis vadinsiantis grafą, kokią duo- 
siantis laiškui formą, neišsiduodamas savęs? 

Jo baimė buvo visų didžiausia, kada galvažudžių vadas, pa- 
dėjęs priešais popierių ir plunksną, liepė atsismaukti šydą ir ra- 
šyti. | 

Feliksas nesitikėjo, kad jam tiktų drabužiai, kur buvo užsi- 
vilkęs. Kad jis tai būtų žinojęs, jokios baimės būtų neturėjęs. 
Atsmaukus nuo veido šydą, galvažudys, matyti, buvo nustebintas 
moteriškės gražumu ir jos drąsiu, truputį vyrišku judesiu ir ėmė 
dar švelniau su Feliksu elgtis. Tas nepasislėpė nuo jaunikaičio 
akių. Pasidrąsinęs, kad bent tą minutę nėra ko bijoti, jis pagrie- 
bė plunksną ir ėmė rašyti savo tariamajam vyrui, stengdamasis 
rašyti taip, kaip būdavo rašomi laiškai, kuriuos jis rasdavo skai- 
tydamas senąsias knygas. Jis rašė: 


„Mano valdove ir vyre! 


Aš, nelaiminga moteriškė, kelionėje staiga nakties vidu- 
ry. buvau sulaikyta žmonių, kurių gerais norais negaliu 
pasitikėti. Jie mane laikys tol, kol Jūs, gerbiamas gratai, 
už mane neįmokėsite 20 000 guldenų. 

Jis reikalauja, kad Jūs šiukštu nesiskųstumėt valdžiai 
ir neprašytumėt jos pagelbos, bet per kokį nors vieną žmo- 


243 


gų atsiųstumėt pinigus į Špesario smuklę. Kitaip jie man 
žada ilgiau ir sunkiau laikyti nelaisvėje. 
Meldžiu Jūsų .greičiausios pagelbos. 
Jūsų nelaiminga žmona“ 

Jis padavė laišką galvažudžių vadui, tas jį perskaitė ir pasi- 
tenkino. 

— Dabar jūs galite, — tarė jis,— išsirinkti palydovu kambari- 
nę arba medžioklį. Kurį nors iš jų nusiųsiu su laišku pas jūsų 
vyrą. 

— Mane lydės medžioklis ir tas ponas, — atsakė Feliksas. 

— Gerai, — tarė galvažudys ir priėjo prie durų pašaukti kam- 
barinės.— Tai prašom pamokyti tą moteriškę, ką ji turi daryti. 

Kambarinė atėjo drebėdama iš baimės. Feliksas, pagalvojęs, 
kad jis dabar gali išsiduoti, visas pabalo. Bet nesuprantama ga- 
lybė, tvirtinusi ji pavojaus valandose, ir šį kartą sugrąžino jam 
drąsybę kalbėti.“ 

— Nieko aš tau daugiau neliepsiu,— tarė jis — tik paprašyti 
grafo, kad jis greičiau mane išvaduotų iš to baisaus padėjimo. 

— Ir dar,— pridėjo galvažudys,— paprašyk: grafo, kad jis tai 
laikytų paslapty, nieko prieš mus nedarytų, kol jo žmona yra 
mūsų rankose. Mūsų žvalgai tuojau viską praneš, ir tada už 
nieką nededu galvos. 

Drebanti kambarinė prižadėjo viską išpildyti. Paskui jai bu- 
vo liepta suvynioti grafienei į vieną ryšulį kiek drabužių ir tru- 
putį skalbinių, nes galvažudžiai nenorėjo savęs varginti didele 
našta. Kai tai buvo padaryta, galvažudžių vadas linktelėjęs davė 
grafienei ženklą eiti paskui jį. Feliksas, medžioklis ir studentas 
atsistojo ir, lydimi galvažudžių vado, ėmė laiptais leistis. 

Prieš smuklę stovėjo daug arklių. Vienas buvo skirtas me- 
džiokliui, kitas — gražus nedidelis gyvulys su moterišku balnu — 
buvo parengtas grafienei, trečią davė studentui. Galvažudžių va- 
das pasodino auksakalį ant balno, priveržė jį diržu ir pats užšoko 
ant savo arklio. Jis paėmė vietą iš dešinės nuo grafienės pusės, 
o iš kairės jojo kitas galvažudys. Lygiai taip pat buvo apsupti 
ir medžioklis su studentu. Kai kiti gaujos žmonės susėdo ant ark- 
lių, vadas smarkiai sušvilpė, ir visas būrys greit išnyko miške. 

„Draugija, susirinkusi aukštutiniuose kambariuose, pradėjo po 
truputį nuo baimės peikėtis. Jie būtų, kaip tai paprastai esti po 
didelės nelaimės arba staigaus pavojaus, net palinksmėję, jei 
nebūtų rūpėję, kas nutiks jų trims draugams, kuriuos jiems akyse 
pagrobė. Visi stebėjosi jaunu auksakalių, o grafienė ėmė ašarotiį 

pagalvojusi, kad ji be galo daug kalta žmogui, kuriam pirma 
niekados nieko gero nepadarė ir kurio net nepažino. Vienintelė 
visiems buvo paguoda ta, kad Feliksą lydėjo drąsūs vyrai; va- 
dinas, jie galėjo nuliūdusį bernioką nuraminti, o gudrusis me- 
džioklis net sugalvoti kokį būdą pabėgti. Paskui jie ėmė tartis, 
ką toliau daryti. Grafienė, būdama nesurišta su galvažudžiais 
jokiu prižadėjimu, nusprendė tuojau grįžti pas vyrą ir rūpintis 
suieškoti vietą, kur yra belaisviai, ir juos išvaduoti. Vežėjas nu- 
tarė vykti į Ašafenburgą ir pranešti teismui, kad susektų galva- 
žudžius. O mechanikas ketino toliau varyti savo kelionę. 

Tą naktį keleivių niekas daugiau nebetrukdė. Smuklėj, kuri 
neseniai buvo tokios baisios scenos vieta, dabar viešpatavo ka- 
pų tyla. Kai rytą grafienės tarnai nusileido į apačią, tuojau su- 
grįžę pranešė, kad šeimininkė gulinti su savo žmonėmis surišta 
ant grindų ir melste meldžianti pagelbos. 

Keleiviai nustebinti pažvelgė į vienas kitą. 

— Kaip? — sušuko mechanikas.— Vadinas, tie žmonės nekal- 
ti? Vadinas, mes neteisingai juos apkalbėjom, ir jie nebuvo susi- 
tarę su galvažudžiais. 

— Aš duosiu save jų vietoj pakarti, — atkirto vežėjas, — jei 
mes tuomet neteisingai pasielgėm! Čia vienas apgaudinėjimas, 
kad nebūtų įtarimo. Ar neatsimenat, kaip įtariamai elgėsi šeimi- 
ninkė? Ar neatsimenat, Kaip man kelią užstojo šuva, kai norėjau 
nulipti žemyn, kaip tuojau atlėkė šeimininkė su bernu ir piktai 
paklausė, ką aš čia veikiu? Bet vis tai mūsų laimė, ypač ponios 
grafienės. Jei smuklė būtų ne taip įtariama buvus, jei šeiminin- 
kė ne su tokiu nenoru būtų mus priėmus, tai mes nebūtumėm 
susirinkę į krūvą ir budėję. Galvažudžiai būtų mus užpuolę mie- 
gant, būtų bent ėmę saugoti mūsų duris, ir tuomet auksakalys 
nebūtų galėjęs persitaisyti. 

Visi sutiko su vežėjo nuomone ir nusprendė šeimininkę ir jos 
tarnus įskųsti vyresnybei. Bet, kad nepasislėptų, dabar nutarė 
jiems nieko nesakyti. Tarnai ir vežėjas nusileido žemyn, į smuk- 
lę, atraišiojo virves ir visą laiką rodė didžiausią užjautą. Šeimi- 
ninkė, norėdama dar labiau svečius apgauti, atnešė nedidelę są- 
skaitą ir labai kvietė vėl užvažiuoti. 

Vežėjas apsimokėjo, atsisveikino su nelaimės draugais ir iš- 
važiavo savo keliu. Po jo išėjo abu amatininkai. Nors auksakalio 
ryšulys buvo labai lengvas, bet nepratusią ponią spaudė nemaža. 
Bet jai pasidarė dar sunkiau, kai, atsisveikinant tarp durų, šei- 
mininkė jai ištiesė savo piktadarės ranką. 

— O, jūs dar visai jaunas, — pasakė ji, žiūrėdama į gražų 

jaunikaičio veidą.— Toks jaunas, ir jau keliaujat per žmones! 
Matyti, nekam nevertas esat, ir meistras pavdrė nuo darbo. Ant- 
ra vertus, kas man galvoj! Grįždami nesipuikuokit ir užsukit pas 
mane. Laimingos kelionės! | 

Grafienė nedrįso atsakyti bijodama, kad jos iš balso nepa- 
žintų. Tai pastebėjęs, mechanikas paėmė savo draugą už rankos 
ir, pasakęs šeimininkei sudiev, užtraukė smagią dainelę ir išėjo 
iš kiemo. 

— Dabar man nebėr pavojaus! — prabilo grafienė, kai jie bu- 
vo šimtą žingsnių paėję.— Visą laiką maniau, kad šeimininkė 
mane pažins ir lieps bernams suturėti. O, kiek, aš jums visiems 
dėkinga! Prašom ir jūs ateiti į mano pilį, ten rasite savo draugą. 

Mechanikas sutiko. Tuo tarpu juos pavijo grafienės karieta. 
Durelės greit atsidarė, ponia įšoko, dar kartą atsisveikindama 
linktelėjo amatininkui, ir vežimas nudundėjo tolyn. | 

Tuo pat laiku galvažudžiai su savo belaisviais pasiekė gaujos 
stovyklą. Jie .jojo per mišką šunkeliais risčia, kiek tik arkliai 
įkabina. Su belaisviais neapsikeitė nei vienu žodžiu, o tarp sa- 
vęs kalbėjosi pašnibždoms, ir tai tik tada, kada reikėjo imti 
kitą kelią. 

Pagaliau jie sustojo prie gilios daubos ir nušoko nuo arklių. 
Vadas padėjo auksakaliui nulipti nuo arklio, atsiprašė už greitą 
ir vargingą kelionę ir paklausė, ar ponia ne per daug pavargusi. 

Feliksas atsakė kiek galėdamas švelniau, kad labai norėtų 
pasilsėti. Viršininkas jam padavė ranką vesti į daubą. Reikėjo 
leistis dideliu skardžiu. Takelis, kur jie ėjo, buvo toks siauras 
ir status, jog galvažudys nuolat turėjo prilaikyti savo ponią, kad 
ji nenutrūktų žemyn. Pagaliau jie nusileido į apačią. Brėkštan- 
čios dienos šviesoje Feliksas pamatė priešais nedidelę siaurą 
aikštelę, ne daugiau šimtas žingsnių išilgai ir skersai, iš visų pu- 
sių apsuptą aukštomis, stačiomis uolomis. Dauboje buvo šešios 
ar aštuonios nedidelės trobelės, sukaltos iš lentų arba netašytų 
rąstų. Kelios suskretusios moterys smalsiai žiūrėjo iš tų lūšnų, 
ir visas pulkas šunų, dvylika didelių ir be skaičiaus mažų šuniu- 
kų, lodami ir staugdami šokinėjo aplink atvykusius. Galvažudžių 
viršininkas įvedė tariamąją grafienę į geriausią trobelę ir pasa- 
kė, kad ji skiriama išimtinai jai. Felikso paprašytas, jis sutiko, 
kad būtų jam palikti medžioklis ir studentas. 

Trobelė buvo išklota stirnų kailiais ir patiesalais, kurie tuo 
"pačiu laiku tarnavo grindų ir suolų vietoje. Kelios skardinės ir 
lėkštės, padarytos iš medžio, senas medžiojamas šautuvas, 0 ga- 
lutinėj kertėj sukalta iš kelių lentų ir uždengta vilnoniu apklotu 

lova, kurios jokiu būdu negalėjai pavadinti patalu, buvo visi 
tų poniškų rūmų daiktai. Tik dabar, palikę vieni toj lūšnoj, trys 
belaisviai turėjo laiko pagalvoti apie savo padėjimą. 

Feliksas, nei valandėlės nesigailėjęs dėl savo prakilnaus dar- 
bo, bet vis dėlto bijojęs, kad apgavimas neišeitų aikštėn, dabar 
norėjęs bent balsu pasiguosti ir tuo save apsiraminti. Bet me- 
džioklis greitai pasislinko prie jo ir tarė pašnibždoms; 

— Turėk protą, nutilk, brangusis jaunikaiti! Ar tu manai, kad 
jie mūsų neklauso! 

— Kiekvienas tavo žodis, kiekvienas tavo kalbos balsas gali 
sukelti jų įtarimą, — pridūrė studentas. 

Vargšui Feliksui nieko daugiau nebeliko, tik apsikniaubus 
verkti. | 

— Tikėkit,—- tarė jis, — aš verkiu ne dėl galvažudžių baimės, 
ne dėl tos trobelės bjaurumo, ne, man kitas dalykas širdį grau- 
žia. Grafienė lengvai gali pamiršti, ką aš jai sakiau; o juk tada 
palaikys mane vagim, ir aš amžinai būsiu nelaimingas! 

— Bet kas gi ten taip yra? — paklausė medžioklis, stebėda- 
masis jaunikaičiu, kuris lig šiol buvo toks tvirtas ir ramus. 

— Paklausykit, ir sutiksite su manim, — atsakė Feliksas.— 
Mano tėvas buvo puikus Niurnbergo auksakalys, o motina tar- 
navo už kambarinę pas vieną aukštą ponią. Kai ji tekėjo už 
mano tėvo, grafienė, pas kurią ji tarnavo, davė jai gražų kraitį 
ir buvo mano tėvams visados gera. Kai aš atsiradau, ji sutiko 
būti mano krikšto motina ir gausiai mane apdovanojo. Netrukus 
mano tėvai mirė užkrečiama liga, ir aš likau vienas pasauly. 
Tada krikšto motina, išgirdusi apie mūsų nelaimę, pasirūpino 
manim ir atidavė į vaikų prieglaudą. Kai aš paaugau, ji man 
parašė, ar nesutikčiau mokytis tėvo amato. Aš su džiaugsmu 
sutikau, ir ji mane atidavė į mokslą dabartiniam mano meistrui 

į Viurcburgą. Aš pasirodžiau gabus mokinys ir per trumpą laiką 
viską išmokau. Man buvo išduotas atestatas, ir galėjau keliauti. 
Aš apie tai nuleidau krikšto motinai laišką, ir ji man tuojau at- 
rašė, kad atsiųsianti pinigų kelionei. Kartu su laišku ji man 
atsiuntė puikius akmenis, norėdama, kad jai juos įtaišyčiau į gra- 
žų papuošalą ir pats parneščiau kaip savo mokslo, bandymą. 
Krikšto motinos iš viso dar nebuvau matęs, ir gali suprasti, kaip 
aš tada nudžiugau! Dirbau dieną naktį, ir papuošalas buvo pada- 
rytas labai gerai ir dailiai, net pats meistras stebėjosi. Pabaigęs 
darbą, aš viską gražiai sudėjau į veršenikės apačią, atsisveikinau 
su meistru ir iškeliavau į krikšto motinos pilį. O čia,— kalbėjo 
jis liedamas ašaras, — pasipainiojo tie pikti žmonės ir sugriovė 
mano viltį. Jei jūsų ponia grafienė pames papuošalą arba pamirš 
mano žodžius ir išblokš mano veršenikę, tai su kuo aš besirody- 
siu savo krikšto motinai? Kuo aš tada pasiteisinsiu? Kur gausiu 
pinigų jai už akmenis užmokėti? Mano kelionės pinigai bus iš- 
leisti, o jos akyse aš pasirodysiu žmogus nedėkingas, taip neap- 
galvotai pražudęs man įtikėtą turtą. Ir galop kas patikės, kada 
aš apsakysiu tą nepaprastą nutikimą? 

— Tuo nesirūpink! — atšovė medžioklis— Aš nemanau, kad 
jūsų papuošalas pražūtų pas grafienę, o jei taip atsitiktų, tai ji 
visados atlygintų už tai savo išvaduotojui ir patvirtintų raštu, 
kaip viskas tikrai buvo. Dabar mes kelias valandas jus paliksim, 
nes, tiesą sakant, turim kiek numigti, o jums“ po tokios baisios 
nakties miegas dar labiau pravers. Paskui bandysim šnekomis 
bent trumpai pamiršti mūsų nelaimę arba, dar geriau, pagalvoti 
apie bėgimą. 

Jie pasitraukė, o Feliksas likęs vienas paklausė medžioklio 
patarimo. | 

Sugrįžę po kelių valandų, medžioklis ir studentas rado savo 
jaunąjį draugą daug tvirtesnį ir smagesnį negu pirma. Medžiok- 
lis pasakė auksakaliui, kad galvažudžių vadas jam liepęs labai 
rūpintis ponia ir kad netrukus viena iš tų moterų, kurios žiūrėjo 
pro langus, atneš grafienei kavos ir jai patarnaus. Kad niekas 
netrukdytų, jie nusprendė nuo tos malonės atsisakyti. Todėl, kai 
atnešė pusrytį sena, bjauri čigonė ir rodydama dantis mandagiai 
paklausė, ar dar ko nereikia, Feliksas parodė jai duris, ir kadan- 
gi ji nesiskubino, medžioklis varyte ją išvarė iš trobelės. Paskui 
studentas ėmė toliau pasakoti, ką jis matęs galvažudžių stovyk- 
loje. 

— Trobelė, kur jūs apsigyvenote, gražioji grafiene,— tarė 
jis,— pirma buvo skirta vadui. Ji nelabai plati, bet gražesnė už 

kitas. Be tos, yra dar čia šešios, jose gyvena moterys ir vaikai, 
nes plėšikų retai kada lieka namie per šešis. žmones. Vienas eina 
sargybą netoli nuo šios trobelės, kitas stovi ant kelio į kalną, 
o trečias saugoja viršuje, prie tako į daubą. Kas antrą valandą 
jie pasikeičia su kitais. Be to, jie kiekvienas turi du didelius 
sargius šunis, todėl niekas negali žingsnio iš trobelės žengti, kad 
tie nešoktų loti. Neturiu jokios vilties, kad mes iš čia paspruk- 
tumėm. 

— Negraudink man širdies, aš numigęs tapau smagesnis,— at- 
sakė Feliksas.— Jei negali duoti jokios vilties, tai geriau kalbė- 
kim apie ką kita ir iš anksto per daug nesisielokim! Studentas 
smuklėje buvo pradėjęs ką pasakoti, prašom dabar toliau varyti. 
Turim juk laiko šnekėti! 

— Nebeatsimenu gerai, kas ten buvo,— atsakė jaunikaitis. 

— Jūs sakėte pasaką apie šaliąją širdį ir sustojote ten, Saip 
smuklininkas ir kitas Žaidėjas išmetė Petrą pro duris. 

— Gerai, dabar vėl atsimenu,— tarė studentas.— Aš varysiu 
toliau, jei jūs norit klausyti. | 


ŠALTOJI ŠIRDIS 
Antra dalis 


Kada pirmadienio rytą Petras atėjo į savo stiklo dirbtuvę, 
ten rado ne tiktai darbininkus, bet ir nelabai mėgstamų svečių — 
antstolį ir tris teismo narius. Antstolis gražiai pasisveikino su 
Petru, pasiklausė apie jo sveikatą, o paskui išsitraukė ilgą po- 
pierių, kur buvo surašyti Petro skolininkai. 

— Ar jūs galit išmokėti, ar ne? — paklausė jis, rimtai žiūrė- 
damas į Petrą.— Tik prašom negaišinti, aš negaliu ilgai laukti, 
miestas nearti — geros trys valandos kelio. 

Petras prisipažino nieko neturintis ir leido antstoliui aprašyti 
visus savo turtus, dirbtuvę, ratus, arklius ir kitus daiktus. Tuo 
"metu, kada teismo žmonės vaikščiojo po jo dirbtuvę ir kiemą, 
viską surašinėdami ir kainodami, Petras galvojo sau vienas, kad 
eglynas yra ne toliausia. „Jei man nepadėjo mažasis, tai bandy- 
siu, ar nelaimėsiu ko iš didžiojo“. Ir jis ėmė taip bėgti į eglyną, 
„lyg teismo valdininkai būtų viję jį pridurmais. Kai jis bėgo pro 
tą vietą, kur pirmą kartą kalbėjosi su Stiklo Žmogeliu, jam pasi- 
matė, kad kažkieno nematoma ranka jį nutvėrė, bet jis suspur- 
dėjo ir trūkdamas galvą nubėgo tolyn, lig to daikto, kur buvo 
labai gėrai įsidėmėjęs dar pirmiau. Vos jis nuilsęs suriko: ,„(Olan- 

dai Mikai! Olandai Mikai!“, tuoj priešais staiga išdygo milžiniš- 
kas sielininkas su savo kartim. 

— A, tu ateini? — tarė jis juokdamasis.— Jie turi būti norėjo 
tau kailį nuimti ir parduoti jį tavo skolininkams. O, būk ramus! 
Visos tavo bėdos eina, kaip aš sakiau, iš Stiklo Žmogelio, iš to 
šventuolio ir veidmainio. Jeigu jau duodi, tai duok kaip reikia, 
o ne kaip tas šykštuolis. Tai einam,— kalbėjo jis toliau ir pasi- 
gręžė į mišką, — eik kartu į mano namus, ten matysime, ar su- 
tiksime. 

„Ar sutiksime? — pagalvojo Petras.— Ko jis iš manęs reika- 
laus, ir ką gi aš galiu jam parduoti? Gal jam reiks tarnauti arba 
taip ką padaryti?“ Iš pradžių jie ėjo mišku prieš kalną, siauru 
takeliu, paskui bematant atsidūrė prie gilios, tamsios ir skardin- 
gos daubos. Olandas Mikas strykt nušoko nuo uolos lyg nuo 
kokios žemutės marmuro lipynės. Bet Petras ko neapalpo, nes 
Mikas nušokęs žemyn staiga tapo sulig varpine didumo ir, iš- 
tiesęs. Petrui tartum kokį ilgą medį ranką, kurios delnas buvo 
ne siauresnis už smuklės stalą, sušuko balsu, skambančiu kaip 
laidotuvių varpas: 

— Sėsk man ant rankos ir turėkis už pirštų, tai nenukrisi. 

Drebėdamas iš baimės, Petras atsisėdo ant milžino delno ir 
tvirtai įsikabino į jo nykštį. 

Jis žengė vis tolyn ir gilyn, tik Petrą labai stebino, kad dau- 
boj nėjo tamsyn, bet vis šviesyn, ir pagaliau šviesa net akį ėmė 
verti. Jiems leidžiantis gilyn, olandas Mikas ėmė po truputį. ma- 
žėti ir galop pasidarė visai paprasto didumo, kai jie atsidūrė 
prieš namelius, tokius mažus ir gražius, kokiuose gyvena praku- 
tę Švarcvaldo. laukininkai. Kambarys, į kurį įėjo Petras, buvo 
toks pat kaip ir visų kitų žmonių, gal skyrėsi tik tuo, kad čia 
nieko nebuvo. 

Medinis sienos laikrodis, didžiausia krosnis, platūs suolai, ant 
lentynų indai — visa taip kaip ir visur. Mikas liepė Petrui sėstis 
už didelio stalo, o pats tuojau išėjo ir netrukus grįžo su ąsočiu 
vyno ir stiklais. Jis pripylė, ir jie ėmė šnekėtis. Mikas pasakojo 
apie visokias pasaulio linksmybes, apie svetimus kraštus, apie 
puikiausius miestus ir upes. Galų gale Petras įsigeidė visas tas 
gudrybes pats matyti ir pasakė tą savo norą olandui. 

— Jei tu savo kūne ir jaustum gana drąsos ir sveikatos ką 
padaryti, bet tavo kvailoji širdis neleistų to pradėti. Imkime, 
pavyzdžiui, garbės nuplėšimą, nelaimę, dėl kurios išmintingas 
žmogus neturėtų sielotis. Ar tu jautei ką nors savo galvoje, 
kada tave vakar vadino apgaviku ir niekšu? Ar pradėjo tau 

pilvą skaudėti, kai atėjo antstolis tavęs išmesti iš namų? Pasa- 
kyk, kur tu jautei skausmą? 

— Širdyje,— tarė Petras, prispaudęs ranką prie ėmusios nuo 
susijaudinimo kilotis krūtinės; jam regėjosi, kad jo širdis tuojau 
iššoks iš krūtinės. 

— Nepyk ant manęs už tiesą, tu išmetei daug šimtų guldenų 
dykaduoniams elgetoms ir visokiems valkatoms; kokią dabar tu- 
ri naudą? Jie tau linkėjo palaimos ir geros sveikatos, taip, bet 
ar tu dėl to sveikesnis? Už pusę be reikalo išbarstytų pinigų tu 
galėtum sau turėti gydytoją. O palaima? Gera man palaima, kad 
surašo žmogaus turtą ir iš namų išmeta! O kas tau liepė traukti 
iš kišenės pinigus, kai koks driskius pakišdavo savo suplyšusią 
kepurę? Tavo širdis, ir tiktai tavo širdis! Ne liežuvis, ne rankos, 
ne kojos, bet širdis. Tu viską, kaip sakoma, labai dediesi širdin. 

— Bet ką reikia daryti, kad to daugiau nebūtų? Štai dabar 
aš visaip stengiuosi numaldyti savo širdį, 0 ji vis man plaka 
ir sopa. 

— Žinoma, — sušuko tas juokdamasis,— kur tu, vargšai, ją su- 
valdysi! Atiduok man tą savo plastantį daiktelį, tada pamatysi, 
kaip bus gerai! 

— Tau? Širdį? — persigandęs atsiliepė Petras.— Juk tada tam 
pačiam daikte negyvas virsčiau! Niekuomet! | 

— Taip, jei imtų širdį iš kūno jūsų kuris gydytojas, tuomet; ži- 
noma, tau reiktų mirti. Bet aš kas kita! Štai eikš ir pats įsitikink. 

Sulig tais žodžiais jis atsistojo, atidarė duris ir įvedė Petrą 
į kitą kambarį. Petrui net plaukai ant galvos pasišiaušė, kai jis 
peržengė slenkstį: baislausią reginį čia jo akys išvydo. Medinėse 
lentynose stovėjo pastatyti stiklo „indai, pripilti skaidraus skys- 
timo; kiekviename inde plaukė žmogaus širdis. Ant indų šonų. 
buvo prilipdyti popierėliai su vardais. Petras ėmė skaityti. Čia 
buvo antstolio iš F. širdis, dručkio Ezekielio širdis, šokių kara- 
liaus širdis, miškų viršininko širdis; čia buvo šešios pirklių šir- 
dys, aštuonios karininkų, trys biržos maklerių, — žodžiu, čia bu- 
vo rinkinys pačių gerbiamųjų apylinkės širdžių! 

 — Žiūrėk! — tarė olandas Mikas.— Visi jie nusikratė gyvėe- 
nimo vargais ir rūpesčiais. Nei viena iš jų nebeplaka baimingai 
krūtinėje, ir jų buvusieji savininkai jaučiasi dabar laimingi, nes 
išvarė iš savo namų neramiąsias viešnias. 

— Bet ką gi toj vietoj jie nešioja krūtinėj dabar? — paklau- 
sė Petras, kuriam dėl to viso ėmė net galva suktis. 

— Štai ką,— atsakė Mikas, imdamas iš dėžutės akmens širdį. 

— Kaip? — tarė visas drebėdamas Petras.— Akmens širdis? 
Bet tuomet turi būti labai šalta krūtinėj. | 

— Nešalta, tik vėsu ir labai smagu. O kam reikia karštos 
širdies? Žiemą tokia šilima tavęs nesušildys; tam geriau tinka 
karčiosios buteliukas negu širdies šilima; O vasarą, kai visur 
karšta ir tvanku,-tu nei suprasti negali, kaip malonu su akmens 
širdimi. Kaip tau sakiau, su ja žmogus nejauti nei vargo, nei 
bėdų, nei baimės, nei to kvailo gailesčio ir jokių skausmų! 

— Ir tik tiek tu tegali man duoti! — tarė Petras nuliūdęs.— 
Aš tariausi gausiantis pinigų, o tu man duodi akmenį! 

— Manau, pradžiai tau pakaks šimto tūkstančių guldenų. Jei 
tu juos mokėsi vartoti, tai greit gali milijonierium tapti. 

— Šimtas tūkstančių! — džiaugsmingai sušuko angliadegys.— 
Todėl nebeplak taip baisiai mano krūtinėj! Netrukus atsisveikin- 
sim. Gerai, Mikai! Duokš man pinigus ir akmenį, 0 šitą mano 
neramybę pasiimk sau. 

— Aš ir maniau, kad tu esi bernaitis su galva, — atsakė malo- 
niai šypsodamasis olandas.—- Einam, dar išgersim po stiklelį, o 
paskui aš tau. atskaitysiu pinigus. 

Jie vėl susėdo prie stalo ir tol gėrė, kol Petras užmigo. 

Angliadegį prikėlė linksmas pašto rago balsas. Jis pasimatė 
besėdintis puikioj karietoj ir bevažiuojantis kažkokiu plačiu ke- 
liu. Dirstelėjęs iš karietos, išvydo Švarcvaldą, dūksantį toli užpa- 
kaly. Iš pradžių nenorėjo tikėti, kad jis pats čia sėdėtų karietoj, 
nes ir drabužiai jo buvo ne tie, kokius dėvėjo vakar. Bet paskui 

jis viską taip aiškiai atsiminė, jog pagaliau metė ir galvojęs 
apie tai ir pasakė: „Žinoma, čia aš, angliadegys Petras, ir niekas 
kitas!" 

Jis pats savim stebėjosi, kad jam nei trupučio negaila, nors 
dabar pirmą kartą važiavo iš savo ramiosios tėviškės, iš miškų, 
kur tiek metų gyveno. Net galvojant apie savo motiną, pasilikusią 
dabar be duonos kąsnio, jam nei viena ašarėlė netryško iš akių, 
dėl to jam buvo nei šilta, nei šalta. „Tikra tiesa, — tarė jis ta- 
da,— ašaros ir atdūsiai, tėvynės pasiilgimas ir nuliūdimas eina 
iš širdies, o mano širdis, dėkui olandui Mikui, akmeninė ir šalta". 

Jis pridėjo ranką prie krūtinės, bet ten buvo ramu, niekas 
neplastėjo. „Jei jis ir dėl šimto tūkstančių taip išlaikė žodį kaip 
dėl širdies, tai man džiaugtis bereikia“,— tarė Petras ir pradėjo 
dairytis po karietą. Jis rado visokių drabužių, kokių tik žmogus 
gali panorėti, bet pinigų nebuvo. Pagaliau, kyštelėjęs ranką į ki- 
šenę, jis užčiupo daugybę aukso ir rado vekselių nuo visų di- 
džiųjų miestų prekybos namų. „Dabar turiu visko, ko geidžiu“,— 
pagalvojo Petras ir, atsisėdęs patogiau karietos kertėje, traukė 
tolyn. 

Dvejus metus keliavo jis iš vienos vietos į kitą, stebėdamasis 
į pasaulį iš savo karietos langų. Apsistojęs kur mieste, jis tik. 
pažvelgdavo į viešbučio iškabą ir daugiau eidavo žiūrėti viso- 
kių retenybių. Bet jo niekas nedžiugino: nei paveikslai, nei rū- 
mai, nei muzika, nei šokiai; jo akmens širdis nieko nejautė, 
ausys negirdėjo, akys neregėjo jokios gražybės. Nieko daugiau 
jis neveikė, tik valgė, gėrė ir miegojo. Taip jis ir gyveno, be 
jokio tikslo keliaudamas po platųjį pasaulį; valgė, kad pasotintų 
savo pilvą, miegojo, kad iš nuobodžio nesirgtų. Bet kartais atsi- 
mindavo, kad jis buvo linksmesnis ir laimingesnis, kai nieko 
neturėjo ir dirbo dėl duonos kąsnio. Tada kiekvienas gražus 

gamtos reginys, Muzika ir dainos linksmino jį. Tada ištisas va- 
landas džiaugdamasis galvodavo apie menkus pietus, kur jam 
atnešdavo prie ugniakuro jo motina. Galvodamas apie praeitį, 
jokiu būdu negalėjo suprasti, kad jis dabar visai nustojo juoktis, 
nors pirma dėl mažiausio daikto juokais leipo. Kai kiti juokėsi, 
jis perkreipdavo iš mandagumo lūpas, bet širdis jo nesijuokė. 
Be to, jis jautėsi kažko nesmagus, kad ir buvo visai ramus. Tai 
buvo ne tėvynės pasiilgimas arba liūdnumas, o tuštybė, nuobo- 
dulio liga, gyvenimas be džiaugsmo; tas visas jį privertė vėl 
grįžti į tėvynę. 

Kai keliu iš Štrasburgo jis išvydo tamsią savo tėvynės girią, 
kai vėl pirmą kartą pamatė tvirtus savo krašto vyrus, jų malo- 
nius ir atvirus veidus, kai išgirdo gimtosios kalbos pažįstamus 
ir skambius garsus, tuojau pridėjo ranką prie širdies, nes jo 
kraujas pradėjo smarkiau tekėti gyslomis, manydamas tuojau 
galėsiantis iš džiaugsmo apsiverkti. Bet kaip jis galėjo būti toks 
kvailas! Juk jo širdis buvo akmens, o akmenys negyvi; jie nei 
verkia, nei juokiaši. 

Pirmiausia jis nuėjo pas olandą Miką, tas jį taip pat gražiai 
priėmė. 

— Mikai, — tarė Petras, — štai aš daug keliavau ir daug ma- 
čiau, bet vis tai niekai, ir aš tik nuobodžiu sirgau. Apskritai 
imant, tavo akmeninis daiktelis, kur aš nešioju krūtinėj, nuo 
daug ko mane sergsti. Aš nepykstu, nesisieloju, bet niekad ir 
nesidžiaugiu, ir man rodosi, kad aš pusiau gyvas. tesu. Ar nega- 
lėtum tu akmens širdį padaryti kiek jautresnę? Arba geriau pra- 
šom atiduoti mano senąją širdį! Juk per dvidešimt penkerius 
metus aš pripratau prie jos, nors kartais ir kvailus ji man darė 
juokus, bet ji buvo gera ir linksma širdis. 

Girių dvasia piktai nusijuokė. 

— Kai tu vieną gražią dieną numirsi, Petrai, — atsakė ji, — 
tada ji tau sugrįš; tada tu vėl turėsi gailestingą, jautrią širdį ir ga- 
lėsi jausti, kas tave ištiks, — džiaugsmas arba verksmas. Bet čia 
žemėje tu jos daugiau neberegėsi! Štai ką, Petrai. Pasivažinėjai 
gerokai, bet tas gyvenimas tau nepatiko. Apsigyvenk dabar čia 
kur miške, pasistatyk namus, vesk ir. imk. kuo verstis. Tau tik 
darbo trūko; dykiniuodamas nuobodžiavai, o dar vainoji nekaltą 
širdį. | 

Petras, matydamas, kad Mikas tiesą kalba, ryžos lobingas tap- 
ti. Mikas ir šį kartą dovanojo jam šimtą tūkstančių guldenų 
ir atsisveikino su juo kaip su geriausiu draugu. 

Netrukus Švarcvalde pasklido kalbų, kad angliadegys Petras 

vėl atsiradęs, bet dar turtingesnis, negu pirma buvo. Ir dabar atsi- 
tiko tas, kas esti visuomet. Kai Petras buvo nieko nebetekęs, jį 
buvo išmetę iš smuklės pro duris, o kai dabar vieną šventadienį 
po pietų jis nuvyko ten, jam kratė rankas, gyrė arklį, klausinėjo 
apie kelionę. O kai jis vėl pradėjo žaisti su dručkiu Ezekieliu 
iš pinigų, visi jį gerbė taip pat kaip ir pirmiau. Dabar jis jau 
nebe stiklą dirbo, bet miškų prekybą varė, tačiau tik dėl žmonių 
akių. Didžiausias jo darbas buvo duonos prekyba ir pinigų skoli- 
nimas su procentais. Ilgainiui pusė Švarcvaldo liko jo kaltinin- 
kais; pinigus jis skolino po dešimtį procentų, o duoną tiems 
vargšams, kur negalėjo tuoj užmokėti, pardavinėjo triguba kai- 
na. Su antstoliu jie buvo geriausi bičiuliai. Jei kas laiku nemo- 
kėdavo skolos ponui Petrui Munkui, tai antstolis atvažiuodavo 
pas tą su savo policija, aprašydavo visus jo turtus, išparduodavo 
juos ir išmesdavo laukan tėvus, motinas ir vaikus. Iš pradžių 
turtingajam Petrui buvo tai kiek nemalonu, nes nuskurę jo kal- 
tininkai neduodavo jam ramybės; vyrai meldė palūkėti, moterys 
stengėsi kuo sugraudinti jo akmens širdį, o vaikai verkdami pra- 
šė duonos kąsnelio. Bet, kai jis įsitaisė kelis tvirtus šunis, „„ka- 
čių Muzika“, kaip jis tai vadino, greit išnyko. Tik jis sušvilpęs 
užpjudydavo šunimis, visi tie vargšai rėkdami išlakstydavo į vi- 
sas puses. Ypač daug nesmagumų jam darė viena „senpalaikė“. 
Ji buvo ne kas kita, tik našlė Munkienė, Petro motina. Kai visas 
jos turtas buvo išparduotas, ji tapo tikra elgeta; sūnus, sugrįžęs 
didžturčiu, nei nepasiklausė, kaip ir kur gyvena motina. Dabar 
ji kartais atkiūtindavo į jo namus, sena, silpna, su lazda pasi- 
ramsčiuodama. Į vidų eiti ji nedrįsdavo, nes kartą sūnus ją išvarė 
laukan. Sunku buvo gyventi svetimų žmonių malonėmis žinant, 
kad jos pačios sūnus galėjo ją seną gražiai laikyti be jokių rū- 
pesčių. Tačiau jo šaltoji širdis niekados nefausdavo gailesčio, 
matant jos išblyškusį gerai pažįstamą veidą, ašarotas akis, iš- 
džiūvusią raukšlėtą ranką ir jos senus palinkusius pečius. Kada 
šeštadieniais ji pabelsdavo į duris, Petras niurzgėdamas išimdavo 
pinigėlį, įvyniodavo į popierėlį ir išsiųsdavo per tarną. Jis gir- 
dėdavo jos drebantį balsą, dėkojantį jam ir linkėjantį visokių 
žemės gėrybių, girdėdavo, kaip kosėdama ji dūlina nuo durų, 
bet tuo tarpu jis galvodavo apie tai, kad štai vėl be reikalo 
išmetęs kelis skatikus. 

Pagaliau Petras sumanė vesti. Jis žinojo, kad visam Švarcval- 
de -kiekvienas tėvas su džiaugsmu leistų už jo savo dukterį. Ta- 
čiau pasirinkimas jam nelengvas buvo daiktas; jis norėjo, kad 
visi girtų jo laimę ir išmanymą. Jis visur važinėjo, visur žiūrėjo, 

bet nei viena Švarcvaldo mergina jam nebuvo graži. Galų gale, 
veltui peržiūrėjęs visas gražuoles šokių vakaruose, jis išgirdo, 
kad gražiausia ir doriausia Švarcvaldo mergaitė esanti vieno ne- 
turtingo kirtėjo duktė. Ji gyveno su tėvu pamiškėj, padėdavo 
jam šeimininkauti, niekad nesirodė šokių vakaruose, net per 
didžiausias šventes. Išgirdęs apie tą Švarcvaldo stebuklą, Petras 
nieko nelaukdamas nuvažiavo pas ją „piršlėmis. 

Gražiosios Elžbietos tėvas sutiko puikų svečią stebėdamasis 
ir dar labiau nustebo išgirdęs, kad šis esantis turtingasis Petras 
ir norintis tapti jo žentu. Jis tuojau sutiko manydamas, kad da- 
bar visiems jo vargams atėjęs galas, ir pažadėjo dukterį, net jos 
nepasiklausęs. O jo Elžbietėlė buvo labai gera ir klusni mergaitė; 
ji, nei žodelio neprieštaraudama, tapo Petro Munko pačia. 

Bet ne taip gera Elžiutei buvo gyventi, kaip ji, vargšė, sau 
galvojo. Ji manėsi gerai mokanti šeimininkauti, o tuo tarpu jo- 
kiu būdu negalėjo įtikti Petrui; ji buvo gailestingos širdies, ir 
kadangi jos vyras buvo turtingas, tai nelaikė ji sau nuodėme 
išmesti pavargusiai moteriškei kokį skatiką arba pamylėti senelį 
kokiu gėrimu. Bet kartą Petras, pastebėjęs tai, rūsčiai jai tarė: 

— Kam tu eikvoji mano turtą tiems dykaduoniams ir valka- 
toms? Ar tu atsinešei ką, kad dabar galėtum jiems dalinėti? Pas 
tėvą būdama ir sriubos neturėjai iš ko išsivirti, o dabar kaip 
kokia karalienė svaidai į visus kraštus pinigus. Jeigu dar kartą 
tave nutversiu, tai gausi iš manęs garo! 

Gražioji Elžbieta verkė savo kambary dėl vyro žiaurumo ir 
ne kartą norėjo geriau gyventi menkoj savo tėvo pirkelėj, negu 
būti turtingo, bet šykštaus ir kietaširdžio Petro šeimininke. Varg- 
šė Elžiutė, ji nežinojo, kad jo širdis akmens ir kad jis nieko 
negali mylėti! Kad ji dabar sėdėdavo tarpdury, tai kiekvieną 
kartą, kai, eidamas pro šalį, koks pavargėlis nusiėmęs kepurę 
melsdavo pašalpos, ji gręždavo nuo jo akis, kad nematytų to 
skurdo, ir stipriai gniauždavo ranką, kad kartais ji nesiektų iš 
kišenės kreicerio. Galų gale visas Švarcvaldas ėmė kalbėti, kad 
gražioji Elžbieta esanti dar šykštesnė už Petrą Munką. Kartą ji 
su rateliu sėdėjo prie namų ir dainavo dainelę. Šį kartą ji atrodė 
linksmesnė, nes oras buvo gražus, o Petras buvo išvažiavęs į lau- 
kus. Tuo metu ėjo keliu senelis su dideliu ir sunkiu maišu. Dar 
iš tolo buvo girdėt jis kriokiant. Elžbieta gailingai į jį pažvelgė 
manydama, kad nereiktų tokią sunkią naštą krauti senam, silp- 
nam žmogeliui. 

Tuo tarpu senelis stenėdamas ir svyruodamas vis artinosi ir, 
atėjęs ties Elžbieta, vos neišgriuvo nuo naštos sunkumo. 

„— Oi, pasigailėk, duok nors lašelį vandens! — prabilo jis— 
Aš nebegaliu toliau eiti, aš mirštu iš nuovargio. 

— Ar tai jūsų amžiuje nešioti tokias sunkybes? — tarė Elžbieta. 

— Žinoma, jei man nereiktų pelnyti duonos kąsnio, — atsakė 
tas.— Juk tokia turtinga moteriškė kaip jūs negalite suprasti, 
kas yra neturtas ir koks malonus daiktas tokiam karšty šalto 
vandens gurkšnelis. | 

Išgirdusi tai, Elžbieta įbėgo į trobą, nuėmė nuo lentynos puo- 
delį ir pasėmė vandens. Bet, kai sugrįžo atgal; tas senelis, atsi- 
sėdęs ant maišo, jai pasirodė toks nelaimingas ir nuvargęs, jog 
iš gailesčio net širdį jai suspaudė. Atsiminusi, kad vyro nėra 
namie, ji pastatė puodelį su vandeniu į šalį, paėmė stiklelį ir 
pripylė vyno, o paskui atriekė didelę apyraiką juodos duonos 
ir išnešė seneliui. : 

— Še, vyno gurkšnelis bus naudingiau negu vanduo, nes jūs 
juk senas esate,— tarė ji,— tik gerkite neskubėdamas ir valgy- 
kite duoną. | 

Senelis nustebęs žiūrėjo į ją, jo akyse žibėjo didelės ašaros. 
Jis išgėrė ir tarė: 

— Aš jau pasenau, bet nedaug teko matyti žmonių, kad 
būtų taip gailestingi ir taip mokėtų užjausti vargdienį kaip jūs. 
Bet už viską jums bus atlyginta ir šitam pasauly; tokia širdis 
negali likti be atpildo. | 

— Ir tą atpildą ji turi gauti tuojau! — suriko kažkieno balsas. 
Pakėlę akis, jie pamatė Petrą Munką, raudoną kaip vėžį. 

— Tu net ir mano geriausią vyną pilstai elgetoms ir duodi 
gerti iš mano stiklo valkatoms? Taip! Štai tau atpildas! 

Elžbieta puolė po kojų prašydama dovanoti, bet akmens šir- 
dis nežinojo gailesčio. Petras apgręžė įnagį, kurį turėjo rankoj, 
ir juodo medžio kotu taip smogė Elžbietai per kaktą, jog ta be 
kvapo krito seneliui į rankas. Tai matydamas, Petras lyg gailėtis 
ėmė tai padaręs; jis pasilenkė pažiūrėti, ar ji dar gyva, bet tuo 
metu senelis prabilo. gerai pažįstamu balsu: 

— Nebesirūpink, angliadegy Petrai! Čia buvo gražiausia ir. 
nuostabiausia Švarcvaldo gėlelė, bet tu sumindei ją, ir ji jau 
niekad tau nebežydės. 

Visas Petro veidas nubalo, ir jis prakalbėjo: 

— Tai jūs čia, Stiklo Žmogeli? Kas padaryta, to nebeatitai- 
sysi; Matyt, taip buvo skirta. Tačiau, manau, jūs neskųsit manęs 
teismui už žmogaus nužudymą? 

-— Baily! — atšovė Stiklo Žmogelis.— Kas man iš to naudos, 
jei tavo mirtingąjį kūną pakabintų kartuvėse? Ne žemės teismo 

tau reiktų bijoti, bet kito ir baisesnio, nes esi parsidavęs velniui. 

— O kad aš pardaviau savo širdį, — šaukė Petras, — tai kaltas 
tik tu ir tavo apgaulingi turtai! Tu, piktoji dvasia, pražudei 
mane: tu pastūmei mane ieškoti pagelbos iš kito, čia tavo vieno 
visa kaltybė! 

Sulig tais jo žodžiais Stiklo Žmogelis ėmė augti, eiti aukštyn 
ir platyn. Jo akys pasidarė kaip lėkštės didumo, o burna panaši 
į įkaitintą duonos kepamą krosnį, iš kurios šoko liepsna. Petras 
parpuolė keliais, nieko ir akmens širdis jam nebepadėjo: visas 
jis drebėjo kaip drebulės lapas. Tartum vanagas nagais miškų 
dvasia pagriebė jį už sprando, pasuko lyg vėjas sausus lapus 
ir taip sviedė žemėn, net Petro šonkauliai subraškėjo. — 

— Žemės kirmine! — sušuko dvasia balsu, panašiu į griaus- 
mą.— Jei norėčiau, galėčiau tave sumaigyti, kad tu drįsai vainoti 
girių valdovą. Bet dėl tos negyvos moteriškės, kuri mane pa- 
girdė ir pavalgydino, aš tau duodu aštuonias dienas laiko. Jei 
nepasitaisysi, aš ateisiu ir suknežinsiu tavo kaulus, ir tu paliksi 
šį pasaulį, neatsikėlęs iš nuodėmių! 

Jau buvo vakaras, kai keli vyrai eidami pro šalį pastebėjo 
didžturtį Petrą gulint žemėje pasliką. Jie pradėjo jį vartyti į vi- 
sas puses, norėdami įsitikinti, ar jis dar gyvas, bet ilgą laiką 
jų darbas buvo veltui. Pagaliau vienas įėjo į pirkią, atnešė van- 
dens ir apšlakstė jį. Tada Petras giliai atsiduso, pramerkė akis 
ir apsižvalgė aplinkui, paskui paklausė, kur Elžbieta, bet jos 
niekas nebuvo matęs. Padėkojęs vyrams už pagelbą, jis nudūli- 
no į namus ir ėmė visur dairytis, bet Elžbietos niekur nebuvo, 
ir tai, ką Petras laikė baisiausiu sapnu, pasirodė tikriausia tiesa. 

Dabar, kai jis liko visai vienas, pradėjo jam galvoj kilti keis- 
tos mintys. Jis nieko nebijojo, nes jo širdis buvo šalta. Bet, ma- 
nant apie pačios mirtį, lindo jam mintis į galvą apie savo paties 
galą ir apie tai, kiek nusinešiantis jis su savim nuodėmių, kiek 
tūkstančių prakeikimų ir gailių vargšų ašarų, negalėjusių suminkš- 
tinti jo širdies, kiek neišklausytų skundų ir papiktinimų, padary- 
tų nelaimingiesiems žmonėms, kuriuos jis pjudė savo šunimis. 
O tylus motinos sielvartas? O gražiosios Elžbietos nekaltai pra- 
lietas kraujas? O ką jis galės pasakyti seneliui, jos tėvui, kai 
tas ateis ir paklaus: ,,„Kur.mano duktė, tavo pati?“ Ką jis atsakys 
tam, kam priklauso visi miškai, visos upės, visi kalnai ir žmo- 
gaus gyvenimasė 

Jis kankinosi net naktį per sapną. Kas valandėlę šoko iš mie- 
go nuo kažkieno malonaus balso, kuris jam sakė: „Petrai, gauk 
sau šiltesnę širdį!“ Bet nubudęs jis vėl greit merkė akis, nes iš 

balso pažino Elžbietą, kuri šaukė jį perspėdama. Kitą dieną, no- 
rėdamas išvaikyti savo mintis; jis nuėjo į smuklę ir ten rado 
dručkį Ezekielį. Petras prisėdo prie jo, ir abudu ėmė šnekėtis 
apie šį, apie tą, apie orą, apie karą, apie mokesčius, pagaliau 
apie mirtį ir apie tai, kaip kiti staiga miršta. Petras paklausė 
Ezekielio, ką jis Mano apie mirtį ir kas Žmogų gali ištikti anam 
pasauly. Ezekielis atsakė, kad kūnas būsiantis žemėje palaidotas, 
o vėlė eisianti arba į dangų, arba į pragarą. 

— Tai ir širdį palaidos? — rimtai paklausė Petras. 

— Žinoma, ir ją palaidos. 

— Bet kas širdies neturi? — klausinėjo toliau Petras. 

Tuomet Ezekielis pažvelgė į jį baisiomis akimis. 

— Ką tu nori tuo pasakyti? Tu, rodos, juokies iš manęs? Gal 
tu Manai, kad aš neturiu širdies? 

— Taip, širdis yra, bet kieta kaip akmuo, — atšovė Petras. 

Ezekielis nustebęs žvilgtelėjo į jį, paskui apsidairė, ar jų kas 
neklauso, ir tarė: 

— Iš kur tu žinai? Gal ir tavo jau nebeplaka? 

— Taip, ji jau nebeplaka, bent mano krūtinėj! — atsakė Pet- 
ras Munkas.— Bet, kaip dabar žinai, ką aš manau, tai pasakyk, 
kas bus mūsų širdims. 

— Ar yra čia kuo rūpintis, bičiuli? — juokdamasis paklausė 
Ezekielis.— Gyveni sau čia žemėje puikiai, ir gana. Tuo ir yra 
geros mūsų šaltosios širdys, jog tokios mintys visai nebaugina. 

— Tegu būna taip, bet vis dėlto manai žmogus apie tą da- 
"lyką. Nors dabar ir nejaučiu baimės, bet puikiai žinau, kaip bijo- 
jau pragaro, būdamas mažas nekaltas berniukas. 

— Suprantamas daiktas, tenai mūsų nepagirs,— tarė Ezekie- 
„lis.— Aš kažkaip esu klausęs apie tai vieno mokytojo, ir tas 
sakė, kad po mirties širdys sveriamos, kad žinotų, kurios turi 
daugiau nuodėmių. Lengvos širdys kilsta aukštyn, o sunkios krin- 
ta žemyn. Mūsų akmenys, manau, turės gerokai sverti. 

— Žinoma, — atsakė Petras—ir man dažnai nesmagu, kad 
mano širdis nieko nejaučia, kai galvoju apie panašius dalykus. 

Čia ir pabaigė jie savo kalbą. Bet kitą naktį Petras penkis ar 
šešis kartus girdėjo pažįstamą balsą šnibždant jam į ausį: „Petrai, 
gauk sau šiltesnę širdį!“ Jis visai nesigriaudė nužudęs pačią, bet 
sakydamas tarnams, kad ji išvažiavus, nuolat pats galvojo: „Kur 
ji galėjo dingti?“ Taip jis praleido šešias dienas, nuolat girdėda- 
mas naktimis tą balsą ir visą laiką galvodamas apie cirių dvasią 
ir jos baisų grasymą. Septintą rytą šoko iš lovos ir sušuko: „Ge- 
rai, žiūrėsim, ar aš galiu gauti sau šiltesnę širdį! Juk mano krū- 

tinės akmuo nieko nejaučia ir daro gyvenimą. nuobodų ir tuščią". 
Jis greit apsivilko išeiginiais drabužiais, sėdo ant arklio ir nū- 
jojo į girią. 

Girioj, toj vietoj, kur augo tankesni medžiai, jis nulipo nuo 
arklio, prisirišo ir skubindamas nužingsniavo į kalnelį. Atsisto- 
jęs ten prieš drūtąją eglę, pasakė tas eilutes: 


Miškų dvasia! Tenai tu gyveni, 
Kur girios medžiai tankūs ir seni... 
Išgirsk, atvyk ir pasirodyk tam, 
Kas gimęs yr sekmadieny šventam. 


Tada išėjo Stiklo Žmogelis, tik jau nebe smagus ir malonus 
kaip pirma, bet nuliūdęs ir nusiminęs. Jis buvo apsivilkęs juodo 
stiklo drabužiu, ant skrybėlės plevėsavo juodas šydas., Petras 
gerai žinojo, ką jis gedi. 

— Ko tu, Petrai, nori iš manęs? — dusliu balsu jis paklausė. 

— Aš dar turiu vieną norą, turtų valdove,— atsakė Petras 
nuleidęs akis. 

— Ar gali ko norėti akmeninės širdys? — tas atsiliepė.— Tu 
turi viską, ko reikia tavo piktiems įgeidžiams, ir vargiai aš iš- 
pildysiu tavo prašymą. 

— Juk žadėjai išpildyti tris mano norus; vienas tebėra. neiš- 
pildytas. 

— Bet, jei jis kvailas, aš galiu atmesti, — kalbėjo girių dva- 
sia, — tačiau išklausysiu ko tu nori. 

— Išimk man tą negyvą akmenį ir grąžink mauo gyvąją šir- 
dį! — tarė Petras. 

— „Ar aš dariau su tavim tą sutartį? — paklausė Stiklo Žmo- 
gelis.— Ar aš olandas Mikas, kur dalina turtus ir šaltąsias šir- 
dis? Eik pas jį savo širdies ieškoti! 

— Bet jis niekad jos nebeatiduos,— atsakė Petras. 

— Gaila man tavęs, nors ir netikęs buvai žmogus, — truputį 
pagalvojusi tarė girių dvasia.— Bet kaip tavo noras nėra kvai- 
las, tai aš tau bent padėsiu kiek galėsiu. Tad klausyk. Piktuoju 
neišgausi savo širdies, greičiau gudrumu ir gali būti be didelio 
vargo. Juk Mikas ir buvo visados kvailas Mikas, nors ir dedasi 
labai protingas. Eik tiesiog pas jį ir daryk taip, kaip aš pamoky- 
siu. — Čia jis pasakė Petrui, ką daryti, ir davė jam stiklo kry- 
želį. — Jis nieko tau pikto negali padaryti ir paleis tave, jei tik 
laikysi prieš save kryželį ir kalbėsi maldą. O paskui, gavęs ką 
nori, ateik vėl pas mane į tą vietą. 

Petras Munkas paėmė kryželį, gerai išmoko, kas buvo pasa- 
kyta, ir nuėjo pas olandą Miką. Jis tris kartus surėkė jo vardą, 
ir milžinas beregint atsirado prieš jį. | 

— Tu nukovei savo pačią? — paklausė jis balsiai |uokda- 
masis.-— Taip jai ir reikė, kad neeikvotų tavo turtų elgetoms. 
Bet tau reiks kurį laiką iš to krašto išvažiuoti; kal jos neras, 
čia pakils didelis triukšmas. Tau, žinoma, reikalingi pinigai, Ir tu 
jų atėjai? 

— Spėjai, sako Petras, — bet šį kartą labai daug, nes Ame- 
rika toli. 

Mikas tuojau liepė Petrui eiti į jo namus. Ten jis atrakino 
vieną dėžę, kur buvo daugybė pinigų, ir išėmė visą maišelį auk- 
so. Kai jis ėmė prie stalo skaityti pinigus, Petras tarė: 

— Bet gudrus tu paukštis, Mikai, ir dailiai mane nunėrei sa- 
kydamas, kad man krūtinėj akmuo, « širdį tu turi! 

— O ar ne taip? — nustebęs paklausė Mikas.— Argi tu jauti 
savo širdį? Ar ji ne šalta kaip ledas? Ar tu junti baimę arba 
liūdesį; ar gali ko gailėtis? 

— Tu man širdį tik sustabdei, bet ji kaip pirma tebėr mano 
krūtinėj lygiai taip kaip ir Ezekielio, kuris man sakėsi, kad tu 
mus apgavai. Antra, tu juk nesi toks žmogus, kuris taip nežy- 
miai galėtų išplėšti širdį iš krūtinės. Kitaip turėtum mokėti ke- 
rėti. 

— Bet aš tau sakau,— perpykęs suriko Mikas, — kad ir tavo, 
ir Ezekielio, ir visų turtingų Žmonių, kurie kreipėsi į mane, to- 
kios pat šaltos širdys kaip tavo, o jų tikrosios širdys mano lai- 
komos šitam kambary. 

— Kad tau ir liežuvis netinsta meluojant! — nusijuokė Pet- 
ras.— Sakyk tą kam kitam! Manai, keliaudamas aš nemačiau to- 
"kių gudrybių šimtais? Čia šitam kambary visos tavo širdys pa- 
darytos iš vaško. Kad esi turtingas, sutinku, bet kerėti nemoki. 

Tada milžinas papykęs prišoko prie kito kambario, atplėšė 
duris ir tarė: 

— Eikš čia ir skaityk visus parašus, o ten, žiūrėk, Petro Mun- 
ko širdis. Matai, kaip ji tvaksi? Ar gali vaško taip tvaksėti? 

— Tačiau ji vaško, — atšakė Petras.— Tikra širdis ne taip pla- 
ka, o mano širdis dar tebėr krūtinėj. Ne, kerėti tu nemoki! 

— Aš tau tai išrodysiu! — sušuko Mikas, visas pasišiaušęs iš 
piktumo.— Pats pamatysi, kad čia tavo, širdis.— Jis greitai atsėgė 
Petro liemenę, išėmė iš krūtinės ir parodė jam akmenį. Paskui 
paėmė tikrąją širdį, papūtė savo kvapu ir atsargiai padėjo į vie- 
tą. Petras tuojau pajuto, kaip ji tvaksi, ir labai nudžiugo. 

— Kaipgi dabar jautiesi? — šypsodamasis paklausė Mikas. 

— Kas teisybė, tai ne melas;— atsakė Petras, pamaži trauk-- 
damas iš kišenės kryželį — Aš niekad nebūčiau tikėjęs, kad ga- 
lėtum panašius daiktus daryti! | 

— Dabar matai, kad aš galiu kerėti. Bet eikš arčiau, aš vėl 
tau akmenį įdėsiu. 

— Gana gana, Mikai! — sušuko Petras, traukdamasis atgal ir 
laikydamas priešais kryželį — Peles gaudo su lašiniais; šį kartą 
tu pakliuvai.— Ir Petras tuomet pradėjo kalbėti maldas, kurias 
dar atminė. 

Tada Mikas pradėjo eiti vis mažyn ir mažyn, paskui išvirto 
ir kaip kirminas ėmė raitytis. Jis stenėjo ir vaitojo, o visos šir- 
dys kambary pradėjo tvaksėti lyg laikrodininko dirbtuvėj laik- 
rodžiai. Petras persigando ir ėmė bėgti iš milžino namų. Iš bai- 
mės nepasimatė, kaip užšoko ant kalno, kad ir didžiai status 
buvo. Jis girdėjo, kaip Mikas pašokęs nuo žemės ėmė rėkti ir 
baisiai jį keikti. Bet Petras jau buvo toli ir bėgo į girią. Pakilo 
baisiausia audra, griaudė, žaibavo, medžiai treškėdami virto į de- 
šinę ir į kairę, bet jis laimingai pasiekė Stiklo Žmogelio viešpa- 
tystę. 

Jo širdis džiaugsmingai plakė, ir daugiausia dėl to, kad ji 
pradėjo plakti. Bet jį šiurpas visą nukratė, kai atsiminė praėjusį 
savo gyvenimą, panašų į tą audrą, vertusią į dešinę ir į kairę 
puikiausius medžius. Jis prisiminė savo Elžbietą, gražią ir gerą 
moteriškę, jo nužudytą iš šykštumo, ir jis pats ėmė sau rodytis 
žmonių giminės išgama. Graudžiai verkdamas prisiartino jis prie 
Stiklo Žmogelio kalnelio. Turtų valdovas sėdėjo po egle ir rūkė 
savo Mažąją stiklo pypkę; jis -buvo.kiek linksmesnis negu pirma. 

— Ko tu verki, Petrai? — paklausė jis— Gal neatsiėmei savo 
širdies? Gal šaltoji širdis vis tebėra tavo krūtinėj? | 

— Oi Stiklo Žmogeli! — atsiduso Petras.— Jei aš tebeturėčiau 
šaltąją akmens širdį, aš negalėčiau verkti, ir mano akys būtų 
tokios sausos kaip žemė liepos mėnesį. O dabar senoji mano 
širdis plyšta manant apie tai, ką aš padariau!.. Aš paleidau el- 
getomis savo kaltininkus, aš pjudžiau šunimis pavargėlius ir li- 
gonius, aš įnagiu, juk pats matei, perkirtau tai savo vargšei 
gražiąją kaktą. | 

— Tu, Petrai, buvai didis nusidėjėlis— tarė Stiklo Žmoge- 
lis. — Tave prapuldė pinigai ir tinginys. O kai tavo širdis pasidarė 
akmeninė, ji nežinojo nei džiaugsmo, nei sielvarto, nei gailesčio, 
nei užjautos. Bet gailestis apvalys tave, ir jei žinočiau, kad tu 
tikrai gailiesi negerai gyvenęs, dar šį tą galėčiau tau padėti, 

— Man nieko nebereikia, — atsakė Petras nuleidęs galvą— 
Viskas baigta. Gyvenimas manęs jau nebedžiugina. Ką aš vienas 
pasauly beveiksiu? Motina niekad man nedovanos to, ką aš jai 
padariau, o gal aš ją jau nuvariau į kapus. O Elžbieta, mano 
pati! Geriau nukauk mane, Stiklo Žmogeli! Bent vienu kartu 
"pasibaigs tada mano gyvenimas! 


— Gerai,— atsakė Žmogelis,— jei tu daugiau nieko nenori, tą 
gali gauti: mano kirvis čia pat.— Ir jis visai ramiai išsitraukė 
iš lūpų pypkę, iškratė ją ir įsidėjo į kišenę. Paskui palengvėlio 
atsistojo ir nuėjo už eglės. O Petras verkdamas atsisėdo ant žo- 
lės. Nieko daugiau jam gyvenimas nebežadėjo, ir jis kantriai 
laukė mirties. Netrukus užpakaly išgirdo kieno žingsnius ir pa- 
manė: „Štai jis ir ateina". 

— Atsigręžk dar kartą, Petrai! — sušuko Žmogelis. Petras nu- 
sišluostė ašaras, atsigręžė ir štai išvydo savo motiną ir pačią Elž- 
bietą, o jos meiliai į jį žiūrėjo. Nudžiugęs jis pašoko nuo žemės. 

— Tai tu nemirei, Elžiute? Ir jūs čia, motinėle, ir man dova- 
nojot? 

— Taip, jos tau dovanos, — tarė Stiklo Žmogelis,— nes tu tik- 
rai gailies, ir viskas bus pamiršta. Dabar eik namo į savo tėvo 
trobelę ir būk angliadegiu kaip ir pirma. Jei tu būsi doras ir tei- 
singaš žmogus, neniekinsi savo darbo, tada tavo kaimynai taip 
tave mėgs ir tokioj garbėj laikys, lyg tu turėtum dešimtį statinių 
aukso.— Taip pasakė Stiklo Žmogelis ir atsisveikino su jais. 

Visi trys, garbindami ir laimindami jį, ėjo į namus. 

Puikių didžturčio Petro rūmų jau nebebuvo. Trenkė į juos 
perkūnas ir sudegino su visu turtu. Bet tėvo namai buvo neto- 
liese. Jų kelias dabar ėjo ten, ir tos žuvusios gėrybės jie nesi- 
gailėjo, H 

Bet kaip jie nustebo, kai priėjo trobelę! Jos vietoj stovėjo 
puikūs laukininko nameliai, juose viskas buvo įtaisyta paprastai, 
bet gražiai ir švariai. 

— Čia bus gerasis Stiklo Žmogelis padaręs! — pasakė nudžiu- 
gęs Petras. | 

— Kaip gražu! — tarė Elžbieta— Ir čia man daug smagiau 
negu dideliuose rūmuose su daugybe tarnų! 

Nuo to laiko Petras virto darbštus ir teisingas žmogus. Jis 
džiaugėsi tuo, ką turėjo, nuolat dirbo savo darbą ir pagaliau pra- 
kuto. Nėr. ir kalbos, kad jis buvo .visų Švarcvalde gerbiamas 
ir mylimas. Jis niekad daugiau nesibarė su Elžbieta, gerbė savo 
motiną ir šelpė pavargėlius, kai jie beldėsi į jo duris. 

Kai po metų Elžbietai gimė gražus berniukas, Petras nūėjo 
į girią ir pasakė tas eilutes. Bet Stiklo Žmogelis nepasirodė. 

— Turtų valdove! — balsu sušuko Petras.— Išklausyk manęs! 
Aš nieko daugiau nenoriu; tik prašyčiau pabūti mano sūnui krikš- 
to tėvu! 

Bet dvasia neatsiliepė; tik vėjas pro egles praūžė ir numetė 
žemėn kelias kirkužes. 

— Jei pats nenori pasirodyti, tai aš jas paimsiu atminimui! — 
riktelėjo Petras, įsikišo kirkužes į kišenę ir sugrįžo namo. Kai 
jis namie nusivilko išeiginę liemenę, o jo motina, norėdama 
padėti drabužį į skrynią, pradėjo versti kišenes, iš jų iškrito 
keturi rituliukai. Juos išvyniojo ir ten rado nemaža naujų aukso 
talerių. Tai buvo krikšto dovana mažam Petriukui nuo Stiklo 
Žmogelio iš girios. 

Taip jie gyveno ramiai ir gražiai, ir paskui, kada Petro Mun- 
ko jau visai žila buvo galva, dažnai jis sakydavo: „Geriau būti 
neturtingam, negu turėti daugybę aukso ir šaltą širdį". | 

+ + + 


Išėjo jau penketas dienų, o Feliksas, medžioklis ir studentas 
vis dar galvažudžių naguose tebebuvo. Nors vadas ir kiti plėši- 
kai elgėsi su jais gerai, bet jie troško greičiausiai iš jų ištrūkti, 
nes žinojo, kad kuo ilgiau čia bus, tuo sunkiau galės paslėpti 
savo apgavimą. 

Penktos dienos vakarą medžioklis pasakė. savo nelaimės drau- 
gams, kad jis nusprendęs naktį iš čia bėgti, nors ir gyvybės ne- 
tekti reikėtų. Jis ėmė ir juos prikalbinėti kartu bėgt ir paaiškino, 
kokiu būdu galėtų pabėgti. 

— Tam, kuris stovi prie mūsų, aš padarysiu galą. Kitaip neiš- 
siversi, gaus jis žūti. | | 

— Žūti! — sušuko nusigandęs Feliksas.— Jūs norit jam galą 
padaryti? 

— Taip, aš pasiryžęs tai padaryti, jeigu reikia gelbėti dviejų 
žmonių gyvybę. Žinote, aš girdėjau, kaip galvažudžiai susirūpi- 
nę šnibždasi, kad jų iešką po mišką, o įniršusios bobos nemokėjo 
slėpti galvažudžių piktų sumanymų. Jos mus keikė ir davė su- 
prasti, kad plėšikai, jei juos užpuls, mus išžudys be jokio pasi- 
gailėjimo. 2 

— O viešpatie! — sušuko nusiminęs jaunikaitis, dengdamas 
rankomis veidą. 

— Tad nelaukit,— aiškino medžioklis, — kol jie pirmi mus pa- 
skers. Kai sutems, aš prislinksiu prie artimiausio sargybinio, jis 

paklaus, kas čia. toks, aš pašnibždomis pasakysiu, kad grafienė 
staiga smarkiai susirgusi, ir kai jis apsigręš, aš padėsiu jį žemėn. 
Paskui pasiimsiu jus, jaunikaiti, ir sudorosim antrąjį, o su tre- 
čiuoju nusispjaut tebus! 

Tai sakydamas, medžioklis atrodė toks baisus, jog Feliksui 
klaiku pasidarė. Tas pradėjo jį atkalbinėti nuo tokio kruvino 
darbo, bet staiga atsivėrė pirkelės durys, ir į ją įšoko kažkokia 
žmogysta. Tai buvo galvažudžių vadas. Jis vėl atsargiai -uždarė 
duris ir belaisviams liepė nurimti. Paskui prisėdęs prie Felikso 
tarė: 

— Graliene! Jūsų reikalai labai prasti. Jūsų vyras neišlaikė 
žodžio. Jis ne tik neišpirko jūsų, bet apskundė valdžiai. Būriai 
ginkluotų žmonių klaidžioja po visą mišką, nori sučiupti mane 
ir mano draugus. Aš grasiau jūsų vyrui, kad nudėsiu jus, jei jis 
drįs mus suimti. Bet arba jūsų gyvybė jam nelabai brangi, arba 
jis nepasitiki mūsų žodžiais. Jūsų gyvybė mūsų rankose, ir ką 
norėsim, tą padarysim. Ką jūs į tą galit atsakyti? 

Pabūgę belaisviai pažiūrėjo į viens kitą nežinodami, ką at- 
sakyti. Feliksas gerai nusimanė, kad jam būtų dar prasčiau, jei 
prisipažintų, kas jis toks. 

— Aš negaliu,— šnekėjo galvažudys,— skandinti moteriškės, 
kurią taip gerbiu. Todėl aš patarčiau jums bėgti, tai vienintelis 
jums išganymas. Ir aš noriu su jumis bėgti. 

Visi sužiuro į jį be galo nustebinti, o jis toliau kalbėjo: 

— Daugumas: mano draugų nusprendė keltis į Italiją ir ten 
įstoti į vieną labai didelę gaują, o aš visai nenoriu būti kito 
valdžioj, todėl su jais daugiau nieko bendro negaliu turėti. Jei 
jūs prižadate, grafiene, turėdama tokias dideles pažintis, rūpintis 
dėl manęs ir užstoti kur reikia, tai aš galiu jus išvaduoti, kol 
dar nėra labai vėlu. 

Feliksas tylėjo nežinodamas, ką veikti. Jo teisinga širdis prie- 
šinosi stumti žmogų, norintį gelbėti jam gyvybę, į pavojų, iš 
kurio paskui jis negalėtų išvaduoti. Nesulaukdamas iš jo atsaky- 
mo, vadas toliau sakė: 

— Dabar visur renka kareivius. Man ganėtų menkiausios tar- 
nybos. Aš žinau, kad jūs daug galite padaryti, bet aš prašau 
jūsų tik prižadėti tarti už mane tuo reikalu žodį. 

— Gerai,— atsakė Feliksas panarinęs akis — aš prižadu pada- 
ryti viską, ką galėsiu. Žinoma, man labai smagu, kad jūs pats 
ir iš geros valios metate tą nedorą gyvenimą. 

Susijaudinęs plėšikų vadas pabučiavo kilmingos ponios ran- 
ką ir, tarstelėjęs būti prisirengusiai per dvi valandas nuo sute- 

mos, taip pat atsargiai išėjo iš pirkelės, kaip ir buvo įėjęs. Kai 
jis išėjo, belaisviai atsiduso lengviau. į 

— Tikrai, jį čia pats dangus mums atsiuntė! — sušuko me- 
džioklis.— Štai kokiu stebuklingu būdu. mes išsigelbėsim. Ar aš 
kuomet sapnavau, kad pasauly gali būti panašių dalykų ir mes 
turėsim tokį nuostabų atsitikimą? 

— Žinoma, nuostabu! — tarė Feliksas.— Bet kokią aš turėjau 
teisę apgaudinėti tą žmogų? Kokią jis gaus naudą iš mano užta-- 
rimo? Sakykit, ar tas ne vis tiek, kad aš jį traukčiau į kartuves, 
jei jam nesakysiu, kas aš! į 

— Ko čia abejoji, mielas jaunikaiti! — atsakė studentas.— Po 
to, kai taip puikiai vaidinai savo vaidmenį! Ne, dėl to jūs nesi- 
graužkit, nes čia niekas daugiau kitas, tik leidžiamas apsigyni- 
mas. Juk tai baisi piktadarystė užpulti kely tokią gerbiamą mo- 
teriškę ir norėti ją pagrobti. Jei jūsų nebūtų buvę, kas žino, kas 
grafienei būtų. atsitikę. Ne, jūs pasielgėt visai teisingai. Antra 
vertus, aš Manau, teismas duos jam palengvinimą, nes jis, "Bala; 
žudžių viršininkas, bėgo nuo jų iš savo valios. 

Paskutiniai žodžiai kiek apramino jaunąjį auksakalį. Nusitei- 
kę, bet ir bijodami, kad kas nepakliudytų bėgimo, jie ėmė laukti 
paskirtos valandos. Buvo jau visai tamsu, kai plėšikų vadas stai- 
ga įėjo į pirkelę ir, padėjęs ryšelį su drabužiais, tarė: 

— Kad lengviau būtų išbėgti, grafiene, jums reikia apsivilkti 
tuos vyriškus drabužius. Ruoškitės! Už valandos keliausim. 

Taip pasakęs, jis belaisvius paliko, o medžioklis vos susilaikė 
nesusijuokęs balsu. 

— Tai bus jau antras persivilkimas,— pasakė jis — ir duodu 
žodį, kad šis antrasis geriau derės negu pirmasis! 

Jie atmezgė ryšelį ir rado puikius su visais reikalingais me- 
džioti daiktais drabužius, labai tikusius Feliksui. Kai Feliksas per- 
sivilko, medžioklis norėjo grafienės drabužius numesti į kertę, 
bet Feliksas nedavė. Jis susuko juos į mažutį ryšuliuką, sakyda- 
masis prašysiantis grafienės tuos drabužius padovanoti ir juos 
laikysiantis visą gyvenimą nuostabiųjų dienų atminimui. 

Pagaliau atėjo vadas, visas apsiginklavęs, ir atnešė medžiok- 
liui atimtą iš jo šautuvą ir parakinę. Jis atnešė šautuvą ir stu- 
dentui, o Feliksui davė didelį peilį, liepdamas prisikabinti dėl 
visa ko. Belaisvių laimė, kad buvo tamsu, kitaip žibančios Fe- 
likso akys, kai jis nutvėrė ginklą, būtų pasakiusios galvažudžiui, 
kas jis tikrai yra. Kai jie atsargiai išėjo iš pirkelės, medžioklis 
pamatė, kad šį kartą nebuvo prie jos paprastos sargybos. Va- 
dinas, jie galėjo nepastebėti prašliaužti pro pirkeles, bet galva- 

žudys išsirinko ne šitą paprastą kelią takeliu, kurs ėjo Iš dau- 
bos į girią, o pasuko į uolą, kuri buvo labai stati Ir jiems rodėsi 
visai neįlipama. 

Kada jie ten priėjo, galvažudys parodė virvių kopėčias, prti- 
rištas prie uolos. Jis ūžsidėjo ant pečių savo šauluvą Ir plrmu- 
tinis pradėjo lipti aukštyn. Paskui savęs liepė lipti prallene! ir 
padavė jai ranką. Paskutinis lipo medžioklis. Už uolos buvo ta- 
kelis, kuriuo jie turėjo toliau eiti. 

— Šitas takelis, — tarė galvažudys,— eina į Ašafenburgo kė- 
lią. Ten mes ir vyksim, nes aš turiu žinių, kad jūsų vyras gralas 
dabar yra ten. 

Jie ėjo tolyn -patyloms, galvažudys pirma, o kiti trys paskui, 
sekdami pridurmais. Po trijų valandų jie sustojo; galvažudys lie- 
pė „Feliksui sėstis pasilsėti. Paskui, išėmęs duonos ir seno vyno 
butelį, davė nuilsusiems keleiviams pasistiprinti. 

— Aš manau, greičiau kaip per valandą mes užtiksim karei- 
vių sargybą, išstatinėtą visur po mišką. Todėl prašyčiau jūsų 
pakalbėti su būrio viršininku ir užtarti mane. 

Feliksas ir dabar sutiko, nors jokio pasisekimo iš savo užta- 
rimo nelaukė. Pasilsėję kokį pusvalandį, ėjo toliau. Kai praėjo 
dar valanda ir nebetoli buvo vieškelis, pradėjo aušti ir miške 
darėsi šviesiau. Staiga juos sulaikė šauksmas: „Stok! Nejudėk!“ 
Prie jų priėjo penki kareiviai ir liepė eiti paskui juos ir pasiaiš- 
kinti dėl savo kelionės majorui, būrio viršininkui. Paėję penke- 
tą dešimčių žingsnių, jie pastebėjo krūmuose žibant ginklus; miš- 
kas, matyti, buvo užimtas nemažo būrio. Po ąžuolu sėdėjo majo- 
ras su keliais karininkais ir kitais žmonėmis. Atvedus belaisvius 
ir ėmus jam klausinėti, iš kur jie eina ir kur, vienas iš ten sė- 
dėjusių pašoko ir suriko: 

— Viešpatie! Ką aš regiu! Juk čia mūsų Gotfridas! 

— Taip, ponas prievaizda! — linksmai atsakė medžioklis.— 
Tai aš, stebuklingu būdu išgelbėtas iš galvažudžių nagų. 

Karininkai stebėjosi matydami jį čia. O medžioklis paprašė 
majoro ir prievaizdos paeiti su juo į šalį ir čia trumpais žodžiais 
jiems apsakė, kaip jie išsigelbėjo ir kas tas ketvirtasis, kartu 
atėjęs su jais. 

Majoras, tokios žinios nudžiugintas, tuojau liepė nepapras- 
tąjį belaisvį siųsti toliau, o auksakalį nuvedė prie savo draugų 
ir pristatė jiems jaunikaitį, kurs savo drąsumu ir šaltu krauju 
išgelbėjo grafienę. Visi džiaugsmingai spaudė jam ranką, gėrė- 
josi juo ir negalėjo atsiklausyti, kai jis ir kiti pasakojo apie 
savo nutikimus. 

Tuo tarpu visai išaušo. Majoras pats apsiėmė lydėti drąsuo- 
lius į miestą. Jis nuvyko su jais ir grafienės prievaizda į artimą 
sodžių, kur stovėjo jo karieta. Ten Feliksas turėjo atsisėsti į ka- 
rietą, o medžioklis, studentas, prievaizda ir kiti važiavo iš prie- 
šais ir iš paskos — tokiu būdu su didžiausia iškilme jie traukė 
miesto link. Kaip gandas apiė smuklės užpuolimą ir apie auksa- 
kalio pasiaukojimą žaibu aplėkė visą šalį, lygiai taip ir dabar 
garsas apie jų išvadavimą ėjo iš lūpų į lūpas. Todėl visai ne- 
nuostabu, kad mieste, kur jie važiavo, gatvėse stovėjo minios 
žmonių, norėjusių išvysti jaunąjį didvyrį. Artinantis karietai, 
visi ėmė grūstis. „Štai jis! — šaukė žmonės.— Žiūrėkit, štai jis 
karietoj, šalia su karininku! Tegyvuoja narsusis auksakalys!" Lo 
tūkstančio balsų „ura!“ sugaudė ore. 

Feliksas susigėdo ir susigraudino dėl triukšmingo minios 
džiaugsmo. Bet toliau, prieš miesto valdybos namus, jo laukė 
dar graudingesnis dalykas. Prie durų jį pasitiko puikiai apsitai- 
sęs vidutinių metų vyras ir su ašaromis akyse apkabino jį. 

— Kuo aš galiu tau atsidėkoti, mano sūneli? — sušuko jis.— 
Tu sugrąžinai, kas man buvo brangiausia ir ko aš buvau netekęs! 
Tu išgelbėjai man pačią, o mano vaikams motiną. Jos silpna 
sveikata nebūtų išlaikiusi visų nelaisvės baisybių! — Tai buvo 
grafienės vyras. Kuo labiau Feliksas atsisakinėjo nuo dovanos 
už savo pasiaukojimą, tuo labiau grafas norėjo, kad jis ko papra- 
šytų. Tada jaunikaičiui atėjo į galvą mintis apie gaujos vado 
nelaimingą likimą. Jis papasakojo, kaip tas jį išgelbėjo, ir pri- 
dėjo, kad išgelbėjimas buvęs padarytas tik dėl grafienės. Grafas, 
sugraudintas ne tiek plėšiko gražiu darbu, kiek nauju Felikso 
prakilnumo išrodymu, pažadėjo padaryti viską, ką jis galės, kad 
išgelbėtų galvažudį. 

Tą pat dieną grafas, lydimas drąsiojo medžioklio, nuvežė jau- 
nąjį auksakalį į savo pilį, kur grafienė, vis dar susirūpinusi, ne- 
kantriai laukė žinių apie jaunikaitį, pasiaukojusį dėl jos. Kas 
apsakys jos džiaugsmą, kai grafas įvedė į kambarį jos išgelbė- 
toią? Ji be palo ir krašto klausinėjo ir dėkojo jam. Paskui pasi- 
šaukė vaikus ir parodė jiems aukštaširdį jaunikaitį, kuriam tiek 
buvo kalta jų motina. Mažiukai gaudė jo rankas, ir pilni dėkin- 
gumo jų veidai, ir tikinimas, kad, be tėvo ir motinos, jie labiau- 
siai myli ji, Feliksui buvo didžiausia dovana už visus vargus, 
už visas praleistas be miego naktis galvažudžių lūšnoj. 

Kai praėjo pirmos džiaugsmingos pasimatymo minutės, graifie- 
nė: liepė tarnui atnešti drabužius ir gerai pažįstamą krepšelį, 
ki: į palaikyti Feliksas buvo įdavęs grafienei girios smuklėj, 

-— Čia bus viskas,— tarė ji, maloniai šypsodama,— ką esat. 
man davęs toj baisioj valandoj. Tai buvo dangalas, už kurio 
pasislėpiau nuo galvažudžių akių. Dabar vėl jūs viską turite. Tik. 
aš prašyčiau, kad man atiduotumėt tuos drabužius, kuriuos noriu 
pasilaikyti jūsų atminimui, 0 už juos paimtumėt pinigus, kur 
galvažudžiai buvo paskyrę išpirkti. 

Feliksas išsigando dėl tokios didelės dovanos. Jo prakilnioji 
širdis neleido imti atlyginimo už tai, ką jis buvo savo noru pa- 
daręs. 

— Gerbiamoji grafienė,—- tarė jis, sugraudintas jos žodžiais, — 
aš to nevertas. Drabužiai tebūna jums, kaip jūs norit. O tų pini- 
gų aš negalių imti. Bet aš žinau, kad jūs norite kuo nors mane 
apdovanoti, todėl prašyčiau vieno: man leisti, kai bus kada rei- 
kalas, šauktis jūsų pagelbos. 

Ilgai dar stengėsi prikalbėti jaunikaitį, bet niekas negalėjo 
atmainyti jo nusprendimo, ir pagaliau grafas ir gralienė nusi- 
leido. Kai tarnas jau norėjo vėl išnešti drabužius ir krepšelį, 
Feliksas atsiminė brangųjį papuošalą, kurį buvo visai užmiršęs 
šioj džiaugsmo valandoj. 

— Palaukit! — tarė jis.— Prašom leisti, grafiene, man pasiim- 
ti iš to krepšelio tik vieną dalyką; kas liks, viskas bus jūsų. 

— Darykit kaip norit, — atsakė gratienė.— Nors aš jūsų atmi- 
nimui viską mielai pasilaikyčiau, bet atsiimkit, ko negalit palik- 
ti! Tik drįstu klausti, kas gi taip brangu jūsų širdžiai, ko neno- 
rit Man palikti? 

Tuo tarpu Feliksas atrišo savo krepšelį ir išėmė raudono ty- 
mo dėžute. 

— Viską, kas man priklauso, jūs galite paimti, — šypsodamas 
atsakė jis.— Bet šitas daiktas yra mano brangiausios krikšto mo- 
tinos. Tai aš pats dirbau ir dabar jai nešu. Čia papuošalas, ger- 
biamoji graliene,— kalbėjo jis, voždamas dėžutę ir. paduodamas 
jai, — čia papuošalas, kuriuo aš pats save išmėginau. 

Grafienė paėmė dėžutę. Pažvelgė į ją ir nustebusi atšoko. 
„Kaip? Šitie akmenys? — sušuko ji.— Ir juos nešate savo 
krikšto motinai, jūs sakot? 

„= Taip — atsakė Feliksas.— Krikšto motina atsiuntė man ak- 
menis, o aš juos aptaišiau ir dabar pats nešu atiduoti. 

Susigraudinus gralienė pažiūrėjo į jį. Iš jos akių ėmė trykšti 
ašaros. 

— Tai tu Feliksas Perneris iš Niurnbergo? — sušuko ji. 

— Tikra tiesa! Bet iš kur jūs taip greit sužinojot mano var- 
dą? — paklausė jaunikaitis, žiūrėdamas į ją nustebęs. 

— O, nuostabus dangaus prilikimas! — tarė susigraudinus gra- 

fienė savo nustebintam vyrui— Juk čia Feliksas, mūsų krikšta- 
vaikis, kambarinės Sabinos sūnus! Juk aš ta pati, kur tu vyksti. 
Juk tu išgelbėjai savo krikšto motiną, pats to nežinodamas! 
“ — Kaip? Jūs esat gralienė Sandau, tiek daug padariusi man 
ir Mano Motinai? Tai čia Majenburgo pilis, į kurią aš ėjau? 
Koks aš dėkingas gerajam likimui, kur taip nuostabiai mane at- 
vedė pas jus! Vadinas, aš galėjau nors menku daiktu parodyti 
jums savo dėkingumą! 

— Tu padarei man daugiau,— atsakė prafienė,— negu aš -tau. 
Ir kol aš būsiu gyva, nepamiršiu, kiek mes esame tau kalti. Tegu 
mano vyras bus tau tėvu, vaikai — broliais ir seserimis, o aš pati 
būsiu tau motina. Tas daiktas, kuris tave atvedė pas mane di- 
džiausios bėdos valandoj, bus mano gražiausias i nes 
jis nuolat man primins tavo prakilnumą. 

Taip sakė gralienė ir išlaikė savo žodį. Ji gausiai sias lai- 
mingąjį Feliksą jo kelionėj. Kai jis sugrįžo jau gerai išmokęs 
savo amato, ji nupirko jam Niurnberge namus ir puikiai juos 
įtaisė. Didžiausias jo geriausiojo kambario papuošalas buvo gra- 
žiai nupiešti paveikslai, vaizdavę girios smuklės scenas ir Felik- 
so gyvenimą tarp galvažudžių. 

Feliksas ten apsigyveno ir buvo garsus auksakalys. Garbė 
apie jo mokėjimą susipynė su garsu apie jo karžygiškus darbus, 
traukdama jam pirkėjus iš viso pasaulio. Daugelis svetimtaučių, 
važiuodavusių pro gražųjį Niurnbergą, prašėsi nuvesti į garsaus 
auksakalio Felikso dirbtuvę, norėdami pamatyti ir pasistebėti 
į jį ir ta proga iš jo nusipirkti kokį brangų daiktelį. Bet meiliausi 
jam svėčiai buvo medžioklis, mechanikas, studentas ir vežėjas. 
Vežėjas, keliaudamas iš Viurcburgo į Fiurtą, visada prilankyda- 
vo Feliksą. Medžioklis beveik kasmet atveždavo jam dovanų, 
o mechanikas, išvažinėjęs visus kraštus, pagaliau apsigyveno 
pas Feliksą. Kartą juos aplankė ir studentas. Dabar jis jau buvo 
didelis viešpatystės vyras, bet nesigėdino pavakarieniauti pas 
auksakalį ir mechaniką. Jie atsiminė smuklės atsitikimus, ir bu- 
vusis studentas papasakojo, kad jis Italijoj matęs galvažudžių 
gaujos vadą. Jis visai atsivertęs ir ištikimai tarnaujantis Neapo- 
lio karaliaus kariuomenėj. 

Feliksas džiaugėsi tai girdėdamas. Nors be to žmogaus jis gal 
būtų ir nepatekęs į tokį baisų pavojų, bet be jo nebūtų galėjęs 
ir ištrūkti iš galvažudžių nagų. Štai dėl ko drąsuolis auksakalys 
turėdavo smagių ir malonių atsiminimų, kai į galvą jam ateidavo 
Špesarto smuklė. 

